
MARIUS LELUȚ 


Ediţie îngrijită şi cuvînt înainte de TITUS BĂLAȘA 

SCRISUL ROMÂNESC 
Craiova, 1976 


Cuvînt înainte 


A trecut o jumătate de veac de la debutul 
lui Victor Papilian, şi opera sa încă nu ocupă locul cuvenit 
în ierarhia valorilor literare românești. 

Desigur, teoria și critica literară va să continue a Tăs- 
punde acestei îndatoriri, să cerceteze și să reevalueze crea- 
ţia scriitorului, rămânînd oricînd nefondată eventuala 
pretenție a cuiva de a fi spus ultimul cuvînt. 

Credem însă că primează datoria de a repune în circuit 
acele opere pe care le socotim viabile* și de a încredința 
luminii tiparului ultimul roman, inedit, Chinuiţii nemu- 
ririi. 

Cercetarea și reevaluarea literaturii lui Papilian a prile- 
juit descoperirea, între inedite, a vastei trilogii epice Chi- 
nuiții nemuririi (peste o mie de pagini dactilografiate). 

Personajele principale ale trilogiei sînt, în esenţa lor, 
înrudite cu acelea din romanul său În credinţa celor șapte 
șteșnice. Unghiul critic din care G. Călinescu a caracteri- 
zat acest roman și pe protagonistul său, Maxim Muscă, se 
dovedește eficient şi în analiza Chinuiţilor nemuririi. 
Amândouă romanele stau sub semnul influenței lui Dosto- 
ievski. 

„Timpului epic“ al vastei trilogii ĉi corespund, din bio- 
grafia scriitorului, anii studiilor de la Facultatea de medi- 
cină din București și următoarele două decenii, epoca ma- 
turităţii sale profesionale şi ştiinţifice. Se poate spune că 
„materia“ din care se edifică trilogia Chinuiţii nemuririi 
ține de „biografia interioară“ a scriitorului. O realitate so- 
cială compleză, punct de plecare pentru romanul ultim 
al lui Victor Papilian, nu a fost supusă „observaţiei“, ci 
„trăită“... 

Cele trei romane care compun Chinuiţii nemuririi (Ma- 
rius Leluţ, Gaby Leonin și Manoil) constituie o frescă a 
vieții universitare medicale din capitală, în anii premer- 
gători întâiului război mondial și în aproximativ două de- 
cenii ale epocii postbelice. Am precizat prim-planul trilo- 
giei, însă trebuie să adaugăm că prin „ramificații epice“ 


* Începutul a fost făcut prin publicarea unei selecţii din nu- 
velele, schiţele şi povestirile lui Victor Papilian, la Editura Scri- 
sul Românesc, Craiova, 1973, sub titlul Ceartă oltenească. 

apar şi medii extrauniversitare, periferia capitalei, orașe 
de provincie și aşezămintele lor medicale, instituții pu- 
blice etc. 

Romanul se deschide cu prezentarea amănunțită şi 
alertă a unui bal al studenţilor mediciniști. Participă cadre 
didactice, somităţi ale lumii medicale, invitați de la alte 
facultăţi. Printr-o abilitate „regizorală“, scena petrecerii 
colective, de un „fast burlesc“ greu definibil, capătă sem- 
nificații simbolice. Ea constituie o „convocare“ de început 
a mai tuturor personajelor, care, ulterior, prin. faptele lor, 
prin conflicte, intrigi, prin aspirații — unele împlinite, 
altele neîmplinite —, prin înălțări şi prăbușiri dramatice, 
tes substanța naraţiunii. 

Dintre chipurile tinerilor, cu un profil mai pregnant 
apar acelea ale înternilor Marius Lelut și Gaby Leonin. 
Atenţia lor este fixată de Lia Caloianu, fiică a unui mo- 
șier craiovean, studentă la litere, frumuseţe distinsă și 
impunătoare, prin eleganţă și sobrietate. 

Conflictul dintre Marius Lelut și Gaby Leonin, schiţat 
la început şi amplificat treptat, pe măsură ce sporeşte 
acțiunea romanului şi se diversifică planurile epice, re- 
prezintă motivul central al trilogiei. Convergenţa multi- 
plelor planuri este determinată de interferența destinelor 
celor două personaje principale : rectiliniu (prin ascensiu- 
nea constantă) — destinul lui Marius Leluţ, pînă la pră- 
bușirea definitivă, din final ; sinuos — destinul lui Gaby 
Leonin. Trăsătura dominantă a celui dintii este voința, a 
celui de al doilea — o sensibilitate ieșită din comun. , 

Prima parte a trilogiei s-ar putea numi „romanul par- 
venirii universitare“. Marius Leluţ este un personaj din 
familia lui Dinu Păturică. De extracţie socială obscură — 
nepot al unui fost bucătar la curte boierească, fiu al învă- 
țătorului de ţară Leluţ — își resimte originea ca o povară. 
Face tot ce-i stă în putință pentru a se sustrage condiţiei 
sale sociale mic-burgheze şi pentru a urca treptele cele 
mai înalte ale ierarhiei universitare. Să devină o autori- 
tate științifică recunoscută pretutindeni în lumea specia- 
liștilor, şi „temută“ — aceasta este ambiția lui supremă. 
Natura mijloacelor prin care îşi realizează ascensiunea uni- 
versitară, ştiinţifică şi socială, nu-l interesează. Perseve- 
renţa lui Marius Lelut este diabolică. Fantezia lui ope- 
vează exclusiv în sensul sporirii mijloacelor menite să-i 
asigure parvenirea. Lucid, într-o atitudine de permanentă 

pîndă, face un principiu de viață din a observa totul din 
jurul său, urmărind să destrame, să înlăture ceea ce crede 
că i-ar fi piedică în ascensiune și să folosească ceea ce îl 
ajută să parvină. Pînă şi lucrurile cele mai mărunte, bună- 
oară locul pe care trebuie să-l ocupe în sala de operații, 
gesturile, sînt examinate lucid, „regizate“ astfel încât să-l 
scoată în evidenţă, să-l impună atenţiei celorlalţi : „„Oaspe- 
ţii mai de seamă — doctorii, asistenții, internii şi externii, 
celorlalte servicii — ocupau incinta sălii de operaţie, iar 
studenţii, amfiteatrul. Leluţ stătea singur la o parte, 
într-o atitudine protestatară, care credea că-l prinde. De 
aici, putea cerceta cu de-amănuntul și operaţia, şi pe asis- 
tenți. Era încă supărat pe sine. Nu-și putea ierta întune- 
cimea ochilor, cînd, acum cîteva zile, nu fusese în stare 
să observe, în locuința lui Urlieșu, clavirul, unealta duș- 
mană lui. Acum era hotărît să caşte ochii bine, să nu 
fie bleg și adormit, să noteze totul. Să-și pedepsească fără 
îndurare lenea minţii, să se martirizeze chiar, mereu la 
pândă, mereu la iscodire cu ochiul și cu gîndul“. 

Într-adevăr, potrivit cu psihologia sa de parvenit, lui 
Lelut îi este „dușman“ tot ceea ce l-ar arăta într-o si- 
tuatie de inferioritate faţă de alţii. Se va strădui atunci 
să „împrumute“, să-și „însușească“, de la fiecare, partea 
care impune, pentru ca, însumând calităţile lor, să-i domine 
pe toți. În felul acesta, personalitatea sa nu crește, firesc, 
din interior, ci e acoperită tot mai mult de crusta falsi- 
tății. El este insinuant şi cinic. Distant, rece, viclean, In- 
tvigant, calculat. Chipul său se încheagă, treptat, prin 
stratijicarea celor „împrumutate“ de ici şi de colo, și se 
înalță prin denigrarea colegilor de breslă. Îngrijind-o, O 
vreme, după operaţie, pe poeta Ioana Stamatu, observă că 
„lumea bună“ (în rîndul căreia și-a propus să pătrundă, 
şi pe care dorea să o domine) discută artă și literatură ; 
de la ea, „împrumută“ un număr de consideraţii despre 
literatură, de la pictorul Eustațiu încearcă să deprindă „„se- 
cretele“ picturii. Acesta i-a fost profesor de desen în liceu, 
la Craiova, şi intuiește psihologia neașteptatului „disci- 
pol“ : „Ai ochi de hoţ. Ce spui de hoţ? De bandit. Cum 
vezi ceva, ai și înșfăcat“. 

Toate trăsăturile lui Marius Leluţ sînt augumentate de 
o vitalitate neobişnuită. Sentimentele îl incomodează ; și 
le va reprima. Gândul originii umile îl apasă: caută să 
rupă relaţiile cu familia și pregătește o căsătorie cu Lia 
Caloianu. 

Este vremea în care pătrund ecourile doctrinei lui 
Freud în mediile intelectuale românești. Cu deosebită insis- 
tență sînt urmărite inițiativele lui Marius Lelut pentru a 
se informa, felul cum declanșează discuţii între aceia pe 
care îi știe mai informați, discuţii din care să „profite“, 
să rețină idei științifice, filosofice. Freudismul va fi un 
instrument al prevenirii : caută mereu la cei ce îl încon- 
joară și care ar putea să-i frineze ascensiunea „deficienţe 
de caracter“, „complexe“, „slăbiciuni“ — pentru a le 
specula. 


Dacă va cultiva insistent relaţiile cu doctorul Urlieşu 
— un adevărat savant, însă un însingurat — lucrul acesta 
îl va face tot pentru a profita. 


În atmosfera tulbure de la începutul primului război 
mondial, Marius Lelut își susține teza, fără ambianța de 
„glorie“, la care rîvnise atît, și pe care atit de perseverent 
și-o pregătise. El va ocoli încercările războiului, iar ascen- 
siunea sa và atinge ultima treaptă: devine profesor uni- 
versitar. 


Dimpotrivă, experienţa războiului determină o schim- 
bare radicală în existența lui Gaby Leonin, protagonistul 
părţii a doua a trilogiei. O întîmplare tragică, petrecută 
chiar în momentul declanșării războiului, va fi hotăritoare 
în turnura pe care o capătă destinul său. La început, el 
este un tip de boem, aparent ușuratic, superficial. Înzes- 
trat cu sensibilitate artistică, este un talentat pianist ama- 
tor. Dăruit de la natură cu o înfățișare plăcută și cu o 
inteligență mobilă, instruit, cult, are — virtual — toate 
şansele pentru a se situa între cei mai de seamă repre- 
zentați ai generaţiei lui. Împlinirea sa umană este zădăr- 
nicită de intrigile lui Marius Leluţ, care-i speculează 
unele greșeli şi slăbiciuni. 

Întâmplarea tragică amintită este moarte surorii lui 
Marius Leluţ, de care Gaby Leonin se socotește a fi vino- 
vat. El crede că, dacă ar fi rămas s-o îngrijească după o 
operaţie chirurgicală pe care i-o făcuse, i-ar fi salvat viața. 
Dar începuse războiul şi avea de ales între datoria ob- 
ştească și obligația morală față de Lena Leluţ. Hotărăște 
să meargă pe front. Astfel, apare în roman cunoscuta 
temă destoievskiană a „păcatului“ și ispășirii. 

Încercînd să dea un sens mai profund existenţei sale, 
după război, Gaby Leonin va hotări singur să părăsească 
Bucureştiul și să se dedice unei activități de larg folos 

semenilor. Devine medic șef al spitalului din Strehaia. 
Aici găsește, în loc de spital, o adevărată paragină. Răb- 
darea şi tactul, generoasa înțelegere a oamenilor, spiritul 
întreprinzător pe care și-l descopere acum și talentul real 
de medic-chirurg îl ajută să cîştige încrederea și simpatia 
tuturor. Transformându-se radical și neașteptat pe sine, 
prin muncă, îi transformă și pe cei din jurul său. 

Aceasta nu este singura experienţă hotăritoare pentru 
destinul lui Gaby Leonin. La Prunișor, în conacul unei 
vechi familii boierești (unde se duce pentru a cerceta ma- 
nuscrise și documente vechi), face cunoștință cu Marga 
Glogoveanu, ființă de o stranie și fascinantă feminitate. 
Leonin descoperă acum adevărata iubire. Marga Glogo- 
veanu va pleca în străinătate pentru totdeauna. Scrisorile 
ei — poeme suave — sînt ecourile iubirii care nicicînd nu 
se va stinge din amintirea lui Leonin. 

Ultima parte a trilogiei — deși se intitulează Manoil, 
după numele altui personaj al romanului — readuce în 
prim plan pe cei doi protagonişti despre care a fost vorba 
pînă acum. Bizara figură a părintelui Manoil — fostul teo- 
log-medicinist, coleg cu Marius Lelut şi Gaby Leonin — 
rămâne într-un plan secund. El s-a dedicat activităţii de 
tămăduire a suferinzilor sărmani, într-un sanatoriu orga- 
nizat pe lingă mănăstirea Stupiniţa. Vizitează periodic 
Bucureștiul cu scopul de a-l aduce pe Leonin să-i opereze 
bolnavii aflaţi în stare mai gravă, cazuri pe care singur nu 
le-ar putea rezolva. Ca și Leonin, părintele-medic trăiește 
obsedat de gîndul păcatului săvârșit în tinereţe și în chi- 
nuitoarea căutare a izbăvirii. 

Marius Lelut cunoaşte amărăciunea înfrîngerii târzii, 
dar cu atît mai drastice și amare. Gloria lui se dovedește 
a fi fost deșartă. Din străinătate sosesc reviste de specia- 
litate în care diferiţi savanţi îi infirmă cercetările.” În 
facultate, se demască furturile la care se pretase : idei ști- 
ințifice şi lucrări însușite de la doctorul Urlieşu. Din căsă- 
toria lui, rezultase un monstru care moare pe masa de 
operație. Paralizat, încearcă să dirijeze manevrele menite să 
ducă la alegerea sa ca decan și la promovarea protejaţilor 
săi în posturile de profesori universitari vacante. După a 
doua congestie cerebrală, puţin înainte de data hotărită 
pentru intervenţia chirurgicală pe care, la rugămintea Liei, 
trebuia s-o încerce Gaby Leonin, moare. 

În romanul lui Papilian, prezenţele cele mai proiemi- 
nente rămin aceste două personaje : Marius Lelut și Gaby 
Leonin opusul celui dintii. Ei constitue o unitate a con- 
trariilor. 

La sfîrşitul romanului, Gaby Leonin îşi descoperă 
vocaţia de om de ştiinţă. Chirurg renumit, numit şi pro- 
fesor universitar, în virtutea recunoașterii aptitudinilor şi 
meritelor sale, se consacră cercetării cancerului. 

Papilian se dovedeşte a fi un fin analist al psihologiilor 
rafinate, cu deosebire în cazul lui Gaby Leonin, personaj 
de coloratură romantică, spirit neliniștit şi iscoditor, un 
obsedat („chinuit“) al ideii infinitului și eternității. Este 
şi el un „chinuit al nemuririi“, opus însă lui Marius Le- 
luf : nu gloria deşartă o caută, ci aspirația lui supremă e 
„clipa magică de muzică și de lumină, înălțarea spirituală 
dincolo de limitele omenescului...“. 

Se înţelege de la sine că în jurul principalelor perso- 
naje, pe care le-am caracterizat, se grupează altele, nume- 
roase, profesori universitari, medici renumiţi. în. diferite 
specialităţi, medici din oraşe provinciale și din mediul ru- 
ral, învăţători de ţară, chipuri din lumea pestriță şi umilă 
a mahalalelor sau din provincie. Dintre acestea, memora- 
bilă este figura „filosofului“ Blidariu. Student în filosofie, 
apoi cadru didactic împins de orgoliu să urce rapid trep- 
tele ierarhiei universitare, pătrunde devreme în lumea 
gazetarilor, pentru a pune cuvîntul tipărit în slujba pelu- 
rilor sale meschine. Fire mobilă, cameleonică, impostor, 
speculant şi demagog al ideilor, „confecționează“ într-un 
ritm dubios cărţi de pretinsă filosofie şi îşi aranjează abil 
o reputație nu mai puţin dubioasă. El reprezintă o 
„punte“ între lumea mediciniștilor și celelalte cetăți uni- 
versitare. Natură hedonistă, senzual, pofticios și gurmand 
penibil, Blidariu e un confrante insolit al lui Marius Lelut, 
în tagma parveniților universitari. 

Inedită este descrierea ambianţei amfiteatrelor univer- 
sitare, mediul clinicelor și laboratoarelor, al spitalelor şi al 
sălilor de operație. 

Chinuiții nemuririi, trilogia oferită acum cititorilor, este 
opera de maturitate a unui prozator talentat, fără în- 
doială, 


Titus Bălașa 


NOTĂ ASUPRA EDIŢIEI 


Trilogia Chinuiţii nemuririi (vol. I. Marius 
Lelut; vol. II, Gaby Leonin; vol. III. Manoil) a fost elaborată 
între anii 1941—1945, la Sibiu, Publicarea ei era anunțată în anul 
1947, în revista Provincia nr. 45, din Drobeta Turnu-Severin. 
Totuşi, din motive necunoscute nouă, romanul a rămas inedit pînă 
azi. 

Ediţia de faţă reproduce textul unui exemplar dactilografiat 
prin grija soției scriitorului (manuscrisul propriu-zis nemaipăs- 
trindu-se), încredințat nouă de criticul și istoricul literar Mircea 
Zaciu. Exemplarul folosit de noi a fost revăzut şi corectat de Vic- 
tor Papilian, în primăvara şi vara anului 1956, pînă în jurul stin- 
gerii sale din viaţă. 

Îngrijitorul ediţiei de faţă a actualizat textul, în spiritul nor- 
melor ortografice și de punctuație în vigoare — în afara unor 
construcţii cu valoare stilistică deosebită — eliminînd, în acelaşi 
timp — tacit — şi erorile de dactilografiere. 

Loc... Loc nebunilor... 

Ca la comandă, toate luminile teatrului se 
stinseră și muzica frînă la mijloc de măsură. În întunericul 
îndulcit de cîteva becuri albastre se iscă deodată o atmos- 
feră de taină amoroasă. Fu o clipă de spaimă delicioasă, 
în care trupurile dansatorilor se simţiră vibrînd la unison 
şi intenţia, parcă scăpată de paza luminii, se mărturisea 
acum, la întuneric, și în sînii femeilor cu respirația sus- 
pendată, și în braţele întărite ale bărbaţilor. Apoi ovalul 
vasului boston, atît de dulce legănat cînd pe o parte cînd 
pe cealaltă, se nărui ca o luntre căreia i s-a frînt cîrma. 
Din parter și pînă în lustrul din tavan, văzduhul fu zgilțiit 
de o hărmălaie caraghioasă și furibundă. Părea frenezia 
unui balamuc. 'Țipetele femeilor speriate, aplauzele tine- 
rilor entuziaști, protestele grave ale neobosiţilor dansatori 
se amestecau cu glumele oamenilor în toată firea, redeve- 
niți copii sau înnebuniţi. Se auzeau miorlăituri de pisică 
amestecate cu lătrături de cîine ; unii guițăiau ca purceii, 
alții coteodăceau ca găinile. Se descoperiseră și cei cu ta- 
lent de ventriloc : într-un loc putăia un tren, la uşa de 
intrare sunau lugubru sirenele. În teatrul cu rampa des- 
chisă se schimbaseră rolurile, spectacolul trecea acum din 
parter pe scenă. Și totul într-o frenetică gălăgie, și deror- 
dine, măsurînd gifiiala și nerăbdarea mulţimii cu simțu- 
rile îndirjite. 

Loc... loc nebunilor... 

Acum gălăgia începea a prinde mişcare. Licăreau cu 
tocuri palide pietrele diademelor, începuse să se deslu- 
șească fulgerarea alburie a feţelor. Se înjghebaseră la mi- 
jirea luminii şi sub protecţia întunericului, lupte în glumă, 

pentru un buchet, o mănușă sau un carnet de dans, dom- 
nii îndrăzneţi, cu pas lunecător, căutînd să zmulgă trofeul, 
iar doamnele ferindu-se cochet și lovind cu virful evanta- 
liului mîinile delicios de impertinente ale hoţilor de 
ocazie, 

Loc... loc nebunilor... 

Cînd lumina se aprinse şi muzica începu să intoneze 
un marş lent, la ușa parterului se ivi ceva neașteptat. O 
procesiune. Patru rînduri de călugări, în rase negre, pot- 
cap pe cap, crucea în mînă şi traista pe spate, înaintau în- 
cet, iar după ei portarul facultăţii de medicină, în uni- 
formă albastră, cu șapca de amiral, lega tagma călugărilor 
de cea a profesorilor, în frunte cu Anghel Drăghiceanu, 
marele chirurg şi decanul facultăţii, aşa îl vedeau înainte 
de operaţie, cu bluză, calotă albă și monoclu la ochi. Ai 
fi jurat că-i aievea decanul, atît era de bine imitat, şi sin- 
gurele semne de farsă erau ferăstrăul din mîna stingă şi 
traista de pe umărul drept. Urma tot consiliul facultăţii 
de medicină, militărește, în rînduri de cîte trei, toţi în- 
cărcaţi, pe umăr, cu sacul poverilor științifice, și în mînă 
cu unealta simbolică : chirurgii, cu pense enorme și cuțite 
pentru amputare ; interniştii, cu stetoscoape și tensiometre ; 
iar la sfîrşit, profesorii de specialităţi și laboratoare, du- 
cînd foarcepse, pense curbe şi încîrligate, stative de toate 
mărimile. 

Procesiunea o încheiau trei cărucioare : salvarea, duba 
de la Mărcuţa și dricul primăriei, la care împingeau cu 
sirg Caloteanu, profesorul de medicină legală, Marin 
Gheorghiu, psihiatrul, și Orman, anatomul. Urma apoi 
veata cea mare a studenţilor, preschimbaţi în caricaturi ca- 
raghioase, unii bălăngănind pe umeri capete imense de 
mucava, alții deveniți planşe anatomice, mulţi preschim- 
baţi în schelete. Nu lipseau nici animalele de experienţă : 
cîini, iepuri și cobai, mergînd frumos, ca la circ, în două 
labe, 

Muzica își continua marșul triumfal pînă ce procesiunea 
ajunse pe scenă. Aci, schimbare de front. Maeștrii și uce- 
nicii în arta tămăduirii se aliniară în fața publicului, pro- 
fesorii întîi, studenţii după ei, iar animalele în rindul al 
treilea. Lăsară jos sacii cu poveri, aparatele chirurgicale 
şi aparatele de examinat. 

Înaintează decanul Anghel Drăghiceanu. Poate va ţine 
o cuvintare. O clipă de emoție în sală. Dar muzica își are 

dibăcia ei. Intonează „Marş trist“ de Sibelius. Decanul în- 
cepe să mimeze cuvîntarea, şi după el întreg corpul pro- 
fesoral, studenţi și animale. Vorbesc prin semne și gesturi 
largi de umanitatea suferindă, de grija medicului pen- 
tru bolnavi, de meditările oamenilor de știință... cînd, deo- 
dată, muzica le face festa. Rupînd melancolia valsului, a 
dat în French-Cancan. Și atunci, din sacii cu poveri ştiin- 
țifice ieşiră mici capete blonde și, pînă ce profesorii să se 
dumirească, fiecare se trezi cu cîte un amoraş în cîrcă. 
Chiar şi ciinii, iepurașii și cobaii își lepădaseră pielea de 
împrumut ca să devină fete graţioase, partenerele studen- 
ţilor. Și pe toată scena Teatrului naţional se întinse un 
formidabil French-Cancan. Fuseseră mobilizați dansatorii 
de la varieteuri şi fetiţele de la școala de balet a operei. 

lată-i pe profesori şi studenţi cu poverile lor amoroase 
în cîrcă, evoluînd în şerpuituri ocolite. Iată-i fugărindu-și 
partenerele care le-au sărit din spate în faţă și-i ispitesc 
cochet. Și iată-i în front, ţopăind într-un picior, cînd îna- 
inte, cînd înapoi. 

Dulcele dezmăţ de pe scenă se prelungește și în sala 
de dans. Spectatorii nu vor să se lase mai prejos, sînt 
prinși în friguri. Dans pe scenă, dans în loji, dans în un- 
ghiurile ascunse ale coridoarelor. Se sare, se ţopăie fără 
nici o regulă, fără nici o măsură, fiecare după gustul și 
fantezia lui. Sînt perechi care au învățat cancanul la Pa- 
ris, altele folosesc polca, iar cei mai mulți au dat-o în 
sîrbă, Rid, strigă, chiuie... Se face un amestec pestriţ. 
Domni în frac, cu joben și cu mască pe faţă, se înghesuie 
peste doamne costumate în cele mai fantastice costume și 
cu legătură mică pe ochi. 

După ce muzica a încetat, sala se frămîntă ca un roi şi, 
după primele clipe de înghesuială, o nouă rînduială. Prin 
ușile din lături se scurg șuvoi domni cu doamne, la braţ, 
îndreptindu-se către bufetul din foaier. În tot parterul, de 
la intrare şi pînă la tombola așezată în fundul scenei, s-a 
întins o promenadă în cerc. Covoare scumpe sînt atrînate 
pe balustradele lojilor. De aici porneşte bombardamentul 
cu serpentine, de aici se dezlănţuie ploaia de confeti. 

Lumina umple acum incinta ca un imens păienjeniş 
auriu pe care-l destramă fracurile domnilor. uniformele de 

mare ţinută ale ofiţerilor, toaletele de gală ale doamnelor 
și costumele, care de care mai fanteziste. 

Timp prielnic ca doamnele să-şi dovedească grațiile, 
prin afişarea decolteurilor și desfășurarea trenelor lungi, 
prin sclipirea podoabelor şi lenta ondulare a evantaielor. 
Fiindcă tot ce gustul și inventivitatea marilor case de modă 
au putut născoci se găsește astă seară la balul mediciniș- 
tilor, de la rochiţa albăstruie ca cerul a „bacfişului“, pînă 
la toaletele de pluș, frumos drapate, ale doamnelor mai în 
vîrstă. 

Cîteva perechi rebele, fără respect pentru consemnul 
rondului, vin dimpotrivă, ca să provoace înadins, să fie 
la vedere. Acum se schimbă priviri ironice, scapără spirite 
înţepătoare cu surisuri pline de înţeles. 

Aţiţarea simţurilor pare să fi ajuns la o culme. Se dez- 
velesc braţele pînă-n subţiori, sclipesc ochii ca nestematele 
din păr, freamătă sînii, tresaltă în mișcări nervoase ume- 
rii. La domni, fracurile nu mai pot menţine linia eleganţei, 
iar ofiţerii se înclină mereu, bat din călciie și zornăiesc din 
pinteni, cu şi fără rost. 

În teatru, nu se mai deosebeşte parterul de scenă. Un 
parchet nou, întins peste scaune, pune la același nivel 
intrarea cu rampa. Covoare şi draperii ascund culisele. 
Ficușşi și palmieri, aduși din sera Cişmigiului, împodobesc 
sala pînă-n fundalul unde se găseşte instalată tombola. 

Aici, lingă roata cea mare a norocului, se afla comitetul 
Societăţii, însoţit de un grup de studente, făcînd onorurile 
vizitatorilor. 

Deodată, fără nici o poruncă, prin învălmășeala din 
parter se despică drum drept. În fundul sălii, apăruse 
Anghel Drăghiceanu, decanul, împreună cu prietenii lui, 
profesorul 'Trăistaru și doctorul Magheru. Tustrei coborî- 
seră din lojă și înaintau încet. Chiar fără să-i fi cunoscut, 
trebuia să întorci privirea în urma lor. Mersul le era drept, 
dar mlădiat. Nimic ţeapăn, nimic artificial în înfățișarea 
lor. Parcă haina lor obișnuită era fracul. Toţi trei păreau 
voioşi. Anghel, mai volubil, rîdea cu toată faţa şi mai ales 
cu ochii lui luminoși și puţin ironici ; Trăistaru, mai dis- 
tant , își plimba privirea peste bal și oameni, iar Magheru, 
neuman de frumos, își învăluia surisul cu o pală de melan- 
colie. Din loji erau bătuţi cu flori, bombardaţi cu confeti și 
învăluiţi în serpentine. 

Muzica începuse un intermezzo dulce, melancolic și 
rafinat, în timpi de habaneră. Era, de fapt, un dans nou, 
tangoul, care căuta să-și facă drum înlăturînd valsul mi- 
nunat, langurosul boston şi polca cea veselă. Dar tangoul, 
cu toată reclama, n-ajunsese să treacă de scenele rău fa- 
mate ale balurilor şi șantanelor. 

Ajunși în dreptul comitetului, Anghel Drăghiceanu des- 
chise vorba cel dintii : 

— Bine, mă băieţi, prea mulţi Aristoteli aţi găsit în 
lumea noastră medicală... sau, mai bine zis, numai Aris- 
toteli... 

Și, fiindcă nici unul dintre studenţi nu înţelegea alu- 
zia, profesorul completă : 

— Toţi, duși ca Aristotel de frumoasa Campaspe... 

Acum pricepură. Profesorul le amintea de scena cele- 
bră : Aristotel, de-a bușilea, călărit de iubita lui Alexan- 
dru Macedon. 

— Leonin a fost cu ideea. 

— Cei spui, Leluţ ? 

— Da, el... Iată, cum s-a fisticit. 

Cu toţii cătară către cei doi tineri, izolaţi acum de grup, 
la Leonin cel bălan, cu ochi albaștri și calzi, și la întune- 
catul Leluţ, cu privirea rece și tăioasă. 

— Exact, domnule profesor... eu sînt cu regia balului. 

— Bravo, Leonin... a fost o surpriză frumoasă. Azi e 
rîndul vostru şi vă puteţi face de cap. Sînt cu atît mai 
fericit, cu cît ai ţinut calea de mijloc... Fiindcă picanteria 
e o artă greu de minuit. Te paşte platitudinea și, mai rău, 
vulgaritatea. 

Leluţ privea cu mare băgare de seamă la unghiile de- 
canului, frumos tăiate, cu o margine albicioasă alungită ca 
migdala, și-l judeca aspru. Astea nu erau unghii de chi- 
rurg. Ar fi trebuit să fie mici, roase şi băgate în carne. 

— Domnișoară, se adresă Anghel uneia din fetele din 
comitet, te rog să vii să tragi pentru mine un număr la 
tombolă. Dar cum te numeșşti ? Nu ești eleva mea... Eu 
îmi cunosc elevele, și mai ales cînd sînt frumoase. 

— Domnișoara Lia Caloianu... interveni Leluţ. E stu- 
dentă la litere. 

— Fiica deputatului Caloianu, din Craiova ? 

Fata își făcea vînt cu evantaiul de pene de struţ, ele- 
gant şi provocator, și răspunse : : 

2 — Chinuiţii nemuririi 


— Da. 

— O... făcu Anghel bucuros, strîngîndu-i mîna, sînt 
prieten încă de la Paris cu tatăl dumitale... Și acum, pof- 
tim cu mine... 

Lia Caloianu se îndepărtă împreună cu cei trei. 

— Lia asta e o fată interesantă, şopti Leonin lui Le- 
luţ. Paloarea ei diafană seamănă cu a zeităților greceşti. 
Are gura hazlie şi ochii serioși. O îndurerează priveliştea 
vieţii, dar îi place s-o guste. 

Rochia ei în falduri, de culoarea brîndușii de munte, 
cu trenă lungă şi mîneci largi, îi înălța trupul şi i-l sub- 
tiliza. În urma ei, rămase un parfum moale și turburător 
de ferigă și fîn, 

Cînd începu cadrilul, Leluţ rămase singur. El nu știa 
să danseze decît valsul și polca şi nu putea suferi cadri- 
lul, lansieul şi menuetul. Prea multe complimente, prea 
multe strimbături. Privea perechile înaintînd, apropiin- 
du-se, salutînd, apoi domnii ridicîind mîna pentru ca 


doamnele să se învirtească. Îi era necaz de orice surîs, 
de orice omagiu adus altuia. I se părea petrecere de bă- 
tătură, ca la el în Boceni și se prăpădea de rîs, de unul 
singur, cînd se producea vreo încurcătură în cele două 
fronturi puse față în faţă. 

Comanda Leonin. Vezi bine, la farse şi ghidușii era 
neîntrecut, Se părea că pentru cotilion rezervase chiar 
cîteva numere inedite. Lîngă el, Alice Teodoru, externa 
lui de la Colentina. Vizaviul lor era Tomaziu cu Lia Ca- 
loianu. Frumoasă fată Lia..., 

Dar gindurile i se risipiră în bal. Cît vedea cu ochii, 
numai haine negre, tunici strînse, cu epoleţi şi ledunci 
de aur, decolteuri, rochii cu trenele cochet ridicate într-o 
copcă, punind la vedere pantoful și piciorul pînă la gleznă. 
În loja vecină lojii regale, se adunase iar sfatul profeso- 
rilor : Anghel Drăghiceanu, Trăistaru, Buteanu, Cartian... 
Vorbeau, rideau, gesticulau, și adunarea lor, cu gravi- 
tatea şi noblețea ei, depășea frenetica înlănţuire, dusă 
pînă la comic și banal de dansatorii din sală. 

— Şi la complet poţi privi un cadril cu cotilion ca 
ăsta, dar acolo nu poţi întilni oameni ca Anghel şi Car- 
tian, îşi zicea Leluţ. , 

Dar deodată ochii lui se fixară de cealaltă parte a 
sălii. Acolo, singur ca şi el, docentul Urlieșu. Se vorbea 
de Urlieşu ca de cel mai mare cărturar al facultăţii şi, 
deşi nu era profesor, ci numai docent, ştia mai mult decît 
toţi profesorii laolaltă. Pe Urlieşu îl întîlnea des. Era șef 
de laborator la Filantropia, dar încă nu avusese prilejul 
să-l cunoască bine. Nu-i dădea pace. Renumele lui era 
prea mare. Și încă ceva, prea se izola de lume, stătea 
ascuns mai mult în laborator, iar el, intern la chirurgie, 
avea tot timpul de lucru în serviciu. Acum însă se duse 
la Urlieşu. 

— Domnule doctor, îmi permiteţi să vă întreţin pînă 
se isprăveşte cotilionul ? Văd că-l agreaţi. 

— E atît de vulgar... Dansul, Leluţ, e de obirşie celestă 
și va să ilustreze un gînd. Oamenii. prin firea lor coruptă, 
au făcut din dans un exponent al instinctului erotic. 

Leluţ era încîntat. Cam aşa gindea și el, dar nicio- 
dată n-ar fi putut să spună aşa de frumos. Omul acesta 
nu-și desminţea renumele. 

— Aveţi dreptate, domnule docent. 

— Priveşte :... ce idee înaltă, ce trebuinţă de frumos, 
ce năzuinţă către altă bucurie îți poate da caraghioasa 
defilare a acestui monom ?... 

Acum, la comanda lui Leonin, ocolind în serpentină 
largă, şirul lung de dansatori se înviîrteau în sala de dans, 
de la uşă pînă în fundul scenei. Și cît deveniseră de urîți ! 
Cu obrajii lăbărţaţi, cu ochii stinși și părul în dezordine... 

— Da, domnule doctor... Priviţi sus, în lojă, pe profe- 
sori. Cîtă distanţă între ei şi vulgul de jos. Parc-ar fi două 
caste. 

Aşa ar trebui să fie, dragă Leluţ... dar, de fapt, nu 
e aşa. Dacă a fi sus, ai auzi pe Anghel Drăghiceanu debi- 
tind o povestire cu iz pornografic. 

— Credeţi, domnule doctor ? 

— Sînt sigur. 

Decanul era celebru prin multiplele lui snoave cu du- 
blu sens. Dar azi, ce Dumnezeu, într-un sfat... 

— Știu la ce te gindești... la cele două faze ale iubirii. 
La iubirea dionisiacă și la iubirea apoliniană... 

Leluţ tăcu. Nici nu știa că se pot,distinge două feluri 
de iubiri. Cît de multe se pot afla de la omul acesta! 
Vorba lui avea un debit de fluviu, creştea, se umfla, se 
revărsa... Şi, pe măsură ce Urlieșu se avînta, el se convin- 
gea că frenetica desfășurare din parter era sub stăpînirea 
iubirii dionisiace ; iar cinstitul areopag din lojă ar fi tre- 
buit să fie sub stăpînirea iubirii apoliniene, dar nu era. 

Cînd se termină cadrilul, Leonin veni în goană la 
Leluț. Îi arătă un mic carneţele de bal, pe care fetele scriau 
numele dansatorilor. 

— E carnetul Liei... L-am furat de la Tomaziu... şi rîse 
ca de o farsă bună. Cum să stea carnetul acesta în stăpi- 
nirea unui nesuferit ca Tomaziu ? 

Și în şoaptă: 

— Prea miroase a permanganat... 

Apoi, arătîndu-i fata : 

— Iat-o, spuse, ce minunată e în atmosfera asta feerică, 
luminată multicolor şi țesută din jocul nestematelor și al 
corolelor de flori... şi o luă razna prin bal. 

Ce neserios și Leonin ăsta. Nimic de capul lui decît dan- 
sul, petrecerea şi zdrăngănitul la pian. El nu mai avea nici 
un chef să danseze. Convorbirea cu Urlieşu deşteptase în 
el altă patimă. Altcum avea el să răzbească. Unde ceilalți 
foloseau zgomotul, agitația şi zeflemeaua, el avea să pună 
gravitate, seriozitate și gînd greu. 

Dar ochii i se fixară din nou de loja unde Urlieşu se 
afla iar singur. Ca un poet, Urlieșu prevestea că tune- 
tele soartei aveau să cadă asupra acestei Sodome și Go- 
more. Urcă la el. 

— Domnule doctor, v-am înţeles solitudinea, v-am în- 
teles indignarea. ...şi ar fi vrut să-i spună că mai sînt și 
alţii care-l înţeleg. Cîtă mascardă, cît cabotinaj... 

Apoi, cu dispreț : 

— Priviţi... aceştia se numesc oameni de ştiinţă... 

— Da... îşi dădu atunci drumul Urlieșu, din ei se re- 
crutează marea armată a cercetătorilor. Priveşte pe chi- 
nuiții nemuririi... 

Nu se înșelase, Urlieşu începu să tune și să fulgere. Și 
cu cît vorbea Leluţ se convingea că avea în fața lui un ade- 
vărat profet. Trupul lui atletic domina sala, și părul zbur- 

lit striga răzvrătitor, mai mult chiar decit fracul mototo- 
lit și pantalonii necălcați. Dar vorba înfocată a lui Urlieşu 
începu acum să-i sune stingher în auz. Drept în faţă, în 
loja de avantscenă, se găsea Bulbuc în picioare, punîndu-și 
la vedere obrăznicia şi fracul de ultima modă, cu coadă 
lungă şi vipușcă neagră. Bulbuc era intern, ca și el, inter- 
nul lui Anghel Drăghiceanu. Nu fusese nici mai bun la 
studii, nici mai strălucit la concursuri, dar, arogant și dis- 
prețuitor, se izola de ceilalți. În lumea lor, de muncitori 
harnici şi modeşti, el purta monoclu şi vorbea de sus. Ce 
rost avea monoclul, nu în ochiul, ci în gîndul lui Bulbuc ? 
Ca să-l apere, măcar parțial, de bun contact prea direct 
cu vulgul ?... Sau să mărească, cît de cît, pe pigmeii din 
fața lui ? 

Fără să vrea, Leluț se răsuci puțin şi privirile lor se în- 
tilniră. Leluţ avu impresia că se măsoară, care pe care... 
Apoi binişor, fu cu gîndul din nou lîngă Urlieșu și lăsă 
pe Bulbuc să-și învîrtească şiretul monoclului în jurul de- 
getelor, crezîndu-se, prin aroganță, stăpînul balului. 

Leonin era frînt de oboseală. Poate că se şi cam cher- 
chelise. Balul era pe sfirșite. Fetele de la cămin plecaseră, 
neputind să întîrzie mai mult. Leonin bea șampanie, îm- 
preună cu prietenii lui : filosoful pleşcar Blidariu şi cele 
trei haimanale, Iancu, Țepeluş și Teodorescu, şi căuta să 
bîrfească pe Tomaziu, care avusese voie să conducă fetele 
la cămin. Pe masă stau, rămășițe, trofeele lui Leonin : 
cîteva carnețele mici, serpentine şi cocarde de la cotilion. 
Toate de la fete. Leluţ trecu în revistă, rînd pe rînd, car- 
netele de bal, iar cînd ajunse la al Liei Caloianu îl privi 
îndelung şi, profitînd de faptul că Leonin striga după chel- 
ner, pentru o altă sticlă de şampanie, îl strecură în buzu- 
narul de la pantaloni. 

Marius Leluţ citi încă o dată conceptul 
scrisorii. Era mulţumit. Va face senzaţie la cămin. Fără în- 
doială că Lia o va arăta celorlalte fete — fiindcă nu există 
femeie al cărei orgoliu să fie biruit de discreție —, fetele 
vor trece vorba mai departe, la cursuri, la seminarii, vor 
urma apoi ceaiurile studenţeşti, şoaptele, inevitabilele cu- 
metrii și chiar discuţii făţişe. Și, astfel, numele său va fi 
mereu pomenit. Ah, numele său ! ...Marius Leluţ ! Îl prin- 
dea pe vîrful buzelor, şoptit cu sfială şi admiraţie ; îl au- 
zea ca un strigăt de triumf, departe, sus, foarte sus, pînă-n 
slava cupolei academiei. Marius Leluţ !... E un zîmbet co- 
chet trecut, în timpul orei, de la Lia la colega de bancă. 
Domnul profesor Marius Leluţ... E o poruncă ce deschide 
drum larg prin aristocrația bucureșteană, aristocrația de 
sînge și aristocrație de merit. 

Tinărul închise ochii. Se văzu amestecat în fericita 
învălmășeală, cînd adunată, cînd risipită, de la balul medi- 
ciniştilor, însă mereu unduitoare în jurul frumuseţii Liei 
şi a eleganţei lui Anghel Drăghiceanu. Lia, într-o atmos- 
feră feerică, luminoasă, multicoloră, țesută parcă — după 
vorba lui Leonin — din focul nestematelor şi jocul corole- 
lor de flori. Acum urmărea trecerea vaporoasă a rochiei 
ei; acum o vedea izolîndu-se şi făcîndu-şi drum spre el. 
Apoi, pe Anghel Drăghiceanu, patronul balului, om trecut 
de cincizeci de ani și atît de cuceritor. El îi fusese extern, 
îi fusese intern doi ani încheiaţi ; după expresia curentă — 
i-a ţinut trena... dar de apropiat, nu s-a putut apropia de 
sufletul lui. Trebuia însă să-i recunoască elegența. Ele- 
gant în bluza de spital, elegant în frac, omul acesta, de 
statură mijlocie dar bine legat, te impresiona. Plin de 

nerv, mișcările îi erau repezite, la lucru, și riposta ime- 
diată la vor:ă. Dar chipul lui cu fruntea dreaptă, bărbia 
voluntară și mustaţa zburlită din sfîrcuri parcă nu le 
puteai prinde, îți scăpau din pricina gurii mici, cînd sen- 
zuală, cînd îndurerată, şi a ochilor lui verzi, cînd iuţiţi 
de patimă, cînd umeziţi de indulgență. Chiar și defectele 
îl serveau, căci vorbea graseiat și se bilbiia uneori din pri- 
cina repeziciunii vorbei. 

Leluţ se trezi din uitarea de sine. Prin aerul greu și 
cenușiu, fulgii de zăpadă se împleteau între ei. Vîntul 
bătea cu îndirjire în tabla acoperișurilor, grămădind pu- 
hoaie răsucite în jurul hornurilor și prăvălind trîmbe 
zburlite de praf alb peste burlane. Vremea de-afară, aspră 
și necruțătoare, era pe potriva duhului său dinăuntru. Îi 
întărea inima ca piatra, dar i-o făcea luminoasă ca dia- 
mantul. Îi trebuia luptă îndirjită. Mulţumirea fără efort 
e cupă de șampanie spumoasă şi ameţitore. 

Dar, împotriva vrerii lui, îl urmăreau imaginile de la 
balul studențesc. Femei frumoase, bărbaţi eleganţi. Nu 
era vedenie prestanța de voievod a lui Magheru ; nu era 
părere vocea sigură şi cu debit de fluviu a lui Urlieșu, și 
nici deşertăciune de vis, renumele călătorit pe întreaga 
țară al profesorilor Buteanu, Trăistaru și Cartian. O sete 
nebună îi usca sufletul. Să fie şi el amestecat în această 
lume selectă, să fie însoţit de zîmbetul femeilor ca Trăis- 
taru; să fie înconjurat de oameni eleganţi ca cei din 
jurul lui Cartian ; să i se deschidă drum domnesc ca lui 
Anghel Drăghiceanu... Și el să apară alături de Lia. 

Leluţ tresări. Visa cu ochii deschişi. Își simţea gura 
uscată, dar nu numai gura, parcă întreg trupul. Poate 
oboseala de aseară, poate vinul băut cu Blidariu şi Toma- 
ziu, poate, mai mult ca tot, setea sufletului îl bintuia. 
Setea sufletului ! 

Biiguieli deșarte... se stropși el împotrivă-i şi luă de 
pe masă carnetul Liei de la bal. Acesta era o realitate, și 
tot realitate era că-l furase de la Leonin. Ce parfum subtil 
se desprindea din scoarțele flexibile, învelite în mătase 
cărămizie ! Ce gînduri tăinuia oare singura foaie de hîr- 
tie-carton, lucioasă, cu chenar de aur, plină cu numele 
dansatorilor, printre care şi numele lui ? De la acest car- 
net se trăgea rostul scrisorii. O scrisoare care nu-l făcea 
de rușine. Ar fi putut-o citi şi filosoful Blidariu, omul 
acela atit de pretenţios. 


14 


Leluţ scutură tocul în sticla de cerneală, ca să nu pă- 
teze fața de masă, apoi șterse peniţa cu hirtie, să rămînă 
albă, strălucitoare. Rînduială și măsură în toate. Dacă e 
aripă un gind, celălalt să fie numaidecit sabie. Oare nu 
slobozise prea mult frîul ? Mustrîndu-se simțea cum min- 
tea i se aduna, cum gîndurile i se trăgeau în limite tot 
mai precise. Să nu uite proverbiala viclenie a femeii, 
care-și ţine otrava ascunsă, ca o floare de mac, sub ademe- 
nitoare înfăţişare. Poate, să nu se pripească... Bunînţeles, 
scrisoarea nu te leagă ca o poliţă, dar te obligă. Deci să 
se mai gîndească, să mai reflecteze. 

O platoşă de aer rece zgudui din cercevele fereastra ; 
de cealaltă parte a camerei, răspunse în tremur scurt ușa. 
Se duse la fereastră, să controleze dacă e bine închisă. 
În camera supraîncălzită, se scurgeau curenți subțiri de 
aer, printre geam şi cercevele. Cerul atîrna greu, aerul, 
zăpada era intacte, iar vîntul mătura scama norilor, ridi- 
cînd de pe acoperiș praful alb ce se depusese. Pe stradă, 
zăpada ondula în ridicări şi scoboriri de dune. Zgomotul 
capitalei se prelungea într-o rumoare înăbușită, ca în viaţă. 

Leluţ se trînti pe pat, apoi nu mai putu rezista tentaţiei 
de a fuma o ţigară. În timpul din urmă, dădea grea luptă 
cu tutunul. Nu considerente de sănătate, nici motive de 
economie nu îl îndemnau să-și frîneze patima, dar tutunul 
era o rămăşiţă a obiîrşiei lui țărănești, a acelei vieţi de 
mizerie și umilinţă trăită la el în Boceni. 

Nu se contrazicea ? Era sau nu țăran ? 

Își aprinse ţigara şi parcă numai mirosul chibritului 
îi schimbă dispoziţia. Vijelia de afară îi spulberase gin- 
durile. Dar cu primul fum de tutun gîndul îi fu din nou 
la Lia. În clipa aceea, imaginea fetei traducea trebuința 
sufletului său, de odihnă și fericire. Ea îl ispitea cu nă- 
dejdile viitorului, fiindcă pe plaiurile plutitoare ale copi- 
lăriei el nu putea poposi. Acolo, numai nămol dospit din 
mizerie şi necazuri, Copilăria lui ?... Iată pe tatăl său, 
învățătorul Leluţ, stricat pînă în măduva oaselor, beţiv, 
hoţ și muieratec, care-l bătea şi-l umilea. Pe urmă, la liceu, 
la oraș, alte necazuri. Media sapte, să nu piardă bursa. Ce 
coșmar ! Să înveţi, cînd ochii ţi se înfundă în orbite de 
răul fumului de la lampă, și mintea cade în toropeală, 
intoxicată de mirosul gazului şi al sobei. Dar locuinţa lui, 
din fundătura Cotroceni, din primul an de studii, dormind 
în odăița mică din pod, vara în arşița de cuptor, iarna în 


15 


curenţii vitoroși, pe aceeași laviţă cu cei doi copii ai gaz- 
dei ? El n-avusese o copilărie, ca Leonin sau ca Toma- 
ziu. 

Închise ochii. Din nou Tomaziu, din nou Leonin. Cu 
neputinţă să gîndească la Lia, fără ca imediat să nu-i apară 
înconjurată de cei doi, în lumina orbitoare a balului. „Lia 
asta e o fată interesantă... — îi șoptise Leonin. Paloarea 
ei diafană seamănă cu a zeiţelor greceşti. Are gura hazlie 
şi ochii serioşi. O îndurerează priveliștea vieţii, dar îi place 
s-o guste“ ...Și parcă Leonin avea dreptate. Îi era necaz 
că descoperise pe Lia prin intermediul lui Leonin. „Lia 
asta e o fată splendidă...“, se extaziase și Tomaziu. Prin 
urmare, și lui Leonin și lui Tomaziu le plăcea Lia. Îi veni 
să zimbească. Amicii uitau de existența lui. Și pe bună 
dreptate. În facultate fusese student bun, dar numele lui 
nu rămăsese îndeajuns de răsunător, pe potriva puterii și 
a meritelor lui. Mai multă trecere avea Leonin, fiindcă era 
vorbăreţ, om de lume, și zdrăngănea la pian ; sau Toma- 
ziu, fiu de parvenit; parvenit, la rîndul lui, speria pe 
proştii lui colegi cu luxul făcut din bursa de la „Madona 
Dudu“. Dar mai era și el, Leluţ... Scoase ţigara din gură 
cu un gest larg, ca şi cum ar fi oferit o floare. Parcă 
auzise o bătaie în uşă și voia să fie găsit așa, într-o poză 
de ţinută aristocratică. Prin gestul acesta se apropia parcă 
de Trăistaru. Țigara era o unealtă elegantă, dar va să știi 
s-o foloseşti cum se cuvine. Nu ţigara învirtită între 
degete, cu tutun din pachetul de douăzeci şi cinci de bani 
și cu foiţă groasă cît hirtia de ziar, ci ţigara parfumată, 
oferită din tabacheră de argint, cu monogramă şi podoabe 
lucrate fin, ca în peniță. Din nou bătaia în ușă. 

— Intră... comandă el cu vocea moale. 

Dar ce păcăleală ! Îşi stricase gestul în zadar. Înaintea 
lui, infirmiera de la femei. ' 

— Ce-i, Petruţo ? 

— Bolnavei de la rezervă îi e rău. 

Leluț se răsuci într-o rînă. furios. Uita că era protejata 
profesorului Trăistaru. 

— Du-te la internul tău, la domnul Badea... Ce cauţi 
la mine ? 

— Domnișorul Badea nu-i acasă şi bolnavei îi este 
tare rău. Mă tem să nu se prăpădească. 

Leluţ o privi cu ochi de şarpe. Ticăloasă bătrină ! Cum 
își ținea gura strînsă, ca mura, și își încrucişa mîinile pe 

piept, parcă să bată mătănii. O apucaseră scrupulele. Beţi- 
vana, fusese bine plătită ! 

— Pofţiţi, domnişorule... 

Scrumul ţigării căzu pe pat. Lui Trăistaru, cu sigu- 
ranţă, accidentul acesta nu i s-ar fi întîmplat, și nici lui 
Anghel Drăghiceanu. 

— Domnişorule, vă rog... 

Petruța nu-și dărîma renumele nici de data aceasta, 
Adevărată babă-hircă din poveşti, scurtă, grasă, cu obra- 
zul ghemuit ca o moșmoană şi despicat de sclipiri fosfo- 
rescente. Fără pic de suflet, n-o interesau decît bolnavele 
care plăteau sau o slujeau. De altfel se găsea în nota ser- 
viciului. Bolnava de la rezervă 'plătise pe toată lumea, pe 
Badea Popescu, internul, cu siguranţă ; prababil și pe Bo- 
tez, medicul secundar, și pe docentul Mladin, iar pe pro- 
fesor îl avea cu vreo protecţie de la „Tinerimea“. Ce lume 
infectă ! 

— Veniţi, domnișorule... e o femeie foarte de treabă. 
E poetă, poeta Ioana Stamatu... 

— Vin... se răsti tinărul. 

Infirmiera plecă grăbită. Cum îi săltau cărnurile feselor 
sub halatul pătat de sînge și puroi. Și mizerabila asta 
E poetă, poeta Ioana Stamatu... 

Leluţ aruncă ţigara în găleată și porni jos, la bolnava 
de la rezervă. Nu era de datoria lui, dar dacă ceilalți se 
dovedeau a fi oameni fără conştiinţă... Se simţea mîndru 
și important. Devotament, sacrificiu, datorie... sînt valori, 
pe care un medic conștient va să le afirme. Trecu prin 
scara principală la saloanele de femei. Spitalul era în 
semiîntuneric. Lămpile de gaz aerian nu se puteau aprinde 
înainte de ora cinci. Ajuns la rezervă, deschise ușa cu 
bruscheţe. Îşi dovedea puterea de cărturar, turburat de 
gîndurile şi preocupările lui. Petruţa era lîngă bolnavă. 
O duhoare de răsuflu putred și transpiraţie acră, ameste- 
cată cu efluviile antisepticelor, iar pe deasupra și mirosul 
de parfum proaspăt împrăştiat prin cameră îți făceau 
greață. Mirosul acesta, dospit parcă în căldura înăbușită 
a odăii, îl pătrundea, îl sufoca, avea impresia că va leșina. 
Fereastra, cu perniţe între geamuri, parcă nu fusese des- 
chisă de ani şi focul dogorea înroşind soba de tuci. Prin 
fereastra încrustată cu solzi de gheaţă, pe micul crimpei 
de cer, pomii grădinii desenau în umbra.înserării “figuri” 


înspăimîntătoare... 

— Deschide fereastra... se repezi internul. 
— Să nu răcească... se opuse Petruţa. 

— Deschide, cînd îți poruncesc. 
Infirmiera se supuse mormăind. Un val de aer proaspăt 
se prăbuși în cameră. Bolnava, zgribulită sub pătură, aco- 
perită pe picioare cu un pled și un şal, începu să se agite, 
parcă protesta. Dar cuvintele ei n-aveau înţeles, cuvinte 
încîlcite, şi numai din glasul gutural și înfundat citeva 
accente mai opintite puteau traduce revolta ei. Leluţ 
încercă un sentiment plăcut, de izbîndă. 

Acum, bolnava schimbase tonul, nu mai făcea pe răz- 
vrătita, scîncea. Pe sufletul internului se mișca lin, ca o 
plută pe lac, un amestec de tihnă. Asta se chema mul- 
țumire. 

— Mă doare, doctore... 

O încreţitură prinse a-i strica întinderea lucie a sufle- 
tului. Poftim, doctore ! De unde și pînă unde atita inti- 
mitate ? şi-şi încărca siringa. 

— Cum mă mai doare... 

Ce fi durînd-o, că doar nici n-o atinsese ?... Și acum, 
scîncetul mocnit, de cîine jigărit, îl supăra. 

— Mă doare, doctore... 

Tînărul se apropie, cu siringa în mînă. 

— Las”, cucoană, că-ți fac o injecție... 

Dar abia își terminase vorba, cînd bolnava, c-o energie 
nebănuită, se ridică în cot, rupînd vălul de paloare și de 
întuneric țesut asupră-i de lumina slabă. 

— Eu sînt doamnă, nu cucoană. 

Leluţ rămase o clipă zăpăcit. Un cadavru înviat. Dar 
nu se dete bătut și răspunse brutal : 

— Ce te selifoseşti, cucoană ? Vrei să te fac sănătoasă, 
sau să joci pe vedeta de cinematograf ? 

Răspunsese la întimplare, cum îi venise la gură, dar 
fu mulțumit. Auzi, cîtă îndrăzneală la o căzătură, la o 
muribundă !... 

Bolnava căzuse la loc, pe pat. Dar prin întuneric, îi 
vedea strălucind, din obrajii palizi şi slăbiţi, ochii, cu para 
luminilor negre ca nişte alice aţintite asupra-i. E] ridică 
pătura indiferent, punctă cu iod coapsa umflată și înfipse 
acul dintr-o dată, cu necaz. Acul intră ca în gelatină. Tru- 
pul femeii luase caracter de cadavru, și asta îl îndirjea şi 
mai mult. Lui să i se împotrivească, o căzătură, un cada- 
vru ? Scoase acul şi dădu siringa intirmierei. 

— Eu plec de-acasă... Dacă „doamna“ are nevoie, 
cheamă internul de gardă... și se întoarse la el în cameră, 
furios. Nu-i putea ieși din minte că fusese înfruntat. În 
spital există o disciplină, o ierarhie. Bolnavul, oricine ar 
fi el. tre uie să se supună medicului, să-i devină subal- 
tern. 

Dintr-o dată, camera îi apăru în toată mizeria ei spita- - 
licească, o cameră de intern sărac, avizat la ce dădea Eforia. 
Patul de fier, la fel cu cel din saloanele bolnavilor, masa 
pătată de brad, două scaune cu împletitura ruptă şi dula- 
pul — dacă se putea spune dulap unei cutii de scindură, 
închisă cu cîrlig. Pereţii erau goi. Singurul ornament, o 
oglindă cu ramă de lemn deasupra spălătorului, iar ca mo- 
bilă mai de seamă, o etajeră adăpostind minuscula lui 
bibliotecă : cele patru volume din Testut, un tratat de pato- 
logie externă, altul de patologie internă și dicționarul me- 
dical Larousse. Atitea cărți își putuse procura din leafa 
lui de intern. Să nu fi fost datoriile bătrinului Leluţ, să 
nu fi fost banii pentru Lena... 

Pentru a doua oară, trebui să alunge în întuneric ima- 
ginea casei de la ţară, cu bătrinul Leluţ și soră-sa Lena. 
Să se gîndească la altceva. Anul acesta îşi cumpărase cu- 
vertură, de răul celorlalţi băieţi, care priveau cu batjocură 
la patul lui, înfăţat ca la cazarmă, în cearșaf tare, şi aco- 
perit cu pătura neagră. Acum reuşise să aibă o cuvertură 
roșie, brodată cu flori mari de aur. Era singurul lui lux. 
Ceilalţi îşi aduceau de-acasă mobile frumoase, covoare, 
perne, tablouri. La el, duşumeaua era goală. Se vedeau 
petele de arsuri pe lingă sobă, şi te împiedecai de scîn- 
durile sărite din cuie. Leonin avea și pian. Era mare pia- 
nist ; iar Tomaziu își cumpăra tablouri de pe la expoziţii. 
Lesne pentru el. Leonin primea de-acasă bani din gros, iar 
despre 'Tomaziu se spunea că învirtește nişte afaceri... Dar 
prea mult Tomaziu, prea mult Leonin ! 

Îsi scoase bluza și o prinse într-un cui bătut în dulap, 
cuierul lui. Apoi se spălă. Mizerie ! Spălătorul era de fier 
şi căta strîmb într-o parte. Ligheanul avea smalţul sărit şi 
părea mereu murdar. Cînd începu să se pieptene, își aminti 
că Anghel Drăghicescu avea părul buclat natural, iar 
Trăistaru îl purta aruncat în plete. La amindoi fruntea 

s proemina, abrupt la Anghel, bombată ca o scoică, la Trăis- 
taru. El însă avea freză. Își alesese întîi cărarea la dreapta, 
apoi schimbase la stînga. Frizura cu cărarea trasă la o 
parte și părul regulat, trecut în partea cealaltă, îl prindea, 
îi lățea fruntea. Totul ordonat, nimic risipit în înfățișare, 
nici cravata, nici lanţul de la ceas. Se privea adînc în 
oglindă, parcă cerea oglinzii un răspuns. Dar oglinda îl 
arăta strîmb, cu un ochi mai închis, nasul prea cîrn şi 
mustața pleoştită într-o parte. Minţea oglinda, mobilă de 
soi prost, 

În odaia lui Leonin, strălucea o oglindă ovală, de cris- 
tal, cu marginea șlefuită, prinsă de zid cu şnur de mătase 
albastră. Din nou, nesuferitul Leonin ! Îl urmărea, nu de 
azi, nu de ieri, ci de multă vreme, de peste șapte ani, de 
la prima zi de facultate. Aude catalogul : Lelescu, Leluţ, 
Leonin... și-l vede lîngă dînsul în bancă. Soarta îi potrivise 
laolaltă. Leluţ, Leonin... și așa mereu, la lucrări, la colocviu, 
la examen. Leluţ, Leonin. 

Da, soarta avea grijă de el. Leluţ, Leonin... Întii Leluţ, pe 
urmă Leonin. Și la examene, și la colocvii, şi la concursuri. 
Leonin era mereu în umbra lui. Așa era orînduiala soar- 
tei. Prostii... Doar n-o fi superstiţios. Avea să lupte împo- 
triva oricărei superstiții, superstiția fiind o moştenire a 
trecutului său țărănesc. Și totuşi, potriveala catalogului îl 
mulțumea în adincul sufletului. Leluţ, Leonin... Trebuia 
să fie mereu înainte. Era şi firesc ca ţăranul Leluţ să 
întreacă pe boierul Leonin. 

— Domnișorul Leluţ... domnişorul Leluţ... Care-i dom- 
nișorul Leluţ ? 

Leluţ deschise ușa care da spre coridor. O infirmieră 
îl căuta. Era îmbrăcată cu o jachetă scurtă de catifea peste 
bluza de spital și o năframă neagră, legată pe sub barbă, 
îi încadra capul rotund, bucălat, cu pielea obrazului sub- 
tire și rozată. 

— M-a trimis domnișorul Leonin c-o scrisoare. 

Mizerabilul ăsta de Leonin numai între fete frumoase 
se învîrtea. Luă scrisoarea din mina fetei, dar pe furiș o 
examina. 

— Eşti în serviciu la camera internilor ?... și cu nepă- 
sare afectată deschise plicul, 

— Nu. Sînt la camera de gardă. 

Pe broboadă, pe cap şi păr îi sclipeau fluturași albi de 
zăpadă îngheţată, şi el tot privea rîndurile scrisorii, întîr- 
ziind să citească. 

— Ce să spun domnişorului Leonin ? 

Abia acum avu Leluţ impresia că-i intrase mintea 
în creier. „Dragă Leluţ, am aflat una boacănă pe socoteala 
amicului Tomaziu. Se pare că buchetul dat Liei a fost 
cumpărat cu banii Societăţii. Nu pot veni astă seară la 
ședință, tu fii prudent şi nu te trăda“. 

Scrisoarea asta îl punea azi în mare încurcătură. Dar 
nu putea desluşi pentru ce. 

— Ce să spun domnișorului Leonin ? întreabă iar fata 
și el băgă de seamă că ea avea glasul argintiu în concor- 
danță cu trupul mărunt, cu părul blond și ochii albaștri. 

— O să am grijă. 

— Bine... şi dete să plece, 

Leluţ o rechemă. 

— Cum te cheamă, dragă ? 

— Lelia. 

El se simţea îmboldit s-o cheme la el, să-i vorbească, 
dar fata rămăsese lîngă ușă, așteptind, și deodată Leluţ, 
parcă rupîndu-se de sine, îi porunci : 

— Poţi să te duci. 

Lelia rămase surprinsă o clipă, apoi deschise uşa şi 
plecă. Leluţ îşi aprinse o ţigară și se trînti pe pat, turburat. 
„Cum te cheamă, dragă“... Era o rămăşiţă a vieţii lui de la 
țară. Aşa intrau în vorbă flăcăii de la Boceni, așa intrau în 
vorbă ordonanţele cu servitoarele. 

Se găsea la o răspîntie a vieţii. Să fie tare. Ispita, ori- 
cît de luminoasă ar fi, trebuie smulsă ca o buruiană vătă- 
mătoare, cînd în minte îți stă proaspătă convorbirea cu 
Urlieşu, cu îndemnul și poruncile ei, sau cînd te urmă- 
rește chipul Liei, cu frumuseţea ei boierească. Și se ho- 
tări să cumpănească pe potriva marilor lui interese, Tre- 
buia s-o rupă definitiv cu trecutul lui de la țară. Să nu-şi 

mai amintească de învățătorul Leluţ, și nici de Lena Leluţ. 
Să nu se mai vadă desculţ, în cămaşă, încins numai cu 
brăcinarul. Obiîrşia lui țărănească să-i fie pricină de înăl- 
țare. Ceilalţi băieţi nu-și puneau probleme, erau scutiţi 
de crize de soiul acesta, cu toţii își duceau viața în neştire. 
De pildă, Leonin. La ce-i folosea noblețea familiei ? La 
ce-i folosea creşterea de acasă ? Ce folos avea chiar de la 

3 — Chinuiţii nemuririi 


inteligenţă, dragă Doamne... scăpărătoare, cînd el trăia de-a 
valma cu toate infirmierele și servitoarele spitalelor. Chiar 
şi cu această Lelia... 

Şi își zîmbi. Ce nume pretențioase la lumea de jos. 
Auzi, Lelia ? Dar chipul luminos al fetei îi pătrunsese 
parcă în suflet. O vedea aşteptînd la ușă. Doar o vorbă. 
Dar nu... Să-și înfrîngă instinctele josnice, să n-ajungă ca 
Leonin. Mai bine să se întoarcă la scrisoarea lui. Se aşeză 
la masă, scoase tocul și cerneala, şi începu să scrie pe 
curat. Avea o caligrafie ordonată, îi plăcea să deseneze 
parcă fiecare literă, să aștearnă rînduri drepte, pe hirtie 
frumoasă cu cerneală bună. Privi la scrisoarea lui Leonin. 
Scris mare, rînduri rare, risipă de hîrtie şi de cerneală. Îşi 
aruncă ochii și asupra carnetului de bal al Liei. Scris egal, 
rotund și frumos. 

Trei scrisori, trei caligrafii... 

Cînd profesorul 'Trăistaru intră la opera- 
ție, Leluţ se furișă binișor din suită şi coborî în sala de 
pansament. Aici dădu ordin infirmierei să-i aducă copilul 
cu coxalgie. Potrivise lucrurile de minune. Cînd sus vor 
avea nevoie de ajutorul lui, la cloroform, el va fi cu mîinile 
pline de ghips. Îşi zîmbi mulțumit. Vedea figura contra- 
riată a profesorului, atitudinea uimită a docentului Mladin 
şi chipul zăpăcit al lui Badea. Cu Badea la cloroform, 
operaţia devenea nostimadă. Incapabil să adoarmă bolna- 
vul cum trebuie. N-avea nici îndemînarea firească, nici 
pricepere științifică, și era fricos ca un chiţean. De groaza 
sincopei, abia de amorţea bolnavul cu cîteva picături, şi 
acesta, operat pe viu, se zbătea lungindu-și încordat trupul, 
să-și rupă legăturile care-l ţineau de masa de operaţie. 
Atunci Trăistaru se înfuria, ţipa și înjura. Urma scena a 
doua. Bietul Badea, speriat de furia şefului, cu mintea 
zăpăcită și trupul moleșit de vaporii de cloroform, începea 
să toarne în neșştire. Bolnavul își oprea deodată respiraţia. 
Altă belea. Moare. Limba afară, respiraţie artificială. 

Dar numai acum văzu că, din trindăvie sau nepăsare, 
ajutoarele îi primejduiau planul. Simina, infirmiera de la 
sala de pansament, nu se înapoiase, iar externa nu era la 


22 


datorie. Ca să nu piardă timpul şi să le dea totodată o 
lecţie de bunăcuviinţă, scoase din dulap cutia de ghips, 
teşile, pachetul cu vată şi borcanul cu vaselină. Pe sală se 
auzea un plinset, jalnic, frînt în două ca strigătul de gu- 
guștiuc. 

— Mă, muică !... mă, muică !... 

Inima i se muie de duioșie. Copilul era oltean ca și el. 
Poate chiar tot de prin părțile Mehedinţului. Se vedea și 
el mic, alergind desculţ prin curte. 

— Muică... mă, muică !... 

Acum, ţipetele copilului începură să-l plictisească. O 
clipă se lăsase furat de amintirea copilăriei, dar iată că 
moliciunea încurca mersul gîndirii. Gindirea lui trebuia să 
fie sus, în odaia de lingă sala de operaţie, unde profesorul 
şi-a aruncat acum halatul de spital și şi-a schimbat hai- 
nele. Se pare că poartă izmene scurte și şosete de „fil 
d'Ecose“, prinse pe pulpă cu jartiere model femeiesc. Ni- 
meni nu l-a văzut vreodată dezbrăcîndu-se. Ciudată pu- 
doare la un cinic ca el. Îl vedeai intrînd în sala de operaţie, 
în pantaloni lungi de doc alb și cu tricou subțire. Arghir, 
instrumentarul i-a legat acum şorțul Bilroth, iar el începe 
să se spele pe miîini. Bolnava așteaptă pe brancard în 
anticameră. E obraznica de alaltăieri. Cine ştie ?... Poate 
că-i face Badea de petrecanie, Badea, cu talentele lui. Să 
te răzbuni cu mîinile altuia... 

— Muică... mă, muică, haide-aici... 

Intrase mama, jucind copilul în braţe, doar să-l poto- 
lească. În urma lor, Paraschiva, infirmiera de la salonul 
de copii. 

— Mor, muică... mor... 

Pui de oltean sălbatec. Țipa frecîndu-şi ochii cu dosul 
miinilor, 

— Prostule, nu-ți fac nimic... căuta și Leluţ să-l îm- 
buneze. 

Dar copilul svirli capul după gitul mamei, să se 
ascundă și, împiedecat de povara piciorului bolnav, con- 
tractat şi ţeapăn, căuta să scape lovind cu piciorul sănă- 
tos, cum putea, în aer, în pîntecele mamei. 

— Mor, mumă... mor. 

— Taci, muică... că-ți cumpără taica, de la Severin, 
două oi negre... îl mîngîia mamă-sa. 

Îmbunare oltenească : două oi negre. Pentru un pui de 
oltean, asta e suprema fericire. Două oi negre, să le mine 
singur la cîmp. 

— Şi un căluţ... continua femeia, să-l călăreșşti tu. 

Dar copilul, cu ochii zăvoriţi de lacrimi şi cu urechile 
înfundate de răcnete, n-avea gînd decît pentru spaima lui. 

— Mor, muică... moor... 

— Stai odată, la dom'doftor, mă Biţă... se răsti acum 
mama. 

— Mor, muică... mor... o ţinea Biţă într-una. 

Leluţ isprăvise preparativele și făcu semn infirmierei 
că putea începe. Copilul, bănuind că-i venise rîndul, se 
aruncă peste spatele femeii, cu gîtul întins și cu mîinile 
bătînd în gol, gata să cadă în cap. Strigătele lui porneau 
înfundate, creșteau, se înnodau în suspine și sughițuri, şi 
apoi urcau ca să ajungă niște ţipete subțiri şi tăioase, care 
se sleiau într-un răget de animal gituit. 

— Dar, domnișoara... unde-i domnișoara externă ? se 


răsti Leluţ la infirmieră. 


— Face injecţiile. 

— Asta, după ce terminăm aici. Să poftească numai- 
decît... 

Externa asta își făcea de cap. Fumuri de ciocoiacă. Ce 
căutau fetele la medicină ? Ca să se mărite... îi rînji în 
minte un gînd răutăcios. Ca să încerce un băiat, mai bine 
zis. Şi, mocnindu-și necazul împotriva fetei, deveni blind. 

— Vin, mă Biţă... 

Mama trăgea copilul în jos, dar copilul se zbătea, hor- 
căia, iar mîinile, brățări în jurul gitului mamei, se zbă- 
teau în convulsiuni scurte. 

— Să nu se prăpădească domnule doftor. 

— Lasă, femeie... fii liniștită. 

Dar olteanca îşi continua tînguirea. 

— Să nu se prăpădească, dom'doftor... că uite, eu plă- 
tesc. Mi-a dat omul meu doi poli și scriu să-mi mai tri- 
meată... 

Așa-s oltenii, gata la plocon și la parale. Dar zîmbetul, 
abia pornit, i se opri pe buze, căci lîngă el se găsea Cor- 
nelia Toporaş, externa. Întrase nepăsătoare ca de obicei 
și, ca de obicei, avea un buchet de viorele prins la reve- 
rul halatului. În urma ei, Simina şi Paraschiva. ? 

— De ce nu vii la timp, domnişoară ? Ce, să trimit 
vătăşeii după dumneata ?... 

Fata nu răspunse și Leluţ se înciudă mai tare. 

— O să dai cloroform copilului. 

Calm, cu mișcări leneşe, ca și cum nu ei i s-ar fi adre- 
sat observaţia, externa luă fiola de cloroform, apoi, mai 
pe-ndelete, tăia compresele. Leluţ o urmărea chioriș. Mai 
întîi, nu putea pricepe de ce toată lumea îi spunea Corne- 
lia 'Toporaş. Nici simplu, Cornelia, nici politicos, domni- 
șoara Toporaș, ci, poftim, ca la arhiduci, cu titulatura 
completă : Cornelia 'Toporaș... Nu era frumoasă, avea însă 
dar de femeie în trupul ei bine făcut, pe care ştia să-l 
modeleze strîns în bluza de spital scrobită, cu reveruri 
mari și totdeauna atît de albă şi de curată, ca şi cum 
n-ar fi lucrat cu sînge şi cu puroi. Și, pe deasupra, cu un 
buchet de viorele la cheutoare. 

— Adă copilul, porunci Leluţ infirmierei. 

Și apoi : 

— Nu tu, Simino... pe tine te doboară puiul ăsta de 
oltean. 

Simina era mică, firavă și lipsită de putere pentru tre- 
burile grele ale meseriei. Ea era folosită la pansamente și 
la operaţiile mici. 

— Ia-l tu, Paraschivo... 

Paraschiva, în schimb, era un huidum de femeie, toată 
numai ciolane, mai potrivită la panoramă în Moşi, să rupă 
lanţuri de fier, decît la un salon de copii. 

Acum copilul, prins cu amîndouă mîinile de gîtul ma- 
mei, nu mai avea putere să ţipe, gifiia cu vocea înăbușită. 
Cornelia Toporaș, la capătul mesei de pansament, aştepta 
impasibilă, cu fiola şi compresa în mînă. Parcă n-o interesa 
nimic, nici strigătele copilului, nici operaţia în sine. Un 
parfum fin, degajat din făptura ei, înlătura mirosul tare 
de antiseptice şi mirosul putred al pansamentelor din gă- 
leţile și tăvile din jur. > 

— Adă odată copilul !... se răsti Leluţ la infermieră. 

Cu o mișcare firească, Paraschiva adună copilul din 
braţele mamei, ca și cum ar fi luat un sac de făină. 

— Să nu-l omoare, dom'doftor... să nu-l omoare, se 
văita mama. 

— Pleacă, femeie, pleacă... pleacă.„.de-aici... 

Și către externă : 

— Siderează-l. 

Mama, ţinîndu-se cu o mînă de falcă, se strecură pînă 
la ușă, dar aci se opri, parcă tot nu se îndura să-l lase. [...] 

Copilul nu voia să asculte şi nu se culca, Atunci, Para- 
schiva, cu o mină în ceaţă și cu alta pe genunchi, îl întinse 
ca pe o păpușă de gumă. Simina îl prinse de picioare şi 
externa începu să-i dea coloroform, picătură cu picătură. 
Dar copilul tot se mai zbătea, parcă să se rupă din înche- 
ieturi. 

— Nu se adoarme așa un copil... se înfurie Leluţ și 
zmulgînd fiola din mîna externei, îmbibă bine compresa 
şi o repezi deodată pe faţa copilului, astupîndu-i nările şi 
gura. Copilul îşi tinu respiraţia, cîteva clipe rămase ne- 
mișcat, deveni violet la faţă, căscă ochii în sus, ca și cum 
ar fi vrut să-şi dea duhul, și se zbătu de cîteva ori. 

— Moare, dom'doftor, moare... se repezi mama, care 
privea prin ușa întredeschisă. 

— Afară... ieși afară... ţipă Leluţ. 

Și dintr-o dată, copilul, răzbit, începu să respire liniștit. 

— Așa se adoarme un copil, spuse el satisfăcut, parcă 
ciştigase o victorie ; dar Cornelia Toporaş, ca și cînd n-ar 
fi fost de faţă, așa rămase de indiferentă. 

— Dom'dottor, să nu moară... făcu iar femeia, prin 
ușă, 

— Ți-am spus, femeie, să mă lași în pace... că de nu, 
ţi-l dau afară, să faci borş cu el. 

Paraschiva se duse să alunge pe mamă. Femeia, văzînd 
copilul liniştit în somn, închise ușa. 

— Să ai grijă, domnişoară... spuse Leluț, mai îmbunat, 
dar tot aspru. 

Fata, fără să răspundă, ridică compresa de pe obrazul 
copilului, să-i lase aer. 

— Vezi, să nu se trezească tocmai cînd oi face extensia. 

Fata puse compresa la loc şi Leluţ începu să potrivească 
piciorul în poziţia cea bună. Acum nimeni nu vorbea, ni- 
meni nu îndrăznea un cuvînt. Nu se întîlneau nici măcar 
în priviri, fiindcă nici unul din ei nu se iubeau şi nu se 
potriveau în gînduri. Lucrul se întăptuia mașinal, dus de 
rutina meșteșugului. Cu toate că era așa de atent la lucru, 
mintea internului continua să judece pe externă. Nesim- 
țitoare şi trindavă, ca o pensionară de la pod... și rînji cu 
răutate. Podul ! Podul de la Colentina, unde erau seches- 
trate prostituatele, se potrivea de minune Corneliei To- 
poraș. Și-o imagina cu plăcere, coborînd din duba poliţiei, 
trimisă la „pod“ cu o nouă recoltă. Acum, potrivise pi- 

ciorul şi-l dădu în grija Siminei, iar el începu a-l înveli 
în tifon, cînd pe coridor se auzi stringînd : 

— Domnișorul Leluţ... domnișorul Leluţ... YN 

Un sentiment de plenitudine inundă întreaga lui făp- 
tură. Asta se chema triumf ! Profesorul trimitea după el. 
Sus începea operaţia şi aveau nevoie de el. f 

— Domnişorul Leluţ... } Ă 

El lucra și mai atent. Muşchii îi erau umflaţi de atita 
sevă vie, oasele stăpîne în articulaţii, și-n artere sîngele 
pulsa calm şi plin. Ata pat 

— Vă cheamă sus, la cloroform... îndrăzni Simina o 
vorbă. e k 

— Vezi-ți de treabă... şi muie faşa de ghips în apă. 

Acum intrase Petruța. 

— Domnişorule Leluţ, poftiți la cloroform. > 

El trăgea faşa cu multă grijă. Ambiționa să se vadă că 
făcea lucrul cît mai frumos. Potrivind, să nu se vadă nici 
cea mai mică cută, sufletul lui continua să guste bucuria 
triumfului. Vedea panica din sala de operație. Pe masă, 
bolnava protejată, bolnava care plătise bani grei, şi în 
jurul ei cei interesaţi. Clienta secundarului, clienta docen- 
tului și protejata profesorului. Se temeau cu toţii de viaţa 
ei. Vorba vine, viața ei... puţin le păsa de ea, reputaţia lor 
era în joc. 

— Domnișorule, poftiţi la cloroform... 

În loc să răspundă, el se răsti la Simina : 

— Tine piciorul cum se cade. 

— Domnișorule, poftiţi la cloroform... spuse din nou 
Petruţa, zîmbind dulceag. 

— Nu pot. Sînt ocupat. 

— A zis domnul profesor. 

— Nu vezi ? Doarme bolnavul, n-am să-l las așa. 

Sufletul lui continua să rînjească de fericire. Ce bine 
se potrivise. Nu i se putea imputa nimic, era la datorie. 

— Să se ducă domnul Badea. 

Petruţa avu un gest de dispreţ. 

— Domnul Badea... 

Leluţ muie altă fașă în apă. 

— Domnul Badea e internul de la femei. 

— Domnul Badea adoarme înaintea bolnavei. 

Vorba zgripţuroaicei îi plăcu. Mizerabila asta cunoaştea 
viaţa de spital. 

— Du-te, Petruţă... nu mai pierde timpul pe aici. Mai 
am cel puţin o jumătate de oră de lucru. 

Femeia plecă tropăind mărunt ; duduia de necaz. Dacă 

bolnava avea o sincopă — şi chipul lui schiţă un zîmbet 
fericit — îl compromitea definitiv pe Badea. 
* Din nou, ușa. De data asta, părintele Manoil. Părintele 
Manoil, călugăr la Polovraci, terminase facultatea de medi- 
cină și, înainte de a-și susține teza, făcea practică prin dife- 
rite spitale. 

— Ce-i, popo ? 

— M-a trimis profesorul după tine. Operează pe poeta 
Ioana Stamatu. 

Și, fiindcă amîndouă mîinile îl erau prinse, Leluţ arătă 
cu ochii spre aparat. 

— Tu nu vezi? 

— ÎI termin eu. 

Atita-i trebui lui Leluţ ca să-l repeadă. 

— Tu vezi-ţi de cădelniţă... 

Dar preotul nu se dete bătut. Începu să predice. Era 
mai importantă prezenţa lui Leluţ în sala de operaţie, unde 
se cumpănea viața unei bolnave. 

— Citeşte-i din cazanie... îl întrerupse Leluţ brutal, 
poate s-o vindeci cu sfîntul duh. 

Manoil nu se supără nici de data aceasta. Cît era de 
nesimţitor, puteai să-l batjocoreșşti, că el nu-și ieșea din 
ale lui. Bolnava era o poetă reputată. 

— Te gîdilă versul la lingurică, popo ? 

Să fie brutal. Dar parcă mai mult în ciuda Corneliei 
Toporaş. 

— Mă duc să trimit pe altcineva, care să aibă mai mult 
succes pe lîngă tine... şi părăsi sala de pansament. 

— Auzi ?... Al dracului popă, continua Leluţ, să mă în- 
locuiască pe mine. Nici eu cu evanghelia, nici el cu bis- 
turiul, 

Acum mîinile lui modelau aparatul, parcă numai de dra- 
gul mișcării, de plăcerea degetelor, care prind rotunjimi, 
alunecă pe planuri întinse, urcă pe apofizele osoase şi co- 
boară în depresiunile articulare. Simţi plăcerea elementară 
a mișcării, voluptatea pipăitului, iar cînd lucrul e gata te 
încîntă aspectul lui curat, lucios şi atît de bine conturat. 
Cum își admira lucrul, intră doctorul Mavru. 

— Vino, mon cher, te aşteaptă profesorul. Operează pe 
poeta Ioana Stamatu... 

— Nu pot, domnule doctor... nu vezi ? 

Mavru era căţeluşul profesorului. Ĵi prevenea gîndurile, 
îi linguşea pornirile, numai ca să-și justifice inutilitatea. 
Fără îndoială că operaţia începuse și, de voie de nevoie, 
trecuse Badea la cloroform. Bolnava nu putea aștepta. Și 
Cleonie Mavru plecase într-o goană după el. Leluţ pufnea 
în sinea sa. Ce nume, Cleonic !... Şi ce tip. Înalt, tînăr, voi- 
nic, să spargă pietrele, cu toate elementele bărbăţiei la ve- 
dere : barbă rotundă, mustăţi răsucite şi părul chică de 
poet. Dar cît de inutil ! Nimeni nu-l văzuse făcînd un pan- 
sament, nimeni nu-l văzuse deschizînd un abces. Pînă sosea 
profesorul, vara, odihnea pe prichiciul ferestrei, la răcoare ; 
iar iarnă, pe calorifer, la căldură, povestind pornografii. La 
porcării era meşter neîntrecut. 

— Ilang... făcu Mavru cu nările dilatate, iar buzele lui 
groase parcă filtrau parfumul delicat din atmosfera încăr- 
cată de mirosul cloroformului. 

— Nu... răspunse Cornelia. Fougère... 

Marvu continua să aspire și toată senzualitatea lui sta 
concentrată pe lîngă nări și în jurul buzelor. 

— Te-a păcălit... făcu el în cunoscător, e Ilang. 

Uitase de operaţie, uitase de misiunea pe care o avea, 
sta lîngă fată, curtenitor, dragă Doamne, să-i dea ajutor. 

Leluţ interveni, rizînd zgomotos : 

— Să ştii că te-a păcălit. La parfumuri domnul doctor 
Mavru e neîntrecut, e maestru. 

— Sint maestru şi la fete frumoase, nu ca tine un pră- 
pădit. 

Leluţ continua modelarea aparatului. 

— Mă Leluţ, așa se modelează și sînii unei fete... 

— Meşteşugul acesta ţi-l las dumitale, făcu internul 
răutăcios, dar îl durea. Într-adevăr, mare voluptate să ro- 
tunjeşti sînii unei femei, să-i mîngii obrajii calzi, să-i 
strîngi pulpele pietroase. 

Și, arătîndu-şi opera, cu legitimă mîndrie, zise : 

— Acum putem merge. 

— Ajungem la spartul tirgului. 

— Să vină mama... porunci Leluţ. 

Dar înainte ca infirmiera să transmită ordinul, uşa se 
deschise scîrțiind și mama intră sfielnică, uitîndu-se deo- 
potrivă la doctorii care discutau nepăsători, și la copilul 
care dormea dus în aburul otrăvit de cloroform, cu ochii 
deschişi, cu fața brobonată de sudoare vineţie. 

— Uite, dragă... lucru fain. 

— Numai de s-ar face bine, dom'doftor. 

— Asta-i altă chestie, răspunse Cleonic și, luînd pe Cor- 
nelia de braţ, o îmbie : Hai, dragă, vino cu mine la opera- 
ţie... ştii că şefului îi place galeria. 

Leluț își curăţă ghipsul de pe miini. Grunjii albi îi in- 
traseră pe sub unghii, printre cutele de la încheieturile de- 
getelor şi stăteau prinşi de peri. Cât îl dispreţuia pe Mavru, 
pe omul acesta inutil. Dacă n-ar fi jucat noaptea întreagă 
cărţi cu şeful — se pare că-i procura şi femei — de multă 
vreme ar fi dispărut, În clinică, nimeni nu-l lua în serios. 
Dar necazul lui Leluţ se întindea și împotriva Corneliei 
'Toporaș. Îl indispunea cu nepăsare ei, îl exaspera atitudi- 
nea ei trîndavă, absenţa de la tot ce o înconjura. Ar fi vrut 
să nu-i dea nici o atenţie, dar îl obseda trupul ei modelat, 
bluza albă, cu nelipsitul buchet de violete, dar mai ales 
părul roşu ca arama, buclat natural și tăiat scurt. 

Cînd reuşi să-și curăţe mîinile, se hotărî să urce în sala 
de operaţie, dar înainte de a intra se opri. Nu era o părere. 
Se auzeau ţipetele historiforme ale profesorului. Operația 
mergea prost. Badea nu reușea să adoarmă bolnava. Or, 
lui 'Trăistaru îi plăcea să aibă pe masa de operaţie un trup 
inert, pe care să poată lucra în voie, trup legat de viaţă 
numai prin ritmul respirației. Acum, printre ţipete, se 
deslușeau și vorbele profesorului. 

— Ce faci, dragă ? Dă-i cloroform... 

Potrivită clipă pentru intrarea lui ! De la ușă se izbi de 
chipul lui Badea. Cu privirea rătăcită, cu obrajii înroșiţi, 
plini de sudoare, nefericitul stătea înțepenit, urmărind, cu 
ochi turburi, cînd respirația, cînd reflexele. O mișcare 
bruscă din picioare a bolnavei dete în jos tot cimpul ope- 
raţiei. 

— Se trezește, dragă... dă-i... 

Badea ridică compresa de pe faţa bolnavei și o îmbibă 
cu cloroform. Atita îi trebui. Scăpată parcă din carceră la 
răcoarea aerului, bolnava începu să se întindă convulsio- 
nat, să geamă, să ţipe. Încurcat, Badea îi trînti compresa 
pe faţă și o astupă cu amîndouă mîinile. Bolnava se zbătu 
sec de cîteva ori, apoi rămase nemişcată. 

— Ce faci, dragă ? O omori... ţipă profesorul. 

Și apoi, exaltat : 

— Îmi omoară bolnava... îmi omoară bolnava... 

Leluţ putea fi mulţumit. Era lacul lui. Să fi 
la cloroform, narcoza ar fi Teza dela a ed paie z 
sfirşit ca un țăcănit de mașină, fără accidente, fără între- 
rupere. : 

— Ai grijă, Badea... 
aa au și Mladin mor de frică... îi șopti Cleonice la 

Vorba răutăcioasă răcorea sufletul lui Lelut. 

— Uite la Badea, parcă acușează, continua Mavru şi 
pufni în rîs. Iar Mladin s-a idiotizat de tot. 

Leluţ se simţi lingușit. Cu toate că era un om în vîrstă 
— să fi avut treizeci şi cinci de ani — Mavru se temea de 
el. Și apoi, spectacolul era ilariant. Profesorul nervos, iar 
ajutoarele prăpădindu-se de frică. Și ce moft de operaţie 
Sl ua e a Un aa sec îi trezi atenția, apoi un altul. 

sorul tăia coastele. Ce păcat ! i 
Încă o ţăcăneală, altă ev ide td Sinaia inc. 

— 'Tăviţa... comandă Trăistaru. 

Petruţa aștepta cu tăvița gata. Grozavă, hîrca asta. Cu- 
noștea toate itele operaţiei şi la clipa potrivită ochii ei mici 
și oblici, orbiţi de pleoapele grele, se deșteptau ca jăra- 
tecul. Un miros fetid se răspîndi în toată sala. 

AA Et rose, elle vécut ce que vivent les roses... rosti tare 
Cleonic şi spiritul lui arăta că operația lua sfîrșit. 

A Tăcerea încordată, după teama de adineaori, se slobo- 
zise într-o relaxare generală. i 

-— Ia-i compresa... comandă profesorul. 

Tocmai atunci intra și Urlieșu cu eprubetele sterile. Ce 
precizie, cum știa el să sosească la timp, gîndea Leluţ ad- 
mirativ ! Nu pierdea nici o clipă de prisos. 

— I-ai luat compresa ? 

— Da. 

Puroiul gîlgiia dintre coastele tăiate. 

— „Asta-i izvorul tămăduirii, glumi Mavru, în pilda popii 
Manoil, care sprijinea bolnava să nu cadă pe spate și-i sus- 
ținea capul: Urit tablou. Chipul femeii era ca al unei îne- 
cate, cu fața umflată și părul atriînînd în șuviţe. Prin pleoa- 
pele pufoase plesnea cît un firicel de aţă, albul ochilor. Bu- 
zele groase, vineţii, cătau răsturnate în afară, iar nasul, cu 
nările supte, părea zdrobit. i 

„_— N-o privi aşa, mă Badeo... rise Cleonic. Sau ai cîr- 
lig la madone fără coaste ? 

Toată lumea rise. Chiar și profesorul, care potrivea tu- 
burile de dren. 

— Asta femeie să te amorezezi de ea. E și poetă... spuse 
Mavru către Urlieşu. 

Ce îndrăzneală. Mavru, un păcătos, un om de nimic, 
să ia în derîdere un cărturar de talia lui Urlieşu! Omul 
de ştiinţă, imperturbabil, își controla eprubetele, în timp 
ce Mavru continua ghidușiile. 

— Degeaba ţi-ai pus buchetul de violete, domnișoară, 
că Badea tot pe madona fără coaste o iubește. 

Dar vorbele lui nu erau luate în seamă. Bolnava bil- 
biia cuvinte fără sens. Ca o beţivă ce nu se supune, ea își 
răsucea capul în mîinile infirmierei, în timp ce Petruţa 
îi trăgea un bandaj mare pe torace. Manoil se afla lîngă 
bolnavă. Dar ștergind cu tifon sudoarea de pe fruntea bol- 
navei şi saliva de la colțul gurii, el aducea mai de grabă 
cu August cel prost de la circ, decît cu bunul Samaritean. 

Abia se înapoiase Leluț în saloanele de bărbați, că Pe- 
truța veni să-l caute. 

— Domnişorule, vin’ de grabă la bolnava de la re- 
zervă. JA 

— Ce să caut la ea ? Nu mă interesează. 

— Nu găsesc pe domnișorul Badea. 

— Domnişorul Badea a plecat după clientelă. Cheamă 
pe doctorul Mavru. 

— S-a înhăitat cu cățeaua aia roşcată. Vai de capul lui... 
și fluieră a pagubă. 

Veninul din vorba bătrinei unduia în valuri răcoroase, 
și se duse. Bolnava se văita : 

— Mor, doctore... iar ochii ei imobili și sticloşi păreau 
ca nişte cioburi ; buzele îi erau uscate de arşită şi respira 
greu. d 

Patul schimbat cu cearşafuri curate, faţa de pernă cu- 
rată, camera aerisită şi ordinea din jur mai înviorau at- 
mosfera. Pe măsuţa de noapte un vas cu flori, şi flori pe 
prichiciul ferestrei. 

— Să facem o morfină, spuse Petruţa. Mă duc să aduc 
siringa. 

— Doctore, doctore, vino lîngă mine. 

Obrazul poetei luase un aspect luciu şi părul, uscăciune 
e mort. Prin ochii imobili trecu parcă pala unui surîs. Un 
entiment straniu încercă sufletul lui Leluţ. Aceasta era 
iocoaica scîrboasă de dăunăzi ? Și, mai mult decît răzbu- 
area, îl îmbia acum un sentiment de putere. Era în pu- 
erea lui. 
| — Dă-mi mîna dumitale, doctore... 
| Era lucid. Femeia era ameţită de narcoză, totuşi îl mul- 
țumea acel suris, jumătate angelic, jumătate strimb, de 
mort, care în lumina nehotărită a camerei se întrezărea ca 
printr-o bură. 

— Dă-mi mîna ta... 

Închise ochii. Surisul continua însă să curgă mai ac- 
centuat, mai trist, peste pleoapele căzute. Tremurînd, fe- 
meia întinse miinile cu greu. O durea rana, o strîngea pan- 
samentul. 

— Dă-mi mîna ta, doctore... 

Leluţ rînji. Acum îl şi tutuiește. Avea haz. Se așeză 
binișor pe marginea patului. 

— Cit eşti de bun, doctore. Cît ești de frumos. Sănăta- 
tea şi puterea... se opri căzută de puteri. 

Leluţ îşi continua jocul ascuns. Ce succes! Vorba lui 
Mavru : madona fără coaste. Femeia își adunase pleoapele 
și faţa prinse a i se lumina. 

— Ochii tăi lucesc ca boabele de mătrăgună. Acum cî- 
teva zile m-ai înfruntat și de atunci am început să te 
iubesc... 

Femeia, îmbătată încă de cloroform, nu-și putea con- 
trola vorbele, dar tocmai de aceea erau mai de preţ, în 
starea asta nu putea minți. 

— Te iubesc... te iubesc... 

C-o jumătate de inimă Leluţ ridea, și cu cealaltă se 
mustra. 

— Doctore, te iubesc... și ochii ei nu mai erau cioburi 
de sticlă, dogoreau de arșită, uitase de durere și suferință. 

Leluţ zîmbea. Un compliment, ori de la cine ar veni, e 
bine venit. Totuşi nu-și ascundea ridiculul situaţiei. Spre 
norocul lui intră Petruţa cu siringa. 

— Mă băieţi, să vă ţineţi bine. Avem un 
oaspe american și vreau să-l întorc pe dos. 

Anghel Drăghiceanu se spăla pe miini. Opera în fața 
unui vestit chirurg canadian, venit înadins de peste mări 
și ţări să-i vadă procedeul de evidare pelviană. 

— Să nu mă faceţi de ris. 

Se opri la timp. Cum era slobod la gură, ar fi scăpat o| 
înjurătură. Dar înjurăturile lui Anghel Drăghiceanu nu su-| 
părau pe nimeni, erau ca boabele de piper în borş, dă- 
deau agrement vorbei. 

Amfiteatrul clinicii chirurgicale de la spitalul Colțea 
era plin de lume. Se găseau aproape toţi profesorii facul- 
tăţii de medicină, cei mai de seamă medici primari ai spi- 
talelor, mulţi cunoscuţi practicieni din Bucureşti și, în fine, 
marea ceată a internilor, externilor și stagiarilor. Mai ve- 
niseră, să se maimuțărească, în costum de Cruce Roșie, 
cîteva doamne din lumea mare, apoi doi gazetari, prieteni 
cu Anghel Drăghiceanu, de la „Tinerimea“. Un chirurg 
american în București, ce senzaţie ! 

Într-o bancă din faţă, Leluţ privea cu necaz la strălu- 
cita manifestaţie ce se făcea chirurgului român. Ar fi vrut 
să rămînă obiectiv, obiectiv și nesimţitor ca un aparat de 
înregistrat, dar lumea adunată în aşa măsură nu-i dădea 
pace. Fiecare ins dintre cei de faţă îl îndirjea, ca și cum 
i-ar fi fost dușman personal, și toată adunarea la un loc 
îl potopea, îl ștergea parcă de pe fața pămîntului. Era o 
manifestare pentru Anghel Drăghiceanu, și el n-avea nici 
un rol. Era un oarecare spectator din cei mulți, un anonim. 
„Te interesează mascardele lui Anghel Drăghiceanu ? îl în- 
trebase Urlieșu. E un mare cabotin“. 

Cîtă dosebire între seriozitatea lui Urlieşu și nebunia 
lui Anghel. Urlieșu, cea mai puternică inteligenţă din lu- 
mea medicală a capitalei. Ce cărturar, cîtă știință în capul 
lui ! Mai multă decît toată știința celor de faţă adunată la 
un loc. 

— Vos aides ?... întrebă americanul. 

— L-am tîmpit, rîse Anghel trăgînd cu ochiul către au- 
ditor. Şi, apoi, cu mîndrie către american : Je wm opere 
qwavec un seul aide... 

Și din nou o clipire şireată îi scînteia dintr-un ochi. 

— Pe ăsta îl nenorocesc acum... 

Un ris răspunse glumei profesorului. Se sublinia. în 
mod primitiv, admiraţia pentru unul de-al nostru. Numai 
Lelut se ţinea sever. Ce-o să creadă americanul ? 

Americanul era înalt, cu capul mare și pleşuv. Purta 
zvicheri cu şnur, care-i ascundeau privirea. Chip posomorît 
i banal, gîndire standard, Brun, cu tenul strălucitor, omul 
e peste ocean avea sprincene stufoase şi nas umflat și vînăt, 
e beţivan. Mustaţa, desenată în patrulater, scotea la 
iveală buzele pline şi pofticioase. 

— Domnilor, profesorul Eduard Neville Ransey este 
unul din cei mai remarcabili profesori din Montréal. 

Pe chipul americanului nici o mişcare, deşi probabil 
că înțelesese că era vorba de el. Leluţ nu-și putea stăvili 
rătăcirea gîndurilor. Parcă orbecăia într-o pădure, pe ace- 
laşi și acelaşi drum încurcat, fără ieşire. Ar fi vrut să-și 
înfrineze necazul împotriva lui Anghel Drăghiceanu, dar 
nu izbutea. 

— În toate ţările germanice și anglo-saxone, chirurgul 
operează cu mai multe ajutoare. Numai în Franţa, în 
Italia și la noi, un singur ajutor... şi imediat traduse cele 
spuse. 

— C'est une véritable jonglerie d'operer dans ces con- 
ditions, se miră Sir Neville Ransey. 

O clipă, Leluţ nădăjdui că americanul îi întoarce vorba 
în zeflemea şi tare ar fi fost pe potriva sufletului său. Dar 
nu, omul vorbea serios. Jonglerie ? Zariştea se lumina și 
de partea lui. Și era singurul ajutor al lui Trăis- 
taru şi, la rîndul său, ar fi putut opera în aceleași condiţii. 
La ce bun multe ajutoare, doar ca să te încurce. 

— Mă... pe ăsta trebuie să-l fac să rîdă, spuse Anghel 
privind la mutra posomorită a americanului. 

Galeria chicoti mărunt. Complicitatea între galerie şi 
profesorul român era stabilită. Ce cabotinaj ! Avea drep- 
tate Urlieşu. 

— Trebuie să-i îmbunez sufletul şi să-i înveselesc gîn- 
direa, continua chirurgul, cu gura întoarsă de la mîinile 
pe care le curăța de săpun, la robinet. Eu sînt darnic și 
mărinimos ca nevasta colonelului. 

După felul cum îi sticleau ochii vorbind de nevasta co- 
lonelului, toată lumea înţelese că avea să dea drumul la o 
snoavă. 

— Darul lui Dumnezeu nu-l ţin ca zgîrciţii, numai spre 
folosul meu, ci-l dăruiesc și celor care au urechi de auzit. 

"O clipă de tăcere — în asistenţă. Anghel își aruncas 
masca pe obraz și, în timp ce supraveghetoarea i-o îrmoda 
el își trăgea mănușile. Dar în asistență emoția nu era d 
loc științifică, 

— Cît era de darnică nevasta colonelului ?... se auzi 
voce din fundul sălii. 

Leluţ întoarse capul, ofensat şi gata să protesteze. Ce 
Dumnezeu, atita neseriozitate ! Și deodată îl însuliță un! 
ris vesel. Leonin, Nici că se putea altul mai potrivit, el fu-| 
zee îndrăznețul. Dar la glasul lui se mai adăugaseră și! 
altele. | 

— Cît era de darnică nevasta colonelului ? 

Anghel Drăghiceanu își zimbi sub mască. Patima lui 
era să glumească în timpul operaţiei. Se întoarse către 
american, 

— Il sagit bune petite et trop innocente anecdote.. très 
véridique et en même temps tout à fait morale. 

Profesorul simțea nevoia să se justifice, dar americanul 
aprobă uşor din cap, fără nici o convingere. 

— Nevasta colonelului... s-auzim... 

i Vocea lui Èeonin și, după el, corul secăturilor : s-au- 
zim, s-auzim... 

Leluţ se întoarse grav : 

— Leonin, asta-i sală de 'operaţie, nu club... 

Dar Leonin nu luă mustrarea în serios şi continuă : 

— Ce-a făcut buna samariteancă ? 

— Bravo, Leonin, tu eşti băiat deștept, spuse profeso- 
rul. Ai intuiţia adevărurilor eterne. 

Prea multă deșănţare. Ar fi plecat, dar era sechestrat 
în bancă. Acum apăruse în arenă și Bulbuc, în halat steril, 
mască și mănuși. Nici pe el n-avea Leluţ ochi să-l vadă. 
Îl chema Irineu. Auzi, Irineu. Și prea-l proteja Anghel Dră- 
ghiceanu. Dar și el, și alte atitea serii fuseseră externii și 
internii lui Anghel. 

—  Vreţi să ştiţi ? 

Bulbuc îi prezentă bisturiul. Profesorul scoase învelișul 
de vată de pe tăiș şi începu să taie. Americanul se uită la 
ceas și notă ora. 

— Ce eleganţă... șopti Leonin entuziasmat. 

Într-adevăr, mina lui Anghel Drăghiceanu parcă tră- 
gea cu arcușul pe coarde, atit de moale și, totuşi, atit de 
sigur luneca, O singură dungă roșie, în urma trăsăturii vîr- 

fului de cuţit. Imediat, Bulbuc tamponă sîngele şi plaga 
căpătă în profunzime o strălucire sidefoasă, printre buzele 
gălbui răsfrînte. 

— Jusquă present il s’agit d'une banale laparotomi€... 
Mănuși, am ajuns la peritoneu. 

Şi, în timp ce Bulbuc acoperise plaga cu un cîmp steril, 
Anghel își scotea mănușile. Leluţ privea cu ochi distrat la 
mîinile chirurgului. Elegant, după părerea vulgului, dar la 
eleganța lui contribuia şi vîrsta, şi autoritatea de profesor. 
Chiar şi el şi-ar fi schimbat mănuşile la fel de elegant. 

— Deci, colonelul, aducînd pentru remontă pe frumoasa 
Traviata, şi pe mult graţioasa Lakmé, a aflat cu surprin- 
dere că Mefisto, fugosul armăsar, face de ocară bravura și 
onoarea regimentului. În faţa frumoaselor partenere, de- 
venise sfielnic ca un timid adolescent, se turbura, se încurca 
şi — acum să vă spun — n-o lua din loc... 

Un hohot general sublinie poanta lui Anghel. Bulbuc in- 
troduse depărtătorul cel mare în plagă. Un scurt zbirniit 
metalic și deodată plaga se căscă enorm. Bulbuc proteja 
viscerele, înăuntru, cu comprese mari. În timpul acesta, 
Anghel se simţi dator să traducă povestirea : 

— Je leur raconte la véritable histoire de Traviata et 
Lakmé deux magnifiques juments, et de leur partenaire, le 
fugueuz étalon, Méphisto. 

Nimic nu se mişcă pe fața americanului. 

— Pe ăsta trebuie să-l fac totuşi să rîdă... 

Parcă era pus la întrecere cu sine. Nu demonstrația ope- 
rației îl interesa, cît mai ales dorința să-l facă pe american 
să rîdă. Întoarse capul spre cloroformizator și-l întrebă din 
ochi. Acesta ridică puţin compresa. Bolnava respira liniştit 
şi regulat. Dormea ca la carte. O alertă, gîndi Leluţ, cum 
i-ar strica efectul ! Dar Anghel aprobă din sprînceană som- 
nul bolnavei și deveni din nou şugubăţ. 

— Zadarnice au fost intervenţiile veterinarilor, zadar- 
nice sfaturile potcovarilor, zadarnică chiar şi biciuşca plu- 
tonierului. Cum v-am spus, Mefisto nu voia, sau nu putea 
s-o ia din loc. 

Leluţ se aștepta la alt hohot general, dar în amfiteatru 
— linişte mare. Profesorul scoase compresa şi privi în 
adîncul abdomenului. Apoi, altă izolare și protejare a vis- 
cerelor cu comprese mari. 

— Poziţia Tradelemburg... comandă el scurt. 

O soră prinse să învîrtească manivela. Masa începu să 
urce pieziș. Să nu fi fost legată de picioare, bolnava ar fi 
alunecat în cap. Acum chirurgul izola tumora. Degetele 
lui, introduse în abdomenul femeii, se mişcau încet și atît 
de delicat, ca şi cum ar fi atins coardele unei citere... 

— Adherences ?... întrebă americanul. 

Anghel nu-l auzi, era prea scufundat în lucru. Răs- 

punse Bulbuc printr-un gest exagerat cu capul, după care 
se înțelegea că tumora era prinsă în totalitate. Cu ges- 
turi mici, ca și cum ar fi pictat o miniatură, Anghel tot 
migălea în adîncul abdomenului. 'Tăcere, ca-n sala de con- 
cert. Nici pas pe ciment, nici zgomot metalic de instru- 
mente. Se auzea respiraţia şuierătoare a bolnavei, se sim- 
teau vaporii de cloroform. Profesorul căta adînc în plagă, 
mîinile lui păreau că încetaseră orice lucru. De altfel, parcă 
întreaga lui viaţă își oprise mersul. Pe sub mască și halat, 
părea un scafandrier aplecat asupra unui recif de corali, în 
căutarea nestematelor din mări, sau un aviator concentrat 
la comandă, ca să evite primejdia înălțimilor. Numai ochii 
lui trăiau, acei ochi caleidoscopici, adineaori prinşi de ur- 
zicarea ironiei, acum înmuiaţi de moleșeala durerii. Din 
cînd în cînd, întindea fruntea, să fie șters de sudoare, și 
imediat, din nou, în fundul plăgii. Deodată, tumora fu afară. 
Cînd? Cum? O exclamaţie generală. Clipa ar fi cerut 
aplauze. Un sarcom chistic enorm, cu porțiuni violacee, pe 
care şerpuiau vine mari şi trugescente, și alte porțiuni albe, 
sidefoase. Cum putuse purta femeia asemenea sarcină ? Dar 
mai ales, cum o putuse chirurgul dezlipi atît de iute și cu 
atita uşurinţă ? 

Americanul se uită la ceas. Anghel îi surprinse gestul 
și din nou făcu semn, cu coada ochiului, asistenţei. Ce obi- 
cei mitocănesc. Se auzi de cîteva ori : trr... trr... tac... pro- 
fesorul apucase pediculii în pense mari şi deodată ex- 
clamă : 

— Să-l împuște... 

O mișcare de surpriză în asistenţă. 

— Să-l împuște... ordonă colonelul. 


Acum, încordarea se slobozi într-un ris fericit. Înţele- 
seseră că era vorba de Mefisto, armăsarul colonelului. 
Dar americanului nu i se clinti măcar o fibră musculară 
de pe față, numai ochii îi sclipeau prin ochelari, ca niște 
puncte. 

— Ăsta-i omul dracului, făcu înciudat Anghel Drăghi- 
ceanu şi începu să introducă fire groase de catgut, ca să 
lege pediculii vasculari... Și auzind șeful muzicii de întim- 
plarea asta poznaşă, menită să se soldeze cu o gravă eroare 
judiciară, s-a prezentat colonelului : „Domnule colonel, 
dumneavoastră nesocotiţi puterea infailibilă a muzicii. Aţi 
scos pe Mefisto din mediul lui romantic. Redaţi-l muzicii și 
poeziei. Dacă nu izbutește, să-i faceți ce vreți“. e) să te ju- 
gănesc ca pe porci...“ ameninţă colonelul. „Prea bine, dom- 
nule colonel“... 

Acum, profesorul se băgase din nou în fundul plăgii. 
Pensa, lega, secţiona... şi iar pensa, lega, secționa. Cu aju- 
torul se înțelegea prin semne tainice, în plagă. Nici o clipă 
operaţia nu-şi întrerupea mersul. Cînd unul din operatori 
îşi schimba mănușile, celălalt făcea ligaturile sau tamponă. 
Cind Bulbuc încărca acul, Anghel pensa. Nimic dezordonat, 
nimic la întîmplare, un gest completa pe celălalt, o miş- 
care urma firesc celei dinainte. Tumora, cu uter şi anexe, 
spînzurată de pense, fu aruncată lui Savel, celălalt intern, 
care o prinse în comprese sterile pentru laborator. Ime- 
diat, cele două miini ale chirurgului se pierduseră în ab- 
domen. Urmărea extirparea ganglionilor. Altă tăcere. 
Chipul profesorului, cînd apărea dincolo de mască, era 
grav şi strunit prin cute verticale deasupra nasului. Abia 
cîteva șoapte spuse lui Bulbuc. Totul mergea misterios. Un 

sentiment de siguranţă se desprindea din făptura lui, astă 
dată atît de conştiincios şi sigur pe sine. 

— Mă, al dracului şef... și aruncă mătăniile ganglionare 
în compresa sterilă a internului. 

Apoi, către oaspele străin : 

— Je vous prie... 

Americanul îşi schimbă ochelarii şi se apropie. Bazinul 
era curățit complet, începea partea plicticoasă a operaţiei, 
legarea vaselor şi peritonizarea. Dar Anghel parcă se juca, 
iar Bulbuc se dovedea ajutor îndemînatec. Nici o ezitare, 
nici o încurcătură şi aceeași economie în mișcări. Schim- 
barea mănușilor, jocul penselor, sutura peritoneului se ur- 
măreau într-un ritm egal și continuu, ca intrarea instru- 
mentelor muzicale într-o simfonie. 

— Je vous prie... îl îmbie din nou profesorul. 

Bazinul era refăcut. Afară de surjetul, regulat ca - 

Spui pe ARE i e urechiuşele firelor de catut eTe 
, S-ar fi putut crede că-i i ă ă 

i nada p i o regiune normală, frumoasă 

— Depărtătoarele, comandă el lui Bulbuc. Masa la loc... 

k O piriitură metalică, depărtătoarele scoase, buzele plă- 
gii apropiate. 

— Mănuşi. 

Operația se putea socoti terminată. Urma suturarea 
planurilor. Masa se întorcea din nou la orizontalitate. O 
infirmieră, cu mişcări furişate, aduna de pe jos comprese, 
tifoane și cîmpuri folosite. Să fie curat. Profesorul avea 
răgaz acum, la povestit. 

E Cum să vă spun, şeful a muncit din greu. O adevă- 
rată operă de artă, în vederea unui înalt scop moral și 
ştiinţific. Cîtă trudă! Fiindcă nici cu Faust de Gounod. 
nici cu Mephisto de Boito n-a izbutit. Atunci a apelat la 
seducția sexului frumos, la Traviata şi la delicata Lakmé 
Mefisto însă se arăta rebarbativ la uneltirea artei sunete- 
lor manifestată prin opere. A apelat la marii romantici : 
Wagner, Schumann. Și mai rău. ý 

Acum începuse să sutureze plaga. 

_— Atunci s-a gîndit la romanță şi la vesela operetă. 
Cînd nu poţi să-ți aţiţi foamea cu Pinod, ia un păhărel de 
țuică.., și, în loc de Homard à la Madeleine, trage-i o ciorbă 
de potroace... 

Şi, întorcîndu-se către american : 

— Avez-vous compris ? 

— Certainement. 

— Pas, Poperation... 

Americanul scoase ceasul. 

— Trente trois minutes. Extraordinaire |... 

— Ăsta bate cîmpii, făcu uşor înciudati profesorul. 

Acum sutura pielea şi toată asistenţa era la gura lui 
să-l audă, 4 
„_— Ce-a făcut şeful ?... A adus pe Traviata, pe Mefi 
şi a pus să-i zică La prière bune tisa Şi, RE eNA ER 
nu izbutise Wagner, Beethoven, Brahms și toți marii com- 
pozitori, a reuşit sentimentala Prière d'une vierge. De la 
primele accente, Mefisto n-a putut'rezista, a ridicat capul 
a nechezat o dată bine şi, lucru ciudat, a luat-o din loc, 

Americanul era dîrz. Parcă pricepuse, dar se ţinea bine. 

— Dar cu Lakme ce s-a întîmplat ? întrebă Leonin. 

Profesorul scoase mănușile şi masca și privi în sus către 
Leonin, cu simpatie. 

— Mă Leonin, tu ai curiozitate științifică.. şi rotind pri- 
virea peste tot amfiteatrul, căutînd parcă ceva, continua să 
laude pe Leonin : Tu ai stofă de om de ştiinţă, are să iasă 
ceva din tine... 

Vădit, vorba lui Anghel lovea împotriva lui Leluţ. Chiar 
şi privirea profesorului se oprise asupra lui, parcă să cum- 
pănească între el şi Leonin. Leluţ îşi înăcrise chipul. Cît 
era Anghel de profesor şi de decan, se mai găseau şi de-al 
de Leluţ care să-l înfrunte. 

— Uite cum s-a petrecut. La Lakmé n-a mers cu La 
prière d'une vierge. Numai după multe observaţiuni şi cer- 
cetări experimentale, izbuti... Asta se cheamă perseve- 
renţă, cealaltă calitate a omului de știință. A izbutit cu 
Les cloches de Corneville... 

Și dintr-o dată se repezi spre american : 

— La conclusion, cher ami ?... L'aventure a fait for- 
tune dans toute la ville. Madame la colonèle était magna- 
nime, elle n'a pas retenu le fait expérimental dans un but 
égoiste. Elle l-a raconté à toutes ses amies et, depuis lors, 
Von wented dans toute la ville, par les fenêtres ouvertes 
que „La prière d'une vierge“ et „Les cloches de Corne- 
ville“. 

Deodată, americanul își lărgi gura pînă-n urechi, În- 
creţi fruntea, clipi mărunt înapoia zvicherilor şi puîni în 
ris. Pe chipul lui Anghel Drăghiceanu flutura un sentiment 
de triumf. Nici operaţia prin propriul lui procedeu, nici 
îndemînarea tehnică nu-l preocupau. Făcuse pe american 
să rîdă, avusese o victorie. 

'Toată asistența aplauda. Succesul profesorului era mo- 
tiv de orgoliu naţional. Numai Leluţ căta sever. Între aces- 
tea, bolnava se trezise şi supraveghetoarea îi fixa printr-un 
bandaj de corp pansamentul acoperit cu un strat gros de 
vată. 

— Acum conduceţi pe domnul profesor Neville în ser- 
viciu ; viu şi eu numaidecit ! 

Spectacolul se terminase şi lumea scobora scările amfi- 
teatrului. Lîngă Anghel Drăghiceanu, care se spăla, se fă- 
cuse cerc mare. Începeau laudele și temenelele, dar pro- 
fesorul era cu mintea tot la drăcii. 

— Mă, al dracului american ! Aţi văzut ce rezistenţă ? 
Dar l-am dat gata. 

— Era mai grozav, dacă-i povesteaţi și finalul. 

Anghel se opri din spălat. 

— Ce spui, mă ? 

— Da, domnule profesor... se înnădise Leonin la vorbă. 
Povestea cu Mefisto are un „pendant“... 

— Ce spui, mă... se minună Anghel. Îl ştii tu ?... La asta 
nu se așteptase. 

— Cum să nu, domnule profesor. 

— Dă-i drumul... dar să nu mă duci cu pornografii. 

Leonin îşi potrivi o vorbă sfătoasă, parcă desprinsă din 
înţelepciunea cronicarilor. 

— Vreau să dau o completare mai veridică și mai mo- 
rală povestirii dumneavoastră. 

— Hai, hai... nu te mai maimuţări. 

Lui Leluţ nu-i venea a crede. Parcă profesorul ar fi 
fost invidios. În jurul lui, se făcuse gol. Mai mulţi profe- 
sori se așezaseră la loc, în bănci, ca pentru cine ştie ce 
comunicare importantă. Poftim, ăştia erau profesorii lui, 
în faţa cărora tremurase la examen ! Toţi, cu privirea 
cirlig şi urechile pilnie, la o povestire porcoasă. 

— Deci, madame la colontle, care era bună pianistă, în- 
cepu Leonin, cum vedea un tînăr ofiţer, îl punea la încer- 
care cînd cu Rugăciunea unei fecioare, cînd cu Clopotele 
din Corneville. Și a ajuns la-concluzia că toți bărbaţii sînt 
împărţiţi în două categorii. 

Profesorul se opri iar din spălatul miinilor şi spuse 
Alicei Teodoru : 

— Auzi, fată dragă ? Învață să aplici principiul științei 
experimentale, 

Fata rise, iar Leluţ se încruntă. Asta era curată deșăn- 
tare. Chipul Alicei era numai poftă şi nesaţ. Nasul cîrn, 
ochii mici, prinși în grăsime, și buzele groase, și risul ei 
răspundeau pe potriva povestirii lui Leonin. 

— lată că într-o zi veni un tînăr aghiotant. Avea pri- 
virile languroase ca ale lui Mefisto... iar madame la colo- 
nele, dedată cu ştiinţa experimentală, n-a bijbiit ca şeful 
de orchestră, a dat dintr-o dată atacul cu Rugăciunea unei 
fecioare. Ce să vă spun, domnule profesor ? Minunat |... Și 
a observat că aghiotantul avea musculatură de oțel și trup 
zvelt ca al lui Mefisto... 

— Bravo, femeie... făcu Anghel Drăghiceanu, aruncîn- 
du-şi halatul. Avea spirit de observaţie, cea dintii calitate 
a unui cercetător. Ce vă spuneam eu... observați, observați... 

i sări ă îtui î brăzare... 
Leluţ ar fi sărit pe el să-l gituie. Atita neo 
— i repriza a doua, a introdus Clopotele din Corne- 
ville... 

— şi? 

— Mai grozav. ANE N 3 

— Ea ui un adevărat savant trebuie să se depăşească. 
Femeia asta ar fi meritat să conducă un institut de cerce- 
tări ştinţiifice. i AT, 

anu se gîndea să plece, dar nu se îndura, îl ţinea pe 
loe Leonin, cu povestirea lui nesărată, il ținea pe loc pro- 
fesorul cu libidinoasa lui atenție, îl ținea pe loc galeria. 
Să afle pînă la ce grad ajunge nerușinarea. ; 

-- Dar, ce-i veni nesățioasei în minte ?... Să dea o lovi- 
tură de geniu, să se depăşească, cum ați spus dumneavoa- 
stră, domnule profesor. La altă întîlnire, azvîrle Rugăciu- 
nea, rupe în bucăţi Clopotele... şi pe cind bravul ea aia 
îşi bea cafeaua aromată, cu mare schepsis pregătită de 
onorabila gazdă, iată-se îmbiat de acordurile profunde ale 
Eroicei... i J 

— Eroica ! Trebuie să fie fost ceva extraordinar... făcu 
Anghel. ANa | 4 

Eu privirea, Leluţ îmbrăţișă întreg auditoriul. Oameni 
în toată firea, iată-i în adevărata lor lumină. : 

Í — Dezastru, domnule profesor... Mai rău ca la lupta de 
la Waterloo. 3 

— Ce spui, mă ? 

— Explicația e ştiinţifică. Eu nu mă las condus de 
considerente literare. Baudelaire singur a mărturisit că 
uvertura din Tannhäuser l-a scăpat de la sinucidere. Sten- 
dhal, bolnav grav — poate febră tifeidă — s-a vindecat 
prin criză, ascultînd Messa în fa. Berlioz avea obiceiul să 
spună că Simfonia a V-a de Beethoven îi accelerează pulsul. 

— Ce baţi cîmpii, mă ?... at, SATA 

— Vreau, la lumina documentării existente, să explic 
ştiinţific cazul. i y 
— Ei, cum vine cazul cu Eroica ?... Spune repede, că ne 
aşteaptă americanu’. TEI / 

pene Leonin, parcă răzbit, își dete drumul 4 

— Eroica are în ea marșul funebru și rezultatul a fost 
la fel, fune..ru. Se ştie că Dupré producea hipnoza cu Mar- 
şul funebru al lui Chopin... dar marșul lui Beethoven e 
moarte curată. hip 

Un rîs general îns ,i ultimele vorbe. 

— Cînd s-a dumirit doamna colonel, aghiotantul era 
departe. Se și căsătorise, fiindcă totdeauna morala izbîn- 
deşte pe pămînt. Se căsătorise c-o fată de popă, care nu 
ştia muzică, nu umbla cu cafele aromate şi cu alte miş- 
mișuri, scamatorii şi erezii. Ea, pe românește... > 

— Şi cum a rămas cu nevasta colonelului ? întrebă 
Tutoveanu. 

T utoveanu era un bătrînel, aproape de pensie, cu părul 
rar, cu mustățile şi bărbița albe. 

. — A rămas blestemînd pe Beethoven, căruia i-a jurat 
pieirea morală și artistică. Auzi, mizerabilul... să pună un 
marş funebru în Eroica... 

Profesorul îşi terminase toaleta de după operație, își 
schimbase halatul și calota. De prin bănci se ridicară şi 
ceilalți asistenţi. 

„i Mă, Leonin, tu eşti un om dat dracului. Ai geniu 
în tine... 

Leluţ tresări. Ce vorbă era asta ? 

i Fiindcă povestea mea n-aveai de unde dracu s-o 
ştii. Eu am inventat-o. 

— Dar eu am completat-o, răspunse Leonin. Așa se 
cade. Elevul să nu depășească, ci să completeze pe ma- 
estru. A 

= Mă, tu ai să ajungi om despre care să se vor- 
bească... sau, poate, un ratat. 

Şi porni după american. 


+ 


e Pe gheața proaspătă din Cișmigiu, pati- 
nele sgiriau pojghița lucie prinsă peste noapte, lăsînd în 
urmă-le dungi în zigzag sau în semicercuri. Era foarte de 
dimineaţă. Pe lac, puţini amatori. Și numai din boierime. 
Zi de lucru, joi dimineaţa. Pentru vulg, patinajul e petre- 
cere de după-masă sau de sărbători. 

De pe marginea lacului, Leluţ privea și totul i se pă- 
rea mascaradă nerușinată. Poftim, oameni în toată firea se 
maimuțăresc în halul acesta! Bărbaţi căzuţi în mintea 
copiilor, cu pantaloni scurți revărsaţi peste genunchi și 
trupul strîns în tricou, sau cu haina pe talie, ca lucră- 
torii italieni, și în cap cu șepci de șoferi! Erau unii și 

mai şi, cu 'apucături femeiești, purtînd cismuliţe înalte, 
strînse cu multe încheietori, cu paltonaș înfoiat la poale 
și căciulă căzăcească pînă peste urechi. Și femeile, din 
aceeași tagmă, aveau costum asortat, manşon, căciuliță și 
volănaşe de blană. Și îmbrăcate în rochii scurte, indecent 
de scurte, de li se vedeau pulpele ca la baletiste ! 

Atlase de la Leonin că Lia se ducea în dimineața aceea 
la patinaj, și acum pîndea. Fugise de la serviciu în zi de 
vizită mare, cînd Trăistaru, amintindu-și că e şi medic, 
nu numai chirurg, trecea pe la patul bolnavilor. Ce bine 
de Leonin! Cu un șef ca Tutoveanu își putea permite 
toate trăsnăile. Mare lucru să nu-i fi spus: „Domnule 
doctor, în dimineaţa aceasta mă duc la patinaj...“ La care, 
şeful, mîngiindu-şi țăcălia, să fi răspuns : „Du-te dragă... 
nimic nu întăreşte sufletul unui chirurg ca sportul“. 

Bătrînul Tutoveanu avea multe ciudăţenii, studiase pe 
Hipocrat, susținea tratamente homeopatice, bănuia mari 
posibilităţi terapeutice în acupunctura chineză și era par- 
tizanul eutanasiei. Meteahnă după meteahnă ! Dar cea mai 
caraghioasă era, fără îndoială, admiraţia lui pentru sport. 
Toată ziua înţepa bolnavii potrivit învăţăturii chineze, cu 
tot soiul de ace, determinînd la suprafața corpului zone, 
altele decît cele ale anatomiei clasice. Și cum te prindea, 
dacă scăpai de Hipocrat, te picnea cu o prelegere asupra 
importanţei sportului pentru edificarea miinii şi a corpu- 
lui viitorului chirurg. Ceruse, la diferite congrese, intro- 
ducerea sportului ca studiu obligator în facultate. Bine- 
înţeles, nimeni nu-l lua în serios. Se cam ramolise bătri- 
nelul și, în amintirea trecutului sau strălucit, lumea îl lăsa 
în voia absurdelor și inofensivelor sale manii. 

Prin fumegarea dimineţii, soarele arunca licăriri de aur 
pe suprafaţa cenuţie şi lucie. Și în tăcerea dintre pomii 
încremeniţi se auzeau patinele trăgînd zgirieturi aspre, 
dar plăcute urechii. Spre țărm, acolo unde pămîntul își 
dospește căldura și iarna, gheaţa prindea musti. Se bănuia 
lucrarea primăverii în ochiurile de zăpadă muiată de pe 
rotunde și în picurii tremurători din canafurile sticloase 
ale turțurilor ; adia mireasma ei din crengile care înce- 
peau să-și arate coaja lucie pe sub învelitoarea albă. Deo- 
dată, un murmur pe gheaţă şi patinorii se opriră din fuga 
lor. De pe podul pavilionului, sărise Leonin, mai bine-zis 


45 


se aruncase nebunește în gol. Ai fi crezut că se face țăn- 
dări. Dar nu... răsucindu-se în aer ca o suveică, se lăsă pie- 
ziş pe gheaţă, cu spatele înainte. Se opri o clipă privind 
spre intrare, apoi se învirti de cîteva ori pe loc, într-o 
patină, cosind văzduhul cînd c-un picior, cînd cu celălalt. 
De felul lui, Leonin era cam zăpăcit, dar acum își pier- 
duse minţile de tot. Lua gheaţa în piept, fugea într-o rină 
sau înainta de-a-ndoaselea, fără să-i pese de sine, fără 
să-i pese de alții, preocupat numai să deseneze cercuri, 
sau să se lase în largi spirale. Leluţ nu pricepea nimic din 
figurile lui Leonin, auzea însă cum scîrțiie gheața sub 
patine şi vedea frumoasele arabescuri prăfuite de pulberea 
cenușie. Trebuia să admită că Leonin stăpinea gheaţa şi 
că, în rapiditatea mişcărilor vecine cu acrobaţia, trupul lui 
desena curbe la fel de elegante pe cele de pe gheaţă. Și 
mereu figuri noi. Acum alerga pe un picior, sărea în aer din 
nou ca suveica, pentru ca să se lase pe celălalt picior în- 
tr-un zbor planat, lin. Parcă nu-i mai ajungea locul în 
întindere, îi trebuia şi văzduhul în înălțime, îi trebuia 
spaţiul în orizont. Înfigînd botul pătinei în gheaţă, își 
lua vînt într-o largă învăluire, ca și cum ar fi vrut să se 
desprindă de pămînt ; iar cînd evolua înapoi, răminea pe 
un singur picior, cu trupul în orizontalitate și braţele în- 
tinse, ca un vultur cu aripele desfăcute. Asta şi-a greșit 
cariera. La Moşi, nu la spital. Treabă inutilă de băiat de 
bani gata. Profita de ramoleala șefului, ca să se dea în 
spectacol. Cabotinaj... după expresia lui Urlieşșu. Cabotinaj, 
ca și la Anghel Drăghiceanu. 

Îl ura. Oare de ce? Fiindcă era inutil, sau fiindcă se 
trăgea dintr-o familie aristocratică ! Puțin îi păsa lui de 
originea socială. Nu ură, ci dispreţ. 

Și iată că fără să vrea privirea i se smuci din ochi. 
Apăruse Lia. Era îmbrăcată în alb: rochie de flanelă, 
bască mică. Cît era de frumoasă în decorul alb, sub cren- 
gile pomilor încărcate de zăpadă şi cu zăpada acoperind 
grădina încremenită ! Lia aştepta nemişcată. Imaginea de 
statuie antică se realiza aievea. Pregeta, Leluţ se mîndri, 
ca şi cum fata ar fi răspuns gîndurilor lui. Dar bucuria 
nu-i fu de lungă durată. Leonin venea către ea fugind. 
Își dădură mîna. Dar cît de intim... 

Pe cer, soarele se vestea cu un cearcăn roșcat, perde- 
lele de abur se tot curățau, lumina dimineţii se descope- 
rea cu sclipiri vesele de primăvară. 

Li 

De la postul lui de observaţie, Leluţ era foarte atent. 
Multă intimitate, prea multă chiar. Gesturile lui Leonin 
aduceau a declaraţie. Acum cei doi parteneri, încrucişîn- 
du-și braţele, pornesc pe gheaţă. Ocolesc la dreapta, oco- 
lesc la stînga, virează într-una. Îi vezi ba ici, ba colo, ca 
lanul de grîu în bătaia vîntului. Leonin are iniţiativa cu 
pasul lui sigur, o supune cu mîinile lui fine, dar puter- 
nice. Toată gheaţa e parcă proprietatea lui. Femeile ! Cît 
sînt de proaste, dacă se încîntă de o secătură ca Leonin. 
Poate că ar trebuie să se resemneze și să-și ţintească ochii 
aiurea. Dar un sentiment de orgoliu rănit îl opreşte. Nu 
putea renunța așa de ușor la un gînd al lui și, mai cu 
seamă, de gustul lui Leonin. S-ar chema fugă şi înfrîn- 
gere. Întrînt el ? Niciodată. 

Cu un ocol mare, perechea se oprise chiar în dreptul 
lui. Lia obosise. Gifiia. Leonin îngenunchie să-i strîngă 
cureaua de la patine. Leluţ se trase după un pom, ca să 
nu fie văzut. Simţea cum îi crește clocotul din suflet. El 
în umbră și altul la lumină. El fugind parcă de oameni 
și de destin, iar Leonin îngenunchiat în faţa lumii deschise 
dinaintea lui. Dar avea să le arate el! Lor și altora care 
se încumetau să-l înfrunte. Îl înciudau obrajii îmbujoraţi ai 
fetei, îl zgîndărea bucla căzută de sub beretă, îl rodea mai 
ales această îngenunchere, care se prelungea prea mult. 
Din cînd în cînd, prin tăcerea înghețată, îl însuliţa cîte un 
cuvînt. Glasul Liei. 

Iat-o întinzînd mîinile către Leonin. Parcă-i oferea 
sufletul în dar. Și cîtă vreme Leluţ nu se putu dumiri. 
Pe urmă băgă de seamă că mîinile patinorilor erau încru- 
cișate la spate după talie, ca la hoţi, și că Leonin o purta 
ca într-un lanţ. Ciudat simbol, lanţul. De lanţ să aibă parte 
amicul Leonin. 

Ce faci, Leluţ ? 

Era părintele Manoil, cu prietenul său Bratu. 

— La ora asta îți pierzi timpul prin Cişmigiu ?... 

— M-a trimis şeful la un bolnav și, în treacăt, m-am 
oprit o clipă să privesc la aceşti inutili. 

— Bine ai zis, făcu Bratu arătînd spre lac. Poftim, 
domnule, în zi de joi, în loc să se găsească la muncă, dom- 
nișorii îşi pierd timpul zbenguindu-se pe gheaţă. 

Sufletul lui Leluţ începu să zdrobească o grea între- 
bare. Să denunțe oare pe Leonin ? Bun prilej de compro- 
mitere. Ia, unul din domnişorii inutili. Dar fiind văzut cu 

+ 
Lia, i s-ar fi mărit acţiunile. Se hotări să fie abil, să lu- 
creze pe ocolite, să lase pe alţii să vorbească. 

Bratu era naţionalist înfocat. La 10 mai şi la 24 ianua- 
rie se îmbrăca în costum naţional. Nu era întrunire a ligii 
la care el să nu participe. Citea cu sfinţenie „Neamul 
Românesc“, nu lipsea de la nici o mișcare studenţească și 
participase la „revoluţia“ din 1907. Din cuvintele lui Iorga 
nu ieşea. Acum se pornise cu înverşunare împotriva dom- 
nișorilor de la patinaj. 

Cum să se refacă morala țării? Cum să se efectueze 
revendicările naţionale, cu astfel de inutili ? Fraţii din 
Ardeal trăiau în asuprire şi tiranie, iar aici, în mijlocul 
Bucureștiului, se găseau domnişori care, la ora muncii 
intense, petreceau. Leluţ îi ținea discret isonul. 

— Exagerezi, Bratule... îl îmbuna părintele Manoil. 

— Lasă-mă, părinte... se înfurie Bratu. Și eu sînt creș- 
tin ca şi tine, dar indulgența ta nu mai e creștinească, e 
prostească. 

Părintele Manoil nu se supără. Era obişnuit cu capri- 
ciile băieţilor. Trăia doar în mijlocul lor. 

— Mă, fraţilor, tot ce e spumă, ca spuma va dispare... 

Dar Leluţ nu era dispus să miluiască pe popă cu o vorbă 
bună. 7 

— Părinte, eu cred că-n tine e numai fățărnicie. 

Preotul se mulțumi să zimbească. Leluţ îl privea pe 
furiș. Greu să ghiceşti ce gindesc oamenii cu barbă ! Poate, 
de aceea, bandiții, filosofii și oamenii de ştiinţă poartă 
barbă : să-și ascundă mai ușor sentimentele. Manoil avea 
ochii albaştri ca de porțelan vopsit. Și ochii aceștia înşe- 
lau. Și faţa atît de albă, şi nasul drept, şi austeritatea gîn- 
durilor lui, și acea indulgență didactică fără nici un fel de 
pasiune, fără nici o căldură... Omul acesta era, constitu- 
tional, o farsă. Și el avea să-l trateze în consecinţă. 

— Și eu am cunoscut preoți... 

Manoil îl întrerupse cu blindeţe. 

— Dar nu călugări... 

Asta era prea mult ! Curat Tartuffe ! Poză din icoanele 
bizantine. Imaginea îi plăcu. Trebuia s-o servească la 
timpul” potrivit, 

— Tu, frate Leluţ, nu crezi în vocaţia noastră misio- 
nară. 

— Nu... se răsti scurt Leluţ, nu cred. Vorbeşte-mi de 
misionarii catolici, şi te cred. Vorbește-mi de misionarii 

englezi sau americani, şi te cred. Dar misionar ortodox, 
și încă român ?... Fugi, că-mi vine să mă prăpădesc de rîs. 

Preotul asculta liniștit. Părea că batjocura lui Leluţ 
nu-l atingea de fel. 

— Tu nu cunoşti adevărații călugări români. 

— Cum să nu-i cunosc? Murdari, beţivi, intriganţi și 
curvari... şi rise, fericit de precisa lui caracterizare. 

— Ce locuri comune. 

— Găseșşti ?... și deodată simţi nevoia de a fi original, 
să-i tragă un răspuns ca să-și adune măselele de pe jos. 
Dar zadarnic îşi forţa creierul. Nimic, absolut nimic nu 
izbutea să dea mintea lui. 

Acum interveni Bratu. Desigur că trebuia să ţină iso- 
nul popii, era naţionalist, deci vecin bun de gîndire și 
simţire cu popa. 

— Exagerezi, Leluţ. Și ortodoxia noastră a evoluat de 
cînd Iorga... 

Leluţ își zăvori auzul. Altă caracatiță și Bratu. Cum te 
prindea, te asasina cu Iorga, cu tineretul român, cu forțele 
creatoare ale naţiunii... Și el era un popă Manoil, dar în 
alt sens. 

— Eu iau tramvaiul să mă duc la spital, spuse Leluţ 
în strada Fîntînii. 

— Noi ne ducem la profesorul Orman... și se despărțiră. 

Cuvîntul lui Bratu parcă ciupi sufletul lui Leluţ. Ce 
căutau oare ăştia la Orman ? Pe urmă, își aminti că Orman 
era antisemit şi bigot. Minunată potriveală cu Bratu şi cu 
popa Manoil. Faceţi mătăniile laolaltă... rise el şi se urcă 
în tramvai. Și gîndurile i se zbăteau învolburate. Leonin, 
Lia, ceata inutililor... Şi, apoi, un acces de triumf. Luă o 
hotărire eroică : va smulge pe Lia din ceata inutililor. 

Cu cartea dinainte, Leluț rezuma diag- 
nosticul şi tratamentul gușii, cînd se trezi cu Petruţa în 
cameră. Uf !... iar vreo bolnavă. De data asta nu avea în- 
cotro, făcea de gardă pînă la ora șase, în locul lui Badea. 

— Vă cheamă doamna de la rezervă. 
— Du-te... Viu imediat. 

Avea să noteze în rezumat procedeele tiroidectomiei. 
Mergea repede. De atitea ori operase gușă, cu Trăistaru. 
Închise cartea, prinse pagina scrisă, în blocul rezumatelor 
pentru secundariat, şi-o puse în saltar. Secundariatul e 
concurs de metodă și disciplină, concurs pe sufletul său. 
Mișcările îi erau libere și se simțea îmboldit de o neo iş- 
nuită poftă de muncă. Acesta era la el primul semn de 
bucurie, puterea de viaţă ce i se vinjolea în trup. Înainte 
de a i se lumina ochii, înainte de a i se subția auzul, îna- 
inte de a-şi simți mintea deschisă și sufletul spumă, mul- 
țumirea se arăta la el în chip fizic, în mușchi, în pulsarea 
sîngelui în vine, și-n jocul încheieturilor. Fiecare mușchi 
era parcă inundat de seva gilgiitoare, încheieturile cereau 
mișcare multă şi neastimpărată, iar întreg trupul voia să 
alunece ca şerpii și să zboare ca păsările. Mulţumirea este, 
fără îndoială, un triumf. lei cunoștință de sănătatea și de 
vigoarea ta, simţi trebuinţă de a te agita, de a vorbi, de 
a-ți dovedi puterea. 

Cu paltonul pus peste bluza de spital, ajunse în rezervă. 
Dar aci tumultul său exuberant și-a frînt deodată zborul. 
Pe un scaun, lîngă patul bolnavei, Magheru. Ce plictiseală! 
Trebuia să facă pe frumosul cu un ins pe care nu-l pre- 
țuia. Fost intern la Paris şi asistent la Institutul Pasteur, 
Magheru nu practica medicina. Băiat de bani gata, venise 
în țară adus de războiul balcanic şi de atunci își pierdea 
timpul prin laboratorul Cartian şi, din cînd în cînd, prin 
clinica prietenului său Trăistaru. De fapt, un soi de Mavru, 
minus gura spurcată. 

Leluţ salută zîmbind şi cu același suris se adresă și 
bolnavei : 

— Cum merge, scumpa noastră doamnă ? 

Peste obrajii scofilciţi de febră trecuse o toropeală de 
rumeneală morbidă, şi imediat se lăsă o paloare ceroasă. 
În scobiturile orbitelor, jucau priviri cu reflex de întune- 
ric albăstrui, cerînd și oferind cu neruşinare. Prin urmare, 
declaraţia de dragoste de acum cîteva zile nu fusese nu- 
mai o beţie cloroformică. 

— Te-am chemat, doctore, ca să te rog să-mi faci dum- 
neata injecţia. 

— Continuaţi, vă rog, convorbirea dumneavoastră... 
spuse el amabil şi amabilitatea asta i se părea lui însuși 
stranie. 

— Vorbeam despre Baudelaire, spuse Magheru. 

Un suris dispreţuitor cobori pe chipul lui Leluţ. Asta-i 
şi mai rău decit Mavru ! Îi umflat de pretenţii. Asta-i o 
secătură ! Încercase siringa și, cu toate menajamentele de 
pudoare, dete pătura într-o parte, punctă cu tinctură de 
iod şi, cu iuţeala clipei, lăsă să cadă acul. Injecţia e o 
nimica toată, dar și numai de la înţepătură se vede mîna 
maestrului. De pildă, Badea făcea injecţia cu opinteli. Cînd 
vîrfului acului atingea pielea bolnavului, se oprea parcă 
să socotească şi, apoi, după strașnică poruncă, se hotăra 
să înfigă acul şi-l ducea — Doamne fereşte — tot în sa- 
cade scurte, încît îţi dădeai seama cum străbate anatomic, 
strat cu strat. După ce termină, îşi mai făcu de lucru 
așteptînd laude. 

Ascultă versurile astea, doctore, spuse bolnava, şi 
ochii ei, lucioşi de febră, parcă implorau : 

„Aimer à loisir 

Aimer et mourir 

Au pays qui vous ressemble“. 

Leluţ zimbea dulceag, închizînd ochii şi lăsînd la ve- 
dere dinţii. Avea dinţi tari, strînși în două șiraguri regu- 
late, și atit de albi, de parcă ar fi fost tăiaţi în bile de 
biliard. Printre buzele abia întredeschise își simţea încon- 
deierea albă a arcadelor, şi sufletul lui ridea în batjo- 
cură. Femeie în toată firea, cu toracele plin de puroi, de 
ce-i ardea ? De poezie, de dragoste. Femeile sînt niște tîm- 
pite... Şi continua să surîdă. 

Acum vorbea Magheru. Trecuse de la Baudelaire la 
Shelley. Poetul englez avea unele poeme scrise la Neapole, 
adevărate minunăţii. Cum băteau ăștia cîmpii ! Ca și Leo- 
nin pe gheața din Cișmigiu. Ceata inutililor se mărea. 
Poftim, acum și Magheru recita versuri : 

„Je sais que je suis de ceux que les hommes 

maiment pas, 
Mais je suis de ceux dont ils se souviennent“. 


Leluţ simțea că nu mai poate suferi atita caraghioslic 
și ceru voie să se retragă. În sufletul lui, se înstăpînise un 
sentiment de superioritate față de lumea acestor pierde- 
vară. Să fi avut el banii lui Magheru... Gîndul i se opri în 
drum. Ce-ar fi făcut, dacă ar fi avut banii lui Magheru ? 
Dar în loc de răspuns lămurit auzi în ureche versurile : 
„Je suis de ceux que les hommes n'aiment pas...“ Oare în 

pofida lui să fi rostit Magheru versurile cu pricina ? „Mais 
je suis de ceux dont ils se souviennent“. Cum se prinseseră 
de sufletul său ! 

Dar cînd se hotări să plece, iată pe popa Manoil, în 
calitatea lui de bun samaritean. Adunarea devenea hazlie. 

— Dumnezeu te-a trimis la timp, părinte, spuse bol- 
nava. Spune... Eu cred că emoţiunea poetică, la fel ca 
rugăciunea, te duce la Dumnezeu. 

La care, Leluţ interveni brutal, înainte ca Manoil să fi 
putut rosti vreun cuvînt : 

— Doamnă, vorbim limbi diferite. Emoţiunea poetică, 
rugăciunea... sînt noţiuni complet străine de mine. 

— Greşești adînc, spuse Magheru calm, emoţiunea me- 
tafizică este singura cale de a descifra misterul. 

— Nu, domnule doctor, n-aveţi dreptate... misterul se 
descifrează cu scalpelul și pensa de disecţie... şi plecă 
triumfător, 

Ca să ajungă la camerele internilor, putea trece în ocol 
de-a lungul coridoarelor întortochiate, sau străbătînd de-a 
dreptul prin curte. Cinci şi jumătate, parcă nu-i era a citi. 
O nouă zăpadă baricadase spitalul. Peste nămeţii ridicaţi 
pînă la genunchi, vîntul biruitor trăsese dungi lungi. Gar- 
dul viu, despărțind grădina de curte, era plin de sorcove 
albe. Ramurile pomilor se prăfuiau la fiecare pală de vînt 
de fulgii mari și moi. Și în acest decor îmblănit în alb, al 
grădinii, o singură notă discordantă : cupeul lui Magheru. 
Îi convenea boierului să fie amabil pe aşa vreme, cînd îl 
aștepta cupeul la poartă. 

Mai bine să se ducă la Urlieșu, să-i ceară sfat pentru 
teza lui de doctorat. Îi trebuia o lucrare răsunătoare, un 
succes care să-l răzbune de toate nedreptăţile soartei. Căci 
se socotea un nedreptăţit. Fără protecţie, fără sprijin, fu- 
sese totdeauna clasificat printre primii, dar niciodată pri- 
mul. Și voia să se ştie în fruntea plutonului. 

— Leluţ, Leluţ... îl striga cineva. 

Era Leonin. Leonin, nins tot, înfrunta vremea aspră. 

— Ce cauţi dragă, pe vremea asta ? 

— Mă duc la doctorul Urlieșu. M-a chemat... cred că 
vrea să-i cînt ceva. 

Leluţ adulmecă urma unei primejdii. Să nu fi fost Ur- 
lieșu, ar fi rezolvat uşor problema : petrecere de inutili. 
Dar cu Urlieșu lucrurile se încurcau. Un om atit de masiv, 
atît de puternic, un autentic cărturar, nu putea fi pus lao- 

laltă cu domnișorii de pe lacul Cișmigiu. Leonin și ţam- 
balul lui să atragă atenţia unui savant ca Urlieşu ? Să fie 
prudent. Simpatiile acestea duc departe, 

— Lasă-mă să trec, domnișorule ochi frumoși. 

Altă trăsnaie. Era Simina, care se întorcea de la ad- 
ministraţie. Simina îl poreclise pe Leonin „ochi frumoşi. 
Stînd de vorbă, cei doi interni închideau pîrtia de trecere, 
tăiată între două troiene de zăpadă. 

— Ce faci, domnișorule ochi frumoşi ? întrebă ea, să- 
rind ușor pe lîngă Leonin. 

— Aştept să mă iubeşti, rise Leonin. 

— Lasă, că iubeşti pe Lelia, răspunse ea șăgalnic. 

— Crezi că toate fetele sînt proaste ca tine ? Ia culcă-te 
şi tu cu băieţii... spuse brutal Leluţ. 

Simina se întoarse, parcă fără să fi auzit vorba lui Leluţ, 
și continua să-i ridă lui Leonin. 

— N-am să te mai iubesc, ochi frumoși... 

— Culcă-te mai întîi cu el şi apoi să-i faci scene de ge- 
lozie. 

În vorba lui Leluţ, stăruia un vechi necaz pornit din 
sala de pansament, parcă mai mult de la Cornelia Toporaş 
decit de la Simina. Infirmiera reflecta o parte din îndrăz- 
neala externei. Și bănuind că Leonin ar fi vrut să alerge 
după ea, să se hirjonească, îl răsuci pe loc. Părul castaniu 
al fetei, ridicat în sus pe sub boneta albă, lăsa să se vadă 
ceafa ei musculoasă. Trupul ei, deși mlădiu, era numai să- 
nătate. 

— Ce fată bună şi Simina asta... 

— Pînă ce n-ai încercat-o la pat, nu-ţi poți da seama... 
spuse Leluţ în răspăr. Și imediat, schimbînd vorba, îl mus- 
tră : Vezi, s-a auzit că te întilnești cu infirmierele în Ciş- 
migiu. 

— Mă întîlnesc. Și de ce nu? Lelia e o fată de care 
nu ţi-e rușine. 

— Oricum, o infirmieră. Vezi că a început să se laude. 

— Patima tuturor femeilor. 


Lui Leluţ îi trecuse plăcerea de a se duce la Urlieșu. 
Ar fi vrut să-l găsească singur, nu deodată cu cataplasme 
sonore, de teapa lui Leonin, să se poată mărturisi, să i se 
poată dărui. Se despărţi de Leonin și urcă în cameră la el. 
Nepăsarea lui Leonin atingea cinismul. Fiecare intern trăia 
cu una sau mai multe infirmiere. Lucru obișnuit în spitale, 

5 — Chinuiţii nemuririi 


Căci în sălile de pansament, în sălile de operaţie și în re- 
zerve, trupurile sănătoase şi tinere fremătau de dor şi pa- 
timi. 

Dar toate aceste amoruri, cu voluptăţi bruște și grab- 
nice, sînt tăinuite. Dincolo de poarta spitalului, totul intră 
în pertectă ordine ierarhică. Dar iată că prostul de Leonin 
se dădea în vileag. Nătăfleţ și nesimţitor, făcea de ris pe 
toţi internii. Totuși, acum el se găsea în camera lui 
Urlieşu sau chiar în laborator, ocupînd un loc ce i se cu- 
venea numai lui Leluţ. Ce se petrecea oare acolo ? Și mai 
ales ce putea da din Leonin pus la o treabă mai grea, scos 
din lumea Siminelor şi a Leliilor ? Ce vorbeau oare ? Gro- 
zav îl muncea curiozitatea. Parcă era gelos de timpul pe 
care el îl pierdea și-l cîştiga Leonin. Acolo, în laboratorul 
lui Urlieşu, era sfat mare, se frămîntau probleme intere- 
sante, chiar dacă de faţă s-ar fi găsit numai Leonin. Urlieşu 
singur alcătuia o lume, 

Nu mai putu răbda. Trînti la loc, în etajeră, cartea și 
scoboriî. La ora asta, nu-l deranja pe Urlieșu. Programul 
savantului era același, cunoscut de toată lumea. Dimineaţa 
venea la spital la ora şapte şi pleca numai la șapte seara. 
Priînzea în laborator, dormea o jumătate de oră și din nou 
la lucru. Toată lumea cunoștea tabieturile doctorului 
Urlieșu, nimeni nu i le turbura, şi dacă voiai să-l găseşti 
cu voie-bună — numai după ora patru, adică după somnul 
de prînz, cînd făcea analizele și dădea buletinele pentru 
serviciile spitalului. Dimineaţa lucra numai pentru el. 
Atunci era inabordațil, ursuz, răstit. De cele mai dese ori, 
se închidea'în laborator și zadarnic băteai la uşă. După- 
masă însă vizitele îi făceau plăcere, îi scurtau timpul atît 
de plicticos lungit de analizele și reacţiile tipice. 

Dar în laborator la Urlieşu, să se crucească... Afară de 
Leonin — părintele Manoil şi Blidariu. Și aceştia înfrunta- 
seră urgia vremii. Leluţ întrebă dacă-i era îngăduit să ră- 
mînă. 

— Dragă Leluţ, spuse Urlieșu cu voie bună, știi bine 
că ambiţionez ca acest modest laborator să devie o aca- 
demie. Totdeauna mă simt fericit în tovărăşia tinerilor stu- 
dioși. Ia loc, să-ți dau o cafea... şi turnînd cafeaua continua 
vorba cu Manoil. Părinte, știința disprețuiește vastele con- 
siderente metafizice. 

— Domnule doctor, îmi pare bine că vă aud vorbind 
astfel... fiindcă odinioară domnul doctor Magheru punea 
accentul pe mister. 

— Și, desigur, pe Dumnezeu... rise Blidariu. 

— Da, pe Dumnezeu, răspunse neturburat Manoil. 

— Slab... spre Urlieşu zîmbind. Dacă Dumnezeu a 
creat lumea, trebuie să explicăm pe Dumnezeu. N-am fă- 
cut decît să schimbăm vortele. 

— Credinţa este superioară inteligenţei, spuse Manoil. 

— Asta în discuţia cu Magheru, rise Leluţi. 

— Ideea de Dumnezeu e goală... spuse Urlieşu. 

ET Te contrazici, părinte... se repezi şi Blidariu. Dacă 
există un mister, la ce bun să-l înlocuiești prin alt mister, 
prin Dumnezeu ? 

— Misterul, răspunse preotul, este adevărul a ceea ce 

nu cunoaștem încă... 
___— Asa e... aprobă şi Blidariu. Știința este supusă în 
întregime spiritului de verificare. Un singur temei, obser- 
vaţia viguroasă a faptului, verificată și iar verificată de ex- 
periență. 

— Sîntem de acord... dar pentru asta trebuie să avem 
o cunoștință sigură despre Dumnezeu. 

— Ce amesteci, părinte, acidul clorhidric cu vinul de 
Cotnar ? spuse Blidariu rîzînd. 

— Fiindcă între noi şi Dumnezeu nu există o prăpastie 
fără fund, ci un fluviu curgător, permiţind să ajungem 
în domeniul divin, și permițînd ca divinul să ni se releveze 
nouă. 

Urlieșu îşi reluase lucrul. Aspira cu pipeta soluţia din- 
tr-o eprubetă. Leluţ era cu ochii numai la el. Îi admira 
toate gesturile. Acum picura soluţie, numărînd. Aceeași pre- 
cizie, aceeaşi mișcare sigură. La Urlieşu, clipa era timp 
greu şi stropul măsură efectivă. 

— Eşti un mistic ciudat, părinte, spuse Urlieșu. De alt- 
fel, așa-i cinstit... altcum, ţi-ai contrazice rasa. 

Să Ştiinţa şi Dumnezeu, domnule doctor, nu sînt două 
realităţi diferite. În privința asta, nu există îndoială pen- 
tru mine. Sint unii, care, munciţi de mare cazne, sufleteşti, 
încearcă să găsească pe Dumnezeu... Eu însă sînt înfipt în 
credință ca stinca de cremene în bătaia valurilor. La Dum- 
nezeu ajungem prin amănuntul mărunt, dar exact, al fap- 
tului de observaţie, cît și prin mișcarea de larg suflu a 
gindului... Așa că nu e decît o contrazicere aparentă între 

faptul de observaţie şi Dumnezeu, la fel ca între diversitate 
şi unitate, Dumnezeu e unitatea și, în acelaşi timp, diver- 
sitatea. La fel şi ştiinţa... Cu toții avem știința în noi, dar 
la cei mai mulţi păcatul le întunecă mintea. Păcatul este 
otrava care intoxică toate celulele corpului omenesc. 

Nu era prost popa. De altfel, şi la studiu se alegea 
dintre cei mai răsăriţi, dar avea apucături de fariseu. Cu 
o dialectică rece, folosind o cazuistică de seminar, se vedea 
cît de colo că vorba-i pornea — împotriva celor spuse — 
din inteligenţă și nu din inimă. 

Se auzea foşnetul gazului în autoclav şi apa clocotina 
în fierbător. Dintr-o etuvă deschisă, sfiriitul arăta că blo- 
cul de parafină, uitat acolo, intrase în ebuliţie. Din cea- 
laltă odaie, zgomot confuz de scîndură şi paie. Se agitau 
animalele în cuștile lor de lemn. 

— Ascultă, părinte, dacă vrei să continuăm discuția, 
ţine-te strîns de datele logicii şi nu amesteca termenii și 
valorile... ridică Blidariu glasul. 

— Mărturisind că liniștea, și nu muncile sufleteşti, des- 
chide drumul meu către Dumnezeu, dumneata ai vrea să 
găsești la mine măcar acea nebulozitate, elan mistic sau 
intuiție. Ei bine, nu... În mine trăieşte certitudinea. Ea e 
hrana și cuminecătura mea... continuă  Manoil, și apoi 
adăugă : Cred că Dumnezeu descoperă adevărurile ştiinţei 
tuturor, dar cei mai mulţi dintre noi avem mintea și ochii 
întunecaţi de păcat și nu putem vedea. Esenţialul unei lu- 
crări mari este găsirea unor coordonate pe care să se bizuie 
marea armonie : suferinţă, iubire, Dumnezeu devin etapele 
unei dialectici care afirmă armonia. 

— Te-am prins, hoţule. Suferinţa — teza, iubirea — 
antiteza, Dumnezeu — sinteza... Ce parodie hegeliană... 

Urlieşu întrerupse pipetarea, reglementă temperatura 
etuvei şi se întoarse la discuţie. 

— Suferința este o realitate, spuse el. Dar pentru noi, 
medicii, cînd nu este test clinic sau procedeu terapeutic, 
rămîne fără obiect. O trecem în seama literaţilor, moraliș- 
tilor şi preoţilor. Conceptul ei nu ne poate fi piedică. Peste 
suferință au trecut fraţii Come, ca să facă extracția calcu- 
lilor pe viu ; de suferință n-a ţinut seama Larrey, ca să am- 
puteze coapsele gangrenale ale răniților. 

În pragul uşii dintre cele două încăperi ale laboratoru- 
lui, apăruse, săltînd, un iepure alb ; se opri ca să privească 
mirat adunarea şi adulmecă aerul cu botişorul ridicat. 

— Adevărul nu se dobîndeşte printr-o serie de demon- 
straţiuni și silogisme, mai mult sau mai puţin impuse, ci 
deodată, în totalitatea lui. Universul este o arhitectură mă- 
iastră, în care suferința nu strică orînduiala, întrucît şi 
Dumnezeu, prin însuşi Fiul Său, ne-a arătat-o, asimilînd-o 
omului... spuse Manoil. 

Blidariu se sculă de pe scaun şi se apropie de preot. Din 
pragul ușii, iepurele ţişni speriat şi se ascunse sub masă. 

— Dacă trecem pe panta lui Dumnezeu, care şi-a tri- 
mis Fiul spre crucificare, spuse Blidariu, atunci n-o mai 
terminăm. 

Leluţ rînjea cu răutate. Farsa începea să fie demascată, 
El nu putuse pricepe niciodată ce căuta călugărul acesta la 
medicină. Un tip, pur și simplu, ridicol, şi totdauna ino- 
portun. 

— Atunci cine introduce neorînduiala în marea arhi- 
tectură ? 

— Păcatul. 

Popa era pregătit. Își învățase discursul de-acasă. 

— În marea ordine divină intră suferinţa, intră mila, 
intră iubirea, dar păcatul nu... păcatul strică măreția pla- 
nului lui Dumnezeu. Și numai pedeapsa... 

— O ştiu... A spus-o Bossuet. Numai pedeapsa restabi- 
lește ordinea, spuse Blidariu. 

Sub masă, iepurele sta ghemuit ca o minge, cu picioa- 
rele sub pîntece şi capul plecat în piept. 

— Ne depărtăm, părinte... 

— Ai dreptate, mă întorc... Omul cuprinde în el în- 
treaga creaţie. Or, creaţia e cunoașterea pe de o parte, 
existenţă pe de alta. Aci e conflictul. Existenţa cere înţe- 
lepciune, atît... Cunoaşterea vrea sufletul în întregime. 

— Este dubioasă teoria ta, părinte... îl zeflemisi Bli- 
dariu. 

— Eu nu pot concepe existența fără cunoaştere, spuse 
Manoil, Vechiul adagio : „Cogito, ergo sum“ ar trebui mo- 
dificat : „Sum, cogito“... 

— Iar te contrazici, părinte... și Blidariu rise zgomo- 
tos. Atunci Dumnezeu este imanent, și toată transcendența 
pe care îţi bazezi rasa este un moft. 

— Spiritul este imanent, răspunse Manoil, dar Dum- 
nezeu este transcendent. 

Deodată, iepurele din ascunzătoare se deșiră pe cele 
patru labe, o luă la fugă în odaia de unde venise și, țuşti, 

în cușcă. Imediat celelalte animale, cobai, iepuri şi șoareci 
albi, îşi îndreptară botul către noul sosit, parcă să se in- 
formeze despre temerara-i expediţie. 

— Să lăsăm, părinte, la o parte aceste fasoane filoso- 
fice. Spirit... Ce-i aia spirit ? Eşti absolvent al facultăţii de 
medicină, ai disecat atîtea cadavre, ai asistat la atitea au- 
topsii... spune-mi, a întîlnit vîrful scapelului dumitale ceea 
ce numești spirit, după o vorbă la modă, și căruia popular 
i se spune suflet ? Ce cauţi la medicină, dacă umbli după 
spirit ? 

Leluţ își întoarse privirea asupra-și. Acesta era obiceiul 
său ; să se compare, în fiece clipă, cu cel din faţa lui. În 
clasele primare, își controla hainele şi ghetele ; mai tirziu, 
hărţile, desenele și compoziţiile ; iar acum, gîndurile. Obi- 
cei țărănesc, să tragi cu ochiul în bătătura vecinului. De 
patima asta nu se putea dezbăra și nici nu trebuia. Ea îl ți- 
nea treaz în orice clipă. Oare el ar fi putut susține o discu- 
ție — incontestabil absurdă — totuși aşa de îndirjită ? 

— Am venit la medicină, ca prin acest studiu să-mi 
acordez inteligența cu sufletul. Mă tem că inteligența mea 
e prea trufaşă şi deci... 

Blidariu dete din umeri cu dispreţ. Era un ins respin- 
gător acest Blidariu. Înalt şi supt din pîntec, gata parcă 
oricînd la temenele și obedienţă, cu fruntea dreaptă și în- 
gustă de microcefal. Își schimba înfățișarea de la clipă la 
clipă, după împrejurări : cînd libidinos, stăpinit de nasul 
lung și proieminent ca un unghi ascuţit, cînd lacom, ples- 
căindu-și buzele moi și vineţii, cînd insolent, cu capul răs- 
turnat pe spate și ochii sticlind de răutate. 

— Așteaptă atunci să-ţi îndrepţi cocoașa gîndirii și pe 
urmă să vorbeşti... continuă Blidariu batjocura. 

Lui Leluţ, discuţia i se părea cam haotică, cu toată pre- 
tenţia de riguroasă disciplină a popii Manoil. Lui îi plăceau 
preciziunea și claritatea gîndirii exprimate. Or, cum direc- 
ţia gîndirii era anapoda... Și dacă unui fariseu ca popa Ma- 
noil i se trece, nu pricepe cum de se lăsau duși oameni ca 
Urlieșu şi Blidariu. 

Leonin se ridică. 

— Domnule doctor, eu trebuie să mă duc... vin în 
altă zi. 

Tocmai atunci Leluţ își aminti şi de el; îl uitase. Tot 
timpul discuţiei, Leonin tăcuse ca un tont. Vezi bine, nici 
tu muzică, nici tu dame... 

— Cînd vreţi, domnule doctor, eu sînt la dispozițiunea 
dumneavoastră. 

i — În fiecare seară, după ora opt... am un clavir foarte 

un. : 

Leluţ își simţi inima strînsă de necaz. 
— Vreau să vă cînt Intermezzo de Brahms şi Concertul 
în Re Minor de Mozart. Sînt specialităţile mele. 

„„_— Orişice... Îmi place clavirul ca instrument. Şi nu 
fiindcă e — cum se spune — un instrument complet. Su- 
netul clapelor are o rezonantă cînd luminoasă ca raţiunea, 
cînd obscură ca inconştientul... răspunde la toată gama su- 
fletului. 

— Domnule doctor, vreau să vă vorbesc și eu... spuse 
Leluţ, vrînd să profite de plecarea lui Leonin. 

— Repet acelaşi lucru... Cînd vrei, de la opt pînă la 
zece seara te pot primi oricînd. 

Și către părintele Manoil : 

— Să continuăm discuţia, părinte. 

Leluţ simţi un fior rece prin suflet. Îl trata ca şi pe 
Leonin, cu aceeași indiferentă bunăvoință. 

În coridor, îl ajunse pe Leonin. ; 

— Ce caracatiță mai e și popa ăsta, spuse Leonin. 

— Un caragios. Mă mir că Urlieșu îl ia în serios... și 
se despărţiră. Dar nu-i putea ierta lui Urlieșu că îi trata 
la fel pe amîndoi. 

Grozav îl muncea pe Mavru succesul ‘lui 
Leonin, cu prilejul vizitei profesorului american cînd îl 
făcuse şah-mat pe Anghel Drăghiceanu. De fapt, el era 
măscăriciul oficial. Şi iată că Leonin îi încălca domeniul. 
Lipsise de la memorabila şedinţă și cu atît mai mult se 
chinuia imaginîndu-și aplauzele la scenă deschisă. 

— Şi cum a fost, mă Leluţ ? 

Leluţ îl pricepea — era o jignire profesională — se 
bucura de eşecul caraghiosului, chiar dacă se solda cu scoa- 
terea la iveală a talentelor lui Leonin. Succes. Moft. Suc- 
ces la prostii și la măscărici. Să-l vadă la treabă. 

— Şi cum, mă, a improvizat la minut ? Noroc că n-am 
fost eu acolo. 

Leluţ se oprise însă în faţa vitrinei lui Brâhm. Nimic 
nu-l atrăgea mai mult decit instrumentele chirurgicale și 
aparatele de optică. Îl uluia atita sticlă șlefuită, îl fascina 
atît metal lucrat. Privirea lui se desfăta printre arabescu- 
rile desenate de bisturiile bizare și pensele cu diferite 
forme ; îl îmboldea cu un sentiment de putere cleștele cu 
gheare de pajură ; îl făceau ofensiv elevatoarele frînte în 
baionetă. Îl plăceau și ramele goale de la ochelari : rame 
fine, de platină, rame pline, de aur, și acești ochelari mo- 
derni, atît de urîţi, cu lentilele groase și rama întunecată, 
de celuloid. Monoclurile îi aminteau de Anghel Drăghi- 
ceanu şi de maimuța lui, Irineu Bulbuc ; iar lornioanele, 
de femei elegante cum văzuse el la bal. Îi plăceau micro- 
scoapele, trusele de disecție şi instrumentele fine de histo- 
logie. 

— Eu zic că-l tăiam... reluă Mavru. 

— Nu ştiu dacă ai darul improvizării, spuse Leluţ, in- 
diferent, şi se întoarse să privească o sanie care zbura 
lunecînd pe zăpada îngheţată. În sanie, Magheru. Din ace- 
eași mișcare a sufletului, el prinse trapul cailor negri, 
acoperiţi cu valtrapuri tot negre, avind pe cap un fel de 
glugă caraghioasă, clinchetul clopoțţeilor și vizitiul mai 
spîn decît un veritabil muscal. 

— Eu am mare dar la improvizare... se umfla Mavru. 

Dar Leluţ căuta în oglinda sufletului, unde imaginea 
lui Magheru se prelungea eterată ca o iluzie, fără să se 
topească vreodată : „Mais je suis de ceux, dont ils se sou- 
viennent“... Mavru îl prinse de braţ. 

— Crezi că Leonin e mai tare ca mine ? 

Leluţ ridică din umeri și încruntă din sprîncene. Ce-i 
păsa lui de nimicurile astea ? Ce timpuri ! A ajuns snoava 
în doi peri să fie motiv de ambiţie și de emulaţie. 

— Aici ne despărțim... spuse Mavru. 

O mișcare de surpriză în sufletul lui Leluţ. Ar fi vrut 
ca el să-l concedieze pe Mavru. Cu toată vîrsta lui înain- 
tată, îl socotea sub dependenţa lui. Un inutil, un tolerat. 
Cum își permitea ? 

— Eu intru la Independenţa. M-a rugat Tomaziu să-i 
aleg un tablou. 

'Tomaziu, tablou ? 

— Şi de ce-i trebuie lui Tomaziu tablou ? Nu cumva 
își mobilează apartamentul din oraș ? 

Vorba lui traducea la precizie înțelesurile ascunse. Se 
zvonise că Tomaziu făcea clientelă acasă, bineînţeles, cu 
bolnavele „recoltate“ de la pod. Lucru urit și nepermis. 
Uriît, fiindcă la spital veneau numai nevoiaşii ; nepermis, 
fiindcă, după datinele ctitorilor spitalelor, bolnavul tre- 
buia să aibă gratuitate completă. La acestea, se adăuga și 
o ilegalitate. Practica ilicită a medicinii. 

— Îşi împodobește camera de așteptare ?... întrebă Le- 
luţ răutăcios. 

— Nu... răspunse Tomaziu în taină, e pentru o fată. 

— Pentru Lia Caloianu ? 

— Yes... şi intră în magazin. 

Leluţ privea zăpăcit în lături. Parcă-ar fi căzut pe 
gheaţă şi abia se ridiea împleticindu-se. Stătu cîtva timp 
în fața magazinului. Înăuntru aștepta Tomaziu. Ar fi vrut 
să intre şi el, să le surprindă complicitatea. Absurd. Ce 
complicitate ? Cumpărau un tablou pentru Lia ! 

Cu greu se rupse din loc, deşi duduia de mînie. Parcă 
cei doi unelteau împotriva lui. Fireşte, la fiecare tablou se 
vor fi întrebat : Oare acesta o fi pe placul ei ? Oare ce se 
armoniza mai bine cu camera unei fete, un peisaj sau o 
natură moartă ? Tomaziu era galant, dădea oricît. Cu afa- 
cerile pe care le făcea, vezi bine că-i convenea. Avea ne- 
voie să răsufle odată bine, să se destăinuiască și el cuiva 
și își aminti de Leonin. În afacerea asta, era interesat și 
Leonin. Ce apropieri fantastice face mintea la necaz ! 

În tramvaiul de Colentina, se mai dezmetici. Se urcase 
automat. Gindurile îi stăruiau mereu înapoi. Prin urmare, 
Tomaziu continua să-i facă curtea începută la balul medi- 
ciniştilor. Și Leonin era pe același drum. Dar în clipa 
aceasta, dragostea lui Tomaziu era mai acută, mai gravă, 
iar el trebuia să pareze. 

Leonin era la pian. Și ăsta-i un nătăfleţ, Cînd lumea 
se vînjoleşte, el stă nesimţitor, zdrăngănind la țambal. Îi 
venea să strige : prostule, nebunule... Tomaziu e pe cale 
să-ţi sufle fata. 

— Ce-i Leluţ ? Ce te aduce la mine ? 

Deşi inima i se perpelea în piept, el era hotărît să ră- 
mînă tare. Se opri în fața unui tablou şi, cu mîinile la spate, 
începu să-l examineze cu ochi de cunoscător. Cîștiga timp 
ca să facă riînduială în gînduri, să nu se lase condus de 
impulsiuni. Leonin aştepta aprecierea lui. 

— Frumos, foarte frumos... îşi dete el părerea. 

— E un Luchian. Îl am de la mama... Și celălalt e tot 
un Luchian... și începu, potrivit obiceiului său, să pălăvră- 
gească. 

Dar Leluţ se liniștise, cumpănise bine lucrurile şi i-o 
tăie scurt: 

— Am venit să discutăm alegerile de la Societate. 

— Chestiunea e prematură. 

Leluţ se apropie de pian, răsfoi distrat notele, citi cu in- 
diferență numele autorilor, ca şi cum i-ar fi fost familiare 
şi apoi se întoarse. 

— E vorba de Tomaziu... 

Ceva tresări pe chipul lui Leonin. Nimerise. 

— Ştii, cu buchetul n-am făcut nimic. Casierul Socie- 
tăţii l-a pus să plătească... şi l-am scăpat din mînă. 

Leluţ ştia despre ce era vorba. Tomaziu cumpărase un 
buchet de flori pentru Lia din banii Societăţii, furase deci, 
și era un motiv minunat de descalificare, dar, silit de 
casier, plătise și acum nu i se mai putea imputa nimic. 

Societatea Studenţilor în Medicină era cea mai puter- 
nică anexă a facultăţii şi reprezenta teatrul subteran al 
luptelor din clinicile şi institutele universitare. Era o mică 
academie, agitată de mari pasiuni profesionale și patrio- 
tice. Acum societatea era lipsită de preşedinte — ieşise 
doctor —, şi era condusă de Tomaziu, Leluţ și Leonin. 
Aceștia pregăteau viitoarele alegeri. Cel cu mai multe 
pretenţii era 'Tomaziu, pe dreptul vîrstei. I se opuneau 
însă cu înverșunare Leonin și ceilalți membri din comi- 
tet : Bratu, Tepeluș, Buhociu, Iancu, Titi Teodorescu, dar 
mai ales Leluţ. 

— Să ne gindim bine... Uite, acum l-am lăsat cumpă- 
rînd, împreună cu Mavru, un tablou pentru Lia. 

Leonin devenise și mai nervos. Își frîngea degetele și 
n-avea astimpăr cu picioarele. Demonstrația era făcută. 

— Un om care practică ilicit medicina... 

— Săraca Lia, pe ce mîini să cadă... Trebuie s-o sal- 
văm. 

— De cine ? întrebă Leluţ într-o doară, şi din nou fu 
la pictura lui Luchian, cu mîinile la spate şi ochii strînși, 
de cunoscător. 

Pentru azi putea fi mulțumit. Era destul. Deocamdată 
situase poziţia celor doi adversari : 'Tomaziu, în fericită 
inconștienţă ; iar Leonin, pe urma lui, la pîndă. 

— Ne întîlnim joi la Societate, la ora şase. 


62 


— Un moment... și scoase un notes. Joi cu neputinţă. 
Am promis Leliei s-o duc la cinema. 

Ce secătură. C-un ochi la Lia şi cu altul la Lelia. Pro- 
babil că în notes era trecută şi Lia, între Lelia, Simina şi 
celelalte infirmiere. 

— Ce filme noi mai sînt ? 

— E unul splendid, pe bulevard. 

— Să-mi spui şi mie dacă merită. Eu nu mă duc decît 
la filmele pe care mi le recomandă prietenii !... Și, frîn- 
gînd vorba : De ce tocmai joi ai întîlnire cu Lelia, și nu 
mîine ? 

— Joi am lecţie de pian pînă la șase. La şase mă în- 
tîlnesc cu Lelia. Ne plimbăm în Cișmigiu pînă la şapte și 
apoi intrăm la cinematograf. Cum vezi, unesc utilul cu 
plăcutul. 

Întunericul din Cișmigiu era alb şi lumi- 
nos. Vîntul și zăpada încetaseră de trei zile, iar frigul, 
căzut din nou după un popas primăvăratec, strîngea în 
dinți de gheaţă pomii, lacul și aleile grădinii. Bolta ce- 
rească era limpede și stelele scăpărau plesnind în țăndări 
azurul sticlos. Leluţ şi cu Lia Caloianu înaintau încet pe 
aleea de lîngă lac. Fata privea la crîmpeiul de cer coborit 
grămadă și pe alocuri înălțat în furci de crengile oţelite 
ale plopilor. Băiatul era vesel, îşi simţea obrajii calzi în 
aerul îngheţat și pe Lia, chiar în tăcerea ei, răspunzînd 
„da“ la toate gîndurile lui. Cum să nu fie deci vesel? O 
așteptase la Universitate și, pe nesimţite, o condusese în 
Cișmigiu. 

— Ce bine-mi pare c-ai vrut să mă însoţeşti... 

— E atit de frumos ! 

Planul lui Leluţ se complicase în ultimele douăzeci şi 
patru de ore : s-o scoată pa Lia din lumea diverșilor Leo- 
nini inutili și s-o aducă în lumea lui, a gîndurilor severe 
şi frumoase. 

Îi povestea despre spital şi bolnavi, dar cu un ochi pîn- 
dea. Dintr-o clipă în alta trebuia să-i cadă în gheare prada : 
Leonin cu Lelia. Ajunsese cu povestea la bolnava de la 
rezervă, protejata profesorului şi clienta lui Mladin și 
Botez. 

— Trebuie să rîd, domnişoară... nu se poate să nu 
rîd. Închipuiește-ţi ce noroc pe capul meu, să mă-ndră- 
gească dintr-o dată. Cine ? Un soi de muribundă, cu plă- 
mînul plin de puroi. 

Și, rîzînd, oarecum dezamăgit : 

— Ştii că am succes la femei, mai ales la femeile inu- 
tile !... Şi rîsul lui avea ceva artificial, îl irita aşteptarea. 

— E tirziu ? întrebă Lia, 

Un timp, nici o mişcare în minte — gol —, ca imediat 
să-i urle prin urechi și creier. Ce însemna vorba fetei ? 
Necaz, gelozie, sau gest de îndepărtare ? Scoase ceasornicul 
din buzunarul vestei și, la lumina unei felinar, privi. Sim- 
plă mișcare manuală. Ochii îi ardeau, timplele îi zvicneau 
ritmic. În urechi, aceeași vîjiială de turbină. Apoi începu 
să deslușească, dincolo de tăcerea îngheţată a grădinii, zgo- 
motul înfundat al oraşului. În sfîrşit, reuși să vadă, ca 
printr-o pînză scămoșată, locul indicatorilor pe cadranul 
ceasului. 

— Şase şi jumătate. 

— Să mergem. La şapte trebuie să fiu la cămin. 

C-o mișcare aprigă, Leluţ îşi stăpîni turburarea. Aceeaşi 
întrebare : acces de gelozie, sau mișcare de repulsie ? 

— Facem încă o dată drumul pînă la ruine și apoi o 
luăm pe Știrbei Vodă. Într-un sfert de oră eşti acasă. 

Merseră cîtva timp în tăcere. Băiatul îi urmărea pri- 
virea şi, parcă prin ea, gîndurile. Lacul era de sticlă. A 
doua zi dimineaţă, patinatorii se vor avînta cu frenezie. 
Printre ei poate va fi și Lia. Simţea umilința unui început 
de înfrîngere. Și parcă fata era vinovată. Crezuse că răs- 
punde „da“ la toate gîndurile lui, iar ea nu-l ajutase de 
fel, nu-i sutținuse vorba în direcția planului său. Poate se 
complăcea în lumea Leoninilor și a celorlalţi inutili ? 

— Priveşte, domnule Leluţ, la stelele care spînzură 
ca nişte flori de arțar pe codițe mici de azur luminat. 

— Da, da... răspunse Leluţ evaziv, el nu vedea nici 
flori de arțar şi nici codițe de azur luminat. 

— N-ai impresia că din colivia ramurilor te privesc 
puzderie de păsărele albe, şi din păpurișul umbrelor o 
lebădă își întoarce parcă gâtul ei de alabastru ?... 

Leluţ nu vedea decît mii de țepuşe îngheţate, jucînd 
parcă să-i spargă lumina ochilor. 

— Da, da... şi continua s-o judece. Răul era adînc în- 
fipt în sufletul ei, dar, dacă vreodată îi va fi soţie, o va 
vindeca el de plimbările prin stele. 

Fata continua să viseze cu ochii deschişi. 


Ææ  — Noapte de iarnă... Ce stranii senzaţii și sentimente... 


Inima grădinii s-a golit, ca s-o umple rostogolirea neste- 
matelor de pe cer. Iar pe scheletele pomilor aşternem bro- 
boada dorurilor noastre, presărate cu boabe de lacrimi... 
şi, deodată, îşi întoarse privirea asupra-i. 

Ochii ei mari difuzau în lumina nopţii calm, linişte, 
supunere. Privirea pogorise parcă a îngenunchere, În su- 
fletul lui Leluţ ţişni un sentiment reținut, ca un resort 
sub presiune. Triumf ! Da, supunere... asta voia. 

— Sînt două imperii: imperiul visului şi al miste- 
rului... à 

Leluţ avu impresia că sufletul lui e tamponat de cel 
al fetei şi că este zvirlit cît colo. Contra visului, care-l 
cuprindea uneori fără să vrea, el lupta cu toată puterea. 
Şi iată că Lia era cotropită de vis. Vis înseamnă pierdere 
de timp, de bani şi de randament util. Cît despre mister, 
el, ca om de știință, avea datoria să-l nimicească, să-l 
facă să dispară. 

— Da, două împărăţii : a visului şi a misterului... 

Leluţ își impuse prudenţă, fiindcă vorba — oricît ar 
fi vrut el să fie de blajin — trebuia să i se împotrivească, 
să-i arate deosebirea de gindire, de sentimente și mai 
ales de voinţă. Și asta însemna îndepărtarea unuia de 
celălalt. Tocmai atunci o flașnetă începu să cînte pe lac. 

— S-a deschis patinajul. Astă seară e mare serbare 
pe lac. 

Vorba fetei se prelungi într-un fior de izbîndă. Lia 
cîrmise vorba spre gîndul lui. 

— Oh, domnişoară... ce lume inutilă, care și dimineaţa, 
timpul muncii, şi noaptea, timpul odihnei, își face prilej 
de petrecere. 

Dar fata îi atinse mîna. 

— Taci puţin... să ascultăm. 

O stare necunoscută, parcă un zvon al cerului, îi cobori 
în suflet. Oare acea nevinovată atingere să-i fi prilejuit 
o schimbare totală, de parcă sufletul i s-ar fi deschis pînă 
în adîncuri şi ar fi fost gata să primească totul, absolut 
totul. Ochii lui se închiseră pe jumătate, ca înaintea som- 
nului. Parcă lacul, pomii și chiar bolta cerească își pier- 

duseră realitatea. Era prada unei fantasmagorii ? Îşi dădea 
seama de cîtimea de veghe şi de cîtimea de vrajă în ne- 
preciziunea simţurilor. Nu se putea minţi. Flașneta, cu 
sunetele ei moi şi deslinate, plingea parcă. Alt plins decît 
al bolnavilor, alt plins decît al durerii, un plins de fe- 
ricire. 

-- Ce minunată noapte... şopti Lia. Coloanele gigantice 
ale pomilor par a fi un palat în ruine. 

Într-adevăr, și el se simţea copleșit de misterul nopții. 
Sunetele flașnetei adiau şoapte și foşnete abia percepute. 
Tăcerea era plină de umbre sonore. Dar deodată se trezi. 
Despicătura sufletului se închise ca un resort. Din partea 
opusă, o pereche venea spre ei. Erau Leonin şi Lelia. Mer- 
geau ca nerușinaţii, el o ţinea după talie, o săruta, rideau 
şi vorbeau tare. 

— Salutare, Leonin, spune Leluţ. 


— Bună seara. Tu ești ? și trecu mai departe. 
7 În fine, Leluț avu un sentiment de victorie. Soarta îl 

ajutase. 

— E Leonin, colegul de la Colentina. 

Uitase acum și de noaptea de vrajă, și de mîngiiet 
mână a fetei. į , ji ci o ia 

— L-ai văzut ? Era c-o infirmieră. 

Fata își aminti acum că era tîrziu. 

TR Trebuie să plecăm, e tîrziu... 

Și, fără să mai zică vreo vorbă, porniră spre staţia de 
tramvai. Nu ştia dacă trebuie să se bucure sau încă nu. 

A După ce conduse pe Lia pînă aproape de cămin, Leluţ 
cină la o lăptărie. Trebuia să-și împlinească programul, 
să treacă și pe la Urlieșu. Întilnirea cu Lia, soldată cu 
excedent, îi lăsase totuși în suflet o stare nelămurită, bă- 
tînd mai mult a indispoziţie. Lia îl prefera parcă pe Leo- 
nin, inutilul, unui om de vigoarea lui. Îi descoperise și 
slăbiciunile : visul, misterul... dar și el se descoperise un 
altul. Mîngfierea unei mîini de femeie, vorba ei caldă, 
duhul ei parfumat îl aruncaseră în lumea mincinoasă a 
visului şi a închipuirii. Să fie atent. Prin banale meşte- 
șuguri muiereşti, femeia te duce în robie. 

Şi acum, gata cu dragostea, urma un alt capitol : 
ştiinţa. Se sui în tramvai să se ducă la Urlieșu, era ora 
cînd îl găsea acasă. Acesta tocmai cina. 

— Mă bucur cînd un prieten mă vizitează. Pe mine 
oamenii nu mă prea iubesc. 

— Domniei-voastre, domnule doctor, i se pot aplica 
celebrele versuri : ` 
„Je suis de ceux que les hommes waiment pas, 

Mais je suis de ceux dont ils se souviennent“. 

Urlieșu îşi întrerupse cina. Ochii îi sclipeau înapoia 
sticlelor, semn de mare mulțumire. 

— Iată, nişte versuri pe care nu le cunosc... și se în- 
cruntă uşor. 

Cum să fie iubit, dacă-l mustrau atîtea scrupule ? Cum 
să fie iubit, dacă voia să îmbrăţișeze toată știința lumii ? 
Erudiţia lui neobişnuită, erudiție adîncă, temeinică, dez- 
lănţuia invidia, cea mai firească dintre patimi. Apoi și 
viaţa asta de ascet. Singur, desprins de toate contingen- 
tele mediului, trăind numai prin ştiinţă şi pentru știință. 
Cei mai mulţi birfeau. Farsor! Alţii bănuiau cîtă forţă 
este ascunsă în el și îl urau. Dar nici Urlieşu nu era om 
să se dea bătut. În polemici se dovedea necruţător, lovea 
și distrugea fără milă. 

— Ia loc lîngă mine... te servesc c-o cafea neagră. 

Locuia în două camere, dormitor și birou, separate 
printr-un glasvand. Acum despărţitoarea era dată în Jă- 
turi, deschizind drum unei încăperi unice, întinsă de la 
fereastră pînă la ușa de serviciu. Un dulap și divanul in- 
dicau dormitorul; masa de lucru şi revistele de pe ea,. 
camera de lucru. De altfel, cele două camere cu greu s-ar 
fi putut deosebi, căci în amîndouă pereţii erau acoperiţi 
pînă în tavan cu rafturi de cărţi. 

Iar cina lui, cină de înţelept: două ouă și o salată. 
Îşi aminti de masa copioasă de la spital, patru feluri la 
prînz și tot patru seara, numai carne, sosuri și plăcinte, 
mâncare de carnivori hămesiţi. 

— Te uiţi la cina mea. Măniînc salată... e foarte sănă- 
toasă, dragul meu. Salata, ridichea, ardeiul, prazul şi, în 
general, fructele conţin niște principii active foarte folo- 
sitoare. Au fost botezate vitamine... și rise. Dar asta-i 
știință engleză... în lumea medicală de la noi, o carte en- 
plezească e mai greu de descifrat decît hieroglifele lui 
Champolion. 

Risul, însoţind mișcările mestecării, îi schimonosea 
chipul. Înalt, viguros, cu capul osos împodobit cu păr 
negru presărat cu fire argintii, totdeauna zburlit, acesta 
era Urlieşu. Purta ochelari moderni, ca din vitrina lui 
Bröhm, cu sticlele rotunde prinse în rame groase de ce- 
luloid. Dincolo de lentile se vedeau ochii cu sclipiri mă- 
runte. Și, totuși, ceva îi scăpa. Zadarnic își nota forma 
nasului, dimensiunile buzelor, proeminența pomeţilor. 
Deasupra gulerului cămășii, larg răsfrînt, vedea panglicele 
celor doi mușchi sterno-eleido-mastoidieni, unghiurile car- 
tilagiului tiroid și înfundătura furculiței sternale. Vedea 
tot, şi totuși ceva îi scăpa. 

— Ne aflăm în 1914... și sînt cinci ani de cînd s-au 
descoperit vitaminele. Dar vezi, nouă totul ne sosește prin 
„via Paris“. Nu şi-a dat Parisul asentimentul. Francezii 
ăștia sînt greci, grozav de greci față de orice inovaţie... 

Strînse farturiile cu restul cinei şi le duse afară. Cînd 
se întoarse, îşi continuă ideea. 

— Cum îţi spuneam, dragul meu, această înfeudare a 
științei franceze e de-a dreptul dezastruoasă. Sîntem niște 
maimuțoi ai unei culturi, care, nici ea, nu e prea strălucită. 

Ciudat. Fruntea dreaptă, cu multe creţuri transversale, 
n-avea caracterul frunţii clasice, a omului de geniu. 

— Dragă Leluţ, fiindcă ai avut curajul să te apropii 
de mine... şi acum rise cu toată figura. 

Luase altă înfăţişare, chipul tot era strîns pungă. Gura 
îi era mare, nasul adîncit la rădăcină şi nările umflate 
Se aplecă şi, dintr-un saltar, scoase maşina de spirt, dete 
la o parte cîteva cărți și-i făcu loc, apoi puse de cafea. 

— Cum zic, fiindcă ai avut curajul să te apropii de 
mine, vreau să te răsplătesc. Ține minte o vorbă: nu e 
cultură mai nimicitoare, pentru noi, decît cea franceză. 
În schimb, cea germană e creatoare de iniţiativă. Învață 
nemțeşte, cum poți... cu un profesor sau cu dicționarul: 
Învață nemţeşte și apoi... 

Se opri ca să potrivească lingurițele cu cafea. 

— Ştii, eu beau o cafea foarte amară. 

Leluț își simţi beregata strînsă în gît. Începînd să vor- 
bească, glasul îi era răgușit şi vorba nesigură. 

— Vă mulțumesc, domnule doctor, pentru sfaturile 
date. Nu am decît o singură dorinţă, să ajung om de știință. 

Urlieșu ciocăni uşor cu lingurița în ibric. Aşteptă pînă 
ce cafeaua dete în clocot, ridică ibricul şi luă caimacul,. 
apoi puse ibricul la loc. 

— Mă pasionează operaţia asta, zise el zîmbind. Îmi 
place lucrul manual. Dac-aș avea timp, și mâncarea mi-aş, 
pregăti-o singur, mi-aş curăța camera. Totul, totul, numai 
cu mîinile astea două, 

Miinile lui erau mari, cu degetele lungi, butucănoase- 
şi pielea aspră ; iar unghiile, potrivit unui om de ştiinţă, 
roase de acizi. 

— Asta-i adevărata filosofie... să faci singur tot, prin. 
ochii, prin mîinile tale. 

— E drept, domnule doctor... și eu aș dori. 

— Sînt maestru la cafea, spuse Urlieșu, admirativ, 
şi turnă cafeaua în cești. 

Ce ambiţie de copil. Omul dinaintea lui, în mintea că- 
ruia stăruia toată biblioteca asta, şi cîte alte biblioteci 
încă, se măgulea că era meşter la cafea. 

— Vreau să fac lucrări, domnule doctor... 

— Ascultă, dragul meu... și Urlieșu se așeză lingă el, 
nu te grăbi la lucrări. Nenorocirea noastră că facem lu- 
crări. Uită-te în jur... tot lucrări, numai lucrări... Și cu 
dezgust : Ce farsă... A P 

Sub presiunea vorbei lui severe şi hotărîte, orice gind 
trebuia să se plece şi să se supună. Forţa lui nimicea orice 
împotrivire, îndepărta orice posibilitate critică. 

— Aproape toţi profesorii noştri sînt tributarii fap- 
tului comun. Cazuistica e salvarea lor. Un caz de pneu- 
monie dublă, un caz de apendicită acută... asta le e avuţia. 
Mereu „un caz“ și iar „un caz“. Și ştii de ce? , 

De după lentilele groase, Urlieşu pironi asupra-i ochii, 
iar el simţea cum voinţa îi slăbeşte ca la un hipnotizat. 

— Bea cafeaua, dragul meu, şi recunoaşte că e gro- 
zava... 

Leluţ își muie buzele în ceașcă și apoi făcu admirativ : 

— Extraordinară... ş 

De fapt, luat de gînduri, nu pricepuse nimic dir 
gustul ei. 

— N-aş vrea să vă uitaţi vorba, domnule doctor... Aţi 
spus că toți profesorii noștri sînt tributarii faptului comun. 

— Fiindcă nici unul nu ştie să observe. Au urechi,. 
dar n-aud ; au ochi, dar nu văd... 

6 — Chinuiţii nemuririi 


Supunerea faţă de omul acesta nu era o datorie, supu- 
nîndu-i-te nu te simţeai slăbit şi coborit, ci dimpotrivă, 
tare și înălțat. Era atît de simplu. Și Blidariu vorbise acum 
cîteva zile în laboratorul lui Urlieșu despre spiritul de 
observaţie, dar cât de palid... 

— Spiritul de observaţie e unealta cea mai de preţ. 

Urlieşu sorbi din cafea și rîzînd în toată voia : 

— Profesorii noștri ar fi niște genii, dacă în trusa lor 
intelectuală ar avea acest minuscul instrument, spiritul 
de observaţie. 

Cît adevăr... gîndi Leluţ cu ochii la buza de sus a 
maestrului, care, rasă de mustață, părea umflată ca şi cum 
ar fi fost mușcată de ţinţari. Faţă de profesorii lui el 
n-avea nici o dragoste. Nişte străini, fabricanți de cursuri 
plictisitoare. Pe unii îi dispreţuia, pe câţiva îi ura, iar cei 
mai mulți îi erau indiferenți. 

— Ce părere aveţi despre profesorul Marin Gheor- 
ghiu ? 

— E cel mai muncitor din facultate, dar și în el stă- 
ruie aceeaşi meteahnă... vede cu ochi de împrumut. Citește 
englezeşte și nemţeşte, citeşte tot, bietul de el... Cum 
apare ceva nou, el e gata la control și verificare. La noi 
în ţară, e totdeauna primul, dar în literatura universală 
e primul după celălalt, adică după descoperitor. Se agită 
ca să-și ascundă întunecimea ochilor. Apoi, nici goana asta 
după publicaţii nu-i treabă de cărturar. Dragă Leluţ, una 
e să citeşti pentru interesul clipei, și alta să citești pentru 
ca să ştii. Să fii umanist... Gheorghiu citește cum ar citi 
un comis voiajor anunţurile din Universul, cu interes co- 
mercial. Pentru el cititul e o afacere. O, învățătura e cu 
totul altceva. Dacă există o putere a ştiinţei, apoi este și 
o voluptate a învățăturii... 

Leluţ trebuia să memorizeze : umanist, voluptatea în- 
văţăturii, şi mai ales puterea științei. 

— Nu vă întreb nimic despre Anghel Drăghiceanu. 
M-am convins că-i un cabotin... dar aş vrea să ştiu ceva 
despre Buteanu. 

— Asta-i de-a dreptul un şarlatan... se înfurie Urlieșu. 
Lucrează pe plan internaţional. Face parte din familia 
morală a lui Manolescu, cel cu cloşca cu pui... 

Și, ducîndu-se la bibliotecă, scoase o carte. 
— Uite aici... 

Lelu se ridică şi se duse lîngă dînsul. Urlieșu îi tra- 
duse : 

— În această chestiune, Buteanu, din Bucureşti, a ri- 
dicat pretenţii de originalitate. Dar acest autor, în nenu- 
mărate rînduri, a adus astfel de aserțiuni cu nimic justi- 
ficate, pretenţiile lui nu pot fi luate în seamă. 

— Ce ruşine... 

Sufletul lui Leluţ făcu o pauză. Parcă alergase la în- 
trecere şi acum avea lipsă de odihnă, ca să-şi facă rîn- 
duială în simţire. Pe Buteanu îl ura fiindcă-l lăsase la 
examen. Se încăpăţinase să nu dea bacșiş lui Gavrilă, 
laborantul, care, contra cost, îți schimba lama şi-ţi adu- 
cea una cu diagnosticul cunoscut. Totul se petrecea pe 
sub ochii absenţi ai lui Buteanu. 

— Mai cinstit e Trăistaru al nostru, dragă Leluţ. El 
n-are nici o pretenție. A ajuns profesor, ca să poată plăti 
femeile, să joace mai liber cărți și să-şi asigure, în ale- 
geri, agenții electorali. 

— Dar Cartian ? 

— O, el e tipul boierului amator. Boier din naştere, a 
rămas boier și în faptă. E 

Leluţ nu-i iubea pe boieri. El rămăsese țăran și era 
fericit că un om de talia lui Urlieșu îi ironiza pe boieri. 

— De aceea susţine pe Magheru. 

— Ah, Magheru... care schimbă echipajele şi pierde 
timpul. 

Ar fi vrut să spună mai mult. Simţea că necazul său 
împotriva lui Magheru ar fi prins bine, dar nu izbutise 
să repete decît ceea ce era știut de toată lumea, că schimbă 
echipajele. SĂ 

— De el nu pot vorbi. El e preferatul consiliului la 
catedra de patologie generală, la care candidez şi eu, și 
care, după toată dreptatea, mi s-ar cuveni mie. 3 

— Domnule doctor, vă rog, încă o singură lămurire 
înainte de a pleca. Ce însemnează Orman în știința noas- 
tră ? 

— Orman ?... şi zîmbi. 

— Ştiţi... sînt anumiți colegi... 

Urlieșu îi tăie vorba : 

— Îţi servesc două documente şi apoi te las să tragi 
singur concluziile. Mai întîi a preconizat cu toată seriozi- 
tatea tratamentul apendicitei prin cataplasme de mămă- 
ligă... 

Era prea de oaie. Oricîtă decenţă ar fi dorit să păs- 
treze, trebuia totuși să zîmbească. 

— Şi al doilea, este mistic, religios... 

— Ştiam că e credincios. 

E NG credincios, ci nebun-religios, maniac... Dacă 
Vrei să vezi o scenă amuzantă, du-te duminica dimineața 
în biserica sfîntul Silvestru. O să ai de ce ride. 

Leluţ se uită la ceas. Era nouă şi douăzeci. 


— Trebuie să plec, domnule doctor. Încă n-am făcut 

contravizita. 

= Cu asta ne mincăm timpul, cu vizita şi contravi- 
zita... și Urlieșu schiță un gest de dispreț. Ne dăm iluzia 
că sîntem activi. 

Urlieșu se sculă şi cu pași ușori se duse pînă în fun- 
dul camerei, unde era pianul, şi Leluț auzi cele patru 
note ale unui arpegiu. Era mirat, nu înţelegea nimic. 

— Ascultă, acesta-i arpegiul în do major. 

Altă înşirare de note : 

— Arpegiul în sol-major. 

Acum schimbă tonul : 

— Arpegiul în re major, De fapt e unul şi a i ar- 
pegiu, dar în altă tonalitate... și ră întoarse isa ju a 
sintem noi, românii, schimbăm tonul şi am devenit ori- 
ginali... sintem tributarii faptului comun, pe care-l modi- 
ficăm ca să ne minţim pe noi înșine... şi îi întinse mîna. 

Leluţ plecă turburat. Aflase mai mult decât ar fi vrut. 
Dar un ghimpe îi împungea sufletul. Cum de nu văzuse 
pianul 2 Era — ce-i drept — ascuns în întuneric. Aco- 
perit de cărți, reviste și note muzicale, se confunda cu 
restul bibliotecii. Cu atît mai virtos, ar fi trebuit să-l 
vadă, dacă ar fi avut spirit de observaţie. Clavirul sta- 
bilea legătura dintre Leonin și Urlieșu, și el nu-l văzuse 
din capul locului. Unde-i era spiritul de observaţie, unealta 
de lucru a unui adevărat om de știință, dacă nici măcar 
atîta nu putuse vedea, obiectul dușman ? Căci nu numai 
oamenii îţi pot fi dușmani, ci şi lucrurile. Îi venea să-și 
tragă cu pumnii în cap şi-n ochi, să pedepsească acest 
cap nătîng, să strunească acești ochi blegi, ca să vadă din- 
ei i i, ia i se măcina de necaz. Oare şi el 

să schimbe tonalitatea unui a i ă i 
cu noutatea unui gînd original ? d ip La 

Profesorul Trăistaru terminase lecţia. 
Vorbise despre apendicitele cronice şi acum se pregătea 
de operaţie. Întotdeauna, după lecţia teoretică, urma de- 
monstraţia operatoare. Docentul Mladin se spăla la ace- 
lași lighean cu profesorul, la altul se spăla Badea pentru 
rahianestezie. Oaspeţii mai de seamă — doctorii, asisten- 
ţii, internii și externi celorlalte servicii — ocupau incinta 
sălii de operaţie, iar studenţii, amfiteatrul. Leluţ stătea 
singur la o parte, într-o atitudine protestatară, care cre- 
dea el că-l prinde. De aici, putea cerceta cu de-amănuntul 
și operaţia, şi pe asistenţi. Era încă supărat pe sine. Nu-și 
putea ierta întunecimea ochilor cînd, acum cîteva zile, nu 
fusese în stare să observe, în locuinţa lui Urlieșu, clavi- 
rul, unealta dușmană lui, Acum era hotărît să caşte ochii 
bine, să nu fie bleg şi adormit, să noteze totul. Să-și pe- 
depsească fără îndurare lenea minţii, să se rnartirizeze 
chiar, mereu la iscodire cu ochiul şi cu gîndul. 

În amfiteatru, printre studenţi, se afla Alice Teodoru. 
Ciudată fată. Cum îl tachinase toată vremea la bal și apoi, 
la lecţia lui Anghel Drăghiceanu. De cîte ori îl întilnea, 
îl ispitea cu chipul ei veșnic rizător. Nu era frumoasă, 
după spusele lui Leonin, dar avea ochi de păianjen, cu 
multe lumini şi mai multe ascunzișuri, şi buze cărnoase, 
bune de sărutat. Leonin ăsta avea iuţeală în privire și 
vedea parcă mai amănunțit decît el. Acum împrumuta și 
ochii lui Leonin... 

Cu o mişcare bruscă, fata întoarse capul, zvîrlindu-l 
puţin la o parte. Mișcare de nervoasă cochetărie. Atrăgea 
atenţia și totodată punea la vedere gîtul — podoaba ei — 
alungit de părul ridicat peste urechi. Leluţ închise ochii 
cu putere. Mijloc obișnuit să se trezească de uitare. Ce 
făcea ? Cum fusese vorba ? Să observe, sau să se ţină de 
fleacuri ? Deschise ochii și întoarse capul spre profesor. 
Docentul Mladin era în prada unui acces de lingușire, la 
care nici unul nu se pricepea mai bine decit el. 

— Mărturisese pe cuvînt de onoare, domnule profe- 
sor, că pînă azi n-am ştiut ce-i apendicita cronică. 

— Nici eu... făcu secundarul Botez. 

— Nici eu... completă şi Badea. 

Profesorul apăsă cu piciorul pe pedala spălătorului şi 
apa începu să curgă. El întinse sub robinet mai întîi de- 
getele şi apoi mîinile, ca să se limpezească de săpun, pri- 
vind atent la şiroaiele de apă spumoasă curgînd către cot, 
dar auzul — se vedea cu ușurință — fi era la laudele 
subalternilor. 

Sa Lecţia dumneavoastră de astăzi m-a luminat defi- 
nitiv. 

Linguşirea lor ţinea ison bun înverșunării lui Leluţ. 
Cu cît ei tămiiau mai tare, cu atît mai vîrtos striga în el 
mândria. 

M Mie mi-a deschis orizonturi noi, făcu Botez. Vreau 
să spun c-am înţeles întreg procesul apendicitei... vru el 
să dea dovadă de dreaptă cumpăneală, retractind puţin. 

Profesorul aruncă peria în lighean, apoi apăsă pedala. 
O altă perie, cu lemnul întunecat şi firele aspre ca sîrma, 
îi căzu în palmă. Ceilalţi îl imitară. 

— Eu sînt cel mai norocos, adăugă Badea. Dacă mă 
pocneşte la concurs cu apendicita, mi-a pus Dumnezeu 
mîna în cap. 

Care de care mai lingușitor. Foarte bine. De douăzeci 
de ani, Trăistaru era profesor, de tot atîția ani auzea ace- 
leași laude, să nu-și dea oare seama că-i numai linguşire ? 
Și ce chip interesant avea. Cu fruntea larg desfășurată, 
cu ochii risipiţi parcă în depărtările visului, părea refrac- 
tar oricărei neghiobii. 

— Lecţia dumneavoastră ar trebui publicată, spuse 
Mladin. E o lecţie demnă de Trousseau și Dieulafoy... 

— Acesta-i efectul educaţiei mele franceze — răspunse 
Trăistaru cu glas moale, continuînd să-şi spele cu grijă 
fiecare deget în parte. Clinica franceză e unica în lume. 

Leluţ își aminti de vorba lui Urlieşu : înfeudare la ști- 
ința franceză. Trăistaru terminase de spălat şi aruncă a 
treia perie, întinse mîinile şi Arghir, instrumentarul, îi 

turnă alcool. Apoi ceru să se îmbrace. Supraveghetoarea 
îi scoase şorţul de Billroth și-i prezentă cutia cu rufăria 
fumegîndă. Profesorul alese o mască, o desfăcu, înclină 
puţin trunchiul înainte şi, dintr-o mișcare scurtă, o aruncă 
pe faţă fără s-o atingă. Leonin se entuziasma de eleganța 
lui Anghel Drăghiceanu, dar nici Trăistaru nu era mai 
prejos. Numai că mișcările lui Anghel erau mai iuți ; ale 
lui Trăistaru, mai moi, mai dulci, însă tot atît de precise. 

Auzind pe Badea cerînd stovaina pentru rahianestezie, 
Leluţ se întoarse la el. Omul părea foarte aferat. Acum, 
la galerie — tăcere ca la teatru. Începea operaţia. Leluţ 
privi încă o dată la Alice Teodoru. Ochii ei de păianjen 
aşteptau. Fata asta îl întărîta cu năbădăile ei. Îl făcea 
să-și strice planurile, să uite de datoria de a observa. Şi 
din nou se rupse cu voinţă de ea. 

Badea tocmai se căznea să încarce siringa. Acum, un 
spectacol mai frumos. Cînd să introducă acul în fiolă, mîna 
începu să-i tremure și Leluţ rînji cu satisfacţie. Cite nu 
vede omul cînd ştie să privească. Badea e emoţionat. Ce 
bine-i părea. Lingușitorul... 

Sus, în amfiteatru, îl chemau priviri stăruitoare. Alice 
îl îmbia cu ochii ei, în care lumina din tavan azvârlea fire 
de mătase. Dar proasta îndemînare a lui Badea era ade- 
vărat circ. Avea de ales între ochii galeşi ai fetei şi co- 
mica tragedie a lui Badea. Și privirea lui rămase fixată 
de vîrful acului, care tremura pe lîngă gitul fiolei. 

— "Ţine-te bine, Badeo... șopti el, ca să audă și profe- 
sorul și galeria. 

Badea, înfuriat, împinse acul, dar socotise greșit, căci 
acul o luă pe lîngă gitul fiolei pînă în degetele lui Arghir. 
Ceru iar lampa de spirt să flambeze acul şi luă operaţia 
de la început. 

— "Ţine-te bine, Badeo... rîse din nou Leluţ. 

Dar cu cât îşi opintea ochii, parcă să facă țăndări vîr- 
ful fiolei, cu atît miinile-i tremurau mai tare. Arghir 
prinse un moment potrivit şi împinse fiola în ac. Îndemi- 
nare din partea instrumentarului, nu din cea a internu- 
lui. Poate dădea Dumnezeu acum de-o lua razna pe lîngă 
canalul rahidian. Badea palpa bîjbîind, parcă tot cerea 
ajutor. Dar aici, oricît de îndemînatec ar fi fost Arghir, 
nu-i mai putea băga canalul în ac. El ar fi nimerit din- 
tr-o împunsătură. În fine, Badea se hotărise. Se înțepeni 
zdravăn în picioare și fixă pielea cu degetul de la mîna 
stîngă, dar, cînd să introducă acul, altă ezitare. Urmărind 

traiectul acului prin planurile anatomice ale regiunii, Le- 
luţ savura înfricările lui Badea. Simţea în propriile lui 
degete împleticirea degetelor lui Badea și, în suflet, emo- 
ţia şi rușinea nefericitului ucenic în ale chirurgiei. O ţiş- 
nitură de lichid. Netrebnicul nimerise. 

Leluţ se întoarse către amfiteatru. Ochii Alicei îl aş- 
teptau într-o pînză de radieri jucăușe, şi el răspunse în- 

aerul rece. Din cînd în cî că i aa 

2 “n ua atari enormități. Leonin însă se îndîrjea din 
e e. Lia... își zise Lelut şi se bucura cu anticipație 
a că între Leonin și Tomaziu intervenea el, cu gra- 
vitatea și puterea de om serios şi util. 


76 


— Uite cum am aflat. Întîmplarea, săraca... Pentru 
comunicarea mea de la Societate aveam nevoie de „Nouă 
agregaţi“. Mă duc la Buhoci să împrumut ultimul volum... 
dar ce să-mi vadă ochii? Cărţile Societăţii, cu foaia de 
înregistrare ruptă, iar pe pagina a doua — ștampila lui 
“Tomaziu. Pe diferite pagini însă, în interiorul cărţii, se 
aflau ștampile ale Societăţii, buclucașe și revelatoare. 

— N-ai văzut bine. O fi numai o coincidență. 

— Am fost la Societate şi am cerut custodelui să-mi 
dea cartea. Lipsea. În condica de împrumut — nimic. 

— Ei, ce mai zici ? 

Leluţ îl privea, potrivit îndeletnicirii sale celei noi. 
Oare unde erau acei ochi frumoși, verzui, rizători şi schim- 
bători, pe care nu-i ştiai cînd vorbesc cinstit şi cînd glu- 
mesc ? 

— Cînd îi dăm lovitura ? Imediat, sau mai târziu, în 
preajma alegerilor ? 

Leluţ continua să-l observe. 

— Tu ce zici ?... întrebă iar Leonin. Un lucru e sigur, 
nu mai poate deveni președintele nostru. Un hoţ, pre- 
ședintele Societăţii, e prea imoral. 

Tocmai atunci uşa amfiteatrului se deschise şi şuvoiul 
de studenţi se revărsă pe coridor. 

— Să ne mai gîndim... curmă Leluţ convorbirea. 

— Trebuie să potrivim bine lovitura... să fie mortală. 

Și, plecînd : 

— Să nu afle nimeni... 

Leluţ rămase singur lîngă fereastră. Aştepta pe Alice. 

Ar fi vrut ca fata să-l caute, să vină la el. Mintea lui în- 
cepu să trăiască în viitor. Alegeri, preşedinte, rîndul lui 
'Tomaziu, rîndul lui... Acum opinia generală era pentru 
Tomaziu, fiindcă-i luase cu un an înainte la internat. În 
timp ce el se zbătea să trăiască cu cei treizeci de lei tri- 
mişi de tatăl său, pe lună, și adesea se ruga de soră-sa 
Lena să vîndă pe ascuns ouă şi pui ca să-şi încropească 
întreţinerea, domnul Tomaziu, ca un baron, venea adeseori 
în muscal la facultate, cu banii din bursa de la „Madona 
Dudu“. Cum să nu-i ia înainte ? Dăduse externatul şi in- 
ternatul cu un an înainte. Și acum, poftim, altă ambiţie, 
să nu se promoveze doctor pînă ce nu va fi președintele 
Societăţii Studenţilor în medicină. În anuarul Societăţii 
erau fotografiile preşedinţilor, actuali profesori și maeştri 
ai medicinii. Se putea oare ca Tomaziu să lipsească ? 

de microcefal, Blidariu deschidea o gură de balenă, azvîr- 
lind în ea o bucată mare și începînd să mestece iute și 
mărunt, să nu rămînă nimica nefolosit. Mavru, răsturnat 
pe scaun, cu genunchiul sprijinit de masă, fuma o havană 
groasă. Iar Leonin bea de stingea. Ochii lui de sticlă se 
tulburaseră şi pe obraji îi apăruseră două pete roşii. 

— Lasă, că și Drăghiceanu al tău o face de oaie, in- 
terveni Mreneș. Cît e de chirurg, cît e de operator, se 
bîlbîie și se încurcă la vorbă cînd dă cu ochii de o fată. 

— Se poate... acceptă cu suficiență Savel. E tare în 
tot, dar şi în partea locului. 

— Da, mă... am observat cum făcea semne din buze 
Alicei Teodoru, înainte de a-şi trage masca. 

— Nu mai spune... 

— Pe onoarea mea... Pentru cine se gătește ca un gi- 
nere, cînd vine la curs ? Pentru mine ? 

— Mă, fraţilor... cînd om fi noi profesori, oare şi de 
noi or ride studenţii ?... întrerupse Badea. 

Leluţ căscă asupra-i o privire lată ca o lopată. Ce vorbe 
la prostul de Badea. EI, și abia îndrăznea uneori să pipăie 
gîndul acesta, şi iată-l pe nătărăul de Badea, cum îl trîntea 
bolovănos. 

— Cînd voi fi eu profesor, spuse Mreneș, am să fiu rău, 
rău de tot, fiindcă pe cei răi îi înjuri, dar nu-i batjocorești. 

N-avea nevoie să se forțeze prea mult, căci Mreneșş era 
sortit răutăţii din natură. 

— Eu, dimpotrivă, am să fiu bun, spuse Badea, foarte 
bun. E prudent să te iei bine cu studenţii. Studenţii îţi fac 
reclamă, îţi aduc clienţi. 

Și, după o clipă de reflecţie : 

— Studenţii te fac și profesori... 

Prin urmare Badea, prostănacul și nerodul Badea, ca 
şi Mreneş zgîrcitul, purta în suflet ambiţii de fruntaș și 

încă de fruntaş între fruntași. Pe cînd el, Leluţ, simţea fiori 
numai cînd se gîndea la așa ceva. O atît de mare izbîndă 
îi mai vecină parcă de moarte decât de fericire. El, cu obîr- 
şia lui, cu lipsa de relații şi de protecție, nu putea înainta 
decît încet, încet, ca melcul, pe calea grelelor concursuri, 
să ajungă medic primar la vreun spital de țară sau, cel 
mult, să obțină un serviciu de consultații în București. Cel 
mult. Şi iată-l pe Badea că năzuieşte la profesorat. 

— "Dar tot mai bine-i să te porți lumeț, decît popeşte ca 
Orman... făcu 'Țepeluș. 

Țepeluș frecventa cluburile socialiste, purta lavalieră 
neagră şi pălărie rotundă cu borurile mari, iar pe Orman, 
naţionalist şi antisemist feroce, nu-l putea suferi. Leluț, 
care pină atunci mîncase fără să scoată un cuvînt, se adresă 
lui Manoil : 

— Ce zici, părinte Manoil, de ăsta ? 

— Zie că-i un mare profesor... 

__— Fugi de-acolo părinte... rise 'Țepeluș. Îi maniac re- 
ligios. 

Leluţ ceru friptură de la sufragiu. Deocamdată să as- 
culte și numai apoi să intervină şi el. 

= Nu-l ierți că te-a trintit la examen, îl întrerupse 
naţionalistul Bratu. 

— Să fiu al dracului dacă acesta-i motivul. Dar să-mi 
vorbeşti de suflet, în loc să-mi spui care-i structura fica- 
tului... Asta-i lecție de anatomie ? 

— În Testut găseşti structura ficatului... îl înfruntă 
Bratu. 

T Să-mi vorbeşti de spirit, de Bergson, cînd pe mine, 
la internat, mă întreabă de circonvoluțiunile creierului. 

— Lăsați, fraților, Orman a găsit spiritul la disecție... 
spune Blidariu. 

Blidariu era student la filosofie, știa prin urmare mai 
mult decît toți despre suflet și Dumnezeu. Leluţ băgă de 
seamă că se repeta, În același sens, vorbise și acum cîteva 
zile, în laboratorul lui Urlieșu. 

— Ai găsit, domnule profesor, sufletul sub scalpelul 
dumitale ? Cum era ? Mare, mic ? Ce formă avea ? Triun- 
ghiulară, pătrată ? Era cald, rece ? Mirosea ? Unde sălăs- 
luia ? În creier, în inimă ? ; 

Miar: Mă, Blidariule, să-ți spun eu unde stă sufletul ți- 
găncii, zise Mavru calm, scoțindu-și ţigara din gură și 
scuturîndu-şi scrumul în farfurie. Descoperirea asta a fă- 
cut-o țiganul la moartea ţigăncii... 

De la începutul mesei nu putuse turna nici o pipărată 
de a lui și îl mînca limba. Dar, cînd să-i dea drumul, 
Iancu de la ginecologie îi tăie vorba : 

— Mă, suiletul Corneliei Toporaș trebuie să stea în 
pîntec. Ai văzut cum ondulează din buric ? 

— Şi al Alicei, în erupă... 

Leluţ înghiți parcă din ochi, amintindu-și de Alice, 
înainte de a înghiţi bucata de friptură. 

— Staţi, fraţilor, luaţi-o cu sistemă. Mai întîi, pe asta 
n-o ştiţi, pe unde a ieşit sufletul țigăncii... 
— Nu ştim... spune. e 
Chipul lasciv al lui Mavru, cu ochii bulbucați, buzele 
groase, mustățile răsucite şi barba mare, care-i exagera 
senzualitatea şi-l făcea şi mai dezgustător, se umflase de 
poftă. 2 A 
— Mă Leluţ, nu știi tu pe unde a ieșit sufletul ţigăn- 
cii ? i 
— Ceea ce ştii dumneata, nu ştiu eu... şi ceea ce știu 
eu nu ştii dumneata şi nu vei ştii niciodată. $ d 
Fu o scurtă pauză, în care privirile tuturor rămaseră 
zăpăcite de îndrăzneala lui Leluţ, apoi rîseră cu toții. 
Peste obrajii măslinii ai lui Mavru trecu o paloare uşoară. 
Leluț nimerise bine. AA 
— Mă, da grozav mai eşti... spuse Mavru în timp ce 
Leluţ continua să savureze încurcătura în care-l pusese. 
Din toată literatura lui pornografică nu găsise nici o 
vorbă ca să-l pună la locul lui. k 
— Pe unde a ieșit sufletul țigăncii ? întrebă Badea, cu 
jocea greoaie și tărăgănată. 
i Bada Pario LA tipul ţăranului neevoluat. După 
cum totul în Mreneş dovedea pe zgîrcit, totul în Badea 
dovedea neamul prost. Vlăjgan, spătos şi puternic să ridice 
sacul de nouăzeci, el se ţinea cocoşat de bleg ce era şi 
căta în jos. Parcă era mereu înfricat ; îl înfricau elemen- 
tele unei lumi în care nimerise și la care nu se putea 
adapta. Acum căuta să se pună bine cu prietenul profe- 
sorului. Ce să te aştepţi de la Badea Popescu ? Dintre cei 
de față el era cel mai slab, neajutorat la învăţătură şi 
neputincios la treabă. Era bun numai pentru verificarea 
spiritului de observație, bun cobai de experiență. y 
— Mă Badea, trăsăşi un tremurici azi la operație. 
Toate privirile fură asupra lui Badea. 3 $ 
— Îmi venea să-ți aduc nişte proptele, să nu cazi jos- 
Iarăşi, un rîs general. Leluț continua să lovească în- 
tocmai ca la box, înainte ca adversarul să se dezmeti- 
cească. 3 5 
— Mă, îți tremura acul în mînă ca la oscilometru... 
Badea încercă un răspuns : 
— Ce ? Ce? Cînd? 
Dar 'Ţepeluș îl pocni cu altă lovitură : 
— Se vede că Badea are orbul găinilor. 

Leluţ îl aştepta cu zimbetul crud în colțul gurii. 

— Parcă numai eu am văzut? Era tot anul cinci 
acolo. 

Mavru nu putea pierde prilejul neexploatat. 

— Se îmbrînceau fetele după Badea. Ele au ochi ageri 
la tremurici. 

— M-am întîlnit cu Alice Teodoru. Să știi că Badea 
face un parckinson, ca Drăghici... spunea ea, și Leluţ rîse 
afectat. 

Badea întorcea capul cînd la unul, cînd la altul. Lu- 
minile ochilor lui spălăciţi rătăceau în neştire. Ar fi vrut 
să răspundă, dar vorba i se poticni în git. 

— Dacă așa stau lucrurile, frate Badea, nici bătătu- 
rile nu mi le-aș da pe mîna ta, rînji Blidariu, care nu 
scăpa niciodată prilejul de a petrece pe socoteala altuia. 

— Ce uşor e de vorbit cînd stai la sute de metri de 
bolnav... sări părintele Manoil în ajutorul nefericitului 
încolţit. 

Blidariu, cerînd o altă porţie de friptură, răspunse cu 
nepăsare : 

— Cînd ești neputincios să nu te faci chirurg. Nimeni 
nu te forțează. 

Spiritul de observaţie are mari posibilități de acţiune. 
Leluţ avea acum prilejul să-și dea seama. Poate că nici 
Urlieșu nu cunoştea toate avantajele lui, şi se simțea fe- 
ricit să depășească pe maestru. 

— Cum te contrazici, popo. Mai adineaori susțineai 
ordinea ca principiu al unităţii divine. Ce dracu de ordine 
e asta... un chirurg căruia îi tremură mîinile ca la dam- 
blagii ?... 

Atît îi trebui popii, ca să dea drumul moriștei lui teo- 
logice. Totul trebuia să tindă către această ordine. 

— Părinte, rise Mavru, Mefisto, armăsarul regimen- 
tului, şi nevasta colonelului stricau ordinea, sau o desă- 
vîrșeau ? 

Dar preotul era nezdruncinat vorbind de cele sfinte. 
Fața calmă, ochii luminoşi, el nu predica, ci dimpotrivă. 
Avea duh de matematician, nicidecum elan mistic. 

— Pentru a ajunge la ordinea perfectă și deci la uni- 
tate, trebuie ca omul să-și înfrîngă simţurile prin voință 
și să le supună complet raţiunii. 

Leluţ era foarte atent. Blidariu, atât de trufaș pe gîn- 
dul lui, iar popa, fără cea mai mică umbră de îndoială 

— Fraţilor, spuse el, cine vrea să vadă un spectacol 
interesant, să vină cu mine duminică la biserica sfintul 
Silvestru. 3 s 

— Ce-i? Vreo icoană făcătoare de minuni ?... spuse 
Mavru, închizînd pungăşeşte un ochi. 

— Domnule doctor Mavru... interveni părintele- Ma- 
noil, dar nu părea nici indignat, nici mustrător. 4 

La omul acesta totul, virtutea creştină, speranța, mila 
și sfintele Taine erau numai prilej de judecăți analitice sau 
sintetice, prinse în forme logice, pentru care nu încăpea 

ubiu. i 
i EI Fire-ai al dracului de popă... și Mavru îl bătu ami- 
cal pe umăr. Numai tu m-ai priceput, fiindcă numai tu 
ai gîndul la drăcii. i AR 

Leluţ privea cu severitate. Nu-i plăcea să fie între- 
rupt. 

— Veniți duminică, să vedeţi pe Orman bătînd mătă- 
nii în fața icoanelor. 

— Vin cu tine, spuse Leonin. 

— Şi eu... sări Țepeluş. A 

— Dacă nu-s de gardă, îs al vostru... interveni şi 
Iancu. i 

Depăşise măsura. N-ar fi trebuit să ducă batjocura 
pînă în pragul altarului. Se trânti pe pat și își aprinse 
o ţigară. li trebuise o atitudine în discuţia dintre Blidariu 
şi părintele Manoil. Dumnezeu ! Gindul nu-l frămintase 
nicicînd. Doar era om de ştiinţă ! Pentru el, o discuţie ca 
aceea dintre Blidariu şi popa Manoil era fără noimă, timp 
pierdut. Doi oameni interesaţi : unul prin rasă, celălalt 
prin meserie. Și îşi zimbi pentru sine. Filosof... Ce-o fi 
aia ? Parcă mai degrabă îl înţelegea pe Manoil. El intra 
acum, prin ajutorul lui Urlieşu, într-o nouă tagmă, cea 
a medicilor cărturari. Trebuia deci să suporte pe Blidariu, 
să accepte filosofia şi să facă uz de ea. Nu există Dum- 

nezeu. Nu se putea face de râs, ca Orman. Trebuia să aibă 
o atitudine fermă, o gîndire dîrză în faţa vieţii și a oa- 
menilor. În felul acesta, se ridica deasupra colegilor săi. 
Colegii săi... şi iar îi veni să zimbească. Pureci. 

O bătaie în ușă îi opri năvala gîndurilor. 
— Intră. 


Badea. Leluţ nu se deranjă din poziţia lui comodă. 


— Ce-i, Badeo ? 

EA Badea nu se așeză pe scaun. Se plimba agitat prin ca- 
-meră. 

— Ce-i, dragă ? întrebă Leluţ mai binevoitor. 

— Frate Leluţ, am să te rog să-mi spui ceva... 

— Sînt al tău... și cu un gest îi făcu semn să se aşeze 
pe scaun. 

— Adevărat e ce-ai spus adineaori ? 

T Ce-am spus, dragul meu ?... întrebă Leluţ dulceag 
şi prefăcut. 

— E adevărat c-am tremurat azi dimineaţă ? 

— Grozav... 

Observa broboanele de sudoare prelingîndu-se pe tîm- 
plele nenorocitului şi judeca cu precizie geometrică : şi 
ăsta gindea să ajungă profesor ! 

— Eu aş zice să te lași de chirurgie... 

— Vezi, eu sînt copil sărac... bîigui Badea. 

Lelut aprinse altă țigară și nu mai zise nimic. Asculta 
glasul păcătos, din ce în ce mai tînguitor. Parcă cerea de 
pomană, justificîndu-se. Badea voia numai să-și facă mînă. 
Pe el îl aștepta circumscripția sau vreun spital mixt de 
stat. Ce se cerea acolo ? Să deschizi un abces, să operezi 
o hernie strangulată și, din cînd în cînd, cîte o amputa- 
ție. Oare nici pentru asta nu era bun ? Leluţ îl lăsa să 
vorbească, dar el se gindea la ceilalți băieţi, care conti- 
nuau masa. Ar fi vrut să-i vadă pe toţi în aceeaşi situa- 
ţie ca pe Badea. Acum nici nu mai lua seama la spove- 
dania nefericitului. Aștepta să se deschidă ușa și, în prag, 


să-l vadă pe Leonin tot așa de cerșetor. Dar Leonin nu 
răspundea dorinței lui. 


10 


3 , La pian, înfățișarea lui Leonin se schimba. 
Leluţ îl privea și ar fi vrut să spună că se maimuţărea. 
Dar alături de el, adîncită într-un fotoliu era Lia, la fel 
de schimbată, cu chipul şters în penumbra camerii. Să 
mintă oare amîndoi ? Spiritul de observaţie nu putea răs- 
punde, oricît îl silea de mult. Îl informa despre tot, la pre- 
cizie, dar, pînă la o limită, dincolo de care dibuia numai 
unele mişcări ale sufletului, inaccesibile pentru el. Acum 
trecuse la cercetarea camerii lui Leonin. Divanul pe care 
stătea Cornelia Toporaş era acoperit cu un covor căzînd 

în falduri răzlețe pînă pe podea. El notase și culorile flo- 
rilor. Albastru, roşu — mult roșu — și verde cu alb. Ur- 
mărise schimbările în direcția liniilor, şi ar fi vrut să ştie 
dacă era un covor de preț — adică veritabil — sau numai 
o imitație. Aici din nou spiritul lui de observaţie se po- 
ticnea. Leonin era şi posesorul celor două tablouri de 
Luchian. 

Leluţ avea o aversiune pentru numele celebre. Și, dacă 
cerceta tablourile fără părtinire, le găsea numai cusururi, 
ba chiar şi absurdităţi. Mai întîi, nu admitea ideea fun- 
damentală : ridichi şi ceapă într-unul, niște pomi în celă- 
lalt. Un tablou trebuie să exprime ceva, un gînd, o situa- 
ție, sau un fapt, să spună ceva, să vorbească. Şi apoi ridi- 
chile nu erau destul de bine închipuite, n-aveau mustul 
necesar, legăturile de ceapă erau plate şi pomii fără con- 
tur. Şi el fusese bun elev la desen. Lucrările lui erau apre- 
ciate de profesor pînă ce, într-a opta, a sosit nebunul de 
Eustațiu. Ala era trăsnit. Critica pe Aman în faţa elevi- 
lor, şi de Grigorescu ridea, spunînd că-i pompier. 

Leluţ se surprinse fugind de sine. Se îmboldi cu o miş- 
care de şale ca şi cum s-ar fi ghiontit singur. Imperiul 
visului... Aripile misterului... În faţa lui, se juca o dramă 
sau poate o comedie, iar el vagabonda bezmetic. Și se în- 
toarse din nou la societatea din camera lui Leonin. Se 
găseau acolo Lia Caloianu, Cornelia Toporaș și Alice Teo- 
doru. El aflase de la Alice despre şedinţa muzicală și ve- 
nise neinvitat. Că Leonin își continua planul, era firesc, 
dar că Lia răspundea era de neînțeles. Îl văzuse doar cu 
ochii ei în Cișmigiu, braț la braț cu infirmiera, şi totuși... 
Toate femeile au în ele o doză de perversitate. 

Să asculte acum muzica. Să folosească același proce- 
deu tehnic, spiritul de observaţie. Dar zadarnic. Putea să 
caște ochii cît gura, putea să-și desfunde timpanul cu 
tulumba și nimic altceva, decît un Leonin transfigurat. 
Farsă ? Adevăr ? Sau un dublu joc, ca la Anghel Drăghi- 
ceanu — idolul lui Leonin — care, cu atîta uşurinţă, tre- 
cea de la profunda gravitate a operaţiei la rîsul cel mai 
neserios al unei măscări. Leonin și iar Leonin !... lacă 
acum, trei fete, toate trei gravitind în jurul lui. Lia su- 
perbă, Cornelia mereu absentă și vesela Alice. El n-avea 
motiv să se bucure. Nimic nu-i era pe voie : nici tablou- 
rile lui Leonin, nici muzica pe care-o cînta, şi nici chiar 
propriile lui aprecieri. Nu înainta cu nimic spunînd că Lia 

7 — Chinuiţii nemuririi 


e superbă, că Alice e veselă și Cornelia, absentă. Lui îi 
trebuia o caracterizare precisă. Cornelia avea părul buclat 
şi retezat scurt ; Lia îl purta lins, cu cozile cunună ; iar 
Alice îl înălța coc pe creştet. Părul Corneliei era roşu- 
arămiu, al Alicei auriu şi al Liei negru-albăstrui, ca mura. 
Şi la nas erau deosebite. Alice cîrnă, Lia cu nasul statuilor 
grecești, iar Cornelia, cu aripile nărilor în continuu tre- 
mur. 

Dar judecata lui severă se sfîrși cînd intrară în cameră 
Tomaziu și Iancu. Se sparse şi meditaţia extatică a celor 
trei fete. Sufletul lui Leluţ simţi o răcoreală binefăcă- 
toare. Și Leonin își întrerupse muzica. Era furios. Toma- 
ziu se așeză lîngă Lia și începu să-i spună drăgălășenii. 

— Ce noroc, domnişoară... Lui Iancu trebuie să-i mul- 
țumesc de atita noroc. 

Iancu se duse la Leonin. 

— Măi, zi, mă Leonin. Grozav îmi place să te ascult. 

Iancu era scurt, cu tendință de obezitate. Colegii îl 
porecliseră „burtă verde“. În total, se potrivea poreclei, 
parcă numai cleştele și grătarul pentru mititei îi lipseau. 
Faţa îi era lucioasă, nasul umflat și ochii mici, afundaţi 
în grăsime. 

— Am trecut pe aici cu Tomaziu și te-am auzit... 

Bună și poliţia spiritului de observaţie. Leluţ prindea 
scena pînă în cele mai mici amănunte. Lui Leonin îi pie- 
rise pofta de muzică. Cu gesturi largi, Tomaziu căta să o 
convingă pe Lia. Cornelia privea absentă pe fereastră, la 
cerul cenușiu, și numai Alice vorbea de una singură. Dar 
nimeni n-avea timp pentru dînsa. 

— Mai cântă, Leonin... se ruga Iancu. 

— Mă iertaţi, eu trebuie să plec... spuse Lia şi se 
ridică. 

— Îmi permiteţi, domnişoară, să vă conduc ? 

— Cu plăcere, domnule Tomaziu. 

— Să-mi las numai bluza şi să mă îmbrac. 

Şedinţa muzicală se terminase într-o atmosferă tur- 
bure și iritantă. Doar Alice trăncănea într-una cu glasul 
ei de clopoțel. 

— Ce gâscă... se înfurie Lelut în sine. 

Tomaziu se întoarse. Era minunat îmbrăcat, ca de 
obicei. Vezi bine, curgea clientela. Astfel nu se putea ex- 
plica paltonul pe talie, cu șliț la spate şi guler de astra- 
han veritabil, 

— Dar pe noi nu ne conduce nimeni ? se strimbă Alice 
cochet. 

— Vă conduc eu... se oferi Iancu curtenitor. 

— Pe mine să mă iertaţi, spuse Cornelia. Eu mă duc 
singură. Locuiesc la cîțiva paşi de spital. 

Cele trei fete plecară deodată, împreună cu Iancu și 
Tomaziu. Leluţ se trînti pe divan şi Leonin se aşeză 
lîngă el. 

— Ei, ce zici ? întrebă Leluţ. 

Leonin căta prelung către vîrful pantofului, iar Leluţ, 
îl urmărea strîns. Ce avea omul acesta de plăcea ? Simina 
îi zicea „ochi frumoşi“ dar el nu putea prinde nici măcar 
culoarea ochilor lui, necum frumuseţea lor. Anghel Dră- 
ghiceanu îi spusese : „Tu ai stofă în tine“... Parcă era mai 
interesant acum, privind încruntat către vîrful pantofului, 
decît rîzînd prostește ca de obicei. 

Deodată Leonin sări de la locul său și porni pe uşă 
afară. Fuga asta, care sfărima și ultimele rămăşiţe ale at- 
mosferei ideale, era fără îndoială în legătură cu Tomaziu. 
Peste cîtăva vreme, Leonin se întoarse cu o carte. 

— Priveşte aici, ştampila Societăţii studenţilor în me- 
dicină. Este ? 

— Este. 

— Şi acum aici. 

Întoarse foaia şi întinse cartea lui Leluţ. Pe cealaltă 
filă era scris : „Din cărţile mele. Virgiliu Tomaziu“. Era 
cartea furată de Tomaziu de la Societate. 

— Ei, ce zici ? 

— Zic că să-i dăm la cap. 

Leonin făcu un semn cu mîna, adică să-l lase pe seama 
lui. 


— Mă duc s-o pun la loc de unde am luat-o. 

Fu o adevărată expediție organizată de 
Leluţ şi Leonin, ca să vadă duminică dimineaţa pe Or- 
man bătînd mătănii la biserica sfîntul Silvestru. 
— Mă fraţilor, care merge duminică dimineaţa la sfîn- 
tul Silvestru să vedem pe Orman ? 
Eu. 

— Şi eu. 

— Îmi pare că sînt de gardă. 

— Dă-o dracului de gardă. Duminică dimineața nu 
vine nici dracu. Toţi pungașşii sînt la biserică, făcu în bat- 
jocură Leluţ. 

— Vin și fetele cu noi. 

— Lia, Alice... 

— Dar Cornelia ? 

Leluţ făcu un gest de dispreţ. 

— Aia îţi strică cheful. 

— Atunci, mîine dimineaţă la ora zece fără un sfert 
la grădina Icoanei... 

Și acum, la ora nouă şi jumătate, Leluţ aştepta la locul 
hotărît. Încă nimeni. Mintea lui putea să se răsfeţe o 
clipă, avea şi el dreptul să se odihnească. Nu-i muncă 
ușoară, toată ziua numai și numai să observi. De la un 
timp îţi ajunge. 

Dimineaţa se arăta frumoasă. Trecuse perioada mur- 
dară a dezgheţului. Aerul răcoros al primăverii uscase 
trotuarele și prin crengile desfrunzite ale pomilor se de- 
senau crîmpeie de azur pur, încreţit în vălurile ca de mă- 
tase. Soarele, încă zgribulit, dădea o lumină uniformă, 
fără ascuţișuri. Timp minunat de duminică, timp dătător 
de nădejde şi voie bună, anunţind Paştele şi Învierea. 

Leluț privi în depărtarea străzii. Nimeni. Nici măcar 
Leonin. Gândurile îi treceau în fugă, unele rămîneau în 
urmă, altele o luau înainte. Lia, 'Tomaziu, Urlieșu... şi 
apoi, din nou, Lia, mai stăruitor. Și, în fuga aceasta de 
ginduri, i s-a părut firesc să vadă pe Lia cu Tomaziu ve- 
nind dinspre Dionisie. Foarte bine. Asta va mări ura lui 
Leonin. Rolul lui era modest, să-i așeze pe unul în fața 
celuilalt și, apoi, cum o decide soarta. 

— Bună ziua, domnule Leluţ, zise fata apropiindu-se 
şi-i întinse mîna. 

Era îmbrăcată într-un costum nou de catifea violetă, 
cu o beretă asortată, și în mînă avea un buchet de mărgă- 
ritare. Și Tomaziu era înnoit. Pardesiu cenușiu, larg în 
umeri, strîns pe talie, pălărie tare, ghetre albe peste pan- 
tofi de lac. 

— Să mergem... 

Pe chipul fetei, nici un semn de interes. Părea absor- 
bită de ginduri străine. Asta-l bucura. Nici Tomaziu nu 
reușise să și-o aproprie. Atunci poate tot Leonin... 

— Uite-i, că ne așteaptă. f , 

Lângă poarta grădinii Icoanei, așteptau Leonin, Alice, 
Iancu şi 'Țepeluş. 

— Gata ? întrebă Leonin de departe. 

— Gata, răspuns Leluţ în numele celorlalți. 

Se încadrează pe trei rînduri. Întii Alice, între Leonin 
şi Mavru, apoi Țepeluş singur, şi Lia între Tomaziu și 
Leluţ. Leluţ nu putea pricepe vesela exuberanţă a lui 
Leonin, cînd Lia se afla lîngă 'Tomaziu. 

— Îmi pare rău că lipsește Mavru. El ne-ar fi distrat. 

— Mavru e un tip delicios, dar și tu, Leonin, îl poţi 
înlocui, spuse Alice. d 

Și, apoi, cam în pofida Liei care stătea în rezervă: 

— Noi sîntem mediciniste şi nu ne şifonăm de cu- 
vintele cu dublu înţeles. Poate Lia, cu sensibilitatea ei de 
literată... j“ 

Și apoi, cu aceeaşi afectată cochetărie, se întorcea 
alintîndu-se între cei doi băieţi. li plăcea să se învîrtească 
pe loc ca baletistele. Atunci, rochia ei „cloche“ se înfoia, 
lăsînd să se vadă o pulpă trasă ca în strung, de care era 
foarte mândră. 

— Şi o să rîdem mult? întrebă ea, rotindu-se iar. 

— De asta garantez, răspunse Leluţ. 

Alice începu să fredoneze : 


„Si tu veux faire mon bonheur, 
Marguerite, Marguerite, 

Si tu veuz faire mon bonheur, 
Marguerite donne moi ton coeur“... 


Dăduse şansonetei franţuzești un ritm de marş și cele 
trei rînduri porniseră ca la comandă, aliniate şi bătând 
piciorul în cadență. Cu toţii se bucurau de tinereţe, liber- 
tate și gălăgie, lăsîndu-se învioraţi de aerul răcoros şi pur. 
Lia era absentă. Își spînzura privirea de crengile pomilor, 
pe care petele de zăpadă, uitate de soare, desenau deco- 
rații strălucitoare, şi o pierdea în culoarea argintată a 
azurului coborit pînă în cercul orizontului. 

Veselia lui Leonin continua să frămînte mintea lui 
Leluţ. Îşi dovedea superficialitate, sau era'cu plan ? Parcă 
veselia lui Leonin răspundea la îngîndurarea fetei. 

s-o bei ; iar soarele, atît de rumen... să-l mănînci... 


— Dar gastronom mai ești... rise Leonin. Într-o bună 


zi, o să faci din soare şi talpă pentru cisme, şi ai să torni 
chinină în lumină. 
Din nou Alice fu cu faţa spre ei : 


„Si tu veux faire mon bonheur, 
Cher Lelut donne moi ton coeur...“ 


Fu nou prilej de veselie. Chiar şi Lia zimbi. Voia 
bună se înstăpiînise în întreaga companie, Leonin era în 
vervă. 

— Ce-ar fi să ne tragă chiulul Orman ? 

— Cu neputinţă... spuse Leluţ. Prea-i edec al bisericii, 
cu cerșetorii şi babele lumînărese. 

Leonin n-avea astîmpăr. Spunea prostii, ridea şi se 
tachina cu Alice. Fata-i făcea şi lui declaraţii : 


„Si tu veux faire mon bonheur, 
Leonin, Leonin... 

Si tu veux faire mon bonheur, 
Leonin donne moi ton coeur...“ 


Leonin, plin de patima muzicii, comandă : 
~œ — Pe două voci. Zi dumneata vocea întîi și eu țin 
terța. 

Imediat se improviză un duet, la care se alipi şi Iancu. 

— Eu sînt vocea a treia... şi intră în cor cu o voce 
agreabilă de bariton, dar mai mult decît atît, cu ureche 
sigură reușind să țină isonul. 

Leonin îi trecu lui Iancu vocea a doua, ca el să poată 
face giumbușlicuri muzicale, deplasînd după voie acom- 
paniamentul, cînd în sus, cînd în jos. Și, astfel, în pas de 
marş dansant și în cîntec de şansonetă, ajunseră la bi- 
serică. 

Dar, cînd să intre înăuntru, cu toţii se zmeriră. Lia 
își făcu cruce, Leonin şi Iancu după ea. Numai Alice și 
Țepeluș rezistară. Fetele trecură înainte, băieţii rămaseră 
mai înapoi. 

— Îl vezi... întrebă Leonin pe Leluţ. 

Își recăpătase curajul zdruncinat un timp. Leluţ aruncă 
privirea roată prin biserică. 

= De ce eşti așa de tristă, domnişoară ? o întrebă el. 
Uite aerul cît e de curat... să-l sorbi ; lumina atît de dulce... 


— Să ştii că ne-a tras chiulul. 
— Lovi-l-ar damblaua... se înfurie Leonin. 

Alice, simţindu-l supărat, se întoarse și din vîrful bu- 
zelor îi șopti ritmat : „Si tu veux faire mon bonheur“... 
Ce plictiseală. Nici măcar cor. Numai doi ţircovnici şi un 
popă bătrîn, privind cu necaz pe deasupra ochelarilor la 
tinereţea asta luminoasă. 

— Ce plictiseală... șopti Iancu, să mergem. 

Leluţ însă — nu, pînă n-o vedea pe Orman bătînd 
mătănii. În biserică, nici o mutră mai arătoasă. Citeva 
babe, morfolind rămăşiţe de rugăciuni ; cîteva fete de ma- 
hala, fără tinerețe, fără ispită... iar, afară, primăvara în 
toi. Pe Calea Victoriei începuse să iasă lumea la plim- 
bare. Cișmigiul şi parcul Carol străluceau în bătaia soa- 
relui... 

Noroc de Alice. Ea aducea, în întunecimea bisericii, 
tonurile luminoase de afară ; iar în mormăiala țircovni- 
cilor şi a fumului de lumînări punea la vedere un trup 
sănătos, cu umeri frumoși, talia plină și glezna piciorului 
gata să plesnească deasupra pantofului micuţ de lac. 

— Uite-l]... spuse 'Țepeluş. 

Intrase Orman, aşa cum îl vedeau la curs, cocoşat, cu 
nasul coroiat, ras de mustăţi şi gura mare. Era însoţit de 
Hurduban, laborantul lui, incoruptibilul Hurduban, sin- 
gurul din toată facultatea care nu lua bacşiș. De aceea 
și era prăpăd la examen. Amîndoi, profesorul şi laborantul, 
înaintară pină la altar, îngenuncheară, se rugară mor- 
măind cu glas șoptit rugăciunea şi apoi bătură trei mă- 
tănii. Leonin se întoarse către Leluţ și-i făcu un semn cu 
ochiul. Dar Leluţ privea la Lia, care-și păstrase serio- 
zitatea. x 

— Doamne, că urît mai e... șopti Alice, întorcîndu-se 
către Lelut. 

Orman şi Hurduban trecură în stranele din stînga, 
chiar lîngă cîntăreț. Profesorul își văzu elevii. Să-i fi 
recunoscut oare ? Fapt e că Leonin salută, aproape fără 
voie, şi după el, toți ceilalți, chiar şi Leluţ. Orman răs- 
punse, apoi scoase o carte de rugăciuni și începu să 
citească. 

Băieţii priveau şi nu se dumireau. Preotul zicea slujba 
la repezeală, scîlciind cuvintele, cîntînd răspunsurile din 
obișnuință, cu gîndul aiurea. Cite o babă se apropia de 
altar să sărute icoanele ; cîte un copil, să pună o lumi- 

nare. Și numai Orman, cu mîinile încrucişate peste cartea 
de rugăciuni, cu ochii închiși, se ruga, mişcînd buzele 
ușor. Leluţ îşi nota clipă de clipă: aşa-i cerea spiritul 
de observaţie. 

— Să plecăm... propuse Leonin, turburat oarecum. 


— Staţi... comandă Leluţ, să-l mai vedem o dată înge- 
nuncheat. 


Slujba îşi urma plicticosul ei curs. 

— Să plecăm... spuse din nou Leonin. 

Dar atunci, profesorul Orman se desprinse din strană 
iar Hurduban părăsi locul de lingă cîntăreț. 

— Atenţie... şopti Leluț. 

Orman se apropie de altar, cu Hurduban la stînga lui. 
Din nou închinare, din nou mătănii. 

— Ce caraghios... chicoti Alice. Seamănă a babă, ca 
Dante. | 

Orman se ridicase şi se îndrepta spre uşă, dar în loc 
să meargă drept înainte, veni lîngă ei. 

— Ce bine că vă văd la biserică, dragii mei. Credeţi 
din toată inima, şi rugaţi-vă lui Dumenezeu... rugaţi-vă 
pentru voi, pentru ţară, pentru cei iubiţi şi pentru cei 
care vă urăsc... salută și pleacă urmat de Hurduban. 

Prin grupul tinerilor străbătu o mișcare impercepti- 
bilă. Buna dispoziţie dispăru, Leonin era chiar întristat. 
În faţa bisericii, Lia se despărți de ei. 

— Te conduc eu, domnişoară. 

— Nu, mulţumesc... vreau să fiu singură. 

După plecarea ei, cu toţii se risipiră. Leonin porni cu 
Iancu la Colentina, Ţepeluș o luă de unul singur, iar 
Leluţ se văzu alături de Alice. Merseră un timp în tă- 
cere, după care Alice își recăpătă voia bună. 

— Mi se pare că voi, cu toţii, sinteţi nişte caraghioși... 

El nu răspunse. Gindul îi era la Lia şi la Leonin. 

— Eu mă duc la şosea, spuse Alice, şi opri o trăsură. 
Vreau să mă plimb. 

N-o reţinu şi nici nu-i oferi să se ducă cu ea, ci o 
luă încet către spital. Ziua continua să fie tot atît de 
frumoasă şi aerul tot atît de curat. Mintea i se întunecă 


“o clipă, De ce-l zeflemisise Leonin cînd spusese că soarbe 


aerul curat, că bea lumina și că mușcă din soare ?... 

Leluţ se muncea să tălmăcească sensul 
greu al textului. Citea, după sfatul lui Urlieşu, cu glas 
tare, de la punct, pînă la punct. Avea să repete de zece, 
de o sută de ori, pină cînd cuvintele se vor lega într-o 
melodie, și melodia va trece, cu de la sine putere, în 
înțeles, sau, printr-un joc deviator al intuiţiei, va prinde 
înţelesul. Cite un cuvint de pripas, rămas din poeziile 
învăţate în liceu, câte o sonoritate evocînd reminiscențe 
latine, cîte un cuvînt tehnic comun îl mai ajutau. Dar 
înțelesul era departe. Să înveţi nemţțeşte, ce muncă de 
robot. 

Înainte de a ajunge la creier, mișcarea pornea din 
mușchi. Gîfîia, ca și cum ar fi împins la un car încărcat. 
Încă o dată, de la început. Și, deodată, în mintea apă- 
sată parcă de umbre grele, se despică o lumină ca o ful- 
gerare într-un orizont încărcat. Era sensul presupus al 
frazei. Atunci îl nota într-un caiet, se odihnea puţin şi, 
imediat, altă operație, scoaterea cuvintelor din dicţionar. 
Cuvînt lîngă cuvînt. Apoi pentru fiecare cuvînt, potri- 
veala unui înţeles din cele multe grăite de dicţionar și 
numai la urmă încercarea de a înfiripa o propoziţiune 
coerentă. 

Se ridică deznădăjduit. Grea meserie. Era lac de su- 
doare, la fel cu fierarul sub arşiţa cuptorului ; la fel cu 
ocnaşul ce taie în sare. Nu va reuși niciodată să dibuie 
buchile în limba asta blestemată. Trebuia ! Așa-i porun- 
cise Urlieşu. Şi porunca lui Urlieşu era pentru el înce- 
putul înţelepciunii. Ar fi bine să ia un meditator. Dar 
meditatorul te sugrumă cu plata şi el nu cheltuise 
niciodată un ban cu învăţătura. Totdeauna bursier, tot- 
deauna scutit de taxe, fiindcă tatăl său risipea cu beţiile, 
jocul de cărţi şi femeile, dar era zgîrcit — groaznic de 
zgîrcit — cu copiii. 

Leluţ se întoarse la cartea nemțească. Mare era, 
Doamne, şi de nepătruns. Atita năduf... şi abia o pagină 
și jumătate, Cum să ajungă om de ştiinţă, dacă nu era 
în stare să-şi întocmească unealta cea mai la îndemînă, 
limba germană? Ah, blestematul acela de profesor de 
limba germană, din liceu, el, numai el era vinovat. Luă 
cartea în mînă și începu s-o cumpănească, săltînd-o ca 

pe un pepene. Acum, o altă frază. Întâi în gînd, apoi cu 
voce tare. Ce frază lungă şi zburlită, cîte perifraze, puse 
parcă pe gilceavă între ele. Cum, Doamne, să nu pierzi 
cărarea dintre subiectul şi predicatul propoziţiunii prin- 
cipale ? Se ridică în picioare. Pe scaun, la masă, era o 
poziţie prea trîndavă, nu-ţi dădea pace să înveţi, te trăgea 
la somn. Împingea parcă cu umărul. începu să se plimbe 
de la un capăt la celălalt al camerei, urmărind cu glas 
tare rîndurile aceleiași fraze, Limba i se împleticea în 
gură şi cuvintele, îngrămădite în ureche, se prăbuşeau, 
se sfărimau, Din nou de la capăt... pînă se trezi ţipînd 
și gifiind, cu cartea în dreapta şi pumnul stîng în tîmplă, 
să-și sprijine parcă creierii din cap. Nu i se părea nici 
ciudat, nici caraghios. Trebuia să înveţe nemţeşte. Tre- 
buia să înveţe, fără ajutorul nimănui, aşa cum învățase 
și Urlieșu. Deci, încă o dată, de la început. Orice limbă 
străină, la virsta lui, trebuia însuşită fără ajutor străin. 
Şi cît mai puţin folosit dicţionarul, dacă se poate chiar 
fără. Citind, citind cu glas tare. Asta echivala cu o con- 
versaţie. El nu se putea da bătut. Va citi fraza o dată, 
de două ori, de zece ori, fără să se oprească asupra 
vreunui cuvint. Va citi şi de o sută de ori, pînă ce va 
prinde înţelesul numai din cîntecul sunetelor. 

O bătaie în uşă. 

— Intră. 

Badea Popescu. Leluţ întoarse asupra lui o privire 
subțire, acomodată parcă altor depărtări. Privire de mag 
scos din cititul stelelor. Badea cădea la timp, să-l odih- 
nească din munca obositoare la care se înhămase. 

— Frate Leluţ, am venit c-o rugăminte... și surîdea 
dulceag, frecîndu-și mîinile. 

Ce rimă lipicioasă. Totdeauna fusese fără demnitate, 
gata la orice compromis. Dar acum, de cînd îl lovise ne- 
cruţător, se purta ca o slugă. 

— Nu te supăra, frate Leluţ, că te deranjez din studiu... 

Studiu ! Bun cuvînt. Badea se apropie de masă, văzu 
cartea de limba germană și, apoi, cu admiraţie ! 

— Citești nemţește ?... 

— După cum vezi... răspunse Leluţ indiferent. 

— Mă, frate Leluţ, tu ai să ajungi departe. 

Leluţ îşi simțea sufletul mîngiiat. Ce minunată toro- 
peală îi produceau laudele. Molecule dulci de parafină 
topită curgeau parcă prin toate încheieturile trupului. La 

el, totul se traducea fizic. Şi închipuirea lui folosea ima- 
gini din clinică şi laborator. 

— Frate Leluţ, eu cu toţi mă cert pentru tine. Tu 
ar trebui să fii preşedintele Societăţii. 

Leluţ afecta indiferența, dar vorba prostului se prin- 
sese ca gheara de oțel de sufletul său. 

— Chestiunea asta nu mă interesează, Poate pe To- 
maziu, poate pe Leonin... f 

— Vezi că ne priveşte pe noi. Nu vom permite să 
fim conduşi de oricine. 

Acum mîngîierea trupească se preschimbase în sen- 
zație de gîdilire. Parcă l-ar fi încercat un fior. s 

— Trebuie să ştii să te porți cu oamenii... continua 
Badea. Și tu ai mare dibăcie să-ți faci oamenii slugi. 

Ce vorbă ordinară la prostul acesta, dar uite că nime- 
rea uneori. Să ai dibăcia să faci din oameni, slugi. Dar 
acum Badea schimbase tonul. Voia să plece la ţară şi avea 
nevoie de înlocuitor. Procedau țărănesc. Întîi te umple 
de laude și apoi îţi cere bani împrumut. 

— Fii tu bun, frate Leluţ, şi-mi ţine locul pentru o 
săptămînă. 

Iată mobilul laudelor. Ce te puteai aştepta de la cap- 
somanul de. Badea ? Caraghios. Haiduc la trup şi moluscă 
la înfăţişare. Capul lui, acoperit de păr gălbui şi luciu, 
semăna a dovleac ; iar fața — ştearsă, cu ochii decolorați 
şi pleoapele umflate. Nici chiar nasul lui, mare, nu izbu- 
tea să-i dea o înfățișare bărbătească, pentru că atîrna 
molatec şi bleg, ca un apendice mort. 

— Mă duc la o vedere. 

Pe Leluţ îl podidi rîsul. Nici că se putea ceva mai 
nimerit pentru Badea decit să se ducă la vedere. Chiar 
dacă era hotărît să-l înlocuiască, nu-și putea da învoirea 
prea repede, trebuia să-l mai perpelească puţin. 

— De ce nu te învoieşti cu altul ? 

— Tu eşti colegul meu în serviciul lui Trăistaru. 

Pe Leluţ îl obseda capul lui Badea. Cît o fi măsurînd 
craniul acesta de macrocefal ? Dar iată că uitase care 
era circonferința unui cap normal. Și, în timp ce Badea 
vorbea şi se tot ruga de el, Leluţ se căznea să-și amin- 
tească din anatomie. Dar zadarnic întorcea în minte pagi- 
nile din Testut. Vedea capitolul de la sfîrşitul osteologiei, 
vedea planşele cu forme ciudate de cranii, instrumentarul 
de antropologie cu tot felul de compasuri, şi panglica 

metrică ; vedea chiar și tabloul cu clasificaţia craniilor 
după circumferinţe. Un singur lucru îi scăpa : circumfe- 
' rinţa craniului normal. 

— Înţelegi, este o partidă minunată... 

— Mă Badeo, ciţi centimetri are circumferința unui 
craniu normal ? d 

Badea își opinti ochii cei blegi şi rămase încremenit. 
Batjocură să fi fost ? Parcă nu. 

— Ce om ești tu, mă Leluţ... Ai s-ajungi departe, 
numai să nu te oftici de-atita gîndire. 

Nu mințea. Era plin de admiraţie pentru cărturarul, 
care, în timp ce el îi povestea necazurile lui, era cu gîn- 
dul numai la ştiinţă. 

— Cit are, mă Badeo ? 

— Asta n-am ştiut niciodată... îi scris cu litere mici 
în Testut. 

Dar fiindcă trebuia să joace în voia lui Leluţ, îşi făcu 
palmele cerc în jurul capului şi măsură de la ceafă pînă 
la frunte. Mai mult de două palme şi jumătate. Asta făcea 
cam o jumătate de metru. Și, după ce satisfăcu capriciul 
lui Leluţ, începu din nou să se milogească. 

— Îmi ţii locul ? 

— Dacă-i vorba de „vedere“... te înlocuiesc. 

— E fata popii din comuna Militari... 

Leluţ își completa fișa. Badea avea falca mare, prog- 
nată, adevărat cioc de cauc, şi faţa spînă de insuficient 
glandular. 

— Îți mulțumesc, spuse Badea, şi scoase cererea de 
concediu din buzunar. Iscăleşte că ai consimțit. 

Privirea bleagă a lui Badea prinse a se iuți. Făcuse 
o afacere bună, Acum era tare grăbit, parcă-i era frică 
să nu-şi ia Leluţ vorba înapoi, 

— La revedere, frate Leluţ... Atunci, fă tu azi con- 
travizita în locul meu. Eu înaintez petiția la cancelarie 
și plec la gară. 

Rămas singur, Leluţ își aprinse o ţigară și se trînti 
pe pat. Nu se putea dezbăra de tutun. Badea-i prost, dar 
uite că totuși era dibaci. Cum dibuise el circumferința 
craniului. Deodată se ridică și se îndreptă spre etajera 
cu cărţi. Ce fel de om de ştiinţă era ? Adineauri avusese 
un lapsus. Dar dacă se nimerea discuţia într-o şedinţă 
ştiinţifică, ce făcea ? Deschise cartea, febril, la măsură- 

torile antropometrice. Prostănacul nu greşise. Circumfe- 
rința craniană variază între 454 şi 578 de milimetri, în 
medie deci cam o jumătate de metru. 

Se întoarse la traducerea germană. Învățătura uşoară 
— cum era antropometria — se și uita uşor. Cu totul altă 

însemnătate avea lecţia de limba germană. Cartea ger- 
mană, limba germană au acelaşi scop : să facă din ceilalţi 
oameni slugi. Gândul acesta trăia obscur în sufletul lui ; 
îi simţea îndemnul şi puterea, dar nu găsise mijlocul de 
expresie. Şi iată cum un prost l-a putut scoate din întu- 
nericul gîndurilor, l-a conturat, și l-a definit. 

Leluţ se trezi gonind în mijlocul odăii. Ar fi trebuit 
să se mustre pentru atita lipsă de stăpinire, dar prea era 
mare bucuria descoperirii făcute. Se putea socoti fericit. 
Ştia acum ce-i fericirea. O amplificare a senzaţiei de 
putere. Putere în mușchi, putere în încheieturi, putere 
în creier, puterea prin care se traducea triumful. Își trase 
halatul pe el și plecă la contravizită. În starea asta de 
agitaţie, era peste putință să lucreze ceva. Trebuia să-şi 
facă un minimum de concesie. Contravizita avea să-l 
liniştească. La primul salon, își potrivi o ţinută solemnă, 
avea în el tărie de stăpîn. Parcă era mai marele celor 
douăzeci și trei de paturi. În spital, sufletul omului se 
cheamă pat. În arhiva primarului, la sate, casele sînt în- 
scrise ca fumuri. La coafor, clientul era un cap. Trecu 
repede pe la bolnavi. Nimic nou. Poate de aceea nici pe 
profesor nu-l preocupa vizita în saloane. Fără îndoială, 
Trăistaru era bun chirurg și iscusit diagnostician, dar nu 
se putea compara cu Urlieşu. 

În faţa rezervei, unde era poeta Ioana Stamatu, ar fi 
vrut să cumpănească, dar gîndurile îi săreau peste cîn- 
tarul judecății. Aproape fără să-și dea seama bătu în 
ușă, nu aşteptă răspuns şi intră. 

— Ce bine c-ai venit... îl întimpină Ioana şi ochii îi 
străluceau de fericire. 

Succesul lui Leluţ era cu atît mai mare cu cît în ca- 
meră se găseau Magheru, Leonin şi Blidariu. 

— Cum se simte, scumpa mea doamnă ? şi se minună 
singur cîtă dulceaţă punea în glas. 

— Mulţumesc. Din zi în zi mai bine. Dar, te rog, 
ia loc. 

— Noaş vrea să vă turbur convorbirea. 

— Dumneata nu poţi decît s-o completezi... interveni 
Magheru. 

Ironie să fi fost ? Politeţe sau adevăr ? El nu credea 
în adevăr, Rămînea politeţea sau ironia. 

— Numai iubirea e creatoare, spuse Ioana privind 
spre Leluţ. Medicina e artă... și va să fie, mai mult ca 
poezia şi muzica, produs al iubirii... şi ochii ei luceau în 
minusculele cratere ale pupilelor. 

— Poate că ai dreptate... spuse Magheru. Atit de 
mult s-a speculat asupra iubirii, încât noţiunea și-a pier- 
dut orice contur. Mai ales în timpul din urmă, iubirea a 
devenit haos, în care-și găsesc locul Dumnezeu și omul, 
viața şi moartea, spiritul şi materia, crima și geniul. Şi, 
la urma urmei, poate că e mai bine să aruncăm totul în 
seama iubirii, decît să ne referim la inteligență, cea mai 
terorizantă însușire a omului. 

— Ce vorbă e asta, domnule doctor ? interveni Bli- 
dariu. Cum e inteligenţa terorizantă ? 

— Inteligența a devenit la noi, oamenii de ştiinţă, un 
soi de uzină pentru confecţionarea valorilor, valori pre- 
făcute în lucru util, sau preschimbate în simboluri 
abstracte. 

Vorbea egal, fără să iasă din calea dreaptă a unei 
perfecte indiferenţe, Susţinînd că iubirea își găsește locul 
pretutindeni, că imboldul ei înfruntă preceptele morale, 
că nesocoteşte interesele materiale, împiedicînd astfel 
insul să se uniformizeze în șablonul criticii, vorba lui 
folosea cuvinte moi şi blînde, fără ca pasiunea să pro- 
ducă vreun accident de curbă, în sus sau în jos. 

Ioana uitase de el și privea la Magheru cu recunoş- 
tință ; Leonin era ca în faţa clavirului ; iar Blidariu mai 
cumpănit, mai strunit în gîndire, își nota parcă cuvintele 
lui Magheru pentru mai tîrziu. Și pe cînd Ioana Stamatu 
răspundea înflorit şi ales, ca niciodată de pasionat, Leluţ 
îşi spunea : Pe Magheru trebuie să-l observ cu de-amă- 
nuntul. Femeia asta este hipomaniacă, îşi spunea el, con- 
tinuîndu-și gîndul, trebuie să mă feresc de ea, că-i cu 
belea. 

— Mă iertaţi, eu am de terminat contravizita... 

— Nu mergi cu noi la Capşa? îl întrebă Magheru. 
Merge şi Leonin şi Blidariu. 

Cele mai contradictorii sentimente porniseră lupta în 
sufletul lui Leluţ. Chiar dacă Magheru îl așezase în rîn- 

inutililor, îl îmboldea gîndul de a se vedea la Capşa, 
ia boieri și femei elegante. Era şi prilej să-l cunoască 
pe Magheru, și nici nu putea să dea întiietate lui Blida- 
riu şi lui Leonin. 

— "Ţin garda lui cr no 

in găsi soluţia : Pate 

=} ARETAS Manoil. Ele totdeauna fericit să se 
sacrifice. Sacrificiul intră în sistemul lui filosofic, al per- 

i orînduiri. E 
teta EA cu el, spuse Magheru. Noi te aşteptăm 
î i ă. . . 

i "Primind invitaţia, îşi trăda parcă obirşia ; dar simţea 
trebuinţa să-l vadă și să-l asculte pe Magheru, adversarul 
lui Urlieşu. Aşa cerea datoria unui elev devotat. Un ca 
turar serios n-ar fi trebuit să se ducă într-un local uni 4 
inutilii capitalei își completau pierderea de timp, dar î 
atrăgea mirajul celebrei cofetării, cea mai reputată pen- 
tru clientela selectă. Era şi un exerciţiu al spiritului de 
observaţie. Părintele Manoil era în sala de pansament şi 
se învoi să rămînă în locul lui. El urcă în cameră, scoase 
bluza, schimbă cravata şi-şi potrivi frizura. Va apărea la 
Capşa alături de Magheru... şi inima îi țăcănea de emoție. 
Magheru şi cu re îl așteptau în fundul maşinii, 
idari ă lîngă şofer. 
AL E ri şi porunci şoferului : La Capşa. 
Leluț nici nu-și închipuise c-ar putea să se obișnuiască 
așa de uşor cu ambianța de boierie. Îi dispăruseră gîn- 
durile negre, necazul şi ambiția. Se simţea din ce în ce tr 
bine. Chiar şi pe Leonin parcă nu-l mai ura. O atmosfer: 
caldă de simpatie iradia din făptura lui Magheru. Poate 
ă- rău. 
S A prietena mea va scăpa... spuse Magheru, 
Dar Leluţ, după cum învățase la carte, avea încă 
mi încă în stare gravă, domnule doctor. 

Magheru privea parcă în depărtare. 

— Nu. Va scăpa... Da 

Ambiţia lui Lelah atît de susceptibilă de obicei, se 

estompă de data aceasta. Automobilul trecea uşor, cu un 
foşnet de pădure. Trebuie să încetineze mersul din i 
pietonilor îndărătnici și needucaţi care încurcau drumu 5 

— Dealtfel, pentru noi ar fi mare nenorocire pier 

derea ei. E o aşa de mare poetă. Ai citit versurile ei ? 

— Nu... răspunse Leluţ. Eu n-am timp pentru poezii. 
Îl fascinau cele două linii şerpuite care se scurgeau 
de-a lungul trotuarelor, de o parte şi de alta a mașinii, 
pînă-n bulevard. În mașină, o căldură moale. Şi cum 
aluneca de lin... Cînd întorcea capul, se lovea în privire 
de cîte un ins izolat, obligat să aștepte, sau de cîte un 
grup cătind cu admiraţie și invidie la maşina cea fru- 
moasă. Leluţ cunoştea sentimentele celor de pe stradă. 
Acum le descoperea şi pe cele de stăpîn. 

Cînd ajunseră la Capşa, groomul deschise ușa mașinii. 
Leluţ se simţea transfigurat. Toate saluturile i se adresau 
parcă numai lui. Parcă toată lumea îl cunoștea. 

— Bonjour, Magheru... 

— Bonjour, mon vieux... 


n Lui Leluţ nu i se mai părea o necuviinţă că se salutau 
în iranţuzeşte, nu i se părea nici o nepotrivire. Ce uşor se 
obișnuieşte omul cu binele! Dar, ce batjocură... Într-o 
boxă, singur la masă, Bulbuc. Bulbuc, arogant de elegant, 
îşi juca monoclul cu o mepăsare provocatoare. Ridică 
dintr-o sprînceană văzîndu-i, ca şi cum n-ar fi acceptat 
prezenţa lor în nobila cofetărie. Leluţ se prefăcu a nu-l 
vedea, dar Leonin îl salută amical. Ce nătăfleţ şi Leonin 
ăsta. Nu ştia să prindă situaţia. 

= Și spuneaţi, domnul doctor, că poezia ne-ar fi şi 
nouă necesară. 

— Enorm. 

_ Leluț privi pe furiș la Bulbuc. Aceeași poză imper- 
tinentă. Parcă nici n-ar fi fost de față. Privea pe fereas- 
tră învîrtindu-şi monoclul pînă ce şiretul îi strînge dege- 
tul inelar. 

— Abia răzbim cu învăţătura, domnule doctor. 

— Învățătura... făcu Magheru şi bău o dată din pa- 
har, încet, degustînd picătură cu picătură, din băutura 
servită pentru el. Scoase apoi tabachera şi o puse des- 
chisă pe masă. 

Cu toată bogăţia oglinzilor care te aruncau în toate 
colțurile cofetăriei, şi risipa de argint şi faianță care-ţi 
stinjenea mișcările, atmosfera era caldă și prietenească, 
iar el se simţea nespus de bine. Discuta pe picior de 
egalitate cu omul acesta care, chiar diletant să fi fost, 
ştia atît de multe și expunea atât de frumos. 

— Excesul de erudiție ne duce la un diletantism deca- 
dent. Cărturarul e numai un amator, care colecționează 
tablouri, dar n-are răgazul necesar să se bucure de ele. 

— Domnul doctor are dreptate, se amestecă Blidariu. 
Excesul de erudiție ne-a nenorocit. 

— Apoi, din punctul acesta de vedere, rise Leonin, 
eu n-am să fiu niciodată nenorocit. Nu erudiția mă dă 
afară din casă. 

— Dar fără erudiție nu e cu putinţă o lucrare origi- 
nală, spuse Leluţ şi își dete seama că formula era a lui 
Urlieşu. 

— Lucrarea originală... zîmbi Blidariu în batjocură. 
Noi, românii, vorbim de lucrări originale... 

— Fiindcă, Blidariule dragă, nu muncim, nu învăţăm, 
n-avem circumvoluţiunile umplute... se oțări Leluţ, și iar 
folosise cuvintele lui 'Urlieșu. 

— O, scumpul meu, cum trăieşti în nori. Acesta e 
păcatul nostru... sîntem niște timizi, niște înfricaţi. 

Acum Leluţ intrase în elementul lui. 

— Pentru o lucrare se cere să știi tot, absolut tot. 

Blidariu alegea cu grijă o ţigară din tabachera lui 
Magheru. O aprinse și cu vocea mai întărită, parcă să 
fie auzit şi de la mesele vecine, dădu drumul unei sentințe. 

— Într-o lucrare ştiinţifică mai mult înseamnă direc- 
tiva decât erudiţia, şi spiritul critic decît inspiraţia... în 
sensul că obiectul să fie solid circumscris şi faptul de 
observaţie perfect controlat prin probe și contraprobe. 

— În procesul creaţiei ştiinţifice întră şi un element 
de fatalitate, răspunse nesimţit Magheru, cu vocea lui 
liniştită şi caldă. 

Leluţ îi prinse acum privirea întristată, fața albă, rasă, 
și părul cărunt pe la timple. 

— Nici gîndirea singură nu e creatoare de lucruri 
mari. Dimpotrivă, gîndirea singură e o piedică. 

Acum pierise şi spiritul de siguranţă agresivă a lui 
Blidariu şi dorinţa de încadrare a lui Leluţ. Privirile lor 
se băteau parcă la gura lui Magheru. Numai Leonin con- 
tinua să mînînce nestingherit, parcă pe el nu-l interesa 
nimic. 

— Domnule doctor, reluă vorba Leluţ, care se temea 
ca nu cumva Magheru să-şi fi terminat expunerea, nu 
prea înţeleg noţiunea de fatalitate într-o lucrare științifică. 

8 — Chinuiţii nemuririi 


— O lucrare, răspunse Magheru, e alcătuită dintr-o 
dialectică și o forță revelatoare. Dialectica poate fi ade- 
vărată sau falsă, revelaţia e totul. E 

— Poate, că aşa se ierarhizează lucrările... interveni 
într-o doară şi Leonin. 

— Mai bine zis, așa se deosebesc, spuse Magheru, 
fiindcă unele lucrări sînt statistice, cele obişnuite. Ele 
intră în preocuparea însetaţilor de certitudine, privind 
obiectul concret şi faptul măsurabil. Urmează apoi lucră- 
rile — poezie, care, jonglînd cu „posibilul“, implică o 
inspiraţie poetică, deci imaginaţie, sensibilitate... și chiar 
iubire, ca să fiu pe placul Ioanei Stamatu, dar traducînd 
totdeauna o priveliște. Mai este o categorie... şi se opri 
ca să-și aprindă o. ţigară. Eu aș numi aceste lucrări „mu- 
taționiste“. Nu din ambiția de a crea un termen nou, ci 
pentru că răspunde unei realităţi. 

— Lucrări mutaţioniste ? 

— Da. După cum mutaţia scoate din negură un timp 
nou, așa şi o astfel de lucrare... 

— Schimbă cu totul ştiinţa ?... întrerupse Blidariu 
răzbit de lăcomia de a afla. 

— Și mai mult, cred... Cred că ea mărturiseşte apa- 
riția unui nou timp uman. 

— Şi cum se poate face o astfel de lucrare ? întrebă 
sfielnic Leluţ, 

— Iată o întrebare la care cu greu s-ar putea răs- 
punde, dragul meu. Erudiţia mea e deficitară aici, fiindcă, 
mărturisesc cinstit, mi-e teamă că nu voi fi crezut. O 
atare lucrare n-are nevoie nici de experiment, nici de 
tipar. Ea poate trăi obscură, fără nici o glorie, fără pu- 
blicitate. Apare aici, apare la polul opus al pămîntului, 
pentru că ea creează pe omul care a creat-o... 

— Sînteţi cam mistic, domnule doctor... spuse Blidariu. 

— Părintele Manoil, care crede că viața vine de 
aiurea și se duce aiurea... el este un mistic. 

— Şi dumneavoastră ce credeți ? 

— Eu cred că în afară de „existenţă“ nu este nimic. 
Existența cuprinde şi adevărul şi misterul... cînd ade- 
vărul despică o fişie de lumină, atunci surprindem o idee 
originală. 

— Dar descoperirea ? 

— Adevărul e o descoperire a noastră. El este ca o 
forță a existenţei. E 

— E un fel de „pasăre albastră“. EA n 

Magheru se rezemase de speteaza scaunului şi cu pri- 
virea ştearsă citea parcă în vis : PAV: 

— E lucrarea care ar explica viaţa ca adevăr din afară. 
Mintea mea bîjbîie. Ar fi un fel de mărturisire completă... 
o mărturisire care ar echivala cu un început de evolu- 
ție — fără paradox — o mărturisire a vieții... și își muie 
buzele într-un picur de licoare. Parcă-i plăcea mai mult 
aroma ce se desprindea din licoare decit gustul tare al 
aces nea acum un nou procedeu de tratament al 
psihozelor, procedeul de psihanaliză a lui Freud. Probabil 
că aţi auzit şi dumneavoastră... A 

— Nu... răspunseră tustrei în același timp. è ș 

— E un tratament excelent și va face vilvă mare. Îi 
prevăd un viitor strălucit, mai cu seamă pentru dum- 
neavoastră, filosofii... E o lucrare mare, dar nu e ceea ce 
vreau eu, nu însemnează un început de evoluţie... Avînd 
temeiul în mărturisire, teoria aceasta nu este totuşi o 

isi ieţii. 
wo ani Pide acestei teorii ? întrebă Blidariu. 
Uitase de valoarea estetică a lucrării, nu-l interesa decit 
profitul imediat. > N i 

— Conține două idei principale, care nu sint decît 
simple afirmațiuni... inconştientul şi pansexualismul. At 

Și, văzînd o doamnă, care intrase pe uşă, „se ridică : 

— Ei, acum vă las, dragii mei. Dacă vreți să mai luaţi 
ceva, sînteţi liberi... şi liberi sînteţi să plecaţi cînd doriţi. 
Mașina e la dispoziţia voastră... le dete mîna şi se duse 
întru întîmpinarea doamnei. 

— Mă Leluţ, hai să mîncăm toate prăjiturile. 

Era Blidariu, care de la lăcomia de ştiinţă se în- 
torsese la lăcomia înfulecării. i i 

— Ce, sîntem proşti să le lăsăm... adăugă Leonin. 

Deşi blond, Leonin aducea la chip cu Magheru. Aceiaşi 
ochi schimbători, aceeaşi frunte bombată, acelaşi nas sub- 
tire, aristocratic şi mai cu seamă aceeași gură. Dar iată-l 
şi pe el înfulecînd ca un bădăran. A 

— Frumos local... făcu admirativ Blidariu. > 

— Ce-mi place mai mult la Capşa, își dădu şi Leonin 
As este SOSA oaspeților, discreția chelnerilor. 
Priveşte. 

Leluţ îi lăsă să înfulece în voie. Pe el îl preocupa 
strălucirea localului, desprinsă din oglinzi, candelabre, 
mese şi tacimuri, parcă și din prăjiturile așa de frumos 
poleite, şi din galantarele în care sub hirtie subţire de 
ţiplă apăreau fructe zaharisite de culori tari, de contrast, 
şi bomboane fondante șlefuite, ca de fildeş. Din cînd în 
cînd, trăgea cu ochiul la Bulbuc, care, nepăsător în boxa 
lui, învirtea monoclul privind în stradă. Și parcă obrăz- 
nicia lui îi impunea, și se temea să-l claseze alături de 
Leonin, între inutili. 

— Destul acum, ordonă el. Să plecăm... şi se sculă. 
Salută pe Magheru de la distanţă și se îndreptă spre ușă. 

Blidariu şi Leonin veneau după el. Caraghioşi. Mai în 
notă era Bulbuc, cu antipatica lui aroganță. 

Întors la spital, Leluţ nu se opri la camera de gardă, 
să vadă de nu se întimplase ceva în lipsa lui, ci nimeri 
de-a dreptul la laboratorul lui Urlieșu. Aci, Blidariu. Îl 
minţise. Întrase la redacţie, spunînd că are de scris un 
articol, și venise la Urlieşu, să-i strice lui efectul. 

— Ce-i, Leluţ ? ON 

— Aș vrea să vă întreb ce părere aveți despre teoria 
lui Freud. 

— Şi dumneata, acum ? 

Leluţ privi spre Blidariu, care-şi făcea de lucru în- 
tr-un notes. Alergase întins la Urlieşu ca să afle ceva 
despre teoria lui Freud. 

— E o teorie epocală... 


— Magheru nu-i de părerea aceasta, insinuă Blidariu 
cu abilitate. 

= E teoria care faċe din inconştient forța de căpe- 
tenie a întregului nostru psihism... şi din libido, instinctul 
primordial al omului... şi se opri brusc, ca să treacă la 
microscop. i 

Leluţ se ridică. Avea impresia că Urlieşu nu voia să 
spună mai mult. 

— Bine ai făcut, ducîndu-te la Capşa, spuse Urlieșu 
cu ochii în microscop, să te convingi de un fapt elemen- 
tar, E atîta spectacol într-o singură zi, încît ai putea scrie 
un roman de cinci sute de pagini. 

Leluţ plecă tulburat şi ameţit. Multe auzise, multe 
văzuse, dar toate se pierdeau într-o pîclă întunecată. Nu 
văzuse domni eleganţi, nu admirase femei frumoase, „nici 
măcar nu studiase în întregime bogăţia localului, după 
cerințele spiritului de observaţie. Și parcă vinovat de toate 
era numai Magheru. El îl dusese cu vorba. Pe de altă 
parte, imaginea lui Bulbuc nu-i dădea pace. Îl vedea pri- 
vind în stradă și învirtind monoclul pînă ce șnurul se 
stringea tot pe deget. 

Leluţ se deşșteptă cu vorba lui Urlieșu în 
minte. E atita spectacol într-o singură zi... Îl urmărea 
cărturarul pînă și în somn. Apoi îi scăpără pe dinaintea 
minţii teoria lui Freud, despre care Urlieșu afirmase că 
e epocală. Şi numai la urmă, vorbele inutile ale inutilului 
Magheru, mărturisirea vieţii într-o lucrare, printr-un în- 
ceput de evoluţie. Diletantism bun pentru Capşa. Dar 
aici, în roboteala de muncă și de gîndire a unei clinici, 
dezgolit de podoabele luxului și ale trîndăviei, devenea 
ceva de ruşine. A 

Era ora șapte. Încă două ore pînă la începutul servi- 
ciului. Se sculă şi începu să se bărbierească. Zilnic își 
curăța barba cu briciul, altcum îl supărau perii deși și 
țepoși, care creşteau repede dîndu-i aspectul de ţigan. 
Ras, obrazul îi era ca de catifea. Se săpuni mult. Îi 
plăcea să-şi vadă faţa încadrată de spuma albă. Atunci, 
în strălucitul ochilor apăreau vinişoare de aur şi pe 
obrazul alb ieșeau la iveală podoabele lui bărbătești : 
mustăţile. Subţiri, negre și aspre ca niște pliscuri de fier, 
întoarse, n-aveau nevoie de cleștele frizerului, ci doar 
de degetele lui îndemînatice. Cînd să tragă cu briciul se 
opri. În cămașa de noapte — cămaşă groasă, cu riuri şi 
împletituri roşii, largă de parcă ar fi primit-o de pomană 
— părea un mitocan din obor. Boierii de baștină dor- 
meau, după ultima modă, în pijama. Fasoane bune pentru 
inutili ca Magheru. Totuşi, şi lui i-ar fi trebuit altă 
cămașă, mai subțire, mai de domn. Cum să apară așa în 
fața Liei ? Dar gîndul i se tăie. Lia! Îl bintui mai mult 

ținută. Purta de ani de zile aceeaşi j ă î 
i a şi jachetă, care în 
să se uzeze, același pardesiu cu reflexe verzui, iar pi 
să E ERN veşnic necălcaţi. ; 
atita spectacol într-o zi încît ai putea i 

: . Š 
R s aaoi sute de pagini... Bună tour Ce estasdi 
NE ag ios decit acela al lui Badea Popescu, tremu- 
S ţa ru bolnav ? Dar Tomaziu cu mare iscusință 
ni 2 Aa | > nă naen de Leonin, care trăgea sforile pen- 
pă ? Şi dragostea poetei de la rezervă ? Spectacol 
%1 Jar spectacol. Magheru vorbea de priveliști ; Urlieșu 


L să 3 : 
Stere cip a îmbrăcatul şi sună să i se aducă 
rä. De cîtva timp, luas icei ă 
e obiceiul s; j 
Sa t , ă deju- 
TES geet cu încetul, trebuia să se dle nis 
: +e masă, cartea germană si, lîngă 
' i, lîngă - 
ducerea. Un nou val de sănătate îi asi Si i 


lalți băieţi cît de u iî i ; 
i E i ișor poţi învăța limba ge - 
mai fi găsit amatori, Dar, nici un cuvînt. şi cală sia 


față, punea toate sufletele î 
` P e în efervescenţă. Parcă si 
Cornelia Toporaș reușea s-o scoată din nepăsarea ei. Dar 

pe el fata continua să-l sfideze. Nu-i dădea atenția cuve- 
nită. Îi era doar inferioară, ca ani de studii, și subalternă 
în serviciu. Atunci de unde atita grandomanie ? Mereu 
la lucrul ei, cu nepăsătoare conştiinciozitate ; mereu în 
halat alb, serobit, cu buchetul de viorele la rever, tăcută 
și gravă, rareori binevoind a scoate cîte o vorbă, ajun- 
sese să-l intrige și totodată să-l ofenseze. El nu era afe- 
meiat ca Leonin, totuşi ar fi vrut să fie băgat în seamă 
de femei. Doar nu era de lepădat. Probă, poeta Ioana 
Stamatu. 

Ce sentimente ciudate și contradictorii. Pe Cornelia 
el n-o putea suferi. Așa credea. Era atitudinea lui ofi- 
cială. Dar îl urmărea părul ei roșu şi, în adînc, un vag 
sentiment de preţuire. Prea era deosebită de restul 
fetelor. 

— S-aducem pe doamna de la rezervă, domnişorule ? 

— S-o aducem, Petruţo. 

Luminile ochilor lui parcă împungeau. Să vadă şi Cor- 
nelia Toporaş că sînt femei care-l iubesc. Mavru spunea 
despre Cornelia că-i frigidă. Dar Mavru rezolva totul 
prea ușor. Nu putea spune că era o fată frumoasă. Părul 
îi era prea roșu, faţa prea bucălată, trupul prea plin. 
Dar ochii căprui, parcă tămiiaţi cu praf de scorţişoară, 
își risipeau luminile dincolo de faptul concret al lucrului 
imediat. Poate chemau amintiri, poate alergau după ve- 
denii. 

În curînd, fu adusă Ioana Stamatu pe brancard. Ochii 
îi sticleau. De febră, ori de dragoste ? Indiferent. Erau 
primele semne de viaţă pe chipul ei puhav și fără sînge. 
Alături de cele două femei, un sentiment de orgoliu mas- 
culin îi umflă pieptul. Între timp, bolnava fusese trecută 
pe masă. 

— Sînt sigură că mă vindec... și la colțul gurii apăru 
un tresalt maliţios, prelungit iute într-o schimă dure- 
roasă. Poate voise să suridă. 

— Eşti atît de sigură ? întreabă el. Eu nu... mormăi 
apoi în sine. 

— Viaţa e așa de frumoasă, încît e imposibil ca Dum- 
nezeu... 

Așteaptă tu mult şi bine de la Dumnezeu. Cornelia 
Toporaș se apropiase să-i stea în ajutor, în timp ce Leluţ 
tăia pansamentul cu foarfeca cea mare. O ușoară miş- 
care și trupul femeii se lăsă mai greu într-o parte. Leluţ 

opri foarfeca și aşteptă. Da, nu se înșelase... presiunea 
repetă. Semn de dragoste. Cînd scoase tabune din a 
Pa e Mersi stii z desprinse din plămînul femeii 
plu întreaga sală. i îi i pi 
ei pi ha ornelia Toporaș îi acoperi piep- 

— Viaţa e atit de frumoasă... repetă poeta 

Asta era nebună din amor... și pe aripă pentru el. 
Apoi, cu pensa, aruncă tuburile cu dispreţ. 

r= Cunoști versurile astea din Baudelaire, dom- 
nișoară P... întreabă ea pe Cornelia. 

Gilgiia puroiul verzui prin buzele plăgii cu muguri 
roşii ca zmeura terciuită, şi sala de pansamente era toată 
miros de stîrv descompus. Se auzea bolboroseala vapo- 
rilor în fierbător. Cu un tampon în virful pensei, Lelut 
începu să curețe plaga. Din nou o mişcare. Coasta tăiată 
se lăsă greu în tampon. El răspunse, apăsînd tamponul 
mai cu insistență. Altă presiune, acelaşi răspuns. De data 
aceasta, apasă şi mai tare şi trase repede tamponul îna- 
ui ue ee căzu în gol. 

n sală, tăcere adi i ă Î ă 
me dîncă. Şi, deodată, poeta începu să 

„Aimer à loisir. 

Aimer et mourir, 

gans B Pita qui vous ressemble“. 

ersurile fuseseră spuse pentru el. Poeta înnebuni 
de tot. Bra ridicolă. Tocmai atunci ușa se cartei 
şi prin despicătură apăru capul Liei Caloianu. 

— Ce plăcere, domnişoară... 

Şi Cornelia Toporaș și Ioana Stamatu întoarseră capul. 

-— Aşteaptă o clipă, să termin pansamentul şi sînt 
al dumitale. 

t Inima-i zvicnea de nărăbdare. Clipă însemnată. O 
întilnire ca la pocher, cu brelan de femei. Se apropie de 
fierbător. Tuburile de dren, perforate cu ace de sigu- 
ranță, fierbeau. Le privi îndelung, parcă să se convingă 
cu proprii săi ochi că erau bine sterilizate. Dar gîndul lui 
se plimba departe, pe marginea lacului din Cișmigiu 
și la şedinţa de muzică de la Leonin. Cine știe. Poate că 
acum începea victoria lui, Îşi dădea seama că față de 
Lia avea un sentiment de supuşenie. Îl urmărea vechea 
admiraţie pentru fata, pe vremuri atît de bogată, pentru 
palatul din Craiova, în care copilărise ea, şi pentru renu- 
mitul boier Pralea Caloianu, stăpîn peste trei moşii. Nu 

îndrăznea să se gindească în ce fel va fi bine să-i declare 
iubirea. Parcă se temea. Se temea de fată, de noblețea 
familiei ei, se temea parcă şi de el însuşi. Boierul Pralea 
sărăcise — asta, spre norocul lui Leluţ, poate — și toată 
lumea știa în ce fel, cu femeile, politica şi jocul de cărți. 
Luînd-o pe Lia de soție, avea deci să facă o căsătorie de 
dragoste. Dar mintea lui se poticnea aici. Ştia cum rideau 
colegii de căsătoriile de felul acesta. Nişte nenorociţi. 
Cit despre căsătoriile cu medicinistele, ele erau socotite 
adevărate încurcături. 

— Ştii, Ionescu s-a însurat cu Blasianca... 

— Rău a ajuns. Şi Dumitriu cu Cojocăriţa... 

Leluţ scoase tuburile din fierbător şi le introduse cu 
băgare de seamă în plaga deschisă. Potrivi cu mare grijă 
tifonul pe sub acele de siguranţă şi apoi capitonă plaga 
cu comprese şi vată. Era grăbit şi nu-l mai interesau ten- 
tativele de semnalizare. 

— Trage dumneata fașa... spuse externei şi el se 
duse să se spele pe milini. 

Dacă Lia ar fi fost bogată, s-ar fi uitat oare la dinsul ? 
Ar fi vrut să-l iubească numai pe el. Să alerge după el, 
să fi venit la clinică înadins ca să-l întilnească pe el. 
Absurd. Și, totuși, sufletul său dorea și absurdităţi în 
iubire. 

Plecă din sala de pansament. Prin fereastra corido- 
rului soarele arunca un triunghi luminos, care urca pe 
zidul din faţă. În tumultoasa lui gîndire, acea lumină ne- 
așteptată îi apăru ca un semn bun, strigăt de nădejde 
tinerească. O adiere de vint proaspăt, plin de miresme 
primăvăratice, curăța întunericul îmbicsit. Lia privea în 
grădina spitalului, în care crengile pomilor şi mlădițele 
tufişurilor erau încrustate de mărgelele mugurilor. Sim- 
ţindu-l lingă ea, se întoarse. 

— Mă uit cum au înmugurit castanii. 

Leluţ se simţi jignit. Oare pentru ce se folosea de 
subterfugii ? Întiia dată venea să-l caute și, desigur, nu 
pentru mugurii de castan. 

— Cărei întîmplări fericite datorez vizita dumitale, 
dragă domnişoară ? 

Tocmai atunci pe ușa sălii de pansament era scos 
brancardul cu Ioana Stamatu, învelită în pături și îmbro- 
bodită cu un şal. Pentru tinerețea şi sănătatea Liei, acest 
tablou avea ceva sinistru. 

— Pot să ştiu cărei întîmplări datorez plăcerea 
aceasta ? repetă el. 
| Abia atunci se dezmetici şi fata. 

— Am venit să mă interesez de o poetă bolnavă, de 
Ioana Stamatu. : 

— Uite-o colo... făcu Leluţ cu dispreț, și chioul i se 
întunecă arătînd brancardul, care se făcea tot mai mie 
către fundul coridorului. 

Atunci, nu pentru el venise Lia? Apoi se răzgindi. 
Dar dacă poeta era numai un pretext ? și sufletul i se 
lumină. 

— Azi, la seminar, am avut o ședință închinată poe- 
ziei ei. Atunci am aflat că e bolnavă în clinica dum- 
neavoastră. 

— 'Ți-am vorbit odată despre ea... 

— Nu mi-ai spus cine era. 

— Azi aş putea să-ți dau informații complimentare 
și senzaţionale. Dar Lia nu era de fel atentă la spusele 
ui. 

— Profesorul s-a interesat de ea, iar eu m-am oferit... 

Atunci apăru Petruţa gifiind. Leluţ încercă o mișcare 
de neplăcere. Pe el îl căuta. 

— Iute, la sala de operţie, domnule doctor. Domnul 
docent a început să se spele pe miini și n-are cine da 
cloroform. 

— Ce, numai eu sînt aici ? 

— Domnişorul Badea e în concediu. 

— Să meargă externa... se răsti el. 

Dar infirmierea nu ceda : 

— Nu se poate. Domnul docent pe dumneavoastră vă 
vrea, 

Cu toate că-i strica convorbirea, Leluţ se simţea mă- 
gulit. Lia avea prilejul să-l preţuiască în adevărata lui 


„valoare., 


— Du-te, domnule Leluţ... dar, spune-mi ce veste 
duc? și porni încet spre holul cel mare al spitalului, iar 
Leluţ după ea. 


— A avut pleurezie supurată. A fost foarte grav. După 
toate probabilitățile, se va vindeca. Încet, dar se va 
vindeca. 


— Sigur? 
— Cît de sigur este ceva în medicină... 

i schimbînd vorba : bi 5 
DR vrea să continuăm convorbirea întreruptă. 
— Cu plăcere... şi zîmbi. 
— Pe cînd? A 
Ea rămase puţin gînditoare. 
— Pe după-amiază. 3 ny. 
— Fona bine. După-amiază... şi o conduse fericit 
pină la uşa cea mare. Dar să schimbăm locul. În parcul 
„la intrare... R > 
iai Poari bine. La ora cinci, fiindcă la şapte trebuie 
să fiu la cămin... și se despărțiră. s À 
K Teit urcă repede în sala de operație. Nu ştia ce să 
creadă despre Lia. Și operația asta... fir-ar a dracului să 
fie. PER: 
i — Te rog, dragă Leluţ, să-mi dai cloroform. s 
Leluţ observă că glasul lui avea ceva POr Or, deşi 
îi spunea „dragă“. Și pentru cine fusese deranjat ? Pen- 
tru un ţigan fierar. Bolnavul era întins pe masa de ope- 
raţie. Cînd să ajungă Leluţ la el, țiganul începu să se 
vaicăre : 
— Să nu mor, domnule doctor... d, Ai i 
— Bă a să mori, fire-ai al dracului... îi şopti Leluţ 
eche, mai mult în glumă, ca să-l necăjească, i 
s gi: Aoleu, să nu mor, să nu mor... și începu să se mişte 
i arat, > . . . 
ee făcu semn să i se lege mîinile şi apoi îi unse 
buzele cu vaselină. Simţea o bucurie răutăcioasă să-l 
necăjească pe ţigan, un fel de răzbunare, Fire-ar al dra- 
cului să fie de măgar... îi stricase întîlnirea cu Lia. Puse 
compresa şi începu să picure cloroform. 
— Răsuflă liniștit... | 
Dar de unde? Țiganul începu să se zbată. Leluţ se 
apropie de urechea lui şi-i șopti : i ‘i 
— Răsuflă, fire-ai al dracului de țigan... că, de nu, 
ori. NS 
E Bolnavul se mai zvîrcoli de cîteva ori, încercă să se 
ridice, se încordă din cap şi din picioare. în timp ce 
internul, parcă la luptă cu el, turna mereu narcotic, pină 
ce tiganul, răzvrătit și inoportun, căzu domolit pe masă. 
— Doarme, domnule doctor... 
Ajuta Botez, şi Leluţ își zicea că va merge greu cu 
doi neputincioşi. Și din nou gîndul îi fu la Lia. Ca să-și 
dedea mîinile neputincioşii ăştia îi stricaseră întîlnirea. 

Dar acum să se ocupe numai de bolnav. Aplecă urechea. 
Respirația era liniștită. Ridică puțin compresa. Faţa suptă, 
plină de broboane de sudoare, era cam palidă. Controlă 
pupila. Bună. 

Operația începuse. Nu era nici grea, nici interesantă, 
o banală gastro-enterostomie. Dar, cu milogii ăștia, cine 
știe cît dura. Auzea instrumentele căzînd în tavă, frea- 
mătul bluzelor scorțoase ale operatorilor, paşii elastici ai 
instrumentarului. Totul, ca prin vis. Atenţia lui era con- 
centrată asupra respirației. Parcă numai auzul îi era de 
față. Urechea, lîngă gura bolnavului, prindea ritmul liniş- 
tit al respirației, dar sufletul lui era departe, la Lia, la 
parcul Carol, la ceea ce avea să-i spună. 

— Ce faci, dragă ? Sîngele-i cam negru. 

Leluţ se trezi. Lui i se adresase întrebarea. 

— N-aveţi nici o grijă, domnule doctor... şi se mustră. 
Cită uitare de sine. Neglijențele erau permise altora, lui 
Leonin de pildă, şi celor ce nu cunoșteau valoarea spiri- 
tului de observaţie. O sincopă l-ar compromite definitiv. 
Faima lui de bun cloroformizator se ducea dracului, Să 
se compromită pentru o femeie ! Și, imediat, răspunsul se 
concretiză într-o maximă scurtă : Femeia nu trebuie să 
fie niciodată piedică preocupărilor meseriei, 

Şi, ridicînd cîmpul operator, întins pînă peste capul 
bolnavului, privi cu atenţie. Ochii erau deschişi, fața 
violacee, pupilele punctiforme. Era la limită. Deschise 
gura cu depărtătorul şi-i scoase limba. Între timp, pupila 
se mărise și fața devenise mai luminoasă. Curăţi gura şi 
faringele. Acum, să fie numai lîngă bolnav. [i povestise 
lui un mecanic de la C.F.R. că adesea moţăia noaptea pe 
locomotivă. Așa i s-a întîmplat şi lui acum. Luat de 
gînduri, la cloroform, sau aţipînd pe maşină, cam același 
lucru. 

— Ia-i compresa... comandă Mladin. 

Operația era deci pe sfirşite. Închideau abdomenul. 
Acum gîndurile îi puteau peregrina în voie. Mladin co- 
manda brancardul. El se ridică de pe scaun, scoase pensa 
de dinți din bluză şi depărtătorul din buzunar, le puse 
pe masă împreună cu fiola de cloroform și aruncă în 
căldare compresa plină de vaselină. Curăţă bolnavul cu 
un tampon şi-i trase cîteva palme binevoitoare peste 
obraz. Bolnavul deschise ochii. 

— Eşti gata... îi zise el. 

i, în gind: e 
sti Dacă ai ști pe lingă ce ai trecut... şi-i venea să 
rîdă. Ciudat proces. Cît pe aci să-l treacă dincolo, şi lui 
îi venea să rîdă. Aceeași reacțiune ca atunci cind vezi pe 
cineva căzînd. Leluţ privi la operator. Cît era de impor- 
tant, parcă făcuse cine ştie ce ispravă. r s 

Aren, instrumentarul. căutînd ceva pe jos, se lovi 
de piciorul lui. sp 

— Ce dracu cauţi ? 

— Îmi lipsește o pensă... să n-o fi uitat domnul doctor 
în burta bolnavului, spuse el în şoaptă. 

— Sst... taci din gură. Et, 

Balnavul fusese transportat. Mladin şi Botez se spă- 
lau, își curăţau degetele de sîngele infiltrat sub unghii. 
Mladin, cocoşat şi cu umerii aduşi, ca o fată clorotică, 
se mai îndreptase din şale ; iar Botez, mutulică, se înnă- 
dise la vorbă. Mîndri şi voioşi, părăsiră sala de pansa- 
ment. Numai Leluţ rămăsese. 

— Găsişi pensa, Arghire ? 

— De unde, domnișorule... 

Leluţ zimbi. 

— Să ştii c-a uitat-o domnul doctor în burta bolna- 
i ţie și cobori în cancelarie 

leşi calm din sala de operaţie şi cobori în i 
Pra povestea una de-a lui. Toţi îl ascultau gură- 
cască. Un ris formidabil îi încheie povestirea. Mavru era 
fericit. Era clovnul care ajuta cu un deget la etate. 
greutăților după sfîrşitul spectacolului. Îşi îndeplinea şi el 
meseria cum putea. Leluţ se apropie de Botez și-i spuse $ 

— N-ați uitat cumva vreo pensă în burta bolnavului ? 

— Fugi, domnule, de-aici. 

Leluţ Sadu din umeri, dar băgă de seamă că Botez se 
apropie de Mladin, şi simţi cum ochii lui Mladin îl urmă- 
resc. 

— Lelut. y 

Internul se întoarse către Mladin. LA 

— Ce? Am uitat o pensă în abdomenul bolnavului ? 

— Nu ştiu. Eu mi-am văzut numai de cloroform, dar 
Arghir, instrumentarul... 

— Fugi, domnule... întrerupse Botez. Ce, tu sau eu 
am ajutat ? Barba lui Mladin parcă tremura. 

DER Lumina visului se lărgi. Ci 
fugiră în lături, altele rămaseră a Munci area ara 
făcea hopuri. Un caraghios bătea în clapele clăvirului 
Leonin ?... Dar clavirul nu suna, loviturile cădeau ca în 
lemn. Leluţ se învîrtea cu trudă în pat. Se înăbuşea sub 
pătură, aerul era greu. Apoi ceva se năpusti dinafară 
înăuntru. Un colţ de față de masă, cu tot tacîmul de 
“sită a reia de paie tocul și cartea nemţească. Și 
, un curent de aer. Pa ină ise 
a ec Alla ra de lumină se deschise 

— Cine-i ! întreabă el răstit. 

— Domnişorule Leluţ, a venit domnul docent Mladin. 

Gindal Tai Lel 

îndul lui Leluţ era pe urma i i i 
Simțea cum îi esa a ti pina tisa a ic 

— Nu ştiu... vă pofteşte imediat, 

o era scăpără un chibrit şi privi ceasul. Era ora 

— Vii, domnişorule ? 

Era vocea Siminei. 

— Viu, viu... nu mă bate la cap. 

Se sculă arțăgos și aprinse lampa. Peste întreaga în- 
căpere se răspindi o lumină lividă, pilpiiri mărunte, cînd 
albe, cînd verzui. 

— E vreun bolnav la gardă ? 

— Nu. 3 

— Atunci, urgență ? 

To 

uț îşi trase hainele la repezeală, apoi ghete 
Ae l-o fi apucat pe Mladin ? Nici garâă, Aa ka 
îi Domnu doctor e în cancelarie. 
se culcase tirziu. Pînă la închiderea Societăţii, i 
ora zece, căutase în cărți şi reviste, să i casca 
epocalei teorii a lui Freud. Dar cu neputinţă. Teoria lui 
Preud stătea ascunsă în vreun tom din biblioteca lui 
Urlieşu sau în debitul dilentat și indiferent al lui Ma- 
gheru. Întors acasă, începuse traducerea la limba ger- 
mană. Porţia zilnică, să nu uite ce-a învăţat. Să fi fost 
deci o jumătate de oră de la culcare. 

Lùă bluza de spital şi plecă. Infirmiera după el. În 
pavilionul internilor, linişte mare. Lumina lunii își re- 
vărsa poleiul alb peste farfuriile, tacimurile și resturile 
de mîncare de pe masa netrînsă. Aseară, băieții întirzia- 
seră, servitorii n-au mai aşteptat şi s-au dus la culcare, 
lăsîndu-le cina rece. Mahmur și buimac, Leluţ mergea la 
datorie. În dreptul camerei lui 'Țepeluş, se frămînta o 
bolboroseală de om ce vorbeşte prin somn. Socialist de- 
magog ! Mai departe, Iancu, chefliul, sforăia ca un motan. 
Iată şi tusea de cradion a lui Titi Teodorescu. 

Abia în coridorul de jos începu a se dezmetici de-a 
binelea, cînd o pală de vînt îl lovi în faţă. Uşa era 
deschisă. Își strînse halatul la gît. Trecu în curte, ca să 
taie drumul. O boare răcoroasă îi umplu nările. Pleoa- 
pele, încă îngreuiate de somn, se deschideau într-un joc 
bizar de lumină şi întuneric. Grădina spitalului, ajunsă 
de lună și de nori, părea o peşteră fantastică, Rare stele 
pîlpîiau sfielnic pe cer. În jurul becurilor de gaz, pluteau 
cuiburi aeriene de lumină verzuie, iar trupurile adormite 
ale pomilor își întindeau crengile goale, pe care mugurii 
noi păreau picuri de ceară. Și acum îşi aminti de Lia. 
Fata nu se ţinuse de cuvînt. El așteptase în zăduf la 
intrarea parcului. Urit, foarte urit. La întoarcere, găsise 
o însemnare telefonică : domnişoara Caloianu nu poate 
veni azi... şi asta îl îndirjise. Orice ar fi fost, vorba-i 
vorbă. 

Intră în corpul spitalului. Paznicul de noapte dormita 
pe o bancă. Trecu repede pe lingă el, îndreptindu-se spre 
cancelarie, unde găsi pe Mladin în bluza de spital. 

— Ce este, domnule doctor ? 

În lumina obosită a becului, pete de întuneric se frin- 
geau și se risipeau pe chipul descompus al docentului. 

— Dragă Leluţ, mă tem c-am uitat o pensă în burta 
bolnavului de azi dimineaţă. 

Faţă de docentul Mladin el avea un respect relativ. 
li spunea „dumneavoastră“, dar în glasul lui era o înăl- 
tare de ton şi o îngrădire voită a discuţiei, indicind o 
tendință de egalizare între ei, cu toată diferenţa de 
vîrstă şi de poziţie ierarhică. 

— Ce-aţi spus ?... întreabă el nepăsător, oprindu-și cu 
mîna un căscat. 

— Mă tem c-am uitat o pensă. Tu nu-ţi aduci aminte? 

— Păi n-aţi operat cu mine... aţi operat cu Botez. 

Acum îi venea să se întindă în voie, țărăneşte, pînă 
ce i-or pirii oasele. 

— Asta-i nenorocirea. Să fi operat cu tine, tu eşti 
atent... 

(9) firească voioşie începu să răsfeţe sufletul tinărului, 
parcă nici nu mai regreta că fusese sculat din somn, 
că pierduse visul cel caraghios, cu Leonin, şi că Lia nu 
venise la întîlnire. Iată o întîmplare din cele cinci sute 
de pagini ale romanului de o zi al lui Urlieșu, și care 
merita să fie notată. 

— Eu eram la cloroform... spuse el corect. 

„Mladin era un tip ambițios și rece, dar sub răceaia 
lui se ascundea un suflet timorat, de iepure, Acum își 
fringea fiecare deget de la mîna stingă, pînă ce pocneau 
din încheieturi, apoi își prindea buza de jos între două 
degete și o răsucea. Pierduse controlul mișcărilor. 

— Sigur, tu n-ai de unde să știi, tu erai la cloroform... 

— Ştiţi, cînd sînt la cloroform, pe mine nu mă mai 
interesează nimic. Vorba lui, prefăcută într-o curbă on- 
dulată, o simțea cum alunecă pe lingă sufletul omului 
în nenorocire. 

— Tu ce zici ? 

Îngîmfatul apela la luminile subalternului. Acesta 
dete din umeri. Fiecare gest trăgea firul ondulat, doar. 
doar să-l încurce și mai mult pe Mladin. Docentul schiţă 
o grimasă, continuînd parcă sfredelul din suflet. 

— Să-l deschidem... 

Leluţ nu voia să priceapă. Cum? Să opereze încă 
o dată pe bietul ţigan ? Asta i se părea o şi mai mare 
neghiobie. 

— Ce-aţi spus ? 

— Să-l deschidem. 

Leluţ nu dete nici un răspuns. Pentru el, asta se 
chema perfectă obiectivitate, cu toate că în starea lui 
Mladin un „da“ sau un „nu“ răspicat ar fi fost salvator. 

— Ce zici ? 

— Să lăsăm pînă miine dimineață, domnule doctor. 

Lesnicioasă povaţă, lipsită însă de vlaga' trebuitoare 
și care mai mult deprimă decît încurajează. 

— Pînă dimineață mor de nesiguranţă. 

Și deodată avu o izbucnire de curaj. Chemă pe Si- 
mina, care aştepta la ușă. 

— Să-mi aducă bolnavul. 

— Unde? 
— La operaţie, idioato... "i 
Țipase scurt şi ascuțit, Era ca un halucinat. Ochii 
li erau măriți, chipul lăbărțat, gura deschisă. 

— Să mergem să ne spălăm, Leluţ. r 

Ce-au să mai rîdă miine băieții. El să-și păstreze însă 
maximum de obiectivitate şi sînge rece. 

În sala de operaţie, Arghir, instrumentarul, somnoros, 
agita cu necaz cutia cu instrumentele de urgenţă, zor- 
năind o hărmălaie metalică, de parcă s-ar fi răsturnat 
lanțurile grele. Se răzbuna omul cum putea. p 

— Şi dacă ne vine un caz de urgență, de unde luăm 
instrumente ? şopti el furios lui Leluț, care nici nu răs- 
punse. Să fie cît mai obiectiv. Scoase halatul de spital, 
trase şorţul şi se duse la spălător după Mladin. Ki 

— Să vezi, dragă... explica Mladin. De la contravizită 
m-am dus la cinematograf, am luat masa cu nişte prie- 
teni, la Iordache, și către unsprezece m-am culcat. Deo- 
dată, am sărit speriat din somn. Dac-am uitat pensa in 
burta bolnavului ? : 

— În locul dumneavoastră, domnule doctor, eu m-aș 
fi întors pe partea cealaltă și aș fi adormit iar. 

Lumina din tavan tremura difuz peste sala de ope- 
raţie. Chipul lui Mladin devenise fantomatic. Și foşnetul 
becurilor de gaz şi murmurul vaporilor din fierbător se 
prelungeau parcă tot ca umbre. Instrumentarul se mișca 
cu pași moi. O operaţie, noaptea, căpătă un aspect nălu- 
citor, haotic. Leluţ se găsea și acum tot în vis, un vis 
mai caraghios, cînd în cadrul uşii cu canaturile deschise 
apăru brancardul cu bolnavul. Oare cu ce minciună l-o 
[i ispitat ? Sau, sleit de puteri, s-o fi lăsat purtat fără să 
protesteze. Gemea. Ochii priveau zăpăciţi. Nu-şi dădea 
seama ce-i cu el. Intoxicația cloroformică parcă mai dura 
încă, şi numai degetele mîinilor biîjbiiau pe pătură ca 
şi cum ar fi vrut să se încrucișeze și nu nimereau. În 
urmă-i rămăsese bezna coridorului, spălăcită de o lumină 
ilbicioasă. 

— Și, cum îţi spun, dragă Leluţ... 

Leluţ îşi notă: „Dragă Leluţ“... Aceeaşi voioşie per- 
versă a omului în afară de pericol stăruia să-și facă drum 
în sufletul lui. 

— Cine dă cloroform ? întrebă Leluţ. Să chemăm 
internul de gardă. 

9 — Chinuiţii nemuririi 


— Nu, nu... se opuse Mladin. Lasă că dă suprave- 
ghetoarea. În internii ăştia n-am nici o încredere... Acum 
se cere discreție. În tine am toată încrederea. 

— Domnule doctor, eu sînt mut... şi-şi apropie dege- 
tul de buze, fără să le atingă, să nu se murdărească, şi 
sentimentul de izbîndă se accentua, îl avea la mînă pe 
Mladin. 

— Nu-ţi poţi închipui, dragă, ce chin e şi anxietatea 
asta. E o stare vecină de crampă. Și adresîndu-se supra- 
veghetoarei : Încet, madam Niculescu. 

Bolnavul fusese ridicat pe masa de operaţie. Nici un 
gemăt, nici un murmur, doar buzele aprinse de arşiţă se 
mișcau într-una, ca și cum ar fi vrut să le umezească și 
nu reușea. 

Chirurgii isprăviseră de spălat şi acum își trăgeau 
bluzele sterile pe ei. 

— Încet, madam Niculescu... spuse Mladin din nou. 

Vorbea binevoitor, avea nevoie de complicitatea tutu- 
ror. Supraveghetoarea începuse să picure cloroform. 
Poate reușea madam Niculescu ceea ce nu putuse el să 
facă de dimineaţă, și-l achita. Și își închipuia cu satis- 
facţie o sincopă. Mladin n-ar mai fi avut încotro, secretul 
trebuia divulgat. Isprava nu mai putea fi ascunsă de 
profesor. 4 

În liniştea înfricată a sălii de operaţie, în care pină 
şi instrumentele nu mai erau acum trîntite nervos să 
zdrăngăne, în vecinătatea unui trup aproape muribund 
și sub privirea unui chirurg înnebunit, cu mari sforțări 
trebuia să te ţii treaz, să nu cazi pradă luminii împînzite 
de abur şi aerului înăbuşit de vaporii eloroformului. Le- 
luţ își judeca superiorul, dar se putea judeca și pe sine. 
Lega gindurile cu tot ce a fost mai înainte, ce-a fost, 
ce va fi dimineaţa. I se părea că trăiește o viață fanto- 
matică. 

— Încet, madam Niculescu... o îmbia aproape rugător. 
Mladin. Pusese cîmpul operator. Bolnavul respira liniştit 
de la primele picături de anestezic. La lumina pilpiitoare 
a reflectorului din tavan, bluzele, măștile și calotele albe 
tot ieşeau și intrau în umbră. Paşii abia se auzeau şi 
țăcănitul instrumentelor devenise moale de tot, învăluit 
la maximum ; iar camera întreagă părea că se clatină, 
cînd la dreapta, cînd la stînga. 

— Nu mai respiră... se sperie supraveghetoarea. 

Inima lui Leluţ zvicni, parcă asta așteptase. 

— Trage-i limba... 

Femeia deschise gura bolnavului şi-i prinse limba în 
ghearele pensei, apoi începu să facă mişcări ritmice. La 
liecare mişcare toracele se lărgea, un suspin sec însoțea 
dilatarea, pentru ca în expiraţie să se audă iar un hor- 
căit groaznic. Cei doi operatori, cu mîinile în sus, aştep- 
tau. În Leluţ, halucinanta obiectivitate se accentua. Trăia, 
în acelaşi timp, în afara şi înăuntrul realităţii. 

— Să facem masajul inimii... propuse el. 

Mladin nu răspunse. Cu ochii ficși, privea încremenit 
respiraţia, scoasă din greu o dată cu tracţiunile limbii. 

— Ia vezi... 

Supraveghetoarea lăsă limba. 

— Respiră, spuse ea. 

— Nu-i mai da... 

— Şi dacă se trezeşte ? 

— Pe viu... comandă Mladin, și repede făcu să sară 
firele de setolină care legau pielea. Repede, dragă, re- 
pede... 

Cusătura se desfăcuse fără nici o greutate. Buzele 
plăgii se prinseră, dar legătura era firavă. Leluţ vedea 
procesul de vindecare atit de rapid, stricat de nebunia 
unui om. Pătrunse, în fine, în cavitatea peritoneală. 

— Depărtătoarele. 

Mergea în grabă. Degetele lui de gumă își găsiseră 
consistenţă şi îndemînare. Mergea în adincime cu privi- 
rea fixă şi respiraţia abia pilpiită. Înfipse cele două de- 
părtătoare mari şi căscă larg gura pîntecului. 

— Lampa. 

Instrumentarul proiectă lumina unui bec tocmai în 
abdomen. În adîncul căscat de cercul alburiu, stomacul, 
ficatul, intestinele se m'șcau în ritmul respirator. Atit. 
Mladin ridică stomacul, căută dedesubtul lui. Nimic. Dete 
masa intestinelor într-o parte. Nimic. În cealaltă parte. 
Nimic. Nici în jos, în cavitatea pelviană, nici în sus, sub 
diatragm. Nimic. Nimic, absolut nimic. Puțin lichid san- 
ghinolent ; cîteva firișoare alburii ca nişte aţişoare, ade- 
rente în peritoneu, o culoare mai vineţie a viscerelor, 
cu luciul pierdut, indicau resturile operaţiei de dimi- 
neaţă. 

— Să-nchidem la loc, făcu el hodinit. 

Aburii înecăcioși începutră a-i învălui. Veneau din 
vaporii sterilizatorului. din efluviile cloroformului și din 
gifiita lor respiraţie. Începuse a mirosi transpiraţia lor, 
începuse a duhni carnea crudă a operatului. 

— Aţi văzut, domnule doctor ? 

Un țipăt îndepărtat, veni din saloanele bolnavilor, 
anunţa rumeneala deşteptării. Vreunui bolnav îi trecuse 
efectul morfinei. Leluţ se apropie de capul bolnavului. 
'Piganul de dimineaţă, pentru care își stricase el întil- 
nirea cu Lia. Ai să mori, fire-ai al dracului de ţigan... îi 
spuse el. Operatul privea cu ochii deschişi de i se 
vedea albul pînă în adincul orbitei, nu recunoştea nimic, 
nu înțelegea nimic. | 

— Nici nu mai doarme. 

— Aşa e bine... pe viu. 

3 Ea plaga la repezeală şi transportară bolnavu? 
a loc. 

— V-aţi convins, domnule doctor ? 

Mladin continua să-și spele singele de pe degete. 

— Da, mon cher.. Eu am un principiu, îmi place 
să dorm liniştit. 

Parcă numai acum intra în realitate. Axioma era pe 
gustul lui. Nu trebuia să uite. Face să fie trecută între 
principiile de viaţă. Să dormi liniștit noaptea... 

Cu pălăria în cap şi pardesiul pe umeri. 
după o raită prin serviciu, se opri la rezerva operaților. 
Bolnavul lui Mladin mergea din ce în ce mai rău. Ieri 
era un om, azi o fantomă. Peste pielea lui întunecată 
se așezase o umbră vineţie. Pe faţă i se desenau dur 
cercurile orbitelor, masivele pomeţilor și colțul maxila- 
rului, iar între proeminenţele osoase pielea se afunda 
în scobituri scofilcite. Nasul i se subțiase ; buzele, încre- 
tite, erau acoperite cu un depozit subțire cît foița de ți- 
gară ; şi gitul, o pungă însăilată în cute prelungi. Viaţa 
abia se mai apăra prin ochii căscaţi, cu pupilele mari, 
privind speriat, şi prin picurii de sudoare mustind pe la 
tîmple şi frunte. Continua să se mişte închipuind cuvinte 
neînțelese. 

Leluţ se putea socoti muţumit. Multe vede omul în 
cîteva zile. Cu neputinţă să se ţină un secret în lumea 
spitalicească, toată lumea aflase de pocinogul cu ţiganul. 
Sîmbătă, la Societate — prin urmare, nici douăzeci și 
patru de ore interval — Leonin îl întrebase : „Ce-i, mă, 
cu Mladin? A înnebunit? Deschide burţile oamenilor, 
fiindcă i s-a năzirit“. 

Mladin era parcă sărit din minte. Suferința lui era, 
fără îndoială, mai chinuitoare decît a păcătosului de țigan. 
Să se facă sănătos, sau să moară, numai să se termine 
odată. Acesta era gindul lui Mladin. Sufletul lui Mladin 
era carte deschisă şi el putea citi în ea, la lumina spiri- 
tului de observaţie. Sub aparenţa de indiferenţă, cît și 
sub strădania de luptă împotriva morţii, docentul ascuni- 
dea un gînd fioros : dorea ca bolnavul să se curețe. Vin- 
decat, putea ridica pretenţii. „De ce m-ai operat de două 
ori, domnule ?*... ar întreba tiganul. 

Trecu în grabă şi prin celelalte saloane. La ora cinci, 
avea întîlnire cu Lia şi era plin de voie bună. Dar 
sufletul său nu putea privi înainte spre lumină şi fericire, 
ci se întorcea îndărăt la întortochiatele cărări din sufletul 
lui Mladin. Trebuia să-i recunoască șiretenia şi îndemi- 
narea la vicleşug. Ce bine aranjase el chestiunea cu 
Trăistaru, îl minţise cu nerușşinare. Operaţiile pe stomac 
cădeau în lotul profesorului. El trecuse cazul printre 
urgente : un ulcer în iminent pericol de perforaţie. ope- 
raţie de urgenţă în zilele cînd profesorul era la Sinaia. 
Despre intervenţia nocturnă, nici pomeneală. Asociase 
și pe Badea, și pe Botez. De obicei, medicii se spi- 
onau, se denunţau, care pe care. Dar de data aceasta, 
bloc comun. Blocul lichelelor și al neputincioșilor. Și 
nici din partea lui. docentul nu avea de ce să se teamă, 
el își dăduse cuvîntul, și cuvintul lui însemna ceva. 

Cînd termină contravizita, Leluţ plecă grăbit. Sufle- 
tul lui să facă acum un popas. Să desnartă pricinile. De 
o parte spitalul, cu întunericul din el; de alta, parcul 
Carol, plin de lumină. Întilnirii de azi trebuia să-i dea 
un înțeles. Lucrurile nu mai puteau merge ca pînă acum. 

În piața Victoriei, îşi dete seama că-i primăvară. 
Pomii de pe şosea erau încărcaţi cu muguri. Crengile 
păreau pictate cu stropi de ceară, pe unele apăruseră 
zmocuri de frunzulițe, pe lîngă garduri se dezvăluiau 

crîmpeie verzi în jurul tulpinelor mlădioase ; prin frun- 
zarele arbuștilor, atirnau ghirlande de flori albe şi roșii. 
Văzduhul era săgetat de insecte vioaie, locome de soare 
și libertate. Toate le vedea, mai bine-zis le înregistra 
potrivit ordinului spiritului de observaţie. Bănuia însă 
că dincolo de aceste calcule precise mai sînt şi bucurii 
libere, care, ca și ale insectelor, înfrățesc sufletele oame- 
nilor cu soarele, cu mugurii pomilor şi cu iarba abia 
răsărită. Gindurile acestea îi răscoleau o nemulțumire. 

Zadarnic își strunea sufletul, zadarnic își punea la 
lucru spiritul de observaţie. Mai lesne descifrase chinul 
din sufletul lui Mladin decît nelămurirea din gîndurile lui 
proprii. Poate trebuia și asta notat. Cît era Urlieșu de 
formidabil, tot avea un carneţel pentru însemnările zil- 
nice. Și nătăflețul de Leonin avea unul, ca să nu încurce 
întilnirile de dragoste ; şi Lia, pentru rinduiala dansato- 
rilor. Cită deosebire. El nu putea fi decît de partea lui 
Urlieșu. Îi trebuia un carnet, dar nu pentru prostii, pen- 
tru galanterii, ci un carnet unealtă prin care să-și ascută 
spiritul de observaţie. f 

Intră într-o librărie şi ceru un notes. Pe mese, pe 
rafturi, sumedenie de cărți. Nimic important: numai 
romane, lucrări istorice și lingvistice. Uite o carte care 
l-ar putea interesa : „Mic tratat de grafologie“. Vînzătorul 
aduse un teanc de carneţele, el alese unul frumos, cu 
scoarțe de piele și cu un creionaş cu dop de sticlă la cap. 

— Cât costă ? 

— Un leu cincizeci. 

Atiţia bani ! Și inima îi zvicni în piept. 

— Prea scump. 

— Un leu, cincizeci de bani... îi oferea vinzătorul 
altele mai ieftine. 

Dacă ar încerca şi aiurea ? Apoi se răzgîndi. La urma 
urmei, cine are să-l vadă ? Carnet de buzunar. Obiect 
ascuns, ca briceagul și pieptenele. Luă pe cel de cincizeci 
de bani. Dete să plece, dar se întoarse de la ușă. Să mai 
vadă o dată „Micul tratat de grafologie“. Doi lei și cinci- 
zeci. Îl răsfoi:; „Arta de a descifra caracterul“, „Scris 
şi suflet“, „Prognosticuri“... Puse cartea la loc, nu era 
de actualitate, 

Se îndreptă către cheiul Dimboviţei, ușor şi voios. 
În arhiva acestui minuscul catastif, va depozita obser- 
vaţii ştiinţifice şi maxime de viaţă. 

Numai aproape de parc își aminti și de Lia. Parcă-l 
încerca încă sfiala. Îl urmărea casa boierească din Cra- 
iova. Nu putea uita pe boierul Caloianu, cu slugile, tră- 
săturile şi petrecerile de pe vremuri. Îl vedea gonind 
patru cai negri, împintenaţi, prinşi în curele noi, care 
răspîndeau un miros tare de pielărie pînă pe trotuar. 
Ce frumos era Pralea Caloianu ! Înalt, spătos, cu favorite 
pline și, culmea îndrăznelii, cu capul descoperit ca să i 
se vadă fruntea lată și părul în plete. 

Chiar de la intrare, văzu pe Lia așteptindu-l pe o 
bancă. Întârziase din pricina notesului, dar nu era rău, 
trebuia să-şi ia revanșa pentru data trecută şi să-și 
asigure un prestigiu. 

— Ce citeşti, domnişoară ? 

Lia îi arătă cartea. 


— Stai lingă mine. Am tradus un poem din Poe. 

El o asculta, sufletul îi era însă nemulțumit. Altfel ar 
fi vrut el să decurgă întilnirea, dar fata îi citea versuri. 
Îşi contrazicea chiar ultimele lui intenţii, să nu se lase 
furat de inutilitatea gîndurilor. Privea manuscrisul pe 
furiș. Mai mult îl interesa caligrafia, care-i amintea de 
„Micul tratat de grafologie“. Sentimente ciudate i se 
vălmășeau în suflet, sentimente de simpatie și de res- 
pingere. Nu era sigur de vorba ei. Scrisul însă nu te 
minte. Căuta să lămurească de unde se trăgea mișcarea 
de apropiere. Poate de la glas. Glasul ei să fi fost 
schimbat ? Devenise parcă asemănător cu al lui. Sau se 
înșela. Ba nu. Lia căpătase de la el şi un anumit gest 
de a ridica ochii. Bun. 

Acum începuse să fie atent și la poezie. Ce cuvinte 
alese, ce vocabular minunat. Dar asta, nu prin inter- 
mediul lui, fiindcă el nici pe departe nu se putea ase- 
măna în bogăţia lexicală cu Urlieşu. 

Să-ţi mai citesc o poezie. Pe asta n-o am tradusă. 

Tălmăcea pe românește fiecare vers englezesc. 

Din poezie nu înțelegea nimic, totul i se părea fals, 
nenatural, făţarnic. Dar mai ales nu-i plăcea atitudinea 
fetei. Devenise stăpina clipei. Nu pentru poezie se înţil- 
niseră ei. El ar fi vrut să aducă vorba despre Leonin, 

despre Tomaziu, Avea întrebări aspre de pus. Cum jus- 
tifica vizita ei la Leonin, ins dovedit stricat, afemeiat ? 
Cum primea daruri de la un abject ca Tomaziu, prac- 
ticant ilicit al medicinii, fur de cărţi de la Societate ? 
Nu îndrăznea însă. Poeziile lui Edgar Poe îi stricaseră 
socotelile. Și nu atît poeziile, cit starea de transă în care 
se găsea Lia. Totdeauna, el a condus conversaţia în timpi 
preciși ca pe o operaţie, nu după socotelile de pisică ale 
unei femei, ci potrivit unui plan bine rinduit de acasă, 
De ce, adică, să taci conceptul unei scrisori şi să nu faci 
şi planul unei convorbiri ? Chiar şi Urlieșu era de părere 
că, pentru o conferință sau o lecţie, trebuie să fi meditat 
acasă, nu să trăncănești cum îţi vine la gură. 

Fata terminase de citit. 

— Dă-mi traducerea, te rog, domnişoară. 

— "Ţi-a plăcut ? și fericită îi întinse foaia. 

— Foarte mult. 

Dar gindul lui era la micul tratat de grafologie. Să-i 
studieze scrisul. 

— Să plecăm, domnule Leluţ. 

Merseră cităva vreme în tăcere. Soarele cobora spre 
asfințit lăsînd în urmă o rumeneală lucie. De la rădăcinile 
pomilor, de prin tufișurile boschetelor, se ridicau umbre 
răcoroase. Și o linişte se lăsa la fața pămîntului, încît își 
auzeau pașii în nisipul aleii. Într-un tîrziu, Lia ridică spre 
el o privire m'rată. 

— De ce eşti supărat ? 

— Nu sînt supărat... dar știi, gîndurile... 

— Îmi închipui. Atîtea operaţii, atîția bolnavi, să le 
porți grija... Eu n-aş fi fost bună de medic. Aș fi tre- 
murat pentru viaţa fiecărui bolnav. 

Cît de departe puteau fi gîndurile a doi oameni. Ea 
il credea prin spital, iar el stăruia pe lîngă tejgheaua 
cu „Micul tratat de grafologie“. 

— Da, făcu el, e mare răspunderea. 

Minţea. El nu avea nici o răspundere. Răspunderea 
o purtau ahtiaţii după clientelă. 

— Conștiinţa unui medic e greu pusă la încercare, 
continua Lia. 

Leluţ zîimbi. 

— Cum? Am spus vreo prostie? Nu-i adevărat? 
Nu-i pusă la încercare ? 

— Ba da... ba da... şi se mustră, 

Conştiinţa este un element extrem de important. Ar 
fi trebuit să noteze pe moment, dar se abținu. Se jena 
de carnetul lui de proastă calitate. Și își aminti de cămaşa 
lui de noapte, țărănească, 

— Acum, la ora şase, am seminar la franceză. Nu 
mai pot sta. 

— Te conduc pînă la universitate. 

— Îmi face plăcere. 

Era fericit că terminase atît de uşor şi tot profitase 
ceva. Pe bancă, în tramvai, simțea parfumul moale ce se 
desprindea din rochie, din păr, din piele. Rochia, părul, 
obrazul şi răsuflul ei îl mingiiau, îl ameţeau. O uşoară 
beţie îl podidea. Mușchii se slobozeau din încheieturi, 
mintea începuse să-i fumege, şi el se trase în lături ca 
în faţa unui pericol. Parfumul este şi el un drog, care 
te minte şi te fură, ca și opiul și hașișul. Mai bine să 
observe. lată că Lia avea un costum nou. Prea multă 
cheltuială. 

— Ai dreptate, domnişoară. Conșştiinţa trebuie să 
preocupe pe medici în gradul cel mai înalt... 

Fata privea însă pe fereastră. O surprinse în flagrant 
delict. Ochii ei rămăseseră parcă în urmă, în mersul 
tramvaiului, prinşi de mugurii castanilor și de ghirlan- 
dele frunzelor de pe crengile negre. 

— Conştiinţa este pentru mine, domnişoară, criteriul 
și principiul de viaţă. 

— Uite, a apărut şi „nu mă uita“... 

Ce răspuns strimb. Florile şi pomii îi erau vrăjmaşi 
nu mai prejos de Tomaziu şi Leonin. Cînd ajunseră la 
universitate, o ţigancă își întindea coșurile cu flori. 

— Ce flori frumoase... spuse Lia şi imediat îşi luă 
rămas bun. La revedere, pe sîmbătă. 

Leluţ privea după ea şi își zicea că nu trebuia să 
urmărească linia lung ondulată a trupului ei, de la git 
pînă la gleznă, sau să cate cu jind, pe sub jachetă, la 
cordonul strîns în talie, şi mai ales să nu-și amintească 
chipul ei calm şi grav ca de zeiță. Astea erau nimicuri 
bune pentru Leonin. El avea în mînă caietul ei, în care 
se găseau datele cele mai însemnate pentru cunoașterea 
caracterului. Și plecă spre librărie, să cumpere „Micul 
tratat de grafologie“. 

Cel dintii drum de dimineaţă fu la „muş- 
teriul“ lui Mladin. Așa-i spunea ţiganului operat de Mla- 
din. Cine scornise porecla ? Cine o răspîndise în tot spi- 
talul ? Mister. 

Bolnavul fusese transportat într-o rezervă dosnică. 
Încă un semn că se curăță. 

Bolnavul se uscase. Adevărată mumie. Chiar şi ochii, 
cu strălucitul lor tare, nu mai aveau rost. Păreau două 
cioburi de sticlă menite să completeze o piesă de muzeu. 

Internul ridică pătura, luă punga cu gheaţă şi palpă 
uşor abdomenul. Nici un răspuns. Controlă bandajul de 
corp, apoi pulsul. Mina uscată, zgrunțuroasă și caldă. Res- 
pirația la suprafață, pulsul 150, cu bătăi moi, depresibile, 
un fel de unduire continuă. Privi foaia de observaţie. 
Linia de temperatură la 37,2%, Disociaţie între plus şi 
temperatură. 

— Cum îţi merge ? 

Bolnavul îşi adună buzele, încercă să răspundă, dar 
prin gîtlejul lui uscat se striveau numai şoapte nearti- 
culate. Apoi încercă să ridice o mînă, mîna îi tremura 
prin aer, ca şi cum ar fi vrut să alunge muște, și căzu 
neputincioasă. 

— Scoate limba, porunci Leluţ. 

Limba prăjită, neagră, cu plesnituri, se mișca dezor- 
donat. Potrivi punga cu gheaţă la loc, trase pătura pînă 
la gîtul bolnavului şi cînd să plece se întilni piept în 
piept cu Badea, care-l întrebă rizînd dintr-un ochi : 

— Ce zici ? Se curăţă ? 

Leluţ ridică sever din umeri şi plecă. Poftim, cine 
ride ? Damblagiul de chior ! Se întoarse în saloane şi luă 
vizita pe îndelete. Se simțea sprinten și în putere. Parcă 
din slăbiciunea ţiganului i se adăuga lui un spor de putere 
și de viaţă. Cînd termină, se duse în cancelarie, nu cumva 
să piardă întîlnirea cu Mladin, nebunul și neputinciosul. 

Dar Mladin nu venise. Ciudat. De cînd cu ţiganul, te 
trezeai cu el o dată cu măturătorii, vrînd să afle o clipă 
mai devreme ce-i făcea bolnavul. Azi voia pe semne să 
tacă pe omul cu nervii de oţel. Spectacol. Ooamenii sînt 
cobai de experienţă, sau actori pe scenă. 

Se întoarse în sala de pansament. Aici, Cornelia To- 
poraș. Impasibilă ca de obicei, ea singură parcă nu aflase 
și nici nu voia să afle nimic din comica întimplare. În 
bluza ei serobită, cu buchetul de viorele la butonieră, 
continua să rămînă aceeași fiinţă absentă din lume. 
Celelalte fete, Alice — pînă și Simina — îi cedaseră ceva 
din sufletul lor, Cornelia nimic. Și îi era necaz. Prea 
multă îndărătnicie, prea multă trufie. Îi nesocotea pute- 
rea, n-o interesa erudiţia, nu se speria de abilitatea lui 
chirurgicală. 

Leluţ se aplecă să examineze bolnavul de pe masă. 
De fapt, îl atrăgea parfumul proaspăt revărsat din bluză 
și, mai mult, îl atrăgea întreaga ei făptură. Miinile îi 
erau grăsuţe, cu degetele nu prea lungi şi unghiile rozate, 
oval tăiate și frumos pilite. Aduceau cu ale lui Anghel 
Drăghiceanu. Nu erau unghii de chirurg, roase de perie 
și sublimat. S-o fi văzut Trăistaru, ce scandal ar fi ieşit. 
Cum să se potrivească într-un serviciu chirurgical unghii 
de salon, depășind pulpa degetului printr-o margine albă 
și perfect rotunjită ca secera lunii? Oricît s-ar ascunde 
ea de mult, el tot o va cunoaște, căci îi va studia scrisul 
de pe o foaie de observaţie. Din făptura ei numai lene 
se desprindea. Chiar pudoarea ei nu era decît trindăvie. 
Trebuia s-o ia prin surprindere. 

— Ai pansat pe poetă, domnişoară ? 

În vorba lui — oarecare ironie. În ea, își slobozea 
nedumerirea şi dorințele atit de străjuite. Simina intră 
şi-l vesti că domnul Mladin îl chema. Dintr-o dată, din 
minte îi dispărură toate gindurile de prisos. Sosise ora 
examenului cel mare. Ce va fi oare cu Mladin : cobai în 
cușcă sau actor de scenă ? Cind ajunse în cancelarie, do- 
centul se îmbrăca. 

— Vă salut, domnule doctor. 

— Salutare, dragă... şi Mladin se întoarse pe un călcii, 
sprintenel, cu bluza într-o mînă. 

Dar atît mișcarea lui de balet cît și vorba exagerat 
de degajată aveau ceva forţat. Nu voia să fie cobai, juca 
teatru, și Leluţ trebuia să recunoască: juca destul de 
bine. 

Porniră împreună. Nici grabă, nici neliniște. Mladin 
se interesa de lecţia profesorului. Ce cazuri aveau dis- 
ponibile ? Nici o întrebare despre ţigan. Multă stăpînire 
de sine. Continua să joace teatru, cînd sufletul îi plesnea 

de nerăbdare să afle ce-i cu bolnavul. A murit ? Trăieşte ? 
Dar nici o vorbă. Luase vizita de la capăt, kolnav după 
bolnav, la rînd. Ajunseră şi la rezervă. Luă mîna bolna- 
vului cu un gest indiferent, scoase ceasul să numere 
pulsaţiile, îl privi, se aplecă asupra foii de observaţie. Se 
întoarse din nou la bolnav, ridică punga de gheaţă și 
palpă uşor abdomenul prin bandajul de corp, apoi puse 
punga la loc. Scoase din nou ceasul și-i numără pulsaţiile. 

Leluţ îl urmărea din scurt. Docentul dovedea incoe- 
rență la examinare, Era firesc să numere respiraţiile după 
puls, şi nu pricepuse nimic din palparea abdomenului. 
Apoi mai erau și alte semne de neliniște. Parcă ar fi vrut 
să plece şi nu se îndura ; parcă ar fi vrut să întrebe mai 
mult, dar nu îndrăznea. 

— Cum a dormit ? 

— N-a dormit de loc, răspunse infirmiera. 

5 Şi deodată se întoarse brusc, fără nici o noimă, fără 
să dea vreo indicație, şi trecu mai departe la vizită. 

— Ce zici că operează azi profesorul, la lecţie ? 

— O uretrotomie externă. 

— Bolnavul de la 12? 

— Da. 

, Pe chipul schilav al docentului se schiță un zîmbet 
pieziş. 

— De ce se încăpăţinează ? Nu-i un caz demonstrativ. 
Regiunea e infiltrată, plină de fistule... și trecea pe dina- 
intea paturilor fără să ia seama la foile de observaţie. 
În fața studenţilor, să operezi numai cazuri clasice, să 
nu te-ncurci în regiunile deformate de puroi şi de infla- 
maţii repetate, 

Glasul lui suna binevoitor, ca și cum numai pentru 
folosul șefului ar fi vorbit. Dacă s-ar fi făcut actor, Mla- 
din ar fi fost într-adevăr tare. O sonerie prelungită anunţă 
vizita profesorului. 

— Şeful... spuse Mladin şi parcă păli la față. 

— Să mergem, domnule doctor... şi lăsară vizita ne- 
terminată, ca să iasă în întimpinarea profesorului. 

De la etajul de sus, coborau secundarul, doctorul 
Botez, și suita sa. 'Țepeluş, de la medicală, se apropie de 
Leluţ şi şopti : 

— Ce s-a întîmplat cu tiganul de la rezervă ? 

Leluţ își potrivi un aer mirat. 

— Am auzit că Mladin l-a deschis a doua oară, 
noaptea. 

Leluţ făcu un pas înainte, lăsînd pe 'Țepeluș fără 
răspuns. Gestul îi plăcu. Dovedea discreţie. Promisese 
lui Mladin şi el își cinstea cuvîntul. Intrară în cancelarie. 
Profesorul vorbea cu Magheru şi ridea ; se vedea cît de 
colo că era bine dispus. Își pusese bluza albă de spital, 
calota de pînză în cap şi, luîndu-şi rămas bun de la Ma- 
gheru, plecă, spunindu-i : 

— Pe deseară, la club. 

Mladin se instală în dreapta, Botez la stînga și cei- 
lalți în ordinea ierarhică. Leluţ ardea de nerăbdare să 
vadă cum are să se justifice docentul, dar profesorul 
trecu la repezeală prin saloane. 

— Avem ceva interesant ? 

— Afară de uretrotomia externă, nimic. 

— Ce dracu nu-mi recoltezi ceva mai interesant ? îl 
mustră profesorul pe Botez. Tot uretrotomii externe, her- 
nii şi apendicite... M-am săturat. Și apoi, plictisit: Nu 
mă mai interesează decit operaţiile de la stomac în sus. 

Leluţ notă : de la stomac în sus. Asta însemna ope- 
rații şi mai grele decît cele de pe stomac. În timpul 
acesta, se apropiau de rezerva tainică, unde țiganul tră- 
gea să moară. Dar în dreptul ușii, Mladin privi la ceas. 

— E ora de curs. 

Și imediat : 

— Aici este un bolnav, operat acum patru zile de 
mine... 

— Cum merge ? întrebă profesorul distrat. 

— Merge bine... şi privind la ceas, repetă oarecum 
îngrijorat : Să nu întirziaţi, domnule profesor. 

Trăistaru se întoarse și porni către sala de operaţie. 
Leluţ fu obligat să recunoască și de data aceasta abilita- 
tea lui Mladin. Cu un gest de nimic, scăpase cu bine. 
Profesorul intră în sala de operaţie urmat de suita sa. 
În amfiteatrul plin, cîțiva studenţi se ridicară, ceilalţi 
se mișcară pe loc. Tînărul cătă din ochi pe Alice. Fata 
era la locul ei, în banca întîi, deasupra paravanului de 
sticlă care separă amfiteatrul de sala de operaţie. 

— Domnilor, începu Trăistaru, n-am să vă fac o lecţie 
clinică asupra indicațiilor uretrotomiei externe. Ar fi să 
cad în ceea ce francezii numesc „des redites“. Vă voi face 
o lecţie operatoare. 


129 


Și, e parcs de o inspiraţie : 

— Ca să vă demonstrez mai bine, voi încredinta 
ga Mladin să opereze. Hai, Mladin, pei, să 

ini. 


Mladin se făcu palid-verzui. Dar Trăistaru nici nu 


băgă de seamă. El privea cu mîndrie sala plină de stu- 
denţi. Leluţ îl urmărea şi savura beţia satisfacţiei, Uitase 
și de Alice. Ce mare fericire să ai atita putere ca Trăis- 
taru, să dispui de bolnav, să stăpinești pe studenţi, să 
poruncești docenţilor, Îmbătarea de putere a Cesarilor, 
cînd răsturnau degetul în arenă. Fericirea atletului care-și 
poate arăta plastica mușchilor încordaţi, din ceafă pînă 
în călcîie. 

— Are să te ajute Badea. 

O senzaţie penibilă îl încerca pe Leluţ. li sugera pin- 
tecele sub stern lăsîndu-i o lipsă. Ar fi vrut ca pe el 
să-l fi ales profesorul. Să arate el tuturor, în special 
Alicei, ce putea. 

— E un caz foarte demonstrativ. 

Privind către Mladin şi Badea, care începuseră să se 
spele, rîse cu oarecare neîncredere. 

— Vom vedea acum și îndemînarea personalului meu. 

În fața studenţilor, maestrul era alt om. Mirajul mul- 
ţimii... gîndi Leluţ amintindu-și de cuvintele lui Urlieşu. 
Într-adevăr, fiecare student, luat individual, nu însemna 
nimic pentru profesor. O, dar colectivitatea e cu totul 
altăceva ! Alt prestigiu, altă putere. Aşa e cînd ești 
actor... și Leluţ rise pentru sine, privind la Mladin care, 
încruntat, se spăla pe mîini blestemîndu-și parcă zilele. 

— V-am arătat în nenumărate rînduri care sînt indi- 
caţiile uretrotomiei externe... 

Trăistaru expunea consideraţiunile clinice, plimbîn- 
du-se prin fața amfiteatrului, agitat şi parcă nemulțumit. 
În spatele lui, bolnavul aștepta. Tot pe Badea căzuse şi 
de data aceasta beleaua rahianesteziei. Dar Leluţ nu avea 
ochi decît pentru șef. Era evident că Trăistaru regreta 
acum generozitatea lui. Din cînd în cînd, întoarcea capul 
spre operatorii care se spălau, apoi revenea la mulţimea 
studenţilor dispuși în cercuri concentrice pînă sus la 
galerie. Și deodată se răsuci pe călctie : 

— Cutia cu perii... 

Consternare. Mladin se opri din spălat și privea cu 
ochi ficși la profesor, Privire inexpresivă și bleagă. Pie- 

riseră din ea și spaima și rătăcirea. Trăistaru, primind 
peria în palmă, se adresă cu un zimbet îndelungat către 
studenţi : 

— Mă spăl şi eu pentru orice eventualitate... 

Leluţ prinse un zîmbet batjocoritor pe buzele Alicei 
şi-i răspunse clipind şiret dintr-un ochi. Imediat îşi dete 
seama că fusese ca un ţăran şi se purtase ca la horă, de 
aceea îşi potrivi o ţinută de domn. 

— Nu pot lăsa bolnavul pe mîini încă nesigure... 

Profesorul se săpunea bine la spălător, apoi plin de 
spumă continua să-şi frece mîinile plimbîndu-se pînă în 
apropierea paravanului de sticlă, vorbind mereu. Începu 
o lungă tiradă de dentologie medicală. Bolnavii să nu fie 
socotiți material pentru practica începătorilor. Cu toții 
trebuiau să învețe, dar ucenicia trebuia făcută sub con- 
trolul unui ochi competent. Asta suna în pilda lui Mladin. 

— De aceea mă spăl şi eu. Sînt buni aceşti doi ope- 
ratori din clinica mea, fără îndoială... totuși, n-au ajuns 
la acel „coup de maître“... à 

Și, oprindu-se cu peria în sus, gesticulă către studenţi : 

— Aceste reguli vi le dau și dumneavoastră de învă- 
tătură. Să operaţi. Exerciţiile de medicină operatoare pe 
cadavru sînt bune, ele reprezintă abecedarul chirurgiei. 
Nu veţi pretinde însă că un om, care cunoaște numai 
literele, va ajunge să scrie „Odiseea“ sau „Regele Lear“. 

Bolnavul, căruia i se făcuse rahianestezia, fusese tras 
acum cu şalele pînă în marginea mesei, cu genunchii 
Tixaţi, în poziţia „taliei“. 

— Acum să vedem puterile amicului Mladin... şi 
zîmbi şiret către asistenții din amfiteatru. 

Trăistaru, atît de elegant de obicei, avea uneori şi 
el gesturi de țăran. Cu spiritul de observaţie la datorie, 
Leluţ urmărea gîndurile lui Mladin ca într-o carte des- 
chisă. Bolnavul de la rezervă îl chinuia într-un fel, cel 
de pe masa de operaţie, în altul. Şi tăria îşi are limitele 
ei. Să operezi sub privirea ironică a şefului şi sub acea 
ostilă a mulţimii... În faţa insului izolat, mulțimea e 

crudă. Leluţ îl pricepea, fiindcă şi el era încadrat în 
sufletul mulţimii. Între profesor şi cei din amfiteatru se 
legase o complicitate, fără vorbe, fără gînd preconceput. 
Cu toţii sperau într-un eșec. Nefericitul Mladin nu mai 
era actor, devenise cobai de experienţă, actorul era acum 
Trăistaru. 

În fine, Mladin trecu la operaţie. Cind făcu incizia 
un val de sînge umplu tot cîmpul operator. 

— Tomponează, mon Cher... îi șopti el nervos lui 
Badea, și își trăda iritarea prin mișcări bruște şi dezor- 
donate. 

d Neindeminatic, Badea înșfăcă un pumn de comprese 
şi le zvirli în plagă, ca să sugă sîngele. Tamponul lui se 
făcu imediat burete roşu. Mladin se repezi după pense 
cu mişcări scăpate de sub control, incoerente, scurte, repe- 
zite, Să găsească vasul buclucaş şi să-l penseze. Singele 
venea în val subțire, ca marea cînd invadează ţărmul. 
Trînti pensa la întîmplare în țesutul moale şi slăninos. 
Clampele trosniră din toți dinţii lor de şoarece, dar în 
zadar, hemoragia fu la loc. Semn bun... rinji Leluţ pen- 
tru sine, în timp ce Trăistaru privea și comenta cu 
indulgență eșecul chirurgului. 

— Incontestabil că în acest ținut infiltrat și lardaceu, 
hemoragia e în „mapă“. Dar, oricum, există şi aici o 
anumită tehnică... spuse el cu vocea ceva mai înțepată. 

Mladin renunțase să mai facă hemostaza prin pensare. 
Încercă un tamponament total. Profescrul își pusese bluza 
sterilizată și se duse. să-şi controleze subalternii, apoi 
zimbind c-un binevoitor sarcasm, îşi dădu părerea : 

e N-aş putea zice că asist la cel mai estetic tablou 
chirurgical. Amfiteatrul întreg izbucni în ris. Într-adevăr, 
nu se putea un spectacol mai caraghios. Patru miini 
înmănușate împingeau în regiunea cea mai expusă ridi- 
colului şi gîndului obscen, regiune care trebuia tratată 
cu mare îndeminare la curs și la operație. Cu mîinile în 
sus, Trăistaru privea cu același suris ironic pe buze. 

— Vă asigur că dacă maestrul Trăistaru ar pune mîna, 
operația ar lua altă turnură... şi continua să privească în 
batjocură, Vreau să fac o demonstraţie, să vă convingeţi 
că chirurgia nu e o artă ușoară... căci Mladin este un 
chirurg destul de bun. 

Aruncase pe „destul de bun“ cu multă indulgență. 

— Cum zic, mon ami Mladin este un chirurg destul 
de bun, dar iată-l totuși încurcat. 

O mişcare a lui Badea şi două pense căzură pe jos, 
săltînd de cîteva ori pe ciment, și, zbirniind, se desfă- 
cură din încheieturi. Mladin, și mai nervos, arunca tam- 
pon după tampon. Sîngele se mai oprise. 

— Grâce à Dieu... făcu Trăistaru în aceeași poziţie, 
cu mîinile în sus și, în vorba lui, Leluţ observă oarecare 
părere de rău. Aceeași părere de rău se simţea și în asis- 
tență. Toţi speculau cu priviri ispitite eşecul lui Mladin. 

— Curaj, mon vieux... 

Încurajarea maestrului era mai mult o compătimire 
ironică. Mladin puse mîna pe bisturiu şi făcu o incizie 
mediană, să treacă mai în adincime. Trăistaru își struni 
puţin privirea. La vîrsta lui, opera fără ochelari, cu o 
încruntare între sprincene. Ochii lui vedeau mai bine 
decât ai tuturor asistenţilor. 

— Acum să te văd. 

Mladin luase o sondă şi începuse să caute cu miş- 
cări mici și tremurate. Dilaceră țesuturile pe linia me- 
diană, dar nimic. Trecu într-o parte, apoi în cealaltă; 
merse pînă la simfiza pubiană, dar uretra stătea ascunsă 
în țesutul acela gras, slăninos, străbătut de vase neofor- 
mate şi de traiecte fistuloase dure și încilcite. O tăcere 
îndârjită stăpînea tot amfiteatrul. 

— Mi se pare că nu m-am spălat degeaba... 

Mina lui Mladin lucra tot mai zvicnit, dar fără nici 
o ordine. Uitase complet de planurile anatomice, uitase 
tehnica operaţiei pe timpi, bijbiia la întîmplare. Unde 
înainta, traiect fistulos ; unde lovea, cloacă de puroi. Deo- 
dată sonda i se îndoi într-un nod dur ca piatra. 

— Langsam, mon vieux... 

O nouă hohotire. Cu o mişcare iute ca o înjurătură, 
Mladin îndreptă sonda şi începu să caute din nou. 

— Incontestabil că organul este foarte ascuns în țesu- 
tul infiltrat... spuse Trăistaru sfătos. Ei vezi, aici e aici, 
Să ştii că te descurci cînd n-ai planurile suprapuse ca 
pe o piesă anatomică. 

Bolnavul începu să geamă. Trecuse efectul anestezi- 
cului. Asta mai trebuia. O mișcare nervoasă în amfiteatru 
dovedea că studenţii se bucurau de incidentul neașteptat 
și erau curioşi să vadă cum va fi rezolvat. » 

— Văd că bolnavul începe să protesteze, dragă. Mi 
se părea că ai nevoie de mine. 

Mladin nu răspunse şi trînti sonda în cutia cu pan- 
samente. Îi trebuia o sondă mai tare. Parcă era vinovat 
instrumentul. Bolnavul se zvîrcolea în legături gemind 
şi văicărindu-se. Mladin se apropie binişor de el, şi, cu 

10 — Chinuiţii nemuririi 


cotul, îi repezi un ghiont în piept, să tacă dracului. Apoi 
făcu un semn supraveghetoarei. Femeia cunoştea cifrul 
de la operaţii. Se aşeză lîngă capul bolnavului și începu 
să-i vorbească, doar să-l liniștească. Omul gemea, scriș- 
nea din dinţi și răspundea cu înjurături, mișcîndu-și 
picioarele în inelele de fier. Acum îşi strimba trupul cu 
totul, deplasind compresele cîmpului operator, care, pline 
să sînge și chiaguri, spînzurau ca niște ștergare la măce- 
ărie. 

Între chirurg și bolnav se dădea grea luptă, cu toată 
înverșunarea urii, să se confirme parcă, în batjocură, 
părerea lui Trăistaru, care vorbise de oameni şi de grija 
pentru bolnavi. Deodată Mladin, înnebunit de spaimă, de 
rușine și de îndirjire, introduse degetele de la amîndouă 
mîinile în plagă, şi profitînd de neatenţia profesorului 
rupse la întimplare. Ce noroc! Printre rupturi apăruse 
aspectul neted, lucios al canalului uretral. 

— Bravo, domnule dootor, aţi găsit... strigă Leluţ, şi 
imediat regretă izbucnirea sa. Zăpăcit, Mladin nu văzuse 
nimic, nu-și dăduse seama că ajunsese la uretră. Cît 
despre Badea, ochii lui aveau orbul găinilor. 

— Am găsit, domnule profesor, spuse Mladin și în- 
tinse fruntea supraveghetoarei, ca să-l şteargă de sudoare. 
Abia după ce văzuse Leluţ, vedea și el. 

Profesorul se apropie, se convinse și exclamă : 

— Enfin seuls... 

Şi fiindcă nimeni nu prinsese cuvîntul lui de spirit, 
se simți dator să dea explicația necesară. 

— În fine, iată pe Mladin ca în noaptea nunții, gata 
să ducă singur operația pînă la sfirșit, fiindcă în cazul 
de față nu se poate face decît o operație paleativă, ur- 
mînd să revenim în al doilea timp. 

Galeria prinsese vorba de duh şi aplaudă. Și, fiindcă 
operaţia nu mai avea nici un interes, Trăistaru scoase 
mănușile, le trînti jos și plecă urmat de tot personalul. 

Coborînd, Leluţ își aduse aminte de Alice. O neglijase 
în timpul operaţiei. Şi pentru ce? Cum ar zice Trăis- 
taru „pour des redites“, ca să se convingă că Mladin e 
neputincios şi Badea, prost. Poate că făcuse ceva mai 
mult, îl studiase pe Trăistaru. Oare Trăistaru să fi jucat 
teatru ? Să fi bănuit că Mladin se va încurca, iar el să-l 
dea la o parte, ca să dovedească „le coup du maître“ ? 
Soarta însă îi dejucase planul. Soarta. Ce prostie. 

În fine, bolnavul lui Mladin muri. În 
fine ! Păruse că-şi bate joc de ştiinţa lui Leluţ. Cu o 
săptămînă înainte el îi puse un prognostic fatal, dar 
culmea, de trei zile pungașul se mai întremase puțin. 
Să vadă acum la treabă pe doctori şi pe interni. Vor 
acoperi oare o ticăloșie, sau o vor transforma în piră și 
intrigă măruntă ? El se va menţine într-o strictă obiec- 
tivitate. 

Cînd secundarul Botez ajunse cu vizita la rezervă, 
îi spuse cu dispreţ, umflîndu-şi puţin beregata ca să 
pară mai discret : ) 

— Nu mai intrăm, domnule doctor, tiganul e la 
morgă. EE d 

— Sufletul ăstuia să-l ducă Mladin în cîrcă... șopti 
Botez, şi, săltind pasul mai elastic, doctorul devenise 
parcă mai vesel. À A 

Profesorul lipsea. Norocul lui Mladin era cazinoul din 
Sinaia. Altfel ar fi fost cu neputinţă ca profesorul să nu 
afle. Prea se spionau şi se pîrau cu toţii. În lipsa profe- 
fesorului, Mladin era autoritate. Cînd Leluţ îi anunţă 
moartea ţiganului, dădu din umeri. è 

— Am făcut tot ce am putut, dragă... Ai văzut şi tu, 
în peritoneu n-am găsit nimic. n . K; 

Chirurgul se apăra față de alții, dar se apăra și față 
de el. Trebuia să repete într-una că făcuse tot ce era 
cu putință ca să-I salveze. e: | 

Leluț se întoarse în sala de pansament. Aici Leonin 
şi Cornelia Toporaş stăteau de vorbă cu Magheru. Bună 
nimereală. Pe el îl muncea mereu teoria lui Freud. Nu 
găsise în nici o carte, în nici o revistă, vreo lămurire. 
Va mai întreba pe Magheru. Dar cei trei erau în plină 
discuţie. Leonin se plimba agitat prin încăpere; Ma- 
gheru stătea rezemat de fereastră şi, între ei doi, Cornelia 
'Toporaş pe scaun părea că arbitrează. : 

— Raționamentul crud ne obligă pe toţi, dar absolut 
pe toți — de la modestul ţăran pînă la falnicul cărturar 
— la constatarea adevărurilor ultime, care sînt de o sim- 
plitate extremă, foamea și sexualitatea... spunea Leonin. 

Poate că Magheru aducea singur vorba de teoria lui 
Freud. 


135 


— Natura își urmăreşte infailibil scopurile. 

— Mă tem, dragă Leonin, că argumentaţia dumitale 
dă un sens prea general, vreau să zic prea biologic, 
dramei” umane a inteligenței. Deşertăciunea deşertăciu- 
nilor, denunțată de acum trei mii de ani de Ecleziast, are 
un mobil psihologie mai restrins : frica... De fapt, instine- 
tul de a fi şi de a dura. Numai frica de la actul întîi al 
dragostei — nașterea — cu frica în faţa vieţii, şi pînă la 
actul final — frica în faţa morţii — și între ele, tablourile 
rezervate acelei neliniști turburătoare, anxietatea, năs- 
cocitoarea setei de a fi, de a dura, certitudinea şi tre- 
buinţa de nemumire... 

— Dacă nu mă înșel, domnule doctor, părerea dum- 
neavoastră se încadrează în conceptul teoriei lui Freud, 
se amestecă Leluţ în conversaţie, așezindu-și perfect do- 
rinţa, care, de atita timp, îl obseda, căci simţea în teoria 
lui Freud nu numai un profit științific, ci și un izvor de 
putere. 

— Fără îndoială, frica, anxietatea, nemurirea se pot 
tălmăci în sens freudian. 4 

— Frica explică pe Dumnezeu, domnule doctor... 
poate explica şi iubirea, dar arta ?... 

— Te înșeli, îl întrerupse Magheru, frica nu explică 
pe Dumnezeu. 4 

— Și nici iubirea... se grăbi Cornelia. 

— Iubirea şi arta sînt manifestările unor legi cosmice 
necunoscute de noi. Pătrunderea în umanitate a unor 
factori în contrazicere cu biologicul, mărturisiri de viață... 
viaţa luată în sensul cel mai larg cu putinţă, adică depă- 
şind minusculul nostru interes pămîntesc. 

Planul lui Leluţ nu prea reuşise. Trebuia să atace 
direct. Mai întîi să scape de Cornelia Toporaş. Se înnă- 
dise, mutulica, la vorbă. 

* — Când termini cu domnul doctor, domnişoară, te 
rog să vii la necropsie. 

— Care necropsie ? întreabă fata mirată. 

— 'Țiganul de la rezervă. 

Dar nici Cornelia şi nici Magheru nu păreau interesaţi 
de bomba explozivă aruncată de Leluţ. 

— Domnule doctor, nu vă supăraţi, dar vă rog să-mi 
daţi citeva explicațiuni despre teoria lui Freud. 

— Bucuros... Vino într-o zi cu Blidariu. Şi pe el îl 
interesează... 


Lui Leluţ i se opri mintea în loc. Sufletul lui trepida 
şi dintr-o dată stopă ca o maşină brusc frinată. Și Bli- 


dariu ? 


— Nu uita, domnişoară, cînd termini cu domnul doc- 
tor să vii la necropsie... şi îşi simţi încordarea vocii; 
acum cîtva timp o invitase la pod, iar azi, la necropsie. 

Leluţ porni spre laboratorul doctorului Urlieşu. Aici 
altă plictiseală. Urlieşu stătea de vorbă cu Bratu şi pă- 
rintele Manoil. Mai era de faţă şi Blidariu, totdeauna 
prezent la autopsie. $ 5 

— Dacă vrei să fii cinstit în judecata dumitale, pă- 
rinte Manoil, spunea Urlieșu, trebuie să ajungi la con- 
cluzia că două instincte îl conduc pe om... 

— Cunosc cîntecul : foamea și... 

— Nu foamea... Foamea e un capitol închis, speculat 
în mod interesat numai de socialişti. Sint alte două in- 
stincte... 

— Care ? 

— Instinctul sexual e primul. h 

— Să nu vorbim popii de dragoste, el e virgin... şi 
Blidariu rise zgomotos, rise prosteşte. a A, 

Preotul primi batjocura în faţă, dar nici o fibră nu 
tresări pe chipul lui palid, nici o umbră nu întunecă 
ochii lui limpezi. 

— Al doilea instinct conducător este puterea... 

— Adevărat... spuse Blidariu admirativ. Numai 9 
singură îmboldire firească există, puterea... A 

— Atât instinctul sexual, cît şi puterea, conchise Ur- 
lieșu, oricît ar fi de diferite ca manifestaţie, alcătuiesc 
singurele porunci de viaţă... Acum să mergem la necrop- 
sie... şi se ridică, luă mănușşile de cauciuc și porni urmat 
de cei de faţă. 3 } k 

În laboratorul lui Url:eşu se discuta filosofie mai 
adîncă, mai realistă, mai adevărată decît cea debitată de 
Magheru. Filosofia lui Urlieșu era știința, a lui Magheru, 
literatură. În curte, îl văzu pe Leonin, își aminti de 
Cornelia Toporaș și trimise o infirmieră s-o cheme, să-i 
strice conversaţia cu Magheru. 

— Să poftească domnişoara la autopsie... sau vrea 
s-o aduc cu targa ? b 

Cadavrul ţiganului era întins pe masă. O „atmosferă 
rece şi umedă, cu miros de mucegai, stăruia în sumbra 
incăpere. Pansamentul fusese tăiat şi aruncat în căldare, 

agrafele argintii cu firele roșii de setolină încheiau ca 
niște ornamente pîntecul umflat. 

Instrumentele grosolane stau înșirate pe masă în or- 
dine ; pe picioarele cadavrului, ligheanul cu apă, iar pe 
masă, lingă instrumente, diferite borcane pentru piese. 
Autopsierul se afla la o parte. Cunoştea meteahna lui 
Urlieşu, să facă singur autopsia. El tăia, el eviscera, nu 
ca ceilalți, care parcă n-ar fi fost doctori, atit se fereau, 
le era silă de trupul mortului, mulțumindu-se să pri- 
vească organele scoase și prezentate de autopsier, 

De pe pereţii daţi cu catran pînă la mijloc și apoi cu 
Var zgrunţuros pînă în tavan, se ridica un abur înecă- 
cios, În atmosfera de pîclă, luminată slab de becul spîna- 
tic, trupul lui Urlieșu învesmîntat într-un halat negru, 
cu tichie neagră pe cap și cu cuțitul în mînă, apărea ca 
o arătare tainică, un preot din vechime, un mag al 
îndepărtatelor mistere. Propti cuțitul în gîtul cadavrului 
şi trase o incizie de la bărbie pînă la simfiză. Leluţ se 
trezi. O clipă crezuse că va auzi un răcnet. Uitase de 
sine, uitase că e la necropsie. Urlieşu avea parcă darul 
să dea viaţă şi în localul morţii. Cîtă siguranţă, cîtă ele- 
ganţă ! Ce chirurg minunat ar fi ieşit din aceste miini. 
Cu mult mai mare decît Anghel Drăghiceanu. Acum, miş- 
cînd înainte și înapoi cuțitul cel mare, ca şi cum ar fi 
schițat un desen, Urlieșu desfăcu muşchii de pe coaste, 
secţionă diafragmul și deschise adbomenul. Tăia coastele 
cu costotomul atît de uşor, ca şi cum n-ar fi întîlnit 
oase, ci numai părți moi. 

— Există şi aici o estetică, spuse Blidariu. Domnu! 
doctor Urlieşu are o linie, care ondulează de la frunte, 
peste profilul feţei, și se continuă cu linia trupului, prin 
mîini, pînă în instrumentele de autopsie. În evoluţia lor, 
mîinile lor, mîinile dau emoții coregrafice. 

Blidariu avea dreptate. În timp ce spiritul lui de 
observaţie se oprea la concret, partea de dincolo de con- 
cret era rezervată altora, lui Blidariu, de pildă. 

Cu aceeași dexteritate, Urlieşu eviscera acum organele 
din torace şi abdomen, ca și cum ar fi tras o rădăcină 
imberculoasă din pămînt, dintr-o dată trase afară masa 
de organe lăsînd trupul gol. O clipă tinu organele spîn- 
zurate de trahee, să le cîntărească din mîini şi din ochi, 
și apoi le trînti pe masa de autopsie. Parc-ar fi simţit o 
voluptate în munca asta de robot. Urlieșu era singurul 

Se ar N fs ri 
«om pe care Leluţ nu-l invidia, singurul om căruia nu- 
pi cusur, singurul care era într-adevăr la locul lui. 
Îl copleşea cu formidabila lui erudiție și putere de Mă A 

— Ei, părinte, rise Blidariu, unde se ascunde sufletul? 

Singur Leluţ rise. Între acestea, Urlieşu începuse să 
demonstreze. Citea în viscere ca într-o carte. 

— Ciudat. N-a făcut peritonită. i - y 

Inima lui Leluţ se făcu din nou mică. Țiganul il 
înşelase. Lui îi trebuia o peritonită. Urlieșu întinsese 
viscerele pe masa alăturată. Ciudată înfățișare. Cadavrul 
fusese împărțit în două. De o parte trupul, căscat larg 
și gol, ca al unui cîine putrezit pe maidan ; iar pe masa 
alăturată, complexul de viscere, prin care tiganul trăise 
în bucuriile şi durerile mizerei lui vieți. Urlieșu deschidea 
organ după organ şi parcă acum începea adevărata 
moarte. Fiecare organ, desprins cu foarfecele, era cîntărit, 
stors de sînge şi apoi secţionat felii, felii. De fiecare dată, 
dădea din cap, nedumerit. E 

— Pentru ce a murit, domnule doctor ? p 

Urlieşu punea acum bucăți mici din fiecare organ în 
borcanele cu formol, pentru examenul pa popa Dădu 
din umăr ca răspuns la întrebarea lui Leluţ. 

— Nu vă puteţi închipui necazul meu, domnul doc- 
tor, cînd necropsia nu-mi dă soluția. Am impresia c-am 
fost înșelat. ; A SE 

Urlieşu examina acum inima. aonni atunci intră 
şi Cornelia Toporaş. Leluț sări cu gura la ea : i 
`- — De ce-ai întîrziat, domnişoară ? Locul dumitale e 
aici. y Me 

Fata, cu imposibilitatea ei obişnuință, se duse la con- 
dica pentru necropsii. Urlieșu, ținînd inima în mînă, tii 
<u vîrful cuţitului micile leziuni pe care numai un sei 
experimentat le putea dibui. Şi vorbea ca niciodată e 
avîntat. Pentru prima oară, Leluţ prindea tabloul estetic : 
Urlieşu ținînd o inimă în mînă. , pf 

Cită putere era în omul acesta !... și Leluţ închise 
ochii ca în extaz. 

Leluț îi ajuta lui Mladin la i - 
fiteatrul era plin de E pe tea 
Isteţ de felul lui, de data aceasta era parcă mașină. 
Avea și norocul să opereze cu Mladin. Ce mai chirurg și 
ăsta. care se-ncurcă în degete, ca gîngavul în limbă. Nu 
că n-avea dar chirurgical, dar n-avea nici măcar înde- 
minare sau iscusință, ci numai o sistemă greoaie învă- 
tată din cărţi. Măcelar, nu chirurg. Ce et la el ano 
bună hemostază ? Cum să-l ispitească frumusețea unei 
preparațiuni anatomice ? Ce pricină i-ar pune în mișcare 
ambiția iuțelii îndemînatice şi eleganța mișcării ? La el 
cîmpul operator negru și scorojit de sînge, fire roșii şi 
tremurătoare atirnau de pense, pe jos lac de sînge cu 
chiaguri gelatinoase ; iar în sala de operaţie duhnea a 
abator. El nu-l putea uita pe Anghel Drăghiceanu, cu 
pozna pe buze și bisturiul în mînă ; nu-l putea uita pe 
Urlieșu la autopsie, provocînd şi admiraţia unui cinic ca 
Blidariu, Urlieșu putea realiza o autopsie estetică, cu atît 
mai mult O operaţie trebuia să fie estetic condusă. Dar 
odată și odată, el îl va întrece și pe Anghel Drăghiceanu. 
Şi în timpul acesta curăța cîmpul operator, schimba 
compresele, izola plaga. Cît mai curat, cît mai frumos. 
„C'est une jonglerie“... cuvintele de admiraţie ale ameri- 
canului să i se potrivească şi lui. Şi, cînd, din neghiobia 
operatorului, sîngele ţișnea ca dintr-o mică fîntînă arte- 
ziană, Leluţ era cu pensa la ţanc. Ca șopirla îi aluneca 
mîna, fără să stinjenească mersul operaţiunii, prindea 
vasul la precizie, îl răsucea ca pe un şurub sau îl lega cu 
firul de catgut, scos scamatoricește din podul palmei. 
Se silea să fie calm, în opoziţie cu agitatul Mladin. Din 

cînd în cînd, își arunca privirea către amfiteatru. Ochii 
lui erau aşteptaţi, poftiți chiar. Alice îi suridea viclean 
şi îmbietor, iar el se închipuia de tăria lui Anghel Dră- 
ghiceanu, lucrind pe două planuri. 

Dar să nu treacă măsura. Să vadă studenţii că ope- 
raţia mergea greu şi nu din vina lui, să observe şi cel 
mai prost ce deosebire era între operator și ajutorul lui. 
Citeva scuturături din cap, însoţite de un clipit nervos al 
pleoapelor ; cîte o zmuncitură a umărului, în aparență 
involuntară, să dovedească studenţilor plictiseala și exas- 
perarea. Parc-ar fi zis: Să pun eu mîna pe bisturiu şi 
treaba s-ar schimba... Ca, Anghel Drăghiceanu ! 

În fine, Mladin începu sutura. Aci era tăria lui Leluţ. 
Învăţase dintr-o carte germană un nou nod chirurgical, 
mai iute şi mai elegant. Nu împletea băbește, nu orbecăia 
ca neputincioșii în plagă, ci arunca firul ca pe un lasou, 
printr-o mișcare iute şi sigură a inelarului. Muncise mult. 
După cum Leonin studia ceasuri întregi cîte un pasaj la 
pian, aşa şi el, ceasuri întregi legase clanţa ușii ca să-şi 
dedea degetele. Izbutise. Nodul se realiza cu iuţeală de 
prestidigitator şi cu eleganţă de acrobat. 

După terminarea operaţiei, studenții părăsiră sala prin 
scările de serviciu. Numai Alice rămăsese, aplauda ca la 
teatru, discret, lovind cu vîrful degetelor de la mina 
dreaptă în podul palmei stîngi. În sfîrșit, plecă și ea, iar 
cei doi operatori, curăţaţi pe mîini, șterși de sudoare, cu 
hainele schimbate, coboriră în serviciu. 

Pe coridorul întunecat, se frîngeau cuburi de lumină, 
iar pe pereţi jucau limbi subţiri de umbre roșiatice. Mi- 
rosul, totdeauna iuţit, de gaz şi de antiseptice, se prime- 
nea prin ferestrele deschise şi un parfum de liliac în floare 
adia din grădina spitalului. 

Profesorul era la vizită. Lucru rar. Pe el nu-l inte- 
resau bolnavii, ci numai operațiile. Bolnavul trebuia adus 
pe masa de operaţie cu diagnosticul pus. Spre deosebire 
de Mladin, chirurg meseriaș, Trăistaru era un voluptos al 
bisturiului. Îi plăcea să-și mişte degetele în măruntaie 
ca pianistul pe clavir, şi privea cu drag la plaga prinsă 
în fire roşii de setolină, ca pantofarul care a încheiat la 
perfectă potriveală fețele pantofului. Operația era motiv 
de distracţie pentru el, amuzament serios între celelalte 
amuzamente : femei, politică și joc de cărţi. Purta cu el 
rafinamentul parizian şi scepticismul secolului. Profe- 

sọrul era bine dispus. Fără bluză, trecea în grabă pe lîngă 
paturi. Îl plăcea şă fie văzut în plenitudinea forţelor lui. 
Atunci nu îmbrăca halatul alb, ca să i se admire costumul 
după moda lansată de regele Angliei. Trupul lui înalt şi 
zvelt parcă spinteca văzduhul. Boltirea frunţii, ascunsă 
la operație de calota albă, apărea în toată frumuseţea ei. 
Buzele, sprincenele şi obrajii pierdeau încruntarea obiș- 
nuită și ochii căpătau melancolia suavă a intelectualului 
adevărat. Un suris dulce punea la vedere dinţii mici, re- 
gulaţi şi solizi. Ridea şi făcea glume cu bolnavii și toată 
suita își modela dispoziţia după el. La vizită, se afla şi 
Urlieşu. Şeful laboratorului întregului spital. Urlieșu avea 
gradul de medic primar, deci egal cu 'Trăistaru în ierarhia 
spitalicească, dar nu era profesor. 

— Ce căutaţi aici, domnule doctor ? îl întrebă Leluţ 
cu vorba în şoaptă, dar răzvrătită. 

— Iau contact cu oamenii... 

Vorba i se păru internului grea de înţelesuri, altcum 
nu pricepea ca Urlieşu să ducă trena lui Trăistaru. 

— Nu uita, prietene, că oamenii alcătuiesc marfa 
noastră. Trebuie să-i situăm la locul potrivit, să nu ne 
înșelăm. 

Marta noastră. Ce imagini potrivite găsea omul acesta. 

— Urlieşule, fă tu biopsia... spuse profesorul înainte 
de a părăsi salonul. 

— Prea bine, domnule profesor, 

Cită indignantă nedreptate. Poftim, un om ca Urlieșu 
la ordinul lui 'Trăistaru. Și de ce ? Fiindcă Trăistaru era 
profesor. Mare scofală. 

În coridorul semiobscur, un ins se apropie de profesor. 
După îmbrăcăminte şi port, unul dintre numeroșii solici- 
tatori de consultaţii gratuite. 

— Domnule profesor... 

— La consultaţii, domnule... făcu Mladin, îndepăr- 
tîndu-l cu dosul mîinii. 

Dar omul, cu pălăria în mină, se propti în faţa lui 
'Trăistaru. 

— Nu mă mai cunoaşteţi, domnule profesor ? 

Atunci profesorul se opri și. cu el, întreaga suită. 

— Eu sînt doctorul Podariu. 

Trăistaru își încruntă fruntea. Ochii începură să-i scli- 
pească încet. 

— Podariu, Podariu... colegul meu de internat ? 

Apoi depărtîndu-se puţin și închizind ochii : 

— Da ce-ai îmbătrinit aşa ? 

Bondoc, cu capul mare, neras, cu pleoapele căzute, doc- 
torul Podariu căta cu douăzeci de ani mai în vîrstă ca 
'Trăistaru. Și îmbrăcat ca vai de lume, cu palton îmblănit, 
cînd afară înflorea liliacul. 

— Apoi, noi la ţară, îmbătrinim mai repede, domnule 
profesor. 

Cătind la blana plină de pecingini murdare și la pă- 
lăria coşcovită, ca și cum ar fi fost turtită cu-n pumn și 
tot c-un pumn îndreptată, superb, Trăistaru dete ver= 
dictul : 

— Ei, mon ami, e prost omul care îmbătrîneşte la 
cincizeci de ani. Aceasta-i virsta noastră, nu ? 

Și, fericit de ideea lui, întoarse o privire îngimfată 
către cei ce-l urmau şi repetă : 

— Da, da... ascultaţi-mă pe mine, dragii mei. E prost 
omul care îmbătrineşte la cincizeci de ani... şi o luă re- 
pede pe coridor, ca să-şi susțină aforismul. 

În urma lui, un efluviu de parfum plutea prin mirosul 
greu de antiseptice şi gaz. E prost omul care îmbătrinește 
la cincizeci de ani. Adevărat. $i Mladin şi Botez erau, 
fără îndoială, mai tineri decît Trăistaru, dar cît păreau 
de bătrîni. Și asta era de trecut în carneţel. Notesul era 
aproape umplut, nu degeaba era el adjutantul spiritului 
de observație. 

Avea în faţa lui două aspecte ale aceleiaşi virste. Po- 
dariu, neras, cu mustăţi ca vrabia — după expresia bă- 
trînului Leluţ — și alături de el, Trăistaru, înalt și vi- 
guros, îngrijit, cu mustaţa tăiată, totdeauna ras, totdeauna 
parfumat, părînd mai degrabă cavalerist decit medic și 
chirurg. Întâlnire simbolică. La cincizeci de ani și el va 
trebui să fie ca Trăistaru, iar ceilalți — Badea, Leonin, 
Tepeluş — nişte Podari oarecare. 

Profesorul se opri la cancelarie. 

— Eu plec. Faceţi voi vizita mai pe urmă... şi toți 
intrară după el, așa cum era obiceiul. Ce te-a adus pe 
la noi, amice ? întrebă el pe Podariu în timp ce se spăla. 

Chipul lui Podariu parcă plingea, Leluţ îi privea, prin 
paltonul deschis, reverurile hainei de postav verzui, scurte, 
îndoite, cu plastronul cămășii ieşit prin vestă, guler ro- 
tund de celuloid şi cravata mică — cum numai învăță- 

torul Leluţ, tatăl său, mai purta — şi se întreba din ce 
fund de provincie mai vine și sălbaticul acesta ? 

— Să vedem și noi ce mai e pe la oraș... 

— Foarte bine, foarte bine... încuviință Trăistaru, în 
timp ce supraveghetoarea îi oferea prosopul, să se șteargă 
pe miini. 

Și, către Mladin : 

— Să-l luaţi la operaţie, să-i arătaţi tot ce e nou... 
lăcîndu-le cu mîna un salut amical, plecă în grabă. Îl 
aștepta cupeul la ușă. 

Leluţ, se întoarse imediat în serviciu. Trebuia s-o în- 
tilnească pe Alice. Da cîtăva vreme, fata asta îl pătimea 
ca-n frigare. Iată, acum alerga după ea şi nu s-ar fi sfiit 
s-o urmărească tot drumul pînă acasă. La ea acasă. Oare 
unde ? Cu mult meșteșug aflase că nu locuia la cămin. 
Prin urmare, la o gazdă. Nici nu se putea mai bine. Gaz- 
dele sînt înțelegătoare. Și gindul i se estompă ca în vis. 

În sala de operaţie, se făcea curăţenie. O căută în 
fiecare salon. Alice nicăieri. Trebuia s-o găsească, n-avu- 
sese cînd pleca. Nu pentru curs venise ea la Colentina, ci 
pentru el, să-l aplaude, să-i admire puterea, inteligența, 
voința, atitea însușiri care impun unei femei. La pansa- 
ment, Cornelia 'Toporaş cu poeța Ioana Stamatu. 

— Domnişoară, n-ai văzut-o pe Alice Teodoru ? 
— Nu, domnule Lelut. 


Alte femei, Cornelia Toporaş, Ioana Stamatu... dar lui 
îi trebuia Alice. Era tulburat, neliniștit, fără plăcere pen- 
tru munca ordonată. O luă prin grădina izolată printr-un 
gard viu de curtea vastă a spitalului. Un amputat, spri- 
jinit în cîrji, stătea de vorbă cu un soldat care avea ante- 
braţul pus în ghips. După ploaia din ajun, se răscoliseră 
miresmele pămîntului și grădina, inundată de lumină, 
scînteia. Fluturași metalici punctau coaja pomilor, cobo- 
rînd pe cîrja amputatului. Gardul viu era o plasă de nu- 
iele presărată de broboanele verzui ale mugurilor. Un ar- 
bust golaș a dat flori albe peste noapte, iar altul își revărsa 
florile galbene peste o bancă. Sub pomul cu flori galbene, 
îl aștepta Alice. 

— O, domnişoară, bine că te văd, de cînd te caut... 
mi-ai făcut o nespusă plăcere. 

Fata se înroși. 
— Insist... mare plăcere. 

Alice îl ameninţă cochet, cu caietul de curs. 

— E lingușire, oare ?... şi se ridică de pe bancă, să-i 
facă loc și totodată să-și potrivească pliurile rochiei, în 
rotocol întins, de sub care apăruse un pantof mic, strîns 
sub glezna tare şi rotundă. 

Leluţ era tot mai îmboldit să-i spună cuvinte fru- 
moase, care să-i facă plăcere. 

— Eşti atît de scumpă la vedere... 

Aşa se spunea la el în sat. Or mai fi şi alte frumuseți, 
bune de spus în dragoste, dar el nu le mai ştia. 

— Ce crezi ? Data trecută am venit la Colentina pen- 
tru dumneata, nu pentru secătura ceea de Leonin. 

Fata îl privi mirată : 

— Parcă eraţi prieteni ? 

— Prieteni ?... C'est une manière de parler. 

Imita pe Trăistaru, cu cîte o vorbă franțuzească în 
conversaţie. 

— Ar fi chiar mai bine să nu te interesezi prea mult 
de Leonin. 

— E intrigă ? întreba fata, jucîndu-şi îndrăcit ochii în 
ochii lui. Ce bună e vorba şi privirea unei fete care ştie 
să te ispitească. 

— Ascultă-mă, domnişoară, și te vei convinge. Leonin 
e amantul tuturor infirmierelor. 

La jocul ei cochet, el răspundea ţeapăn, uitase de spi- 
ritul de observaţie. Ar fi trebuit să știe ce-i plăcea la 
fată, dar în afară de ochii mici, rizători, şi de părul blond 
auriu, nu putea prinde nimic. Pofta iscată în el nimicise 
orice judecată. Răsfoia carnetul de notițe și dintr-o dată 
patima irupse în el. 

— Unde ne putem întilni ? 

Fata se înroși, lăsă privirea în jos şi nu răspunse. Ce 
prost, o luase țărănește de tot. Și, apoi, ca s-o dreagă: 
Să stăm de vorbă mai în tihnă... 

Ca să pară indiferent, deşi inima i se bătea convulsiv 
în piept, privea la notițele din caiet. Tocmai atunci trecu 
pe lingă ei Cornelia 'Toporaș şi făcu semn Alicei să meargă 
împreună. Fata se ridică şi, după o ușoară ezitare, îi șopti : 

— Vino la mine acasă... mă găsești în fiecare seară, 
de la șase în sus. 


— Unde locuiești ? giîfii Leluţ întrebarea. 
— Caută și mă găseşte... rise fata, și ridicîndu-se, vru 
să-i ia carnetul, dar Leluţ îl băgă în buzunarul de la bluză. 

— Acesta-i zălog. Rămine la mine. 

— N-ai să poţi dormi la noapte, îl ameninţă ea, are 

să se prefacă în statie... şi fugi după Cornelia Toporaș. 

Leluţ privi după cele două fete. Soarele se întunecase, 

| era ca aburul ieșit dintr-un cuptor înroșit. Și, totuşi, ace 

aurite scăpate printre rotocoalele norilor înțepau mugurii 

| şi explodau în mici artificii roșiatice peste buchetele de 
flori ale crengilor. 

De la poartă, Alice întoarse capul și zimbi. Cu răutate, 
el se gîndi la Leonin. I-o sufla şi pe asta... 

Urcă încet în cameră, se spălă pe miini şi luă „Micul 
tratat de grafologie“, să, controleze scrisul fetei din ca- 
ietul de notițe. Un parfum de liliac se desprinse din el. 
Scrisul foarte înclinat, temperament impulsiv, pasionat. 
Trăsături inegale în dimensiuni, cînd pline, cînd subțiri, 
suflet cochet. Rindurile gladiolate, cu litere din ce în ce 
mai mici, semănind cu ascuţișul săbiei, multă şiretenie. 
Absența accentelor pe „ă“ şi „î“, a punctelor și sedilelor 
dovedeau sensibilitate şi grabă în dragoste. 

'Trezindu-se din somn, Leluţ dete cu ochii 
de caietul Alicei lingă „Micul tratat de grafologie“. Îi 
tălmăcise scrisul înainte de a adormi după-amiază, po- 
trivit învăţămintelor grafologiei, în care chiar și Urlieşu 
credea. „Grafologia, îi spusese el, n-a ajuns încă la acea 
exactitate matematică, idealul oricărei științe, dar conţine 
în ea toate virtualităţile ştiinţifice. Chiar în acest stadiu 
imperfect, ne poate da preţioase informaţiuni. Grafologia 
poate fi asemănată cu psihanaliza lui Freud, își descoperă 
ascunzișurile inconştientului“. 

Din nou psihanaliza. Teoria lui Freud îi intrase în cap, 
ca obsesie. Dibuia în ea puteri ispititoare. Nu era numai 
o simplă podoabă intelectuală, bună pentru şedinţele 
științifice ; locul ei se afla în panoplia voinţei, alături de 
spiritul de observaţie ca armă de atac şi pavăză de apă- 
rare. Dar blestemata teorie i se ascundea. Nu ştia din ea 
decit ceea ce putea prinde din fărimele auzite la ospeţele 
intelectuale ale lui Urlieşu. Cărţi și reviste, pentru ca 
să se informeze, nu puteau fi găsite în Bucureşti. Rămă- 

sese Magheru, dar nici la el nu putuse încă ajunge. Îl 
căutase de două ori acasă și, fiindcă în amîndouă rîndu- 
rile feciorul, foarte politicos, îi spusese că domnul doctor 
lipseşte, își zisese că elegantul inutil nu voia să-l pri- 
mească. De fapt, îl supăra casa aceea boierească, de cără- 
midă gălbuie, moale și dulce la vedere, cu ferestrele lungi 
şi boltite ca la bisericile gotice, şi cu vitralii în loc de 
geamuri. Îl supăra și feciorul prea stilat, mai mult artist 
decit servitor, cu vestă vărgată scrobită și guler tare, care 
vorbea atît de potolit şi atît de misterios, cu accent pari- 
zian într-o perfectă limbă românească. Se jurase că nu 
mai pune piciorul în casa lui Magheru. 

Luă caietul Alicei de pe noptieră. Îl ajungea vorba 
fetei : caietul se prefăcuse în ființă vie. Cît era Alice de 
ispititoare. O dezbrăca pe-ndelete cu mintea, s-o cunoască 
mai bine. Formele pline, linia sînilor, coardă tare și pîn- 
tecele elastic. Aşa-i spuneau simțurile, mai în măsură 
decit ochii să cunoască adevărul. Alice îl interesa mai mult 
decît Lia. 

Grafologia situase perfect pe cele două fete. Alice co- 
chetă, numai după scrisul ei inegal, risipit, după felul cum 
arunca linioarele şi cozile literelor ; Lia, cumpănită, rece 
și serioasă, cu scrisul vertical perfect organizat, cu ova- 
lele lui „o“ şi „a“ perfect încheiate, cu mare precizie în 
punctuație. Faţă de Alice, senzuală și pofticioasă, sufletul 
ştia ce voia. Numai chipul ei îi punea sîngele în mișcare. 
Atracţiunea ei era violentă și zgomotoasă. Dar ce senti- 
ment îl mîna spre Lia? Nu ştia. Poate numai orgoliul. 
Fată de boier, frumoasă, cultă... și asta însemna mult. 

Ileana, ajutoarea infirmieră de la femei, deschise ușa 
și-i spuse făcînd cu ochiul. 

— Te caută o domnişoară. E jos. 

Cu Ileana, femeia solidă și pieptoasă, cu umerii obra- 
jilor pietroşi şi falca trasă înainte, se culcase de cîteva 
ori pe vremuri. De aceea, femeia își permitea anumite 
familiarități. 

— Cit e ceasul. Ileană ? întrebă el, întinzîndu-se din 
umeri şi din gît. 

— Trecut de patru. 

Leluț se ridică speriat. Depăşise ora somnului de după- 
umiază, își stricase planul. Şi cine ştie ce caracatiță de 
bolnavă îl aștepta. S-o ia dracu ! Dar infirmiera continua 
N suridă cu înţeles. 

11 Chinuiţii nemuririi 


— Nu-i bolnavă, şi nici una de la „pod“, e o dom- 
nișoară. 

O gropiţă afundă în bărbie îi sări în ochi. Alice. Trase 
repede halatul și de mare grabă nu nimerea mîneca. 

— Mai încet, să nu-ţi scrînteşti năravul... 

Ce ordinare devin femeile, se răzbună şi ele cum pot. 

— Du-te şi-i spune că viu numaidecit. 

— Las-o să mai aştepte... și femeia ridică de jos un 
guler tare şi cravata ; îndreptă apoi cărțile de pe masă, 
deschise fereastra și numai după acest pospai de ordine 
plecă, 

Imaginea Alicei prindea din ce în ce mai mare consis- 
tenţă. Aceeaşi senzaţie de triumf. Scoase o cămaşă curată 
şi o cravată lavalieră, care îl prindea. Bine se mai potri- 
veau lucrurile. Cind era să alerge după ea, iat-o, supusă 
venind să-l găsească. Își aranjă părul în oglindă. Vorba 
Ilenei : să mai aştepte. Așa îl sfătuiau şi codițele de la „ș“* 
Şi „Į“, aruncate la întîmplare. Capricioasă. Deci încet, 
încet. Încă o dată freza, cravata, şi bluza nou spălată... s-o 
lase deschisă la gît să se vadă cămașa de olandă și bretelele 
de mătase. Îşi puse calota albă de chirurg, cu mare mește- 
şug, ca să-i atirne o șuviță de păr pe frunte. Și cobori scă- 
rile. Dar jos, în loc să dea buzna, se opri deodată parcă 
i s-ar fi proptit o barieră în piept. Lia... Și-şi simţi patima 
strinsă ca-n cătușe. 

— Ce plăcută surpriză, scumpă domnişoară... 

Voia să fie afectuos, dar nu izbutea ; voia să se bucure, 
dar îi lipsea entuziasmul. Lia cădea la timp nepotrivit. 
Ea era rezervată pentru mai tîrziu, cînd va fi terminat 
cu Alice. 

— Sint cam supărat pe dumneata, glumi el. N-ai mai 
dat semn de viaţă. 

— De vacanţa Paştelui am fost acasă și acum am în- 
ceput prepararea examenului. 

Intenţionat, întârzie să ţină mîna fetei într-a lui. 

— Cărei împrejurări datorez marea bucurie a vizitei 
dumitale ? 

Fata se desprinse ușurel. Gestul, chiar dacă îi venea 
împotrivă, nu-l nemulțumi. Era pe potriva tilcuirii gra- 
fologice. Caracter ferm, prudent. care nu se dăruiește, nu 
se oferă. Spirit clar, conştiincios. 

— Vreau s-o văd neapărat pe doamna Stamatu. 

— Pe nebuna din amor... rise el satisfăcut. 

— Pe marea noastră poetă... spuse Lia serioasă şi gin- 
ditoare. 7 

Interesul Liei pentru bolnava de la rezervă începu să-i 
prigonească gîndurile. Prin urmare, nu de dragul lui luase 
drumul pînă la Filantropia, nu ca să repare o greșeală 
elementară de tact. 

Mergeau încet pe coridor. El rărise pasul și simțea cum 
Lia îl potriveşte pe al ei fără să-şi dea seama. Avea să-i 
înfringă trufia ciocoiască, trufia care o îmboldea la rezis- 
tenţă. Chiar şi în iubire, lupta e cîștigată de cel mai tare. 
Sufletul ei era organizat, ei bine, el avea să i-l dezor- 
ganizeze. 

— Ți-am povestit, domnişoară, de cea mai caraghioasă 
declaraţie de dragoste pe care mi-a făcut-o poeta dumi- 
tale, Ioana Stamatu, într-o clipă de beatitudine poetică. 

— Era beţie cloroformică... 

Căutind s-o scuze, Lia îl îndirjea şi mai mult. 

— Vechiul dicton „in vino veritas“. De altfel, se în- 
cadrează perfect în teoria lui Freud, în epocala teorie a 
lui Freud. 

— E poetă mare... spuse fata. 

Altă tactică. Toate femeile sînt la fel. Ca să nu se 
dea învinse, folosesc ca ultim mijloc încăpăținarea. Dar 
Leluţ era în elementul său, oricît de grea era lupta. 

— Acum câteva zile, altă declaraţie, într-o formă și 
mai caraghioasă... şi rizind povesti toate amănuntele jo- 
cului de la pansament. 

— Ştii ce ? Să vorbim despre altceva. 

De pe obrazul oacheş al lui Leluţ fugi parcă tot sîn- 
gele. Își simţi paloarea feţei și inima zvicnind dureros. 
Ce vorbă ! O apăra cu adevărat, sau nu-i plăcea tăioasa 
lui ironie ? În orice caz, Lia dovedea o trufie care lui îi 
contrazicea toate socotelile. 

— Merg şi eu cu dumneata. 

— Sînt foarte fericită. 

Prin urmare, prezența lui n-o supăra. Avea acum pri- 
lejul s-o supună şi mai de aproape spiritului său de ob- 
servaţie. 

Fata bătu timid în ușa rezervei. Era emoţionată. Exces 
de sensibilitate. El, care nu admitea să facă act de supu- 
şenie față de o bolnavă, ciocăni de citeva ori tare ca o 
toacă. Se auzi acum și răspunsul dinăuntru. Leluţ deschise 
uşa şi-i făcu loc Liei. 

— Dragă doamnă, v-am adus o mare admiratoare... 
pe domnişoara Lia Caloianu. 

În prima clipă obrajii poetei se îmbujorară. Mai adi- 
neaori se dojenea că spiritul de observaţie îi era deficitar. 
Nu avea dreptate. Poeta încerca să suridă, dar colţurile 
gurii nu reușeau să se ridice, iar între ochi și frunte se 
vedea o cută agresivă. Chipul ei realiza mai mult o schimă 
decit un surîs. O încerca gelozia. 

— Sint studentă la litere şi, pentru examen, mi-am 
luat ca temă ultimul dumneavoastră volum. 

Ce dulce vorbea Lia ! Glasul ei vibra uşor de emoție. 
Dar Ioana nu reușea să-și dreagă fata. Tot încruntată, tot 
plictisită. Vădit, era geloasă. Azi Lia era reactivul în locul 
cloroformului şi al tamponului semnalizator. 

— Draga mea, poezia nouă trebuie să fie o răzvrătire 
totală, chiar brutală, împotriva sămănătorismului pompier. 
Se simte nevoia unei mișcări renovatoare. O răzvrătire 
care să ducă la revelaţie... 

Vocea ei era aspră și repezită, ca și cum Lia ar fi re- 
prezentat curentul sămănătorist, împotriva căruia duce ea 
lupta. 

— Sînt absolut de acord cu dumneavoastră. Eu citesc 
numai poezia engleză. Poetul meu favorit e Shelley... 

Faţa Ioanei Stamatu tresări într-o parte. Fusese între- 
ruptă în gîndire. 

— Ne-a nefericit Grigorescu. 

— Care Grigorescu ? 


— Pictorul. Ne-a nefericit cu ţăranii lui ideali, dar 
nu autentici, şi cu boii lui, plicticos de frumoși. Ne tre- 
buie o mișcare viguroasă, o revoluţie spirituală. 

Pentru întiia dată lui Leluţ îi plăcea Ioana. Spiritul 
combativ era în firea lui şi negarea curentelor la modă 
îi mergea pe suflet. 

— Cel mai mare poet al tuturor timpurilor este Bau- 
delaire... bineînţeles, dacă vom excepta cele cîteva poezii 
balast, care, mă întreb, de ce mai stăruie în ediţia defini- 
tivă, fiindcă el a rupt cu dialecticismul şi nu s-a sfiit să 
cerceteze colțurile cele mai întunecate ale stării lirice. La 
el găsesc eu acea revoluţie spirituală, imaginea lumii ieșită 
din poezia sa o dovedește. 

Poeta căpătase o culoare în obraji şi, astfel întremată, 
se schimbase complet. Pielea devenise fină şi trăsăturile 
frumoase. În mintea lui Leluţ, stăruia credinţa că acum o 

descoperea, era din ce în ce mai mult alta. Cit despre Lia, 
ea nici nu percepea ostilitatea poetei. Continua s-o asculte 
transfigurată, cum îl asculta pe Leonin cînd era la pian, cu 
ochii pe jumătate închişi și cu surisul în colţul gurii. 

Pe noptieră, un vas cu gladiole roşii. Îi trebuise timp 
pînă să le vadă, și se mustră din nou. Ar fi vrut ca ochii 
lui să prindă tot dintr-o dată, fotografic. Poate că n-avea 
suficient dezvoltat simţul umorului. Căci un vas cu flori, 
într-o rezervă întunecată de spital, îmbicsită cu miros de 
parfum şi antiseptice, plină de cărți — pe masă, pe 
scaune — cu dulapul deschis, lăsînd la vedere capoadele 
și rochiile, o chisea de dulceaţă, o ceașcă de ceai goală... 
totul se putea preta la o prezentare umoristică. Și, pe 
deasupra, poeta... 

— La noi nu recunosc decît un singur poet autentic, 
pe Dalocrin de la Craiova. Păcat că n-are talent și-i ne- 
bun... Face haz de el pompierismul nostru sămănătorist, 
dar dacă Daloerin ar avea şi talent, nu numai geniu... 

— Vai, doamnă... se amestecă Leluţ în vorbă, cred 
c-aţi comis o gravă inadvertență. Cum vine asta : are ge- 
niu, dar n-are talent ?... 

Poeta îi primi observaţia cu un surîs, în parte cochet, 
în parte dulceag. Acum observă el că șanțul ce scobora de 
la aripa nasului către bărbie se mai estompase, că obrajii 
se împliniseră şi roșul buzelor îşi lărgise conturul. 

— Haosul fecund din capul lui Dalocrin ar avea ne- 
voie de oarecare grad de talent. 

Din nou vorbea cu necaz, parcă în pofida Liei. Dalo- 
crin, de care rîdeau la Craiova, şi de care ridea întreaga 
țară, era o butadă. Convorbirea le fu întreruptă deoarece 
intraseră Magheru, Bratu şi Blidariu, bineînţeles, înso- 
tiți de Leonin. Ciudat. De data asta vizita lor nu-l înciudă 
pe Leluţ. 

— Sînt sigur să am întrerupt o pasionată discuţie lite- 
rară... nici n-aţi auzit bătaia noastră în uşă, 

— Vă cunoaşteţi ? întrebă Ioana. 

— Am cunoscut-o pe domnișoara la balul mediciniş- 
tilor. 

Leluţ se aștepta la un compliment, așa s-ar fi cuvenit. 
„Cine n-o cunoaşte pe domnișoara ?“. Sau : „Cine a vă- 
zut-o odată pe domnişoara, n-o poate uita“. Dar Magheru 

nici nu se gîndi la aşa ceva și asta aducea a necuviință. 
Lia era acum, într-un fel, proprietatea lui, trebuia deci 
să fie remarcată. 

— Cum merge, draga mea ? întrebă Magheru pe poetă, 
trăgîndu-și un scaun lingă patul ei. Bratu şi Leonin ră- 
măseseră în picioare. 

Femeia își îndreptă ochii rizînd către Leluţ. În clipa 
aceea, el își zise că neîndoios poeta îl iubea şi se simţea 
mândru. 

— Cred că săptămina viitoare plec... mi-or fi de ajuns 
patru luni. 

În sufletul lui Leluţ, se ivi un nou sentiment, de re- 
gret. N-o iubea, nici măcar n-o simpatiza, dar îi intrase 
în obicei. Prin intermediul ei putea cunoaşte şi situa oa- 
menii, şi tot ea îi prilejuise discuţii interesante. 

— Discutăm cu domnişoara despre poezie, spuse Ioana 
Stamatu. 

— Subiecte inepuizabile cînd se găsesc două femei 
laolaltă : iubirea şi poezia. Fără a fi paradoxal — atitu- 
dine care nu se mai potriveşte la o anumită vîrstă — tre- 
buie să recunosc poeziei şi iubirii puteri ce transced firea 
umană. Ele opun aparenţei imutabile a existenței fluviul 
năvalnic al devenirii... fac parte din fenomenele greu de 
explicat, sînt adevărate minuni... 

— Ce dar aveţi, domnule doctor, de a vă ridica peste 
realităţile vieţii... se extazie Leonin. 

Leluţ, mereu la pîndă, îi zise că Leonin îl lingușește, 
că a devenit omul lui Magheru şi, „a fortiori“, duşmanul 
lui Urlieşu. 

— În jurul dumneavoastră, sufletul meu... şi apoi se 
corectă, sufletele noastre se înalță, se purifică. 

Pe măsuţa de noapte se găseau două mere și trei man- 
darine. Tava era zmălţuită şi cu flori albastre. Leluţ notă 
tot, potrivit hotăririi de a nu lăsa să-i treacă nimic ne- 
observat. 

— Da, sufletele se purifică... repetă Leonin. 

Leluţ îşi- răspunse sieşi : Poate sufletul tău, sufletul 
tău de milog. Și iar fu la postul de observaţie. Pe dulap, 
o sticlă de vin şi o cutie de plicuri. Dar, fără să vrea, 
părăsi postul de observaţie, fiind atras de vorba lui Ma- 
gheru. Nu trebuia să-i recunoască vreo valoare, altfel se 
lăsa prins ca nărodul de Leonin. El un singur idol avea, 
pe Urlieșu. Trădînd pe Urlieșu, se trăda pe sine. 


154 


— Vezi cu ochii entuziaști ai tinereţii, dragă Leonin. 
Îmi atribui însușiri fireşti oricărui ins la vîrsta mea... vei 
fi şi dumneata ca mine atunci. 

— O, cît aş vrea... j 

Leluţ îşi întoarse privirea de la o umbrelă de femeie, 
ca să-i răspundă în gînd lui Leonin. Îţi doresc, chiar, ca 
la patruzeci de ani să ajungi zmintit ca idolul tău... şi îi 
apropia pe amindoi : ciocoi ! Cine se adună, se aseamănă, 
Vechi proverb, dar plin de înţelepciune. El cu Urlieșu și 
Leonin cu Magheru. : 

— Mă găseam într-o şarjă împotriva neamului nostru. 
Sînt sigură că românii nu vor da niciodată poeți mari... 
spuse poeta agresiv. 

Vorba asta zbîrnii ca un titirez în sufletul naționalis- 
tului Bratu. 

— Vai, doamnă... dar nu există popor cu o poezie mai 
frumoasă ca a noastră. 

Nici chiar prezenţa lui Magheru nu îmbunase sufletul 
poetei. Era pusă pe gilceavă. 

— Îi înţeleg pe pictorii, pe poeţii şi pe toţi artiștii 
care se expatriază. 

— Credeţi că nemţii sau francezii sînt mai deştepţi 
ca noi ? i 

La adăpostul pledoariei lui Bratu, Leluţ putea prinde 
hora privirilor celor de faţă : Leonin, plin de admiraţie 
și supuşenie pe urma lui Magheru ; Bratu, străbătind ca 
la o întrunire naționalistă întreg cuprinsul ţării, de la co- 
cioaba ţăranului şi pînă la palatele boiereşti ; Lia, visînd 
cu ochii deschişi şi privind-o pe Ioana Stamatu; jar 
aceasta oferindu-i-se lui de-a dreptul, cu văpăi și scîn- 
teieri de patimă. Numai Magheru, absent, era departe 
de ei. 

— Nici nemții, nici francezii şi nici englezii nu sînt 
mai inteligenți ca noi, se înverşuna poeta. Acolo e alt- 
ceva... acolo întreaga națiune creează, întreaga națiune se 
exprimă prin tine. Erudiția noastră e semnul leneviei şi 
al neputinței... 

Se potrivea în gîndire cu Blidariu. Și, fiindcă Bratu 
părea mirat, ea continuă : 

— Nu vreau să vă sperii cu paradoxele... dar lenea tre- 
buie mascată chiar faţă de tine însuţi, și cel mai uşor sis- 
tem este al erudiţiei. 

— Nici mie nu-mi vine postura de paradoxal, dar 
cred că prin oamenii apusului se realizează ceea ce se nu- 
mește harul divin, spuse și Magheru. În urma rostirii lui, 
se lasă tăcere adincă. Leluţ era mereu la pîndă să com- 
pare și să stabilească diferenţele. Părul lui Magheru era 
uşor bucla, negru, cu reflexe argintii, din pricina firelor 
albe ce se grămădeau pe la tîmple. Oare îl ondula cu 
fierul ? 

— Se poate ca în poezie şi muzică să dăm ceva, inter- 
veni şi Blidariu în discuţie, fiindcă liricul este expresia 
spumei sufletului ; dar în filosofie, nimic... Filosofia este 
minereu de preţ şi nouă ne lipseşte minereul preţios. Poe- 
zie, poate ; filosofie, nu. 

— Cum, Blidariule, crezi că poporul român este lovit 
de un complex de inferioritate ? întrebă Magheru. 

Leluţ rupse dintr-o dată firul observaţiei. Complex de 
inferioritate : Rămăsese cu ochii aţintiţi la Magheru care 
azvîrlea cu indiferenţă un obol din bogăţia lui științifică, 
așa cum ar fi aruncat un ban în pălăria întinsă de un cer- 
şetor. Complexul de inferioritate : Mintea lui, veşnic la 
pîndă, specula mari posibilități. Complexul de inferiori- 
tate : Nici nu mai luase seama că poeta vorbise într-una 
şi că Magheru se ridicase. 

— Scumpa mea, te-am văzut, m-am convins, ca me- 
dic și ca prieten, de marele progres... și după ce dete mina 
cu toţi plecă urmat de Leonin. 

Nu mult după aceea plecă și Leluţ. Lia nu-l mai in- 
teresa, poeta nu-l mai interesa. Trebuia să treacă în car- 
net, printre problemele de cercetat, şi complexul de 
inferioritate. 

Bătrînul Podariu opera o hernie. Profe- 
sorul îşi dăduse învoirea, bineînțeles, sub controlul lui 
Leluţ. Dar Podariu tăia cu mînă sigură și nu se pierdea 
prin regiunile izolate oarecum din corp prin comprese şi 
cîmpuri. Termină de suturat şi-şi privi opera cu mîndrie. 

— Sînt douăzeci şi şase de ani de cînd n-am mai ope- 
rat. La circumscripție, cîte un abces sau vreun flegmon. 
Mai aplici din cînd în cînd forcepsul, dar vreo operaţie 
veritabilă, ferit-a stîntul... 

— Și, totuși, a mers surprinzător de bine. 

De felul lui, Podariu era hazliu, dar bucuria că-i reu- 
şise operaţia îl făcuse de-a dreptul caraghios. Om bătrîn, 
aducea a căpitan rezervist, învăţind tema de la un sub- 
locotenent. 'Trecuse în mintea copilăriei şi Leluţ încerca o 
poftă perversă să-l zgîndăre. 

— Mă mir că, dăruit cum ești, de la natură, n-ai luat 
un spital, domnule doctor. 

Podariu trase un oftat zgomotos, ca un început de căs- 
cat, privind cu melancolie în trecut. 

— Ce vrei, dragă ? Vrăjmaşii... 

— Aş putea spune că toţi avem vrăjmași... continuă 
Leluţ. 

Podariu înălță capul şi încruntă sprincenele, 

Eu, dragă, n-am putut şi n-am ştiut a fi intrigant. 
Cînd scoase halatul, rămase în tricou ca și Trăistaru. 
Trecu apoi alături să-şi schimbe hainele de la operaţie. 
Apăru în cămaşă de olandă, cravată lungă prinsă în agrafă 
de aur şi bretele de mătase. Întocmai ca Trăistaru. 

— Cum ţi-am spus, dragă Lelut, eu n-am ştiut ce-i 
intriga, n-am știut ce-i lingușirea. 

Ceru glicerină, ca să-şi moaie pielea înăsprită de perie. 

— În ţara noastră, nu izbutesc decît lichelele și intri- 
ganții. Ascultă ce-ţi spun... ești tînăr, şi vorba unui om 
în vîrstă... 

Podariu nu-şi spunea bătriîn, ci în vîrstă. Acum își 
îmbrăcase costumul. Costum nou de culoare cenușie, cu 
haina pe talie încheiată la doi nasturi. Întru toate ca Trăi- 
staru. Repede se dedase omul. În cîteva săptămîni, se dre- 
sase. Altul îi era portul, alta vorba. O luase de la îmbrăcă- 
minte. Cu halatul pe umeri, ca să ţină hainele la vedere, 
începu să coboare scările. 

— Nu poţi trece, dragă, prin lume ca un vierme ne- 
mernic, ducînd numai povara trupului. Să însemni şi tu 
ceva, să se uite cu admiraţie ceilalți la tine, și chiar cu 
frică... „Mă, ăsta-i Podariu... „Podariu ? Care Podariu ?...* 
„Nu te mai face, marele chirurg“... 

Uitase de halul în care venise — copilul de bogda- 
proste — și cum se umfla le atîta importanţă. Nici o umbră 
nu-i tulbura limpezimea siguranţei. 

- Iar după moarte să te preamărească și alţii, nu 
numai popii cu veşnica pomenire. 

"O neînsemnată operaţie de hernie îl îmbătase. Delira. 
Se vedea chirurg mare şi trăind nemurirea. Dar ifosele 
astea mergeau cu alţii, nu cu un om ca Leluţ. Sub hainele 
noi, el îi dibuia pîntecul rotund şi pieptul păros ; iar pan- 
talonii largi și cu manşete nu-i puteau ascunde picioarele 
încovoiate ca două paranteze. 

În ăreptul cancelariei, se despărţiră. Caraghiosule, mai 
va pînă la nemurire. Şi chiar pînă la „domnie“... fiindcă 
părul său rar şi cărunt nu putea fi dat, ca al lui Trăistaru, 
peste cap ; iar din spate, i se vedea ceafa scurtă şi groasă. 
Caraghios, nespus de caraghios. Poftim, ce-i trebuia... ne- 
murirea ! Pe Podariu trebuia să-l dezumfle... 

În sala de pansament, îl uită dracului. Altă bucurie îi 
plesni însă în ochi. Alice stătea le vorbă cu Cornelia Topo- 
raş. 

— Ce bucurie, domnişoară... 

Banal început, prost început. Dar ce să facă ? Ginduri, 
doruri și pofte se amestecau laolaltă, şi nu era în stare 
să le stăpinească. Ar fi vrut să fie ironic sau sentimental, 
prietenos sau măreț ; să-şi mărturisească intenţia prin fraze 
elegante, tăioase, sentimentale, prin roiri de imagini, sau 
prin tumultoase avalanșe de patimă. Să se ştie scos din 
calapodul obişnuit. Ar fi vrut să aibă debitul de cascadă 
al lui Magheru ; să-și dovedească dorul, dar să-și ascundă 
fuga şi, totodată, să înalțe şi să onoreze pe femeia căreia 
îi adresa un omagiu. 

— Aş vrea să-ţi spun ceva. 

Acum o nimerise și mai prost, ţărăneşte. Ridea de Po- 
dariu şi-l batjocorea, uite că deseori şi el își pierdea „glan- 
tul“ orășenesc, devenind rural. 

— Isprăveşte ce ai de vorbit cu domnişoara... eu te 
aştept în grădină, pe bancă. 

— Viu numaidecit. 

Nici teama, nici ruşinea nu-i mai încurcau acum gîn- 
durile. Nici inima nu-l mai strîngea în piept, ci doar pofta 
care-l sugea ca o ventuză, din capul pieptului pînă la pîn- 
tec. Nu se simţea în inferioritate. ca la întilnirile cu Lia. 
Dimpotrivă, trăia spontan, autentic. Imboldul care-l mîna 
era viu şi luminos, ţișnit din trup ca o vină de fintînă arte- 

ziană şi împrăştiat apoi într-un buchet de doruri care 
cădeau revărsate şi puneau în vibrare fiecare fibră, fiecare 
por. Degetele i se mişcau nestăpinite, ochii îi clipeau fără 

voie şi gitlejul se pusese prostește să înghită în sec. Ar fi 
vru: să strîngă, să strivească, să muşte. Se simţea țăran şi 
asta îl bucura. 

P În grădină, Bratu și părintele Manoil. Ca să-i treacă 
timpul şi să-şi potolească înverșunarea, se opri lingă ei. 

— Ce faci, părinte ? Nu te-am văzut de mult. Unde 
lucrezi ? 

— La medicală. 

— Dar tu, Bratule ? 

— Vreau să-mi dau teza. 

— Aşa de curînd ? 

— Pe mine mă așteaptă circumscripţia... 

Circumscripţia. Un Podariu în perspectivă. Dar nu 
Podariu ca cel de azi, visînd glorie și nemurire, ci bătri- 
nelul de mai alaltăieri cu fața plîngăreață, bun pentru 
apostrofa lui Trăistaru : E prost omul care îmbătrinește... 

— E atita nenorocire și mizerie în ţară... spuse Bratu. 

Cuvintele lui, cînd trimbiţate, cînd prohodite, sunau fals 
şi afectat. Leluţ nu credea în sinceritatea apostolilor. Și el 
era de la ţară, crescut în mizerie, de ce nu vorbea ca Bratu ? 
Pentru că era cinstit şi nu-i plăceau strîmbăturile. 

— Mi-e scîrbă de lingușşirile şi intriga de la oraș. Și 
tu, n-ai fi mai fericit la tine, la Boceni, în casa părin- 
tească ? 

— Mai slăbește-mă, dragă... îl întrerupse Leluţ. Lin- 
gușirea şi intriga sînt şi mai ale dracului la ţară. Lingu- 
șirea prinde la cei răi și intriga la cei leneși. 

I-o făcuse. În sufletul lui, era clocot înciudat. Alice nu 
mai venea odată și demagogul ăsta bătea cîmpii. 

— Păcat de tine, Leluţ, că trădezi. 

— Ce trădez ? întrebă el, dar ochii îi erau la ușa cea 
mare a spitalului. 

— Trădezi marea cauză a poporului românesc. 

Leluţ ridică din umeri și stringînd din buze mormăi : 

— Mofturi, mofturi... 

Bratu şi Manoil se depărtară discutînd. Puneau țara la 
cale, care de care mai bun român, mai om de omenie, unul 
cu Dumnezeu, celălalt cu patria. Şi-i judeca în batjocură. 
Le cunoștea Evanghelia : cultură, prosperitate, moralitate. 
Pe urmă își potoli judecata. De ce să-i contrazică ? Dimpo- 
trivă, să-i încurajeze. Unii trebuiesc dezorganizaţi, Lia de 
pildă ; iar alţii organizaţi în propria lor prostie. Medici de 
circumscripție. Acesta le era viitorul. Își au și ei locul sub 

soare. Se situează, te situează, fac. oficiu de subalterni. 
Şi din gura prostului de Badea puteau ieși vorbe înțelepte : 
pe pămînt sînt stăpîni şi slugi. 

Bratu, Manoil, Podariu alcătuiau simburele de crista- 


lizare a unei prime categorii, medici de circumscripție sau, ` 


cel mult, medici de spital. Din Iancu, Teodorescu și Țepeluş 
se alegea o altă categorie. Medici practicieni, cu cabinet şi 
misiţi, ei înșiși misiţi pe lîngă profesori. Cobora ţăranul 
chiabur din tren, misitul îl ducea la Iancu, şi Iancu îl tre- 
cea mai departe unui profesor, de pildă domnului profesor 
Leluţ. 

Domnul profesor Leluţ. Gindul i se topi în broboane 
mici, ca zahărul în apă. Domnul profesor Leluţ ! Ce fru- 
mos suna. Evoca puterea domniei şi graţia nemuririi. 

Dinspre ușa cea mare, pe unde aştepta să apară Alice, 
nici un semn. În curte, Bratu și cu Manoil, abia mişcîn- 
du-se către poartă, se opreau, gesticulau și apoi o porneau 
binişor. El n-avea liniște. Pofta pe de o parte, curiozitatea 
pe de alta, îi amestecau și-i frămîntau gîndurile. Ce făcea 
Alice ? Ce discutau demagogii ? Cîţiva porumbei, parcă să-i 
facă în necaz, săreau în drumul lui. Și niște gîze plicti- 
coase începuseră să-i dea tircoale. Totul îl necăjea, totul 
îi suna în pofidă. Și lumina aburită a dimineţii în răzoare, 
şi egretele albe pe crengile de castani. În clocotul acesta de 
viaţă, el se simțea stingher și fără rost. Încă o privire cer- 
cetătoare către ușă şi, apoi, înapoi la Bratu și Manoil. 

— Ce discutaţi, mă ? 

Era cît pe aci să zică „mă, fraților“, dar se reţinu, să 
nu se scoboare. „Mă, fraților“ aduce a prea multă egali- 
tate. De la Badea citire... 

— Ce discutaţi cu atîta înverșunare ? Sînteţi pe pozi- 
ţie de adversitate ? 

— Dimpotrivă, sîntem mai de acord ca oricînd. 

— Atunci ? 

— Sîntem indignaţi de mîrșăvenia lui Tănăsescu, şeful 
de lucrări al lui Orman. care îl critică pe profesor pe unde 
poate. 

Gîndul lui Leluţ se zburli, ca şi cum ar fi avut ţepi. 
Doar cu toţii îl văzuseră bătind mătănii la biserica sfintul 


“Silvestru, şi chiar Urlieşu își dăduse verdictul. 


— Orman e pe cale să facă o descoperire epocală, spuse 
Manoil. Şi azi, la institutul Cartian, cine crezi că-și bătea 
joc de el ? Tocmai cel apropiat de el, şeful lui de lucrări... 

— Fiindcă nu pricepe nimic din măreţia lui... reluă 
Bratu. E mai departe Tănăsescu de Orman decît pămîntul 
de steaua Betelgeuse. 

Imagini caraghioase începeau să scapere în mintea lui 
Leluț. Biserica sfîntul Silvestru, profesorul bătrîn bătînd 
mătănii alături de laborant, apoi tratamentul apendicitei 
cu mămăligă... în timp ce sîngele îi clocotea în vine după 
Alice. Ce bine putea deosebi poftele trupului de poftele 
minţii, cum deosebea Anghel Drăghiceanu aderenţele unei 
tumori de povestirea în doi peri. 

— Diletanţi... spuse Bratu cu dispreţ. 

— Care-s diletanţi ? întrebă Leluţ repede. 

— Aşa le spune Buteanu ciracilor lui Cartian. 

— Buteanu e un transilvănean scîrbos, făcu Leluţ, cu 
ochii din nou la intrarea spitalului. 

— Să nu vorbeşti rău de ardeleni, că stricăm priete- 
nia... se înfurie Bratu. 

Poftim. Cîtă aroganță la un ăla, la un medic de circum- 
scripţie. Nemaipomenit ! El nu permitea ca cineva să ridice 
glasul cînd vorbeşte cu el. 

— N-ai fi crezînd că mă poţi și bate ? 

— Pentru Buteanu fac şi bătaie. 

Tocmai acum observă printre pomi silueta Alicei şi, 
cu părere de rău că trebuie să lase nerezolvată aroganţa 
lui Bratu, se repezi într-acolo. Are să i-o plătească el cu 
proxima ocazie. 

— Bine ai venit odată, spuse el cu glas tremurat. Să 
mai stăm puţin de vorbă. 

Alice rîse cochet și rîsul îi scotea și mai mult la iveală 
formele lascive ale feţei. Ochii se îndreptau pieziș, nasul 
iși lărgea puţin nările şi prin gura rămasă întredeschisă 
se vedea într-o parte un dinte alb, rotund și tare. 

— N-am timp. 

— Spune cînd ai timp... 

Incidentul cu Bratu nu-i dădea pace, îl urmărea în 
dungă, îi vătăma clipa şi-i împiedica împrăștierea egală 
i fiorului. Ce pofticios se îndepărtau buzele, scoțind la 
iveală tot rîndul dinţilor. Ştia, mizerabila, că are buze 
cărnoase şi dinţi frumoşi, şi înţelegea să se folosească 
de ei. 

— Spune, cînd ai timp ? 

Chipul îi era pulbere în ochi şi val duios pe colțurile 
gurii. O îndrăzneală în trup și-n mișcări îl făcea să uite 
că e în văzul lumii, atît se apropiase de ea. 

— Spune, cînd ai timp ? 

Alice se înroși puţin. Era încurcată, dar fericită. Îşi 
opri puțin respiraţia şi apoi, aproape fără să vrea, răs- 
punse : 

— După-masa, între șase și opt, sînt totdeauna acasă. 

— Dar unde locuiești ? întrebă el cu vocea scăzută. 

Alice pufni în ris. Se desprinsese din alunecoasa uitare. 

— Ghici... şi-i întinse mîna, apoi plecă jucînd din 
umeri şi din şolduri, pînă la grupul Bratu—Manoil. 

Leluţ stătu cu ochii pe urmele ei. Avea nerv fata asta. 

Îi bănuia mijlocul elastic de pisică și coapsa vibrantă. 
Destul. Se întoarse ca să nu-l vadă Bratu şi ipocritul de 
popă că se pierde după fustele unei femei. Acum avea 
nevoie de liniște, să-și potolească necazul, să-și frîngă por- 
nirea. Să se ducă la Urlieşu. 

Dar laboratorul era gol. Doctorul Urlieşu fusese chemat 
la medicală. Nemulțumit, Leluţ luă din nou drumul spi- 
talului, să-l găsească. Perseverenţa e mijloc de educaţie. 
Dar în coridor, o altă surpriză. Magheru gata de plecare, 
cu pălăria în cap și pardesiul pe mină, de vorbă cu Bratu 
și cu popa Manoil. 

Își întrerupse cursa pentru căutarea lui Urlieșu, prea îl 
interesau oamenii aceştia adunaţi în ceată de conspiratori. 

— Părinte Manoil, ai pus în discuţie tragedia omului 
ferecat de inteligență. E o idee bergsoniană... fiindcă după 
Bergson inteligența e destinată acţiunii, nu speculațiunii. 

— Nu cunosc filosofia lui Bergson, domnule doctor. Vă 
povestesc cinstit dezbaterile cu mine însumi. Adevărul, 
unul singur din toate timpurile și pentru toți oamenii, 
n-are lipsă de inteligenţă, ci de credinţă. Inteligența e, 
pentru mine, nu proiector de lumină, ci ecran de plumb. 
Cum mă întorc, unde mă uit, dau de opreliştea inteligenţei. 

— Nu și de un exces de modestie, rise Leluţ. 

Dar preotul nu lua seama la ironia lui, îşi continua gîn- 
dul prin ochii luminoşi și pătrunzători. 

— Prin vinele sufletului meu curge adevărul, cum, 
prin cele ale trupului, sîngele. Și gindul mi se scaldă într-o 
baie de credință, după cum celulele în plasmă... 

Leluţ socoti că-i potrivit să aducă vorba despre ce-l in- 
teresa : 

— Nu surprindeţi, domnule doctor, în vorba părintelui, 
reminiscențe freudiene ? 

Întrerupere forțată, seacă, fără putinţă de integrare în 
cursul vorbirii. Magheru se mulțumi să-i răspundă c-un 
gest indiferent şi imediat se întoarse la Manoil. 

— Vrei să spui că inteligenţa excesivă poate constitui 
un complex de inferioritate ? 

O înfiorare scurtă tulbură făptura lui Leluţ. Din nou 
complexul de inferioritate. Ce-o fi oare complexul de in- 
ferioritate ? Pentru a doua oară îl prindea din zbor în vorba 
lui Magheru. Intuitiv, dibuia în acest complex de inferio- 
ritate — orice ar fi fost el — puteri enorme. 

— Cine merge în oraş ? întrebă Magheru întrerupînd 
discuţia. 

— Cu toţii, domnule doctor. 

— Eu rămîn, spuse Leluţ și gîndul îi fu la Urlieșu. 

După plecarea lor, alergă iute în laborator. Să afle. 
Să afle şi totodată să pirască pe Magheru. Urlieşu se în- 
torsese şi era la masa de lucru. 

— O lămurire, vă rog, domnule doctor... 

— Ce e, dragă ? 

— Ce-i complexul de inferioritate ? 

Urlieșu întoarse privirea mirat. 

— Complexul de inferioritate ?... Cine ţi-a mai vorbit 
şi despre asta ? 

— Doctorul Magheru. 

Urlieşu zimbi. 

— Ia, o prostie. Diletantism. 

Lelut se simţi fericit. Magheru nu putea spune decît 
prostii. Diletantism... 


4 


În fața unei asemenea bogății, Leluţ în- 
cercă o nelinişte dureroasă. Îi era teamă şi chiar rușine. 
Urcase pe covor roşu, pe scări între balustrade de mar- 
moră neagră, şi dintr-o dată se văzu într-un vestibul mare, 
cu aspect de muzeu. Nimic cald, nimic apropiat. Totul era 
rece, distant, sumbru. Pe jos, placate rombice de gresie 
de o parte şi de alta a sălii — coloane lungi de marmoră 
neagră. În mijlocul tavanului, în cupola plină cu tot felul 

de ornamente, un lustru cu brațe înalte ca lujerii de crin, 
şi candelabre cu braţe lungi şi încovoiate ca gîtul de le- 
bădă, pe coolanele de marmoră. Prea multă piatră şi, 
firesc, prea multă răceală. 

Leluţ îşi auzea pașii sunînd cu ecou subțire pe padi- 
mentul de piatră. Casa lui Magheru era copiată pe firea 
lui, într-o armonie distantă, parcă exterioară sufletului 
omului. Și cîte sculpturi înşirate de-a lungul acestei săli, 
pe suporturi prismatice de lemn sec. Şi cît de straniu lu- 
crate. Țepene, lineare, ca tăiate cu toporul. 

Senzaţia de teamă și răzvrătirea în același timp. Bogă- 
ţia îl copleşea şi-l indigna totdeauna. Începea să se simtă 
umilit. Cîţă deosebire de modesta locuinţă a lui Urlieșu. 
Acolo puteai intra fără nici o teamă, acolo te primea gazda, 
o femeie de treabă, amestec de servitoare şi stăpînă, nu un 
fecior ca ăsta, cu mutra de artist la pensie, ras, pudrat şi 
invitîndu-te cu româneasca lui impecabilă, dar poftindu-te 
să pleci cu accentul acela de parizian scîrbos. Dar acum nu 
mai putea da înapoi. Prea mult luptase acasă cu el însuși 
pînă să se hotărască, să meargă acum pînă la sfîrşit, dacă 
se găsea aici. 

Feciorul îi arătă o ușă de stejar poleit. Aici, alt capriciu. 
Nici un ornament. Numai o clanţă nichelată. Feciorul des- 
chise ușa şi Leluţ dete cu ochii de Cornelia Toporaș, care, 
într-un fotoliu, privea la nişte desene. O mișcare difuză, 
febrilă, îi încreţi ochii și obrajii. Numai pe urmă îl văzu 
pe doctorul Magheru, ridicîndu-se întru întimpinarea lui. 

— Vă rog să mă scuzaţi, domnule doctor... 

— Mă bucur de vizita dumitale, îl întrerupse Ma- 
gheru. Tocmai arătam domnișoarei Toporaș cîteva desene 
de Rodin. Sînt o raritate. Eu le am în dar de la Rainer 
Maria Rilke... Înţelegi de ce-mi sînt aşa scumpe. 

Și, luîndu-l de braț, îl duse la un fotoliu. Leluţ se sim- 
ţea onorat și măgulit. 

— Ce te aduce la mine, dragă Leluţ ? 

Glasul și privirea lui Magheru curgeau în val dulce 
şi, odată cu ele, ginduri noi și bune. În timpul acesta, 
Cornelia 'Toporaş, care abia îi răspunsese la salut, continua 
să privească desenele, ca şi cînd el nici n-ar fi fost de 
faţă. 

— Domnule doctor, iertaţi-mă că vă întrerup dintr-o... 
şi se încurcă prosteşte. Nu găsea cuvintele, dar spre no- 
rocul lui, Magheru îi veni în ajutor. 

— Sînt la dispoziţia dumitale. Și, adresîndu-se fetei : 
Vom întrerupe puţin studiul nostru... 

Magheru îl exaspera pe Leluţ, fiindcă în faţa lui deve- 
nea parcă un manechin de gumă. Se găsea în biblioteca bo- 
ierului, dar de aiurit ce era, n-o putea studia cu de-amă- 
nuntul, potrivit poruncilor spiritului de observaţie. Parcă 
începea să regrete că venise, dar n-avea ce face, prea îl 
chinuia mult teoria lui Freud. 

— Sînt cu totul la dispoziţia dumitale. 

Ironie sau batjocură? Ce sens avea vorba asta? Și 
începu să-i caute pricină. 

— Am venit la dumneavoastră condus de cel mai cin- 
stit dor de a şti. 

Vorba lui nu era pe potriva luxului dimprejur, nici 
hainele lui, nici atitudinea lui de țăran. Se simţea degra- 
dat şi umilit. Magheru îi sfida obirșia. 

— Cu ce aș putea să-ţi fiu de folos ? 

Voia oare să-l concedieze, ca să rămînă iar singur cu 
Cornelia Toporaş ? Sau prezenţa unui om de altă teapă îl 
indispunea pe ciocoi ? Ar fi vrut să găsească o pricină, 
s-o poată şterge, să nu rămînă îndatorat boierului. Dar 
tocmai atunci feciorul anunţă pe „domnul Iosif Blidariu“. 

Glasul gîndului său ascuns a ţipat adînc și pe tăcute. 
Înţelegea scopul filosofului, acelaşi ca și al lui. 

— Să poftească... Și din nou către Leluţ : Sint al du- 
mitale. 

Acum, Leluţ nu mai simțea nici o oprelişte. Să lase la 
o parte complicațiile muierești, să fie țăran adevărat, isteţ, 
iscusit şi chiar şiret, şi să i-o ia înainte lui Blidariu. 

— De ieri mă obsedează cele auzite de la dumneavoas- 
tră şi aș vrea să le dibuiesc rostul. Sînt învăţăminte pe care 
zadarnic le cauţi în cărți. 

Vorba-i era greoaie, nu găsea termenii potriviţi, era 
stîngaci, dar nu-l mai interesa nimic alt, decit să afle. 

— Sînt un obsedat al ştiinţei. 

— Asta îţi face cinste. 

Dintr-o dată, mintea i se lumină la precizie. Mare cinste, 
să fii obsedat al ştiinţei. 

— Ne-aţi vorbit ieri, domnule doctor, despre complexul 
de inferioritate... şi vă mărturisesc cinstit că am căutat în 
toate bibliotecile din București și aşa ceva n-am aflat. 

Tocmai atunci intra şi Blidariu. Nici el nu se așteptase 
să mai găsească pe cineva, dar nu se tulbură. Aceeași ne- 

42 — Chinuiţii nemuririi 


simţire ca-n prînzitorul internilor. Nu-i păsa de nimeni şi 
de nimic. Se instalase într-un fotoliu, picior peste picior, 
ca de la egal la egal. 

— Mă iertaţi că vă întrerup, domnule doctor... 

Vorba politicoasă era numai o formulă, căci nimic nu 
dovedea în glasul lui vreo umbră de sfială. Avea ceva din 
îndrăzneala lui Bulbuc. Acum ochii i se mai dedaseră cu 
încăperea. Ciudat. Biblioteca lui Magheru nu era mobilă 
de lux, cum te-ai fi aşteptat, ci clasicul dulap de stejar, cu 
rafturi la vedere, şi nu prea înaltă, ca să poţi ajunge orice 
carte cu mîna. 

— Am venit pentru niște informaţiuni. 

— Bucuros... dar mai întîi să termin cu Leluţ. 

Leluţ ar fi vrut, dimpotrivă, ca Magheru să termine 
cu Blidariu, să nu fie spionat, ci să spioneze el. 

— Dragă Leluţ, rivna dumitale îţi face cinste, dar greu 
să găsești ceva scris. Eu am avut marele noroc să-l cunosc 
la Geneva pe Adler, inițiatorul teoriei... Dar mai întîi o 
întrebare, cunoști teoria lui Freud ? 

— Da... făcu Leluţ triumfător. Știu despre inconştient, 
cenzură şi pansexualism. 

— Dar dumneata, Blidariu ? 

Acesta răspunse numai cu un gest. Parcă nici nu voia 
să-și ostenească glasul pentru așa răspuns. 

— Atunci e bine... și domnişoara cunoaşte teoria. 

— Cum, domnişoara ?... 

I se părea o nemaipomenită îndrăzneală ca altcineva 
să mai fi auzit despre teoria lui Freud. Și încă o fată! 

— Vorbim despre complexul de inferioritate... spuse 
Magheru. 

Blidariu aprobă cu suficienţă. Asta era un mare pungaș : 
Simţul lui oltenesc, veşnic la pîndă, veşnic neîncrezător, 
veșnic pus pe bănuială, îl avertiza precis că Blidariu era 
un mare pungaş. 

— Mersul gîndirii noastre este determinat, după Freud, 
de mari forțe psihice, numite complexe. Ele sînt incon- 
știente. Un complex este format, la bază, de un element 
de reprezentaţie... libido la Freud, voința de putere la 
Adler. Acestea nu numai că ar colora, dar mișcă toate ac- 
ţiunile noastre şi, mai mult chiar, toate tendinţele noastre. 

Leluţ își ţinea sufletul strunit la maximum. Pe de o 
parte, să-l spioneze pe Blidariu ; pe de alta, să nu piardă 
un cuvînt, să nu uite o idee. Acum începea să vadă toată 

bogăţia : mobila lăcuită, cu podoabe de aur, fotolii adinci 
şi comode, covorul mare, perdelele de mătase grea şi, mai 
ales, tablourile — cu siguranță de preţ — deasupra biblio- 
tecii și pe ceilalți pereţi. Dacă o clipă şi-ar fi dat frîu liber, 
nimic nu s-ar mai fi ales din prelegerea lui Magheru. Să 
se concentreze asupra celor spuse de Magheru, mai ales 
că vorbea clar, precis, în fraze frumos cumpănite, ca şi 
cum le-ar fi scris mai dinainte şi acum le recita. 

— Insuficienţele insului, fie că sînt de natură fizică, 
fie că sînt de natură psihică, determină în conştiinţă un 
sentiment de neputinţă. 

Mladin, Badea şi Tomaziu... În mintea lui Leluţ, numele 
celor trei se perindară fulger. Fiecare cu neputința de alt 
ordin, în fiecare stăruia un complex de inferioritate. 

— Domnule doctor, se amestecă şi Cornelia în dis- 
cuţie, cu glasul ei domol, cred că acest sentiment de in- 
ferioritate e comun la orice om. 

Poftim, acum şi trindava asta. Ce se amesteca ea în- 
tr-o discuţie serioasă, de bărbaţi ? O fi stăruind şi-n ea un 
complex de inferioritate. 

— Complexul de inferioritate produce o reacțiune com- 
pensatoare în făptura noastră. Corectarea deficienţelor și 
mai ales tendința de depăşire rezultă din prezența unui 
complex de inferioritate. 

Acum Leluţ repetă strîns cele auzite. Să nu-și împrăș- 
tie mintea prin observaţie și critică de moment, să nu 
mai vadă nimic din ceea ce-l înconjura. Îşi simțea respi- 
rația gidilîndu-i nările şi, în dreptul inimii, parcă avea o 
lipsă. Magheru explica, după Adler, existenţa complexului 
de inferioritate ca un fenomen firesc în copilărie. Brutala 
irumpere în lume, naşterea, primele faze ale conștiinței, 
cu spaima produsă la fiecare pas de groaznicele forţe în- 
conjurătoare, crearea unui ideal şi a unui stil de viaţă 
sînt acte ale unei drame sufleteşti ale cărei deznodămînt 
este organizarea persoanei omeneşti. 

— Domnule doctor, încercă timid Leluţ, o întrerupere, 
acest complex de inferioritate duce totdeauna la perfec- 
tarea insului ? 

Vorbise parcă fără voie, în afara judecății. Gîndul îi 
venise nu din minte, ci din însăşi făptura sa. Ar fi zis că 
o parte a trupului său se preschimbase în gind. 

— Incontestabil. Dar sînt şi inşi care rămîn toată viața 
sclavii complexelor de inferioritate. 

— Nu sînt oare numai niște timizi ? întrerupse din 
nou Cornelia Toporaş, şi întreruperea ei rupse ca un cleşte 
gîndul lui Leluţ. 

— Îmi vine în minte Charles Bovary... 

Ce mai farsă e şi fata asta. Mutulică în serviciu, iar 
acum prinsă în beţia vorbelor. 

— Complexul de inferioritate e mai mult o cauză. iar 
timiditatea, ca și anxietatea, efectul ei. 

Spre marea mirare a lui Leluţ, Cornelia începu să 
discute. Culmea ! Nemaipomenită îndrăzneală. Cînd Bli- 
dariu tăcea, cînd el asculta, Cornelia se aprinsese la vorbă. 
Şi încă pe acelaşi ton de siguranţă ca Magheru. Leluţ se 
simțea tot mai înciudat. Cîtă necuviinţă : Putea vorbi, și 
încă ce frumos, dar cu el, nu... vezi bine, îl dispreţuia. 

— S-a exagerat, domnule doctor. Despre inconştient ni 
se dau date necontrolabile. 

Poftim, acum vroia o discuţie contradictorie, nu cu Ma- 
gheru, ci cu Freud. Magheru îi dădea prea multă atenţie, 
prea multă încredere. O externă, ce putea să ştie ea? 
Abia dacă reușea să înnoade firul în plagă. Și cum mai 
discuta despre Adler şi Freud ! Fiindcă se găsea într-un 
salon, ca și cum salonul ar fi fost mediul ei. 

— Eu cred că cel mai mare conflict e al nostru, al in- 
telectualilor... continuă ea. 

Pe faţa lui Leluţ se prinsese un zîmbet ironic. De unde 
sărea iepurele ?... Își întoarse privirea către Blidariu, s-o 
denunțe din ochi pe caraghiosa asta. Dar acesta'era de ne- 
recunoscut. Ochii lui căutau hulpav. Își pierduse aroganţa 
şi nu mai sta indiferent. Aplecat din mijloc, cu gîtul în- 
tins, ochii aprinşi, nările umflate, parcă era la masă cînd 
aburul cald al ghiveciului, cu multe vinete şi multă untură, 
îi gidila faţa. Acesta era Blidariu, nu numai un mare ne- 
simţitor, dar şi un bandit. 

— Sint în noi două tendinţe. „A şti“ se luptă în noi cu 
„a fi“. Căutind a şti, încetăm de a mai fi... A fi înseamnă 
participarea întregii noastre făpturi sufletești la o lucrare. 

Fata asta ducea îndrăzneala dincolo de obrăznicie. E] 
aflase ce avea de aflat. Nu pentru ca să asculte elucubra- 
tiile Corneliei Toporaş, şi nici pentru ca să se convingă de 
firea de bandit a lui Blidariu se afla aici. 

— Domnule doctor, spuse el, v-aş ruga... dacă din prin- 
cipiu nu sînteţi împotrivă... 

— Cu mare plăcere. 

— Să-mi împrumutaţi o carte. Știu că nu se împrumută 
cărţi, dar în sărăcia din București... 

Fără să spună un cuvînt, Magheru se îndreptă spre , 
bibliotecă. 

— Citeşti nemţeşte ? 

— Da... şi se îngimfă. N 

— Atunci, uite aici o minunată punere la punct, atît 
a teoriei lui Freud, cît şi a disidenţilor, Adler şi Yung. 

Leluţ luă cartea cu senzaţia că scoate cu amîndouă 
miinile o comoară din afundul dezgropat. Ştia că, în urma 
lui, Blidariu va face la fel, dar se bucura că filosoful nu 
ştia nemţeşte. Magheru îl conduse pînă la uşă. 

— Să mă iertaţi că v-am deranjat... A 

Vorbă de infirmier, care mulţumeşte pentru o permi- 
sie. Afară, la aer, răsuflă ușurat. Să mă iertaţi că v-am 
deranjat... şi-i venea să zimbească. Bună vorbă, bine că- 
zută, căci şi el, și Blidariu, îl deranjaseră. AĂştia doi, Cor- 
nelia și Magheru se găseau în „tête à tête“. Desenele lui 
Rodin. Moft. Preliminariile dragostei. Dar aflase ceva şi 
linea în mînă un tezaur de ştiinţă, mai bine zis — de 
putere. 


- 

Învățătura ajunge, la urma urmei, o mare 
desfătare. Toceala te fericeşte prin belşug şi plăcere me- 
canică, nu numai prin folos. Leluţ, cu cafeaua dinainte 
citea teoria lui Freud, mai bine-zis învăța, învăţa ca în 
liceu, nu urmărind textul, ci tocind buchea. Îi prindea bine 
şi pentru limba germană, cu care se dedase binişor ; îi 
prindea bine şi pentru cunoașterea mult rîvnitei teorii. 
Citea o frază, o spunea pe dinafară cu glas tare, apoi 
încă o dată, de la început. Şi tot așa mereu, frază după 
frază, cuvînt după cuvînt. Era hămesit, nu se putea să- 
lura să ştie cît mai mult. m 

Conflictul nostru e între „a fi“ și „a şti“. A şti se le- 
gase cu a fi printr-un sistem de resort în cuvintele Cor- 
neliei Toporaş. La început fusese uluit. Neaşteptat. Ase- 
menea sentințe grave în gura unei subalterne. Numai în- 
pimfare și pretenție. Avea dreptate Urlieșu. Diletanți. 

A fi şi a ști... Ce are a face una cu alta ? Prostii. 

Eşti un avar al învăţăturii... Asta nu i-o va ierta nicio- 

dată. Pentru aristocratul Leonin el era un zgîrcit ca orice 
ţăran. Prin urmare, aluzie directă la obîrşia lui țărănească. 
Proşti şi înfumuraţi. Închise cartea, să plece la contra- 
vizită. Ce frumos era legată cartea lui Magheru. Flexibilă, 
în piele galbenă — întunecată, de culoarea tutunului și cu 
monograma în colţul din dreapta. Cum îţi mîngîia de 
moale şi de călduț buricele degetelor. Apropie cartea de 
obraz și trase din plin. Îi plăcea mirosul de hirtie, litere 
şi piele, Se surprinse cu cartea aproape de buze, ca şi cum 
ar fi vrut s-o sărute. Nici nu înţelese gestul. Absurd, să 
săruţi o carte. O puse pe etajeră și cobori în serviciu, Îi 
trebuia răgaz ca să-şi vină în fire, să-și repună simţurile 
în slujba voinţei. Unde-i era puterea, dacă un oarecare 
Leonin îi putuse vătăma pofta de învățătură ? 

Eşti un avar al învăţăturii... Și acum parcă începea a 
înţelege gestul de a săruta cartea pe ascuns şi de a se 
împărtăşi de parfumul ei. Era gest de avar. Poate că aşa 
fac şi zarafii, răstoarnă bijuteriile din ulcele, le pipăie, le 
adulmecă, le sărută... gesturi de adorare, gesturi de închi- 
nare. Așa apucase din clasele primare, de la tatăl său, în- 
vățătorul Leluţ. Cartea să-i fie un soi de icoană. Învață, 
băiete, învaţă mereu... în loc de: închină-te, băiete, în- 
chină-te mereu... z 

lată din nou pe tatăl său de faţă, pe omul acela mic, 
îndesat, oacheş, cu semne de vărsat pe frunte, pe umerii 
obrajilor, şi cu mustața haiducească din stinga ruptă în 
două. De vărsat sau din bătaie ? Căpcăun, nu altceva. 
Acesta era ţăranul muncitor cu care să se fălească ? Învăţă- 
torul Leluţ, leneş, beţiv şi curvar. Și își întoarse mintea de 
la el, ca să nu se mai gîndească. Ba nu, să nu fugă de greu. 
Să nu dezerteze de la obligaţiile spiritului de observaţie. 
Era ţăran, era avar... după concepţia lui Leonin. Foarte 
bine. Dar mergea pe picioarele lui. Şi chipul i se lăbărţa 
de mulțumire. Bine-l picnise. Cum parveneau ? Prin lin- 
gușire, Botez ; prin nevastă, Mladin ; prin politică, Trăi- 
staru. El putea fi mîndru. El nu era lingușitor ca Badea, 
nici impertinent ca Bulbuc ; nu umbla după femei şi fete 
bagate, ca Teodorescu, şi nu țipa gălăgios, ca Bratu şi 

'Țepeluș. Şi totuşi judecata nu-l mulțumea. Numai Urlieșu 
putea să-i limpezească stările sufleteşti atît de încurcate. 

Urlieşu colora nişte lame. Aplecat asupra mesei din 
laborator, cumpănind cu mare atenţie fiecare lamă în colo- 

rant, era aşa de preocupat că nici nu-l auzi intrînd. Un 
gind straniu îi veni în minte. Poate că și 'Urlieșu era un 
avar ? Atita meticulozitate, atîta izolare de lumea ştiinți- 
fică, atîta erudiție. Poate că şi Urlieșu adulmeca mirosu- 
rile amestecate ale reactivilor şi noaptea, cînd era singur, 
săruta termostatul sau balanța de precizie. Tocmai atunci 
Urlieşu luă tava cu lame, s-o ducă mai la umbră, şi cînd 
se întoarse dete cu ochii de Leluţ. 

— Aici erai, Leluţ ? e m d 

— Da, domnule doctor. Dar n-am îndrăznit să vă de- 
ranjez. T t 

— Dumneata nu mă deranjezi niciodată. . 

Își privea lamele, una după alta, așezate pe platină 
la uscat şi continuă : : z 

— Nu fac nici un secret din faptul că nu-mi place să 
fiu deranjat în timpul lucrului. 

— Poate îngăduiți unui elev... A ; 

Ochii rîzători ai maestrului. cu tot barajul ochelarilor, 
voiau parcă să-l ciugulească. 

— Nu vreau să am elevi. > p 

Ce verdict neaşteptat. Şi Urlieşu, apropiindu-se mai 
mult de el : 

— Ah, elevii! cr 

Leluţ pricepu vorba lui Urlieșu, dar nu se simţi vizat. 
Prea multă prietenie îi arătase maestrul. ş y 

— Dumneata îmi faci plăcere, nu vii cu gînduri pie- 
zişe. Dar elevii au un singur gînd : să te fure şi pe urmă 
să te-njure. 

— Domnule doctor, mă retrag... 

Urlieşu se duse către masa unde era termostatul. 

— Stai, şi ia loc, să-ți fac o cafea. 

Și uitînd parcă tot ce-i spusese: 

— Cafeaua e vinul nostru, al beţivilor de carte. Ta 

Leluţ îşi simți dintr-o dată sufletul schimbat. »Bețivii 
de carte“ se potriveau cu „avarii de învățătură“. Privea 
la acest om mare şi unic în toată lumea ştiinţifică a Bucu- 
reştiului, curbat asupra ibricului de cafea cu aceeaşi serio- 
zitate şi aceeaşi grijă ca asupra unui creuzet cu egal 
chimice. Şi cît necaz simțea acum împotriva lui Mag heru, 
inutil, trindăvind într-un palat de lux şi destriu. 

— Am venit la dumneavoastră, domnule doctor... e 
vorba de un consult. 
— Medical ? 

— Nu, nu... m-am exprimat greșit. 

— Detformaţie profesională, rise Urlieșu. Noi, medicii, 
vedem totul prin prisma foarte îngustă a meseriei noastre. 
Să încep c-un sfat : caută să te eliberezi de lanţurile strînse 
ale meseriei. 

Tînărul își notă în minte. Ar fi vrut să noteze şi în 
carnet, dar se sfia. Omul acesta era nu numai un savant, 
dar şi un gînditor. 

— Uitaţi pentru ce am venit la dumneavoastră. Simt 
o voluptate nespusă ca să învăţ, să acumulez cele mai mici 
amănunte. Bogăția asta mă încîntă. 

— Ai spus frumos, bogăţia... 

Leluţ își îndureră privirea. 

— Pentru aceasta am fost adineaori lezat. 

— De cine ? 

— De un ciocoi... de Leonin. 

— A!... făcu Urlieşu. 

— Mi-a spus că sînt un zgircit, un Harpagon al științei. 

Urlieșu îi aduse cafeaua. Apoi luă o cîrpă, pătată ca 
o paletă de toate culorile curcubeului, și şterse masa pe 
care fiersese cafeaua. Laboratorul era după chipul și ase- 
mănarea lui. Răvășit şi totuşi ordonat, pătat și atît de 
curat. Pe de o parte blocul pentru notările imediate, căli- 
mara și creioanele colorate ascuţite cu mîna, ca date la 
strung, apoi saltarele dulapului cu lame, trase la vedere, 
în care preparatele, atit de felurit și de frumos colorate, 
închipuiau o pagină dintr-un album de mărci poștale; 
pe de altă parte, stativele răspîndite fără nici o ordine pe 
toată masa, cristalizoarele roşii-verzui, pline cu resturi de 
coloranţi, hîrtia de filtru, cu pete mari, roșii și albastre. 
Urlieșu avea neglijența boemului și disciplina savantului. 
El îşi fierbea singur cafeaua, și-și gindea singur minuna- 
tele lucrări științifice. O dulce prietenie şi o plăcută inti- 
mitate curgeau în unduiri line din lucrul lui atît de fră- 
mîntat în gînd şi atît de potolit în aparenţă. Acum 
sufletul i se putea mărturisi în voie, se găsea la același nivel 
cu maestrul său. 

— Mă tem de ereditate, domnule doctor. Nu neg, tatăl 
meu a fost un om avar... se opri parcă să cumpănească 
ce avea de spus, și așa a rămas pînă acum, un avar. 
Oare avariţia lui nu se traduce la mine prin această sete 
de a cunoaşte ? Și, în cazul acesta, Leonin a nimerit bine. 

Sorbi o dată din cafea, își făcu datoria s-o găsească 
grozavă şi din nou trecu la oful său. 

— Sînt un om tare, mărturisesc... cu minte clară, cu 
forță fizică. O singură grijă mă chinuie : moştenirea... 

Urlieșu zîmbi : 

— Ai citit ultimele lucrări ale lui Morgan ? 

Îl năucea prin vasta lui erudiție. Se feri să dea un răs- 
puns precis. Sorbi din cafeaua aromată, aprinse o ţigară. 

— Spui că ai mintea clară. E cel mai mare bun cu pu- 
tință, să ajungi la libertatea de gindire, să nu te lași in- 
fluențat de nici o putere vremelnică, de nici un prestigiu 
temporar, de nici un „magister dixit“. Mediocrităţile tre- 
buie să se ajute umăr la umăr şi ca să se încurajeze au 
nevoie de lingușire. Lingușirea îi stimulează, îi întărește. 

— Eu nu sînt linguşitor şi nu lingușesc pe nimeni... 

— A trecut timpul... şi Urlieşu se uită la ceas. Aş- 
teptă puţin să schimb piesele, şi sări la preparate. 

Leluţ se așeză pe scaun ca un școlar cuminte, privind 
la Urlieșu cum schimba preparatele dintr-un cristalizator 
în altul. Ce taine cuprindeau acele lame colorate ? Dar 
toate aceste unelte de laborator, de la micile cîrlige de 
ceasornicar și pînă la monstruoasele etuve, cît cazanele de 
locomotivă ? Şi atîţia coloranţi, unii dizolvaţi în eprubete, 
alții întinși pe lame de microscop, alţii aşteptînd ca 
pulbere, în flacoane frumos etichetate şi tot atît de fru- 
mos rînduite în rafturile dulapurilor. Cel mai splendid 
curcubeu nu se putea asemui cu bogăţia asta de culori ; şi 
chiar cea mai frumoasă zi de primăvară nu putea risipi 
atîta mireasmă ca etuva și cristalizoarele din laboratorul 
lui Urlieşu. Parcă și cerul îi venea în ajutor. Trecînd prin 
fereastra deschisă în laborator, se înfrumuseţa. Sclipea în 
scînteieri aurii, argintate sau purpurii, iar noaptea stelele 
veneau să tăinuiască în strîns sobor cu vajnicul cărturar. 
N-ar fi fost de mirare ca acesta să sărute etuva sau balan- 
tele de precizie, mai mult chiar, să îngenuncheze în faţa 
lor şi să bată mătănii ca Orman în faţa iconostasului. 

— Constat cu bucurie că eşti un băiat serios... și 
Urlieşu se întoarse către el. Ţi-am pus răbdarea la în- 
cercare... 

Leluţ era tot mai fericit de încrederea lui Urlieșu. 

— La urma urmei, te doare să te vezi tot singur... şi / 
parcă glasul lui Urlieşu se desprindea de rigiditatea omu- 
lui de ştiinţă ca să se piardă într-o îndepărtată suferinţă. 

aflu în apropierea dumneavoastră... 

Urlieșu clipi le cîteva ori, parcă să-și revină : 

— Iau act de vorba dumitale. 

Nimerise la timp potrivit. 

— Domnule doctor, sînt o mulţime de chestiuni în 
care am nevoie de un sfat, de o conducere... 

Se învolburau în el sumedenie de gînduri, nu era în 
stare să le traducă bine prin vorbe, se simţea dominat, 
cînd el ar fi vrut să domine ; se simţea înconjurat de duş- 
mani, pe care trebuia să-i răpună. Dar parcă nu pentru 
asta venise. Și, deodată, mintea lui făcu un salt şi se 
lumină. 

— De exemplu, domnule doctor, zilele trecute băieţii 
vorbeau despre o minunată descoperire a lui Orman... 

Urlieșu se întoarse repede. Ochii îi erau pulbere mag- 
netică, era gata de atac, uitase suferinţa de adineaori. 

— Ce mare descoperire ? 

— Se pare că e pe cale să găsească remediul împotriva 
diabetului. 

— Ce încredere poţi avea într-un om ca Orman, în 
care stăruie un complex de inferioritate ? şi Urlieşu iz- 
bucni în ris. 

Leluţ tresări. Doar acum cîteva zile complexul de in- 
ferioritate era prostie, diletantism. 

— Ştiţi şi dumneavoastră despre complexul de infe- 
rioritate ? 

— Cum să nu... E marele nostru aliat împotriva proşti- 
lor, şi rîse cu poftă. Apoi începu să vorbească de comple- 
xul de inferioritate. Dar cu ce competenţă, cu ce sigu- 
ranţă ! La lumina celor spuse de el, Leluţ îi situa acum 
pe toţi. Pe Trăistaru, pe Mladin, pe Badea şi pe Leonin. 
Pentru Urlieşu, complexul de inferioritate nu servea la 
desăvîrşirea insului, ci dimpotrivă la 'micșorarea lui prin 
micşorarea încrederii în propriile puteri creatoare. Leluţ 
își simţea inima, din nou, maşină de imprimat. 

Complexul de inferioritate, așa cum îl concepea Urlieşu, 
era cu totul diferit de cel conceput de Magheru și de- 
venea un formidabil instrument de atac. 

— Eu mă simt atât de fericit, domnule doctor, să mă 

— Dar ăsta ce are ?... întrebă Leluţ, oprin- 
du-se la bolnavul cel nou. care, cu pătura peste cap şi 
ghemuit covrig, părea un morman de oase într-un sac. 

— Rinichi tbc... răspunse Cornelia 'Toporaş în lim- 
bajul convenţional. 

Leluţ prinse pătura de un colț și o zvîrli cu indife- 
rență, descoperind bolnavul pînă la gleznă. Un miros iuţit 
de piele încinsă şi de sudoare fetidă se împrăștie în jur. 
Bolnavul tremura înfiorat, cu genunchii la gît şi mîinile 
între coapse. 

— Ce te doare, omule ? 

Bolnavul scoase binișor o mînă şi încearcă să-și atingă 
şalele, Dar degetele subțiri şi lungi tremurau şi mina se 
mişca din încheietură nestăpinit. 

— De cînd eşti bolnav ? 

Omul nu răspunse. Schiţă din nou o mişcare cu mîna, 
mișcare care nu spunea nimic. 

— Ce, ești mut ? se răsti internul. 

Ca şi cum l-ar fi împins cu o sulă, aşa se răsuci bol- 
navul, dar mișcarea forțată i se curmă într-un scremet de 
durere. Omul îşi apăsă şalele cu mîna și îndoindu-se pu- 
țin începu să se vaite. Infirmiera îi sări în ajutor. Bolna- 
vul-o prinse de gît ca un copil, cu brațele-i lungi și to- 
pite. Încetul cu încetul, femeia reuşi să-i așeze capul pe 
pernă și să-i tragă pătura pînă sub bărbie. 

— Vezi, dacă te-nturii, spuse Leluţ cu oarecare ironie. 
Nu știi zicala : „„Omule, nu te supăra“ ?... 

Bolnavul îşi mai potrivise chipul, dar abia i se lumi- 
nară ochii din strînsoarea zbirciturilor, că rămase cu ei 
miraţi şi apoi prinse a suride. 

- Leluţ, tu ești, mă ? 

Glasul îi era plin de haz ca de chefliu şi pe cît era 
de topit la trup pe atît era de ager la ochi. Luat repede, 
internul căuta să-şi adune din trecut acest chip de gibon 
tuberculos, în care numai ochii stăruiau cu priviri de drac. 

— M-am pocit rău. Nu-i aşa ? Eu sînt Eustațiu. 

Bustaţiu ! Un sentiment de mulţumire se lăsă în larg 
pe intreaga lui făptură. Eustațiu, fostul lui profesor de 
dosen. 


Ce spui? Și ce cauţi aici, domnule Eustațiu ? 

— Ia, sapa şi lopata... 

— O, exagerezi... spuse Leluţ, vrînd să fie amabil. 

Și deodată se văzu elev la liceul din Craiova. Ora de 
desen. Eustațiu cu catalogul în mînă, cu braţele pline de 
caiete şi atlase. Îi veni să zîmbească. Ar fi vrut să-i fie 
milă. Așa se cuvenea. Dar în loc de milă, vedea numai 
ridicolul situaţiei. Asta era Eustațiu, artistul Eustațiu con- 
fecţionat după tipic, cu plete, barbişon și haine de pluș 
măsliniu. 

— Lasă, domnule Eustațiu... 

Băgă de seamă că nu mai vorbea cu formula de politeţe 
„dumneavoastră“, ci cu „dumneata“. 

— Mă Leluţ, numai să nu mă chinuiesc. 

— Lasă, domnule Eustațiu. Să vedem acum ce ai. 

— Ce să mai vezi ? se răsti bolnavul. Am un rinichi 
tuberculos. 

Și arătînd sub coastă : 

— Nu-i nevoie să-l palpezi tu, ţi-l arăt eu. 

Apoi cu vocea gifiită, dar la fel de încordată, ca om 
care nici mort nu se lasă din ale lui : 

— S-au făcut toate probele. Acum am venit la voi să 
mi-l scoateţi. Și dacă mai e ceva de capul celuilalt, bine. 
De nu... 

— A fost trimis de domnul doctor Botez. Are diag- 
nosticul pus, interveni și infirmiera. 

Lelut rînji cu răutate. Două înfruntări. Una din partea 
bolnavului, cealaltă dintr-a lui Botez. Și parcă pe Eustațiu 
îl mai ierta — aşa îl ştia din liceu : trăsnit şi apucat — 
dar pe Botez, mediocritate tip Badea, nici mort. 

— Ce, acum şi domnul doctor Botez pune diagnostice ? 

Şi continuă ironia : 

— Atunci e perfect. Scrie diagnosticul pe foaia de ob- 
servaţie. 

Apoi, către Eustațiu : 

— S-auzim de bine, domnule Eustațiu... şi plecă mai 
departe, urmat de externă și de infirmieră. Mai avem 
vreunul nou ? 

— Nu. 

În sala de pansament, Leluţ se aşeză pe prichiciul fe- 
restrei, privind în curte. 

— Fă dumneata pansamentele, domnişoară. Eu trebuie 
să rămîn curat. Îl ajut pe șef la o laparotomie. 

Iată-l pe caraghiosul de Eustațiu cu un rinichi tubercu- 
los, deci într-un complex de inferioritate. Acum le ju- 
deca pe toate prin prisma noii teorii. Soarta îi trimisese 
spre verificare pe acest nefericit Eustațiu. Fără să vrea, 
gîndurile i se întorceau ştafetă înapoi, la timpurile când, 
elev, se temea de toţi profesorii, chiar şi de Eustațiu. 
„Nu-mi mai spune «domnule profesor». Asta lui Bădească 
de latină şi lui Dumitriu de geografie... mie zi-mi «ma- 
estre»“, „Ce ziceţi, maestre, de desenul meu ?“. „Tu de- 
senezi corect, corect ca un naturalist... dar nu eşti omul 
care să suporte adevărul“. 

Avea să săspundă prin cruzime, cruzimii de atunci, 
Fiecare la rîndul lui. Ce vorbă-i asta : să suporţi adevă- 
rul? Dacă şi el i-ar spune acuma: „Și rinichiul celălalt 
e tuberculos !*. Ce-ar zice amicul Eustațiu ? Ar suporta 
adevărul ? Dar el ar fi avut şi motive să-i mulțumească 
lui Eustațiu. Cele dintii succese publice lui Eustațiu i se 
datorau. La examenele de sfîrşit de an desenele lui rigide 
şi meticuloase, fără suportul adevărului, stăteau expuse 
in primul rînd. Şi poate tot lui Eustațiu îi datora și dez- 
voltarea primelor imbolduri ale spiritului de observaţie. 
Datorită ochilor educați de Eustațiu, o descoperise el pe 
Lia, nu la balul Societăţii, ci cu mult mai înainte, ca elev 
de liceu. Ea să fi avut patrusprezece-cincisprezece ani. O 
vede şi acum la fereastra casei boierești, îmbrăcată într-o 
rochie cadrilată. O vede şi acum din profil, cosînd la un 
pherghef mic. 

Un cupeu trecu pe peron ştergîndu-i imaginea. Profe- 
vorul. Leluţ părăsi sala de pansament, plecînd în cance- 
larie. Avea să ajute acum la operaţie și se simţea tare, în 
stare să suporte adevărul, adevărul cel adevărat, rostit 
prin mîinile şi ochii lui, 

În cancelarie, profesorul vorbea cu Magheru. Leluţ 
nalută şi se apropie de grupul lui Mladin, în jurul căruia 
ne găseau ceilalţi interni şi tot personalul medical. 

- Vorbesc de catedra de patologie generală... îi șopti 
Botez. 

Gindul lui Lelut păli în minte. Catedra era sortită, după 
lontă dreptatea, lui Urlieşu, și va fi a lui. Să ne mai slă- 
benscă domnişorii ăştia, care-şi petrec timpul pe la Capşa 
#l-ṣi transformă casa în muzeu. Și alunga din minte, în 
inconştient, amintirea lui Magheru, fiindcă nu pentru o 

carte împrumutată avea să-și schimbe el convingerea, să 
părăsească un ideal. 

— Ce vrei, dragă? N-are contracandidat... spuse 
Mladin. 

— Ba are... se amestecă Leluţ în vorbă. 

Mladin își lungi şi mai mult faţa, de felul ei cam în- 
gustă. 

— Pe cine ? 

— Pe Urlieșu. 

O umbră zburli mustaţa docentului. 

— Asta nu se poate. 

Trăistaru porni să dea o raită prin serviciu şi după el 
se înșirară toţi doctorii de faţă. Profesorul mergea îna- 
inte, însoţit de Magheru, şi vorbea foarte agitat. Parcă el 
ar fi fost cel interesat, nu Magheru, care, în loc să lupte 
și să se agite, își pierdea timpul în vorbe de clacă în tovă- 
rășia popii Manoil, sau flirta cu Cornelia Toporaș. 

— Leluţ, am o gardă la noapte. O gardă minunată zece 
lei... îl trase mai la o parte Mladin. 

Leluţ nu răspunse. 

— Ce zici ? 

Zece lei era o sumă grozav de tentantă. Dacă bcala 
se prelungea o lună, trei sute de lei. Un drum la Paris. 

— Domnule doctor, vă rog să-mi daţi timp de gîndit. 
Sînt atît de ocupat... studiez acum teoria lui Freud. 

Dar Mladin trecu pe lingă teoria lui Freud cu indife- 
renţă. 

— Ştii, am nevoie de un băiat bun și serios. E vorba 
de un canceros. Două injecții de morfină pe noapte. Atit... 
și restul somn dulce. 

— Vă dau rezultatul peste o oră. 

— Bine. 

Abia se depărtă Mladin, că veni Podariu la el. 

— Scumpule, fii drăguţ şi mă lasă pe mine să ajut 
în locul dumitale. 

Ce caraghios și Podariu ăsta. Parcă se tot smiorcăia. 
Oamenii sînt cobai de experienţă sau actori. Numai că Po- 
dariu era şi cobai şi actor. 

— PDumneata ai atît de multe ocazii, dar eu numai 
luna asta mai am... Să vadă Trăistaru că pot ceva. 

Leluţ își făcu o scurtă socoteală. N-avea ce pierde. Nici 
zi de curs cu amfiteatrul plin, nici cine ştie ce operaţie 

grozavă. Un chist banal. Și-l făcea slugă pe Podariu, iar 
față de Trăistaru se arăta mărinimos. 

— Te las, domnule doctor. 

Podariu plecă satisfăcut. 

— Domnule profesor, îmi permiteţi să vă ajut ? Leluţ 
a avut amabilitatea să-mi cedeze locul. 

Trăistaru întoarse capul peste umăr. 

— L-ai învăţat ceva, Leluţ ? 

— Da, domnule profesor. 

— Podariule, eu sînt nervos la operaţie. 

— O să fiţi mulţumit, domnule profesor. 

Leluţ se încînta de spectacolul la care asista. Doi co- 
legi, unul superb, celălalt milog. Ca Trăistaru trebuia să 
ajungă şi el. Să i se spună : „Domnule profesor, îmi per- 
miteţi să vă ajut ?“. 

Se întoarse în cancelarie. N-avea astimpăr. Zece lei pe 
noapte. Bani, nu glumă ! Într-o lună, o avere. Dar cum 
rămîne cu Freud ? Ce zice el? Ce-l povăţuia spiritul de 
(bservaţie ? Cum rămînea cu complexul de inferioritate ? 
Grea cumpănă. Să refuze ? Pagubă de atiţia bani pierduţi. 
Să primească ? Îl înhăţa păcatul părintesc. Să lupte... și 
plecă nehotărît din cancelarie. Să lase totul în voia ulti- 
mului moment. 

În coridor, îl găsi pe Iancu și pe Mreneş. Acesta era 
intern la Mărcuţa, dar cînd venea în oraş dădea o raită 
şi pe la Filantropia, să facă o partidă cu Iancu. Deși firi 
cu totul deosebite, erau prieteni. Amândoi caraghioși. Ar 
fi făcut un minunat cuplu de clovni. Mreneșş înalt, slab, 
scofilcit, cu capul mic şi gîtul lung (băieţii îl porecliseră 
girafa), se opunea lui Iancu, bondoc, zurbagiu și mereu 
surizînd. Mreneş era cămătar, iar Iancu, risipitor. ,„Mre- 
neș, dă-mi trei numere din cartela ta“. „Îţi dau, dar îmi 
înapoiezi patru...“. Şi la bani, pentru un leu lua dobindă 
zece bani. Cind îţi dădea un caiet, îi dădeai şi o carte 
poştală comision. Tocea rupînd pămîntul, în timp ce Iancu 
cutreiera toate șantanurile. Avea expresiile lui. „Frate- 
meu, trece-mi un pol. Am o damă din societate. Pe onoa- 
rea mea... Smîntînă !“. Sau : „Domnule econom, un avans. 
Mă simt azi în carte, şi am o partidă. Pe onoarea mea... 
Smîntină !*, 

— Mă băieţi, am o gardă, cui o dau ? 

— Mie, mie... se repeziră amîndoi. 


181 


13 — Chinuiţii nemuririi 


Iancu, cu gesturi largi, șansonist ; Mreneș, numai din 
dinţi. D 

— Hotăriţi-vă... zece lei noaptea. Un canceros. Două 
injecții de morfină pe noapte... şi restul, somn dulce. 

— Mă Iancule, tu ai avut luna asta încă două gărzi... 

— Dar tu eşti plin de parale... 

Iancu se agita zvirlind cu mîna, dînd cu piciorul ca 
„un mînz caraghios. Mreneș, dimpotrivă, se menținea în 
atitudinea lui scheletică şi rînjea ca un mort, cu dinţii de 
sus lipsă, iar cei de jos galbeni, murdari. Ce uşor poţi 
băga zizanie chiar între prieteni. Îi lăsă înadins să se hăr- 
țuiască, apoi îşi spuse hotărîrea : 

Sai Veţi face amîndoi. O noapte unul, o noapte celă- 

lalt, 

— Bine... ne convine, 

Leluț urcă să-i ducă răspunsul lui Mladin în sala de 
operație. Succes pe toată linia. Dar cu cîtă durere îți 
zmulgi din suflet complexul de inferioritate ! 


e. 


Cu neputinţă să adoarmă. Prin întuneric 
auzea tic-tacul ceasornicului. Parcă bătea mai repezit şi 
cu lovituri inegale. La ce-i serveau oare atita strădanie, 
atita muncă şi atîta învățătură ? Ştia acum totul. Era în- 
credințat de atotputernicia libidoului și de tainica exis- 
tență a unui iad întunecat, inconştientul. Putea tălmăci 
visul după sfatul și înţelepciunea cărţii și nu după pă- 
rerile babelor, avea un întreg plan tocmit după complexul 
de inferioritate. Dar la ce bun atîta ştiinţă, cînd multe din 
planurile lui nu luau ființă ? Nu le formulase în chip lămu- 
rit, aşa cum îi dicta geometria spiritului de observaţie, dar 
le simţea, le intuia în anumite clipe de uitare de sine, le 
prindea licăririle ; şi le întrezărea monumentale, întinse pe 
mare ocol de glorie și putere. Era turburat şi, mai rău decît 
atîta, era chinuit. 

Leluţ scăpără chibritul în lampa de pe noptieră. Întu- 
nericul plesni în țăndări sticloase. La lumina sărăcăcioasă 
a gazului aerian, gândirea îi şovăi. O văzuse pe Lia cu To- 
maziu în parcul Carol. O banală coincidenţă, dar care-i 
lăsase în suflet diră de cărbune. Și gîndurile i se încur- 

cară din nou. Să procedeze cu sistemă; să aplice datele 
strînse ale observaţiei. Deci, fără grabă, fără fantezie. 
Să-și strunească impresiile, să-şi înșiruie momentele şi 
să le discute pe rînd, cum ar înşira punctele de observaţie 
și critica lor în descrierea unui ficat tuberculos. Ajunsese 
in parcul Carol din întîmplare. Mai exact spus, pe urma 
Alicei. Aflase de la Ileana, infirmiera, că fata locuia pe 
la Cuţitul de Argint. Și cine știe? Cite capricii nu are 
norocul... 

Parcul era în întregime numai flori și verdeață. Copii, 
bone şi iubiţi rătăciţi. El stăruia pe aleea dosnică din 
spatele bisericii. Plecînd sau sosind, Alice pe acolo trebuia 
să treacă. Dar deodată privirea îi tresări în zig-zag. În 
faţa lui, Lia cu 'Tomaziu. Tomaziu, gentleman hoţ, poves- 
tea, iar Lia asculta. Se opreau din mers și el îi arăta cite 
un crîmpei de cer prins între două răchite, sau se cobora 
stăruind asupra unui rond de flori. Făcea pe îndrăgostitul 
de natură. Asta-i moftologie. În curte sau în grădină, ră- 
sufli o dată bine, tragi în piept aer din plin și ai rezol- 
vat întreaga problemă a naturii. Dar așa-s femeile. Ştii 
să le minţi cu glas dulce ? Ai cîştigat partida. Totuși, acum, 
la ora asta târzie, în patul lui sărăcăcios, cu miros de rufe 
prost spălate şi miros de gaz aerian, el parcă simțea numai 
miros de tei și trandafir. 

Leluţ îşi opri gîndul ca într-un șurub. lar se îndepăr- 
tase de planul său atît de socotit. Nimic fără sistemă. Să 
nu amestece scopul cu mijloacele. Lia era scop; Tomaziu, 
mijloc. Și aşa mai departe. Știința, scop ; spiritul de obser- 
vaţie, grafologia, teoria lui Freud, complexul de inferio- 
ritate, mijloacele... Scopurile le ştia el prea bine, deocam- 
dată să-și definească mijloacele. Iată, de pildă, complexul 
de inferioritate. Îl dibuise intuitiv, înainte ca ştiinţa să-i 
li deschis izvoarele puternice. Nu schimbase el, cînd cu 
bolnavul lui Mladin, o pensă cu o spaimă de moarte ? Și 
nu lucrase el cu tipicul complexului de inferioritate, tre- 
cind o emoție naturală, cu tremurături de damblagiu, în 
degetele lui Badea ? Autorii nu defineau complexul de in- 
lerioritate. Magheru îl vedea ca mijloc de depășire ; Urli- 
oṣu, dimpotrivă, ca pe unul de devalorizare. Atunci, să 
lacă funcție dublă. Mijloc de depăşire pentru el; mijloc 
de devalorizare pentru alţii. Pentru Magheru era înăscut : 
pentru Urlieşu, dobiîndit. Poate că şi unul şi celălalt aveau 

dreptate. Să-l scormoneşti cînd e înnăscut ; să-l facă „ca- 
dou“ cînd lipseşte. 

Acum putea stinge lumina. Mintea îi căpătase sprinte- 
neală în judecată. Trebuia să scormonească sau să impună 
un complex de inferioritate în sufletul lui Tomaziu și al 
lui Leonin, şi să-l dezorganizeze pe al Liei. Poate tot prin- 
tr-un complex de inferioritate. Mereu astfel : să organizezi 
sufletele oamenilor după interesele tale sau să le dezorga- 
nizezi şi să-i lași să se prăbușească prin propriile lor pă- 
cate. Din nou, crimpeiul de cer pur, senin, cu bolta sus- 
ținută de efluviile de parfum al florilor de tei. 

Pleoapele îi atîrnau din ce în ce mai grele. Îşi aminti 
de puterea chirurgului asupra oamenilor, putere limitată. 
O, dar mai mare era puterea pe care o dibuia acum. Pu- 
terea prin stăpînirea sufletului. Ca să-ţi faci slugă dintr-un 
om trebuie să-i destrami sufletul. Divide et impera. Sau 
să-l fasonezi, păpuşă. Concluzii impuse de știință. Parcă 
se găsea într-un impas pe care abia acum îl dibuia, cînd 
nu era nici treaz nici adormit, cînd inconştientul slobozea 
în conştient adevărurile cele mai crude. Toată viaţa nă- 
dăjduise să devină un om mare, după chipul şi asemănarea 
boierilor Păunescu și Caloianu, deputaţi, președinți ai or- 
ganizaţiilor locale şi chiar miniștri. Şi iată o altă imagine 
mai trainică, imaginea lui Urlieșu, a omului de știință. 
Gândurile începură să i se amestece, apoi să joace într-un 
virtej ameţitor. 

O plimbare prin parc. Cerul era ca un baldachin de 
mătase. Iată și pomii, frămîntindu-și frunzele în sclipirile 
de argint și purpură ale amurgului... apoi jocul de ciri- 
piri ale păsărilor înainte de somn. Acum — o pereche de 
îndrăgostiţi. Merg, merg... pînă-n bal. Aci alt val de tine- 
rețe și fericire. Confeti, serpentine, foc bengal. Tot felul 
de surprize. Iar înaintea lui se desfăşoară caraghioasa pro- 
cesiune a profesorilor facultăţii de medicină. 

— Dragă, nu eşti dumneata băiatul lui 
Mitrică Leluț Puţoi ? Pentru o clipă Leluţ avu impresia 
că i se moaie picioarele din genunchi, ca la paralitici. Vag, 
îi zbîrnîia prin minte un gînd de fugă, dar se simţea fleşcăit 

și încolţit din toate părţile. În juru-i, activitatea era în toi. 
Cite un bolnav pe fiecare masă, trei pe scaune și doi în 
picioare lingă ușă, așteptîndu-și rîndul cu foile de obser- 
vație în mînă. Leluţ se apropie de Simina care tăia cu 
foarfecele un bandaj gros, cuprinzînd umărul, braţul şi to- 
racele plin de fistule extirpate. Scăpă astfel de urmărirea 
tilharului de Podariu. Flecarul acesta mizerabil grăia tot 
ce-i venea la gură. Și, culmea, în sala de pansament cei 
doi ciocoi, Leonin şi Cornelia Toporaș. Acum Simina ridi- 
case bandajul și trei dungi adinci, cu buzele roşii înmugu- 
rind, apărură la vedere. Cu un tampon de tifon, Leluţ 
apăsă lateral fiecare incizie. Nici urmă de puroi. 

— Pansament uscat... porunci el și trecu la bolnavul 
Corneliei, doar să-l facă pe bătrîn să-și schimbe gîndul. 

Trebuiau scoase firele. Operaţie perfect reușită, vinde- 
care „per primam“. El simte încă în ceafă, ca o povară, 
vorba neisprăvită a ticălosului. Trebuia să-și facă de lucru 
pînă ce va izbuti să scape din strinsoare. Dar hoțomanul 
il pîndea, îl simţea apropiindu-se ca un aer înecăcios. 
Noroc de forfota asta. Nimeni n-avea răgaz să se gîn- 
dească la el. Deodată se simţi prins de mînecă halatului. 

— Fac prinsoare pe un pol că ești băiatul lui Mitrică 
Puţoi. Semeni la ochi, ai aceeaşi gură și mai ales te bro- 
dești la nas... nas cîrn şi tare ca al unui cîine de piatră. 

Ce vorbă ! Să nu fi fost Leluţ atit de evoluat, i-ar fi 
sări de gât. Îl ispitea dorința să-și pipăie nasul, să vadă 
dacă e cîrn și tare, ca al unui cîine de piatră. 

Podariu îl lovi amical, cu două degete, pe umăr. 

— Am fost colegi în clasele primare la Severin. El era 
din Boceni și eu din Timna. Tată-său, adică bunicul dumi- 
tale, fusese bucătar la bătrînul Glogoveanu, la cel mai de 
seamă boier al timpului, 

Ar fi putut să i-o reteze scurt, dar în sala de pansament 
era zgomot mare — țăcănitul foarfecelor, bolboroseala apei 
în fierbător, troncănitul ligheanelor, din cînd în cînd un 
vaiet — şi ascundea vorba în glumă șoptită a bătrînului 
ticălos, Să-i spună ce avea de spus, și să termine odată. 
Era şi jignit de familiaritatea ramolitului. Bună răsplată 
că l-a învăţat să ţină în mînă bisturiul. Să mai aibă și altă 
dată consideraţie pentru nenorociţi de soiul lui Podariu. 

— Şi, cum spun, bun băiat... 
Deodată izbucni în rîs. 

— Ştii cine i-a schimbat numele ? 
Stătea rezemat de fereastră, comod, vorbind indiferent, 
ca și cum el ar fi fost șeful sălii de pansament și voia să 
fie amical cu un subaltern. Era deschis la halat, să i se 
vadă cămașa nou-nouţă, de mătase, și pantalonii verzui, 
perfect călcaţi pe dungă. Alt costum ca al lui Trăistaru. 

— Ştii cine i-a schimbat numele ? 

— Vreun latinist... rise Leonin. 

Poftim, acum și ciocoiul ăsta, inoportun ca totdeauna. 
În loc să-și vadă de ale lui, își pierdea vremea prin servicii 
străine. Îl găseai cînd la Anghel Drăghiceanu, cînd la 
'Trăistaru. Şi doar îi încredinţase o misiune... 

— Exact. Îl chema Ruptureanu. , 

Leluţ profită de un bolnav cocoțat pe masă, care, cu 
mîna ridicată pe cap, căsca o plagă enormă în subsuoară. 
Începu să-l panseze, uitînd că era de rînd la operație și 
trebuia să se ţină curat. Dar Podariu, după el. 

— Acela, latinist ! Se trăgea dintr-o școală cu Fontanin 
din Craiova... și deveni liric. Ce timpuri, domnule, ce tim- 
puri ! Parcă-l văd pe Puţoi venind în clasă, la Cerneţ. Pe 
atunci, nici pomeneală de Severin. Capitala era Cerneţ. 

Leluţ spăla plaga. Treabă de infirmier. Ar fi vrut să 
plece, dar nu se îndura. Trebuia să ştie tot, să pareze orice 
lovitură în viitor. Deocamdată aflase ceva. Bunicu-său fu- 
sese bucătar la o curte boierească. Podariu nu minţea. 
Leluţ se jena parcă mai mult de Cornelia Toporaș decît de 
Leonin. Dacă afla și Magheru ? Cornelia însă era, ca de 
obicei, absentă. De bună seamă că gîndurile ei peregrinau 
între „a ști“ și „a fi“. 

Între timp, Podariu trecuse cu povestea la vremea cînd 
profesorul schimba numele elevilor. 

— Cei mai mulţi erau fii de popă, deci pe toţi îi chema 
Popescu, 

Vesel și fericit, recapitula scena dintre profesorul 
Ruptureanu și elevi, ca şi cum ar fi fost în clasă : 

— Pe tine cum te cheamă ? Popescu. Iar Popescu ? De 
unde ești ? Din Pietroasa de Sus... O să te cheme Preto- 
rian. Dar pe tine, ăla mărunt şi ţigănos, cum te cheamă ? 
Popescu.. Tu de unde eşti ? Din Pietroasa de Jos. Și ridea 
dintr-un ochi, ca pungașii. Iar Pietroasa ?... Prin urmare, 
sînt două. Pe tine să te cheme Pretorin. 

Latinistul avea două sufixe preferate : „ian“ şi „in“. 
Zicea că sînt autentice latine. De atunci avem Severin şi 
Severian, Paunian şi Paunin, Leonian şi Leonin... 

Dintr-o dată chipul lui Leluţ se lumină. Leonin era tot - 
un nume fabricat. Poate că şi bunicul lui o fi fost bucătar. 
— Vino încoa, dragă Leonin, să-ţi afli genealogia. 

Bătrinul se îngîmfa că vorbele lui erau luate în seamă. 

— Vezi bine, la început şi Leonin a fost tot un Popescu. 
Pe vremea aceea îți confecţionai ce nume. voiai, nimeni 
nu te ţinea de rău. 

— Aţi cunoscut cumva și pe tatăl lui Leonin ? întrebă 
Lelut. 

— Da şi nu. El e din fabrica lui Fontanin de la Craiova. 
Altă fabrică, dar aceeaşi fabricație. L-am cunoscut mai 
tîrziu ca deputat. 

Şi din nou frînse vorba către timpurile din școala de la 
Cerneţ : 

— Parcă-l văd pe Puţoi intrînd în clasă, cu tatăl său. 
Bucătarul era o namilă de om, negru la faţă, și el ciupit 
de vărsat, privind sașiu... și acelaşi nas cîrn şi pietros... 

Leluţ căta în fundul plăgii. Asta și pe bunicul său îl 
cunoștea ! 

— Eu eram într-a treia, cînd veni Puţoi într-a întfia. 
Cu toţii învăţam în aceeaşi clasă. Tatăl dumitale e cu cîțiva 
ani mai tînăr ca mine. 

— Tinăr, vorba vine... rise Leluţ. 

— Să tot aibă cincizeci de ani. lată, eu am împlinit la 
Sfintul Constantin cincizeci și doi de ani... și, fără falsă 
modestie, nu mă socotesc bătrin. Apoi, amintindu-și de 
cuvintele lui Trăistaru : Are dreptate profesorul. „E prost 
cine îmbătrineşte“. Şi Trăistaru e cu trei ani mai tînăr 
decît mine. Eu terminam cînd intra el. 

Prostul de Podariu fusese intern ca și el. Pansase în 
această sală de operaţie, învățase prin aceleași spitale. Și 
iată-l acum în ce stare se afla. Poate şi pe el îl păştea o 
soartă asemănătoare. Ferească Dumnezeu... și își zîmbi 
singur. El nu putea ajunge așa. Avea atiţia aliaţi : de la 
notesul din buzunar și pînă la complexul de inferioritate. 

— Şi cum îţi spun... începu bătrînul din nou. 

Leluţ se hotărî să pună fitilul în plagă, compresele pe 
deasupra, şi apoi să plece, să scape de pisălog. 

— Cum l-a văzut Ruptureanu, l-a întrebat: Cum te 
cheamă ? Toţi așteptau răspunsul „Popescu“, Dar vezi că 

bunicul dumitale nu era popă, ci, după cum ţi-am spus, 
bucătar. Cum îl cheamă ? făcu Ruptureanu mai aspru. Cum 
să-l cheme ? se răsti şi bucătarul, de-ai fi crezut că acum 
se dă la învăţător. Puţoi Mitrică. 

Leonin izbucni în ris. Leluţ îl prinse în furca privirii. 
Prin urmare, își bătea joc de el. 

— Puţoi... strimbă din nas Ruptureanu, urît nume. 
De unde ești? Din comuna Boceni, cătunul Leluţa. Bo- 
ceni ? Nu-mi place. Prea aduce a bocet, a jale. Apoi începu 
să cîntărească cealaltă comună : Leluţa, Leluţă... Leluţă 
să-l cheme de-acum înainte. 

— Fie și așa, numai să înveţe carte... Şi Leluţă l-a che- 
mat pînă a ajuns la şcoala normală. Acolo, alt trăsnit, Cra- 
iovean, de română. Cine te-a pocit ? Cu siguranţă că nebu- 
nul de Ruptureanu. Cum îţi zicea înainte ? Puţoi. Puţoi să 
te cheme și de acum încolo... Cît a făcut şcoala normală, 
Puţoi l-a chemat. Iar cînd a intrat în armată, al dracului 
Puţoi, singur și-a schimbat numele în Leluţ. 

Nesimţirea lui Podariu îl scotea din fire. Pe tatăl său 
nu-l iubea, îi făcuse numai și numai boroboațe. Pentru un 
lucru trebuia însă să-i rămînă recunoscător, pentru că-și 
schimbase numele. Bine că-l chema Leluţ. Ce-ar fi fost să 
fi rămas Puţoi ? Îngrozitor ! . 

— Domnișoară, spuse el externei, continuă pansamen- 
tul împreună cu doctorul Podariu. 

Și către Leonin : 

— Tu nu vii sus, să-l vezi pe profesor făcînd o cra- 
niectomie ? 

— Nu. Rămiîn aici. 

— Vino, am să-ți spun ceva foarte important... şi, aple- 
cîndu-se la urechea lui, șopti : Tomaziu. 

Atita fu de ajuns. Leonin se aprinse și imediat fu lingă 
Leluţ. Coridorul era plin de lume. Treceau bolnavi, mer- 
gînd din greu cu un picior atingînd pămîntul numai în 
călcii ; alţii frînţi în două de durere și, în fine, cei gata 
de plecare, drepți, mîndri, ca după o mare ispravă. Hala- 
tele vărgate ale bolnavilor se încrucișau cu bluzele albe 
ale infirmierelor. Și prin mulţimea asta își făceau loc, 
cotind mereu, brancarde purtate de oameni de serviciu pu- 
ternici, şi căruţul cu roţi de gumă. Se auzeau strigăte pe 
toate treptele gamei spitaliceşti : țipete ascuţite, gemete, 
horcăituri. Leluţ îl trase pe Leonin la o parte. 

„__— Tomaziu lucrează de zor. Iar l-am prins cu Lia Calo- 
ianu în parcul Carol. 

Chipul lui Leonin începuse parcă să pulseze. Ochii lui 
ca mărgica scăpărau scântei și nările își băteau aripele. 
Nimerise bine, dar se făcu a nu observa. 

— Tu nu-ți închipui ce trecere mare au fetele fru- 
moase în alegeri. Aduc cite voturi vrei... și-i întinse mîna, 
grăbit să-l ajungă pe profesorul Trăistaru. 

Prea multă obidă. Tilharul ăsta de Podariu, de bună 
seamă inconștient, încercase să-i insinueze un complex 
de inferioritate. Trecuse pe lîngă o mare primejdie, numai 
acum îşi dădea seama. Mare nenoroc să te cheme Puţoi. 
Adio succese, adio mărire... Şi din nou îi veni în minte 
chipul caragios al bătrînului Podariu. Unde l-o mai fi 
văzut oare ? Îi era foarte cunoscut. Trupul mic şi îndesat, 
fața neagră, părul cărunt, rar, ochii aceia mici şi oblici, 
de milog, cu pupilele sclipitoare, de pungaș, şi nasul... 
Deodată îşi pipăi nasul. Adevărat să fie oare, să aibă un 
nas ca de cîine ? 

În sala de operaţie, Trăistaru se spăla. Nu începuse 
operaţia. În jurul lui — toți din suită, printre care şi Ma- 
gheru. Profesorul vorbea de pictorul Eustațiu. Leluţ se 
trase binișor mai la o parte, ca să-și privească nasul în 
oglinda de la spălător. Dar nu-l putea vedea, oglinda era 
aburită. 

— Se pare că-i un tip epatant. 

— Revoluționar autentic. A găsit alte tonalități şi ar- 
monii luminoase... răspunse Magheru. 

— Tablourile lui sînt însă prea schematice. 

— E nevoie de educaţia văzului. 

Leluţ nu putea asculta cu destulă atenţie, parcă-l su- 
păra nasul. Îi trebuia neapărat o oglindă. Să caute la 
pci în sala de sterilizare. Dar cînd să plece, profesorul 
îl strigă : 

— Ei, Leluţ, ce-ţi face elevul ? 

— Care elev ? 

— Podariu. 

— L-am lăsat pansînd. 

După o pauză, Trăistaru continuă : 


— Nu vă puteţi închipui ce mare șnapan a fost omul 
acesta. Un intrigant... 


Largă senzaţie de răzbunare. Nici că putea veni la 
timp mai potrivit. Și chipul lui Podariu stărui iar în min- 

tea lui Leluţ. Podariu era un cîine mops. Cu ce curaj vor- 
bea de alţii, fără să se fi privit în oglindă ? 

— Un intrigant şi un lingușitor. 

— Cum de n-a parvenit ? întrebă Botez zimbind. 

— Nu ştiu cum, fiindcă nici prost nu era. 

— Dacă era deştept, intrigant și lingușitor, avea tot 
ca să reușească, completă Mladin. 

— I-a lipsit totuși ceva, spuse Magheru, I-a lipsit ele- 
ganța. 

Trăistaru rîse. 

— Da, Trăistarule... Intriga și mai ales linguşirea sînt 
valori care trebuiesc mînuite cu artă. Țăran fiind, le-a fo- 
losit din greu şi cu toptanul. N-a avut rafinamentul nece- 
sar linguşirii şi iscusința precisă necesară intrigii. Bolovan, 
a dat în pietre... 

Leluț îl asculta cu uimire. Vorbea atit de sigur, încât 
se vedea că nu era paradox şi nici butadă de circumstanţă. 

— Ca să prindă, intriga și linguşirea trebuiesc minuite 
cu artă, 

Leluţ ar fi vrut să scoată carnetul. Lingușşirea, intriga, 
norme de viață? Uşa se deschise şi chipul surizător al 
Alicei apăru o clipă, întrerupîndu-i gindurile. Ochii ei mici 
sclipiră în bătaia unei raze de soare. Inima lui Leluţ se 
răsuci în piept. Fata asta îl înnebunise. Parcă parfumul 
trupului ei îşi făcuse drum pînă la el, prin mirosul jilav al 
compreselor sterilizate, şi aerul palpita elastic din mişcă- 
rile sînilor, din încordarea cefei. Trebuia să profite de un 
moment prielnic şi s-o şteargă pe urma ei. Unde o îi ? Pen- 
tru el o fi venit ? Atunci, fără îndoială că-l aștepta. Înce- 
tul cu încetul, se îndepărtă şi, cînd Trăistaru își aruncă 
masca pe faţă, o zbughi. Cobori repede scările și intră 
gifiind în sala de pansament. Aci, Podariu stătea de vorbă 
cu Cornelia Toporaș. 

— N-a fost pe aici Alice Teodoru ? 

— A fost, dar a plecat cu Leonin. 

O luă la fugă în curte. Privea lacom în jur. Băncile 
erau goale. În grădină, nimeni. Cînd ajunse la poartă, îl 
întrebă pe portar : 

— N-ai văzut pe domnișoara Teodoru ? 

— Ba da... a plecat cu domnul Leonin şi cu părintele 
Manoil. 

Leluţ scăpă o înjurătură. Mintea-i era goală. Se trezi 
la uşa lui Urlieșu, pipăindu-și nasul. Îl simţea cîrn și 


190 


mic şi parcă începuse să se rușineze. Cît rău îi putuse face 
nemernicul de Podariu. Prostii... se înfurie el și deschise 
uşa laboratorului. 

> Mă iertaţi, domnule doctor, că vă deranjez, dar am 
să vă spun lucruri importante. 

Si pe măsură ce repeta cele auzite de la Magheru — 
lingușire, intrigă, noţiuni estetice — îşi recăpăta liniștea. 

— Ce-i adevărat, domnule doctor ? 

z Acest Magheru nu-i lipsit de inteligență. Are și un 
număr de lucrări de valoare, făcute la Paris. De cînd e în 
țară, pierde timpul. Et pour cause... A fost şi a rămas toată 
viața un diletant. Sceptic, el e incapabil de o mare acțiune 
morală. i 

— Aez aşa ? se repezi Leluț și gîndul îi fu la carnet. 

— Da... Nimie temeinic nu se poate face n 
dacă nu avem o solidă lege morală. 5 dc: 

— Permiteţi, domnule doctor, să notez a ă 
>S ermite anu f ceastă sen- 
tinţă... și ridicînd ochii îl văzu pe Urlieşu zîmbind cu mul- 
țumire... 

Nasul lui Urlieșu era şi mai mic i, și 

Na i pentru trupul lui, şi 
mai cîrn, de i se vedeau deschizăturile nărilor. Ce aa 
akan incepuse acum să fie obsedat de nasurile oameni- 
lor ! Plecă hotărît să sfirşească într-un fel cu această idee 
plicticoasă. Să nu uite însă de ideea morală. Îi căzuse încă 
un ajutor, pe care-l putea alinia lingă carnet, micul tratat 
dei gi ca teoria lui Freud și complexul de inferiori- 
ate. Morala, morala... Morala, și nu linguși i intri 
trebuia mînuită cu artă. ; ena ta ai 


Acum se simţea alt om, stăpin i iuni 
4 a m, pe sine, pe acţiunile lui. 
Cing să dea colțul pe coridor, de cealaltă parte a e 
către el un ins scurt, grăsuț şi cu o pălărie rotundă pe cap 
e pen naan fundul ochilor. Tata ! Imediat se co- 
„ Ce greșeală. Era Podariu. i, își ivi 
ua ada ie si riu. În dreptul lui, își potrivi 
— Pleci, domnule doctor ? 
— Plec, copile. 
Cînd se despărțiră, un j i îi ă 
A í junghi îi crestă sufletul. Ac 
a de unde-l cunoștea. Doctorul Podariu aducea și aie 
cea cu bătrinul Leluţ. Mult îl mai obseda tatăl său Și 
iarăși își pipăi nasul și mustaţa. j 

Înaintea şedinţei comitetului, o mare agi- 
taţie stăpînea cele două încăperi ale Societăţii studenţilor 
în medicină. Comitetul nu era în număr pentru o şedinţă 
validă, dar cei de faţă, împărțiți în grupe, se sfătuiau în 
șoaptă prin colțuri, întăritați de Leonin, care, cînd într-o 
parte, cînd în cealaltă, avea mereu ceva de spus, avea 
mereu un gînd de transmis. 

Leluţ, singur la o masă, răsfoia un număr din Paris Me- 
dical. Scăpase teafăr. Nebunul de Podariu îl trecuse pe 
buză de cuptor, ar fi putut să ardă, să rămînă însemnat 
pe veci. Auzi colo, bunicul său bucătar, și pe el îl chema 
Puţoi. Cîte complexe de inferioritate ! Dar nasul ? Înce- 
puse să se rușineze și de nas, îl simțea ca pe o parte 
străină a trupului său. S-ar fi putut dezorganiza în între- 
gime. Azi nasul, miine bărbia, răspoimiine gîtul. Dar el 
procedase ştiinţific. Își examinase nasul în oglindă, îl 
măsurase cu compasul și comparase toate diametrele cu 
datele anatomice. Se găsea tocmai la limită ca formă, ca 
dimensiune. Mai bine așa decât cu un nas cocîrjat ca al 
lui Dante, să aibă nevoie de operaţie plastică ; sau ca nasul 
în șa al lui Socrate, care să te înscrie între heredo-sifili- 
tici. Nasul lui, uşor adincit la frunte, cobora într-o curbă 
concavă, ca să se ridice la vîrf puţin. Nas de om normal. 

Scăpase cu bine dintr-un examen foarte sever și, cu 
toate complexele de inferioritate îndepărtate, era în stare 
să judece crunt pe fiecare dintre ceilalți. Orînduise plan 
de bătaie în regulă. Să coordoneze așezările spiritului de 
observaţie — aliatul fățiș — cu loviturile complexului de 
inferioritate — aliatul dosit. Spiritul de observaţie lucra 
pe cîmp deschis ; complexul de inferioritate dezorganiza 
lăuntric, adevărat cal troian. Iată, de pildă, pe Leonin. 
Vedea ochii aceia albaștri-verzui schimbători, atît de 
dragi Siminei. Ochi frumoși... Şi de aci pleca un complex 
de inferioritate. 

— Haideţi, mă odată... spuse Bulbuc plictisit. 

'Ținea pălăria în mînă, nu-şi scosese pardesiul, nici 
mănușile, și ca să nu aibă de-a face cu cei de faţă, cu 
vulgul adică, privea rafturile bibliotecii. Obrăznicia lui 
Bulbuc traducea tot un complex de inferioritate. Cine 
ştie ce meteahnă sufletească ascundea. Cum stătea din pro- 

fil, îi privea capul ca pe un medalion. Avea nas de pu- 
păză şi bărbie ascuţită, de scrumbie, semne de mare 
obrăznicie. Poate că vor fi şi obraznicii lipsiţi de complexe 
de inferioritate, obraznici din născare,  constituționali, 
fără vreo insuficiență, fără vreo tară de ascuns. Măcar 
dacă ar fi fost ceva de capul lui. Reuşise primul la inter- 
nat, prin linguşire. Faţă de Anghel Drăghiceanu se purta 
mai umil decit o slugă. 

— Veniţi mai repede, să-ncepem odată. Eu n-am timp 
de pierdut. M-aşteaptă mașina la scară. 

Ce vorbă răstită, ca și cum ar fi fost pus pe comandă. 
Nici măcar nu făcea parte din comitet. Venise să aducă 
pentru Societate dania anuală de la Anghel Drăghiceanu, 
ultimele lucrări de chirurgie apărute în literatura ger- 
mană şi franceză. 

— Tu n-ai decit să pleci, îi spuse Leluţ, pe un ton 
ca să nu-i rămînă dator cu nimic. 

— Asta am să şi fac. 

Și, scoțind din servietă un proces verbal, întrebă : 

— Cine iscăleşte de primire ? 

— Eu în calitate de președinte, şi bibliotecarul. 

— Atunci, iscălește... şi-i întinse coala de hîrtie. 

— A verificat bibliotecarul ? 

Bulbuc își zvîrli monoclul. Ochiul buclucaş începu să 
bată pe loc, ca şi cum i-ar fi intrat o musculiţă sub pleopă. 
Și obrazul ras, cum mai cerea palme... și cum își împroșca 
impertinența — ca soarele, razele... 

— Pe mine? 

— Da, pe tine... şi-l privi ţeapăn. 

— Nu „se există“ om care să mă verifice pe mine. 

— Asta se va vedea. 

Bulbuc zvîrli hîrtia pe masă și, apoi, cu dispreţ : 

— Să verificaţi şi apoi să mi-o trimiteţi iscălită... şi 
plecă săltind ca şi cum ar fi fost înțepat la fiece pas. 

Mare obrăznicie ! Striga în gura mare. O fi fost înnăs- 
cută în el. Dar el nu se lăsa intimidat de obrăznicia lui 
Bulbuc. Intră în sala de şedinţe şi se așeză în capul mesei. 
Prezida. Rînd pe rînd, ceilalți membri ai comitetului își 
luau locurile. Tomaziu, sosit ultimul, se așeză lingă el; 
Manoil, mai la o parte, în picioare, răsfoia o carte. Erau 
în număr. Şedinţa era anume convocată să-l nimicească 
pe Tomaziu. Să fie atent. 

— Domnilor, se ridică grav Tomaziu. 

— Lasă aerul scorţos, spuse Leonin cu glas încordat. 
Nu s-a deschis încă şedinţa. 

Dar Tomaziu își păstra gravitatea. 

— Chiar dacă nu sîntem în şedinţă, aş vrea să vă fac 
cunoscut un fapt pentru care e nevoie de proces-verbal. 

Glasul îi tremura şi peste buzele lui roșii se aşezase 
o pată gălbuie. Chiar şi mustăcioara neagră, tăiată linie 
dreaptă și retezată la sfircuri, părea nesigură. Se zicea 
că-și dă cu ruj pe buze, ca femeile, şi-şi picura beladonă 
în ochi, să-i aibă dulci și răsfăţaţi ca ai divelor de cinema. 

În sala de ședință apăru custodele, cu cele patru volume 
de agregaţi în mînă. Aci era lucrătură. Dintr-o privire, 
Leluţ îl vesti pe Leonin. Acesta se întoarse către popa 
Manoil. Dar popa lăsase cartea pe masă şi privea scena, 
iar ochii lui, adînciţi sub frunte și sprîncene priveau calm, 
rece şi pătrunzător. 

— Să vedeţi ce s-a întîmplat... începu Tomaziu. 

Acum îi tremura şi bărbia albă şi rotundă, iar sub 
părul care-i continua fruntea în sus, apăruse o bandă de 
roșeaţă. 

— Eu am împrumutat aceste cărţi de la bibliotecă... 
şi acasă, un nepoţel, jucîndu-se, a pus ştampila mea pe 
ele. 

Leonin deveni livid. Îşi vedea planul prăbuşit. Bine-i 
făcea Tomaziu. Era prea din cale-afară de nătăfleț. 

— Acum vreau să aduc cazul în discuţia comitetului, 
să se dreseze un proces-verbal cu declarația mea... şi dacă 
nu se primesc cărţile ștampilate, sînt dispus să cumpăr 
unele noi. N-a vrea să fiu bănuit de o faptă incorectă... 
şi privi spre Leonin. 

— Mă, ce scrupule pe tine... făcu Mreneș și chipul lui 
de girafă ştirbă rînjea de necaz. Și el specula cu plăcere 
un scandal. 

— Să începem ședința... comandă Leluţ fără să-i răs- 
pundă lui Tomaziu, și dete cuvîntul lui Manoil, care citi 
procesul-verbal al şedinţei precedente. Nimic important. 
Lovitura lui Tomaziu, lovitură de maestru. Scăpase uşu- 


` rel. Manoil continua să citească. Popa ăsta i-o făcuse. Și 


parcă se şi bucura. Șmecheria lui Tomaziu îl pedepsea pe 
Leonin, dar parcă-l pedepsea şi pe el. Căta cu satisfacție 
la mutra plouată a tovarăşului său de luptă. Nasul îi 

atirna parcă în vid. Din nou nasul !.nasul ! Ce Dumnezeu, 
de cîteva zile, pe retina lui nu se fixau decît nasurile oa- 
menilor. 

Leluţ privi la chipurile celor doisprezece din jurul me- 
sei, ca la cine ştie ce taine şi, în semiobscuritatea camerei, 
el nu prindea decît o înșirare de proeminențe nazale. Bot 
lat de ornitorine la Manoil, cioc subțire de arici la 'Pepeluș, 
plisc de botgros la Iancu... 

— Ei, domnule președinte, unde-ţi sînt gîndurile ? îl 
agrăi 'Ţepeluş. 

Se trezi. Ce se petrecuse cu el. Mintea lui se lăsase 
furată ca într-un muzeu de istorie naturală. Ochii rătăci- 
seră în josul scării zoologice, găsise asemănări ancestrale, 
caractere caragioase, dar pitorești. 

— Avem de pregătit şedinţa ştiinţitică pentru sîmbătă 
seara. Comunicări sînt anunțate ? 

'Țepeluș citi lista comunicărilor. 

— Se aprobă, făcu cu glas stins președintele. 

— Se aprobă, spuse și 'Țepeluș. 

Lelut consultă ordinea de zi. 

— Rog pe domnul bibliotecar să verifice dania profe- 
sorului Anghel Drăghiceanu. Și după ce cărțile vor fi tre- 
cute în inventarul bibliotecii, să semneze acest proces-ver- 
bal... şi-i întinse hîrtia adusă de Bulbuc. 

— Acum domnul casier să facă darea de seamă a casei. 

— Vă rog să iertaţi, domnilor, spuse Mreneş, dar n-o 
pot prezenta decît în şedinţa viitoare, deoarece încasatorul 
a fost plecat în concediu și n-am putut face socotelile. 

— Atunci, nemaifiind nimic la ordinea zilei... 

— Domnule preşedinte... luă cuvîntul Tomaziu, şi spuse 
povestea de la început. 

Totul era ticluit, dar minunat ticluit. Cu neputinţă 
să-l mai facă hoţ de cărţi și să-l compromită. 

— S-a luat la proces-verbal, spuse părintele Manoil. 

Leluţ se ridică. Ceilalţi îl urmară. Leonin veni lîngă 
el și-i strecură în şoaptă : 

— Ai văzut cum ne-a făcut-o banditul de popă ? 

Leluţ tresări. Prin urmare și Leonin gîndise la fel. 
Manoil se amestecase. Angelicul, bunul, sacrificatul pen- 
tru binele și fericirea oamenilor. 

— Am să-i trag una popii, să-i sară măselele ca măr- 
gelele... spuse Leonin supărat și plecă bombănind. 

Leluţ îşi făcu din nou de lucru cu revista, doar, doar 
să rămînă singur. Era în plină agitaţie. Gînduri mărunte 
şi dese se îmbulzeau ca într-o beţie delirantă. Două ten- 
dințe potrivnice se certau în el. Fusese înșelat de popă 
şi de 'Tomaziu, dar i-o făcuse lui Leonin. În bibliotecă, 
rămăsese numai custodele, care înregistra cărțile aduse de 
Bulbuc. 

— Ghiţă..., 

Custodele lăsă condica şi se apropie respectos. 

— Poftiţi, domnule președinte... 

— Ce-a fost cu cărţile de la 'Tomaziu ? 

Ghiţă ridică din umeri. Şi ăsta era o cutră. Era mai 
mult şiret decît timpit. Cu ochii adînciţi sub pleoapele 
somnoroase, cu gura umbrită de mustăţile groase, cu frun- 
tea ascunsă sub freza pomădată, cu nasul... Din nou nasul. 

— Cum de-au ajuns cărţile la Tomaziu ? se răsti el. 

— Printele Manoil... şi-şi făcu de lucru -să pună la 
loc cărţile răvăşite pe mesele de lectură. 

— Ce are a face popa aici ? 

— Părintelui Manoil i-au trebuit cărțile. 

Minţea. Și el era amestecat în complot. 

— Bine. Fiecare la rîndul lui... 

Îşi luă pardesiul și plecă. 

Bulevardul era rărit de lume şi un vîntuleţ răcoros 
aduna mireasma tare a teilor din Cișmigiu. Agitaţia zilei 
se mai potolise. Ţigănușşii isprăviseră de vîndut ziarele, 
oltenii se întorceau cu coșurile goale ; nici căruţe, nici ca- 
mioane, doar maşini în mers liniştit. Poate că în fiecare 
din tembelii aceştia stăruia un complex de inferioritate. 
Care o fi în Leonin ? Dar în Tomaziu ? Dar în Bulbuc și-n 
popa Manoil ? Pe toţi îi ura. Necazul împotriva lui To- 
maziu era actual ; în schimb, pornirea împotriva lui Leo- 
nini și a lui Bulbuc, de durată mai lungă. 

O clipă sufletul i se zgribuli. Ar fi putut să-l cheme 
Puţoi. Ce nume cu rezonanţă obscenă ! Nu, se corectă el, 
trebuie să judec cu seriozitatea cuvenită. Iată că teoria lui 
Freud îl ajuta. Puţoi este un nume comun, produs al unei 
colectivităţi cu inconştientul încărcat, Colectivitatea, ca şi 
insul, este obsedată de aceleași imagini erotice. Există un 
libido al masei ca şi al insului izolat. 

Era mulțumit. Găsise o explicaţie, judecîndu-se crud. 
Parcă se diseca. Așa se şi cuvenea unui om care voia să 
fie crud cu alţii, să înceapă cu sine. Prin faţa lui trecu 


196 


o fată. Mergea repede, zvicnind la fiecare pas din umeri 
şi din şolduri. Dintr-o dată, mintea i se repezi lacom. Alice. 
Mintea lui, aceea care se ocupa de semnificaţia spiritului 
de observaţie, o uitase, dar trupul și simţurile, nu. Acum 
s-o aibă, acum s-o găsească. Se trezi gonind. Ce vorbă 
trivială, dar cât de adevărată. Gonea pe urma ei. Era ab- 
surd. Unde s-o găsească în Bucureştiul mare ? Cine știe. 
Gonea nu numai cu pasul, dar şi cu privirea. Întîmplarea 
biruiește adesea înțelepciunea. Se oprea dinaintea maga- 
zinelor care nu trăseseră încă obloanele. Cine ştie ? Poate 
la cofetăria din Brezoianu, cofetăria mediciniștilor. Apoi 
în dreptul unei drogherii de unde se răspîndea pînă în 
stradă mirosul moale de săpun şi apă de colonie. Cine 
ştie? Absurd, absurd... Dar întîmplarea cuprinde în ea 
toate noroacele. Și dintr-o dată îi veni în minte gîndul cel 
bun. La Societate erau adresele studenţilor. Se întoarse 
gîfiind. Custodele plecase, îl înlocuia nevastă-sa, ţărancă 
proastă, care nu ştia nimic de condici şi adrese, Plecă fu- 
rios. Trebuia să se înfrîneze. 

Dar zadarnic îşi strunea voinţa, tot trupul îi era tre- 
mur de necaz şi fierbințeli de nebunie. De la Tomaziu şi 
Leonin necazul lui trecu asupra lumii întregi, şi de la fe- 
tele de pe bulevard, la una singură, la Alice. 

În tramvai, către Colentina, Leluţ con- 
tinua să se judece. Cochetăria Alicei îl scotea din sărite. 
Să rezolve în chip firesc o stare iritantă care ar fi putut 
să-l abată de la drumul său creator şi mai mult, potrivit 
teoriei lui Freud, să fie generatoare de boale şi psihoze. 
Obsesiile şi fobiile nu sînt altceva decît manifestările, 
caragios de deformate, ale unor tendinţe retulate, de obir- 
şie erotică. Așa glăsuia Freud. Trebuia să găsească pe 
Alice și chiar astăzi să dea asaltul definitiv : ori, ori... 

Era duminică, ziua cea mai potrivită pentru întreprin- 
derile amoroase. Duminica, sufletul omului mai pierde din 
strășnicie, slăbeşte și devine primitor. Curge prin trup tre- 
buința de odihnă, de voie bună și, prin suflet, dorul de 
mângiiere, care, la femeie, ascunde o singură nădejde: 
dragostea. Leluţ se socotea un om tare, dar trebuia să re- 

cunoasă : față de Alice lăsa prea mult din ale lui. Dacă în 
această cedare stăruia un complex de inferioritate ? Va 
trebui să se învingă, să se depășească. Un adevărat înţe- 
lept — potrivit vechii învățături — pornind la o acţiune, 
o studiază mai întîi pînă în cel mai mic amănunt, cal- 
culează profitul şi pierderile și, privind peste timp, vede 
agoniseala şi nu păgubirea. Un adevărat înțelept simte 
mulțumire de matematician cînd faptul cade ca demon- 
strația unei teoreme. 

Dar iată că Freud contrazicea socotelile înțelepţilor. 
Zadarnic luminează înţelepciunea, dorinţa hotărăște în în- 
tunerie. Ochii priveau faptul concret, dar o piclă deasă îi 
împiedica să vadă dincolo. Cu tot prestigiul învăţăturii noi, 
el auzea dojana minţii. Cine era această Alice ? Ce amă- 
răciune putea să-i scormonească. Apoi, să n-o uite nici pe 
Lia. Ce deosebire ar fi atunci între Leonin, produsul in- 
stinctelor oarbe, a cărui viaţă se tirăşte la întîmplare, în 
dezordine, și el, omul raţiunii și al perfectei rînduieli ? Se 
desolidariza oare de Urlieșu, în laboratorul căruia găsise 
marea înţelepciune ? Creierul e pod solid ; inima, bac plu- 
titor. Lumea te judecă după lucrul minţii tale, nu după 
jocurile inimii. Învăţături scoase din discuţiile dintre Ur- 
lieşu şi Blidariu, care, deşi mai tînăr decît el, putuse să-și 
facă o idee personală despre’ viață și oameni. Singurul 
criteriu de izbîndă ţi-l dă aprobarea oamenilor, a cît mai 
multor oameni. Restul... conflicte interne, credinţe proprii, 
socoteli personale. Viaţa are ceva din aspectul unui bal 
sau, mai bine-zis, al unei comedii. Să ai aplauze la scenă 
deschisă, 

Ajungind la poarta spitalului, respiraţia i se tăie scurt. 
Prostii. Trecu îndirjit pe lîngă portar. Dar nu se putea 
stăpîni. Întreaga lui făptură era turburată. Un furtun din 
care se aduna o băltoacă îl făcu să drăcuiască. Un stol de 
porumbei, hîrjonindu-se nestingheriţi, îl împiedica în fuga 
lui. Cum ar mai fi luat o piatră, să tragă de-azvirlitelea 
după păsările nerușinate ! 

Pavilionul de chirurgie, altă opreliște. Ce făcea ? Unde 
alerga ? O undă de sînge îi împinse pieptul înainte. Mai 
departe. Trebuia s-o vadă. În clipa aceea nu mai datora 
nimănui nimic, nici Liei, nici renumelui său. Uitase toate 
socotelile, orice prudenţă. Un singur gînd, un singur dor : 
Alice! Ajuns în cancelarie, întrebă pe o infirmieră : 

— Domnul Tutoveanu e la operaţie ? 

— Domnul doctor Tutoveanu nu vine azi. 

Turburarea lui întunecată se preschimbase într-un 
marş triumfal. Acum își aminti de primăvara de afară, de 
cerul luminos și de aerul curat. 

— Domnul doctor Păcuraru ? 

— A făcut vizita şi a plecat. i 4 

Bine, foarte bine. Totul se aranja pentru triumful lui. 

— Dar domnișorul Leonin ? 

— Operează sus. B- a y 

Toată mulțumirea i se curmă deodată și o senzaţie de 
gol îi cuprinse tot trupul. Deci Tutoveanu îl lăsa pe Leonin 
să opereze. Internii interveneau- uneori noaptea, în cazu- 
rile de urgenţă ; puteau opera şi ziua sub controlul şefu- 
lui. Dar să opereze ziua, pS şeful şi medicul secundar 

i i se părea prea mult. na 

ae tă de Perle totuşi se putea analiza. Spiritul 
ide observaţie era la datorie și în puterea lui de analiză 
găsea parcă un început de rezolvare a dualismului do- 
rință-înţelepciune. Gifiind urcă treptele către etajul de 
sus. Într-adevăr, Leonin era gata, cu masca pe nas şi mă- 
nușile în mîini. Și, culmea batjocurii, era ajutat de Alice. 

— Ce-i Leluţ ? nai regia și ridică mîinile înmă- 

î în semn de bun sosit. 
icre e sal să discutăm... dar era cu ochii la bolnav, 
ă-şi ma despre ce e vorba. Ă 

s tip tisa h aici. I-am făcut anestezia, par- 

i plicticoasă. A 
se i eia bolnavul de operat. Prin urmare, nici 
sfială, nici emoție, ci numai un fel de nepăsare vecină cu 
nesimţirea. Cîtă deosebire faţă de Badea și chiar de Mla- 
din, atit de înfricaţi cînd puneau mîna pe bisturiu. 

— Avem galerie, şi glasul lui suna a ușoară zeflemea, 
şi încă ce galerie... și scotea, din cutia de pansamente, 
împurile sterile. 
ielat ceru o bluză și se apropie de masa de operaţie. 
Ciudată schimbare. lată, o vedea pe Alice. li putea vorbi, 
îi putea da a înțelege că pentru ea venise pînă la Colen- 
tina... dar nimic. Făptura dorințelor lui era departe, foarte 

departe şi chiar străină. 
— Ce operezi ? 
— Fac o plastie. Repar un nas. 3 y 
Vorba îi căzu parcă în pofidă. Se ştia scăpat de ideea 
obsedantă, şi imaginea unui nas cârn trecea ca o umbră de 

mânie, cînd mintea lui era mai lucidă. Nervos, începu să-și 
răsucească mustaţa. Îşi surprinse gestul şi se înfurie. Gest 
de flăcău la horă. 

— Cam greu... îşi dete el cu părerea examinînd găurile 
roşii-verzui, rău mirositoare, în fundul cărora apărea car- 
nea crudă a colţurilor și scobiturilor din adîncimea na- 
sului. 

Leonin făcu nu gest de nepăsare cu mîna prin aer. 
Nemaipomenit. Plastiile sînt operaţiile cele mai delicate, 
căci peste tehnică și știință anatomică intervine și un ele- 
ment estetic, personal. 

— I-a mușcat iubita nasul. 

Şi, apoi, în pilda Alicei : 

— Cu domnul Leluţ nici un pericol, El e inatacabil pe 
poziţia asta. 

Ochii fetei scînteiau viclean prin mască. Leluţ mormăi 
ceva neînțeles. Era cu privirea și sufletul la mîinile ope- 
ratorului. Leonin desenase un lambou pe fruntea bolnavu- 
lui ; îl imaginase răsfrînt în chip de bas, după care trecuse 
la operaţie. Leonin ăsta avea o inconștienţă splendidă. Cum 
se încumeta el să repare partea cea mai gingașă a chipului 
omenesc ? Zadarnic căuta la el un gest tremurat ca la 
Badea, o mișcare în dezordine ca la Mladin. 

— Dacă aș fi Anghel Drăghiceanu, aș imagina şi o po- 
veste picantă, dar geniul meu nu-i atât de cuprinzător, nici 
atît de fertil, 

Lui Leluţ i se turbură privirea. Poftim, acum vorbea de 
geniul lui ! Ce conştientă îndrăzneală. Dar operatorul nu se 
sinchisea de ceea ce gîndea Leluţ, el răsfrînsese lamboul 
de pe frunte, pe nas. Desigur că Mladin n-ar fi reușit 
plastia asta. Era problematic dacă chiar Trăistaru s-ar fi 
încumetat s-o facă. Dar să vorbească Leonin de geniul 
lui |... 


— Acum îi facem o sutură intradermică, să nu se mai 
vadă nici urmă de mușcătură. 

Leluţ își struni privirea. Poate că la timpul acesta, atît 
de migălos, cu ac așa de fin că ţi-e frică să nu-l scapi din 
mînă cînd străbaţi un strat subţire ca foița de hîrtie, să se 
împleticească în degete. Asta ar fi fost ceva... Dar nu. În 
mîna lui Leonin, acul străbătea planul dermului în mișcări 
ondulate, pline și egale. 

— Eu croitor trebuia să mă fac. 

venea mai avintată. Numai Lelu î i 
interesa Alice. Îl obseda Ppa PE RESA 

Banditul de popă îl vestise pe Tomaziu. Opera lui de bun 
samarinean era, de fapt, un pezeventlic. 

— Nu-i la mijloc vreo chestie de femei ? Prea multă 
pasiune... spuse Alice şi-şi lunecă galeş privirea, parcă pe 
sub privirea lui Leluț. 

Leonin se opri o clipă încurcat, apoi continuă : 

— Ce femei, domnişoară ? E o chestie mult mai înaltă, 
o chestiune morală. 

Vorbele mari — observă Leluţ — nu-l prindeau pe 
Leonin, n-avea gravitatea necesară. Pentru a folosi noțiu- 
nea de morală va să fi pregătit, să fi frecventat labora- 
torul lui Urlieşu, să fi asistat la discuţiile dintre el și Bli- 
dariu. Dar Leonin vorbea într-una : la viitoarea alegere nu 
putea să reuşească Tomaziu, ar fi fost imoral. 

— Nu vrei să rămii cu noi la masă ? 

— Nu... se răsti iar Leluţ şi parcă ar fi vrut să-l bată. 

Se despărţiră repede. Leluţ avea impresia că fusese 
înşelat. Îl înşelase Leonin, îl trădase Alice. Cu tot aerul 
răcoros al dimineţii, cu tot cerul limpede şi natura înver- 
zită, sufletul lui se pierdea într-o uniformitate cenușie. 
Din când în cînd, se întorcea către imensa clădire a spi- 

talului, unde Alice era alături de Leonin. 

În fine, tramvaiul îl ajunse din urmă și el se urcă. Aici, 
alte chipuri, altă atmosferă. Dar el tot nu-și putea reveni. 
Ceea ce se petrecuse la Colentina i se părea de-a dreptul 
catastrofal. Leonin avea parcă tot, și geniu, și onoare, și 
iubire. Căzuse peste el şi norocul cu un șef înţelegător, 
care-l sfătuia şi-i dădea libertate, în timp ce Trăistaru nu 
se mai sătura de operat. Egoist. Să nu treacă bisturiul şi 
altora. Trebuie să „furi“ o apendicită sau o hernie. Aveau 
să-l înmormiînteze cu bisturiul în mînă. 

Oare el ar fi în stare să facă o plastie ? Fără îndoială. 
Dar cum ? Cu ce rezultat ? Un gind rău îi străbătu su- 
fletul. S-ar putea ca şi plastia făcută de Leonin să se strice. 
Și parcă începea să vadă nasul, atît de frumos aranjat de 
Leonin, înnegrindu-se în fiecare zi, devenind piele moartă 
şi căzând, bucăţică cu bucăţică, la fiecare pansament. Dar 
mai era ceva... Avea el oare eleganța și siguranţa lui Leo- 
nin ? Toţi, Mladin şi Botez, ba chiar și profesorul, îl soco- 
teau perfect ajutor. Ajutor e una, şi operator — alta. Se 
simţea în stare să opereze bine, chiar foarte bine. Bine 
operau cu toţii. Chiar şi pilbiitul de Mladin putea duce o 

operaţie pină la sfirșit. Întrebarea era însă dacă opera şi 
frumos. Acest Leonin, mediocru la învățătură, zvăpăiat şi 
neserios în viaţă, nu-l depășea oare ? 

Leluţ se surprinse mișcîndu-și mîinile, voind să afle 
de la ele de cît folos îi erau. Lucru serios, era chirurg bun 
și îndemiînatec. Apoi din nou mîinile, parcă să le vadă pînă 
în adînc, ca sub razele Röntgen. Pielea era oacheșă, articu- 
laţiile noduroase, iar vîrful degetelor lăţite, cu unghii mari 
și groase. Se simţea în deficit faţă de eleganța și noblețea 
gesturilor lui Leonin, Inima îi zvicni. Nobleţea ! De aici 
i se trăgea ura împotriva lui Leonin. Nepot de ministru, 
fiul celebrului colonel Leonin şi milionar după mamă. Și 
Leluţ își simţea sufletul tot mai viforos. Era sigur şi ho- 
tărit că Leonin nu putea să i-o ia înainte. Dar trebuia să-i 
dibuiască un complex de inferioritate, sau să-i inoculeze 
unul. Bun termen ; să-i inoculeze... lui, şi celorlalți. Să se 
impună singur, de la sine, ca șef. 

Din nou gindurile i se impleticiră. Șef peste cine ? În 
liceu, şeful de promoţie era premiantul întîi. Aşijderea în 
școlile militare. Dar la facultate atiția au aceeași medie. 
Avusese ambiția să iasă cu bile albe şi izbutise chiar din 
anul întîi, dar mai erau cinci sau şase la fel, iar unii nu 
fuseseră măcar externi sau interni. Gîndurile i se lăsau 
departe, înapoi, prin timp, cu un fel de osteneală birui- 

toare. În anul întîi, fuseseră o sută zece studenți, revăr- 
saţi din toate colţurile ţării. El venise cu Tomaziu în 
grupul craiovenilor. La început, erau separați, disecţia i-a 
apropiat în grup. Pe el cu Bratu, Iancu și Leonin. Ce pe- 
trecere şi cîtă vorbă în jurul cadavrului cînd mirosul de 
formol le înlăcrima ochii, şi migala prin trupul omenesc 
le înţepenea degetele pe pensă. O, ei nu erau băieţii cei 
mai de vază! Aceştia se aflau la masa întiia, şi primul 
între acești aleși fusese Bulbuc, Se și potrivea cu aroganţa 
lui. Din anul întîi avea monoclu. Cei de la primele mese 
îi priveau cu dispreţ pe cei de la mesele din fund. Ei 
aveau cadavrele cele mai bune. A fost prima lui umilință 
în facultate. Fusese repartizat la masa a cincea. Ei erau 
douăzeci şi una de mese. Fiindcă era fără protecţie, fără 
nume, fusese pus între mediocri. Ce slab trebuie să fi fost 
Leonin la examen, dacă în pofida numelui său răsunător 
şi cu protecţia unchiului său abia îl trecuseră la masa a 
cincea. Nătăfleţ din anul întîi... 

— Mă ieţi, eu citesc cel mai frumos roman : Cei 
trei T spunea Leonin fără sfială şi eM 
copilăreşte că e cel mai frumos roman ce s-a scris v 
dată. i 

î eonin nu le împuia capul cu romanele lui Du- 
P e aie politică. Singur Leonin era priit Vara ci A 
trivit mentalităţii de acasă. Leluţ era liberal, fiindc i 
Boceni la ei domnul Păunescu, proprietarul, era ris i- 
beral. Mulți dintre colegii lui își ziceau napone y SĂ 
Iorga ; alţii, ca Ţepeluș, purtau plete, cravată aa mn 
şi frecventau clubul Sotir. Cel mai înverşunat era re A 
Venea chiar la cursuri îmbrăcat în costum naţional, Că 
cioareci și cămașă peste pantaloni. Dar CEEA oa geg 
sei era părintele Manoil. Îşi aminti de vorba A icei : w 7 
ginitatea sa... Popă la facultate de medicină, peman 
menit ! Urmase cursurile pînă în anul ultim. Cite, risete, 
cîtă batjocură ! Dar popa își vedea de treabă şi BE 
să se impună. Îi ajuta pe toți. Chiar şi pe cei care- a # 
jocoreau. Le împrumuta rezultatele lui, celebre prin pie 
cizie şi sistemă ; făcea, înainte de examene, cîteva şe ințe 
enumerînd simptomele pe degete şi proiectînd cu precizie 
organele, cu creionul, pe fiecare din ascultători. Lică să 
fie erudit, el ştia atit cît trebuia. Un diagnostic di Sa 
țial, făcut cu el, nu-l mai uitai niciodată ; iar opera é 
le desena în aer, pe nisip sau pe palmă, descompuse fie- 
care în timpii componenți. % R 

a tot nemulțumit. Dus de mersul amintirilo 
E liric. A la şoseaua Kisselef fără să pai 
cînd se oprise tramvaiul, cînd coborise. La ce se gin e 
oare ? Ah, la felul cum se alesese grupul lui. A venii 
concursul de externat. Aici din nou protecţie, combinaţii. 
Se vorbea de candidaţii care știau subiectele de cu seară. 
Aşa izbutise, de bunăseamă, Leonin, ca să iasă egal cu 
el, la aceeaşi medie. Oricum, externatul izola un grup. 
Externii erau văzuţi prin spitale, alergau din serviciu în 
serviciu, se întilneau la alegerea locurilor, la luarea lefii. 
Externatul fusese pentru el un succes. Izbutise, fără pro- 
tecţie, al patrulea, împreună cu Leonin. Dar la internat 
își bătuse rivalul. De data aceasta şi norocul îl ajutase. 
În comisie — Trăistaru, care-l cunoștea de cînd îi fusese 
extern. Al doilea !... Fiindcă primul era Bulbuc, omul de 
casă al lui Anghel Drăghiceanu. În serviciu altă diferen- 

tiere, altă grupă. Cei credincioși şi devotați ştiinţei, şi cei 
robiți banului, alde Iancu, Teodorescu, și mai ales Mre- 
neș. 

Ajunsese la spital. Înainte de a intra, își opri din nou 
judecata asupra sa. Prea mult se lăsa pradă amintirilor. 
Sau poate era obosit şi centrii cerebrali își pierduseră fre- 
nāția, lăsînd în voie jocul centrilor inferiori. Îi plăcea să 
folosească termeni ştiinţifici chiar cînd era singur. Nu 
rezolvase însă nimic. Aceeaşi întrebare : cum se alesese 
grupul lor ? 

Intră posomorit în curtea spitalului. O maşină se 
propti cu botul în pieptul lui. Leluţ strivi o înjurătură 
între dinţi, cînd de fapt el era vinovat intrînd pe poarta 
cea mare, În maşină — Magheru cu Ioana Stamatu. 
Poeta pleca din spital însoţită de Magheru. Nu-l văzu- 
seră și asta aducea o desconsiderare. 'Toate-i mergeau 
prost. Şi în dimineaţa aceasta ura pe toată lumea. Din ce 
în ce mai întunecat, urcă la el în cameră și începu să ci- 
tească un capitol din cartea împrumutată de la Magheru. 
Arta și psihanaliza. Citea nemţeşte aproape fără dicţionar, 
numai la cîteva luni de cînd începuse să înveţe singur, 
fără profesor, fără ajutorul nimănui. Dacă nici asta nu-i 
probă de mare capacitate !... Pînă la masă mai erau două 
ore, putea lucra destul de bine. Luă cartea și se trînti pe 
pat, Dar cititul mergea anevoie, gîndul îi rămînea în 
urmă. Alice și Leonin, apoi Magheru și Ioana Stamatu. 
Clar, el pe Alice o dorea şi orice se va întîmpla va fi a 
lui. În această luptă, o va învălui cu îndemînare sau, dacă 
va fi nevoie, îl va zdrobi pe Leonin. 

O bătaie de ușă. îi întrerupse gîndurile. Era Iancu. 

— Ține-mi, dragă, garda pe ziua de azi. 

Ca de obicei, Iancu intrase în cameră cu pălăria pe 
o ureche, învirtind bastonul de abanos între degete, su- 
rizător, bine dispus, ca și cum ar fi intrat pe scenă „să-i 
zică“ o şansonetă. Primul gînd al lui Leluţ fu să-l res- 
pingă. Pentru ce i-ar face un serviciu ? 

— Ştii, eu intru de gardă la generalul Cariano, unde 
m-ai trimis tu. E ceva... „Smîntină“. 

Cupletistul păstra distanța. Unde m-ai trimis tu. Era 
un fel de primă recunoștință. 

— Ar fi păcat să pierd banii pe ziua de azi. 

Banii ! Complexul de inferioritate. Acum nu mai gin- 
dea decît prin teoria lui Freud, nu jura decit pe ea şi nu 
pierdea vreun prilej fără să-i ceară sfat şi ajutor. - 

— Bine, lancule. Îţi ţin locul, dar ştii că azi e dumi- 
nică, zi de bătăi şi de înjungheri. Duminica e garda plină... 

— O să mă revanşez. Am să-ți țiu şi eu garda într-o 
duminică. Să nu pierd banii... 

Leluţ îşi făcea bine socotelile. Stătea acasă după- 
amiază şi învăţa. Cu atit mai bine. 

— Poţi să te duci. 

Aruncase învoiala de sus şi în grabă. Iancu părea un 
milog care umbla să ridice un bacșiş de Jos. 

— Îţi mulțumesc, Leluţ. Tu ești un băiat... „Smiîntină“. 
La revedere, la revedere... şi plecă fluierînd o șansonetă la 
modă. 

Leluţ îl privi cu dispreţ. Din ce în ce, prindea mai bine 
sensul complexului de inferioritate, ținînd de scurt pe toţi 
nemernicii ăştia, pe Badea şi pe Mladin, înfricaţi de pro- 
priul lor suflet, și pe arghirofilii sistem Botez, Mreneș, 
Iancu... şi îşi prinse chipul schimonosit pe un rînjet de bat- 
jocură. 

Sutragiţa veni să-l cheme la masă. 

— Bine... zise el, dar nu se grăbi. 

Luase obiceiul de a întirzia, să sosească după ceilalți. 
Asta se traducea așa : studiu, preocupări științifice, me- 
ditaţie. La sosirea lui, convorbirea era împărțită pe grupe. 
Lîngă el, Bratu; Manoil şi Blidariu erau încurcaţi într-o 
vehementă discuţie filosofică. Ceilalţi ascultau o povestire 
obscenă spusă de Mavru. 

— Ideea morală este un mijloc de apărare a individu- 
lui şi a societăţii, spunea Blidariu cu emfaza lui obișnuită. 

— Gazda mea era o femeie admirabilă, povestea 
Mavru. Avea o forță de emulaţie cum n-am mai văzut. 
Premiul era chiria. 

— Ideea morală e sădită în noi de Dumnezeu prin 
această trebuinţă de ordine. 

— Din nou, Dumnezeu... făcu în batjocură Blidariu. 

— Chiria se stabilea numai la sfîrşitul lunii, și nu- 
mai după merit, după merite autentice. 

Și discuţia alterna într-un duet caraghios. 

— Parcă nu ne-am găsi într-un cerc ştiinţific, ci în- 
tr-o adunare de sectanţi, spuse Blidariu. j 


207 


— La sfîrşitul lunii, mi-a cerut un pol. Bine, madam 
Stavrache, mă indignez eu, lui Ionică Băţu i-ai luat nu- 
mai treisprezece lei. Ei, Mavrule, clipi şiret din ochi 
madam Stavrache, el era de șapte cîini putere. 

— Dumnezeu este pretutindeni cu noi. Căutîndu-l, îl 
găsim în magnifica ordonare a omenescului şi cosmicului. 
Păcatul, spune Bossuet, aduce dezordine în univers şi 
rupe gîndul lui Dumnezeu... aduce dezordine și dezar- 
monie. 

— Silește-te, Mavrule, să-l ajungi pe Ionică şi-ţi scad 
chiria... spunea din celălalt grup Mavru. 

Bratu sări în ajutorul lui Manoil. Leluţ se dete de par- 
tea lui Blidariu. N-avea nici o stimă pentru înfumuratul 
filosof, dar ideile lui îi impuneau respect prin forța care 
dovedea voință hotărită și o mare siguranţă de sine. De 
bună seamă că uşor puteau găsi și la el un complex de 
inferioritate. În partea cealaltă, se ridea de povestirea 
lui Mavru. 

— Şi m-a pus, domnule, la ambiție. În luna cealaltă, 
mi-a scăzut chiria la cinci lei. Afurisita instalase o bursă 
a chiriei, plătită în mai puțini arginți și mai mult în cîini 
putere. 

— Păcatul ne îndepărtează de Dumnezeu. O, dacă lu- 
mea n-ar păcătui, am fi atît de aproape de El încît L-am 
putea cunoaşte... 

Blidariu izbucni într-un rîs afectat. 


— Asta-i bună. Va să zică am putea cunoaşte pe Dum- 
nezeu... 

— În privința aceasta, nu poate fi nici o îndoială. 
Dumnezeu există... 

Leluț ar fi vrut să găsească un iz de minciună pe chi- 
pul popii. Cu neputinţă. Ochii lui albaştri, pe barba nea- 
gră, pletele negre şi obrazul atît de alb, rămîneau cu 
limpezimea de piatră a nestematei. Mai mult stăruia în 
sufletul filosofului urme de luptă și îndoială. 

Tocmai atunci intră infirmiera de la camera de gardă. 

— Domnul Leluţ, la camera de gardă. 

Leluţ scăpă o înjurătură. A doua pe ziua de azi. No- 
roc că nimeni nu-l auzise. Nu ajunsese să se dezbare de 
acest obicei țărănesc. 

— La sfinta Paraschiva, madam Stavrache îşi serba 
onomastica. O chema Venera. Atunci se întilneau cu toții. 

Cînd lua dampf, madam Stavrache trecea la mărturisiri. 
Tu, Iancule, ești numai de cinci cîini putere, dar Mărcuș, 
să fiu a dracului dacă nu e... r3 

Leluţ îi tăie vorba, răstindu-se la infirmieră. 

— Ce este, Mario ? 

— O otrăvită. 

— Tiînără ?  întrerupse Blidariu convorbirea despre 
Dumnezeu, adăugînd un plescăit lasciv, după care se șterge 
pe gură şi pe bărbie de zeama compotului. 

— Tînără. 

— Te-ai învirtit... făcu Mavru. 

Discuţia filosofică se făcuse fum acum. Blidariu adul- 
meca parcă prin aer chipul tinerei otrăvite. Freud, Freud... 
Leluţ se ridică agale înadins, să dovedească lipsa de in- 
teres faţă de astfel de presupuneri. 

— Mă fraţilor, se lăuda Titi Teodorescu, eu toate da- 
mele de la camera de gardă le-am recrutat... 

— E cu mamă-sa... se amestecă infirmiera în vorbă. 

Teodorescu continua gluma. 

— Vezi, Leluţ, poate te învirteşti de mamă... 

Leluţ nu rise şi se sculă supărat. Apostrofa lui Teodo- 
rescu îl jignise. = A. f 

Dar dintr-o dată parcă se simțise distanțat de cei rămași 
în urmă, afară de Blidariu. Tilharul acesta avea o forță care 
impunea. Ce bine că nu era medicinist, ca să fie obligat să 
dea lupta cu el. A 

În camera de gardă, găsi o femeie nu prea în vîrstă, cu 
o fată de vreo şaisprezece ani. 

— Ce-i cu fata asta ? 

— S-a otrăvit, domnule intern... răspunse mama. f > 

El privi la otrăvită. Nici o gravitate. Venise pe jos şi 
arăta bine, fața îi era rumenă, iar în ochii puțin sașii ju- 
cau sclipiri îndrăcite. 

— Cu ce s-a otrăvit ? 

— Cu chibrituri. 

— Ai vărsat ? întrebă el fata. í 

Dar ea îl privi dîrz şi nu răspunse. Își arăta numai din- 
ţii albi, rotunjiţi, de nu puteai știi dacă ride sau ameninţă. 

— Ce, n-ai urechi ? se înfurie Lelut. 

Cu aceeaşi încăpăţinare, ea continua să nu răspundă. 

— Eu, domnule intern, interveni atunci mama, sînt 
infirmieră la CFR. Dumnezeu știe cît muncesc ca s-o în- 
trețin. 

— Fata ce lucrează ? 

— Învață la o modistă. 

Leluţ comandă sonda pentru spălături stomacale. 

— De ce te otrăvişi, dragă ? 

Fata nu ştia să-i dea respectul cuvenit. Ochii ei sașii 
continuau să oscileze jucăuşi în cap, nasul își umflase nă- 
rile și, prin gura întredeschisă, cu fălcile împinse obraznic 
înainte, continua să-l sfideze. 

. — Fiindcă n-am lăsat-o să se ducă cu băieţii la cinema- 
tograf. 

— Stai jos, comandă Leluţ, 

Acum fata se sperie şi dete să fugă. 

— Puneţi mîna pe ea, se răsti el, și mare poftă mai 
avea s-o ocărască, s-o lovească chiar. 

Vladimir, băiatul de la camera de gardă, o prinse în 
braţe. 

— Adu-o pe scaun. 


Fata nu voia să se lase. Se zbătea, dădea cu coatele şi 
răsucea capul. Ochii lui Leluţ căpătaseră un luciu stins, 
de fontă. Îi plăcea spectacolul. Băiatul și infirmiera, imo- 
bilizindu-i genunchii şi încrucișîndu-i braţele la spate ca 
la pușcăriași, o trîntiră pe scaun pe fata care se zvirco- 
lea de moarte. Otrăvita nu se lăsa cu una cu două. Aple- 
cată pe spate, cu ochii strîns închiși şi gura zăvor, se 
zbătea într-una. Vladimir își slobozi o mînă și i-o înfipse 
în grumaz ca un cleşte, iar infirmiera se lăsă cu toată 
greutatea pe genunchii ei. Mama căta cu răutate la fie-sa 
şi se bucura. 

— Deschide gura, porunci Leluţ. 

pa închise și mai mult gura și strînse mai tare din 
ochi. 

— Deschide gura... se înfurie el de-a binelea. 

Printre dinţii strînși, fata strecură un geamăt răgușit. 


— Deschide gura... ţipă Leluţ pentru a treia oară și-i 
trase un pumn în umăr. 


Chipul fetei era ghem de crestături şi ţepi. 
__— Das'că te-nvăţ eu, şi luă din dulap depărtătorul de 
dinţi. Deschizi ?... sau ţi-o deschid eu cu cleştele ? 


4 Acum se auzeau numai nişte gemete lungi... Internul 
băgă depărtătorul înapoia molarilor. O durere rece, stre- 
pezită îi scăpără fetei prin cap, simțind cum i se înfige 

fierul rece între fălci... Și, fără să vrea, mușchii îndirjiţi 
slăbiră, fălcile începură să i se îndepărteze și gura se des- 
chise. 

— Acum să-nghiți tubul, că de nu ţi-l bag cu forța. 

Cînd tubul trecu prin gîtlej, fata crezu că se prăpă- 
deşte. Ochii i se holbară, venele stăteau umflate gata să 
plesnească. Încercă să se ridice, dar se înecă, se înăbuși și-i 
veni să verse. 

— Înghite, înghite... 

Respirația i se oprise în piept. Ar fi vrut să se supună, 
să se sloboadă din toate încheieturile şi să înghită, dar 
nu putea. Nu se mai zbătea căutînd să scape. Era zgircită 
din tot trupul si avea impresia că se stringe din ce în ce 
mai mult. Și, deodată, slobozită de cap şi de miini, își 
simţi răsuflarea la loc. Tubul trecuse pînă în stomac. 

—. Aşa te vreau, rînji Leluţ. Cu băieţii ştii să te duci 
la cinema, acum înghite şi tubul... şi rise în sine de jocul 
de cuvinte, cu gindul la Mavru. 

Apoi se corectă. Nu vorbise Mavru prin rostul lui, ci 
Freud. Fata era acum docilă. Simţea cum i se dilată sto- 
macul ca un balon cînd pilnia plină se ridica în sus, şi 
cum se ușurează cînd pilnia era răsturnată în lighean. 
Leluţ examină lichidul. Nimic, nici un semn de otrăvire. 
Atîta deranj, atîta muncă pentru o sălbatică. Și din nou 
umplu pîlnia, şi din nou o goli. Tot așa, de mai multe ori. 
Un soi de ostilitate neexplicabilă îl mîna împotriva fetei. 
Și el avea o soră, şi ea și-o fi făcînd de cap cu băieţii pe 
la cinema... 

După ce-i scoase tubul și infirmiera îi şterse balele de 
la gură şi sudoarea de pe frunte, fata se ridică să plece. 
Era vînătă la față, se clătina, gata să cadă. Leluţ o opri. 

— Te mai otrăveşti altă dată ? 

Ciudată schimbare de la clipă la clipă. Fata, în pi- 
cioare, la cîţiva pași de el, se întărise, îl privea obraznic, 
şi țifnoasă dădu din umăr. 

— Aşa? Ține atunci... şi-i dădu o palmă. 

— Bine faci, se bucura mama, că eu n-o pot stăpîni. 

Aprobarea mamei mări vanitatea lui Leluţ. 

— Na, şi să te mai otrăveşti şi altă dată... şi încă o 
palmă. Şi să te mai plimbi cu băieţii... altă palmă. 

Fata redevenise supusă şi ascultătoare, își prinse fața 
în mîini şi începu să scîncească. 

— Să te-nveţi minte. 

Mama şi fata deteră să plece. 

— Staţi, să trec în registru. Cum o cheamă ? 

— Mindra. 

— Miîndra ?... Ce dracu de nume ?... 

— A botezat-o boieroaica moșierului... că înainte să 
se fi prăpădit răposatul, aveam cîrciumă la obor şi eram 
oameni cu stare. Pe urmă am ajuns infirmieră la C.F.R. 

— Miîndra şi mai cum ? 

— Mîndra Smărănduș. 

— Cîţi ani are? 

— Şaisprezece. 

Leluţ se întoarse de la uşă: 

— Să nu se mai întîmple altă dată, Mindro. 

Fata nu răspunse. Îsprăvise partea de plins şi căta 
la el cu aceeași privire îndrăzneață. Ochii îi erau mici, 
strălucitori şi negri ca boabele de afine. Leluţ era mul- 
tumit. Își dovedise puterea. Făcuse fetei o spălătură de 
stomac absolut gratuită. Aplicase morala iniţiată de Bli- 
dariu, o bătuse. Dar necazul lui se abătea parcă numai 
asupra soră-sei. 


— Să mai pofteşti, şi-ţi arăt eu... 

Ce-o fi căutînd oare Leonin în laboratorul 
lui Urlieşu ?... gîndea Leluț, privind la ochii de sticlă 
colorată ai potrivnicului său. Și de ce luase el drumul lung 
de la Colentina ? Pe Blidariu îl admitea ; pe Leonin nu. 
Nătăfleţul avea el un scop. La sosirea lui, se făcuse parcă 
o tăcere stingherită. Prin urmare, prezenţa lui Leluţ le 
vătăma convorbirea. Asta era grav. Leonin avea secrete 
cu Urlieşu. 

— Domnule doctor, am studiat pentru dumneavoastră 
sonata de Grieg. 

Vorbă de circumstanţă. Leonin o cîrmise prost. Cu ti- 
cluiri de astea voia el să-și dosească gîndurile ? 

— Nu tot Grieg este deopotrivă de interesant... dar 
menuetul din sonată are o elegență dureroasă, o afini- 
tate surprinzătoare cu substratul melancolic al dansului 
pe care numai sufletul nordic l-a intuit cu adevărat. 

Şi, potrivit obiceiului său, Urlieşu începu o disertaţie 
muzicală. Omul acesta ştia tot. Erudit în medicină, erudit 
în muzică, atotştiinţa lui era covîşitoare. Pe nesimţite ajun- 
sese la meștrii italieni : Torelli, Locatelli, Vivaldi, Corelli, 
Scorlati... și pentru fiecare avea date precise. În special, 
Teorelli şi Arcangello Corelli erau autorii lui favoriţi. 
Creatori ai concertului grosso, autorii italieni dăduseră 
muzicii grandiosul impuls de care aveau apoi să se folo- 
sească cu atita amploare maeștrii germani. 

Limbă străină pentru Leluţ și în alte împrejurări ar fi 
considerat discuţia superficială şi factice, dar prezenţa lui 
Urlieşu era grea chezăşie de seriozitate, De altfel, nici 
Leonin nu mai scotea o vorbă. Asta era ţigan lăutar... Îi 
trage la pian ca ţiganul la țambal, numai că în loc să-i 
zică după ureche îi zice după note. Și-l privea după re- 
gulile strictei observaţii ştiinţifice. Dar ce dracu de me- 
teahnă țigănească să găseşti unui om cu pielea albă, pă- 
rul castaniu deschis și, pe deasupra, ochii albaștri-verzui. 
Ochi frumoşi după părerea Siminei. Poate nasul! Nasul 
lui Leonin era liniar, subțire, cu aripele în uşor freamăt 
senzual. Poate fruntea ! De unde ? Frunte albă. bombată, 
și părul frumos ondulat, ca la Magheru. 

Urlieşu, care vorbea într-una, ajunsese la Bach, şi el, 
n-avea încotro, trebuia să asculte. Ce situaţie penibilă, să 
nu poţi scoate o vorbă. Toată prelegerea era legată de pre- 
zenţa lui Leonin. Prea multă onoare. Și parcă chiar Leonin 
întreținea convorbirea, tăcînd. Leluţ era cu ochii la ușă, 
să-l gonească odată, dar nu reușea. În loc să-l vadă pe 
Leonin plecat, se trezi în față — altă plictiseală — cu Ma- 
gheru şi cu Ioana Stamatu. La muzică, se va adăuga acum 
şi poezia. 

— Bună ziua, dragă Urlieşu. Am venit cu prietena 
mea, doamna Ioana Stamatu... 

— Sînt prea onorat, stimată doamnă... Mai exact, sînt 
foarte fericit că marea noastră poetă calcă pragul acestui 
modest laborator. 


Ironie ? Adevăr ? Pe chipul enigmatic al lui Urlieșu 
flutura un zîmbet ciudat. Iată și un licăr straniu în lumina 
ochilor. Parcă și un tremur pofticios în colțul buzelor. 

— E vorba de un tablou sanguin. Fii bun şi ia-i dum- 
neata sînge. Urlieșu se zăpăcise. Umbla fără rost prin la- 
borator, căutînd lamele fără să le găsească, deși ştia prea 

15 — Chinuiţii nemuririi 


bine că locul lor era în saltarul mesei. Și acum îşi dădu 
seama că nu poftise oaspeţii să ia loc. 
| — Vă rog, vă rog... se scuză el, luaţi loc... 
l Urlieşu, omul calmului magnific, devenise nervos şi 
dezordonat. Ochii îi clipeau mărunt sub sticlele ochelari- 
lor şi mîinile începusesă să-i bijbiie ca ale lui Mladin. 
| — Aşa... Întoarceţi capul într-o parte, să nu vedeţi. 
Cînd poeta întoarse capul, dădu cu ochii de Leluţ. 
— Şi dumneata eşti aici ? lartă-mă că nu te văzusem. 
| O respirație lungă umplu pieptul lui Leluţ. Poeta era 
centrul atențiunii generale şi ea i se dăruia lui. Cu capul 
| aplecat pe speteaza scaunului, cu mîna întinsă moale, ca 
şi cum ar fi oferit-o ca omagiu celor strinși în jurul ei, 
Ioana Stamatu îi suridea lui. Altă întîlnire de taină. Atitea 
femei se strîngeau în jurul Liei, Alicei, Ioanei Stamatu... 

Un țipăt scurt. Urlieşu înţepase degetul și storcea pi- 
curul de sînge. Ioana ridea acum de spaima ei copilărească, 

f Leluţ descoperea o altă femeie. Conturul obrazului cobora 

| în linie sigură către bărbie, gitul se rotunjise şi ceafa apă- 

j rea puternică şi elastică sub imboldul părului ridicat pe 
creştet. Sub rochia de taft negru, strînsă la piept şi pe ta- 
lie, sînii se rotunjeau tari și vibranţi. Mina-i era albă, 
cu degetele scurte, dar subțiri, și cu mișcări line și lene- 
voase. 3 

— La venirea dumneavoastră, vorbeam de muzică. 

| Amicul Leonin este un bun muzician. 

Magheru întoarse privirea către Leonin. 

— Da... zise el, e bun muzician, dar în acelaşi timp e 
şi un interesant cercetător... 

Sufletul lui Leluţ se strînse ca un arici. Parcă din el 
radiau ţepii. Uitase şi de poetă, iar faţa lui răspundea cu 
un rînjet la avansurile ei. Leonin se înroşise. Modestia 
asta falsă avea darul să-l scoată pe Leluţ din sărite. Za- 
darnic îi suridea Ioana Stamatu, rînjetul de pe faţă tre- 
cuse lăuntric şi parcă tot trupul îi era o oribilă schimă. 

— Îi cunosc cercetările... continuă Magheru. 

Urlieşu nu răspunse. Aspira cu o pipetă lungă picu- 
rul de sînge din pulpa degetului întins. 

— Cercetările lui Leonin — nu-mi dau seama ce va- 
loare practică or fi avînd — realizează estetic o lucrare 
frumoasă. 

— Cercetările ştiinţifice pot fi unele frumoase altele 
urite ? întrebă Ioana Stamatu, dar cu privirea era într- 

una la Lelut. 


214 


Lui Leluţ însă ochii i se împăienjeniseră şi gîtul şi-l 
simţea uscat. Să fi fost obligat să scoată vreo vorbă ar fi 
gîngăvit şi glasul i-ar fi fost de zgură. 

— Da, scumpă doamnă... răspunse de data asta Leo- 
nin. După părerea domnului doctor Magheru, sînt unele 
lucrări frumoase. lată reacţiunea Wasserman, o lucrare 
extrem de folositoare... dar reacţiunea Bordet-Gengou, 
din care Wasserman este numai o aplicare, te încîntă 
estetic. 

— Ce om entuziast este prietenul meu Magheru, 
spuse poeta cu privirea mereu la Leluţ, 

Era desluşit. Femeia îl înșela pe Magheru. Totuşi gîn- 
dul nu-l măgulea. Presimţea el o lovitură din partea di- 
letantului acesta sceptic. 

Urlieșu terminase acum. 

— Gata, stimată doamnă... 

Ioana se ridică de pe scaun. Într-adevăr, altă femeie. 
Înaltă, zveltă, cu mers ușor şi mișcări zglobii. Magheru 
dete mîna cu Urlieşu, apoi cu ceilalţi, și cînd ajunse la 
Leonin întoarse privirea spre Urlieşu, parcă să-l reco- 
mande : 

— Leonin ăsta are geniu în el. 

În urechile lui Leluţ se porni un vijiit scurt. Auzise 
oare bine ? 

— Ține minte de la mine, spuse trecînd pe lingă Leo- 
nin, dumneata ai geniu... dar asta nu înseamnă nimic. 

Ioana Stamatu se oprise în fața lui Leluţ cu priviri 
pline de înţeles. 

— Eu continui să viu la pansament... 

Leluţ, foarte turburat, nu auzea și nu înţelegea. Un 
singur gînd se rotea în capul lui: Leonin avea geniu. Îl 
vedea pe Anghel Drăghiceanu entuziasmat de „Eroica“ 
lui: „Mă, tu ai geniu în tine“. Îl vedea operînd cu 
siguranţă şi mărturisind inconştient : „Geniul meu nu e 
ca al lui Anghel Drăghiceanu', 

Urlieșu îi conduse pe Magheru şi pe poetă pînă la ușa 
laboratorului. Leonin se luă după ei. Vezi bine, să pri- 
mească și mai departe laudele linguşitorilor. Cînd se în- 
toarse Urlieşu la masa de lucru, Blidariu, care pînă 
atunci tăcuse, își dete drumul. 

— Ce poamă mai e și poeta noastră... 

— Ce spui ? făcut Urlieşu cu fruntea încreţită şi cli- 
pind repezit din pleoape. 

— Numai cine n-a vrut n-a avut-o. 
Urlieşu lăsase lamele şi se întorsese către Blidariu. 
Nici muzică, nici poezie, nici ştiinţă nu-l mai interesau, 
ci numai aventurile amoroase ale Ioanei Stamatu. Freud 
conducea acum lăcomia erotică a savantului. Toţi erau cu 
simţurile întinse la amănuntele lui Blidariu. În facultate, 
își făcuse de cap cu profesorul de filosofie în văzul stu- 
denţilor. Apoi se măritase cu un profesor de liceu, ca să 
trăiască scandalos cu directorul. Și după divorţ cine-i mai 
ținea socoteală ? 

— Oare, Magheru ?... 

Blidariu rîse : 

— Magheru nu cred... dar nici din pudoare din partea 
ei, ci fiindcă el e un nătăfleţ. Sînt tipi de aceştia care 
trăiesc în preajma femeilor fără să le atingă. Ei îi trebuie 
un mocan... și rise iar făcînd cu ochiul la Leluţ. 

Leluţ era cel mai îndreptăţit să creadă tot, dăduse 
doar buzna şi peste el, iar el, prost, nu-și pusese mintea 
cu ea. lată că și Urlieșu o rivnea. Foarte bine. El putea 
renunța. Între lăcomia lui şi a lui Urlieșu era o deose- 
bire. Pe el îl încînta mai mult puterea verificată prin do- 
rința femeii decît ochii ei îndulciţi la dragoste. 

Între toţi oamenii aceștia nehotăriţi şi nestatornici, el 
reuşise să rămînă stăpin pe calea de mijloc. Dacă Urlieșu 
rîvnea la ea, el i-o trecea bucuros. Iată că marele, sobrul 
și neînfricatul Urlieşu se fleşcăise rău, privea zăpăcit 
prin laborator, nu-şi găsea loc şi asculta lacom aventurile 
poetei. Era prea mare ca să se poată ocupa de mărunți- 
șuri, n-avea timp pentru femei. Oficiul pe care Mavru 
i-l făcuse lui Trăistaru ca să-și justifice activitatea inu- 
tilă, avea să i-l facă şi el lui Urlieșu, dar nu pentru vreun 
interes, ci numai de drag. Și parcă vedea scena. Te iu- 
beşte Urlieșu... Eu numai pe tine te iubesc... Apoi, pe alt 
plan, insinuînd lui Urlieşu : Domnule doctor, vă trec 
amanta mea. Dumneavoastră sînteţi prea ocupat ca să 
aveţi timp să căutaţi... Atunci Urlieşu va fi pe vecie omul 
lui, nu va mai putea fără el. Parcă îl iubea pe Urlieșu 
cu gelozie. Găsea explicaţia acestei dragoste în teoria lui 
Freud. 


— Domnule doctor, aş vrea să vă prezint şi eu nişte 
lucrări de ale mele... 
— Vino cînd vrei, Leluţ. 

Altul ar fi vrut să fie răspunsul: „Tu ai geniu, Les 
luţ...“. Și se simţi înşelat. Era limpede că îl iubea pe Ur- 
lieşu ca pe o amantă. Iarăşi şi iarăşi Freud. 

Leluţ trebui să găsească înlocuitor pentru 
garda de după-masă. Avea întîlnire cu Lia. N-o văzuse 
de mult, în curînd începea prepararea examenelor şi nu 
mai avea timp. 

Alte griji îi zvîntau sufletul. Alice, cu stăruitoarea ei 
ispită ; Leonin, cu îndrăzneața lui evoluţie ; perfidul, dar 
îndemiînatecul Tomaziu, ştiind să manevreze inteligent 
şi, în fine, Magheru, boierul greţos prin bogăţie şi dile- 
tantism. Lia reprezenta o rezervă minunată şi nu putea 
s-o lase uitării. Faţă de ea parcă pregeta, parcă se sfia. 
Prea multă poezie, prea multă artă. El îi ironiza pe Ma- 
gheru și pe Leonin, cînd se grozăveau cu arta : ia, niște 
superficiali... Chiar și pe Lia. Capriciu de boieroaică... 
Dar de cînd l-a auzit pe Urlieșu vorbind de muzică cu 
atîta competenţă trebuise să-şi schimbe părerea. Urlieşu 
nu era omul superficialităţilor. Gîndul şi vorba lui aveau 
girul seriozităţii. Prin urmare, trebuia să răzbească şi în 
domeniul acesta. 

Se duse către camera lui Andronic și bătu în ușă, 
Nici un răspuns. Intră înăuntru. Gol. Andronic coborise 
în serviciu. Dar ce să vadă ? Etajera lui — plină cu in- 
strumente medicale și caserole ca în galantar la Brâhm. 
Material dosit din serviciul lui Trăistaru. Arghir, beţi- 
vul, să trăiască. Cu el era rost de învirteală ; își pregă- 
teau băieţii zestrea chirurgicală. Tilharul avea dar ne- 
maipomenit să sfeterisească lucrurile. Trăistaru iscălea 
orice, nu-și bătea capul să citească bonurile, iar Arghir, 
în fiecare săptămînă, îi strecura cîte un bon de comandă 
cu schepsis ticluit, Din comerţul cu internii, Arghir s-ar 
fi îmbogăţit dacă n-ar fi fost beţivi el și femeia lui. 

De la Andronic, luă la rînd cameră de cameră. Toate 
goale. Internii coboriîseră. Jos în curte, văzu pe Andronic 
şi pe Iancu discutînd cu Podariu şi se apropie de ei zîm- 
bind. 

— Ce puneţi la cale, scumpilor.? 

— Domnul doctor Podariu ne spune c-a obţinut de 
la profesor consultaţiile gratuite. O să fie ceva... „smîn- 
tină“. 

— Cum asta ? 

— Da, mon cher, ce să mai mă întorc la Ştefăneşti, 
medic de plasă ? Iau un concediu pînă ce mă-nviîrtesc de 
transferarea la București. 

Căpătase omul siguranță şi era foarte mulţumit de 
sine. Poate fiindcă mai retezase din celebrele-i mustăţi, 
de ajunseseră ca două umbre și lăsase părul să-i crească, 
să-l arunce pe spate, ca Trăistaru. 

— Mon cher, acuma nu mai mă mulțumesc fără trei 
sutari pe săptămînă, adică mai mult decît făceam la ţară 
într-o lună. 

Şi, indignîndu-se : 

— Pentru o leafă de mizerie, de două sute cincizeci 
de lei pe lună, să-mi îngrop eu tinereţele... 

Leluţ prinse a ride. Era caraghios, dar nu se mai pu- 
tea spune că-i bătrin. Se gîndi și la mustăţile lui. Obsesia 
trecuse de la nas la mustăţi. 

— Vorbeam cu băieţii ăştia că vreau să fac o poli- 
clinică. 

— Unde, domnule Podariu ? 

— Către Obor sau Tei. 

Andronic „avu o mișcare de demnitate jignită : 

— Nu se poate, domnule doctor. [...] 

Chipul lui Podariu vorbea desluşit. Căta la ei cu în- 
găduinţa unui ins nu numai mai experimentat, dar şi 
mai deștept. 

— Mă, nu fiţi proști. Aia știu ceva... ascultaţi-mă pe 
mine. Facem o policlinică numărul unu, pentru boli se- 
crete şi de femei. Înţelegeţi voi cum devine cazul. Și dacă 
nu vă trîntesc fiecăruia dintre voi cîte o casă, să nu-mi 
spuneţi pe nume. 

Leluţ, mereu la pîndă, înhăţă prilejul să-şi încerce 
tovarășii. 

— Nu ştiu de ce atîa dispreț pentru policlinică. În 
Germania, sînt foarte la preț. 

— Vedeţi ? făcu Podariu. 

Leluţ continuă : 

— Şi pe mine mă bate gîndul unei policlinici. Bine- 
înțeles, [...] o policlinică unde să poţi scrie pe tablă : fost 
intern al spitalelor. [...] 

— Vedeţi, vedeți? Leluţ ăsta e dat dracului. 

— Şi eu sînt de părerea lui Leluţ, spuse Iancu. leșim 
doctori, rămînem la consultaţii cu domnul doctor Poda- 
riu, păstrăm legăturile și cu spitalul şi ne facem, toto- 
odată, şi afacerile. „Smîntînă“... 

Leluţ îşi aminti de arsenalul de instrumente din ca- 
mera lui Andronic şi se gîndi să-l provoace. 

— Pe urmă, fiecare își aduce instrumentarul... 

Andronic se repezi : 

— Facem proces-verbal în regulă. Trebuie să ne gîn- 
dim şi la partea materială. Unul aduce instrumentarul, 
altul banii... 

— Asta-i sfint... spuse Leluţ. 

Își luase aere, parc-ar fi fost arbitrul afacerii. Dădea 
sfaturi, încuraja, critica. În mintea lui se deslușea cîr- 
dășia : instrumente de la spital, bolnavii de la consultaţii, 
mai ales bolnavii. 

— Apoi, eu mă duc în serviciu, spuse Leluţ, și ime- 
diat i se adresă lui Iancu : Îmi ţii tu garda după-masă ? 

— „Smiîntină...“, 

Aceasta era vorba dragă lui Iancu. Ea ţinea loc de 
„admirabil“, „s-a făcut“, „pe onoare“. 

Indiferent dacă reușea sau nu cîrdăşia Podariu-lancu- 
Andronic, Leluţ îi categorisise. Le dibuise complexul de 
inferioritate. Prima categorie : timoraţii Badea şi Mla- 
din, a doua categorie : zgirciţii ca Mreneș și a treia ca- 
tegorie : oamenii de afaceri, Iancu, Andronic. 

Mintea lui Leluţ lucra grabnic ca-n preajma marilor 
descoperiri. Iată că încetul cu încetul intrase în taina 
complexului de inferioritate. O fi el înnăscut în om, cum 
zice Magheru, dar putea fi și provocat după părerea lui 
Urlieșu. În fiecare ins, trebuia să se găsească o meteahnă. 
Meşteşugul tău e să împiedici corectarea ei. lar dacă nu 
găsești beteşugul de lipsă — şi aici găsea el originalitatea 
lui Urlieşu — să fii vrednic de a i-l impune. Ce-ar fi 
însemnat, altfel, jocul de adineaori, pecetluind complici- 
tatea Podariu-lancu-Andronic ? Nimic altceva decît in- 
sinuarea germenului unui complex de inferioritate. Tu 
să sufli sămînța, care să încolțească apoi. Să impui tu o 
idee capabilă să dărime sistemul de apărare al insului, 
să aduni asupra-i toate spaimele care să-i otrăvească viața 
sau, dimpotrivă, să-l ducă într-un paradis fantomă. La 
urma urmelor, de ce n-ar fi sufletul omului un mediu 

prielnic ? Bulionul, mediu pentru culturi de bacili ; su- 
fletul, mediu pentru idei chinuitoare. 

În sala de pansament — Cornelia 'Toporaș, Magheru 
şi Leonin. Avu impresia că i-a prins în flagrant delict. 
Toți trei examinau un bolnav. Externa număra pulsul la 
o mînă, Leonin la cealaltă, iar Magheru îi comprima 
ochii. 

— S-a accelerat, spune Cornelia. 

— Da... afirmă şi Leonin. 

Lui Leluţ i se curmă mulţumirea. 

— Ce faceţi aici, domnule doctor ? 

— Controlăm nişte „probe“ vegetative. Reflexul ocu- 
locardiac... 

Leluţ se abţinu să mai întrebe ceva. Trebuia să pară 
că ştie tot şi dacă nu ştia să dibuiască, să iscodească, să 
se documenteze fără să rămînă cuiva dator, și mai cu 
seamă lui Magheru. O singură dată îi ceruse sfatul. Des- 
tul. 

— Ce frumoasă lucrare, domnule doctor, făcu Leonin 
admirativ. 

„— Nu, dragă... e o lucrare statistică. Cel puţin pentru 
noi. 

— E un procedeu interesant. 

— Lucrare fără pic de poezie. 

Aceeaşi farsă. Ajunseseră de nesuferit. Trebuia să-i 
înțărce odată. 

— Domnule doctor, uud din nou vorbindu-se de lu- 
crări cu poezie... 

Spre mirarea lui, izbucni Cornelia Toporaş : 

— Aşa e, domnule Leluţ. Unele lucrări științifice sînt 
adevărată poezie. 

— Şi altele, proză curată... completă Leluţ în bat- 
jocură. 

— Da. 

Leluţ privi la externă cu uimire. Pentru a doua oară 
o prindea cu astfel de izbucniri. Poftim, de unde sare 
iepurele. 

= Să nu vi se pară curios, dragii mei, dar așa e. Sînt 
lucrări ştiinţifice, adevărate poezii. De exemplu, teoria 
vertebrală a craniului. 

— A și fost edificată de un poet, completă fata. 

— Teoria purgativelor este o lucrare poetică sau 
prozaică ? întrebă Leluţ, răutăcios, dar butada lui nu fu 
luată în seamă. 

— Am văzut apoi, în laboratorul lui Speemann, alte 
lucrări — poezie. Greia buză de blastopor pe embrion şi 
obținea o a doua coardă dorsală, şi un al doilea tub neu- 
ral. A găsit astfel un nou centru organizator. Nu-i mi- 
nunat ? 

— O, domnule doctor, ce importanţă poate avea o 
nouă coardă dorsală pe lîngă serul antidifteric ?... 

— Nu mă înţelegi, Leluţ. Stabileşti ierarhii, iar eu 
nu ţi-am vorbit decît de diferenţe. Serul antidifteric nu 
poate fi o lucrare-poezie, fiindcă utilul depășește prive- 
liştea. Centrul organizator al lui Speemann este o lucrare 
estetică, fiindcă priveliştea depăşeşte utilul. 

— Cu lucrări estetice nu vindecăm noi bolnavii.... 

— lar te înşeli. Teoria lui Avogardo e cea mai fru- 
moasă lucrare din toată lumea şi, în acelaşi timp, cea 
mai folositoare. 

Dar convorbirea le fu întreruptă de sonerie. 

— Profesorul... spuse Leluţ și plecă, oarecum osten- 
tativ, vrînd să-și arate nemulțumirea pentru soiul acesta 
de judecată. Imediat după el se luă Leonin. 

— Ce zici, mă Leonine, de trăsniţii ăştia ? 

— Magheru este un om extraordinar. 

Leluţ ridică bosumflat din umeri. Nu era greu de ştiut 
de unde i se trăgea lui Leonin admiraţia pentru Magheru. 
Admiraţie mutuală. 

— Aştia doi sînt în combinaţie... 

— Nu vorbi... se indignă Leonin apărîndu-l pe Ma- 
gheru. 

— Ce sînt fandoselile astea ? 

Dar Leonin se întrecea cu admiraţia : om admirabil şi 
cărturar, ca nimeni altul. 

— Mai savant decît Urlieșu ? 

Dar Leonin se feri să răspundă. Aha, îl prinsese în 
încurcătură. 

— Ce zici... care pe care ? 

— Greu să compari oameni de talia lui Magheru şi 
a lui Urlieşu... 

Deschise uşa cancelariei şi intră înăuntru. Trăistaru 
îşi îmbrăcase bluza. Văzîndu-l, îl întîmpină bucuros : 

— Ce mai faci, Leonin ? 
— Mai vin din cînd în cînd la cîte o lecţie de-a dum- 
neavoastră, domnule profesor. Caut frumosul unde-l gă- 
sesc. 

— Eşti un băiat drăguţ. 

Leluţ se simţi lezat. El era internul lui Trăistaru, iar 
acesta îl distingea pe Leonin în mod deosebit. Era unul 
din teapa linguşitorilor. Şi deodată tresări. Poate că aici 
era complexul ?... Prin această comportare, Leonin pu- 
tea ajunge om de ştiinţă. Da... Mizerabilul jucase pe 
două tablouri. Și cu Urlieşu, și cu Magheru. Ce calități 
avea Leonin, superficialul, muieraticul, secătura ? Dar 
operaţia de la Colentina îi opri pornirea. Trebuia să-i 
recunoască mai mult decit îndemînare. Poate că avea 
talent chirurgical. Acel „frumos“, pe care-l căuta pre- 
tutindeni. Leonin era croit din altă stofă decit Badea Po- 
pescu. Avea mîinile şi sufletul la fel de sigure. Și nici la 
bani nu ţinea. Risipitor, fără nici un gînd de economie, 
nu din partea asta îl puteai lua. Trebuia să-i găsească 
ceva. Îl durea apoi şi lipsa de încredere a lui Urlieșu. De 
ce nu-i spusese şi lui ce lucrări proiectase cu Leonin ? 
N-avea încredere totală în el. Și el, care de drag îi tre- 
cea oricînd pe Ioana Stamatu !... A 

Gest mărinimos şi nobil. Pentru Urlieşu era gata de 
orice sacrificiu. El se mulțumea cu Alice şi cu Lia. Şi se 
simţea din ce în ce mai întărîtat. Mintea lui făurea pla- 
nuri mari. Deocamdată să-i găsească lui Leonin o me- 
teahnă. Acolo unde Magheru vedea geniul, el să-i pic- 
nească un complex de inferioritate. Din nou Freud... Între 
timp, sosise şi Podariu cu Badea. În faţa lui Trăistaru, 
Podariu devenea slugă, dar ştia să-şi ascundă lichelismul 
într-o vorbă glumeaţă. N-avea lichelismul tragic al lui 
Mladin, şi nici pe cel prostesc al lui Badea. 

— Cum merge, Podariule ? 

— Merge bine, domnule profesor. Eu zic așa : de la 
Dumnezeu mai puţin, de la Trăistaru mai mult. 

Profesorul era în toane bune .Vizita pornise către sala 
de operaţie. Tocmai atunci, din partea cealaltă a corido- 
rului, veneau în pas legănat Magheru și Cornelia Topo- 
raş. 

— Ce zici, Leluţ, de Cornelia asta ? întrebă Podariu 
în şoaptă şi, înainte ca Leluţ să se fi desmeticit, conti- 
nuă : Are fese pe cinste... Ce-mi place mie la o femeie 

î ele. Unii se prăpădese după ochi languroși ; alții, 
d aa de lebădă E eul plac fesele... dar, ştii, colea, 
ca A m 

— riule... 2 

— i. le domnule profesor... şi-şi făcu loc să 
j ă pînă la Trăistaru. TA 
ÎN ea în ritmul sprintenel al vizitei, Leluţ se simţi 
tras în urmă, Ce să caute în sala de operaţie ? O apendi- 
cită. Mare scofală ! Altceva îl preocupa. Lucrări statis- 
tice şi lucrări estetice. „Eu caut frumosul unde-l găsesc“. 
Oamenii aceştia parcă-i făceau în necaz vorbind o limbă 
care nu era a lui. La fiecare pas, artă și artă. Ei bine, va 
face şi el artă. Fără să stea prea mult pe gînduri, rămase 
în urmă, şi, cînd profesorul urcă scările, el alergă la Eus- 
taţiu. Pictorul trebuia să fie operat peste cîteva zile, fu- 
sese scos din salon şi dus într-o rezervă pentru pregătire. 
Ridicat pe perne, pictorul fuma. Țăcălia îi era frizată şi 
mustaţa prinsă în bandă. Nespus de caraghios. În atmos- 
fera sură ca zăpada murdară, ochii lui scînteiau şi mai 
drăceşte. Minuia rotocoalele de fum cu adevărată artă, ba 
le urca, ba le scobora, întruchipînd o linie șerpuitoare, cu 
i iuni molatece şi dungi întărite. 4 
Paan c-ai Senit, ma Leluţ. Vezi, să nu pățesc ca 

ocitul cela de ţigan. 
pi Despre ce pia vorbeşti ? se prefăcu Lelut a nu 
pricepe și începu să se plimbe cu indiferență prin camera 
mică, transformată în cîrciumă de fumul duhnind prost 
şi de mirosul acru de coniac. Pe jos — ziare, mucuri de 
ţigări, iar pe noptieră o sticlă cu pîntec de ploscă și gât 
subțire de ţigaretă. Aba ‘recue vizita şi, nenorocitul, se 
i ese pe băut şi pe fumat. o. 

s e Cel de EE ES noaptea mațele degeaba. Mă, 
pe mine să mă controlați bine înainte de a mă închide. 
Să nu uitaţi nici pense, nici comprese... și strivi mucul 
de ţigară pe tăblia noptierei, aruncîndu-l apoi în scuipă- 
toare. - y- 

— La dumneata nu-i nici un pericol, te operează prin 
şale. y y 

— Ori aşa, ori aşa... prostia oamenilor e mare Auzi, 
să uiţi cogeamite compresă. Unde vă erau gîndurile ? p 

— Şi apoi, n-a fost compresă, ci pensă... și pe urmă, 
n-a fost nici pensă... şi ca să-şi dovedească bunăvoința, 
Leluţ se trinti prietenește pe patul bolnavului. 

Peg Aoleu... se strimbă Eustațiu. Fire-ai al dracului 
ii a 

Leluţ se ridică. Pictorul era atît de urit, încît îi veni 
să ridă, Drac schimonosit. Se duse să deschidă fereastra, 
căci din pat se ridica straşnică duhoare de piele tran- 
spirată. 

— Lasă fereastra. Vrei să răcesc ? 

Trebuia să se supună capriciilor nebunului ăstuia. 

— Ştii de ce am venit la dumneata, maestre ? Vreau 
să învăţ pictura. 


Bolnavul îi răspunse în răspăr. 

— Ai spus o dobitocie. Ce, pictura se-nvaţă ? 

De data asta lui Leluţ îi veni necazul pînă în gură, 
gata să-l scuipe. Nebunul trebuia domolit. Îşi scoase ta- 
bachera. Chipul de drac prinse a suride. 

= Totuşi, ceva tot oi putea eu învăța din spusele du- 
mitale, maestre... şi-i oferi țigări. 

Pictorul se repezi lacom şi luă o provizie bună, pe 
care o băgă repede în saltar. Ochii, buzele, chipul dove- 
deau pofta unui copil care fură și dosește dulciurile din- 
tr-un pom de Crăciun. Cîtă siguranță căpătaseră mîinile 
lui. Repede, repede... să nu piardă timp, aprinse o ți- 
gară, și după cîteva fumuri trăsnitul se îmbună. Sub vo- 
luptoasa aromă, urmărea cu ochii pierduţi plutirea fu- 
mului în tavan, iar pe faţa lui de drac trăsăturile căpă- 
taseră o tristă așezare, 

— Trebuie să-mi dai indicații, maestre. 

Drept răspuns, Eustațiu luă o carte de pe noptieră. 

— Ia cartea asta, mă Leluţ. Ai să vezi ideile mele 
spuse în ea, încă de acum zece ani, de cînd eram la liceul 
din Craiova. 

Și cu dispreţ : 

— Să mă fi născut eu în altă țară, altul ar fi fost re- 
numele meu şi oftica nu mi-ar fi mîncat rinichii. 

Leluţ răsfoi cartea, plină cu ilustraţii şi copii de pe 
tablouri. Nu pricepea nimic. Totul era schimonosit, strîmb, 
caricatural. 

— Domnule Eustațiu, eu sînt chirurg... îmi acorzi 
creditul că ştiu oarecare anatomie. 

— Dă-o dracului de anatomie. Ce brînză arată ana- 


tomia ta ? Poezia... asta da. Arta e poezie, deci dincolo 
de natură... 

Din nou poezie. Dragostea, poezie. Ştiinţa, poezie, Pic- 
tura, poezie. Dar prea era încăpăţinat, să renunţe la po- 
ziţia lui. 

— Eu vreau ca floarea pe care mi-o faci să fie aidoma 
cu aceea de pe cîmp. 4 3 

Eustațiu întinse brațul către noptieră și-i arătă jos, 
pe tăblia de fier, o carte. Lîngă carte, multe sticle de 
forme ciudate, toate purtind etichete de licheoruri şi rom. 
Cartea era murdară de scrum de ţigară. Omul acesta trăia 
ca un porc. El scutură cartea, iar Eustațiu îi zise : 

— Citeşte cartea asta şi ai să vezi că alta-i arta. 

Leluţ se gîndi că nu-i a bună să ducă mai departe 
cearta cu nebunul. Să cedeze. Ceva nemaipomenit, căci 
el nu era omul concesiilor. Bolnavul din spital e bolnav, 
oricine ar fi el. Și poftim, de la cine-i venea înfruntarea, 
de la un trăsnit, de la un declasat. Dar deocamdată avea 
prea mare nevoie de el; pe urmă va avea grijă să i-o 
plătească. Băgă cartea în buzunarul halatului şi plecă. 

în sala de operaţie, tot personalul stătea gură-cască 
în jurul lui Trăistaru, care opera o apendicită. Se îmbul- 
zeau, care mai de care, să privească, parcă acum aveau 
să înveţe ceva. Ce ruşine. El îl trase pe Leonin de halat 
şi-l întrebă : 

— Unde mi-ai spus că locuieşte Alice Teodoru ? Am 
să-i duc o carte. 

— Pe lîngă Moși. 

— Cum îi zice străzii ? 

— Nu știu cum dracu-i zice. Numără şi tu, a doua 
sau a treia de la Romană. În ultima sau penultima casă 
pe stînga. 


15 


Cînd cobori în serviciu, îl găsi pe sală pe 
Podariu petrecînd pe Mavru. Mavru spunea, vreuna Pipă- 
rată de-a lui şi Podariu rîdea hohotit, sprijinindu-și pîn- 
tecele cu mîinile prin buzunarele halatului. Leluţ salută 
și trecu mai departe ostentativ. Să se ştie că râsul, şi mai 
ales rîsul uşuratic, nu e compatibil cu noua lui situație. 
Fiindcă, neîndoios, trăia sub altă formă. Ceva se schim- 
base, şi, dacă încă nu, va trebui să se schimbe. Alta să-i 


225 


fie înfăţişarea, altul mersul, alta vo: î i fi 
făt „altul ; A rba. Risul să-i fie trăs- 
aa și eneu grație. Probleme mari aveau să-l p ie 
el, altele decit cele de rind. E i Fi 
aie nai dt ste şi asta o artă : arta 
În rezerva pictorului, același fum gros. 
— p tipe: domnule Eustațiu... 
— Vezi bine. Nu-mi voi părăsi eu bucurii ieţii 
tru problematica voastră vindecare. Spre AN Per 
sa ei prind c-ai și băut... 
_ Eustațiu aprobă ștrengăreşte dintr- i și 
sticla de rom de sub ei Zita 27 dei iti 
— Uite-o aici... şi-i plimbă sticla pe dinai i 
Dac-oi muri, cu ea să cadre al pici Li 2 
Sire prii și rise mulțumit. 
fn cae ică, mă, ce substanţe mai tari aţi ii 
En în venele mele, decît ul ? ERa 
_ Prinse şi Leluţ a zimbi. Ideea igi î 
amed un cadavru cu jamaică. e arg 
— Din capul locului trebuie să-ți mărturisesc, d 
: hi 9 A 
nule Eustațiu, că n-am înțeles nimic din cartea asta Š 
ei ec îl privi cu dispreț. 
— Degeaba mi-ai fost elev. Ai s-ajungi 
5 jungi tu docto; 
doctor bun, om cu parale, dar artist niciodată. Sii 


Imaginea lui Leonin, făcînd ia, i 

onin, plastia, i se proiectă ca 
pe ecran. Stătea pitită în inconștient şi, cînd H era inima 
mai dragă, sărea la vedere. Cîtă dreptate avea Freud. 


— Fiindcă e cismar și cismar... da i si i 
de > .. dar mai sînt Î i 
Tu a ești cîrpaci, dar nici cismar subţire nu esti. ii dia 
Se îl ui i lucrând uşor, elegant, distins 
„— Al să-mi dai dumneata nişte lecţii n 
făcu Leluţ în batjocură. j FIA e San 
— Pfui... pufni Eustațiu din bu i i 
improșcat cu aer ele rc Tg atat caci 
Altă jignire. 
— Made ză nu, domnule Eustațiu ? 
== , apăsă grosolan Eustațiu, ca s-aj i i 
să iubeşti. Știi tu să iubeşti ? e iai Sea 
Leluţ izbucni în rîs hohotit. Dar îşi 
în 1 z i dădea sea 
hohotela asta artificială şi chipul zile îi i arene 
mască. 
— Îmi pare rău că nu ești femeie să mă poţi încerca. 


coral se înfurie. Chipul întreg i se grămădise în 

— Mă, aia se cheamă împreunare, cu o vorbă elegantă. 
Eu îţi vorbesc de iubire. Iubirea e deasupra împreunării, 
mă... după cum arta e deasupra vieţii. 

— Apoi nu şti nimic, maestre, se umflă cu suficienţă 
Leluţ. Arta voastră nu e decit o sublimare, adică trans- 
formarea simbolică a ceea ce dumneata numești, cu atita 
dispreţ, împreunare. 

Şi găsi prilejul nimerit să vorbească despre instinctul 
sexual, libido, formele inferioare de sublimare, curtea, 
flirtul... şi despre forma superioară, muzica, pictura, poe- 
zia. Vorbea cu necaz. Se elibera de toate jignirile : se răz- 
buna şi împotriva grosolăniei lui Eustațiu, şi împotriva 
fandoselilor Liei. Păcat că nu era și Urlieşu de faţă, să 
audă. Vorbea într-una, strîns în argumentare, cu eleganţă 
ca şi cînd ar fi ţinut o conferinţă la Societate. 'Toate aces- 
tea trebuie să le spună el și Liei, odată, şi sufletul i se um- 
flă ca un cimpoi. 

— Mă, te-am ascultat cu răbdare, dar pe mine să nu 
mă sperii cu pungăşii de astea. Și iar constat că nu-i 
nimic de capul tău. 

Licheaua asta întrecea gluma. Scoase cartea din buzu- 
nar și i-o întinse cu necaz, dar Eustațiu i-o înapoie cu 
oarecare bunăvoință. Aşa-s trăsniţii ăştia, cu cît îi iei mai 
repede, cu atît devin mai blinzi. 

— Mă Leluţ, încercă de-o mai citeşte o dată. 

Bunăvoinţa lui Eustațiu îi mai înmuie îndirjirea, to- 
tuşi plecă destul de furios. Las’, că-l am în mînă la ope- 
raţie. Cite momente de şicană nu ai atunci la îndemînă. 
Eşti la cloroform ? Laşi anestezia mai moale, să nu taie 
bisturiul chiar pe viu, dar să simtă. Eşti ajutor ? Îl mai 
încerci din cînd în cînd c-o pensă, să vezi dacă doarme 
sau nu. Urmează apoi pansamentele. Mai scotocești prin 
plagă, mai împingi tuburile de dren. 

Trecu apoi în sala de pansamente. Reaua dispoziţie 
îl urmărea. Prea era simţitor, prea îl supărau cele mai ne- 
însemnate aluzii. Te pomeneşti c-o fi avind suflet de 
artist. 

Cornelia Toporaş lucra şi lîngă ea Podariu stătea pu- 
ţin aplecat, să privească în plagă, dar mai de grabă ca să 
adulmece parfumul fetei. Îi răspunse la salut ridicînd 

mîna prin aer, pe lingă ureche, numai tirziu binevoi şi-un 
„salutare“. Fata clătină din cap fără să-şi întrerupă lu- 
crul. Nici un zîmbet, nici o vorbă amicală. Dar nici el 

n-avea ochi s-o vadă. Simţurile lui nu rămîneau însă 

indiferente la trupul ei plin și aşa de bine închegat. În- 
treaga gamă de forme feminine îi ațîțau simţurile. Cor- 
nelia, cu trupul elastic ; Alice, cu trupul deșănțat și, pe 
deasupra, Lia, cu apucăturile ei de sportivă americană. 
Alice avea părul auriu, metalic, iar al Corneliei era de 
culoare cărămizie. Ciudată atracţie. Poate unde era el 
brun, cu părul negru şi ochii de cărbune. De aceea, o 
dorea mai puţin pe Lia, brună ca și el. 

Cînd ușa se deschise, ceva parcă tresări în ochii fe- 
tei, dar nu putut precizia, fiindcă în aceeași clipă tresări 
și inima lui. În sală, intrase Magheru. Se întărea în el 
credinţa că Magheru venea pentru Cornelia. 

— Vreţi să recoltaţi sînge, domnule doctor ? întrebă 
ea. 

— Da... dar nu-ţi întrerupe lucrul. 

— Ba să mergem în salon. Am bolnavii pregătiţi. 
Domnul doctor Podariu are să fie atît de bun să tragă 
faşa pentru mine, 

— Bucuros... se înfipse Podariu, 

Leluţ aprinse o ţigară şi, rezemat de fereastră, fuma 
ostentativ. Fata se spăla pe mîini impasibilă. Ciudată pe- 
reche de îndrăgostiţi. Nici o exuberanţă. Dragostea a două 
statui ambulante. După ei, plecă şi Simina să aducă alt 
bolnav, iar el rămase cu Podariu, 

— Ce zici, meştere Leluţ, spuse Podariu spălindu-se 
pe miini, ai strica cinci sutari pentru Cornelia ? 

— Cinci sutari ? întrebă Leluţ. Era salariul unui medic 
i al lui Trăistaru, al lui Anghel Drăghiceanu, pe o 
ună. 

— Eu... ce să-ţi spun ? continuă Podariu, adulmecind 
parcă dira de parfum lăsată de fată. Nu mă cunoşti... aşa 
sînt eu. Aş strica bucuros cinci sutari. La femei, sînt ga- 
lanton cum nu-i altul. 

Era timp de cînd ochii lui nu mai păreau că pling, acum 
sclipeau de şiretenie şi poftă, iar vorba îi plescăia pe bu- 
zele lacome. Cît de bine îi făcea vorba libidinoasă. Parcă 
o vedea pe Cornelia încasînd banii. Cum îi lua ? În plic, 
sau de-a dreptul din portofel ? 

— Păi de ce nu-ncerci, șefule ? 

Podariu se dete la o parte, să facă loc brancardului, 
apoi se apropie de Leluţ. 

— Dacă n-ar fi Magheru, aș da asaltul... 

16 — Chinuiţii nemuririi 


— Ce spui ? 

— Pe onoarea mea. Eu, la femei, merg la sigur. Aici 
mă-ncurcă Magheru. Ala joacă miile. 

— Nu-i aşa că sînt în combinaţie ? întrebă Lelut în 
taină. 

— Sînt... completă cu competenţă Podariu. 

De multă vreme nu încercase Leluţ atîta răcoroasă sa- 
tisfacţie. Nu era numai o părere a lui. „Împerecherea'“ lor 
sărea în ochi. 

— Eu, mă, am teribilă baftă la femei... dar și plătesc 
bine, nu mă uit la bani. Cinci sutare sînt leafa mea pe 
două luni. 

— Şi crezi c-ar merge ? 

Podariu rîse de-a binelea, subţiindu-și ochii cît foița de: 
țigară. 

— Nu se află femeie care să reziste banilor. 

— Dar pentru Alice cît ai rupe, șefule ? 

— Pentru ea, doi sutari. Atît. Și pentru Simina, așa 
infirmieră cum e ea, tot aş strica un sutar. Eu, poate nu 
crezi... dar, pe cuvînt de onoare, sînt galanton la femei... 
și începu să înşire o serie de succese și aventuri, din care 
se dovedea fără greș experienţa lui de a cataloga femeile 
după preţ. Fără să vrea, gindul lui Leluţ ancoră la Lia. 

— Dar de Lia, ce zici, şefule ? 

— Care Lia ? 

— Lia Caloianu... sau n-o cunoşti ? 

Podariu îşi strimbă capul într-o parte și-și propti nasul 
în buza de jos. Apoi, cu oarecare milă : a Se Aa 

— Pe puştanca asta o cunosc de mică. Trebuie să-mi 
plătească ea mie ca să fac şcoală cu ea... și rise mulţumit, 
dar nu putu savura gustul spiritului, căci Cornelia şi Ma- 
gheru n-avură gîndul cel bun să întirzie şi se întoarseră 
din sala de pansamente ca să se spele pe miini. 

— Aveţi nevoie de sînge pentru lucrările dumnea- 
voastră ? iscodi Leluţ. 

— Da. Trăistaru mă bate la cap să „confecţionez“* lu- 
crări. = 

Nu ştiai ce să mai crezi. Ce era? Vorbă de clacă, in- 
conştiență sau obrăznicie. Drept cine-l lua. Cui îi vindea 
braşoave ? Sau, dacă-i puţea catedra de patologie, s-o lase 
celor vrednici. f 

— Vorbiţi, fără îndoială, de catedra de patologie ge- 
nerală. 

— Da, dragă... Ei se ceartă, își fac mizerie unii altora 
şi eu — cu voie sau fără voie — va să fiu profesor. 

Ce bine i-ar sta lui Urlieşu ca profesor în locul acestui 
individ distant şi scîrbos. 

— Şi lucrarea dumneavoastră ? 

Magheru îl întrerupse. 

— O lucrare nu trebuie socotită, ajustată, căznită... 
ca asta pe care o confecţionez eu acum. 

Insistă asupra cuvîntului „confecţionez“, ca şi cînd ar fi 
fost cu foarfeca în mînă și cu metrul după gît, să ia mă- 
sură pentru o pereche de pantaloni. 

— Cunosc. Mărturisirea... 

— Da, dragă Leluţ... lucrarea trebuie să fie o operă de 
totală dăruire, de mărturisire. După vorbele domnișoarei 
“Toporaș : „a fi“. Eu am un gînd care mă munceşte încă de 
la Paris, în tratamentul infecțiilor, 

Un nou tratament al infecțiilor. Asta îl interesa și pe 
el mai mult decît crezul de mărturisire şi dăruire. Dar popa 
Manoil îi strică prilejul de a-l dibui, intrînd pe uşă. 

— Domnule doctor, au fost aduşi cobaii pentru expe- 
rienţă, în laborator. 

Leluţ îl înjură printr-un dinte. Şi boaita asta de popă 
cădea ca cerneala în putinei. Pas de mai află ce gînd ur- 
mărea pe potrivnicul lui Urlieşu. Vreo neghiobie, fără în- 
doială. Dar tocmai de aceea ar fi vrut să ştie. 

Iată-se acum singur în sala de pansament, fără nici 
un rost, în timp ce în laboratorul improvizat Magheru dă- 
dea drumul elucubrațiilor lui științifice pentru confecțio- 
narea lucrărilor şi pentru găsirea tratamentului infecţi- 
unilor. 

Se ajutau diletanţii francofili între ei ca orbeţii. Auzi 
îndrăzneală la Trăistaru, să instaleze un laborator pen- 
tru Magheru, în plin spital. Fără autorizaţia Eforiei, fără 
asentimentul lui Urlieşu. Oarecare delicateţe n-ar strica 
boierilor. 

Leluţ n-avea linişte. Ce lucrau oare, acolo ? Ce drum 
luau gindurile trăsnite ale discursivilor ăstora. Ştia oare 
Urlieșu despre existenţa unui alt laborator ? Era de da- 
toria lui să-l prevină. Și plecă. Dar pe coridor pașii lui 
cîrmiră pe alt drum și se trezi la uşa laboratorului lui 
Magheru. Ezită. Avea emoţii de detectiv. Ar fi vrut să-i 
surprindă. Dar intrarea lui nu turbură cu nimic sfatul. 
Se tocmise acum un cvartet, cu Leonin sosit între timp. 

Maestrul, în picioare, vorbea şi ciracii, pe scaune, ascul- 
tau. Cobaii ghemuiţi în cuști își arătau spinările sub 
masă. Soluţiile colorate, acele de platină, probele de sînge 
stăteau în dezordine pe rafturi, iar genialii experimen- 
tatori discutau. 

— Darwinismul şi lamarckismul nu pot explica evo- 
luţia. Sînt prea simpliste. 

Cită prezumție. Tot mai mult se convingea că în Ma- 
gheru era numai farsă. Din cîteva cuvinte, el nimicea cele 
mai formidabile teorii ale secolelor. Poate era finalist, ca 
Orman. Poate şi pe Magheru îl prindea frica de Dumnezeu. 

— Şi, lucru paradoxal, că singura explicaţie plauzibilă 
e și mai simplistă... mutaţionismul lui de Wries, Apariţia 
unor tipuri noi e un fapt fără explicaţie. Forţa mutaţio- 
nistă e interioară vieţii. Aceasta e marea descoperire a 
botanistului de Wries. Morgan a găsit anumite jocuri în, 
elementele cromozomului, care ar fi putut explica muta. 
țiile, Dar, indiferent de asta, faptul important e altul... 
forța porneşte dinăuntru. 

— Asta s-ar putea traduce astfel : împărăţia lui Dum- 
nezeu e în noi... 

— C'est trop, popo... sări Leluţ din colţul lui. 

Din nou o pornire a inconştientului : să imite pe Trăis- 
taru. 

— N-ai dreptate. Poate că părintele Manoil e mai 
aproape de adevăr cu citatul lui biblic, decît dumneata: 
cu acest refuz categoric. 

Giîndul lui Leluţ era mereu la Urlieșu. Cum vor mai 
petrece ei doi pe socoteala caraghiosului acestuia. Dar ce 
vedea ? Magheru terminase disertaţia și acum se îndrepta 
spre uşă. Oare gestul nu era împotriva lui ? Magheru îi 
spuse Corneliei : 

— Domnişoară, te rog, încă două injecții după-masă. 
Acum să mă iertaţi, sînt chemat de Cartian. 

Cu toţii se luară după el să-l conducă, numai Leluţ 
se opri lingă fereastra din coridor să-și pună gîndurile 
în rînd. Prin urmare, nici darwinism, nici lamarckism. O 
teorie caraghioasă, mutaţionismul, bazată pe cîteva obser- 
vaţii răzlețe de apariţii spontane de flori roșii într-un 
cîmp alb. Anomalii, simple capricii ale naturii. Să vezi 
mai degrabă în ele niște rămășițe ale timpurilor ances- 
trale, după tipicul darwinismului. 

Leluţ porni agale către laboratorul lui Urlieșu, să-i 
povestească cele auzite. Acesta era Magheru ! Un cara- 
ghios, un muieratic, sub aspectul lui elegant și distant. 
Numai şi numai femeile. Dar în laboratorul lui Urlieșu 
— nici o bucurie. Leonin. Și doar nimeni n-avea voie să 
între în laborator. Filosofia, muzica şi celelalte dexterităţi 
erau pentru după-masă. Și iată că Leonin călcase consem- 
nul. Inima lui Leluţ se perpelea de invidie. Parcă toate le 
tolera, dar asta nu, ca Leonin să se afle în intimitatea lui 
Urlieșu. 

— Atunci îmi permiteţi, domnule doctor, să viu să vă 
arăt rezultatele mele ? 

— Eşti binevenit oricînd. 

Într-o clipă, înțelese că Leonin îi luase înainte. El 
avea numai în proiect să devină om de șiință, pe cînd 
Leonin lucra efectiv. Pe el, Urlieşu îl pusese la jugul 
limbii germane, și nici o lucrare... pe cînd secăturii de 
Leonin îi controla chiar rezultatele. Despre ce lucrare să 
fi fost vorba ? 

Cînd să plece Leonin, el îi şopti : 

— Aşteaptă-mă în grădină, am să-ți spun ceva. 

Rămas cu Urlieșu, Leluţ se simţi dintr-o dată pără- 
sit. Planul lui de a-l batjocori pe Magheru se prăbuşise 
în fața acelei neaşteptate întimplări. 

— Cînd pot să stau de vorbă cu dumneavoastră, dom- 
nule doctor ? 

— Oricînd, după-amiaza. 

— Atunci, mîine. 

— Foarte bine... și adăugă : Ştii că acest Leonin e inte- 
resant... 

— Are vreo lucrare ? 

— Da. Are o idee care nu-i lipsită de originalitate. 

Şi, reluîndu-și lucrul : 

— Te aştept miine după-masă. 

Leluţ plecă ameţit. Urlieşu îl concediase, pe el ! În gră- 
dină, îl găsi pe Leonin stînd de vorbă cu Simina. Muie- 
raticul ăsta se prăpădea oriunde vedea o fustă. Și dintr-o 
dată îl lovi gîndul cel bun, complexul de inferioritate. 
Poate că de aici să se tragă moartea lui Leonin. 

— Leonin, 

— Ce-i, dragă ?... şi continuă vorba cu Simina. 

— Spune-mi care-i adresa Alicei Teodoru. Am cău- 
tat-o fără s-o găsesc... minţi el. 

— Pe o stradă lîngă Moşi, nu ştiu cum îi zice. A doua 
sau a treia de la întretăierea cu strada Romană. Ți-am 
mai spus o dată... şi reluă vorba amoroasă. 

Leonin povestea ceva şi Simina ridea să se prăpă- 
dească. Erau fără ruşine. Să cadă acum peste ei, să le 
strice socotelile. Dar nu se făcea. Să stea de vorbă c-o 
infirmieră în văzul lumii. S-ar fi compromis pe vecie. Îl 
înjură în gînd şi se întoarse la el în cameră. 

De data aceasta, nici o caracatiţă în labo- 
rator. Urlieşu se găsea singur. Prin urmare, n-avea să as- 
culte pricinile filosofice dintre Blidariu și Manoil, și nici 
să facă pe prostul, cînd Leonin îşi dădea drumul la limba 
lui păsărească, despre muzică. 

— Domnule doctor, sînt fericit să vă văd. Cred că 
acum aş putea începe să lucrez. Am învăţat limba ger- 
mană destul de bine şi potrivit indicaţiilor dumnevoastră, 
singur-singurel... numai ca să vă dovedesc sîrguinţa mea, 
şi mai ales încrederea pe care o am în orice sfat de-al 
dumneavoastră. Eu sînt o slugă credincioasă. 

Nu minţea. Singur, în izolarea laboratorului, lîngă ido- 
lul său, își simțea sufletul beat de vorbă și gînd. Atita 
rîvnă pentru cercetări, atîta desfătare pentru învățătură, 
unde putea el descoperi decît în acest tainic cort de în- 
ţelepciune ? 

— Domnule doctor, vreau să fiu servitorul dumnea- 
voastră... nu zic bine servitorul, vreau să fiu sluga dum- 
neavoastră. Să alerg în calea poruncilor dumneavoastră 
cu dragoste și credinţă, cum n-am avut pînă acum faţă 
de nimeni. Am un tată şi o soră, dar dacă ar fi să aleg 
între ei şi dumneavoastră, o clipă n-aş sta la îndoială.. 

Urlieşu asculta cu plăcere revărsările de dragoste ale 
lui Leluţ. 

— Domnule doctor, ca să vă dovedesc marea mea 
admiraţie, m-am hotărît la o acţiune mare. 

Urlieşu nu mai lucra. Cu cotul sprijinit de masă, as- 
culta. 

— Catedra de patologie generală vi se cuvine dum- 
neavoastră. 

Chipul lui Urlieşu se lumină de o uşoară pală de recu- 
noștinţă. Leluţ îşi strînse buzele cu necaz, vrînd să ridă 
în batjocură, și apoi le îndepărta de i se vedeau dinţii 
lucind cîinește. 

— Voi întreprinde ceva formidabil, Trebuie să-l dobor 
pe Magheru. 

Nu vorbea la plural, n-avea nevoie de ajutor. Singur 
la luptă, singur la triumf. Împotriva lui Magheru va dez- 
lănţui puteri supraomeneşti. Fericirea de a se găsi lingă 
Urlieşu se rezolva într-o apoteoză triumfală. 

— Mă tem că Magheru are de partea lui aproape tot 
consiliul profesoral. 

— lar eu am toată studenţimea. La toamnă vor fi ale- 
gerile. Îl voi înlătura pe Tomaziu ca să pot manevra cum 
vreau această masă amorfă a studenţilor... şi se ridică. 

— Mai stai puţin. 

— Lăsaţi-mă să plec, domnule doctor. Clipa e prea 
frumoasă şi mă tem să n-o ratăm. 

Simţea cum îi bate inima, cum se sparge în frînturi 
inegale avîntul, cum îi fulgeră privirea ca pentru mari 
şi vajnice înfăptuiri. 

Dar în coridor se dezmetici. Vorbise ca un exaltat, el, 
omul atît de cuminte, atit de stăpiînit. Nu se mai re- 
cunoștea. De unde atita sminteală, străină sufletului său ? 
Venise cu gînd precis să ceară îndeplinirea făgăduinţei, 
să înceapă lucrările ştiinţifice, şi uitase de sine, de dato- 
rie, și sub presiunea neprecisă dar năvalnică se dăruise 
muierește de sentimental. 

Abia în tramvai, gîndurile i se așezară la locul lor. 
Foarte frumos. Dar pe panta aceasta putea face și greșeli. 
Să fi fost mai calm, cu siguranță că ar fi obținut un 
schimb mai favorabil. O lucrare. Îl luase gura pe dinainte. 
Nu gura, ci sufletul. Lui nu-i plăceau luptele sufletești, 
nu credea în ele. Omul zdravăn ştie să se stăpînească şi 
cată pe un singur drum. Încetul cu încetul, își simţea vo- 

ința întărindu-se ca arcul de la ceasornic. Aceasta era 
adevărata lui fire, arcul încordat. 

Ajunse în parcul Carol. Lia îl aștepta la locul ştiut. 
Puterea lui era la loc, sub mare presiune. 

— Iartă-mă, domnişoară, dar în ultimul moment a so- 
sit un bolnav nou... 

Se hotărise să-i dezorganizeze sufletul şi poate nici nu 
era așa greu, fiindcă mintea nu-i era în deficit şi fiindcă 

din partea simţurilor nu avea nici o sminteală. Dimpo- 
trivă, prea multă limpezime în minte, ca și cum fiecare 
părticică a creierului ar fi fost numai ochi ; iar în degete 
şi-n miîini stăruia aceeași siguranţă cu care ajuta la ope- 
raţie. 

sai La șase şi un sfert trebuie să fiu la facultate. Să 
mergem deci... și porniră către poartă. 

Dar Lia se opri din nou. De o parte și de alta a aleii, 
trandafiri agăţători. Pe ronduri, ghirlande de begonii roşii 
şi stînjenei violeţi. Iar din havuzul central şuvoiul de apă 
se împrăștia într-o jerbă aurie care se revărsa îndoindu-se 
ca o coamă de mătase. 

— Cît te-am așteptat, m-am îmbătat de culorile flo- 
rilor. Dumitale îţi plac florile ? 

— Nu... răspunse el brusc, deranjat parcă din gin- 
duri. 

— Cum ?... se miră Lia, nu-ţi plac florile ? 

Leluţ era necăjit, dar cu mintea ceasornic. Supărarea 
şi judecata aveau parcă drumuri deosebite de scurgere. 

— Nu-mi plac florile, fiindcă-mi place prea mult 
arta... şi-i privea profilul sever, dar frumos, abia tremu- 
rat către colţul ochilor, ca și cum în unda privirii s-ar 
fi reflectat o rază de argint. Unui om căruia îi place arta 
nu pot să-i placă și florile... 

— Crezi ?... şi fata se bucură. 

— Da. Eu socotesc arta superioară naturii. N 

— Aşa şi e, confirmă Lia din toată inima. Dar vezi, 
acum cîteva zile mă plimbam pe locurile acestea cu dom- 
nul Tomaziu, iar el era de altă părere. El crede că arta 
trebuie să imite natura. 

Leluț se îngîmfă cu vorbele lui Eustațiu. 

— Arta nu e natură... e mai mult decît natură, e o 
viață nouă. 

— Ce bine îmi pare că te aud vorbind astfel. 

El se gîndea însă cu groază că isprăvise toată știința 
despre artă. Atita apucase să afle de la Eustațiu, cu atit 
se putuse documenta din cartea cu pictura trăsnită, din 
care nimic nu pricepuse. Și asta îl plictisea. 

— Sînt pictori care deformează natura, măresc pro- 
porţiile, strică liniile şi-şi bat joc de biata noastră ana- 
tomie. Bine fac. Ce importanţă are anatomia, cînd e vorba 
de frumos ? 

Vorbise apăsat și competent și terminase abrupt, ca şi 
cum în domeniul acesta nu admitea tranzacţie. 

— Tare îmi place să te aud vorbind despre artă, şi 
încă aşa de original... 

Leluţ luă încă o dată de la cap cele spuse, schimbind 
însă intensitatea glasului. Avea impresia că-l tăiase pe 
Tomaziu. De altfel, ce preț putea să aibă părerea unui 
om care alege tablourile cu ajutorul lui Mavru ? 

— Domnul Tomaziu crede... 

— Tomaziu nu-i artist. 

— Ba da. Pictează... 

i Alta acum. Tomaziu pictează... şi el, Leluţ, nu știe 
nimic, Merseră cîtva timp în tăcere, privind la nisipul 
ruginiu al aleii. Nu-i ieşea din minte şi nu putea ierta 
atita îndrăzneală la Tomaziu. 

— Am aflat că pictorul Eustațiu e bolnav. 

— Da, e la noi în clinică, 

— L-am sfătuit pe 'Tomaziu să ia lecţii cu el. Cred că 
l-ar putea îndrepta pe calea cea bună. 

Și din nou tăcere. Fata privea pe cer cum draperiile 
de nori albi şi roşiatici coborau din boltă către orizont, 
umplind ca un fundal crîmpeiele de cer pe care tremurau 
frunzele plopilor și se proiectau ramurile sălciilor. 

— Eu nu ştiu cum aş trăi fără artă. 

La care, Leluţ răspunse în sine cu brutalitate : Ai 
să vezi tu, cînd ai să fii a mea, cum se trăiește fără artă. 

— Pezia nu e şi nu poate fi o înşirare de vorbe seci... 
continuă Lia vorba ei frumoasă. 

— Ai dreptate. Esenţa poeziei e alta. 

Terminase de mult bagajul artistic, dar forțînd clipa, 
violentind-o, câștigase un succes. Într-o discuţie, sînt su- 
ficiente cîteva fraze bine spuse, bine întoarse. Femeia 
se cucerește prin auz. Acum, s-o lase pe ea să vorbească, 
să vorbească pînă-i vor slei puterile. Și, într-un tirziu, 
cînd fata părea ostenită, el spuse : 

— Ştii, domnişoară, că ţi-am studiat scrisul... 

Curmă vorba, ca să savureze uimirea fetei. 

— Grafologia e un studiu foarte interesant. 

Fata dete din umeri şi-şi pironi privirea pe peluze, 
unde straturile albe, albastre și roșii, ondulau, se încru- 
cișau în motive decorative de scoarţe româneşti, 

— Nu cred nimic din toate acestea. Seamănă cu citi- 
tul în cafea. 

Și, pentru că el era convins că succesul lui ţinea la 
demonstraţia prin forţă, o contrazise. E. 

— Te înşeli. Există o grafologie ştiinţifică, cu totul 
de altă natură decît simplele constatări ale ghicitoarelor. 

— Eu nu cred decit în artă, mărturisi Lia. 

— O !... rîse Leluţ. Dar unde lași ştiinţa ? 

Ajunsese la poarta parcului şi Leluţ, privind ceasul, 
zise : LI } 

— Să mergem pe jos, mai avem douăzeci de minute. 

Planul de dezorganizare proiectat de el era mai greu 
de înfăptuit decît ar fi crezut, lăsîndu-se furat prosteşte 
de vorba fetei. , 

— Iată, de pildă, grafologia. Să cunoşti sufletul omu- 
lui cînd e mai lipsit de pază... 

— E ceva polițienesc în toată ştiinţa asta. 

Atît îi lipsi lui Leluţ, ca să-și dea drumul. , 

— Bine ai şi spus, polițienesc. Există acum o teorie 
nouă, a lui Freud. f 4 

Și, apoi, cu disprețul legitim al cărturarului : d 

— Puţini ştiu ceva despre ea. În mijlocul ignoranței 
generale în care ne zbatem, nici nu-i de mirare. 

Acum vorbea cu frazele lui Urlieşu. 

— Ei bine, Freud ne învaţă să descifrăm sufletul ome- 
nesc prin ceea ce numeşti dumneata sistem polițienesc. 

Lia îl asculta distrată. Asta era şi bine şi rău. Rău, că 
nu se speria de erudiţia lui și n-o interesau îndeajuns pro- 
blemele ştiinţifice ; bine, fiindcă teoria lui Freud intra în 
rîndul armelor lui secrete, şi cel mai elementar principiu 
ofensiv te sfătuieşte să nu-ți dezvăluieşti mijloacele de 
luptă. y 
Vorbindu-i despre ignoranța generală, trecu la capi- 
tolul vitaminelor, pe care, în țara româneasca, dacă erau 
doi la sută din medici să le cunoască. Apoi se întoarse din 
nou la Freud. E If 

— Pentru Freud, baza întregii noastre activităţi este 
iubirea. " ” 

Fata tresări scurt şi parcă numai acum își amintea că 
se afla lingă el. Leluţ rînji în sine. Cum se cunoaşte cu- 
coana. Artă şi iubire... Obţinuse o demonstraţie, şi îi era 
de ajuns, Acum trebuia să fringă discuţia și să-l ascundă 
pe Freud. 4 i 

— Trebuie să recunoști, domnişoară, că judecata du- 
mitale asupra ştiinţei e cam pripită. 

— Care judecată? întrebă f indi 
d ? ata cu indiferenţă. 
Semn rău. Prea repede uita gîndurile lui ea 
— Ai spus că știința are ceva polițist în ea. 
ei 0 prezinţi dumneata, da. 
chii lui căpătaseră adevărată istețime detectivă 
o ui t tivă, ur- 
mărind privirea ei, care se pierdea î ie a 
ET Re nu pi în cerul de alamă, cu 
— Ştiin i ă î iciri 
„raba ţa este, domnişoară, culmea îndeletnicirilor 
Se simţea în postura lui M i i 
€ E agheru și nu-i displăcea. 
an gaarne Nici vorba aleasă, nici demnitatea tintei lui 
Cademice nu erau în stare să tulbure nepăsarea fetei 
ane curiozitatea. Ca în vis, ea rătăcea cu mintea în- 
în N îi za CA tot aaa ae pie A 
adi) propriile ei gînduri, fără să privească, fără să 
— Ştiinţa ne dă maximum de sati i ă 
3 i ă sfacție. Ea depășeşt 
arta ȘI poezia... e singura nobleţe a speciei umane. pita 
Şi, trecînd direct la atac : 
za T are e superioară artei. 
e data asta, pleoapele fetei se încurcară "că î 
_„De da á i parcă într-un 

PoPa argintat și Leluţ avu un sentiment de izbindă 
. pi zice să vorbească așa cum învățase de la Urlieşu eru- 

it şi în debit-fluviu, cînd deodată fata îl întrerupse : 

a P enot bine pe Leonin ? l 
n sufletul băiatului plesni o strună, Cî i 
uiletul băiatı . Cînd er j- 
gur de izbîndă, Lia îl lovea pe neaşteptate. iata 
— Dar dumneata îl cunoşti ? 
— Da şi nu... L-am auzit cîntind la pian. E minunat... 
Bănuiala i se strecură în suflet. Să se fi întors Lia la 
Leonin ? Dar atunci, 'Tomaziu ? Văzindu-l pe gînduri, fata 
parcă-şi aminti de vorba lui erudită. A 
-= Te-am întrerupt. Iartă-mă. Continuă, te rog. 

_ Leluț căuta s-o prindă. Simplă frază de politețe. Poli- 
tist, cum Îi spusese ea, nu era greu de văzut că vorba lui 
temeinică şi aşezată nu-i fixa atenţia. Gindurile ei zbu- 
rau pe alăturea. Aşa pură cum părea, o zeiţă antică, avea 
conştientul încărcat. Lupta avea să fie grea, fiindcă însăși 
teoria lui Freud TS atit de schematică în sine — era foarte 
vecie nisi în aplicarea ei. lar lui îi plăcea preciziunea. 

iecare lucru — după proprietatea lui. Bun, rău; alb, 
negru ; da, nu... De cînd luase hotărirea să fie sigur de el 
noţiunile îi apăreau precis conturate, întimplările fără 
umbră și cuvintele cu anumit conţinut. Să le poată trage 

în aforisme. Cu Lia însă lucrurile se schimbau. Fata avea 
în sufletul ei ocolișuri și taine, vestind o miîndrie care o 
ţinea departe de el. 

Ajunseră la universitate și se despărţiră. Leluţ rămase 
pe stradă pînă ce Lia dispăru pe scări și apoi porni vajnic. 
N-avea motive să fie mulţumit. Nici o victorie, nici mă- 
car un succes. Unde-i era siguranţa, pentru el egală cu 
viaţa ? Voise dovadă că totul era precis, dar iată-l mergiînd 
rătăcitor, cu chipul lăbărţat şi ochii stinși. Unde mergea ? 
Necazul lui se transformă într-un dor de răzbunare, de 
grabnică răzbunare. Avea să se răzbune pe Lia, pe 'Toma- 
ziu, pe Leonin, pe toţi... şi se trezi mergînd în neștire 
către statuia lui Rosetti. Rătăcitor nebun. Și dintr-o dată 
chipul i se adună şi ochiul prinse a i se lumina, Mintea 
putea fi prostită, inconștientul judeca la precizie, el îl 
mîna pe drumul cel drept, la Alice. Acum grăbea către 
Moşi. Îi trebuia Alice. Îi trebuia fata asta cochetă, provo- 
catoare și atit de supusă, care nu ştia nimic de artă, care 
nu se încînta de cuvinte, dar care dintr-o ochire elocventă 
înţelegea ceea ce trebuia să înțeleagă. 

Ora șase și jumătate. Tocmai bine, ora la care Alice era 
acasă, adică îl aştepta. Nu-i spusese pe şleau. Dorinţa nu 
se mărturiseşte de la obraz, trebuie să fie întrezărită. Se 
găsea în plin proces de sublimare. Ce mai aștepta ? Atlase 
de la Leonin că locuieşte pe la Moși. Prin urmare, ticălo- 
sul o condusese vreodată pînă acasă şi poate că nu s-a 
oprit numai la poartă. După toate probabilitățile, o tre- 
cuse la catastif. Şi Leonin avea un carnet, îi zicea catastif, 
şi însemna femeile în el. Leluţ gîndea repede şi parcă gîn- 
dul îi îmboldea picioarele. Ajunsese la Foişorul de foc 
mînat de inconştient. Inconştientul are o siguranţă de 
instinct şi-i va duce paşii pînă la uşa ei. La strada Romană, 
se întoarse şi numără străzile pe Calea Mosilor, pînă la 
a treia. Strada Alicei trebuie să fi fost modestă, deci acea- 
sta. Nici vorbă de casă bogată, boierească — casa Liei, la 
Craiova, de pildă — ci o căsuță de mahala. Dar casele 
parcă-i făceau toate în necaz, nici una pe gîndul lui. Case 
— dacă nu boierești — gospodărești, împrejmuite cu gard 
de fier, cu un cat sau două, fără subsol şi odăi în fundul 
curţii. Dar şi Alice... Ce cochetărie de demimondenă. De 
ce nu i-a spus adresa desluşit ? Coti într-o străduţă mică, 
strînsă la început şi apoi slobozită pe două maidane. Aici 

se deşertau probabil căruțele primăriei, mirosea a bălegar 
şi-a paie putrede. 

Mai departe, casele începură să se adune, totuşi avea 
impresia că se rătăceşte. Cuminte ar fi fost să ia drumul 
înapoi. 

Dar nu... La prima casă mai mică se opri şi intră. Ini- 
ma-i bătea. Nu pricepea de ce. Sună la scară. Apăru o 
femeie îmbrăcată într-un capot negru, pătat cu grăsime, 
cu picioarele goale în papuci şi părul prins într-un bariş- 
Stăpîna era ? Servitoarea era ? 

— Vă rog, locuieşte aici o studentă ? 

— Nu locuieşte nimeni aici... și-i trînti uşa în nas. 

Leluţ pleacă înciudat şi umilit. Bună ar mai fi Alice, 
la „pod“. Se opri la altă casă, dată cu var şi sineală, cu 
ferestrele pină aproape de trotuar. O fereastră avea per- 
delele trase, şi trei cărţi de joc prinse în cercevea arătau 
în chip discret casa unei ghicitoare. La cealaltă fereastră, 
pe o bandă de hirtie, era scris stingaci : Camere de închi- 
riat... Înăuntru nu puteai vedea nimic. Glastre cu mușcate 
și perdeaua împiedicau privirea. Aici trebuie să fie. Incon- 
ştientul nu-l putea minţi. Avea şi pretext să intre : căuta 
cameră cu chirie. Asta era casă minunată pentru o fată 
ca Alice. Nici că se putea o mai bună gazdă decît o cărtu- 
răreasă. În curte, se învirtea-o bătrină adusă de spate, care 
parcă aduna ceva de pe jos. 

— Nu locuieşte aici o studentă ? 

— Ce face, maică ? și femeia își strîimbă capul către el. 

Surdă ca o butie. Asta să fi fost cărturăreasa ? Țipă 
tare : 

— Nu locuieşte aici o studentă ? 

Zadarnic. Femeia era cu urechea la gura lui şi tot 
n-auzea. 

— Nu locuieşte... 

— Veto, Veto... strigă femeia. 

În locul servitoarei, apăru în pragul ușii un tînăr. Era 
fără haină, în pantaloni negri, cisme, briu roșu și cămașă 
ţărănească. Un craidon de mahala. 

— Domnule... şi Leluţ își îndulci vocea, nu locuiește 
aici o studentă ? Mitocanul clipi din ochi cu înţeles. 

— Du-te dumneata la a patra casă, și coteşte spre 
stînga. 

Leluţ mulțumi şi plecă în fugă. Sufletul îi zburda de 
fericire. În fine, o găsise. Şi o găsise știinţificeşte, condus 


240 


de puterea fără greş a instinctului. Mare teorie. Bine-i 
spusese Lia : detectiv... Iscodirea era un dar al lui, desco- 
perit numai prin grandioasa teorie a psihanalizei. A patra 
casă era tocmai la colțul străzii, dincolo începea cîmpia. 
O fată care locuia la mahala nu putea fi decit una de 
alea... Casa era destul de arătoasă. Grilaj de fier şi gră- 
diniță cu pomi tineri. Din casă nu se vedea decit veranda 
de sticlă, restul era acoperit de iederă. 

Leluţ intră şi sună la uşă. Deodată, în spatele lui se 
auzi o voce răstită : 

— Ce cauţi ? 

'Tresări. Înapoia lui un domn în vîrstă, cu cioc alb. 
ochelari, şi cu ziarul în mînă. 

— Caut pe domnişoara Alice. 

Domnul se înfurie. 

— Ce crezi că aici e bordelul ? Pleacă imediat, că de 
nu... 

Duduind de necaz, Leluţ se opri să măsoare cu priviri 
scurte pe îndrăzneţ. Aşa ofensă! Ar fi vrut să-i toarne 
una bună, dar nu găsi decît un „ai putea să vorbeşti mai 
frumos“... şi-i întoarse spatele. 

În urmă, îl auzi pe stăpîn ţipînd : ) 

— V-am spus să ţineţi poarta încuiată, Intră toate hai- 
manalele... : 

Leluţ se gîndi să se întoarcă şi doar atit, să se prezinte: 
Leluţ, intern al spitalelor... 

EI, aproape doctor... el, Marius Leluţ, să fie astfel bat- 
jocorit ! Zăpăcit, nimeri în faţa unei case pe care n-o 
văzuse, fiind ascunsă după un pile de pomi. Se părea că 
e sfîrşit de stradă ; de fapt, curtea fără gard dădea într-un 
maidan dincolo de care se întindea, perpendicular pe dru- 
mul său, un cartier nou înfiripat, cu căsuțe mici, dar 
curate, între pomi mărunți. Asta să fi fost casa ? Din 
stradă, se vedea un balcon de lemn, la care urcai tot prin- 
tr-o scară de lemn. Părea să fie un vechi han părăsit. Aici 
să locuiască oare, în mizeria asta ? În fundul curții, pe o 
frînghie întinsă între coteţ şi magazie, atirnau la uscare 
cămăși şi pantaloni cu multe volănaşe şi fuste colorate. 
Pe jos, curgea un fir de apă colorată pestriţ, adunată de la 
spălatul rufelor. Aici să locuiască oare ? Poate că pînă la 
urmă fata își amintea că avea nevoie de bani. Dar sufletul 

i se răsuci. El la femei nu plătea. Asta o învățase de la 
Mavru. Și de la el putuse afla ceva bun pentru carne- 
tul lui. 

Intră cu curaj, n-avea de ce să se teamă. Mirosea a 
varză murată şi duhnea a igrasie. Pe prispă, o ţigancă 
mătăhăloasă, îmbrăcată c-o bluză verde şi fustă roşie, stă- 
tea turcește și dădea în cărți. Cercei mari, ca niște” bel- 
ciuge, îi atirnau de urechi, şi salbă de părăluţe de tinichea 
marcată — cum numai la Moși se găseşte — scobora pînă 
pe sinii revărsaţi din bluză ca niște săculeţe. 

— Nu locuieşte aici o studentă, Alice ? 

— Aici, drăguţule. 

EAE își permite infecta asta să-i spună lui „drăgu- 


— Unde-i? 

— Numaidecît. 

Femeia strînse cărțile din poală, se ridică anevoie şi 
cu capul dat pe spate, privind către balcon, începu să 
strige : 

— Fetelor, fetelor... 

La balustradă apărură cinci fete- 

— Care din voi e Alice ? 

— Eu, eu, eu... 

Toate erau pe potrivă. Cu rochii de stambă colorată și 
fardate gros cu suliman de proastă calitate. Abia acum se 


dumiri Leluţ. Se afla într-un bordel. Scăpă o înj 
şi întoarse spatele. a R 


— Drăguţule... 

— Studentule... 

— Eu sînt Alice... 

— Nu pleca. Eu sînt Alice... 
— Vino la mine... 

— Vino să te-nvăţ carte... 

A Lelut mergea în grabă, furios, umilit. Mintea lui înjura 
birjărește. Un tremur convulsiv, cînd la colţul gurii, cînd 
în pleoape, apoi o strangulare în pulpă, ca și cînd i s-ar fi 
pus un cîrcel, și în inimă pulsaţii puternice. Să-i fi fost 
frică i Absurd. De cine să-i fie frică ? Chiar dacă l-a văzut 
cineva. Ei, şi ? N-or fi crezînd că, tînăr şi viguros cum e 
duce o viaţă de ascet. Şi totuşi își simţea gura uscată, 
limba grea şi poroasă ca piatra ponce. O sudoare rece, 
picurată în broboane, se infiltrase anevoie pe frunte, şi-n 
tîmplă simţea pulsaţii vii. Parcă tot frică se chema asta. 

Încetul cu încetul, începu să simtă răcoarea înserării, apoi 
ochii i se curăţară de păienjeniș şi pe faţă i se potoli aprin- 
derea. Numai la urmă putu stăpini şi fuga involuntară a 
picioarelor. 

Străzile întortochiate şi murdare erau pline de lume, 
femei şi bărbaţi ce se întorceau de la lucru ; copii care se 
fugăreau de la un trotuar la celălalt ; cîţiva cai, aşteptin- 
du-şi rîndul la potcovar şi cîini... mai ales cîini, alergînd 
fără nici un rost prin mijlocul drumului ; cîini pe lingă 
garduri, cîini în curţile caselor. 

Să se orienteze singur, fără a cere ajutorul mahala- 
giilor. Cîtă turburare pentru o prostie. Să se liniştească 
acum de-a binelea. În București, el se putea descurca ori- 
unde s-ar afla. Înapoi nu voia să se mai întoarcă, să nu 
mai aibă de lucru cu vreun mitocan. O luă la întîmplare. 
Va nimeri el într-o stradă cunoscută, sau la o linie de 
tramvai. 

Dar dădea numai în străzi nepavate, în care căruțele 
lăsau nori de praf, şi tot case mici, cu mahalagii în 
cămăşi de noapte țărănești şi femei în capot și tirlici, 
aşteptînd răcoarea serii. Străzi fără nume şi case fără 
număr. O mahala neajunsă de stropitorile primăriei. Copiii 
se jucau în ţărină, se căţărau pe garduri sau strigau din 
vîrful pomilor. Şi iar ciinii... alungaţi de oameni, fugăriţi 
de copii, alergînd în neştire, gifiind cu limbile scoase în 
căutarea unui loc de hodină la umbră. Între ei or fi fost 
și turbaţi ; unora le cădea falca, aveau ochii roşii şi le 
curgeau balele. Dar şi el parcă era turbat, și el alerga în 
neştire, cu ochii turburi şi faţa lăbărţată. De-ar fi putut, 
pe toţi mahalagii ăştia i-ar fi omorît. Parcă toţi îl duşmă- 
neau. Ar fi vrut să-i aibă pe toţi a doua zi întinşi pe masa 
de operaţie, să afle ei cine-i Leluţ. 

Parcă începuse acum să se întrevadă un început de 
orînduire. Da. Casele erau mai înalte, un caldarim făcu 
loc drumului bătătorit şi în capul străzii străluceau, în 
bătaia soarelui, în asfinţit, cele două șine al unui tramvai. 
Tramvaiul numărul 19. Şi dintr-odată răsuilă odihnit. 
Tramvaiul din strada Viilor, care avea să-l ducă pînă-n 
calea Victoriei. Tramvaiul era gol. Nimerise bine, un vagon 
descoperit, în care se putea răcori şi privi în lături. Dar 
zadarnic, cu toată adierea vîntului el nu se putea răcori, 
continua să sufere. Ce insultă ! Mintea i se învîrtea absurd 
în jurul aceluiași gînd. Cine-l insultase ? Nimeni. Cine-și 

bătuse joc de el ? Nimeni. Cîteva vorbe proaste peste care 
un om de calitate trece ca peste nişte cioburi de lut. El 
însă se simţea micșorat, umilit. Ținuta era bunul lui cel 
mai de preţ şi nu putea admite să-i fie atacată sub nici 
un preţ. Un mitocan să-l ia pe el drept borfaș, şi niște pro- 
stituate, drept client ? Cum nu-şi dăduseră seama cu cine 
aveau de a face. Va să zică între Mavru, Leonin şi el, nici 
-o deosebire. Era indignat. Ar fi vrut să fie atit de cunoscut, 
încît toţi să-şi dea coate cînd trecea el pe stradă, și să 
şoptească : Asta-i Leluţ, celebrul Leluţ. Și din ce în ce 
mai absurd. Cînd va trece el în limuzină, cu Lia, drumul 
să-i fie un triumf. Lia Leluţ, născută Caloianu... şi pieptul 
i se umflă de plăcere. 

Cînd tramvaiul se opri în calea Victoriei, mintea lui 
povestea despre lucrări originale, catedre universitare, 
ministere... 

Aerul răcoritor al serii, venind dinspre şosea; aducea 
miros de soc și tei. Piaţa Victoriei era furnicar de lume. 
Echipajele, venite de pe Calea Victoriei se opreau dintr-o 
dată, şi caii, trecuţi la pas de plimbare, spumegau în șlea- 
uri. Maşinile ondulau leneș pe lîngă echipajele înşirate ; 
cavalcade de călăreţi şi amazoane se întorceau în galop 
uşor de la hipodrom ; apoi biciclişti şi pietoni de tot felul, 
lucrători grăbind spre casă și domni la plimbare. Umbre 
mari începuseră să învăluie pomii și boschetele de pe 
șosea. Era timpul cel mai frumos al zilei, cînd răcoarea şi 
umbra, curățind praful şi arşiţa, adunau totul — cai, 
oameni şi trăsuri — într-o singură așezare, amestec de 
parc, salon şi suburbie, tocmite, pe un gînd bun şi o vorbă 
prietenească, 

Leluţ se lăsă furat de priveliștea Şoselei, cînd deodată 
o fată, spintecînd drumul, trecu pe lingă el săgeată. Sim- 
ţurile nu se potoliseră încă, cu toată socoteala minţii. 
Acest trup tînăr, mergînd săltat înaintea lui, îl îndirji din 
nou. Ciudat. Prin întunericul ce cobora, trupul fetei îi 
amintea de Alice. Alice or fata asta, la urma urmei, tot- 
una. De multă vreme nu mai acostase o necunoscută. După 
eşecurile zilei, n-ar fi fost mare lucru încă unul. Legea 
seriilor. Dar era prea întăritat ca să mai ţină seama de 

rațiune. Îl îndirjeau cotiturile atît de zburdalnice ale fetei 
care aici dispărea, aici ţişnea din mulţimea trecătorilor. 

iuți pasul, tăie drumul, ca să treacă înaintea fetei, apoi 
z aad pe loc şi-i căzu drept în faţă. Fata se opri. Era 
Mindra. ÎN hienţ 
— Ce faci, dragă ? r 
— Sei ul domnul intern Leluţ... atita putu 
ea biigui. 
— Ce faci, Mîndro ? 
— Mă duc acasă, m-aşteaptă mama. y 
Fata privea cu ochii ei saşii și uşor tremurători de 
dorinţă şi neîncredere. Leluț regreta gestul de pripită mo- 
ralitate, prilejuit de otrăvirea fetei. Altfel, ar îi avut-o 
acum plocon. Își îndulci glasul, ar fi vrut să fie glumeț 
și bun, dar nu izbutea să găsească o vorbă potrivită. La 
urmă, o prinse de braţ şi cu voce aspră îi spuse : 
— Vino la mine, Mîndro... : 
— Mă bate mama... şi-l privi lung şi moale- j 
Fata nu-i purta pică şi asta era bine, Îl ispitea trupul 
ei fraged, îl îmbiau sînii abia dezvoltați, îl scoateau din 
minte pulpele pe care le bănuia tari și nervoase sub 
rochița de stambă. O învăluia c-o privire de fiară. Ea, 
tăcută, aştepta supusă şi cuminte ordinele. 
— Las-o dracului pe mamă-ta. a x, 
— De-atunci, mă bate mereu... şi porni în grabă, iar 
Leluţ, în pas cu ea. N-avea răgaz să facă socoteli după 
pr pia diseară la mine... atita îi îngădui dorința lui 
aprigă. f 
— Dacă mama-i de serviciu, pot. 
Răspunsul ei rezolva problema: 
— Mama ta e infirmieră la gară ? 
— Da. 
— Las'pe mine. Mama ta va fi de serviciu, 
— Atunci o să fie bine. e VY 
Nu numai că nu-i purta pică, dar mergea în gîndul 
lui la vorbă şi dorinţă. i 
— Să nu mă faci să te aştept degeaba. La nouă, în fața 
spitalului. $ A 
— Îmi pare rău... cînd spun o vorbă, e vorbă. 
Adulmecînd lacom parfumul tinereţii, amestec. de ate- 
lier, trup încălzit şi apă de colonie, el îi luă mîna şi o privi 
adînc în ochi, parcă s-o subjuge. 
— Să vii. 
— Zău, să mor... La nouă sînt acolo. 

17 — Chinuiţii nemuririi 


Abia se despărțiră, că o mișcare de umeri îl trezi, apoi 
un fior se sparse prin tot trupul şi imediat începu să tre- 
mure. Un adevărat acces de febră palustră. Numai la 
poarta spitalului se linişti. Cu spiritul lui metodic, începu 
să facă planuri. Acum este ora opt şi jumătate, mama ei 
va fi chemată la gardă, iar la nouă Mindra poate fi la 
poarta spitalului. Deci, se putea bucura în linişte. Ce 
noroc, Mindra era fata care-i trebuia. Lucrătoare, fată stri- 
cată, trecută prin controalele spitalului. Nici un pericol. 
Deodată alt gînd. Să nu cumva să fie bolnavă. 

i eta poa ci la telefon, uitase cum îi era celă- 
nume. Dar gîndul lui lucra rapid, cu socoteli i 
Iute, la camera de gardă. i iati oii 

— Deschide, spuse el infirmierei, bătind î ă 
să mă uit în condică. 1 ie DEAR 

Răstoi registrul şi găsi numaidecit. Cum d i 

E i 2 le uitase ? 
Mindra Smărănduț. Alergă apoi la telefon. Camera era 
gi putea vorbi în voie. La gară — de gardă era Dumi- 

iu. 

— Dragă Dumitriule, am o mare rugămi i 
o infirmieră, Smărănduţ.., rea ba 

— Da... răspunse Dumitriu. 

— Am o rugăminte. 

— Spune. 

— Nu cumva e de gardă la noapte ? 
— Nu. 

— Poţi s-o chemi la gardă ? Mi-ai 
Mee g Mi-ai face un mare ser- 

ee aia nu prea înţelegea. 

— eam-o de gardă și ține-o d iciu pînă i 
At g și ţ e serviciu pînă la mie- 

— fe ce, dragă Leluţ ? 

— Ți-oi spune cînd ne vom întilni. Fă-mi ă 
serviciul acesta. Cheam-o la noapte. araa 

— Bine, dragă. Trimitsłacum un om s-o cheme. 

— Trimite chiar acum. 

— Chiar acum. 

— Pe onoarea ta ? 

— Pe cuvînt... 

= Îmi faci un mare serviciu, foarte mare... 

— Ai nevoie de camera ei ? 


— Te cam apropii... rise Leluţ. În cît ti i că 
poate fi la tine ? , A ui atit 

— În cel mult jumătate de oră. 

— Îţi mulţumesc... și închise telefonul. 

Lucrurile se potriveau mai lesne decît crezuse, mer- 
geau strună. Urcă sus către camera lui. În prînzitor — 
nimeni. Toţi internii plecaseră. Foarte bine, să nu fie obser- 
vat. N-avea nici poftă de mîncare. Parcă toate simţurile 
lui se concentraseră asupra întilnirii cu Mindra. Din cînd 
în cînd, îi scăpa din inconștient acelaşi gînd nedorit. Dacă 
cumva fata era bolnavă ? Pînă acum scăpase şi era stupid 
la vîrsta lui, aproape doctor în medicină, să se îmbolnă- 
vească. El trebuia să fie sănătos, să aibă urmași sănătoși. 
Va trebui s-o examineze. Fetele de felul ei sînt impu- 
dice, fac orice le ceri. 

Tepeluş veni la masă foarte aferat. Partidul socialist 
începea o mare ofensivă politică împotriva lui Iorga. Leluţ 
se prefăcea că ascultă, dar mintea lui era departe. Soco- 
tea clipă de clipă. Trecuseră douăzeci de minute. Acum, 
omul lui Dumitriu bătea la uşa infirmierei : „Te cheamă 
domnul intern Dumitriu“. „Ce vrea cu mine“ ?. „Poate 
vreo inspecţie de noapte“... și o vede pe bătrină luindu-și 
şalul pe cap, apoi aspru, către fie-sa : „Să stai cuminte. 
Să nu dea dracu să pleci haimana, că te omor“... În trupul 
fetei o fi acelaşi freamăt ca într-al lui. 

Şi 'Țepeluş vorbea mereu. O nouă orientare a partidu- 
lui, oarecare concesiuni naţionaliste burgheziei. După soco- 
telile lui, infirmiera plecase de-acasă. Gara nu-i departe 
de şoseaua Filantropiei ? Zece minute dusul, cinci pînă se 
îmbrăca... în total cincisprezece minute. Prea mergeau 
toate în plin. Sigur că nici Mindra nu era bolnavă. 

— Dragă, trebuie să atragi pe burghezi... 

Internul controlă ceasul. Nouă fără cinci. Se sculă de 
la masă şi se duse în cameră să se pregătească pentru ce 
avea să urmeze. Devenise iar omul calculat şi precis. Avea 
s-o examineze. La ora nouă coborî. Cînd trecu prin sala 
de mîncare, servitorii curățau masa. Prin urmare, şi aci 
potriveală. Nimeni n-avea să-i stea în cale. 

— Pleci în oraș, domnişorule Leluţ ? întrebă portarul. 

— Nu... mă-ntore numaidecit. 

Străbătu curtea în fugă şi ieși în stradă. Întunericul 
era blind şi cerul luminos. Pe sub pomi, se desluşeau 
îndrăgostiţii plimbindu-se alene, şi prin desişurile gardu- 
rilor — capete iscoditoare. Se prindeau din noapte şoapte ; 
izbucnea din tăcerea străzii cîte un rîs zglobiu ; iar dinspre 

şosea sunau cînd claxoanele, cînd potcoavele cailor. Și o 
mireasmă de pămînt proaspăt stropit ce se ridica în văz- 
duh. Sub un pom, nu departe de spital, îl aștepta Mindra. 
El o prinse în braţe şi o sărută. O sărută cu patimă. De 
mult nu mai simţise un trup așa de cald şi de tare. O 
sărută din nou și gifiind de patimă o admira. 

„_— Bună ești, Mindro. Îi vorbea ţărănește, nu avea 
timp să se controleze. Și iar o sărută. 

— Vino repede cu mine... şi o luă de braţ. 

Fata se lăsă dusă. Trecură vîrtej pe sub privirile vi- 
clene ale portarului. Ştia bine că va fi trecut din raport 
în raport pînă la directorul Eforiei. Dar la braţ cu Mîndra 
puţin îi păsa. Are să fie notat cu minus în cazier. Ei şi ? 
A In urma lor, foşnea vîntul uşor ca apa dintr-un furtun ; 
n ajungeau în auz pocnetele biciurilor muscăleşti, și de pe 
cer stelele se prelungeau pînă la ei cu mici fuioare de ar- 
gint. Dar lui nu-i era nici de frumusețile nopții, nici de 
răcoreala zefirului. Străbătu curtea goală a spitalului şi 
urcă la el. Nimeni. Coridorul era gol. Intrară în cameră 
în APREA lui, sărută fata de cîteva ori şi apoi o trase spre 
pat. 

— Tu eşti o fată cuminte, Mindro... Hai, şi te dez- 
bracă. 

Cît se purta de ţărăneşte, Dar mai avea el acum timp 
de subtilități estetice ? Fata îşi scoase bluza, Leluț ar fi 
vrut să-i cîntărească sînii prin cămaşă, dar n-avu răgaz, 
căci fata, c-o mișcare ușoară, desprinse copcile și rochia 
fu la pămînt. Graba fetei începu să-l neliniştească. 

— Eu am obiceiul să examinez fata înainte de a face 
dragoste. 

Fata nu zise nimic şi se supuse. El o puse în poziţia de 
cuviință și c-o lumînare în mînă începu s-o cerceteze 
Deodată rămase încremenit şi mîna și-o simţi încleștată 
pumn, gata să lovească. Cu mare sforţare numai, se putu 
stăpîni. Fata era virgină. Leluţ se ridică furios. 

— De ce nu mi-ai spus ? 

— Ce ? întrebă ea speriată. 

Leluţ se trase furios înapoi. Stinse lumînarea şi aruncă 
sfeșnicul pe jos. Fata veni la el. 

— Domnule doctor, domnule doctor... 

— Pleacă de-aici, putoare. M-ai înşelat... şi o îmbrînci. 

Era absurd, dar vorba lui grăia adevărul. Fata îl înşe- 
lase prin virginitatea ei. 

— Eşti o tirfă. Pleacă, să nu te mai văd în ochii mei. 
Să nu mai pui piciorul pe-aici. 

Fata se lipise de el şi mîinile încercau să-i înconjoare 
gitul. 

— Vino, dragă, vino... Tu, ori altul... 

El o îmbrînci din nou. 

— Îmbracă-te și pleacă. Dar repede. 

Era caraghios. Avea impresia că se sufocă și că-l paşte 
un mare pericol. Fata nu se putea dumiri de loc. Ar fi 
trebuit să fie mîndru și fălos, dar el o respingea. Cîţi 
băieţi n-ar fi dat buzna. Domni mai în vîrstă îi oferiseră 
rochii şi bijuterii ; unii chiar şi bani; dar ei îi plăcuse 
Leluţ chiar de-atunci, de cînd o bătuse în camera de 
gardă. Nu-i putea uita puterea, o fascinase chipul lui 
sever, cu ochii pătrunzători ca vîrfurile de briceag. 

Leluţ se plimba agitat prin cameră, n-avea destul aer. 
Deschise fereastra. Voia spaţiu și libertate. Să fie singur, 
și cît mai repede, în timp ce fata căta să încetineze îmbră- 
catul. Dar el o grăbea. Repede, repede... cît mai repede. 
S-o ştie dracului departe. Se apucă să citească, doar şi-o 
da ea seama că-i de prisos. Se sufoca. În fine, Mindra fu 
gata. Ce plictiseală acum la plecare, să traverseze corido- 
rul. Putea fi văzut. Şi toată plictiseala asta pe degeaba. 
Ajunseră în grădină. 

— Uite, colo-i poarta... și o lăsă să plece singură, pri- 
vind-o pînă ce fu afară, în stradă. 

Luna plină urca dintre copaci, stăpină majestuoasă a 
grădinii. Prin despletiturile pomilor, străluceau ochii ste- 
lelor, iar pe frunzele nemişcate sclipeau lumini de argint, 
Întreg spitalul era adincit în întuneric și tăcere. Și totuşi 
firea părea un freamăt. Printre tutișurile albite de lună 
zări două umbre şi înadins se îndreptă într-acolo : Simina 
cu Vladimir de la camera de gardă şopteau laolaltă. Trecu 
pe lingă ei rînjind. Pietrişul aleii strălucea în lumina lunii 
și ardezia coperişului căpătase o culoare coclită. Pe o 
bancă, giganta Paraschiva cu un licean, băiatul mecanicu- 
lui. Asta nu mai era spital, ăsta devenise bordel. Îl durea 
norocul altora. Pe aceștia nu-i încercau scrupulele, 

Intră în pavilion, ca să-urce la el. În întunericul din 
fundul coridorului mișcă ceva. Se apropie. O femeie de la 
Maternitate, cu burta pînă în sîn, se desprinse din bra- 

tele unui amputat. Omul rezmase cîrja pe perete și cion- 
tiş, într-un picior, o ţinea îmbrăţişată. Leluţ sări cu gura 
pe ei. 

— Nu vi- ruşine, porcilor ?... 

Şi către femeie : 

— O să te-arunc afară, să naști în stradă... Iar pe tine, 


ameninţă el şi pe bărbat, am să te jugănesc. Spital e ăsta, 
ori bordel ?... și furios urcă sus la el. 


1 


Trecuseră două săptămîni și sufletul lui 
Leluţ părea să se fi așezat, după mari frămîntări și răz- 
boiri cu sine, în vechea lui matcă. Luptase din greu, dar 
izbutise. Îşi verificase încă odată, anatomic, nasul; mus- 
tăţile îi dispăruseră sub brici, de parcă ar fi fost date cu 
clor pe deasupra şi, odată cu ele, ultimele urme ale fami- 
liei Puţoiu. Iar Mîndra, fata nededată cu procedeele femei- 
lor de stradă, se pierduse în anonimatul capitalei. Putea 
acuma ride şi sălta de bucurie. Nici urmă de gînd parazit, 
nici urmă de complex de inferioritate. Și cumpănind astfel o 
forță covîrșitoare se înălța din adîncul făptuirii lui. Să 
folosească experiența sa împotriva celorlalți ; să treacă 
ideea chinuitoare în alt suflet, cum ai trece puroiul, din- 
tr-un abces, în mediul de cultură ; și, apoi, cu ochii măritori 
ai lentilelor spiritului de observaţie să înregistreze dezvol- 
tarea răului. Este și aceasta o lucrare de ştiinţă ! Să cultivi 
anxietatea în sufletul adversarului, după ce i-ai inoculat 
pricina complexului de inferioritate. 

Leluţ își opri gindirea. Prea multă fericire. Totul i 
se părea luminos și lesnicios. Parc-ar fi băut haşiş. Des- 
chise fereastra. Forfoteala de dimineață a străzii, strigă- 
tele oltenilor săltînd sub povara coşurilor pline, zdrun- 
cinul camioanelor în trap de cai monstruoși de mari, şirul 
trăsurilor încărcate cu bagaje, venind de la gară... toată 
viața asta tare şi spornică de abur de lumină aurie îi 
aduna vlaga în trup şi-i întărea cugetul. Acum la treabă 
serioasă. Își luă bluza de spital şi cobori. Era sănătos, ca- 
pabil, tînăr... 

Ajuns în coridorul de jos, se simţi ispitit să dea o raită 
prin grădină. Avea nevoie de aerul parfumat al dimineţii. 
Fără rafinate analize — de unde se alegeau miresmele ? 
(erau ale rondului de zambile ?... erau ale florilor de tei ?) 
— fără să cate la metafore artificiale, la plopii de lîngă 
gard şi la mestecenii din preajma pavilionului adminis- 
traţiei, el aspira hulpav prin nări, și parcă prin toţi porii, 
duhul dătător de sănătate. Era o cuminecătură a trupului 
său cu întreaga fire. Îi plăcea roboteala dimineţii ; băie- 
ţii de serviciu cu șorțurile pătate de sînge, descărcînd din 
căruțele înşirate în fața bucătăriei mari ciosvîrte de vită 
sau blocuri dreptunghiulare de gheaţă ; infirmierele îm- 

pingînd cariolele cu baloane de oxigen şi sticle colorate de 
medicamente ; apoi șirul bolnavilor veniţi de la baie, rași, 
încălziţi şi transpiraţi, cu boneta albă pînă pe sprincene, 
strîngînd la piept halatul vărgat. 

Intrînd în clădirea spitalului, pentru prima oară min- 
tea şi simţurile lui încercară o răzvrătire. Abia acum își 
dete seama cît de întuneric era în sălile cu ferestrele prea 
mici și cît era de îmbicsit aerul de miresmele duhnite 
din fiecare trup de om. 

Leluţ trecu în grabă prin saloane și ajunse la rezerva 
pictorului. 

Azi era sorocită operaţia şi parcă se simţea răzbunat. 
Omul acesta îl înfruntase și — mai rău — călcase disci- 
plina şi ierarhia bolnav-medic. Deci o plimbărică prin 
trupul iscusitului maestru, puţină durere după operaţie 
nu-i stricau, îl aduceau la calea dreaptă. Deschise ușa și, 
ghiftuit de mulțumire, se adresă amical şi cam de sus 
pictorului : 3 

— Ei, maestre, cum te simți înainte de operație ? 

— Ce-ntrebare idioată... făcu morocănos Eustațiu. 

Leluț nu se supără, așa cum s-ar fi cuvenit. Proasta 
stare a piciorului îi zgîndărea un sentiment plăcut. 

— De ce ești mahmur, maestre ? 

Pictorul îl socoti cîtăva vreme numai din ochi. Clă- 
tinînd de cîteva ori din cap şi cu colțul buzelor scoborit 
într-o parte, ca și cum ar fi pufăit o ţigară, îl căină: 

— Măi Leluţ, nu-i nimic de capul tău. Poţi fi tu medic 
bun, poţi să ajungi și profesor în locul lui 'Trăistaru, dar 
să ştii de la mine, nu-i nimic de capul tău... şi-și trase 
pătura peste cap. 

— Dacă judeci oamenii după dumneata, desigur că nu 
voi ajunge nimic, răspunse Leluţ tăios. Pentru dumneata, 
tembelismul este maximum de ascensiune. 

I-o spusese. Părăsi mulțumit odaia bolnavului şi urcă 
în sala de operaţie, să vadă dacă totul e pregătit, căci de 
data asta el îl ajuta pe profesor. Mai voia să-şi dea seama 
dacă de la locul lui de ajutor putea cocheta cu Alice. Prin 
urmare, o adevărată repetiţie generală. Alice își avea lo- 
cul ei în banca a doua din dreapta, deci menţinîndu-se în 
timpul operaţiei după regulă, chiar în fața profesorului, 
nu vedea şi nu putea fi văzut. Trebuia să evolueze prin- 
tr-un pas de menuet și să se întoarcă pe jumătate. Des- 

coperea astfel asistenţei cîmpul operator, făcea posibilă 
demonstrarea operaţiei și se întîlnea ochi în ochi cu Alice. 

Intră în sala de sterilizare. Arghir, instrumentarul, 
desfăcuse tocmai capacul de la autoclav. Totul era curat, 
strălucitor şi proaspăt. Acum — mai departe. Să coboare 
în voie, dar nu în cancelarie, ci la ușa de intrare, de unde * 
putea vedea sosirea profesorului, de unde putea pîndi so- 
sirea fetei. Alice !... O neliniște nestăpiînită îşi surprinse 
în umăr. Se trezi frîngindu-şi degetele și apoi, involun- 
tar, controlindu-şi nasul şi buzele iritate de brici. Are să 
ajungă cu ticuri. Și ticurile își aveau explicaţia în teoria 
lui Freud. 

Se plimba agitat de colo pînă colo, reținînd cîţiva stu- 
denți care veneau de la curs, numai ca să-şi justifice 
prezența acolo. Acum totul îl îndirjea, pînă şi vara din 
grădina spitalului. Soarele în plin răsărit după burniţa 
călduţă de peste noapte încingea în strălucire de cuptor 
florile albe și roze din rondeluri. 

Coroana pomilor era înconjurată de cercuri aeriene 
roşii și violete, iar de încrestările frunzelor spînzurau 
boabe de apă clară ca roua. Și atît trunchiul cât și crengile 
păreau umflate, parcă să spargă coaja încordată. Roiuri 
de musculiţe se învîrteau în razele gălbui. Cîţiva bolnavi, 
forțind ordinele, apăruseră în grădină numai în halate, în 
papuci şi cu boneta pe cap. 

— Domnișorule Leluţ... 

Internul se întoarse brusc. Era Simina. 

— Ce e? 

— Veniţi să faceţi o injecție intravenoasă la 18. 

— S-o facă externa... o repezi Leluţ. 

— Domnişoara e sus cu domnul doctor Magheru. 

Poftim, domnișoara Toporaș, în loc să-și vadă de ser- 
viciu la ora aceasta, își tocmea amorurile. Dar judecata 
i se risipi ca fumul de ţigară. O zguduitură subtilă îl în- 
fioră ; apoi pe o undă plină, strînsă, îi alunecă parcă prin 
gît şi tot trupu-i fu tremur ca mii de ace oscilatoare, iar în 
gît respiraţia i se prinse nod. Alice... Era în faţa lui. Trecea 
alene spre sala de curs, legănîndu-și pervers trupul. O clipă 
rămase pironit, apoi se repezi ca şi cum toate fibrele 
trupului său, strînse într-o gheară de oţel, se dezlănțuiau 
din prinsoare. 

— Domnişorule, veniţi la injecție... 

— Viu numaidecât... şi mai du-te dracului. 

Şi alergă după Alice, cu mintea vjespar speriat. 
— Domnișoară, hai cu mine... Mai stai puţin. 
Alice se întoarse fără nici o grabă. În afară de gropiţa 


` din bărbie, iată încă două gropițe în obraji. Erau pen- 


tru el. 
» — Cee, domnule Leluţ ? 

— Să termin întîi cu o politicoasă injecție intrave- 
noasă, Pe urmă, vreau să-ți spun ceva. 

Fata se lăsă condusă către salonul 18. Îi plăcea să se 
simtă dorită şi alintată şi, privindu-l pe sub gene, îl ațîța 
fără nici o vorbă, doar din acel surîs atît de bine armo- 
nizat cu jocul săltat al sînilor și coapselor. 

În salon, totul era pregătit. Leluţ încărcă siringa pe-n- 
delete. Era mîndru să-și poată dovedi stăpînirea de sine 
și îndemânarea. 

— Să vezi acum, domnişoară... 

Infirmiera legase braţul bolnavului, dar vinele tot nu 
se vedeau. 

— Are să fie greu... spuse fata cu interes mincinos, 
privind încruntată şi speriată parcă de greutatea pe care 
avea s-o întîmpine Leluţ, în același timp fericită să se 
facă mică şi neînsemnată. Avea, prin instinct, darul să 
fie plăcută. 

— Greu pentru alţii, nu pentru Leluț. 

Pipăi puţin locul venei, dete din nou cu iod, apropie 
"vîrful acului și, într-o clipă, pătrunse. Cînd trase pistonul, 
sîngelui țișni în siringă într-o înnourare roşie. 

— Ai văzut? 

— Da. 

Încet, încet, împinse soluţia, trase repede acul și apăsă 
locul cu tamponul, apoi se spălă pe mîini şi plecară. O 
simţea din ce în ce mai mult în puterea lui. Cu ce simple 
mijloace poţi cuceri o femeie ! Pe coridor el o opri. Erau 
singuri. Nici bolnavi, nici infirmiere. Prinse fata de mînă, 
ea şi-o lăsă în voie, 

— "Ţi-ai cam bătut joc de mine... 

Începuse să-i frămînte degetele și parcă din fiecare 
mișcare se desprindea numai parfum. Îi putea urmări 
conturul brațelor pînă în subsuară și, după un ocol pe 
mîini și pe git, cobori pînă jos, către pîntec și coapse. 

— Te-am căutat o noapte-întreagă. 

Minţea. Dar ce minciună potrivită. Fata se lăsă prinsă. 
Pe buza de sus îi juca un ușor tremur şi genele începură 

să-i bată repede. Dar și el se cam pierduse. Ochii îl ur- 
zicau și buzele pline îl făceau să înghită în sec. Dar gîn- 
durile ?... Le simţea în dezordine, ca pe nişte umbre la 
periferia conștientului. Și deodată un imbold izbi scurt 
şi mîinile începură să i se cațăre pe sub miîneca bluzei 
pînă la braţ. 

— Ai să-mi spui unde locuieşti. 

Alice ridea mai nestăpinit, fiindcă nu ştie ce să răs- 
pundă. Începu să-i stringă pielea, și apoi din ce în ce mai 
tare. Întreaga lui făptură era numai violență și putere. 

— Dă-mi drumul... cochetă ea. 

— Nu. Spune. 

Degetele i se apropiau, gata să strivească pielea bra- 
tului. 

— Spui ?... Spui ?... 

Fata rîdea cu ochii micşoraţi de durere. 

— Spune. 

— Spun... şi încetă rîsul. 

El slăbi puțin strimtoarea. 

— Strada Făinarilor... și imediat : Nu locuiesc acolo, 
te-am păcălit... 

Leluţ strînse din nou. Ce plăcere să striveşti carne 
proaspătă de fată. Alice îl privea cu fața strîmbă de du- 
rere, dar începuse iar să rîdă. O amuza procedeul brutal. 
El, împins de forță peste vrerea lui, strîngea mereu. 

— Numărul... vreau să ştiu numărul. 

Sub striînsoarea tare şi pătimașă, orice rezistență se 
sleia sub o lenevoasă moleșeală. 

— Patruzeci și opt. 

El slobozi strînsoarea. 

Să nu minţi, că de nu... 

Ea îşi înfipse privirea în ochii lui : 

— Că de nu?... 

— Te omor. 

De data aceasta, fata nu minţise. Dar nici amenința- 
rea lui cu moartea nu era minciună. Năprasnice puteri 
stăruiau în fundul inconştientului său, gata să se elibe- 
reze prin crimă. Ştia că numai oamenii de la periferie, 
țăranii, şi mai ales ţiganii senzuali şi pofticoşi fac crime 
pentru o femeie, dar iată că şi el stăruia, cel puţin sim- 
bolic, gîndul crimei, al crimei prin sugrumare. Altfel nu 
putea tălmăci gestul său. Ciupirea pielei, în sens freu- 
dian, tilcuiește strangularea. 

— Acum mă duc să întîmpin pe profesor. 

Și potrivindu-și glasul cel mai dulce : 

— Să m-aștepţi. 

Cînd să intre în cancelarie, se întîlni piept în piept cu 
Leonin. li surprinse ochii albaștri — ochi celebri — acum 
turburaţi şi spălăciţi, de grăbit ce era. 

— Îl caut pe Magheru. 

Leluţ rise în gînd. Avea amicul Leonin mari preocu- 


pări estetice şi ştiinţifice. Dar el i-o suflase pe Alice. I-o, 


făcuse prostului. Şi era numai începutul. Tocmai atunci 
sună, venea profesorul. Trupul fi era inundat de mare 
putere de viață. Va ajuta la operaţie în chip strălucit. 
Va sta alături de profesorul 'Trăistaru pe picior de ega- 
litate, dacă nu depăşindu-l chiar. Iar cu Alice se va iubi 
din ochi, peste cîmpul operator, în văzul sălii întregi. Îl 
tăia pe Anghel Drăghiceanu, Anghel opera şi povestea ; 
el opera şi iubea. 

În cancelarie — mare agitaţie. Profesorul vorbea ges- 
ticulînd și întreg personalul asculta supus, fiecare cu altă 
mutră. 

— Asta numai în ţara românească se poate întîmpla... 
şi în consiliile noastre protesorale... 

Leluţ își ascuţi auzul. 'Trăistaru, care era de obicei re- 
zervat, îşi dădea azi drumul în gura mare. 

— Dar şi Magheru ăsta, parc-ar face o graţie, parcă-i 
mireasă. I-am spus : Du-te, domnule, şi fă vizite... așa-i 
uzul pretutindeni, nu numai la noi. Și el, care-i amabil 
de felul lui, care-a trăit tot timpul la Paris, unde vizita 
a ajuns protocol, se încăpăținează. 

— Păcat de Dumnezeu ! O catedră atît de însemnată 
ca patologia generală... făcu umil Mladin. 

Trăistaru îi tăie vorba : 

— Are s-o ocupe cine ştie ce nechemat, fiindcă Ma- 
gheru se încăpăţinează să nu facă două-trei vizite. 

— S-a discutat ieri în consiliul profesoral ? întrebă 
Botez. 

— Da. Au fost discuţii preliminare. Buteanu şi toţi ai 
lui sînt împotrivă. Nici nu vor să audă de un nou pas- 
teurian în facultate. 

Leluţ prinse parcă din zbor sensul vorbei. Venise rîn- 
dul catedrei de pedagogie generală şi șansele le avea Ma- 
gheru. Grupul lui Anghel Drăghiceanu și cel al lui Car- 
tian îl sprijineau. Dar iată că Magheru refuza să îndepli- 

nească minimum de formalitate, vizitele la profesori, să 

ară votul. t 
G i Cite voturi poate să aducă Buteanu? întrebă 

pea ] îndîrji şi i tare pe profesor. 

Întrebarea îl îndîrji şi mai tare a a A 

— Indiferent de împotrivirea lui Buteanu, atitudinea 
lui Magheru indispune pe profesori. Asta e inadmisibil. 
E elementar, cînd intri într-o casă, să te cunoască gaz- 
dele, faci vizite. 

— Ce contracandidat poate avea ? y> R: 

Trăistaru ridică din umeri. Oare să nu fi ştiut nimic 
de Urlieşu, sau să nu fi vrut să ştie ? Luau lucrurile prea 
uşor. Era de înțeles că Urlieşu, dintr-o demnitate firească, 
nu putea lupta. O, dar se va amesteca el şi-l va scoate 
la vedere. 7 3 

Profesorul urca la operație. Suita după el. 

— Înţelegeţi ce vrea partida adversă... vrea concurs, 
fiindcă-i ştiut că un om ca Magheru nu se va prezenta la 
concurs. P 

Cine să-l examineze ?... şi se opri din mers. Ramoliți ca 
Drăghici, neajutoraţi ca Orman ? d s k 

Leluţ se bucura la ieşirea şefului. Prin urmare, în con- 
siliul profesoral erau două tabere. Pe una dintre ele avea 
s-o capteze el pentru Urlieşu. Cînd deteră să intre în sala 
de operaţie, din partea cealaltă veneau Magheru și Cor- 
nelia 'Toporaş. că 

— Uite, E, făcu Trăistaru, eu lupt să-l fac pro- 
fesor, iar el, cu siguranță, discută poezie... Ah, mon vieux, 
tu restes incorrigibles. j / 

— Povesteam domnișoarei despre perspectivele deri- 
vailor de analiză în tratamentul infecțiilor. 

gi Lasă, domnule, ştiinţa... noi umblăm să te facem 
profesor și dumneata baţi cîmpii... şi, observînd numai- 
decît prostia, rîse cel dintii. 

 Poragă 'Trăistarule, articolul 81 vorbește de che- 
mare. Atunci, să fiu chemat... vizitele vor urma apoi. 

Profesorul ridică braţele spre cer cu disperare. r 

— Doamne Dumnezeule ! Uiţi în ce țară te găseşti ?... 
şi intră furios în sala de operație. { 

Leluț aruncă o privire în amfiteatru şi dintr-o dată 
ochii lui se fixară pe Alice. Îi prinse gropia din bărbie 
şi pe cele două din obraji. Fata îl aştepta la locul știut. 
Era bine. Începu să se spele pe mîini. 

Niciodată obiectivele nu se i ă i bi 
l « j l preconizează mai bine. 
Acum Alice şi Urlieşu. Alice pentru trup, Urlieşu poti 
suflet. Și se întoarse din nou la Alice. Fata îi surise liniș- 
titor. Făcînd privirea roată îl văzu pe Leonin lîngă pro- 
fesor. Să clocească el cît o vrea lîngă Trăistaru, dar să 
nu-l prindă lîngă Urlieşu. Trebuia să-l rupă de Urlieşu 
și să i-l arunce lui Magheru, ca pe-o ghiulea. Oare în 
sufletul lui Magheru nu stăruia nici o lipsă, nici o me- 
na Mi île ec a unui complex de inferioritate ? 
eodată un zgomot îi întrerupse gîndurile. Pe m 
operaţie, Eustațiu începuse să da lie i iba 
— Să nu-mi legaţi mîinile... 
Leluţ se apropie de el. 
— Domnule Eustațiu, fii rezonabil. 
era mai du-te dracului, idiotule... 
ala întreagă izbucni în rîs. ăsti pe- 
pierd g i în rîs. Leluţ se răsti pe-nfundate 
— Dă-i cloroform. 
Cum i-ar mai fi tras nebunului două perechi de palme. 
ÎN e Daţi-mi drumul, daţi-mi drumul... ţipa Eustațiu 
căruia instrumentarul îi legase mîinile cu forța. i 
Leluţ făcu semn lui Badea să întărească narcoza. Dar 
Eustațiu scuipă compresa și începu să ragă : 
— Daţi-mi drumul... daţi-mi i i ai 
Cu de pia ți-mi drumul, fire-aţi ai dra- 
— Cu sila nu te operează nimeni, dragă. 
z Daţi-mi drumul... dați-mi drumul... urla Eustațiu. 
ra îngrozitor la vedere. Fața i se învinețise şi pe gi 
Ş i K „Fa itul 
lui subțire muşchii se vedeau încordați și siae et pen 
Trăistaru făcu un semn, instrumentarul îi eliberă o mînă 
și bolnavul se răsuci pe-o rînă. 
— Nu vreau să fiu operat. 


Gropiţele furculiței sternale erau înfund i 
7 i ; l ate, ca şi cum 
Pa enu ar fi fost aspirată înăuntru ; jar din față 
-i răm ă ît bărbi i ăi 
ce Era seseră parcă decît bărbia de drac şi mustăţile 
Leluţ privi la caserolele deschise şi i ii 
l rivi la caserol şi la bisturiile cu 
lama învelită în vată printre celelalte instrumente luci- 
toare, şi abia acum îşi dădea seama cît de mult iubea 
uneltele acestea. Şi ele făceau parte din arsenalul atot- 
puterniciei lui. Fiindcă Badea nu ştiuse să sidereze bolna- 
vul, el pierdea o demonstrație elegantă în fața studen- 

ţilor, pierdea un prilej de a se înțelege cu Alice şi, mai 
ales, nu se putea răzbuna pe caraghiosul de Eustațiu. Se 
apropie de bolnav şi încercă încă o dată să-l convingă. 

— Lăsaţi-l... ordonă profesorul. 

Și, apoi, către Leluţ : 

— Scrie, dragă... refuză operaţia. Să fie concediat 
chiar astăzi. 

Apoi către amfiteatru : 

— În faţa cuţitului, artiștii sînt cei mai fricoși oameni. 
Cei mai fricoși, după medici... glumi el. 

Arucă peria și trecu la spălător să-și clătească mîinile. 
Distant — comandă lui Mladin : 
— Fă-le o demonstraţie clinică, 

Ora opt şi Urlieşu nu sosise încă la labo- 
rator. Timpul trecea și Leluţ nu va mai avea răgaz să-i 
dea raportul despre cele petrecute în consiliul profesoral. 
Se simţea îndirjit şi fericit. Două succese : Urlieşu şi Alice. 
Bineînţeles, succese pe cale de înfăptuire, dar stăpînea 
elementele și avea să le manevreze iscusit. Ca un dresor 
care ţine în mină hăţurile de la douăzeci de cai, așa și 
omul tare va să ţină în aceeași mînă hăţurile intereselor 
și vanităţilor omeneşti. 

În laborator, era ordine deplină. Microscopul ferecat 
în alamă şi oţel stăpînea sever întreaga încăpere în care 
soarele dimineţii, trecut prin flacoane colorate, se împrăș- 
tia pe pereţi şi pe mese în pete stacojii și violete. Pe un 
suport de faianţă, acoperit cu clopot de sticlă, se găseau 
adunate instrumentele : pense, foarfeci şi bisturii. Lângă 
ușă, şopoteau etuvele încălzite la punctul de fuziune al 
parafinei, şi din robinet ţiriia apa în fir subțire peste la- 
mele ce trebuiau spălate îndelung. Sub masă, cobaii și 
iepurii, îngrămădiţi, răsuflau repede și gîffit, parcă la 
unison. 

În suflet se deşteaptă dorinţa să ajungă şi el odată 
stăpîn într-un laborator în care să strălucească oţelul şi 
cleştarul ; să-l aştepte şi pe el animale gata de sacrificiu ; 
să poată mînui instrumente lucii, care să taie ușor şi să 
destrame fin ; să încerce apoi marile descoperiri prin mi- 

18 — Chinuiţii nemuririi 


croscoape destăinuitoare de secrete. Un laborator este un 
altar. Sau să-l aștepte, ca pe Trăistaru, un docent şi un 
secundar, externi, interni şi stagiari. Câtă putere ! Putere, 
cînd te plimbi prin cotloanele ţesuturilor, putere cînd co- 
trobăieşti voluptuos prin măruntaiele oamenilor. Dar chi- 
rurgia îţi dă o mulțumire imediată şi trecătoare, ea nu 
te face om de ştiinţă. Omul de ştiinţă are alte satisfacţii. 

Apoi gîndurile severe se eliberaseră unul cite unul, 
fugind, în minte se trezi cu alte imagini. Gropiţa din băr- 
bie, gropiţele din obraji... care, încetul cu încetul, se am- 
plificau, pentru ca să dureze, în minte, trup de femeie, 
trupul Alicei. Ar fi vrut să şi-o imagineze în toată pleni- 
tudinea făpturii ei, dar nu izbutea. S-o privească strîns, 
ca la examenul de anatomie. Atunci trebuise să descrie 
pe dinafară genunchiul. Există oare o regiune mai banală 
ca genunchiul ? Ei bine, la examen se fisticise de tot. Cum 
îi mai fugeau din minte proeminenţele şi depresiunile din 
jurul rotulei, cu care — Doamne Dumnezeule — te tre- 
zești, în viaţă, de copil; pielea, care se încrețește şi se 
destinde în timpul mersului ; apoi mușchii și tendoanele, 
atit de ispititor orînduite la un picior de femeie. Acum 
tot la un examen de anatomie se găsea. O va avea în braţe 
și iată că n-o putea reprezenta în minte. Părul blond ar- 
hicunoscut. Părul blond se joacă pe o întreagă gamă. Cu 
neputinţă să-i prindă nuanţa adevărată. Dar ochii ? Ace- 
laşi încăpăţinat răspuns. În loc de ochii ei, îi apăreau în 
minte scara de culori, din anatomie. Dar nasul ? Virtul 
căta, ca la el, cam obraznic, în sus. Şi gura ? Și sprînce- 
nele ? Cum era Alice, amanta lui de miine ? Îi trebuiau 
imagini pline, mustoase, pe potriva dorului său. Dar drept 
răspuns — nimic precis, decît gropița din bărbie. La atît 
se reducea Alice pentru el, medicul, servul credincios al 
spiritului de observaţie și viitorul om de știință. 

Cînd intră Urlieșu, gîndurile lui stăruiau împrejurul 
Alicei și se simţi ruşinat. 

— Am întirziat, dragă Leluţ... şi parcă-i cerea scuze 
de întîrziere, 

Omul acesta mare, care n-avea de dat seama nimănui 
decît propriei lui conștiințe, se scuza ca un școlar. Şi cui ? 
Unuia care profanase taina templului ştiinţei cu gînduri 
de rînd. 

— M-am întîlnit cu doamna Stamatu, în drum... 

O lumină nehotărită, ca tremurul unei frunze argintii, 

i i i i clipă, prinse 
îi lui Leluţ prin fața ochilor. În aceeaşi clipă, 

A EERS A mona. O iubea oare Urlieșu pe Ioana 
: ? . >» . 
ERDA întîrziat... ne-am amintit de niște versuri din 

ațiu, şi începu să recite. . j ; 
a E ei acesta. Pînă şi versurile din see 
Acum, după textul latin, urma traducerea. Ce frumoas 
limbă românească folosea Urlieşu, cu expresii arhaice, ca 
și cum tot timpul ar fi stat cu capul în hrisoave şi cronici. 

— Ei, acum spune ce te aduce la mine. } e E 

Leluţ trebuie să-şi cîrmească cu greu mintea la EEE 
cel dintîi, atît de departe îl e ea maestrul lui în ră: 

i e ci minute. Parcă se sfia. > r 
pal E doctor, am venit să vă dau o informație 
î tă... s A 
pipe pete CĂ micșorat. În clipa aceea veştile din „guşu- 
liţă“, multiplele incidente şi proiecte legate de ze 
catedrei de patologie generală i se păreau pleavă mărun 
î ta versurilor lui Horaţiu. 4 ? 

i È Domnule doctor, alaltăieri s-a discutat... ca 

— Închipuieşte-ţi, dragă, că Ioana Stamatu s-a obliga 

ă le traducă. ; ; 

i BAS urmare, Urlieşu, marele Urlieșu, era cu gîndul 
tot la Ioana Stamatu şi la versurile lui Horaţiu, Să nu se 
dea înapoi de la dreapta cumpănire. Urlieşu avea pia 
ştientul încărcat şi prin versurile lui Horaţiu, radiini 
parcă de o bucurie supranaturală, se destăinuia un proces 

limare. A i 
ui DLE doctor, profesorul Trăistaru ne-a Saan 
cîte ceva din ceea ce s-a petrecut în consiliul profesora 

laltăieri. A 
4 Drlieşu îmbrăcase halatul cel negru, dar parcă pre 
înceapă lucrul. A 
iza A auat vacanța catedrei de patologie pia 
i i i i i adunase. Obţinuse 
În fine. Chipul lui Urlieşu se mai ac 
o sista însemnată. Poate împotriva lui Magheru, poate 
şi împotriva Ioanei Stamatu. j A d 
j > Da, domnule doctor, s-a discutat și consiliul e îm- 
ărțit în două. 

e Urlieșu se îndreptă încet către masă, trase sertarul 

şi scoase pielea de căprioară cu care curăța zilnic SEREN 

scopul înainte de a începe lucrul. Nu numai me k 

era încetinit, dar şi celelalte mişcări păreau dezlînate, 

dezorganizate. Dacă şi marele 
nizat, şi încă de o femeie... Și 
pe ocolite, să facă puţin teatru. 
Unica fost discuţii preliminare. 

4 u începuse să i însă 
SEE af ar rel A dal lentilele, se vedea însă că 


— Cei mai mulţi ar fi pent 
= Aliat ete t pentru Magheru. 
A ph Urlieșu întoarse puţin capul. 


Maghe î ă 
su Anal gheru se încăpăţinează... Nu vrea să 


lieșu, acum indiferen 1ȘI Zi ase tîmpla de 
Dar Ur Ș IC! ndifere fe rezem. 
se omnule d or, am crez i ria mea să vă 
D u octor, ut că-i datoria + a să 
repet cele aflate azi-dimineaţă... ȘI începu ă p 
Si ovestească 


„Urlieşu putea fi dezorga- 
iși zise să povestească mai 


e Slot Magheru, consiliul profesoral era di- 
aa pipa ar rupe el două voturi, Magheru n-ar mai fi 
eee fa i în ed pe baza articolului 81, ar urma 
ENA sani A ij pret fel inexplicabil de 
i zenta. Calea dev i 
aen reni legitim, pentru Urlieşu site dace dată 
f rul putea îi' mulțumit. Vorba lui 
y 4 i aduna i 
ET încetul. Omul de știință uitase de artă, rin 
Ures 5 iaca solie pacii n chiar femeie. Ochii lui 
şu zîmbi. li făceau plă 
de el. Și Leluţ încercă = feed le ca 
e L în ă acum o nouă tonalitate - 
vintele lui, mai înaltă, mai misterioasă. Mare erei Ri 


cerești un om ca Urlieșu.. și în mod atît de elegant, numa! 
în glas. 
prin schimbarea de tonalitate în las. Grea ar tă, MINU- 


— Acum se lămureşte de ce a i î 
spuse Urlieșu, întorcîndu-se către ei iz ac il RE 


T Pam catedra de patologie generală. 


diane îi Er EA 
— Pentru asta a venit. In 
ri a da te Dorinţa lui nu se va împlini, se 
Ai iu a Trăistaru și el a dat buzna. 
a octor, eu nu ştiu ce valoare are acest 


gheru, știu numai î $ 
SEAS i că dumneavoastră sînteți un om de 

Urlieşu chibzui un timp, apoi dete din cap cu- amără- 
ciune : 

— Întreabă-l şi pe Orman, dragul meu. 

__ Nu mă interesează părerile altora... eu ştiu că sîn- 
teţi singurul om de geniu într-o țară plină de mediocrităţi. 

Trupul lui Urlieșu se înălțase din spate și grumaz, iar 
mișcările degetelor, schimbînd lamele în coloranţi, erau 
mai iuți și mai nervoase. 

_— “Adevărat, domnule doctor. Priviţi în jurul dum- 
neavoastră. Numai mediocrităţi sub toate aspectele. Bulbuc, 
un cinic insolent; popa Manoil, un nătîng care nu ştie 
pentru ce studiază medicina. Apoi, găgăuţa asta de Leonin, 
mai mult pianist decit medic; Badea, un timorat; Ţe- 
peluş şi Bratu, demagogi... Aceasta e generaţia mea. La 
tel și a dumneavoastră, al cărei reprezentant tipic e Mladin. 
La fel şi cea a lui Trăistaru... Iar între ei toţi, căzut ca 
un destin, vă avem pe dumneavoastră | 

Gheboşat pe masa de lucru, Urlieşu migălea cu vîrful 
a două ace disociaţia din fundul unei sticle de ceasornic. 
Vorba lui Leluţ era clară şi luminoasă, se răsfrîngea parcă 
din cleştarul de pe masa din laborator. 

— Şi totuşi Magheru va lua catedra. 

Atunci se ridica Leluţ, parc-ar fi fost la o întrunire 
politică : 

— Nu, domnule doctor, asta nu se va întîmpla. Mă 
pun în serviciul cauzei dumneavoastră. 

— Îţi mulțumesc, dragă Leluţ... mă încred în dum- 
neata. 

Leluţ era fericit. 

— Eu nu prea mă încred în oameni... își completa 
Urlieșu gîndul. . 

— Aveţi dreptate. Iată, de pildă, acest Leonin, pe care 
cu drag l-ați primit... şi prinse pe chipul lui Urlieşu o cută. 
Nu mă sfiesc să vă spun, s-a dat de partea lui Magheru, 
pentru că Magheru — nici mai mult, nici mai puţin — l-a 
decretat om de geniu. 

Acum Urlieşu începu a ride : 

— La noi în ţară, curg geniile mai abitir ca gîndacii. 

— Vedeţi, deci, că şi Leonin s-a dat de partea lor... 

Urlieşu se întoarse către el : 

— Şi ce vrei să-mi dovedeşti ? Că Leonin e lichea? 
Vous enfoncez des portes ouvertes... 

Afurisita de fată îl păcălise. De data 
aceasta, însă, nu-i va scăpa. Avea s-o ia de la Colentina 
şi s-o ducă acasă. Chiar dacă opera cu Leonin, chiar dacă 
răminea la masa internilor şi chiar dacă ţinea garda cuiva, 
n-avea s-o slăbească. 

În curtea spitalului, semn prost, Bulbuc de vorbă cu 
Tuduriu de la contagioși, chiar pe scara administraţiei. Tu- 
duriu în halat și calotă albă, Bulbuc, după ultima modă, 
fără pălărie, cu haina pe mînă, ca şi cum la ora zece di- 
mineaţa s-ar fi topit de căldură. Leluţ își pironi privirea 
în pămînt şi dete ghes pasului, dar, cînd să-și piardă urma 
în pîlcul de plopi și tei care doseau pavilionul chirurgical, 
se auzi strigat. N-avea încotro şi se întoarse. Era Bulbuc. 
Se opri nemulţumit. Nu-i putea suferi cinismul, prea se 
afişa ca omul lui Anghel Drăghiceanu. Și, apoi, ce înfăţi- 
şare provocatoare. Căta la tine prin monoclu, strîngînd 
pleoapele, parcă ai fi fost la mare distanță de el. 

— 'Trecui pe la Tuduriu. Ce bine că te-am întîlnit și 
pe tine. E atita timp de cînd nu te-am văzut. 

Mai mult ca oricînd, înfăţişarea lui Bulbuc îi zgîn- 
dărea fulgerări de oțel prin nervi. 

— Eu mă duc la Tutoveanu, spuse Leluţ, îndepărtîn- 
du-se către pavilionul de chirurgie. 

— Te conduc pînă la ușă. Acum sînt mai liber. Anghel 
Drăghiceanu e plecat la Roma pentru un congres. 

— Are să servească şi italienilor o mostră de porcărie 
naţională... 

— Aş, dragă, Anghel ştie să fie omul cei mai candid 
din lume. 

Bulbuc îi bătea şi pe Anghel şi pe Trăistaru la îm- 
brăcăminte. Pantalonii largi, cu manşete, cămașa de mă- 
tase prinsă în curea împletită și o cravată verde cu negru, 
fixată în fundă cu un briliant. Cu toată îmbrăcămintea lui 
de cocotă masculină, vorba lui Bulbuc aducea azi un duh 
de pace, cum nu-i era în fire. Avea el o socoteală. Deci, 
cu atît mai interesant. Nimic altceva decît Anghel Dră- 
ghiceanu, şi iar Anghel Drăghiceanu. După vreo cinci 
minute de pălăvrăgeală, iată-se ajunși la pavilionul de 
chirurgie fără să-i fi cerut ceva. Se despărți de Bulbuc 
cu gîndul că acesta nu e numai rău şi obraznic, dar și 


266 


ă cini i i un joc de teatru, 
iret. Poate că cinismul lui e numai 
sasi sacul slăbiciunea, Sa cant ge peri alu 
de inferioritate. Şi urcă scările ros, că 
E ENN, un succes. În coridor — o infirmieră. 
— Domnişorul Leonin ? 
— Sus, la operație. $ 
— Şi domnişoara externă ? 
— colo. A A 
Ca E trecută. Duminica, în absența şefului, ain 
își făcea de cap. Vezi bine, c-un mamon SA ati 
i icală ecea 7 
În lumea chirurgicală, Tutoveanu ia P epi 
i s genţa lui, pr 
Dar de unde dracu ? Inteligența şi in E 
i au efectul sclerozei arterelor crei ui. j 
ea bătrineţile şi din neputinţă făcea pe sfătosul şi pe 
l tineretului. SR. r i 
i iei în mișcări, arogant RE A a ri sare A fa 
i ipsit de la Bulbuc, deschise uşa săli 3 
AeA pe el. Dar deodată se smeri. Pe masa de pr 
rație o bolnavă, iar la spălător bătrînul Tutoveanu și 
l Cristea se spălau. 7 
e Leluţ ? întrebă oaia aleea hei Tle 
bătrînel mic, cu bărbița triunghiulară : 
PR ciclic Cu părul tot alb, dar Aaa Era, E că 
ochii, ochii mici, isteți, într-u ) A 
ge iri rit la timp potrivit. Să-ţi treci operaţia asta 
la carnet. 
Ce coincidenţă. De unde ştia Tutoveanu că el avea un 
carnet ? i E 
— Ei, cine dă cloroform ? E 
Leonin se îndreptă către bolnava de pe masă, îi unse 
buzele cu vaselină. Femeia începu să geamă, s 
— Leonin, să mi-o siderezi complet... şi făcu un sem 
curt cu mîna. $ 3 } 
i Teit se credea un om tare, dar în gestul parae 
chirurg și mai ales în strălucirea rece de metal a pa iţi 
citi o poruncă definitivă ca o sentință. Insagie: x se 
mult nici mai puţin, decît să termine cu bolnava d 
masă. 
— Ai înţeles ? 
i i ată ceroasă. 
obrazul roz al lui Leonin apăru o p: roasă 
Gt celebrii lui ochi frumoşi, cu E ec de pipia, 
se tulburaseră. Continua să toarne cloroform, p. 

picur. Tutoveanu îl privea din colțul ochiului și apoi trase 
cu cotul secundarului. 


— Doarme, Leonine ? 
— Doarme, domnule doctor. 
— Ei, acum să te văd... 
Leonin — era evident — se căznea. Boinava 
somnul regulat și liniștit, somn de copil cuminte. 
— Ei, Leonin ? făcu într-un rîs mai aspru Tutoveanu. 
Deodată Leonin izbucni, ca și cum coardele nervilor 
întinse peste măsură ar fi plesnit. 
— Nu pot, domnule doctor. 
Era în vorba lui o răstire care pe alt şef l-ar fi su- 
părat, bătrinelul rîse însă cu ochi de cîrtiță. 
— Curajosule, omule de bine... 
Leonin se depărtase de bolnavă, cu mîinile în sus, ca 
și cum ar fi cerut ajutor. Tutoveanu continua să ridă. 
— Ei, care trece la rînd ? 
În jur, tăcere profundă. Se auzea pufăitul regulat al 
bolnavei, tictacul ceasului și zbenguitul apei în fierbător. 
— Ei, bravilor... ei, oamenilor de bine... Cine vrea să 
scape pe femeia asta de povara inutilă a durerilor cance- 
rului ? 
Tăcere. Atunci Tutoveanu se adresă secundarului : 
— Treci tu, Cristeo. 
Secundarul îşi făcu cruce prin aer, să nu se atingă cu 
mîinile de ceva, să le murdărească. 
— Ferească Dumnezeu. 


Tutoveanu continua rîsul lui barjocoritor : 
— Alt brav. 


Și către Leluţ : 

— Ei, Leluţ, poate tu ești mai îndrăzneț... 

Leluţ încercă o clipă de profundă încordare. Ar fi vrut 
să-i răpună pe nevolnicii aceştia. Ce i se cerea ? Să side- 
reze o bolnavă, adică s-o adoarmă să nu se mai scoale. 
Pe românește, s-o omoare. Să cumpănească la clipită. Ce 
profit ? Ce pierdere ? Acesta e maximum de inteligenţă, 
să găseşti soluţia potrivită în cel mai scurt timp. 

— Ei, Leluţ, ce faci ? 

Să fi fost la Filantropia în fața unui amfiteatru plin, 
cu profesori şi studenţi care-ţi duc mai departe renumele, 
iar Alice să-l privească iscoditor, tot ar mai fi putut risca. 
Dar aici, într-o modestă sală de operaţie, față de bătri- 
nelul acesta caraghios de la care nu aștepta nimic... 


avea 

— Nici de capul tău nu-i vreo pricopseală... spuse 
'Tutoveanu. E "P 
Mintea lui Leluț continua să fugărească pe urma gin 
dului : cît profit, cîtă pierdere ? 
— Ei, Leluţ... viteazule ir a | 
ia să salveze prestigiul clipei. d 
DE aie la doctor, eu am principii care mă opreza 
— Știu. Cu toții sînteți nişte i ae) Leonin, şi te 
ă ii orm. 
spală, să treci în locul meu. Dau eu cloroiori 7 
A RE trecu la spălător, purtînd pe chip încă amr 
spaimei. Nemaipomenit. Bătrînul Tutoveanu se așezase 
capul bolnavei, cu fiola de cloroform în mînă şi turna, 
* cum turna... nu cu picătura. 
ip Răi, sînteţi, mă... şi laşi. Nu e un secret perun 
nimeni că nenorocita asta s-ar mai chinui cîteva luni 
in cine ştie ce şură... f 4 A N 
ae toată debilitatea, femeia rezista. Cristea făcea pre- 
gătirile pentru operaţie : întindea cîmpurile aperi 
delimita regiunea liniei albe pe unde avea să pătrundă 
în cavitatea abdominală. : A 
S Si "pe ce faceţi aceste preparative, domnule doctor, 
cînd bolnava... întrebă Leluţ în aug pe Tutoveanu. 
Bătrînul îi trase o pălmuţă peste obraji. p LT 
— Pentru ceilalți proști şi lași. Ce crezi că itp 
lașitatea se opreşte la voi, cei de aici ?... şi făcu un cer 
cu mâna. 
Și către Cristea. 
— Grăbeșşte-te. 3 | 3 
Secundarul făcu incizia. Sîngele era negru. Se prea 
gătea sincopa finală. Dar el trebuia să ducă operația mai 
arte, pe un trup între viață şi moarte. ` T 
T Badia ice ră făcu secundarul după ce dădu o raită 
cu mîna prin cavitatea abdominală. E inoperabil... d 
'Tutoveanu îi învîrti două degete pe sub nas în 
jocură. A Pya 
— Încearcă şi extirpă. - 
Altă plimbare cu mîna prin cavitate. 
— Cu neputinţă. Să vadă şi Leonin. i T 
Dar abia începu Leonin controlul, că Tutoveanu anunță 
speriat : : 4 k 
— Nu mai respiră... şi parcă se mira. T AEN 
— Limba şi respirația artificială... făcu Leonin din 
obişnuință 

— Prostule... şi Tutoveanu se strimbă la el. Închi- 
deţi-o la loc. 

Cristea începu să coase buzele plăgii. Cosea cu acul 
mare toate planurile deodată. Cosea de fapt pe un ca- 
davru. Leluţ îl privea pe Tutoveanu cu admiraţie. La 
acesta nici urmă de complex de inferioritate. Se spăla pe 
miini, lăsînd un cadavru pe masa de operaţie. Se spăla 
pe miini, zîmbind. Simbolul lui Pillat. Toate argumen- 
tele lui vorbeau în gol. Adevărat, o nenorocită, un soi de 
cerșetoare fără cămin, fără Dumnezeu, lovită de cancer 
inoperabil. Dar în fața legii ? Era crimă, o crimă preme- 
ditată. Lui Tutoveanu nu i se întîmpla nimic. Dar ia să 
fi fost altul, Tomaziu sau Leonin ?... Oh, pe ei i-ar fi dus 
la procuror. Și-l privea acum pe Leonin. Chipul îi deve- 
nise zimbitor, la loc. Ochii îi erau umezi în nevinovăția 
lor copilăroasă, şi obrazul i se făcuse iar roz alb. Adineaori, 
o clipă, îi citise pe faţă frica și acum îl imagina în faţa 
procurorului. Dar şi interogatoriul procurorului tot cu clipa 
se măsoară. Leonin era destul de abil, s-ar fi strecurat 
ușor din impas. Dar se putea alege c-un complex de in- 
ferioritate, căci ce e complexul de inferioritate decît un 
adevărat proces în care insul e procurorul propriei sale 
cauze, şi care n-are durată de clipe, ci de veşnicie. 

— Aţi învăţat ceva pentru cariera voastră, spuse Tu- 
toveanu făcînd şi privirea roată către asistenţă. Să ţineţi 
minte de la mine... adevărul nu-i pentru ştiinţă, adevărul 
e pentru om. Tot ce face omului bine e adevărat... și părăsi 
sala de operație. 

— Într-adevăr, am învăţat ceva... mormăi Leluţ pentru 
sine și-l prinse pe Leonin de braţ. 

— Ce zici de Tutoveanu ? 

— Îl iubesc din ce în ce mai mult... 

— Tu ai putea ? 

— Nu... fiindcă sînt un laş şi un păcătos. Ca să faci 
așa ceva trebuie să ai virtute multă. 

Dar Leluţ o văzuse pe cealaltă parte a coridorului pe 
Alice, Îl lăsă pe Leonin şi se repezi după ea. 

— Alice, ţi-ai bătut joc de mine. Să-ţi fie rușine. 

— De ce ? și fata rise. 


— Te-am căutat în strada Făinarilor, numărul 48. 
— Ei? 

— Nu locuiești acolo. 
— Acolo... dar la 48 bis. 
— Să fie al dracului de număr... dr 
— Nu ştii să vezi. Domnul chirurg nu ştie să vadă. 
Domnul profesor Leluţ nu știe să vadă. 

Leluţ era prea îndirjit ca să-și mai dea seama cît crud 
adevăr era în vorbele fetei. 

— Vin deseară la tine. 2 

— Nu se poate. Azi e mama aici. 

— Cînd pleacă ?... și sufletul îi gifiia în git. 

— Poimiine. 

— Atunci, m-aştepţi miercuri. 

— 'Te-aștept, iubitule... și acum du-te. Leonin începe 
să ne suspecteze. AA 

Leluţ se depărtă în grabă. Să urmărească plicticoasa 
vizită a lui Tutoveanu. Trupul îi era plin de fericire. Da, 
trupul. Nu greşea localizind fericirea în adevăratul ei 
mediu. Fericirea nu-i un bun imaterial, o virtute morală, 
fericirea este jubilarea fiecărei fibre a corpului, este tri- 
umful trupului care ia cunoştiinţă de el în toată plenitu- 
dinea de viaţă. Fusese o zi plină. Multe învățase. 

Se afla lîngă Leonin. Acesta-i şopti : 

— Trebuie să ne ocupăm, dragă, şi de alegerile de la 
Societate. Vine toamna... 4 

Dar Leluţ era cu gîntul lui de adineaori : 'Tomaziu, 
Leonin, procuror, complex de inferioritate. 

— Lia mi-a spus... 

Atita-i trebui lui Leonin ca să se înfurie. IE 

— 'Tomaziu îi tot bate capul, dar fata n-are ochi să-l 
vadă. d z 

Leluţ își simţea inima în piept ca o lună. N-avea timp, 
azi era rîndul Alicei, Lia pentru mai tîrziu. 

— Eu zic să te ocupi serios... şi se apropie de Tuto- 
veanu, care explica un caz ciudat. j ) 

În zadar o căută Leluț pe Alice, fata nu mai era în 
salon, nu voia să dea de bănuit. Tocmai ce-i plăcea lui, 
discreția. Ce de succese pe ziua aceea. îi spusese pe nume : 
Alice. Ea îi răspunsese : iubitule... Obţinuse o întîlnire. 
Alice nu era ca Mîndra. Ea era majoră, studentă în me- 
dicină, stăpînă pe trupul ei. 

s Să fi venit oare Lia numai pentru dinsul ? 
Să fi luat ea drumul de la cămin pînă la spitalul Filan- 
tropia numai ca să-l întîlnească ? Deocamdată interesul 
fetei se dovedea prematur, fiindcă el avea de rezolvat 
chestiunea Alicei. 

— Eustațiu are geniu... 

4 Începuse să se plictisească. La fiecare pas, tot de ge- 
niul lui Eustațiu auzea. Iată acum Lia. Chiar dacă pic- 
torul fusese numai un pretext pentru întîlnire, nu rămi- 
nea sein e d pi ea că de jumătate de oră Lia pleda 
cauza lui Eustațiu. Iar el rătăcea, gonind î 
strada Pesio 48 bis. pai e ci ala 
Dacă Societatea studenţilor în medicină cumpără 
un tablou de la Eustațiu, se îmbogățește mai mult decît 
cu venitul a zece baluri... și asta depinde numai de dum- 
neata. 

Leluţ rise cu superioritate. Lia continua pledoaria. 
Peste cîțiva ani, după moartea pictorului, pînzele lui vor 
preţui mai mult decît aurul. Și Leluţ continua să zim- 
bească strimb, dovada unei competențe care cedează din 
galanterie în fața unui capriciu de femeie. 

— Prin asta lui Eustațiu i se asigură o lună de exis- 
tenţă. 
ry Să plătim din casa Societății două sute de lei ?... 
și se sperie de suma oferită. 

— Nu două, ci patru... 

Lelut simţi cum i se sucește fața într-un zîmbet și 
mai strimb, Acum nu mai juca teatru. Să scoată din casa 
Societăţii bani pentru un tablou ? 

— Societatea cîștigă, iar Eustațiu va avea cu ce trăi 
o lună. 

s) Şi galanteria are o limită. Oricîtă bunăvoință ar fi vrut 
să-i arate, risipa asta n-o putea admite. 

— Aş vrea să-i fac un bine. 

S Binele, îl întrerupse Lia, îl faci tării... adică mie, 
dumitale și întregului neam românesc, atit de sărac în 
artişti adevăraţi. 

Asta era prea mult. Auzi, caraghioslicurile lui Eustațiu 
un bun pentru neamul românesc ! Dar atunci ce erau lu- 
crările lui Urlieşu, sau viitoarele lui lucrări ştiinţifice ? 

Fiindcă adevărata lucrare, lucrarea de bine nu putea fi 
decît o lucrare ştiinţifică. Ce să-şi pună mintea cu Lia ? 
El avea alte gînduri. 

— Zău, domnule Leluţ, fii bun şi cumpără un tablou... 

Tînărul se simțea măgulit : toată lumea pe el îl con- 
sidera adevăratul conducător al Societăţii. 

— Bine, îţi promit... dar să ştii, nu sînt sigur, mai e 
comitetul, mai e și Tomaziu... şi se opri intenţionat. 

— 'Tomaziu e de acord. Aprobă oricît. El însuși e pictor 
și-și dă seama de valoarea lucrărilor lui Eustațiu. Vrea 
să ia chiar lecţii cu el. 

Vorba fetei merita să fie disecată. Prin urmare ea con- 
tinua să se întilnească cu Tomaziu, care-și atrăgea sim- 
patiile Liei cînd cu banii Societăţii, cînd cu banii ciștigaţi 
de la „pod“. Dar şi mai grav. Voia să ia lecţii de pictură, 
ca să intre în grațiile fetei. Leonin cu pianul, Tomaziu 
cu pictura. 

— Atunci chestiunea nu-i atit de complicată. Dacă 
Tomaziu ajunge preşedinte... și cu ochii ațintiți asupra 
fetei continua să speculeze această perspectivă, ca să di- 
buiască ce se petrecea în sufletul ei. S-ar putea ca To- 
maziu să fie ales preşedinte, şi nu eu... 

Dar Lia nu punea nici un interes pentru elecțiunea de 
la Societatea studenţilor în medicină şi atunci Leluţ trecu 
la atac direct. 

— Lui Leonin nu i-ar conveni dacă ar auzi că îl susţii 
pe Tomaziu la Societate, 

— Mi-e egal cine ajunge preşedinte la Societatea dum- 
neavoastră. Eu vreau să cumpăraţi un tablou de la Eusta- 
tiu... şi se ridică de pe bancă. 

Leluţ o conduse pînă la poartă, iar fata nu înceta să 
pledeze pentru Eustațiu, protejatul ei. 


Gd 


Pe aceeași bancă din grădina spitalului, Leluț stătea 
de vorbă cu Leonin. După plecarea Liei, îi telefonase să 
vie numaidecit la el. Bun prilej să-i dovedească acum 
prietenia. Leonin ascultase înmărmurit ce-i povestea Leluţ, 
iar acestă specula clipa cu dibăcie. Vorbind de alegerile 
de la Societate, insista asupra întilnirilor dintre 'Tomaziu 
şi Lia, şi la urmă lăsă să cadă şi părerea lui : 

— Ne vom trezi cu Tomaziu preşedinte... 

— Asta niciodată... 

Leluţ oftă ușor, ca în faţa fatalităţii şi rămase cu ochii 
aţintiți în nisipul aleii. 

— Dacă Lia îl susţine... Ți-am mai spus şi-ţi repet, nu 
știi ce putere are propaganda unei fete frumoase ca Lia. 

Leonin, roşu de furie. gesticula şi se bilbiia : 

— N-o să lăsăm Societatea pe mîna unui imoral... 

— Zadarnic, Nu l-am putut prinde cu nimic... parcă-l 
învinovăţea pe Leonin şi-i reproşa că nu se arătase vrednic 
să-l compromită pe Tomaziu. 

— Ce, numai dacă-l prinzi cu mîţa-n sac ?... 

Pe chipul lui Leonin apăruseră pete întunecate, iar în 
jurul ochilor și pe la colţul pleoapelor pielea era cutată 
în crețuri aspre. În cîte feluri pot privi ochii unui om! 
Erau de-abia trei zile de cînd şi-l imaginase în fața procu- 
rorului, cu chipul lăbărțat, căzut, ofilit. Acum chipul lui 
era ghemotoc. Și toată înverşunarea pentru o femeie. 
Amicul Leonin rîvnise şi la Alice, dar acum altul îl înlo- 
cuia. Tot așa se va întîmpla și cu Lia. A 

Leonin vorbea într-una. Sub nici un motiv, Tomaziu 
nu putea ajunge președintele unei societăţi cu trecut aşa 
de glorios. Orișicine, afară de acest escroc. Unul care e 
în stare să-și plătească galanteriile cu banii de la bal, ca 

apoi, strîns cu ușa, să-i restituie ; unul care fură cărțile 
de la Societate şi cînd e prins face lamentabilă „mea 
culpa“, cerşind o reabilitare prin proces-verbal. 

— Asta depinde de tine, de voi... 

Lăsînd să-i cadă vorbele ca pe nişte indulgente admo- 
nestări, Leluţ își dădea seama că se situează în afara grupu- 
lui, în afară și totodată deasupra. El avea planuri mari. 
Pentru moment, era prins în luptele epice Magheru—Ur- 
lieșu, trebuia să-şi dovedească virtutea. 

— Eu zic să-i dăm lovitura chiar în ședința viitoare. 

— Cum? 


A — Să reluăm chestia cu cărțile, să-l denunțăm că le-a 
urat. 


Leluţ răspunse cu un gest de dispreţ. 


— Procedeu simplist... prea cusut cu aţă albă. Și iro- 


nic : Ca să folosesc o expresie de-a lui Magheru, proce- 
deul e inestetic. 


— Inestetic, dar solid. 
Leluţ se ridică de pe bancă. 

— Acum mă duc la doctorul Urlieșu. Am de lucru 
cu el. y 

Îşi concedia prietenul, era bine. La chemarea lui, 
Leonin alergase de la Colentina cu maşina, acum îl con- 
cedia. 

— Tu ce zici ? Cum e mai bine să procedăm ? 

— Să mă mai gîndesc, răspunse Leluţ, întinzîndu-i 
mîna. 

Și se urcă în cameră la el. Urlieșu era doar un pre- 
text. Dar pretextul de azi va fi realitate miine. Numai 
să se liniștească în chestiunea cu Alice. 

Începu să-și facă toaleta amănunţit. Se bărbieri, să 
aibă pielea lucie, urmă o fricţiune cu apă de colonie pe 
tot trupul. Citeva picături de parfum pe cămașă şi pe 
haină. Învăţase de la Cornelia Toporaş, ca să dispară mi- 
rosul de formol şi de antiseptic. Ciudată fată şi Cornelia 
asta ! Abia dădea s-o prindă în forme fixe, că-i şi fugea 
din minte. Nu reținea decît părul roşu, şorțul scrobit şi 
buchetul de violete. Oare, după ce o va avea pe Alice, tot 
aşa de străină îi va rămîne ? 

Chiar azi, înainte de întîlnirea cu Alice, gîndul i se 
împiedica de Cornelia 'Toporaș. „Pe asta aș strica cinci 
sutari“... prețul lui Podariu ; iar pe Alice numai doi. Cine 
ştie dacă n-avea dreptate, poate că ierarhia era bine sta- 
bilită. Mergînd la Alice, inconştientul lui rîvnea la Cor- 
nelia. 

Își aruncă privirea în oglindă şi fu mulțumit. Nasul 
nu-l mai preocupa. Era tocmai nasul care îi trebuia chipu- 
lui său sănătos, fără degenerări boiereşti ca la Leonin, 
fără aroganţe ciocoiești ca la Bulbuc... nas de intelectual 
muncitor, poate cam mic pentru capul lui mare, dar era 
bine implantat în rădăcină. f 

Era ora cinci şi jumătate. Tocmai bine. Între şase şi 
opt, îi spusese fata. În dreptul camerei de gardă, hotărî 
să intre înăuntru. Nu cumva încăperea asta, 'de care era 
legată una din cele mai mari înfringeri, dezlănţuise în 
el un complex de inferioritate ? Privi de jur împrejur. 
Iată scaunul pe care stătuse Mindra. Iată colţul în care 
o bătuse. Iată şi condica în care era trecut numele ei. 
Nimic, nimic... Sufletul lui era gol ca şi camera asta, gol 
de orice zbucium. 

În faţa portarului, se opri. 

— Dacă întreabă cineva de mine, să spui că mă întorc 
la nouă. 

Portarul salută. Nimeni n-avea să întrebe de el, dar 
tot pentru autocontrol. Individul fusese amestecat în jal- 
nica întîmplare cu Mindra şi voise să-şi dea seama dacă 
vreo tresărire îi mai încerca sufletul. Nimic. Spor de viață, 
spor de gind. Vesel, tînăr şi plin de avînt, se linişti. 

lată strada Făinarilor, iată numărul 48, și iată nu- 
mărul 48 bis. Casa era ascunsă în adîncimea curții, îna- 
poia unor duzi, care, împresurînd-o, o despărțeau de clă- 
direa din faţă. Toate se aranjau pe voia lui. Căsuţa era 
veche, cu intrarea pe sub o verandă. Sună. Nu răspunse 
nimeni. Bătu în uşă. Nimeni. Intră. Un antreu mic, cu 
două uși în lături şi un coridor în fund. Se afla la oameni 
nevoiaşi. Mobile vechi, fotolii decolorate, o etajeră strimbă 
cu romane în fascicule şi pe pereţi, fotografii. Bătu la 
nimereală în uşa din stînga. Apăru o femeie între două 
vîrste şi numaidecit își potrivi, în faţa lui, un zîmbet 
dulceag. 

— Ce doriţi ? 

— Caut pe domnişoara Alice. 

— Imediat, imediat... să văd dacă domnișoara noastră 
este îmbrăcată. 

Parcă el voia s-o vadă îmbrăcată ! Asta era gazda per- 
fectă, amabilă şi înţelegătoare. 

— Puteţi pofti... şi cu înțeles, a trebuit să se aranjeze 
puţin. 

Conduse pe Leluţ pe coridor și-i arătă ușa. 

— Aici e domnişoara noastră. 

Bătu în ușă şi auzi numaidecit răspunsul dorit. Alice 
îl aștepta în picioare. Fereastra era deschisă și din grădină 
adia un aer tare şi plin de mireasma proaspătă a mai- 
danului. 

— Vezi. m-am ţinut de cuvînt... începu el. 

Ciudat. Îi lipsea înverşunarea simțită cînd cu Mindra. 
Dorinţa nu-i era atît de impetuoasă. atît de impulsivă. 

— Ia loc. 

În cameră, se afla și o canapea roșie, de catifea roasă, 
şi cu spătarul rupt. 

— Ce să-ți spun ?... Îmi place aici, la dumneata. 

Și într-adevăr se simţea bine, era în mediul lui. Nici 
casa boierească a lui Magheru, dar nici cea țărănească de 
la Boceni. 

— Ce vrei ? Un ceai, o cafea ?... 
— O cafea. Sînt cafegiu. 

Fata scoase ibricul şi mașina de spirt și puse apa la 
fiert. 

— Să-ţi fac o cafea ca la noi. Am învăţat de la mama. 

Ce gind plicticos încercă sufletul lui Leluţ. Mama! 
Ce rost avea mama în clipa asta ? Părinţii n-au ce căta 
la întilnirile de dragoste. Dar îi văzu trupul fără corset, 
săltînd sub capot prin toate rotunjimile, și-i trecu supă- 
rarea. Cînd se plecă asupra ibricului, să ia caimacul, ro- 
chia i se adună pe coapse şi pulpe, din şold pînă-n gleznă. 
Femeia asta îl servea ca o slujnică. Asta-i femeia com- 
pletă, să ştie a fi slujnică și doamnă cînd e de trebuință. 

— Ai nimerit uşor ? întrebă Alice. 

— Acum cîteva zile m-am rătăcit. 

— Prin Urlăţoaia ? ? 

Îşi dădea seama că vorba lor tînjeşte, dar n-avea 
scrupule ca la întilnirile cu Lia. Cînd cafeaua fu gata, 
Alice se aşeză lîngă el. Aroma cafelei nu-l moleşea, nici 
nu-l predispunea la vis, ci dimpotrivă îl îndîrjea. Îi sim- 
țea trupul ca pe resorturi și în clipa aceea nu căldura 
şi nici aroma ei de femeie pori îl înnebunea, ci elas- 

icitatea pulpelor, sînilor şi coapselor. 
io; i face oc ? întrebă el dintr-o dată. 

— Ce să facă ? Cîntă la pian și face dragoste. 

Și el găsi momentul potrivit să plaseze o răutate : 

— Cu cine face dragoste ? 

— Cu cine-i iese în cale.. cu infirmierele, cu bolna- 
vele. cu fetele de la „pod“... 

— Dar cu cineva, de care eu mă interesez îndeaproape, 
nu face ? întrebă el cu glasul subțiat şi uitindu-se la ea 
pe sub gene, cu înţeles. > 

Fata îl privi drept în ochi. El lăsă ceaşca pe masă și-i 
luă mîna. Acum trupul lui era numai clocot. 

— Spune... şopti el. 

— Dar Lia ce mai face ? lungi ea vorba, întinzindu-se 
ușor din umeri. 

Leluţ îngălbeni. 

— Lia ?... Ce-mi pasă mie de Lia. Ia, o fată ca toate 
fetele. i 

— Cu cine face dragoste ?... își continuă fata alintarea. 
— Face şi ea cu cine poate, răspunse brutal Leluţ. 

19 — Chinuiții nemuririi 


a aa cu cineva de care mă interesez şi eu ?... și în- 
E rain opac ui neta ar a 
AA Te tinea și ardea Sr aa ze e oa 
gu ia na da e pa a în timp ce-i strivea sînii 

Magheru era cărturar ca şi i 
4 A : a şi Urlieşu, şi 
i Ei dușmănea totuşi. Parcă nu se fara pt aia 
ir ge peni fe fără ură împotriva lui Ma- 
gheru. Şi, uns, îi căuta pricină şi cusu ă-şi ă 
justifica ura. Acum se liniștis i Va ee 
ju: s ştise, Alice nu-l mai tulb 
își putea vedea de treburi. Ura î i re 
a ; mpotriva lui Magh 
putea fi condusă la rece, metodi E late 
ndus; ic. Cu boieria l 
parcă se obișnuise. Nici Banii ici i i 
ari se. i, nici maşina de la scară 
nici casa luxoasă nu-l mai supă i rea 
f părau, intrau în tacîmul 
unui profesor sau al unui viito pui 
r r profesor. Dar trebui 
recunoscut că omul acesta sceptic și indi i. 
l : ptic și indiferent luc i 
pa le chiar, era un animator. Publicase Stirea hu 
i e re ri prostului de Badea Popescu trecut si 
ri ale apusului. Era acum rînd iei 
Toporaș. Cercetau îm ă i Perla spa 
. preună derivații anilinei î 
mentul infecțiilor experimentale. Nu-i i PEE 
D E a ue ale. Nu-i ierta că o rezervă 
navi, poziție de Trăistaru, fi 
formată în laborator, u i doi redarea 
) , „ unde cei doi lucrau și... se a 
ie pier cîțiva bolnavi dintr-o e den 
S mult hotărită de ctitorii generosi ă adă 
postești elucubraţiile şi amoruri iM ARAR 
ti el ile lui Magheru. Poate d 
aceea îi dădea și Leonin tîrcoale şi fă lalea 
lîngă Magheru, doar i-o că sp Beni crab a 
, -o cădea şi lui vreun os d 
lucrare ştiinţifică. Mai al i Teluj din Fire 
E es asta îl scotea pe Lelut din fi 
generozitatea de boier a lui Ma Tt 
e l gheru, care zvi ilo- 
gilor adunați la scară cîte un bănuț. Ei a ar a 
meega cu pomană. i k 
3 i S den Moghery predica. În jurul lui 
i ia ! » Badea Popescu, Țepel îțiv. 
denți stagiari și Podari ee a 
i u. Vorbea despre atotputernici i 
crobilor. Pasteurianul rene grai sr 
d £ a acu i ă 
la Institutul Pasteur din Paris, Dă adi 

— Două concepții tiranizează gîndirea noastră medi- 
cală : microbul lui Pasteur şi celula lui Wirchow. Totul 
se rezolvă nepus de uşor... anatomia, prin celulă, şi pato- 
logia, prin microbi. 

Leluț ar fi vrut să intervină cu răutate. Atunci, la ce 
bun atîta spălat pe mîini, la ce bun atita flambare şi atitea 
plicticoase măsuri de precauţie : mănuși, comprese şi 
cîmpuri sterile, cînd microbii n-aveau nici o putere ? Dar 
o oarecare sfială — prea era autentică erudiţia omului 
acestuia — îl împiedica să ia atitudine făţișă. 

— Microbul cel mai puternic şi celula cea mai bine 
organizată sînt nişte abstracţiuni. Important e organismul 
în sine. Pasteur, vorbind de teren, se apropia de adevăr. 
Să ne întoarcem la Hipocrate, el e învățătorul nostru, al 
tuturor. Constituţia... iată marele adevăr. Tipurile consti- 
tuționale, cum încep a fi numite... omul luat în întregime. 
Boala considerată ca o luptă pe plan total, nu redusă la 
elemente minuscule, celula și microbul... 

Și era frumos al dracului, cu privirea trecută peste 
ochii alungiţi ca migdala și întunecaţi de o brumă vineţie, 
cu gura caldă în liniştea ei nesmintită, şi nasul... Aici 
se opri cu necaz. Magheru avea nasul drept, puţin adincit 
la rădăcină, subţire, palid, fără tresăriri senzuale. Nas 
de mort... izbucni el triumfător, pentru sine. 

Soneria îi sparse gîndul, sparse şi nobila lor academie. 
Profesorul ! Simina începu să facă ordine în sala de pan- 
sament și ei trebuiră să plece. În coridor, Leluţ îl prinse 
pe Leonin de halat. 

— Cum dracu îţi pierzi tu timpul pe aici, Leonin ? 
N-ai casă, n-ai masă, n-ai serviciu şi tu, ca toți internii ?... 

— O, Tutoveanu e şeful ideal. I-am spus: Domnule 
doctor, am o lucrare pe care vreau s-o arăt doctorului 
Magheru... 

— Şi el? şopti pe-nfundate Leluţ. 

— Du-te, dragă... Magheru este cel mai mare cărturar 
al nostru. 

Duşmanii se arătau mai tari şi mai numeroşi decit se 
părea la început. Dușmanii. Ce bine că biruise afurisitul 
imbold al dragostei, acum putea judeca liniștit. Așteptă 
pînă cînd urcă profesorul la operaţie, apoi se retrase în 
sala de pansament. Nimeni. Tăcere adîncă. Numai fierbă- 

torul, clocotind în neştire instrumentele pentru vreo even- 
tuală urgenţă, ţinea tovărăşie gindurilor lui în mare văl- 

măşeală. Care dușmani ? Magheru, Cornelia Toporaş, Leo- 
nin ? De nici unul nu se temea, absolut de nici unul. Ca 
și celula lui Magheru, izolați, erau fără însemnătate. Pu- 
terea le venea numai de la întreg. Laolaltă ei alcătuiau 
forța dușmană. Trebuia să-i situeze. Oamenii sînt lîngă 
tine, în jurul tău, tu îi alegi şi, apoi, ca și cînd i-ai lua 
de mînă : ăsta-i prieten, ăsta-i dușman... Cum se brodeau 
lucrurile. La fiecare gînd, el îl întilnea și pe Urlieșu 
şi pe Magheru. Exista un antagonism constituţional între 
aceștia doi. 

De atitea ginduri mari, mai să nu bage de seamă că 
în sala de pansament intrase Ioana Stamatu. 

— Am auzit că ești aici și am venit să te văd... 

Leluţ se ridică şi-i întinse mina. Femeia o prinse cu 
căldură. Pierduse orice sfială. Dădea buzna în timp ce el 
lucra cu simţurile potolite. Pe asta unde s-o situeze ? 

— Am început şedinţele mele literare. În fiecare sim- 
bătă seara, la nouă. Mi-ar face plăcere... 

El îşi trase binişor mîna, zîmbind, dar sub zimbetul 
lui nu se ascundea nici un sentiment, nici ispită, nici do- 
rinţă. Cu poeta el avea o veche socoteală. „O iau de lîngă 
mine și i-o trec lui Urlieșut... Și se închipuia pe el, grav 
dar elegant, ca-un profesor de dans la o figură de cadril, 
trecind-o celuilalt. Și dintr-o dată deveni vesel. Îl îm- 
boldea elegant şi glumeț imaginea coregrafică. 

— Nu vrei să mergem la doctorul Urlieșu ? 
— Nu. Mă aşteaptă Magheru. 
— Ah, muieratecul acesta... 


Nu-şi putuse înghiți necazul. Ioana făcu o mișcare de 
surprindere. 


— Cum vorbeşti așa ? E omul cel mai pur... 
— Cunoaștem noi oameni de aceştia puri... se încruntă 
Leluţ. 

Ea îi luă mîna şi începu s-o mâîngiie, parcă să-l îm- 
buneze. Dar atingerea mingiietoare nu-i spunea nimic. Ori 
masajul băieșului, ori mîngiierea acestei femei, totuna. 

— Vino, dragă domnule Leluţ, n-ai să regreţi. Ai 
să-ntilnești artiști, pictori, muzicieni... La revedere. Mă 
duc, că m-așteaptă Magheru. 3 

Mingiierea se prefăcu într-o strîngere de mînă scurtă, 
pătimașă, cu înţeles. Pentru Leluț însă totul era străin. 
oarecun anatomic. Ioana plecă grăbită. Leluţ rămase cu 

ii is i i intri tu în patul lui 
ochii urma ei : Aşa zglobie, ai să in 
Uien. îi zise el cu gîndul și se simți un om tare. 7 
Plecă din sala de pansament, să ajungă vizita Ka e- 
sorului. Lângă cancelarie, întilni grupul duşman Magheru— 
Leonin—Cornelia Toporaș. Lipsea Ioana Stamatu. 

— Credeţi, domnule doctor, că mutația e singura mo- 

dalitate a evoluţiei ?... para Manoil. 

— După părerea mea, da... | 3 d 

Derai din ce în ce mai cpt ui N-o mai ter: 

i cu mutația. Parcă nu mai știau altceva. 
a Dar e mutație trebuie să intereseze un mare 
de exemplare dintr-o dată. pi 
pg RAE al flori roşii într-un cîmp alb este ea... 

— Chiorul între orbi.. rise cu răutate Leluţ. ial 

— Poate, pentru început. Fără îndoială, o A ca le 
reacțiune, o: răzvrătire va înverșuna tot cîmpul să fe 
cu apariţia unor exemplare, se pune un nou ideal, ide 
florii roşii. y À 

— O, domnule doctor, idealul n-are ce căuta în bio- 
logie... spuse Leluţ. A M, y 
că Floarea roșie fiind o mutaţiune, adică nu o inam 
plare vremelnică, ci o formă menită să rămînă stabilă, va 
polariza o nouă condiționare a mediului extern. ic in 
felul acesta, de a-şi adapta mediul prin luptă, va ura 
Se stabileşte o potrivire între forța lăuntrică mutaționis ă 
i mediu. 
£ Leluţ nu mai putea răbda. Era prea mult. Magheru ne- 
socotea întreaga cheie a biologiei moderne 3 rari pr 
diului... și se pregăti să-i dea un răspuns, Cîn Eti n 
coste : Bulbuc. Mai elegant și mai obraznic ca oricînd, 
haină ca perla și cravată de mătase împletită, cu o ser- 
vietă de avocat subsuoară. 

— Îmi pare bine că vă văd, domnule doctor. VE 
adus lucrarea mea... şi deschizînd servieta, scoase o TO- 
şură cu coperta flexibilă, de aceeași culoare cu haina, 
frumos tipărită cu litere negre şi roșii. l y 

Vedea şi nu-i venea a crede. Parcă Bulbuc IA ovise 
mişeleşte, pe la spate. În timp ce Magheru răsfoia bro- 
şura, Bulbuc căuta în servietă. 

— Am şi pentru voi. A k ) 

În servietă, broşurile erau puse în ordine, pe spitale, 
persoane. 

| — Asta-i pentru tine, Leonin. Asta-i i 
| Na i pentru tine, 
| e fiecare broșură, în colţ, era scris cu creionul nu- 
| mele, iar pe prima pagină dedicaţia obligatorie : - 
giul autorului“. A ti Daca 
| — Interesantă problemă, își dădu cu pă 
l - roblemă, părerea Magheru, 
| răsfoind broşura. Văd că ai folosit și cercetările hele: Dar 
\ sînt vechi, de pe vremea cînd eram anatomist şi vedeam 
i totul anatomic. E 
| Plictisit, Leluţ părăsi gru i 
isit, 4 pul savanților. Lucrarea lui 
i Bulbuc îi ardea mîna ca jăratecul. După succesele aA 
all cu puțin înainte, i se părea că acum suferise o în- 
Tope Şi încă pe plan mare. Apoi se înfurie împotriva 
sa. Ce dumnezeu, era mai gelatinos ca Leonin ? Așa rău 
ajunsese ? Fără nici o consistenţă ? Nu, așa nu mai mer- 
gea. Privi iar lucrarea lui Bulbuc. Îl dureau literele tipă- 
ia ap fi vrut să aibă în mînă și manuscrisul. Cu ajutorul 
wu ui tratat de grafologie ar fi dibuit lipsurile şi pros- 
Z e lui Bulbuc. Din literele tipărite nu înţelegi nimic. 
ar sufletul i se chirci. Litera tipărită are un prestigiu 


è nemaipomenit. Şi parcă-i era fri 
Mă Și p i era frică să pornească lupta cu 

— Mă Leluț, ești grozav... spuse Alice 


admirativ. 
Valuri de căldură plăcută simţea 
ý e el în tot trupul. În- 
tins cu fața în sus, fuma și nici un pașă nu s-ar f simţit 
: mai voluptuos legănat, cînd fumul de țigară îl transporta 
ca în film, într-un „alcov oriental. Pe patul răvășit cu 
ea aa ghemuite și cearşaful mototolit de se vedea sal- 
eaua ruptă, se așezau covoare grele de culori întunecate 
şi misterioase ; iar prin fereastra deschisă, mireasma dul- 
Serea de dud, îmbiesită de -mirosul pielei transpirate 
ri ti a acei depărtări parfumuri tari şi crude 
ă şi, odată cu ele, bănuial i vieţi pli i 
ieri india a unei vieţi pline numai 
— Tu o să ajungi departe. 
Leluţ se deșteptă din pierduta lui visa ă i 
€ tă re. Iată, prin 
rostul fetei, acelaşi gînd de triumf. Iată-se din nou stăpin 

asupra lui însuși, cînd spiritul de observaţie realizează 
minuni. Ceea ce la alţii apărea, ca adineaori, nedefinit, 
obtuz şi întunecat, la el trebuia să prindă sens concret. 
Nu paradise artificiale, nu fugi în dezmierdările închipui- 
rii. Să perceapă starea de euforie în chip plastic, fibră cu 
fibră, por cu por. 

Alice fierbea cafeaua. li vedea prin capot omoplaţii 
abia răsăriţi din plinul spatelui și umerii rotunjiți pe bra- 
tele tari. Ambiţiona din nou să prindă farmecul făpturii 
ei. Dar nimic mai mult decît părul blond, ochii mici, tră- 
săturile obosite, gura mare și gropiţa din bărbie. Adevă- 
rata Alice îi scăpa. 

— Câtă deosebire între tine şi ceilalţi bărbaţi. Mă uit 
la Leonin. Ce găgăuţă... 

Ce minunată intuiţie avea fata asta. Parcă știa să cu- 
nune dragostea cu elementele de cuviinţă triumfului. 

— Ce părere ai de Leonin ? 

— Un nătăfleţ. Toată ziua după fustele infirmierelor. 

— Aşa-i... continuă Leluţ. 

Alice îl asculta supusă, gata mereu să-i facă în voie, 
să-i prevină gîndurile și, în atmosfera molatecă de după 
dragoste, cuvintele ei alintate se încheiau atît de intim 
cu aroma cafelei şi cu boarea răcoroasă a maidanului. 
Trîntit pe canapea, cu ţigara în gură, el nu mai încerca 
Jenevirea de harem în care o cadină se sileşte să aducă la 
îndeplinire tot ce este plăcut ochilor și poftelor stăpînului 
iubit. 

— Omul acesta n-are ţinută estetică. E un ancilar. 

— Ce-i asta? întrebă Alice întorcînd, de la ibric, o 
privire dulceagă. 

— Un ins robit slujnicelor. Pe româneşte se zice sluj- 
nicar. 

Mare atracţie la o femeie componenta de slujnică. Și 
îşi surprinse contrazicerea. Să fi fost şi el un ancilar ? 
Nu, nu... El nu alerga după servitoare. Altul era rostul 
ca amanta să-ţi fie servitoare. Ajungea din nou la alcov 
şi harem. 

— Tu eşti un adevărat stăpîn, de aceea mi-ai plăcut. 

Tar îi nimerise gindul. 

— Tu ești atît de puternic, atît de sănătos. Chiar in- 
teligenţa ta e numai putere. 

Alice stinsese maşina de spirt, turnă cafeaua și apoi 
veni lîngă el şi-i cuprinse gîtul cu amîndouă braţele. Eflu- 

vii răcoroase de apă de colonie se desprindeau din fiecare 

mișcare a fetei şi în urechi îi sunau ciocănelele tainice 
ale inimii ei. Îi simţea sînii apăsați pe pieptul său și îşi 
dădea seama că acum o cunoștea mai bine. 

— Ce voinic ești... 

Leluţ se trase la o parte. Dacă fetei îi abătea din nou 
de dragoste ? Nu,, destul... Un medic conştient foloseşte 
economia forţelor. Era puternic, fără îndoială, dar să nu-și 
bată joc de trupul său. Se sculă 

— Ce e, dragă? 

Fata își răsturnase capul pe genunchii lui, îl apăsa 
tare, așteptind ca mîna lui să se joace prin păr, să-l răvă- 
şească așa cum speli un copil pe cap. Simţea nevoia să 
fie nu numai slugă, dar și copil mic. 

— Vreau să-ţi simt gura parfumată de cafea. 

Drăgălășeniile acestea lui nu-i erau pe plac, aveau în 
ele ceva pervers. Dete pe git restul cafelei și se ridică. 

— Cînd mai vii? 

Își potrivi în oglindă părul, cravata și luă haina de 
pe speteaza scaunului. . 

— Te anunț eu la telefon... se mai privi o dată în 
oglindă, o sărută şi plecă. 

Alice îl conduse pînă la poartă, fără să se sinchisească 
de proprietăreasă, sau de ceilalți locatari. Fată bună Alice, 
dar cam istovitoare, dacă nu-i înțărca elanul la timp. 
Marile lui proiecte cereau un trup perfect, adică mulțumit 
şi nicidecum istovit. Ce să facă acum? Să se ducă la 
Urlieşu ? Să se întoarcă la spital? Se urcă într-o doară 
în tramvai. Cafeaua Alicei şi siguranța sufletului îl îm- 
boldeau la fapte mari. Trebuia să-l distrugă pe Bulbuc. 

Pe Urlieşu îl găsi, ca de obicei, după cină, la birou, în 
camera lui de ascet al ştiinţei. 

— Domnule doctor, să mă iertaţi dacă vă tulbur... 

— Din nou vorba aceasta, Lelut ? Dumneata eşti tot- 
deauna binevenit. Cînd vei fi pregătit, vino să lucrezi. 

Nici nu se așteptase la atita noroc. 

— Uite, am iniţiat o mare lucrare asupra reactivării 
sifilisului. 

De pe marginea scaunului, sfielnic şi temător, Leluţ 
sta aplecat înainte, de parcă să-i soarbă vorba din gură. 
Urlieşu, marele Urlieșu i se destăinuia lui ! El nu era din 
ceata elevilor care „te fură și apoi te-njură“. „Cînd vei fi 
pregătit“ — îi deschidea perspective nebănuite. Mintea 

i i ta aceasta 
lui lua parcă din nou drumul magic, trecut de da 
nu iai de zaoimtdsb, și voluptăţi, ci prin ținutul nedesţe- 
lenit în care stăruiau atitea curiozităţi, atitea secrete, ati- 
tea adevăruri pe care el avea să le prefacă în literă tipă- 
rită... : : 

Parcă-l mustra, parcă Urlieşu ar fi avut nevoie de el. 
De la lucrarea lui Bulbuc, el se simţea şi mai înnădit de 
dușmani. Trebuia să se întoarcă roata norocului, să-l 
ajungă și pe el o bucurie. 

— Vreau să fii pregătit. : T 

Da, era pregătit. Acum nu-l mai durea ucrarea lui 
Bulbuc. Asek sa facă praf. Bulbuc era un reactiv al pu- 
terii lui ştiinţifice. Îl ardeau buzele să-și dea drumul, dar 
se stăpîni. Într-o zi, are să vină la Urlieșu cu lucrarea hui 
Bulbuc făcută harcea-parcea, şi atunci se va convinge și 
Urlieşu de cîtă forță sălășluieşte în el. Forţă ! Iată că şi 
în știință tot la forță ajungea. l 

— Eu v-am ascultat, domnule doctor. Limba germană 
o posed destul de bine. E Lai 

— Acum, imediat, vine la rînd limba engleză... și cam 
batjocoritor adăugă : nimeni nu știe englezește. 

— Nici chiar Magheru ? ) i 

— Magheru ?... Da, Magheru ştie... răspunse Urlieșu 
cam încurcat. Ja TE 

Acum trebuia să-l impresioneze pe Urlieşu şi 
fel, să-i facă dovada personalităţii lui atoteuprinzătoare, 
în care ştiinţa reprezenta numai una din marile lui posi- 
bilități. Distrugerea lui Bulbuc i se părea acum mult prea 
puţin lucru pentru avîntata lui pornire. Îi trebuia ceva 
deosebit, ceva măreț. : 3 

— Am o mare lipsă, domnule doctor, și m-am hotărît 
s-o înlătur. Limba engleză nu-i mare lucru, o voi ia 

Altceva mă chinuie. Arta... Într-o împrejurare, pentru al- 
ţii neînsemnată, mi-am dat seama de această lipsă. V-am 
văzut făcînd o autopsie. Ce operaţie inestetică... ar spune 
un profan. Dar cîtă eleganţă, cîtă frumuseţe capătă prin 
mîinile dumneavoastră, încît pînă şi Blidariu, care e fi- 
losof şi nu artist, a trebuit să exclame : Ce mare artist... 

Urlieșu se înroşise de mulțumire. 

— M-am gîndit să studiez pictura. 

— Foarte bine. 

— Este arta cea mai apropiată de meseria noastră. Ea 
ne dezvoltă spiritul de observaţie, care — tot de la dum- 
neavoastră am aflat — e cea dintii însușire a omului de 
ştiinţă. 

Pa Da, ai dreptate. Uite... şi urcînd pe scăriţa bibliote- 
cii, scoase un volum mare legat în scoarţe tari. Uite, aici 
sînt reproduceri din Claude Monet. Les nympheas. E nu- 
mai o reproducere, dar privește acest subtil cromatism, pe 
care numai ochiul desăvîrșit al omului de ştiinţă îl poate 
surprinde... 

: Şi, aruncînd cartea pe masă, continuă să vorbească. 
Ținea ochii puţin închiși, parcă-i treceau pe dinainte toate 
tablourile pictorului. 

— Claude Monet a avut o viziune miraculoasă. Ochiul 
său era lupă şi spectroscop. El n-a copiat natura în mod 
grosolan, cum fac cei mai mulţi pictori, el a meditat şi 
numai apoi a exprimat. A demonstrat, înaintea fizicieni- 
lor, realitatea mișcărilor ondulatoare ale luminii. Ochii 
lui au prins artificiul perspectivei... 

Pentru Leluţ, Claude Monet apărea ca un mare om 
de ştiinţă, dotat cu un miraculos spirit de observaţie. 

Leluţ citea gîfiind lucrarea lui Bulbuc. Nu 
putuse birui ispita. Și mult luptase cu sine. La început se 
hotărise pentru o atitudine indiferentă. Nici supărare, nici 
îndirjire. Cînd voia nu-ţi e pe pofta gîndului, cel mai în- 
ţelept lucru e să-ţi ţii ascunsă otrava, ca năpîrca. Dar bro- 
șurica lui Bulbuc nu-i dădea pace, îl furnica prin ochi și 
prin buricele degetelor. A zvîrlit-o în sertarul mesei, să 
n-o mai vadă. Dar afurisita ţipa şi de acolo. Îi îmboldea 
cugetul, îi aţița curiozitatea. Nu-i mai tihnea somnul, îi 
vătăma pînă și dragostea. Atunci a scos-o la vedere, ca 
să-şi dovedească stăpînire și curaj. Zărea pe copertă nu- 
mele caraghiosului : Irineu Bulbuc.' Ce nume caraghios. 
Parcă îl batjocorea în ce avea el mai scump, în bărbăţie. 
lar simbol freudian. Faţă de lucrarea lui Bulbuc lupta era 
singura atitudine demnă, pe potriva sufletului său. S-o 
ia cu binişorul. La început, să-i găsească o greșeală, măcar 
una cît de mică, să-l facă de rîs la masa internilor. Pe 

urmă, va vedea. Bulbuc făcuse un studiu asupra organelor 
parasimpatice, chestiune complet nouă pentru Lelut. În 
ultima ediţie a lui Testut, se pomenea ceva într-un capitol, 
destul de anemic. Bulbuc citise, se documentase serios și 
studiul lui depășea cadrul didactic al noţiunilor din ana- 
tomia clasică, prin consideraţiuni anatomice şi fiziologice 
noi, şi date clinice, ceea ce dovedea o muncă nu numai 
mare, dar şi stăruitoare. Muncă ?... se întrebă Leluţ. Ce-i 
aia, muncă ? Toată lumea muncește, şi salahorul necalifi- 
cat din port. Între oamenii de teapa lor, lupta începe din- 
colo de muncă. Şi mintea i se înfierbîntase. Trebuia să-i 
găsească greşeli. Nu una, ci multe, multe greșeli. Să se 
poată duce cu rezultatul la Anghel Drăghiceanu şi să-i 
învîrtească paginile pe dinainte. 

— lată, domnule profesor... 

Oricât ar fi fost de cinic Anghel Drăghiceanu și oricît 
şi-ar fi susținut protejatul, era cu neputinţă să nu vadă, 
să nu se indigneze de prostia lui Bulbuc. Dar zadarnic. 
Mintea i se opintea în gol. Nici o greșeală. Privi indicele 
bibliografic. Aici ar fi ceva, numai literatură franceză. 
Bulbuc făcea parte din grupul acelora care încep şi sfir- 
şesc ştiinţa cu cartea franceză. O scădere, fără îndoială, 
dar nu o greşeală. 

Poftim, încă o insuficiență. Prea mare capitolul capsu- 
lelor suprarenale, şi prea mici capitolele celorlalte organe 
paraglandulare. Slabă acuză, foarte slabă... își mustră el 
spiritul eritie şi zvirli broşura cît colo. O ura. Dar, din 
colțul mesei, broşura îi răspundea cu un aer straniu, indi- 
ferent şi distant ca și Cornelia Toporaş. Stranie apropiere, 
dar cît de potrivită sufletului său. Ar fi vrut s-o vadă ciur. 
Pe cine? Cartea, sau pe Cornelia Toporaș? Alt simbol 
freudian. Să fi fost fără păcat ? Cornelia Toporaş sau lu- 
crarea lui Bulbuc ? Numai şi numai simboluri freudiene. 
Pentru dorul lui de răzbunare, din carte și din fată se 
alegea o singură făptură. Aiura. Ce atitea prostii ? Nu-i 
era încă ochiul dedat cu critica. Să mai asocieze pe cineva 
la luptă, poate pe Leonin. Nu. Leonin trebuia folosit pen- 
tru acţiuni mărunte, pentru lucruri de rînd. Nu-l putea 
investi cu demnități spirituale. 

Luă broşura şi cobori la Urlieșu. Dar dacă soarta... 

Urlieşu era singur în laborator ; făcea secțiuni la mi- 
crotom. Leluţ se opri lingă ușă. Benzile de parafină sînt 
mai ușoare ca serpentinele, chiar numai respiraţia le ia 

în zbor, necum vorba. Urlieşu îi zîmbi şi-i făcu semn să 
ia loc. Învîrtea roata microtomului. Cît îi părea de mă- 
reață munca asta tainică în sihăstria laboratorului. Vedea 
dreapta savantului vîrtelniță pe manivela microtomului, 
auzea loviturile metalice ale pieselor de fier și-și desfăta 
privirea cu acea bandă, mai fină decît foiţa de ţigară, albă, 
strălucitoare şi ușor tremurată, condusă de pensa miinii 
stingi, ușor şi elegant, ca o trenă. 

Lîngă Urlieşu, tînărul nu se plictisea niciodată. Câte 
învăţa de la el numai privindu-l ! Dar cînd îi va pătrunde 
în intimitatea gîndirii ? 

Degetele lui stringeau broşura lui Bulbuc cu necaz, 
parcă ar fi băgat gheara în beregata autorului. Așa glăsuia 
inconştientul. 

Urlieşu se ridicase, purtind cu mare precauțiune coala 
albă de hîrtie, cu toate panglicile de parafină, nu cumva 
vreuna din ele să-și ia vînt. Numai după ce o puse în du- 
lap se întoarse către Leluţ. 

— Sînt al dumitale. 

— Domnule doctor, vă aduc lucrarea aceasta, a cole- 
gului Bulbuc. Am citeva nedumeriri. 

— Ce valoare are? întrebă Urlieşu, cîntărind-o din 
ochi. 

Leluț dete din umeri. Gest care nu spunea nimic. Pu- 
tea fi interpretat şi ca un gest de modestie. 

— Aş dori s-o vedeţi şi dumneavoastră. 

Urlieşu se aşeză la loc, îşi ridică ochelarii pe frunte 
și începu s-o răsfoiască, Leluţ nu-și dezlipea ochii de pe 
chipul lui. Numai indiferenţă. Ba nu... parcă i-a tresărit 
un licăr în ochi. Da, da... Ochii prind a se micșora, gura 
a se lărgi, și deodată izbucni în ris. 

— Omul acesta e complet ignorant. 

Ochii lui Leluţ crescuseră în orbite. De atita admira- 
ție, nici nu se putea bucura îndeajuns. Numai geniul lui 
Urlieşu era capabil să hotărască dintr-o ochire și să ob- 
serve într-o clipită ignoranţa lui Bulbuc. 

— Acest savant, făcu Urlieşu în batjocură, confundă 
parasimpaticul și organele parasimpatice... şi aruncă bro- 
şura, cu dispreț. Atita ignoranță numai la noi e cu pu- 
tință... 

Își potrivi ochelarii, supărat parcă. Ochii i se înfunda- 
seră în orbite înapoia ochelarilor, pe față — morman de 
creţuri —, și dinții îi ieşiseră la vedere. 

— Unde zici c-a făcut lucrarea asta ? 

— Anghel Drăghiceanu. 

— eo BANA Nici n-a înțeles subiectul. 

Inima lui Leluț bătea să se omoare de atîta bucurie. 

— Ha, ha, ha... ridea Urlieşu. Adevărat că-i o ches- 
tiune nouă... dar să confunzi parăsimpaticul cu organele 
parasimpatice... ; X. 

Leluţ rîdea, dar observația lui Urlieșu suna parcă şi în 
pofida lui. Nici el nu cunoştea deosebirile. În 'Testut nu 
se vorbea decît de organele parasimpatice. De ce toate 
aceste organe, la un loc, n-ar fi alcătuit parasimpaticul ? 
Noroc de erudiţia lui Urlieșu ! ! 

Dar degeaba asculta el şi cu ochii, şi cu urechile, tot 
nu pricepea nimic. Traiecte de nervi necunoscuți, amestec 
de fibre încîlcite... apoi antagonismul simpatic-parasimpa- 
tic. Numai date noi, necunoscute şi greu de înţeles. 

lecă de la Urlieşu frînt de oboseală. Grea me- 
Per ere un om, Dar avea să izbutească. Dintr-o 
lovitură, două efecte. Studia parasimpaticul și-l făcea prat 
pe Bulbuc. 

Leluț se desfăta citind lucrarea lui Bulbuc. 
Acum mergea la sigur. Praf și pulbere avea să se aleagă 
de ea. Ce greşeli ? Curate gogomănii. Învăţase, după in- 
dicațiile lui Urlieșu, din cărțile nemţeşti, deosebirea din- 
tre parasimpatic şi organele parasimpatice și la lumina 
datelor noi i se părea de minune și de baznă lucrarea lui 
Bulbuc. Cum putuse subscrie așa imbecilitate ? Și mai ales 
cum o putuse strecura sub firma unei clinici cu reputa- 
ţie ? Autorul nu cunoştea valoarea termenilor folosiţi şi 
babilonia cărţii nu rămînea un simplu divertisment, umo- 
ristic... Acesta era temeiul pe care avea s-o denunțe opi- 
niei publice în şedinţa Societăţii. Cît despre Anghel Dră- 
ghiceanu, trebuia să-i rămînă de-a pururi recunoscător 
pentru ca pe viitor să nu mai dea girul oricărui neis- 
prăvit. TATA 3 
Era așa de fericit de cîtă bucurie îi sălta în suflet, în- 
cît nici nu se supără cînd se trezi cu Leonin în cameră. 

Binișor, acoperi broşura cu caietul Alicei. Dacă o vedea, 
cît e de secătură, cine știe cum îi mergea gura. 

— Vino jos... îi spune Leonin agitat. În laborator, la 
Urlieșu, Magheru și Blidariu discută contradictoriu asu- 

pra teoriei lui Freud. 

Nu-i plăcea nici într-un fel să asculte de altul, dar mai 
cu seamă de Leonin, pe care-l situase în subordine, dar 
prea îl ispitea duelul Magheru-Urlieșu asupra unei teorii 
căreia numai Magheru îi dăduse actualitate şi importanţă 
în lumea medicală românească. 

— Vin numaidecit. 

— M-am gîndit, spuse Leonin, că pe tine te-ar interesa 
teoria asta la modă. 

— Pe mine mă interesează orice lucrare ştiinţifică... 
Viu, viu numaidecit... 

— Eu plec. 

Sufletul lui Leluţ încercă o mare ușurare. Bine că ple- 
case caracatița asta. Luă documentul preţios și-l închise 
în lada de campanie, unde ţinea actele şi banii, își trase 
bluza de spital și cobori în laboratorul lui Urlieşu. Tre- 
buia neapărat să asiste la discuţie. Nu numai ca să se 
documenteze asupra teoriei, dar avea prilejul să vadă 

virtutea lui Magheru prins între focurile vajnice ale celor 
doi polemiști : Blidariu de o parte, Urlieşu de alta. Și nici 
nu era bine să-l lase pe Leonin prea mult timp în preajma 
lui Urlieşu. Parcă mai degrabă l-ar lăsa cu Lia. 

Laboratorul lui Urlieşu avea prestigiul și intimitatea 
unei academii. Se aflau de faţă : nelipsita Cornelia Topo- 
raș, codița lui Magheru ; părintele Manoil, Bratu, Tepe- 
luș, Iancu, Teodorescu, Mreneș și, ce surpriză !... Bulbuc. 
Leluţ se trase la o parte, pe un scaun, în fundul camerei. 

— Este cea mai mare descoperire în domeniul sufle- 
tului. Îl disecă mai crud decît se disecă trupul omenesc 
în sala de disecție... spuse Blidariu. 

Ochii lui erau aţintiți asupra lui Magheru, care, în pi- 
cioare, rezemat de masă, cu mîinile încrucişate pe piept, 
părea a domina adunarea. În tonul vocii lui Blidariu era 
o încordare. Îl provoca. 


— Pentru mine, continuă filosoful, trebuie despărțit 
studiul psihologic, bazat pe funcțiunea autonomă a spiritu- 
lui, de psihanaliza care e tehnică şi metodă terapeutică. 

În picioare, rezemat de uşă, cu mîinile încrucișate, ca 
şi Magheru, el susținea lupta vorbind convingător și sigur, 

ca un medic cărturar cu ani de experienţă psihanalitică. 
Mare îndrăzneală ! Erudiţia lui era caimac proaspăt cules 
din vreo carte de-a lui Magheru. Dar ceilalți, „adunaţi în 
jurul lui, nu puteau prinde nuanțele. Parcă nici Urlieşu, 
care, întors de la lucrul său, asculta fără să-şi dea seama 
de cîtă scamatorie era în vorba filosofului. d. 

— Freud a arătat independența vieţii spirituale. A 

Leluţ observă că filosoful se contrazicea. Abia cîteva 
luni trecuseră de cînd susținea teoria absolut inversă : 
strînsa legătură dintre manifestările spiritului și mişcă- 
rile moleculare ale creierului. W 

— Vezi, interveni părintele Manoil, c-ai ajuns la con- 
vingerea că sufletul nu e o funcție a creierului... pi 

Blidariu se uită chiorîș la popa: Nu-i plăcea să fie în- 

i de aceea răspunse brutal : k 
i dep nu true ună că afirm existența sufletului. 
Vorbesc numai de independenţa spiritului. Spiritul as- 
cultă de legile energiei. În acest sens trebuie înțeleasă 
spontaneitatea lui. Ideea este un produs energetic, pre- 
lucrat în inconştient de mase energetice, care se ciocnesc 

au se asociază. 

c Se opri brusc și, apoi, către doctorul Magheru : 

— Dar eu am vorbit prea mult. Aș ruga pe domnul 
doctor Magheru să ne spună și părerea domniei sale... 
domnia sa a asistat, dacă nu mă înşel, acum cîţiva ani la 
întrunirea... 

— De la Salzburg, în 1908. Ş a 

Leluţ înțelese manevra filosofului. Nu modestia era 
năravul lui. Avea el o socoteală. Diletant era Magheru, 
dar era bun atunci cînd trăgeai un profit de pe urma lui. 

— Din capul locului trebuie să vă spun că nu admit 
o teorie care în curînd va zdruncina conştiinţa umană. 

— E jidan Freud ?... se repezi Bratu. j AT 

Magheru nu făcu caz de întreruperea naţionalistu ui. 

— E un răspuns pe care nu l-aş putea da. Religia și 
eticul interesează prea puţin relaţiile dintre oamenii de 
știință, necum procesul de creaţie. 

— Ba interesează, domnule doctor. [...]. YA 

— În cugetarea prietenului Bratu se reflectează gîn- 
direa profesorului Orman, spuse Magheru și zimbi ironic. 

Leluţ era indignat de îndrăzneala lui Bratu... Cum se 
amesteca el, folosind nebunia lui Orman, într-o discuţie 
serioasă ? De aceea spuse : 


291 


— Să ascultăm acum pe domnul doctor Magheru... şi 
își dete seama că și pe el îl mîna acelaşi mobil ca și pe 
Blidariu. Şi el ar fi vrut să afle, să afle cît mai mult. 

În laboratorul lui Urlieşu — îmbibat îndeobşte de fum, 
de miros de cafea și xilol, înțesat cu piese anatomice, reac- 
tivi şi animale pentru experienţă, cu cristalizoare în clo- 
cot şi trupuri de animale autopsiate — acum era o singură 
putere, privirea lui Magheru, atît de liniștită ca şi cum 
n-ar fi plecat din ochii negri cu cearcăne întunecate. Vor- 
bind, zimbetul nu-l părăsea, îi rotunjea gura, îi întindea 
obrazul ras, cu pielea fină ca de femeie. Ce bună idee la 
el să-și radă-mustăţile. 

— Am să vă produc probabil o surprinză şi o părere 
de rău, spunînd că nu admit teoria lui Freud. Și nu din 
Spirit reacționar. Am avut prilejul să meditez asupra ei... 

Avusese prilej să mediteze... remarcă Leluţ. Diletant 
care vorbea de meditare. 

— Mă nemulțumește mai cu seamă metoda. O metodă 
dogmatică, bazată pe afirmări. Or, afirmarea e dușmana 
faptului de observaţie şi a experimentului. 

Leluţ trebuia să fie cu ochii în patru. Magheru pătrun- 
sese într-un domeniu familiar lui, observaţia. 

— În ştiinţă, numai faptul de observație și experi- 
mentul... și de aci confuzia. Afirmarea e rezervată artei... 
și, cel mult, ca ipoteză de lucru... și începu să explice 
teoria lui Freud : inconştientul, cenzura, complexele, pan- 
sexualismul. 

Cum stăteau pe scaune, strînși laolaltă, cu Magheru 
vorbind în faţa lor, laboratorul luase aspectul unei săli 
de curs, în care toţi, inclusiv Urlieșu, păreau învățăceii 
lui Magheru. Chiar și Leluţ se lăsase dus. Cît de odihnitor 
era omul acesta, cît de lin şi de odihnitor. Spunea lucru- 
rile astea noi ca și cum toţi cei de față le-ar fi ştiut, și 
combătea teoria fără a se lăsa pradă mîniei, fără gilceavă. 

— Dar n-aş vrea să fiu rău înţeles. Teoria lui Freud, 
care păcătuieşte ştiinţificeşte, se adevereşte estetic... şi 
tocmai de aceea vindecă. Vindecă nu prin adevărul ştiin- 
tific, ci prin ficțiunea estetică, 

Leluţ ar fi vrut să se împotrivească vrăjii vorbirii lui 
Magheru, dar parcă-și simţea sufletul sustras din lanţurile 
trupului. Pe scaun, cu coatele rezemate pe genunchi, cu 

obrajii adinciţi în palme, el visa lăsîndu-se pradă dorin- 
telor de mărire și proiectelor nedefinite de lucrări ştiin- 
ifice. 

ui —  Greşeala cea mare — insist — mi se pare că este 
confuzia la care ne conduce acest libido. 

— Dragă Magherule, îl întrerupse Urlieșu, istoria evo- 
lutivă a instinctului sexual și rolul pansexualismului în 
psihicul omului apar ca cele mai îndrăznețe și mai noi con- 
cepţii ştiinţifice. 

Altul era suriîsul zeflemist al lui Urlieşu cînd, vorbind 
despre Magheru, îi spunea „diletant“, și altul aici, față 
în faţă cu el. 

Magheru își reluă vorba cu glas egal, cu aceeași lipsă 
de pasiune în dorința de a convinge şi indiferent la tre- 
buinţa de a se evidenția. Să fi ştiut Leluţ atitea, ce le-ar 
mai fi arătat. Şi gîndul acesta îl deșteptă ca un junghi în 
coastă. În acest fel prostesc, cu ochii închiși pe jumătate, 
cu auzul dezmierdat de imagini înșelătoare, spiritul de 
observație murea, voinţa se lăsa năpădită de bălăriile ere- 
ziilor, şi dintr-o dată se va vedea bătind mătănii ca Or- 
man în biserica sfîntul Silvestru. 

— Dar să lăsăm profunzimile inabordabile ale incon- 
ştientului și să ne controlăm pe noi înșine, să revenim la 
introspecţiune care rămîne, la urma urmei, tot cel mai 
bun mijloc de studiu al sufletului. Cu discernămint şi cu- 
riozitate știnţifică, putem urmări orice act pînă la obirșie. 
Ca muzicianul cu auzul perfect, care poate distinge toate 
notele acordului, oricît ar fi el de disonant, aşa cum omul 
de știință poate cunoaşte o acţiune pînă la temeiul ei, 
'Traumatisme sufleteşti sînt, şi vor fi din ce în ce mai 
multe, dar ele nu sînt refulate. 

— Dar cum sînt? întrebă nestăpinit și brutal Bli- 
dariu. 

— Sînt adînc înfipte în conștient, sînt dosite de rușine 
și lașitate... sînt uitate, fiindcă le ocolim şi refuzăm măr- 
turisirea lor. 

— Mărturisirea... ţipă părinţele Manoil. Iată-ne ajunși 
la mărturisirea păcatului. Pedeapsă, și pedeapsă, ordine... 

Atunci se repezi Leluţ. Inconştientul se trezise în el, 
inconştientul oricît l-ar fi negat Magheru. Ceea ce mintea 
Jui lucidă refuzase acum cîteva zile să scoată la vedere în 
fața lui Tutoveanu scotea azi la iveală inconştientul. În 

20 — Chinuiţii nemuririi 


piept, ca și Magheru, el îi răspundea vehement. 

— Fiindcă aţi vorbit cu neîncredere de inconştient, 
domnule doctor, iată că eu am curajul să mărturisesc 
— tocmai pe baza acestei introspecţiuni de care aţi pome- 
nit — că mi-am iubit incestuos mama și am urit de moarte 
pe tatăl meu. Dar, mai mult decit atît, am iubit incestuos 
pe sora mea. Dacă incidentele erotice au rămas numai 
la platonism, faptul se datorește acelei cenzuri făurită de 
educaţia morală. 

În laborator, o tăcere emoţionantă. Se întretăiau parcă 
ecourile grozavei mărturisiri cu picurul de apă, care, ne- 
auzit pînă acum, cădea indiferent și uniform dintr-o bi- 
ruetă în cristalizatorul cu lame. 

Pauza se simţea legănată, plăpîndă și turburătoare. 
Reuşise să atragă atenţia tuturor asupra lui. Ei bine, acum 
mai departe... Continua să exemplifice atîtea și atitea ca- 
zuri, observate de el şi de alţii. Și pe măsură ce vorbea, 
gîndurile și imaginile spumegau pe potriva tumultului 
din sufletul său. Laboratorul îi apărea într-un zbor nelă- 
murit, ca un torent aerian. 

— Poate că adevărul e de partea dumitale, dragă Le- 
luţ. Eu rămîn însă la ideea mea. Poate că orgoliul gîndirii 
e mai tare decit orice sîrguinţă. Și acum, vă rog să mă 
iertaţi, dar eu plec. Am întîlnire cu Ioana Stamatu, să 
vizităm atelierul lui Eustațiu... și, luîndu-şi ziua bună, 
plecă, urmat de Cornelia Toporaș şi de părintele Manoil. 

Plecarea lor produse oarecare stinghereală între cei 
rămași. Urlieşu își reluă lucrul și se înfundă în tăcerea 
microscopului, ca şi cînd nimeni n-ar fi fost de faţă. Bli- 
dariu încercă să mai reia discuţia. 

— Ştie multe Magheru, dar e diletant. Nicicînd nu va 
putea face o operă serioasă... își dete el cu părerea. 

— N-o fi numai orgoliu în vorba și-n purtarea lui ? 

Urlieșu era cu ochii în microscop. De obicei, vorbea 
cînd examina lamele, dar acum era tăcut. Bulbuc se apro- 
pie de Leluţ și-i şopti : 

— Dragă Leluţ, am o rugăminte. Vino afară. 

Ce voia oare Bulbuc ? 

— Ai citit lucrarea mea ? 
Leluţ avu o clipă de ezitare. 
— Încă nu... dar am s-o citesc. 

picioare, în fața auditoriului, cu mîinile încrucișate pe 


Bulbuc era alt om. N-avea monoclu și ochii lui vedeau 
fără să-şi strunească privirea, iar buzele subțiri se mai 
îmbunaseră. 

— Uite ce e... Te-aș ruga să faci o recenzie, 

Sufletul lui Lelut începu să hohotească ușurel. Îl ur- 
mărea discuţia de adineaori. Pansexualism, inconștient, 
cenzură... El însă era perfect conștient. 

— Tu eşti un element strălucit și înţelegi că o recen- 
zie de la tine... 

Leluţ îi întinse mina. 

— Îţi promit. 

Bulbuc îl reținu puţin. Putea fi omul și afectuos, nu 
numai distant. 

— O recenzie obiectivă, cinstită... 

— Ne-am înțeles, o recenzie obiectivă, cinstită... şi 
alergă sus, pe scări, și risul hohotea din ce în ce mai tare 
în sufletul lui, iar hohotele îi mișcau parcă pașii. 

— Lelut, Lelut... 

Se întoarse din capul scării. Era Mreneş, 

— Mă frate Leluţ, vreau să te rog ceva... 

— Spune. 

Mreneș părea cel mai obidit om din lume, numai că 
ochii îl dădeau de gol, ochii măriţi în semiobscuritatea 
coridorului şi strălucind ca doi stropi de clei. Leluţ îl 
aşteptă să urce pînă la el. 

— Frate Lelut, ai vorbit aşa de frumos aseară despre 
teoria lui Freud... şi rîdea milog, scoțînd la iveală dinţii 
lui stricați și murdari, 

Leluţ începu să priceapă. 

— Fă-mi şi mie o lecţie-două, înţelegi, eu ca psihia- 
tru... 

Girafa își răsucea gîtul în gulerul tare, doar să se arate 
mai umil, și-și lăsa uşor, pe vine, trupul costeliv, în semn 
de zmerenie. 

— E rost de „biștăreală“ cu teoria asta, nu-i aşa ? îl 
luă Leluţ de sus. 

Leluţ simţea că se schimbase la trup. Fruntea și ochii 
se bombau, iar bărbia căta înainte. Un monoclu îi mai 
trebuia şi ar fi fost leit Bulbuc. 

— Să ştii de la mine că e singura specialitate care- 
exclude complet gratuitatea. 

Obrazul lui Mreneș era strîns burete, de bucurie. 

___— Nu există mamă, tată, frate... pe toţi frepuie să-i 
încasezi. Așa cere metoda. 
= Frate Leluţ, plătesc și eu pentru lecţii, plătesc cin- 
stit... se milogea Mreneș. 
A Atita umilinţă îți producea scîrbă. Zgîrcitul acesta şi-ar 
fi dat mai repede un litru de sînge decît un ban. 
= Lasă, Mreneș... eu nu sînt zgîrcit ca tine, fac cinste... 
şi depărtindu-se către ușă adăugă : Îţi telefonez eu într-o 
zi cînd sînt liber. 
Avea impresia că e un ministru care acordă audiență 
unui şef de serviciu. 


J 


Dimineaţa, doctorul Podariu veni rîzînd 
în cancelarie, cu „Universul“ în mînă. Tocmai se înădea 
vizita secundarului Botez. 

— Iată o mare descoperire medicală românească. 

Cit era de arogant Podariu și încă destul de provin- 
cial, rîsul lui putea fi luat şi în sens admirativ. Într-o 
clipă, Leluț își simți gura coclită. Asta mai trebuia acum, 
n-avea el destule cu Bulbuc ? 

— Ce vorbă e asta ? 

„Acum, mintea-i împresurată de spaimă prindea a se 
limpezi. Marele descoperiri trebuiau să vină din Franţa, 
Germania. Podariu îi întinse ziarul și el citi : O mare des- 
coperire medicală. Un nou ser împotriva gonoreei. 

— Cine-i ăsta, domnule doctor ? îl întrebă el pe Bo- 
tez. A fost el extern, intern, secundar, de-și permitea să 
descopere un ser ? 

Simţea îndirjire de hăitaș, care adulmecă înainte de 


goană vînatul. 


ze Aşi, făcu Botez indiferent, un oarecare Pandele 
Raică. Era cu mulți ani înaintea mea. Cînd eu intram în 
facultate, el termina. 


Prin urmare nici extern, nici intern, nici secundar. 
Atunci ce medicină era de capul lui ? De unde prezumția 
asta să descopere un ser ? Nici chiar Buteanu, care, de ani 
şi ani, studia remediul boalei, nu putuse da ceva. Și, pof- 
tim, unde nu izbutea Buteanu, îndrăznea Raică. 

— Un escroc... dete Leluţ sentința. 

— "Așa e, confirmă și Botez. 
Lui Podariu însă continuau să-i sclipească ochii şi mus- 
taţa să-i ridă în doi peri. Parcă în sufletul său se hîrjo- 
neau gîndiri năstrușnice. Un om rustic, ca Podariu, ad- 
mitea posibilitatea ca Raică să fi făcut o descoperire epo- 
cală. Om simplu. Zadarnic și-a dedat el mîna pe bisturiu, 
mintea îi rămăsese tot la periferie, minte de medic de cir- 
cumscripţie. Dar ce-şi mai pierde el timpul cu nevolnici 
de aceștia cînd la cîțiva pași de ei avea casaţia : Urlieşu. 
Și, luînd jurnalul în mînă, alengă în laborator. Gindurile 
lui trebuiau verificate de marele Urlieşu. 

— Domnule doctor, am dat de un mare escroc... şi-i 
arătă ziarul. 

Urlieşu, care privea la microscop, îşi puse ochelarii şi 
înfulecă parcă articolul. 

— Epocală escrocherie... + 

Unde să aibă Raică laborator pentru experienţe ? Dar 
medii potrivite, pe care să cultive microbii ? 

— Asta nu-i numai o escrocherie științifică, ci chiar 
un pericol social... trase Lelut concluzia şi se ridică. Dom- 
nule doctor, eu iau atitudine împotriva lui. + 

În tăcerea maestrului, cu ochiul în microscop, el sim- 
tea numai aprobare. 

— Este o chestiune de înaltă morală. 

— Vorba dumitale îţi face cinste, dragă Leluţ. Preo- 
cuparea morală nu caracterizează ritmul vieţii noastre. 

— Eu îmi simt conștiința curată ca argintul și nu mă 
sfiesc să pornesc lupta împotriva ignoranţilor și diletan- 
ţilor. 

Nu îndrăznea să pomenească numele lui Bulbuc și nici 
pe al lui Magheru, dar se înţelegea uşor la cine făcea 
aluzie. 

— Și lupta împotriva imoralităţii ; escrocul Raică e 
numai un exemplar. Deci Magheru, Bulbuc şi Raică... 

Vorba căzuse ca fulgerul. Însuși Urlieșu se sperie au- 
zindu-l. 

— Aproprii valori inegale. 

Dar prea mult se stăpînise, de aceea Leluţ izbucnise, 
mai fără voie, cel puţin acum să-și sloboadă toată obida. 

— Înadins le apropii. Imoralitatea e una, n-are grade. 
Și ignorantul e imoral, și diletantul, și escrocul. 

Urlieșu se răsuci pe taburet. Privirea lui cădea ca o 
aprobare şi Leluţ se simţea fericit. 


297 


— Domnule doctor, legea morală i 
Domni y este u 
nu admit nici un fel de transgresiune. MRES Se 
a Foarte frumos. 
luț se întoarse în serviciu şi îi i 
e i | şi începu o vizită de 
tic gi mult ca să-și depene timpul. Era excitat, ca și 
um ar fi băut un pahar cu bere pe stomacul gol. Totul 
era luminos. Ochii și urechile îl serveau de minune. Ca 
și în dragoste, în afară de voluptate trebuie socotită și 
bien Puterea și voluptatea se măsoară cu cumpene 
Ba Volopraiia singură e goală, o poţi obţine în 
le oşilor şi-n orice bordel. Pe cî 
terii e cu totul altceva. pa teza 
Îl întrerupse Badea din gîndurile lui. 
— Ai auzit de unul Raică, cel cu reclama din ziar ? 


Și Badea — alt nătîng Ca șI Podariu, admitea parcă 

: Pi A PERA 
isprava asta din partea unui Suba rn. Vezi - 
pi i subaltern. ZI bine, de ace 


n Ai Am și luat dispoziţiunile necesare. Pe Raică îl dis- 
Părăsi serviciul şi se duse la telefon, să- 

Leonin. Putea dispune de toți după voia a it li 

— Leonin. Și gîndul i se preciza. Chestia cu Raică nu re- 

prezenta marele spectacol, ci doar o repetiție generală 

Avea să experimenteze asupra mediului suburban Pe 

urmă, cu procedeul perfecţionat, trebuia să repete acţiu- 


nea și asupra celorlalţi, rînd înd : 
a ct ţi, rînd pe rînd : Bulbuc, Magheru... 


10 


Cînd Lia se aplecă să rupă o zambilă - 
ag scoase ceasul din buzunar şi, Dinon m RETTET 
Să termine mai degrabă. Fata asta, mai îndărătnică decit 
ar fi crezut, era un „bun“ pentru mai tîrziu. Pînă atunci 
s-0 mențină într-o ambianță de idilă, nici prea avîntat 
— pentru că nu știi cum evoluează dragostea ciocoiască — 
nici prea indiferent, ca să nu-l părăsească pentru un Leo- 
nin sau Tomaziu. 3 

Îi vorbise de Eustațiu. Pictorul era o adevărată modă 
Apoi îi citise din versurile ei. Zadarnic se străduia el să 

priceapă ceva. Versul, atît de simplu și de lămurit la 
Coşbuc, devenea în poezia Liei insuportabil, afectat şi ne- 
firesc. 

— Priveşte la floarea asta. Culorile ei catifèlate au 
ceva din muzica lui Scarlatti. 

Leluţ strecură o privire de pisică asupra inofensivei 
flori. Ce vorbă nelalocul ei; şi muzica lui Scarlatti îi 
amintea de Leonin. Prin urmare, cînd Eustațiu, cînd Leo- 
nin. Bine că din pomelnic lipsea Tomaziu. 

Mergînd agale, ieşiră din parcul Carol. Era cald şi 
soarele cădea din plin. În stradă, stîlpii de telegraf, pomii 
şi casele aruncau umbre frînte pe trotuar şi pe garduri. 
Trecătorii rari, unii adăpostiți pe sub streșinile gheretelor 
de limonadă, alții trecînd lenevoși, cu pălăria în mînă şi 
þatista în jurul gîtului. Muncitori osteniți dormeau întinși 
pe asfalt pe la umbra gardurilor, şi numai cîte o trăsură 
hodorogea pe caldarimul uscat. Din susul străzii, bătea de 
zor clopotul tramvaiului. 

Lia deschise din nou caietul. Și patima asta poetică 
tot de Freud se ţinea. Avea destulă tărie să se analizeze, 
chiar cruzime. Acum cîteva zile afirmase pe seama sa 
complexe freudiene. Minciună. O simplă ieşire de circum- 
stanţă. El era în stare să descifreze totdeauna mobilul ac- 
ţiunilor sale. La un examen cinstit, Magheru avea drep- 
tate. Dar o teorie nu trebuie să înceapă și să sfirșească 
prin tine. Eul se simte constant. Lia citea acum versuri 
în franţuzeşte. Parcă pe femeie se aplică mai ușor psiha- 
naliza. Îi dezgolești sufletul cum i-ai dezgoli trupul. Chiar 
dacă, după părerea lui Magheru, nu-i adevărată teoria lui 
Freud, ea îţi răscolește pofta şi-ţi dă o senzaţie de putere. 

Leluţ profită de neatenţia Liei şi o cîrmi binișor către 
Foișor. Socoteală bună. La șase şi jumătate, avea întîlnire 
cu Alice. Să potrivească lucrurile cu îndemânare. În toate 
împrejurările — asta era învățătura de la Mavru — fe- 
meia să aibă impresia că îl conduce pe bărbat. Aşa e ele- 
gant. Şi-i veni să zimbească. Cît erau de departe unul 
de celălalt. El, pe pămînt, gonind către Alice ; Lia plutind 
în nori pe aripa poeziei. Care din ei doi era exemplifi- 
carea freudismului ? Pe care îl îmboldea mai mult instinc- 
tul sexual ? O stropitoare împrăştiind larga jerbă de apă 
îi goni către gardul unei case. Fata rise. 

— Oare-i tirziu ? 

Leluţ scoase ceasul şi i-l arătă. 

— Şase şi jumătate, spuse ea speriată. Trebuie să plec. 
să plec imediat. 

— Mai ai timp pînă la șapte. 

— Nu pot. La şapte fără un sfert avem o întîlnire 
cu doamna directoare. Du-mă pînă la tramvai. 

Leluţ se opri pe loc, privi înapoi, înainte, cu ochii as- 
cuţiți de interes, parcă să se orienteze. 

— Nu prea cunosc locul... și de fapt, el nu făcea alt- 
ceva decit să se întunde mai mult în străzile mici şi întor- 
tochiate. 

— Uite foişorul. 

— Da, oftă el mulțumit. E bine, ne orientăm după el. 

— Pe săptămîna viitoare. 

— Da, tot vineri. 

El aşteptă sosirea tramvaiului, o urcă, o urmări cu 
privirea pină ce tramvaiul nu se mai văzu, își potrivi 
ceasul la loc şi aşteptă al doilea tramvai. 

Lia va ajunge cu o jumătate de oră mai devreme. Ei 
şi ? Nici un ceas, în Bucureşti, nu merge la fel cu celălalt. 

„Acum, Alice. Fiecare fată cu destinul ei. Ora Liei 
trecuse. 

Intrind la Alice, Leluţ își simţi trupul întăritat. Gazda 
îl primi surizătoare, ca pe un vechi prieten. Era o femeie 
mică, subţire și uscată, fără vîrstă, îmbrăcată decent într-o 
rochie neagră-cenușie şi pieptănată cu un coc înalt, păs- 
trînd urmele unui chip atrăgător. Nici acum nu era de 
lepădat pentru bărbaţii de o anumită vîrstă. 

— Ce bine c-ai venit, domnule doctor. Tare are să se 
bucure domnişoara noastră. 

Cum deschise ușa camerei, își dete seama că era aş- 
teptat. Alice era coafată, dată pe obraz cu uşoară rume- 
neală şi cu buzele drese. În aer — un parfum tare. 
Amestec de piele parfumată și rotunzimi de fruct. O 
prinse în brațe și-și înfipse dinții în buzele ei. Apoi nu 
se mai auzi decit plesnetul sărutărilor lacome și, sub pre- 
siunea îmbrăţișării, simţea cum îi gifiie pofta în piept. 

Cînd intră în cafeneaua Bulevard, Leonin se găsea la 
o masă. Ce bine e să fii aşteptat, îți măreşte prestigiul. Cu 
siguranță că ședința Societăţii începuse, dar sosirea lor — 
Leluţ, însoţit de Leonin ca de un aghiotant — avea să fie 
remarcată. 

— Ai văzut escrocheria ? 

— Care escrocherie ? 

Leluţ îi întinse ziarul şi comandă o cafea cu lapte. EA 
Leonin citi articolul însemnat în chenar roșu, apoi ridi- 
cînd din umeri : 

— De unde știi că-i escrocherie ? 

— Urlieşu a spus. i a 

În fața autorităţii lui Urlieşu, Leonin se închină. y 

— E datoria noastră să intervenim energic. Şi Urlieşu 
s-a învoit... P Mi. 

În timp ce zdrobea cu lingurița bucățelele de zahăr în 
cafea, Leluţ îi spuse cu o voce indiferentă, dar hotărită : 

— Tu trebuie să dai lovitura. t 

— Eu? se miră Leonin. 

Ce-i păsa lui de doctorul Raică Pandele, un oarecare 
ilustru necunoscut ? Pentru escrocherii e parchetul, ju- 
decătorul de instrucție, consiliul sanitar. Și dacă desco- 
perirea lui Raică nu era escrocherie ? , A b 

Leluţ îl asculta cu răbdare, mestecînd frişca în pahar 
pînă ce cafeaua luă o culoare alburie spumoasă, dar buza 
de sus i se zbîrcise într-un colţ al gurii. Apoi începu să 
demonstreze, strîns şi metodic, repetind argumentele lui 
Urlieşu. Fără laborator, fără control, fără aparate — nici 
chiar un om trăind în lumea spitalelor, în mod ştiinţific, 

n-ar fi putut face o descoperire ştiinţifică. A $ 

— Ar trebui să-i încercăm procedeul... riscă Leonin 
timid. E ? 

— Din capul locului, procedeul lui este atins de nuli- 
tate. Trebuie să-l distrugem. 

Dar de data aceasta Leonin nu se învoi atît de uşor. 
Ce-i păsa lui de Raică ? Leluţ îşi băuse cafeaua, mîncase 
şi două cornuri, pe cînd Leonin nu mai isprăvea cu ba- 
nalitățile. 

— Eu nu mă amestec. 

Aplecat peste masă, parcă să i se bage în suflet, Leluţ 
poruncea strunind cu privirea, ameninţind cu degetul. 
Plin de contraziceri — și Leonin. Uneori era de plasti- 
lină, dar acum se întărise — bloc de piatră. 

— 'Tu-l cunoşti ? 

Leluţ se răsturnă la loc pe speteaza scaunului. 

— Pe cine? 

— Pe Raică. 

— De unde dracu... Nu l-am văzut în viaţa mea și 
nici nu vreau să-l văd decît pe banca acuzaților. 

Leonin nu putea pricepe de ce atîta înverşunare îm- 
potriva unui om pe care nici nu-l cunoştea. El admitea 
lupta, chiar lupta distructivă, ca să-l nimicești pe Tomaziu, 
adversarul lui Leluţ la președenţia Societăţii, și al lui la 
dragostea Liei. Dar împotriva lui Raică ? 

— De ce nu iau atitudine societățile medicale ? Avem 
atitea. Acolo sînt medicii, acolo sînt profesorii noştri... 

— Pentru motiv de înaltă ținută morală, nouă, tine- 
retului, ne revine datoria de a ţine stindardul. Te asigur 
că toţi profesorii sînt de partea noastră. Tu trebuie... 

Leonin continua să se împotrivească. 

— De ce eu şi nu tu? 

Prăpăditul devenea din ce în ce mai încăpăţinat. În- 
căpăţinarea lui îi putea încurca planurile. Cu toată furia 
care clocotea în el, Leluţ își tinu firea. 

— Fiindcă tu trebuie să fii succesorul meu. Tu vei 
îi președintele Societății după mine și trebuie să faci plat- 
formă. 

Pe chipul lui Leonin se strecură firul unui surîs ispi- 
titor. Ce .avere şi spiritul de observaţie ! Artistul, omul 
de geniu, alintatul femeilor avea gidilici la măriri. Găsise 
argumentul potrivit. Nici el nu se dă în lături, va prezida 
ședința, dar altul trebuie să dea atacul. 

— Facem o şedinţă în care să discutăm despre serul 
lui Raică. 

— Să facă cineva o comunicare. 

Leluţ avea impresia că suge toată vlaga din Leonin. 
Să nu-l scape din ochi. Încăpăţinatul începea să cedeze. 

— Comunicarea o va face Bratu, poate chiar și Bulbuc. 

— Ai vorbit cu Bratu ? 

— Nu. Dar sînt sigur de el, după cum sînt sigur și 
de Bulbuc... şi Leluţ se felicită. 

Lovitura era a unui cap de geniu : să se folosească de 
Bulbuc înainte de a-l nimici. 

— Bratu e gata oricînd, rîse Leluţ. Lui îi este destul 
să-i vorbeşti de morală. Iar Bulbuc nu pregetă să facă o 
răutate. 

— Va trebui totuşi ca Bratu să facă oarecare cerce- 
tări... reveni Leonin asupra chestiunii. 

— Asta mă privește pe mine. 

— Să-l invităm şi pe Raică... spuse Leonin. 

— Nu... se repezi Leluţ. 

Leonin era intransigent. Îi revenise la loc virtutea. 

— Trebuie. 

La urmă, cedă și Leluţ. 

— Poate că e mai bine. Tu ai dreptate. 

Și îşi imagina şedinţa din care Raică va ieşi terfelit. 

— Va trebui să aranjăm şi un reportaj... 

— Cine-l va face ? 

— Pentru asta îl avem pe Blidariu. El e redactor la 
„Dimineaţa“. Începem campania prin „Dimineaţa“ și „Ade- 
vărul“. 

Parcă perspectiva luptei și, mai ales, a izbînzii înce- 
puse să-l ispitească și pe Leonin. Fapt de care Leluţ se 
bucura nespus. 

— Dar să nu-l uităm şi pe Tomaziu... spuse Leonin. 

— Fii liniștit, am eu grijă... şi surîse cu superioritate. 
Fiecare la rîndul lui. 

În clipa aceea, Tomaziu prezida şedinţa de la Socie- 
tate, fără a bănui că în taină se plănuia doborirea lui. 
Prezumţios cum era, odată cu capul nu-și putea închipui 
așa ceva. 

= Chestia Tomaziu nu-i așa de ușoară. 

Surisul lui Leluţ se accentuă. Ce nătăfleț. El avea pla- 
nuri mari: Magheru, Orman... şi prostul de Leonin se 
încurca de cioburi. 

— Dragă Leluţ, am și eu acum să-ţi cer un serviciu. 
Să-mi traduci din nemţește cîteva rînduri... şi scoase o 
carte din servietă. 

Leluţ îşi opri o clipă sufletul din avînt, apoi luă cartea 
și începu să traducă. Era vorba de un nou procedeu de 
plastie a nasului. Prostul de Leonin nu știa boabă nem- 
țește, iar el să-și risipească avutul în dreapta şi-n stinga 
pentru toţi neajutoraţii. Deodată scoase ceasul : 

— E tîrziu... să nu se termine ședința. 

Pe drum, Leluţ n-a vorbit decît de Tomaziu şi de Raică. 
Intrară pe ușa de serviciu de-a dreptul în bibliotecă. 
Alături, sala de ședințe era plină de studenţi. Vorbea An- 
dronic şi prezida Tomaziu. Cei doi își aruncară o privire 
complice. : 

Leonin și Leluț îi aşteptau cu nerăbdare 
pe Bratu și pe Mreneș, trimiși la Raică în explorare. Leluţ 
întilnise două împotriviri în acţiunea contra lui Raică, a 
lui Bulbuc și a lui Leonin. Bulbuc refuzase net să se 
amestece în această chestiune şi, mai grav, refuzase tăios 
şi obraznic, greţos de obraznic. Parcă-i era silă să se ames- 
tece în plebe, îi puţea să intre într-o chestiune mai mică, 
o chestiune măruntă, de mahala. Uitase și de recenzie 
sau poate renunţa la ea. Își luase atitudinea de superbă 
insolenţă. Iar cu Leonin — altă belea. Punea condițiuni, 
se împotrivea campaniei fără documentare prealabilă, 
fără experimentare pe bolnavi. Avea îndoieli, ca Badea 
și Podariu. În schimb, Bratu se arătase minunat. El duş- 
mănea imoralitatea sub orice formă. În locul lui Bulbuc, 
Leluţ îl alese pe Mreneș, bucuros să plătească fără chel- 
tuială lecţiile despre teoria lui Freud. Acum Leonin și 
Leluţ aşteptau pe o bancă din curtea spitalului întoar- 
cerea iscoadelor. Pentru Leluţ chestiunea era simplă : una 
din două — Raică refuza să le dea din „serul“ lui spre 
experimentare şi atunci îl vor înfiera în ședință publică 
şi-l vor reclama Consiliului sanitar superior, sau Raică 
le punea „serul“ la dispoziţie, îl vor experimenta, şi-l 
vor găsi vătămător. În orice caz. omul trebuia distrus, 
Acesta era cuvîntul lui Leluţ, cuvint tare dar cuprinzător 
$i expresiv. Leluţ îşi dădea încă seama că experimentîind 
preparatul lui Raică avea un motiv să pătrundă la „pod“, 
pe urma lui Tomaziu. 

„Podul“ era ultimul etaj al spitalului Colentina, unde, 
în saloane improvizate, se găseau închise prostituatele. 
Acolo se exercita asupra prostituatelor murdara compli- 
citate dintre bordel, spital și poliția de moravuri. 

O mașină de piață, hodorogită, cu bara strimbă, un 
far lipsă, aripele roase și roţile legate cu lanţuri, intră pe 
poarta spitalului și se opri în dreptul lor. Din ea, coboriră 
cele două iscoade. Vehiculul acesta murdar şi păcătos tre- 
buie să fi fost ales de Mreneș, ca fiind mai ieftin. 

— Nemaipomenit, spuse Mreneș venind cu pași mari, 
gîrbovit, spre ei, în timp ce Bratu plătea maşina. Iată aici 
preparatul miraculos... și agită un clondir de bere. 

Cei doi de pe bancă izbucniră în rîs. Medicamentul 
revoluţionar, într-un clondir de bere. 

— Ce fel de om e „şeful“ ? făcu Leluţ. 

— E şi geambaș. Vinde şi cumpără cai. Locuiește la. 
dracu-n praznic, pe fundătura Urlăţoaia, într-un fel de 
han. La el parcă-i obor de vite. 

— Şi cum l-aţi „operat“ ? 

— S-a lăsat dus. Imediat ne-a dat din „serul“ lui. 
E aşa de imbecil, că nici nu știe ce este un ser. 

— Ce dracu o fi conținînd braga asta ? 

— N-a vrut să ne spună. Imbecil, dar şiret... spuse 
Bratu, scuturindu-și niște scaieţi prinși de pantaloni în 
timpul expediției. Are o nepoată farmacistă şi cu ea în- 
virteşte afacerea. 

— Cu asta — zice el — vindecă boala în trei zile... 
și Mreneş îi întinse trofeul cu mîinile în sus, lăsînd să se 
vadă din minecile prea scurte manșetele de celuloid, ca. 
două brățări. 

Leluţ se sculă de pe bancă. 

— Să mergem la „pod“. 

— Nu... se opuse Bratu. Preparatul e numai pentru 
bărbaţi. 

— Ce, e nebun ? se stropși Leluţ, care-și vedea pri- 
mejduit unul din obiective. 

— Aşa ne-a spus „șeful“. 

Mreneș agita mereu sticla, părind un schelet prins în- 
tr-un dans macabru. 

— Să-ncercăm atunci pe bărbaţi, la consultaţii, spuse 
Leonin. 

Leonin n-avea bosa marilor lovituri, totdeauna se în- 
curca în mărunțţişuri. Să iei de bună o prostie care numai 
în capul lui Raică putea să dureze ! Un medicament efi- 
cace nu ţine seama de diferențele de sex. 

— Împărțim preparatul în două. O parte îi rămîne 
lui Leonin aici, pentru consultaţiile de la bărbaţi, și pe 
cealaltă o ia Bratu, la Filantropia. 

Și, fiindcă soluţia pe care o dăduse i se părea cinstită 
şi ştiinţifică, Leluţ îşi luă rămas bun şi plecă mulţumit. 
Avea impresia că lucra domnește. El iniţiase afacerea, 
acum era rîndul subalternilor s-o ducă la bun sfîrșit. 

Repede se trezi la spital. Aşa e cînd te mînă gîndirea. 
Fără să dea prin serviciu, se repezi de-a dreptul în labo- 
rator la Urlieșu. $ 

— Domnule doctor, l-am găsit pe Raică. E un geambaş 
caraghios. 

Trebui să-şi oprească vorba, de atita grabă, să-şi aran- 
jeze respiraţia. 

— Nu mă îndoiam, spuse Urlieșu, şi schiță grimasa 
lui obișnuită. 

— Mă miră îndrăzneala lui. 

— Îndrăzneala omului inconștient şi a escrocului, răs- 
punse maestrul, fără să-și desprindă ochiul de la micro- 
scop. 

— Aşa e, domnule doctor. 

Acum mesteca niște substanţe într-un mojar. 

— Cred, domnule doctor, că escrocherii de acestea nu 
rămîn cantonate numai în lumea mahalalelor, se întind 
şi pînă în lumea noastră. 

Încerca să aducă vorba de Magheru. Grozav îl zgîn- 
dărea înfățișarea lui boierească și ar fi vrut s-o ştie roasă 
de toate racilele trupești și sufleteşti. 

— Escrocheria este astăzi generală. 

— Eustațiu... se repezi Leluţ. 

— O observi în știință, o observi în artă. 

Urlieșu se oprise din lucru. Dar în loc să se refere la 
ştiinţă, cum ar fi vrut Leluţ, el îndreptă atacul împo- 
triva artei. 

— Aceşti detracaţi ai artei pretind că au deschis un 
unghi optic enorm asupra lumii și de ăceea văd lucrurile 
caricatural. 

— Știţi că pe Eustațiu îl susține doctorul Magheru ? 
insinuă Leluţ. 

Cu o carte de joc îndoită jgheab, Urlieşu își reluă lu- 
crul, răsturnînd praful colorat într-un balon. Scutură 
vasul de citeva ori pină-n fund, unde pulberea se așezase 
în strat uniform, și, mulțumit de lucrul său, puse balonul 
pe masă și se întoarse cu faţa la Leluţ. 

— Azi şi copiii știu că într-un tablou nu interesează 
decit felul personal de a vedea și de a reda al artistului. 

Leluţ notă în gînd vorba maestrului. Copiii or fi știut, 
el însă — nu. 

— Dar ochii noștri sînt indignaţi de lipsa de pudoare 
a netalentaţilor care fac o caricatură sub pretext că aşa 

văd ei, sau folosesc o materie crudă, fără nici o subtilitate. 

— Cum de-l susţine Magheru ? 

Urlieșu dete din umeri. 

— Diletantismul îi permite orice capriciu. Părerile 
lui Magheru sînt supraumane... dar eu mă mulțumesc să 
fiu uman. 

Vorba lui fu tăiată de Leluţ. 

— Domnule doctor, eu cred că Magheru e o mare 
farsă. 

Trîntise gindul pe șleau. Fiindcă-i lipsea posibilitatea 
unei formulări frumoase, ar fi vrut ca Urlieșu să-i ducă 
gîndul, frumos înfățișat, mai departe. Dar Urlieşu trecuse 
acum la altă operaţie. Filtra un lichid alb ca laptele. 

— La urma urmei, și Magheru e un oarecare Raică. 

— Pe alt plan... dete Urlieșu un scurt verdict. 

— Pe alt plan, repetă Leluţ. Fără îndoială, pe alt 
plan, dar tot un Raică. N-aţi văzut cum combătea teoria 
lui Freud ? 

Și repetă cele auzite cu cîteva zile mai înainte, atît de 
bine că păreau a fi gindurile lui, asupra cărora meditase 
mult, și că făceau parte din zestrea lui cărturărească. 

Greu Îl nimerise Leluț pe Eustațiu în Fun- 
dătura Virgiliu. Îi luase urma din condica intraților şi 
din foaia de observaţie. Întîi se pomenise pe maidanul 
Vitan, în strada Canalului, de unde pictorul se mutase 
la un prieten tipograf, tocmai la Băneasa. Și, apoi, întoar- 
ce-te de la Băneasa în Fundătura Virgiliu, unde Eustațiu 
își avea acum cartierul. 

— Ce-i, mă Leluţ ? Nici aici nu scap de tine ? 

Lui Leluţ îi veni să ridă. Ce mai atelier! O magazie 
în care se intra pe o scară de lemn, gata să se rupă cu 
el. Înăuntru, atmosfera duhnea a praf și esențe tari. Pe- 
reţi din scînduri subţiri, uscate şi prăfuite. Atelierul adu- 
cea mai mult a garderobă de teatru sau magazie de ve- 
chituri. Pe pereţi atîrnau fracuri demodate și uniforme 
ofițereşti date la reformă, rochii de femeie, unele de stofă 
fină, altele de stambă, costume de bal mascat... şi tot 
felul de mobile vechi. 

Ce dracu de lumină o fi avînd în atelierul acesta cu 
o singură ferestruică, şi aia încurcată de ramurile unui 
nuc întins pină-n geam. 

— Ce-i, mă Leluţ? repetă Eustațiu întrebarea, tră- 
gindu-se puţin înapoi, ca să privească dintr-o ochire cu- 
prinsul tabloului. 

— Fii liniştit, dragă maestre, n-am venit să te operez. 

Fără să-şi schimbe poziția, Eustațiu îl drăcui amical : 

— Fire-aţi ai dracului cu operaţia noastră, cu tot. Iată 
c-o duc destul de bine și fără... Mă tratez singur, cu ceai 
de cimbru şi sunătoare. 

Asta sună a laudă și provocare. Atelierul lui, ca și 
rezerva de la spital, era cenușă de fum și duhnea a bău- 
tură. Lingă şevalet se vedeau ciudatele sticle de rom, iar 
pe jos călcai numai pe mucuri de ţigară. 

— Depinde cît timp ai s-o duci. 

Fusese răutăcios, dar vorba se încadra în peisajul umo- 
ristic din cameră. Eustațiu nu răspunse. Era foarte atent, 
caraghios de atent, cu ochii cît solzul de peşte şi obrazul 
creţ, ca şi cum ar fi fost prins de o colică hepatică. De- 
geaba-l vorbise de rău faţă de Urlieşu, căci omul îl inte- 
resa. Și mai mult decît pledoaria Ioanei Stamatu, a Liei 
Caloianu și chiar decît dispreţuitoarea critică a lui Urlieşu, 
atitudinea lui Magheru îl făcuse să-l caute pe Eustațiu. 

— Maestre... 

Eustațiu se întoarse furios la el. Deodată chipul în- 
cruntat se lumină. 

— Tu erai ?... Ei, bată-te să te bată... 

Uitase de prezenţa lui. Și asta i-o treci. Cum să te 
superi pe un caraghios ca Eustațiu ? 

— Ce e mă? 

— Deși ştiu că pictura nu se învaţă, am venit totuşi 
la dumneata să mă iniţiezi în artă. 

— Ai tu ochi pentru așa ceva ? și-l privi chiorîş. 

Vorba asta îl jigni pe Leluţ. 

— De n-ni avea ochi, ce dracu am atunci ? Ochii sînt 
unealta chirurgului. Ochii şi mîinile... 

Dispreţuitor, pictorul îl lovi cu penelul peste mină, 
apoi începu să golească tuburile de culoare pe paleta lui 
enormă. 

— Ți-or fi ochii buni pentru medicina voastră tîm- 
pită... dar tu nu vezi cu ei mai mult decît orbul cu de- 
getele. 

— Ce-ai vrea mai mult ? 

— Eii, asta-i... rise Eustațiu şi încerca culorile. Să vezi 
dincolo de ceea ce cunosc toți doctorii tăi mediocri. Că 
am un rinichi tuberculos ? Mare scofală ! i-l arăt şi eu. 

— Maestre, ripostă Leluţ, eu am învăţat singur nem- 
țeşte, tocmai cum spui dumneata, văzînd dincolo de cu- 
vîntul scris. 

— Ai tradus... asta ai făcut, și continua amestecul său 
vrăjitoresc. 

Chipul lui de Mefisto se întăritase şi mai mult, ochii 
mici se mișcau într-una sub sprincenele frinte. Iar Leluţ 
nu îndrăznea să-l tulbure. Și deodată faţa lui Eustațiu se 
slobozi din strînsoarea gîndului, prinse a suride și buzele 
lui țuguiate începură să fluiere uşurel. Găsise ce căuta. 

— Vreau să-nvăţ de la dumneata, maestre. 

— Aici nu merge pe-nvăţate, îi întoarse el vorba cu 
dispreţ. Ai dar, sau n-ai... 

— Eu simt că am. 

— Bun... dă zece lei arvună, că tot n-am cartelă la 
birt. 

Băiatul scoase punga, dar nu se prea grăbea. Se temea 
parcă de trăsnitul acesta. 

— Cit are să mă coste ora ?... şi scoase banii. 

Eustațiu lăsă paleta, pensulele, și umflă cele două 
piese. 

— Ce, asta-i cu ora ?... ori te găseşti la atelierul de 
confecţii ? 

Băiatul îşi dete seama că nebunul era mai tare ca el. 

— Ce trebuie să fac ? 

— Uite, să stai aici lingă mine și să priveşti... 

Se găsea fără nici un rost în hala asta de vechituri. 
De jur-imprejur, pe lîngă pereţi, talmeș-balmeş, printre 
haine vechi și mobile păcătoase — suluri, tablouri, tot 
felul de cadre. Într-un colț — grămădit un cort, şi peste 
el trîntite raniţa şi trepiedul ; în celălalt colț, o sobă de 
tuci, cu burlanul trecut printr-o gaură în perete ; alături, 
căldarea cu cărbuni şi un braţ de lemne. O fi făcînd focul 
pe căldura asta? Pe lingă sobă, scîndurile erau arse și 
ciupite de scîntei. Un lighean de tablă, mîncat de săruri 
și îmbicsit de coloranţi, servea de spălător. Pesemne că 
bucata aceea de săpun, tare ca piatra, și ştergarul ferfe- 
niță, cu toate culorile curcubeului pe el, erau uneltele lui 
de toaletă. 

21 — Chinuiţii nemuririi 


` Îl vedea pe Eustațiu punînd pe paletă culoare după 
culoare, amestecîndu-le și privindu-le ba încruntat, ba 
moale și drăgostos. Leluţ nu pricepea nimic și începuse 
să se necăjească. 

— Maestre, eu sînt un om activ, mie-mi place să 
lucrez. 

— Păi, acum ce faci ? Nu lucrezi ? 

Cu neputinţă să te superi pe păcătosul acesta. 

— Eu zic să desenez ceva, şi dumneata să-mi corectezi. 

— Desen ?... Ce-i aia desen ? Păi de desen am fugit 
eu de la liceu, și acum vii tu pe capul meu ?... 
Eu vreau să fac ceva cu mîinile astea. De aia plă- 


ese, 

Era brutal, dar nu-i părea rău. Eustațiu se mai domoli. 
Tăcu un răstimp, dar atitudinea asta de desconsiderare îl 
supăra. Plătise bani grei, şi numai ca să vadă un trăsnit 
aruncind, fără nici o noimă, culori, una mai anapoda decît 
alta, iar el să nu facă nimic. 

— Dă-mi voie să te corectez, maestre, făcu el apro- 
piindu-se de șevalet. Ceaţa dumitale e roșiatică aici, în 
cîmpul din dreapta, şi albăstruie în crîngul din stînga... 

Și cite alte greşeli şi nonsensuri. Căsuţa era strimbă, 
parcă îndoită de o vijelie suprapămîntească ; pomii păreau 
strînși ca-n strung şi pămîntul oscila ca după cutremur. 
Omul acesta avea o nebunie agresivă în arta lui, lucra 
în necazul bunului simţ, parcă simţea o voluptate să se 
ştie discutat şi batjocorit. Mizeria din juru-i era o răsplată 
bine meritată pentru orgoliul și disprețul azvirlite publi- 
cului amator. Privi tabloul încă o dată. Cîmp, case, pomi, 
cer aveau ceva halucinant, parcă fuseseră văzute de un 
om îngrozitor de speriat. 

Între timp, pictorul se oprise, se trase iar puţin înapoi, 
să se controleze, și apoi îşi reluă lucrul. Leluţ se simţi 
mindru. I-o făcuse. Iată că nici ochii lui nu erau de le- 
pădat, puteau să prindă greşelile. Își aminti de lucrarea 
lui Bulbuc. Stătea acum, subliniată, în sertarul lui, gata 
să explodeze. 

— Ei, cum ziceai, meştere Leluţ ? 

Asta era vorba lui, cînd se găsea în toane bune. 

— Dac-ai avea modelul în faţa dumitale, n-ai face 
atitea greșeli... 

Pictorul se strîmbă. 
— Tu crezi că n-am modelul ? 

Leluţ privi la fereastra magherniţei, prin care năpă- 
deau frunzele nucului. 

— Unde-i modelul ? 

— Uite-l aici... şi se lovi cu coada pensulei pe frunte. 

Oricît ar fi vrut să se îngimfe, pictorul se mai domo- 
lise, vorbea mai omenește. Tot puterea, săraca de ea... 
gîndi Leluţ, și apoi, cu glas tare : 

— Vreau să lucrez, maestre. 

— Ce, te-mpiedic eu ? 

Leluţ se gîndea-la cei zece lei. Nu-i putea pierde, așa, 
în batjocură, de dragul lui Eustațiu. 

— Ce să fac? 

Eustațiu se ridică de pe scaun. 

— Mă, fă-mi pentru data viitoare ce vrei tu... desen, 
pictură, sculptură, traforaj, numai artă să fie. Ai înţeles ? 
Şi acum, du-te dracului, că am de lucru. 

Tînărul se cam codea să plece. Îl zgîndăreau cele două 
monede aruncate aşa, în vînt. Zece lei. A șaptea parte 
din leafa lui de intern. 

— De, maestre, am învăţat cam puţin la lecţia du- 
mitale. 

— Fiindcă eşti dobitoc... şi Eustațiu se zgii la el și-i 
scoase limba. Nici nu-ţi dai seama cît ai învăţat. Ai văzut 
model la mine ? 

— Nu. 

— Ei, asta nu-ţi spune nimic, blegule ?... spune ca să 
uiţi natura proastă, plină de greșeli şi imperfecţiuni... 
spune să creezi tu... 

— O natură care nu există. 

— Ba există, boule... există în nemurire. Hai, acum 
cară-te de-aici. 


15 


Internii stăteau cu toţii la masă și ascultau 
spusele lui Blidariu. Ce nesimţitor și filosoful acesta. La 
el alt soi de obrăznicie, nu striga, ca la Bulbuc, dar nu 
era motiv să fie mai puţin greu de suportat. Avea o vorbă 
refren : asta mi se cuvine ! Totul i se cuvenea. Se insta- 
lase la masa internilor, ca la birt. Coleg de școală cu An- 
dronic, își făcuse vad, prin el, în spital. Îl interesau, pen- 

tru studiile lui filosofice, cînd o carte de anatomie, cînd 
o lecţie de psihiatrie, dar mai ales necropsiile făcute de 
Urlieșu. Și azi aşa, mîine așa, băieţii se treziră la masă 
cu un oaspe nepoftit. Tinca, servitoarea, punea zilnic 
tacîm și pentru el. Cînd sosea seara acasă şi întreba : Cine 
a mîncat ? Tinca răspundea firesc : Numai domnișorul Bli- 
dariu, a mîncat și a plecat. 

Nesimţire de vită. Lui i se cuvenea totul. Uitînd că 
mînca de pomană și că se afla la masă străină, el po- 
runcea bucătarului, stolnicului, oamenilor de serviciu şi 
strimba din nas cînd mîncarea nu era pe gustul lui. 
Comanda, în locul internului de serviciu, meniul cu 
mâîncările lui preferate. 

— Miine seară, felul întîi — icre de Manciuria, că 
am pe urmă o combinaţie la Carul cu bere. Și plăcintă 
cu brînză felul al patrulea... să pot bea solid. 

Nesimţirea asta îl scotea din fire pe Leluţ, Se gindea 
de multe ori să-i reteze brutal accesul în spital. Dar Bli- 
dariu apăru într-o zi triumfător, fusese angajat la redac- 
ţia ziarului „Dimineaţa“. Iată o forță de care Leluţ se 
temea groaznic : presa. Loviturile presei sînt rapide, pu- 
ternice și de durată. Numai rău, dacă i te pui împotrivă, 
numai bine, dacă ţi-e aliată. 

Trebuia să-l asculte, să-i răspundă, să zimbească. Azi 
chiar se încinsese o discuţie aprigă între el şi părintele 
Manoil Codrat. Și părintele Manoil, altă caracatiță ! Dar 
popa avea hazul lui, era de tăvăleală și de corvoadă. Pă- 
rinte, ține-mi garda la noapte, am un pocher. Părinte, 
pansează tu arsul de la salonul cel mare, că, de nu, îl 
omor. Îmi urlă două ore în cap. Popo, să fii tu al dra- 
cului dacă nu-mi faci raportul de mișcarea bolnavilor. 


Și popa ţinea garda, se lupta cu urletele bolnavului 
ars pe tot trupul, stringea foile de observaţie, ca să 
tocmească raportul lunar și nu se supăra niciodată de 
cuvintele cu dublu înţeles, rostite înadins de cîte ori era 
el de faţă. Cînd se întilnea cu popa, Blidariu dădea dru- 
mul unei șarje atee. Dar popa susținea lupta cu argu- 
mentaţia lui șubredă, argumentaţie filosofică — morală, 
cum învățase el la teologie, dar care devenea de nez- 
druncinat prin siguranța credinţei. În rostul lui de om 
inteligent şi lucid, toate marile probleme — om, moarte, 
viaţă, Dumnezeu se rezolvau prin armonie, matema- 
tic, fără contraziceri, fără greşeli. 

Pentru ce se călugărise, pentru ce venise la medicină ? 
Mister. El susținea că vocaţiunea, la care Mavru răs- 
pundea brutal : A d'autres, popo. Căldărușa, asta-i. Nu-ţi 
ajungeau paralele. 

Azi, Blidariu se înverșunase și îl ataca, cu o vervă 
diabolică, 

— Zadarnic ai ajuns la medicină, niciodată n-ai să 
fii om de știință. 

Ce tip vulgar și filosoful ! Purta mustăţi mari. Filosof 
cu mustață de parlagiu, cine dracu a mai văzut ? Capu-i 
era prea mic, cu fruntea dreaptă, maxilarele de pradă 
şi buzele pofticioase, parcă mereu ar fi rivnit la o tavă 
cu baclava. Şi nasul lung... Nici nasul de pupăză al lui 
Bulbuc, nici nasul pompă a lui Badea, ci un nas ascuţit, 
parcă-ar fi fost tăiat în lemn, nasul lui 'Țăndărică. 

— Voi susține pînă la moarte, răspundea Manoil, că 
păcatul se trage de la individ. 

— Individul e dușmanul vostru, al colectivităţii teo- 
logice. 

Supa de cartofi din farfuria popii căpătase deasupra 
o coajă subțire, în timp ce Blidariu se servea a doua 
oară cu ghiveci. El îl comandase. Îi plăceau mâîncările 
complicate, grele, cu multă grăsime. Minca lacom, ples- 
căind cu gura plină şi înghițind cu zgomot. Lui Leluţ 
îl era greață de lăcomia și de nesimțţirea filosofului. Cînd 
va fi el de gardă, are să i-o facă, are să comande un 
meniu ușor, lacto-vegetarian. Felul întîi, ridichi cu unt; 
mazăre sote, al doilea ; al treilea — lapte cu griș, și apoi, 
fructe. Să vadă atunci ce va face mîncăul. 

Discuţia se întinsese la toată masa. 

— Popa are dreptate, susținea Bratu. Colectivitatea 
română... 

— Sînt de acord, în principiu, şi cu popa și cu Bratu, 
confirmă 'Țepeluş, și o dată în viaţa mea, de acord chiar 
cu Orman. Numai că eu extind noțiunea de colectivitate 
la omenirea întreagă. 

— Numai individul poate efectua răzvrătirea morală 
împotriva tradiţiei, susținea Blidariu. Numai individul 
poate judeca pe socoteală proprie. El reprezintă spiritul 
de iniţiativă şi de reformă. 

— Vorbeşte în tine un orgoliu de care nu te credeam 
capabil, spuse popa Manoil. 

Leluţ, care asculta cam» în batjocură inutila discuţie, 
deveni atent. Orgoliul, un cuvînt care începuse să-l ob- 
sedeze. La început îl reţinuse întîmplător, din spusele lui 
Magheru. De atunci, mintea lui parcă îl tot ciocănea, ca 
să-i caute puteri şi sensuri de folos. Iată acum cuvîntul 
şi în gura popii Manoil, ca păcat al individului împo- 
triva colectivităţii. 

— Ascultaţi şi pe profesorul Orman. 

— Ala-i mistic religios, se repezi Leluţ și izbucni în- 
tr-un ris forțat. 

Aici, popa se ţinea dîrz, 

— Cum, lucrările lui asupra hipofizei şi asupra gli- 
cemiei sînt opere mistice ? 

— Mofturi... şi Leluţ ridică dispreţuitor din umeri. 

Leluţ nici nu cunoştea lucrările lui Orman, dar Ur- 
lieşu, taxîndu-l de paranoic, îi categorisise şi lucrările. 

— Vă spun eu că el va vindeca diabetul... insista 
popa. 

— Fugi, popo... nu vorbi prostii. 

— Voi sînteţi porniţi împotriva lui, fiindcă Orman 
e naţionalist, interveni şi Bratu. 

— Numai la noi în țară se poate întîmpla așa ceva 
— îl luă Blidariu peste picior — ca lucrările ştiinţifice 
să fie judecate potrivit criteriilor politice şi de credinţă. 
Orman este lansat de două tacme costumate, a popilor 
în giubee, și a naționaliștilor în cioareci. 

— Și, totuşi, Orman e un om de geniu, susținea 
Manoil. 

— Uşor e să operezi o hernie, operaţie, pe care mi- 
lioane și milioane de oameni au făcut-o înaintea ta... 
dar să dai ceva cu mîinile tale, cu capul tău... spuse 
Bratu. Or, mîinile profesorilor noştri sînt întinse numai 
spre cîştig. Dar iată că unul de-ai noștri dă, dăruiește... 

Mare demagog și Bratu. Frecventa întrunirile, îl 
asculta pe Iorga, stătea gură-cască pe la parlament și își 
însușise anumite gîndiri bune de speculat. 

Cîștig, bani, daruri. 

Şi privea de jur-împrejur. Erau zece interni. Dintre 
ei, nu-i cunoștea temeinic decît pe Badea şi pe Bratu. 
Pe Badea, colegul lui de serviciu, și pe Bratu, gălăgiosul 
naţionalist. Dar oare ceilalți ? În sufletul lui se răsuci 
un gînd răutăcios. Să-i pună la probă, potrivit planului 
său de a situa oamenii. Un psihanalist are totdeauna la 

îndemînă mijlocul să dezvăluiască- întreaga făptură a 
sufletului, din inconştient și pînă în gîndurile cele mai 
reflectate. 

— Fraţilor, cine vrea să facă o gardă în locul meu ? 

Convorbirea cea frumoasă se frînse. 

— Ce gardă ? întrebă cu ochi sclipitori Andronic. 

— E vorba să mă trimită profesorul la Paleologu... 

— La fostul ministru ? întrebă Teodorescu Titi. 

— Chiar la el. 

— E rost de „biștăreală“... completă Bohociu. 

Cum li se verifica inconştientul ? Prin sclipiri lacome 
de ochi, prin cuvinte ţigăneşti. Dintr-o dată el se izolase 
de grup. Demonstrația era făcută. O parte dintre ei nu 
trăiesc decât pentru cîştig. De altfel, așa e în firea lu- 
cerurilor, ca şi Mladin, ca și Botez. 

— Bine, fraţilor. 

I se păru însă că acest „fraţilor“ suna rău. Prea multă 
egalitate, prea îi ridica la nivelul lui sau îl cobora pe el 
la nivelul lor. Să se corecteze odată de acest prost obicei. 

— Atunci, dragii mei... 

Dragii mei, dragă, erau vorbele întrebuințate de Trăi- 
staru cînd vorbea cu subalternii. Așa trebuia să facă şi 
el. Și repetă : 

— Atunci, dragii mei, am să vă ţin în curent. Mai 
bine să faceţi cu rîndul, doi ziua, doi noaptea. 

Și schimbînd cursul discuţiei : 

— Ai tu, părinte, dovezi că Orman a găsit ceva nou 
în tratamentul diabetului ? - - 

Eventuala descoperire a profesorului Orman l-ar fi 
costat mult. Cu toată diferența de vîrstă, de generaţie şi 
de interese, el nu putea admite ca Orman să facă o aşa 
de mare descoperire. Cercetările asupra hipofizei, mai 
du-te-vino... Cercetări pe animale, pierdute între zecile 
și zecile de lucrări de erudiție. Dar un tratament împo- 
triva diabetului ar fi revoluţionat lumea întreagă. 

Manoil căuta să fie cît mai obiectiv. Orman era un 
om închis, tăcut, stăpînit de o singură patimă : antise- 
mitismul, care pentru el rezolva totul pe plan politic. Nu 
era un om agreabil, nici prietenos, nici simpatic, dar în 
știință era formidabil. 

— E un caraghios, îl întrerupse Blidariu cu cruzime. 
Ce fel de om de ştiinţă, dacă e credincios ca o babă ? 

— Argumentele lui sînt doveditoare. El susține că 
sufletul e dincolo de creier. 

— Eu cred invers. 

— Te contrazici, Blidariule, continuă popa Manoil. 
Acum cîteva zile susțineai teoria lui Freud. 

Blidariu clipi din ochi prins în încurcătură. 

— Fără îndoială... 

— Şi parcă era vorba de autonomia sufletului ? 

— Ei, popo, e grea știința şi filosofia... zeflemisi el, 
ca să scape din încurcătură. 

Leluţ se bucura. Cel mai lesnicios procedeu, ca să 
abaţi lovitura directă, este ironia și aroganța. Tocmai 
atunci intră Tinca, servitoarea, bosumflată. 

— Domnişorule Leluţ, o cucoană... Şi imediat recti- 
fică, cu necaz şi dispreț: Una de aia de la „pod“ vă 
caută. 

Un hohot de ris însoţi vorbele Tincăi. 

— Bravo, Leluţ... Cu de-astea te-nvirteşti ? 

Leluţ îi străfulgeră c-o privire amarnică. Cum îndrăz- 
neau să-l bănuiască pe el? El, c-o tîrfă de la pod? 

— A, da, știu... e o clientă trimisă de Leonin. 

Și, apoi, parcă împrumutînd obrăznicia lui Bulbuc, 
binevoi a spune, cu un gest de dispreţ: 

— V-o trec dacă vreţi. 

— Da, spuse şi Tinca, zice că domnişorul Leonin a 
trimis-o. 

— Să intre în camera mea. 

— Iată iubirea, popo... exclamă Blidariu. 

În vorba lui umflată se vedea mulțumirea de a fi 
găsit prilej să cotească o discuţie cam încurcată. 

Uşa coridorului în care mîncau internii se deschise 
şi cînd femeia intră îşi deteră seama cu cine aveau de-a 
face. Îmbrăcată elegant, dar de prost gust, avea în cap 
joben negru cu pană verde, rochia ca pruna și o redin- 
gotă neagră, strînsă pe talie. În faţa băieţilor, nu-și pierdu 
cumpătul, părea chiar îndrăzneață. Ochii ei mici, verzui, 
erau prinşi în pleoape spînatice, iar pe faţa-i galbenă, 
sulimanul, în strat gros, părea o tencuială scorojită. 

— Domnul doctor Leluţ ? 

— Eu sînt. 

— M-a trimis doctorul Leonin c-o scrisoare. 

Onoarea lui Leluţ era salvată. Totuşi, ca să-şi dove- 
dească superioritatea, porunci aproape brutal : 

— Treci şi m-aşteaptă în odaia mea... şi-i arătă uşa. 

— Frate Leluţ, s-o tapezi bine. Astea cîştigă... 

— Iată individul desprins din autoritatea spirituală, 
făcu Manoil sever. 

— Lasă, popo, nu ne mai face morală. Noi ne price- 
pem mai bine la treaba asta... spuse Badea brutal. 

Leluţ se ridică, iar Blidariu se luă după el. 

— Dragă Leluţ, îi șopti el, dacă e sănătoasă, trece-mi-o 
mie la sfîrşit. 

— Bine. Aşteaptă-mă... şi rise. 

Mavru îl trase de o parte pe Leluţ : 

— Hai să facem popii o farsă. Să i-o aruncăm pe cap. 

Leluţ dete din cap. Astfel de farse erau departe de 
preocupările lui. În odaie, picior peste picior, femeia îl 
aștepta fumînd. 

— Ei, cum stau lucrurile ? 

— Eu dau declaraţie, așa cum mi-a cerut Leonin... 
că i-am plătit lui Tomaziu douăzeci de lei să-mi dea 
drumul de la pod. Îmi scotea mereu „pozitive“, dar cum 
am uns osia, au reușit „negative“. 

— Şi tu erai curată ? 

— Mă jur că sînt cinstită... și puse mîna pe piept. 

Îţi venea să rizi fără voie. Ce rost avea cuvîntul cinste 
în gura unei prostituate ? 

— Pin’ ce n-am dat douăzeci de lei, n-a vrut. S-a 
umplut, licheaua, de parale. 

— De aia a încremenit la pod de atîta vreme şi nu 
rotează ca ceilalți interni. 

— E învoit cu Riţa, putoarea de supraveghetoare de 
la pod. 

Cinismul femeii nu-i displăcea, dar trebuia să ter- 
mine mai repede, altcum ar fi început vorbele dincolo. 

— Şi acum? 

—- Acum vreau s-o trec în locul meu pe Miţa. 

— Care Miţă ? 

— Una, tot de la noi, din Fundătura Moşilor. 

Mintea lui Leluţ făcu un creţ. Fundătura Moşilor. 
Bordelul de acolo. Și asta l-o fi agrăit. 

— Eşti din Moşilor ? 

— Da. 

Și imediat continuă : 

— Miţa asta e cea mai ticăloasă cutră. Mi-a luat 

peştele. 

Lui Leluţ îi veni să zimbească. 

— Pe peştele meu îl cheamă Fane. Îi zice și Domni- 
şoru. Fănică Domnișoru. N-aţi auzit de el? Miţa mi l-a 
ginit. 

Ce expresie şi ce îndirjire. Un colţ al gurii, tras în sus 
pe obrazul osos, dezvelea niște dinţi galbeni de tutun, din 
care lipseau doi chiar la mijloc. 

— Şi acum ea e bolnavă, e „pozitivă“... jur la sufle- 
tul meu. Tomaziu şi cu Riţa i-au scos „negativ“. Și dom- 
nul Borşaru... 

— Cine-i domnul Borșaru ? 

— Comisarul de moravuri. 

Încurcătura în care se vedea intrat avea ceva sinistru. 

— Şi Borșaru face pe prostul. Dar o da dracu să 
plece, că pun eu copoii pe ea și „ţuruc“ la pod. Am și 
eu oamenii mei. 

Şi ridea. Ce ris groaznic. Numai creţuri pe obrazul 
veşted şi flasc. Umerii îi erau căzuţi ; iar pe sub rochia 
ca pruna se desena un bazin larg, osos, cu colţuri ca de 
mobilă. Cine putea să se simtă atras de o astfel de 
femeie ? Blidariu... răspunse ecoul dintr-o ascunzătoare a 
sufletului. 

— Dau... mai dă şi Petruţa, mai dă și Tita... astea 
toate-s de la noi, din Moșilor. De la toate a luat Tomaziu 
parale. Nu ungi osia, ești pozitiv ; ai uns-o, ești negativ. 
Mai mult, peste noapte ai devenit fată mare. 

— Dă declaraţia. 

Femeia se așeză să scrie. 

— Ce să scriu ? 

— Subsemnata... Cum te cheamă ? 

— Marta. 

— Marta... se miră Leluţ; şi parcă nu-i venea să 
creadă. 

Acesta era nume de fată, amantă, mamă, nu de pros- 
tituată. Ar fi vrut să-i găsească un temei de viaţă, dar 
cu neputinţă. De sub jobenul caraghios cădeau lațe prost 
vopsite, aurii, pe alocurea roşiatice. Buzele îl păreau 
lăcuite cu minimum, iar nasul gras și plin de puncte 
negre. Și cum stătea picior peste picior, își dezgolise 
gleznele pînă-n pulpele moi, subțiri și parcă putrede. 

— Marta, și mai cum ? 

— Marta Maghiaru. 

O piedică se împleti în răsuflarea lui Leluţ. 

— Poate Magheru ? 

— Nu, Marta Maghiaru. Tata era din Ardeal. 

Tatăl ei ! Ciudat mai suna cuvîntul tată... 

Prin pardesiul desfăcut se întrezăreau sînii fleșcăiți 
şi pîntecul lăbărţat. Sigur că n-avea corset și nici pan- 
taloni. Din interes profesional. 

— Nu ai vreo rudă Magheru ? 

Cum ar fi vrut să găsească în familia lui Magheru 
un asemenea specimen. Așa complex de inferioritate, da... 
Pe lingă el, numele lui Puţoi devenea o podoabă. 

— N-am nici o rudă. Mama și tata au murit. 

Aceeași stranie senzaţie. Mama, tata... Parcă n-ar fi 
fost medic și biolog, așa era de surprins. Tata și mama, 
pe buzele unei prostituate, pe buzele ei tivite cu vopsea, 
duhnind a vin prost și a tutun mahorcă. 

— Scrie... se răsti el. 

— Scriu. 

— Subsemnata, Marta Maghiaru, declar că am dat 
douăzeci de lei domnului intern Tomaziu. 

— Stai mai încet, n-am scris de mult. 

Leluţ se apropie de ea. Pentru scrisul acestei femei 
n-avea nevoie de Micul tratat de grafologie. Fără orto- 
grafie, mergea oblic cu rîndul, urcînd mereu. Scris nere- 
gulat, căznit, complet dezorganizat. 

— Scrie mai departe... Domnului intern Tomaziu, ca 
să-mi scoată rezultatul negativ. 

Mina femeii obosise. Făcea literele din ce în ce mai 
mici şi tremurate, iar ochii i se strîngeau în pleoapele 
fără gene, tivite de un cerc roşu. 

— Iscăleşte şi pune data. 

Acum să se descotorosească mai repede de ea. Și își 
aminti de Blidariu. 

— Uite ce e ... alături este un băiat... 

Femeia făcu ochiul : 

— E de-ai noștri ? 

— De-ai noștri. 

— Să vină. 

— Faceţi cum e mai bine... şi se miră de vocabular. 

Zestre din inconştient. Devenise ordinar ca şi femeia 
din faţa lui. În coridor, Blidariu aștepta. 

— E curată ? 

— Curată. 


— Să merg la sigur ? 

— La sigur... şi nu se simţea în voie. 

Cu toate că trupul său nu ducea lipsa mîngiierilor 
amoroase, vizita femeii acesteia de rînd îl tulburase adînc. 
Aceeaşi mustrare : pierduse o clipă de plăcere, prin hotă- 
rirea şi excesul lui de voinţă. Avea acum nevoie de un 


răstimp de tranziţie, prin care să ajungă la starea lui 
firească. 


Nimeri în camera lui Buhoiu. 

— Ce are contesa ? 

— O unghie încarnată. 

— Acum cu cine e? 

— Cu Blidariu. 

— Mi-a înșfăcat-o banditul... și Buhoiu scoase o înju- 
rătură. 

— Treci după el... spuse Leluţ și cobori în curte. 

Toată lascivitatea asta îl tulburase. Nu-și dădea seama 
ce se petrecea cu el. Inconştientul era de vină. Aceasta era 
singura explicaţie. Pe o bancă, lîngă un boschet, şedea 
popa Manoil. 

— Ce-i, popo ? Nu treci la rînd ? 

Ar fi vrut ca şi popa să aibă un inconștient încărcat 
cu imbolduri erotice, și izbucnind, să-i spurce rasa şi să-i 
facă de rîs credința. s 

— Cum de-ai permis ? îl mustră Manoil. 

Fățărnicia popii îl scotea din sărite. Bine procedase 
el. Prin acest desmăț, îl avea în mînă pe Blidariu. Ner- 
vos, începu să se plimbe prin grădină. Încetul cu încetul, 
se linişti. Trecuse criza. Atîtea evenimente care-l intere- 
sau şi de care trebuia să profite! El se deosebea de 
colegii lui, și ei toți îi erau de folos. 

La rînd era Blidariu, şacalul. Cine ştie ce complex 
de inferioritate i se trăgea din întîlnirea de azi... Dacă 
mîine i-ar strecura ideea că femeia era bolnavă ? Inima 
lui începu a se zbate în piept. Sifilisul! Ce complex de 
inferioritate. Să-l pîndească din întuneric spectrul nebu- 
niei. Să nu fie sigur pe scrisul lui. Să i se împleticească 
limba în gură, de frică... 

Cât îl ura! Dar mizerabilul era gazetar... Nu se putea 
juca ușor c-un gazetar. Era puternic şi avea mare nevoie 
de el. Trebuia să rabde pînă ce i-o veni bine. Dar pînă 
atunci, să-l ardă la meniu : ridichi cu unt, felul întâi ; al 
doilea, mazăre sote, şi apoi lapte cu griș, fructe... 

În localul prost aerisit, îmbiesit cu fum 
gros care întuneca becurile electrice, şi duhnind miros 
acru din pereţi şi tavan, Magheru izbutise să impună 
mesei comune o atmosferă de simpatie și voie bună. Ter- 
minase lucrarea și, drept mulţumire, invitase colaboratorii 
și internii serviciilor în care lucrase, la o bere. Pentru 
Leluţ, totul era pretext. Probă că alesese democraticul 
local, La carul cu bere, un fel de cîrciumă mai ară- 
toasă, în locul aristocraticului Capşa, cum s-ar fi cuvenit 
unei adevărate elite. Sau, poate din zgircenie ? Ce bine ar 
fi fost. Numai apoi aflase că băieţii preferaseră Carul cu 
bere, ca să fie mai la ei acasă. Și Magheru acceptase. 
Din demagogie. Încerca să se aibă bine cu subalternii, 
să-și facă popularitate. Ehei !... numai că se trezise cam 
tîrziu. Un altul, mai iscusit îi luase înainte. Un altul 
avea să-l scoată pe Urlieșu profesor. 

Leluţ refuzase invitaţia lui Magheru într-o formă 
foarte amabilă. Era chemat la o bolnavă în oraș, şi îi 
comunică lui Leonin motivul, cu rugămintea să-l scuze 
față de Magheru. Trebuia să indice un început de des- 
părţire, fiindcă nu era încă momentul să înceapă ostili- 
tatea. 

În afară de Leluţ, lipsea și Badea, care la ora aceasta 
alerga cu siringa în buzunar, pe la periferia Bucureş- 
tiului, după clienţi. Şi Buhociu și Teodorescu, înfundaţi 
pe la cine ştie ce pocher. Venise şi Bratu, dar lipsea 
Blidariu — şacalul praznicelor — care nu aflase de 
pleașcă. În schimb, erau de faţă Mreneș, zgîrcitul, adunat 
din întîmplare de pe drum, și Tomaziu, căzut ca Toma în 
crezul de la Niceea. De toţi, nouă. Printre ei, Cornelia 
Toporaş şi părintele Manoil. 

— Leluţ are dreptate, îi şopti Mreneș lui Leonin. Asta 
a pus ochii pe Magheru. 

Leonin tăcea. Îl indispunea prezența lui Tomaziu. 

Discuţia se aprinse în scurt timp. Bratu începu să 
batjocorească oamenii politici, iar ceilalți, pe oamenii de 
ştiinţă. Țepeluş repeta fraze stereotipe : prea mare nedrep- 
tate socială... o burghezie incapabilă să soluţioneze marile 
frămîntări care agitau poporul românesc, un capitalism 
abuziv... 

Țepeluş nu era un om antipatic, era un coleg, priete- 
nos şi totdeauna cu surisul pe buze [...] Dindu-și parcă 
seama că prin tonul lui agresiv îl ataca şi pe Magheru, 
om din altă clasă socială, schimbase macazul discuţiei. 
= N-avem adevăraţi naționaliști. N-avem oameni poli- 
tici devotați țării. N-avem oameni de acțiune. În stră- 
inătate, se găsesc... 

Magheru zîmbi cu indulgență. 

Astfel par lucrurile în perspectiva depărtării, dar 
oamenii sînt pretutindeni la fel de diferențiați sufletește. 

Fepeluş se întăritase grozav. El citea zilnic ziarele şi 
era în cunoștință de cauză, ştia opiniile curente din apus. 

N Domnule doctor, mă adresez dumneavoastră, aţi 
călătorit atit de mult. Nu credeţi că măreţia unui om se 
măsoară după pasiunea lui pentru adevăr ? întrebă Manoil. 

Taa Nu, îl contrazise Tepeluș. Măreţia unui om se 
măsoară prin puterea lui creatoare. 

— Moft... Prin avîntul de ridicare a ţării... sări Bratu. 

e Ca Eu cred că prin avîntul şi generozitatea lui, își 
dădu şi Leonin părerea. 

Şi privirea îi fu la Tomaziu. Una-i vorbea gura, alta-i 
spunea sufletul. Îl ura pe Tomaziu. Cum era să i-o cedeze 
pe Lia, din spirit de generozitate ? 

„— Mă bucur găsind sub o diversitate de păreri aceeaşi 
unitate de gîndire. Fiindcă reduceţi totul la om, după ada- 
gio grec, singura măsură — spuse Magheru. 

i Leonin privea într-una la Tomaziu. Noroc că duşmanul 
lui se găsea de cealaltă parte a mesei şi bea bine, împre- 
ună cu Andronic şi Buhociu, ţap după tap, fără să fie 
deloc interesat de discuţia inițiată de părintele Manoil. 

— Datoria omului este de a se stăpîni, de a supune 
autorităţii spirituale toate gîndurile, toate sentimentele 
şi toate actele lui... continuă popa. Bossuet... el este ade- 
văratul gînditor social. 

Leonin aruncă, fără vrere, o privire de control asu- 
pra-și. Așa proceda oare el? La urma urmei, de unde şi 
pînă unde să fie el robul gîndirii lui Manoil? Fiecare 
înțelege viaţa în felul său. 

„_— Căci toată greșeala, și tot păcatul, de la trufia 
individului se trage. 

Popa vorbea parcă în pofida lui Leonin, dar acesta 
nu se mai supără. Găsise răspuns neliniştitoarei întrebări, 

răscolite de Manoil. Popa aducea în discuţie argumente 
simple, cărora însă prezența lui Magheru le dădea cheză- 
şie de adevăr. | 

— Dragă părinte, luă cuvîntul Magheru, gîndul dumi- 
tale este în perfectă potriveală cu rasa, pentru care exis- 
tenţa echivalează cu unitatea. N-am încotro, sînt biolog... 
și ideea schimbării prin evoluţie face parte din făptura 
mea, ca şi acidul carbonic pe care-l expir. Profit de 
absenţa lui Leluţ, care mă urmărește strîns să-mi noteze 
repetițiile şi contrazicerile... şi insist, încă o dată, eu cred 
că totul trebuie înţeles prin marele principiu al muta- 
ţiilor... Morgan vede, în toate actele evolutive, anumite 
schimbări mecanice în cromozomi. Fenomenul e de pro- 
porţii mai largi, dar asta ne-ar duce prea departe. 

Aceeași vorbă simplă, cumpătată, cu sunet cald, mlă- 
diu, în timp ce ochii, adumbriţi, se lămureau într-un 
surîs luminos. Toată societatea deveni din nou atentă la 
cele spuse. Chiar şi Tomaziu, Mreneş și Buhociu uita- 
seră de bere ; iar Leonin nu se mai preocupa de Tomaziu. 

— O lume lipsită de critică şi de răzvrătire e impo- 
sibil de conceput. Și nu fiindcă ar cădea în apatie şi imo- 
bilitate... De asemenea, o lume lăsată pradă simțului indi- 
vidualist al insului ne va duce la haos și nebunie, cu toate 
că viaţa, în fiecare ins, cere toate puterile lumii, după 
cum imboldul sexual cere toate femeile pămîntului. 

— Care ar fi piedicile ? 

— Înseşi tipurile constituţionale ale categoriilor de 
oameni. Răzvrătiţii cred că schimbă lumea ; fixiştii, c-o 
imobilizează... 

— Atunci, dac-am înţeles bine, spuse Leonin, fiecărui 
grup de oameni i-ar corespunde natura lucrării. Primii 
dau caracterul necesar al lui homo faber ; ceilalți, formele 
estetice ale lui homo aestheticus... Lucrarea folositoare la 
homo faber, lucrare estetică la homo aestheticus. 

— Dragă Leonin, ajungi la partea cea mai dificilă a 
problemei care mă frămîntă. Luciditatea mea e şovăitoare, 
dar bunăcredinţa, nu. Lucrarea nu e decît un test pentru 
a intui omul. Omul rămîne însă măsura, după vechea 
definiţie a lui Protagoras. Oamenii nu sînt la fel. 

— Așa e, domnule doctor, încuviință şi Bratu, ine- 
galitatea raselor. 

— Nu, dragă Bratule. Gobineau nu mă poate convinge 
cu nimic despre superioritatea rasei nordice. Somaticul 

e un criteriu prea relativ pentru a ierarhiza oamenii. De 
altfel, e şi greu de ierarhizat. Eu vorbesc de diferențe, 
nu de trepte de înălțare. 

— Să existe oare tipuri constituţionale diferite ? 

— Da. Tipuri — sufletește diferenţiate prin puterea 
mutaţionistă. Lucrarea omului este, de fapt, o mărturisire. 
Homo faber foloseşte utilul. El cucereşte pămîntul, supune | 
sclavi, creează idoli polițiști... Homo aestheticus folosește 
priveliștea. El întreprinde călătorii în fantastic, stăpînește 
toți oamenii şi întreg pămîntul, fără să-l fi cucerit. El 
respinge idolii și e ateu... 

— Dar noi în care grup ne găsim ? rînji chipul de 
girafă a lui Mreneș. 

— Sint şi oameni statistici, care trăiesc din gîndurile 
şi sentimentele celorlalți... 

— Simt, domnule doctor, că n-aţi epuizat clasificaţia... 
spuse Manoil. 

— Mai rămîne grupul celor care se scot şi se înalță 
din biologic... Folosesc sau nu folosesc utilul, ei depășesc 
priveliștea lumii, fac sau nu fac lucrări... lucrarea lor 
cea mai mare e însăşi făptura lor. 

Tocmai atunci intrau pe ușă Urlieşu cu Leluţ. 

— Doctorul Urlieşu, exclamă Leonin cu entuziasm. 
Ce s-o fi întîmplat ? Să părăsească el laboratorul la ora 
asta? Mă duc să-i invit la noi, și plecă în întîmpinarea 
noilor sosiți. 

— Mulţumesc, răspunse Urlieșu fixîndu-l între ochi. 
Noi avem de discutat o chestiune științifică... și Leonin 
avu impresia că Urlieșu îl priveşte cu ură. 

Leluţ își aranja cravata în oglindă. Peste 
o oră avea să dea ochi cu Buteanu. Ședinţa pentru dis- 
trugerea unui om trebuie bine regizată... îi spusese Urlieşu 
şi el trecuse aceste cuvinte memorabile în carnet. 

Regizare, regie... Îndeletnicire din lumea filmelor, dar 
cu cîtă potriveală pentru ceea ce voia el! 

— Ar fi bine să-l aveţi de partea noastră și pe 
Buteanu, îi spusese încă Urlieșu. 

Uşor de spus, dar cum? Greu să te apropii de cel 
mai nesuferit profesor. Urlieşu îi citi parcă în gînd. 

— Buteanu e un escroc și o lichea, dar are priză asu- 
pra publicului. 

Şi asta merita un rînd pe notes. Poţi fi escroc și 
lichea, dar să ai priză asupra publicului. 

— Pe Cartian îl avem, spuse Urlieșu rizînd. Cartian 
e împotriva mea, fiindcă îl susține pe Magheru. Dar el 
e un copil cu barbă, îl putem duce cum vrem. 

— Credeţi ? 

— În privinţa asta, să fii fără nici o grijă. Am vorbit 
cu asistenții lui, cu Virnav și cu Dimitriu, 

— Și profesorul ce-a zis ? 

— Aceştia doi îl duc de nas, fiindcă-i agită pe dina- 
intea ochilor flamura roşie a probităţii ştiinţifice. Impor- 
tant e să-l avem pe Buteanu. 

— Eu am presa, pe Blidariu. 


— Blidariu nu-i destul de bun pamfletar. Ne-ar trebui 
unul mai vajnic. 

Urlieșu era prins cu totul în campania împotriva lui 
Raică. Leluţ nu crezuse că-l va putea înverșuna așa de 
uşor. 

— Cu aceştia doi... în special Buteanu, mergi la sigur. 

Avea dreptate. Buteanu era un nume-tunet asupra 
publicului. Ce folos de lucrările lui Magheru ? Ce folos 
de erudiția lui Urlieşu? Mai mare priză avea asupra 
publicului numele lui Nae Trăistaru, cu operațiile lui de 
apendicită şi hernie, decît Magheru, omul cu pretenția 
gîndirilor superbe, şi decît formidabilul Urlieşu, cărtu- 
rarul retras în bîrlogul ştiinţei. 

— Va trebui să te duci la Buteanu. 

— Eu? se miră Leluţ. 

— Da, dumneata. 

Gîndul lui Leluţ fu la Leonin. Pentru afaceri de aces- 
tea, de poliție şi de salon, Leonin era ambasadorul său. 
Dar Urlieșu îl ţinea de scurt. 

— Va trebui să te duci personal. 

— N-aş putea spune că această vizită mă umple de 
bucurie... îşi mărturisi Leluţ gîndul. 

Nici Urlieşu nu-l putea suferi pe Buteanu și-l înţele- 
gea pe Leluţ. 

22 — Chinuiţii nemuririi 


— Tocmai fiindcă-l urăști — cum de altfel şi merită — 
tocmai fiindcă-i ursuz și infam, vizita trebuie s-o faci 
dumneata, Leluţ. 

Era de înţeles pentru ce insista Urlieşu atît de mult. 
Nu era puţin să dai ochi cu Buteanu. 

— Pentru interesul dumitale, pentru educaţia dumi- 
tale... 

— Pentru educaţia mea ? repetă Leluţ. 

— Da. Pentru ceea ce se cheamă relaţiile cu oamenii. 

— Relaţiile cu oamenii ? 

Urlieşu lăsase eprubeta în stativ și acum vorbea prie- 
teneşte : 

— Nu poţi ajunge, nu poţi face nimic în lume, fără 
relaţiile cu oamenii. 

Cum să se prezinte în fața lui Buteanu, a teribilului 
Buteanu, lingă care nu trăia un asistent, nici un prepa- 
rator ? Dar gîndul lui Urlieşu îl ținea de scurt. 

— Ai încă în dumneata acea sfiiciune țărănească, 
suferi de un complex de inferioritate. 

Leluţ își simţi ochii în pulbere şi obrajii în jar. Iată 
că şi el suferea de un complex de inferioritate și încă 
unul legat de obîrşia lui țărănească. 

— Ei bine, ţăranul român e un timid, suferă de un 
complex de inferioritate colectiv. 

Vorbise puţin dar hotărît. Timiditatea poporului 
român ? Mai auzise el asta. Parcă de la Blidariu, parcă 
de la Ioana Stamatu. Dar numai acum, din rostul lui 
Urlieșu, trebuia luată în seamă. 

— Tocmai de aceea te oblig pe dumneata să-l cap- 
tezi pe Buteanu. Este o dublă experienţă. Îţi stabileşti 
relaţii şi îţi învingi timiditatea. 

Leluţ plecă convins. Totdeauna avea ceva de profitat 
de la omul care-i dibuise un complex de timiditate, legat 
de specificul ţăranului. 

Îmbrăcă costumul cel nou, puse o cravată asortată 
şi porni grăbit. Vizita la Buteanu valora o probă. Tre- 
buia să smulgă din suflet iarba rea a sfiiciunii. Timidi- 
tate țărănească! Dacă o descoperise Urlieşu, cu sigu- 
ranţă că aşa era. 

În Piaţa Victoriei, se urcă într-un taxi. De cităva 
vreme, făcea drumuri foarte dese cu mașina, nu din 
snobism și nici din grabă, dar numai ca să lupte împo- 

triva zgîrceniei. Un luptător porneşte războirea mai întîi 
cu sine. Da, în sufletul său exista un complex de infe- 
rioritate. £ 

Maşina opri chiar la poarta institutului. Coborî sprin- 
tenel, ca Trăistaru. Apoi îşi potrivi gestul elegant cu care 
profesorul scotea banii din buzunarul vestei, plăti şi urcă 
repede scările. Inima i se zbătea dureros în piept. Pe 
Buteanu îl urmărise rareori la curs, fiindcă profesorul 
n-avea legătură cu auditoriul său. Vorbea o limbă încîl- 
cită, cu expresiuni ardeleneşti factice, de care nu se 
putuse dezbăra o viaţă întreagă şi, ursuz la suflet, nu 
te făcea să profiţi şi nici nu te atrăgea cu ceva. Prepa- 
ratori şi asistenţi nu puteau trăi lîngă el, ci numai un 
servitor bătrîn şi corupt, celebrul Gavrilă, pe care îl 
cumpărai la examen ca să-ţi strecoare fițuica cu diag- 
nosticul. Gavrilă, bătrîn şi ticălos cum era, ştia, ca şi 
stăpînul său, tot. Cum trage lăutarul cu urechea și-l 
cîntă pe Bach, aşa și Gavrilă își însușise ştiinţa profeso- 
rului. De altfel, şi Orman lucra numai cu laborantul, și 
Urlieșu la fel. Urlieșu, de frică să nu fie prădat. O măr- 
turisise singur. Dar Buteanu, pentru ce ? 

Inima lui continua să bată năvalnic cînd să intre în 
laboratorul sinistru + unde Buteanu, împreună cu beţi- 
vanul Gavrilă, lucra. Emoţia de care pomenise Urlieşu 
era mai mult decît timiditatea, era un sentiment deose- 
bit, din care reiese admiraţie. El, care fără nici o frică 
putea deschide pîntecele oamenilor, putea cotrobăi prin 
creierii lor, putea amputa picioare și mîini, tremura acum 
la ușa lui Buteanu. Bătu. Nici un răspuns. O clipă îi 
veni să se întoarcă din drum, apoi îl îmboldi porunca lui 
Urlieșu. Să învingă timiditatea țărănească. Hotărit, des- 
chise ușa şi intră într-un laborator mare, pe care nu-l 
cunoştea, gol, cu perdelele trase, prin semiobscuritatea 
căruia dibuia mesele, scaunele, dulapurile, totul cu un 
aspect vetust, fantomatic. Încotro s-o ia? La dreapta, la 
stînga ? Se simţea stînjenit şi parcă umilit. Sentimente 
ciudate îi agitau sufletul. Cît de mult îl ura în clipa 
aceasta pe Buteanu, îl ura fără nici o noimă. Absența 
profesorului din laborator i se părea o desconsiderare, 
o umilință. Susceptibilitatea lui țărănească se simţea jig- 
nită la cea mai mică contrarietate. I se părea o batjo- 
cură ca nimeni să nu-l întîmpine și să orbecăiască singur 

prin încăperea în care soarele, filtrindu-se prin perdelele 
de pînză, dădea un aspect de muzeu. Împotriva acestuia 
va trebui să ducă el o campanie serioasă. 

Cuvîntul campanie suna frumos. Și îl notă în minte 
înainte de a-l trece în notes. Zîmbi. Notesul lui era o 
armă puternică. Bătu în ușa din dreapta. O voce răgușită 
întrebă : 

— Cine-i ? 

Vocea lui Gavrilă. Intră. Încăperea duhnea a ţuică și 
a tutun prost. Duhoarea lui Gavrilă o depășea pe aceea a 
reactivilor. 

— Pot vorbi cu domnul profesor ? 

Lui Gavrilă îi sticliră ochii în cap. Să vorbeşti cu 
domnul profesor, se solda totdeauna cu un bacşiș. 

— Domnul profesor e în laborator. 

— Unde? 

— În cealaltă parte. 

Leluţ se surprinse invidiind lucrul lui Gavrilă. Parcă 
beţivanul era stăpînul atotputernic al încăperilor acestora 
atît de bogate în material științific, instrumente, aparate 
şi mai ales gînduri. 

— Ce lucrezi aici ? 

— Facem grefe de embrioni. 

Leluţ trebui să recunoască dureros că între vorba 
purtată împotriva lui Buteanu și realitate era o mare 
deosebire. Infect, nesuferit și chiar escroc putea el fi, 
dar grefa de embrion era o realitate, aci sub ochii lui. 
Grete de embrioni ? Prin urmare, ca Speemann... Lucra- 
rea estetică. Cît era Urlieșu de formidabil, nu încerca așa 
ceva. 

— Facem grefe de embrioni pentru cancer. Profesorul 
vrea să-l doboare pe Conheim. 

Chiar şi pehlivanul acesta vorbea limba profesorilor 
şi le cunoștea tehnica. 

— Aș vrea să vorbesc cu domnul profesor. 

— Domnul profesor lucrează, e ocupat. 

Leluţ îi puse în mînă o monedă de doi lei, de-a drep- 
tul, fără nici un ocol. Imediat, Gavrilă uită de lucru, de 
grefele de embrion, de teoria lui Conheim și de micro- 
scop. Se ridică de la masa de lucru şi-i făcu cu ochiul 
lui Leluţ. 

— Vino după mine. 

Străbătură laboratorul cel mare şi, fără să bată la ușă, 

Gavrilă intră. Se auzi vocea piţigăiată a lui Buteanu cer- 
tînd laborantul. 

— Iar te-ai îmbătat, Gavrilă. Am să te dau afară... 

De treizeci de ani, Gavrilă auzea mereu aceeași vorbă, 
de treizeci de ani știa că are să fie dat afară, zilnic lua 
bacşiș, și lucrurile mergeau strună. 

—  Miroşi a rachiu. Pfui... se piţigăi şi mai tare vocea 
lui Buteanu. 

Și Gavrilă, drept răspuns la admonestare : 

— Un domn student vrea să vă vorbească. 

— Ce vrea cu mine ? Să-l trec pe pomană... 

— E trimis din partea Societăţii studenţilor în medi- 
cină. 

— Să intre, să intre... auzi Leluţ numaidecît. 

Tristă constatare faci la fiecare contact cu măririle. 
Ca individ n-avea nici o trecere, numai ca exponent al 
Societăţii, El dorea ca singur să însemne ceva. 

Gavrilă ieşi de la profesor, îi trase iar cu ochiul, apoi 
scutură pumnul de cîteva ori, adică: ţine-te bine, fii 
tare... și se întoarse fericit la grefele de embrioni, cu 
pataca de doi lei în buzunar. 

— Ia loc, domnule coleg, spuse Buteanu fără să-și 
desprindă ochiul de la microscop. 

Era singurul profesor cu tradiția şcoalei germane, 
spunea studenţilor : domnule coleg. 

— Domnule profesor, o cauză mare mă aduce la 
dumneavoastră, începu Leluţ solemn, după planul făcut 
de acasă. 

— Ce e? întrebă Buteanu fără să se deranjeze nici 
de data aceasta. 

— O cauză morală. 

Buteanu îşi strimbă într-o parte mustaţa neagră, apoi 
mormăi : 

— Morala, morala... Ce are a face morala cu știința ? 

Urlieșu avea dreptate. Omul acesta era amoral. 

— Nu știu dacă aţi citit ziarele din săptămîna 
aceasta... 

Buteanu găsise parcă ceva important pe lamă, căci se 
zgîrcise cu toată fața pe tubul microscopului. 

— Eu nu citesc niciodată ziarele, n-am timp... abia de 
răzbesc cu revistele. 

Acum, parcă urma de sfiiciune se risipise din sufletul 
lui Leluţ. Ce ușor se acomoda celor mai variat” şi dificile 

situaţii. Vorba lui Buteanu nu-l mai speria. Un om ca toţi 
oamenii, unul din nenumăraţii lucrători cu microscopul. 

— Domnule profesor, de cîteva zile toate ziarele sînt 
pline de reclama unui individ, un oarecare Raică ; sus- 
ţine că a descoperit un ser împotriva gonoreei... 

Buteanu ridică ochii de la microscop. Fără ochelari, 
schimonoseala feţei i se localiza la ochi. Clipea mărunt 
şi pielea îi era numai creţuri. Pe rădăcina nasului stătea 
călare brazda roşiatică a zvicherilor. 

— Ce ziceţi despre asta, domnule profesor ? 

— Un prost... spuse Buteanu și dete disprețuitor din 
mini. 

— Sau, mai degrabă, un escroc... completă Lelut. 

Chipul lui Buteanu era o urzeală de crețuri negre, în 
care ochii agitau nişte lumini vesele și ironice. 

— Un prost, un mare prost... și începu să vorbească 
despre gonococ. 

Nu se mai gîndea la microscop şi la preparatele lui. 
Nesuferitul Buteanu, care era la curs aşa de încîlcit, 
găsise uşurinţă la vorbă. Erudiţia lui-era de alt soi decît 
a lui Urlieşu, nu dobiîndită din cărţi, ci trăită, ca militarul 
care a făcut războiul și povesteşte despre lupte ca despre 
niște întîmplări vii, trăite de el. Buteanu pare-ar fi cres- 
cut alături de microbi, ca un dresor care de mic a 
cunoscut leii, tigrii și panterele din menajerie. 

— Acela-i un prost, domnule coleg, un mare prost. 
Ce spun prost ? E prea puţin... e dobitoc, măgar. 

Leluţ se simţea acum chiar bine, nespus de bine, în 
vastul laborator al lui Buteanu, printre microscoape, 
etuve, eprubete şi cuști cu animale. Și sala de operaţie 
a lui Trăistaru te mulțumește, cînd simţi trupul unui om 
în mîinile tale, dar în laborator, luptînd cu microbii prin 
intermediul cobailor, șoarecilor şi iepurilor, puterea ţi se 
amplifică. 

— Noi, studenţimea, vrem să luăm o atitudine. 

— Ce atitudine ?... îi opri Buteanu vorba. 

— Să arătăm că nu ne asociem la o astfel de infamie. 

Lui Buteanu îi crescură ochii de mirare. 

— Dar cine vă asociază ? 

— Trebuie să-l demascăm pe acest netrebnic, pe acest 
farsor, 

Buteanu repetă gestul de dispreț. 
— Ah!... dar asta nu-i de dumneavoastră. 

— Noi, tinerimea, reprezentăm moralitatea, domnule 
profesor. 

Buteanu se întoarse complet de la microscop. Leluţ 
continua să vorbească. Îi plăcea să se audă. Căpătase 
ușurința lui Bratu și argumentaţia lui Urlieşu. Și, la 
sfîrșit, dete lovitura : Z. 

— De aceea, vă invităm şi pe dumneavoastră să veniți 
sîmbătă la ședință... A 

Furios, profesorul împinse microscopul, ca și cum apa- 
ratul ar fi avut vreo vină, şi se răsuci complet, cu trupul 
țeapăn, pe taburet. Ochii împroşcau ca două proiec- 
toare. Acum nu se mai mira. 

— La care ședință ? eae 

— La şedinţa Societății studenţilor în medicină, cînd 
îl vom demasca pe Raică. 

Cu toată elocvenţa desfășurată, care-l mulțumea, 
Leluţ se simţi în inferioritate. Cîtă deosebire între vorba 
de adineauri, aşa de erudită, a lui Buteanu, şi pledoaria 
lui seacă. Să-l demaşte pe Raică! Măruntă socoteală. 

Buteanu îşi puse ochelarii şi chipul i se reconstitu, 

— Nu vin, domnule coleg. Eu, pentru o prostie, nu 
mă deranjez. 

— E o chestiune morală. 

Buteanu se sculă în picioare, Leluţ înţelese că între- 
vederea încetase. Buteanu îi întinse mîna, în muchie, ca 

agă. Îl concedia. 
gi E trebe profesor... mai încercă Leluţ o vorbă. 

Dar Buteanu, tot în silă, răspunse : 

— Eu pentru prostii nu mă deranjez... şi încetişor îl 
conduse pînă la uşă. 

Leluţ plecă înciudat. Sufletul său căta pieziş în labo- 
rator, la grefele de embrioni și la toată erudiția lui 
Buteanu. Omul acesta era un pnl de aur căzut într-un 
scuipat. Auzi, mizerabilul, nu-l interesa problema morală. 
Morala n-avea de-a face cu ştiinţa. Mare escroc ! Bscroc 
mai dihai decît Raică, dar situat de împrejurări „pe alt 
plan. Avea dreptate Urlieşu. Cîndva, îl va juca şi pe el 
tontoroiul, ca pe Raică. Dar în buzunarul de la jiletcă 
simțea un gol, lipsea pataca de doi lei. Noroc că învățase 
ceva. Învățase cum trebuie să-l concendiezi pe un inopor- 
tun. Așa va face şi el cînd va ajunge profesor. 

În stradă, se uită la ceas. Cinci. Terminase cu Buteanu 
mai repede decît își închipuise. La şase și jumătate, avea 

întîlnire cu Lia. Să treacă pe la Alice. Fata îl aştepta 
zilnic către şase. Slugă. Slugă-i și trebuia. O găsi îmbră- 
cată, gata de plecare. 

— Unde de duci ? 

— M-a rugat Leonin să-i țin garda la noapte. 

Leluţ mormăi printre dinţi ceva neînțeles. Voia să-i 
caute pricină. Trebuia să-şi descarce necazul pe cineva. 
Fata încerca să se dezvinovățească. 

i Ți-am lăsat o scrisoare, ca să nu aștepți degeaba... 
și-i arătă scrisoarea pe masă. 

Nici n-avea de ce să fie supărat. Se trînti pe cana- 
pea şi privi cum își termina toaleta. Nici inspita, nici 
imbold sau, ca pe vremuri, acel tremur nestăpînit. 

— Să vii neapărat, sîmbătă, la Societate. O să-l exe- 
cut pe Raică. 

Alice se întoarse bătînd din palme. În entuziasmul ei 
era ceva artificial. 

— Are să fie minunat... şi din nou fu la oglindă, să-și 
potrivească în păr un ac cu pietre strălucitoare. Parcă se 
ducea la o întîlnire, nu la gardă. Așa era Alice, cochetă. 

— De aceea îmi placi tu, spuse ea, ondulîndu-și cu 
degetele părul la ceafă, fiindcă eşti un om tare și viguros. 

Leluţ nu se bucura îndeajuns. Altădată, admiraţia fetei 
l-ar fi făcut fericit. Azi, îi era indiferentă. În loc să stea 
de vorbă cu el, așa cum se cuvenea, Buteanu îl conce- 
diase. 

— Mă bucur că-l nimiciţi pe Raică. 

— Îl cunoşti ? întrebă el cu indiferenţă. 

— Nu. Habar n-am cine-i... dar îmi pare bine. Chiar 
dacă nu-i escroc şi şarlatan, îmi place să văd oameni 
doboriţi de tine. 

Nici chiar Leluţ singur nu-și mărturisise așa dorința. 

— Buteanu nu vine... spuse Leluţ. 

— Mare păcătos. M-a trîntit și la examen. 

— Și pe mine. 

Alice se întoarse la el și cu un deget îl gidilă sub 
bărbie, ca pe un copil. 

— De ce să mai mă supăr eu, dacă și pe tine te-a 
lăsat la examen ? Pe tine, cu inteligenţa şi știința ta... 
și se ridică să-și aranjeze pălăria, iscodind prin oglindă 
chipul lui Leluţ. 

— Toată lumea știe că tu ești cel mai inteligent și mai 
capabil student. 

Ce dulce sunau acum cuvintele fetei. Parcă i-ar fi 
mîngfiat, cu o mînă moale, fiecare mușchi. Începuse chiar 
să uite de ora întilnirii cu Lia. 

— De, dragul meu, sînt fericită şi mîndră să fiu 
amanta ta. 

Vorba aceasta îl zgudui puţin. 

— Fetele au şi început să vorbească, dar mie nu-mi 
pasă. Sint fericită şi nu-mi pasă. 

Pe sufletul lui Leluţ se așeză o negură. Nu-i convenea 
ca lumea să vorbească. Odată şi odată, tot va trebui să 
se despartă. Vorba lumii este însă o legătură. 

— Nu te supăra, iubitul meu, dar trebuie să plec... 
şi-i luă mîinile între ale ei. Leonin tot pentru tine aleargă. 
E ocupat în chestiunea de sîmbătă. 

Asta îl mulţumi. Leonin alerga pentru dînsul. Alice 
pleca la timp potrivit. Tot pentru dînsul. Și ceilalţi toţi : 
Bratu, Mreneș... alergau, se înverșunau, pentru ca el, în 
deplină liniște, să savureze întîlnirea cu Lia. 

— I-am promis... 

— Dacă i-ai promis, trebuie — spuse Leluţ, ca o con- 
cesie. 

— Să ne-ntilnim mîine... se oferi imediat Alice. 

— Îţi spun eu la telefon. Miine sînt de gardă, depinde 
dacă pot scăpa. 

Alice își vărsă cîteva picături de parfum pe degete şi 
își frecă gitul, ceafa şi lobul urechii. Apoi vărsă cîteva 
picături pentru Leluţ. 

— Nu te supăra, iubitule... 

Leluţ socotea, din minte, ceasul. Trebuie să fi trecut 
cel puţin patruzeci de minute. 

— Nu mă supăr. Înţeleg ce-i datoria. Sînt omul cuvîn- 
tului și al datoriei... și plecară împreună. 

— Pleacă domnişoara noastră scumpă ?... făcu matroana, 
întîmpinîndu-i în curte. Cea mai dulce fată de pe 
pămînt... 

'Recomandaţia cădea în pilda lui Leluţ. Dar el o primi 
cu inima închisă. Şi din nou își aminti gestul de con- 
cediere al lui Buteanu. O conduse pe Alice pînă la tram- 
vai şi cînd o văzu urcată avu un sentiment de ușurare. 
Se uită la ceas. Șase şi douăzeci şi cinci. Repede a trecut 
timpul la Alice. Cu toată zgîrcenia lui, luă un taxi şi în 
cîteva clipe fu la Parcul Carol la întîlnirea cu Lia. Nu 
era încă ora întâlnirii, și asta îl supăra. Ar fi vrut să fie 

aşteptat. Şi începu să se plimbe pe aleea lor favorită. 
Alice îl aştepta totdeauna. Lia niciodată. Ciocoaica. 
Inima-i pulsa cu necaz. Din nou, ceasul. Șapte fără două- 
zeci. 

Acum trecuse ora fixată şi ea încă nu venise. Poate 
că avea curs la universitate, poate că nu putuse pleca de 
la cămin. Dar asta nu-l interesa. Ora hotărită trebuia 
să fie respectată, orice s-ar fi întîmplat. Va distruge el 
acest ciocoism din sufletul ei, o va readuce la adevăratul 
rol al femeii. Slugă... auzi el parcă inima şoptindu-i. 
Slugă... făcu el și cu glas tare. 

n fine, la capătul aleii apăru Lia, rizătoare, cu un 
buchet de garoafe roșii în mînă. Flori. De la cine? Și 
gîndul îi fu la Tomaziu şi la Leonin. 

— Te aştept de o jumătate de ceas, scumpă domni- 
şoară. 

— Te rog să mă ierţi, dar nu ne-a dat drumul de la 
latină. Înţelegi ce plictiseală... și făcu o grimasă. Bine că 
vine vacanţa. 

Desprinse o floare din buchet şi i-o dete : 

— Uite, ca să-ți treacă supărarea. 

Lelut se trase puţin în lături și spuse ironic : 

— Nu te supăra, dar nu găsesc oportun să primesc 
această floare. 

— De ce ? se miră Lia. 

— Pentru un motiv de care ar fi mai bine să nu 
vorbim... și își potrivi un chip îndurerat şi visător, ca și 
cum ar fi luptat ca să-şi comprime sentimente puternice. 

Merseră cîtăva vreme în tăcere. Pe urmă, Lia îi luă 
mîna. Lelut tresări. După strîngerile şi îmbrățișările Ali- 
cei, nu știa cum să clasifice impresiile care-i încercau 
acum făptura. 

— De ce atita ură împotriva lui Tomaziu ? 

— Ce-a făcut Tomaziu atît de infamant ? 

O clipă de rătăcire în ochii lui Leluţ. Mintea i se 
găsea din nou în grea cumpănă. Îl ardea în buzunar 
declaraţia prostituatei, dar era oare potrivită clipa? 
Aceeași cumpănă, ca-n sala de operaţie, atunci, la Tu- 
toveanu. Între timp, fata începuse să povestească despre 
ora de latină. Era fericită să ocolească înverşunarea îm- 
potriva lui 'Tomaziu. Prin urmare, îl simpatiza. Dar, în- 
cetul cu încetul, Leluţ se linişti. Mai întîi să grăiască 
înţelepciunea. Nu era încă clipa potrivită. 

Şedinţa de la Societate se arăta a fi 
foarte animată. În afară de studenţii în medicină, stu- 
denţi de la alte facultăţi, asistenţi şi preparatori, mai 
veniseră medici din oraș, cîțiva gazetari şi numeroși cu- 
rioşi, gata oricînd să asiste la un scandal. Încăperile erau 
tixite. De la cele mai înverșunate alegeri, nu se mai 
văzuse atîta aglomeraţie. Ca să nu se piardă în anoni- 
matul mulțimii, Leluţ stătea de o parte, în fundul sălii 
de şedinţă, rezemat de colțul bibliotecii, în picioare, cu 
mîinile încrucișate pe piept, privind ca la teatru, îna- 
inte de ridicarea cortinei, lumea care se aduna. 

Toată mișcarea aceasta era poruncită de mintea lui, 
şi pentru el. Să-i vadă acum la treabă. Iată-l pe Leonin, 
îmbujorat la faţă, emoţionat. Dar Tomaziu, care avea să 
prezideze ședința ? Stătea de vorbă cu 'Țepeluş — evi- 
dent plictisit — lîngă masa preşedintelui. Bratu perora, 
guraliv, iar Mreneş asculta, cu ochii de cîrtiță şi cu gitul 
mai lung în gulerul înalt, în timp ce Blidariu făcea haz 
lingă Alice, în grupul fetelor din rîndul întîi. Curat.spec- 
tacol. Să vină numai Urlieşu. Dar Urlieşu întîrzia şi 
asistența se vedea a fi nerăbdătoare. Mai cu seamă Bli- 
dariu se tot răsucea pe scaun arătînd lui Leluţ lumea 
adunată, arătîndu-se pe sine şi scoțînd ceasul, Veni şi 
Mreneș, călcînd rar și legănat ca pe picioroange, să-i 
spună că trecuse cu cinci minute peste nouă și un sfert 
şi că se respectase din plin sfertul academic. Atunci, 
Leluţ îi făcu semn lui Leonin să înceapă. 

Bine mai manevrase. Oarecare prudență îl împiedica 
să apară ca stăpîn absolut. Şi nu de teamă. Prea bine 
cunoştea această masă omenească. Dar cele două firi ale 
sufletului său, politica și știința, erau în crîncenă răz- 
boire. Îl ispitea bucuria imediată a puterii politice, nu-i 
dădeau pace perspectivele mai de durată ale ştiinţei. 

Tomaziu era gata să treacă la catedră, cînd îşi făcu 
apariţia, condus de custodele Societăţii, un individ scund 
și gros, care-și ștergea sudorea de pe față și git cu o 
batistă popească, mare, roşie. Semăna mai mult a cîr- 
ciumar. Poate vreun furnizor cu o factură, poate un 
caz de urgență. Omul se strecura prin mulţime, cătînd 

zăpăcit în jur. Dus de custode, se îndreptă către Lelut, 
care, în picioare, în fundul sălii, se vedea stăpân al în- 
tregii adunări. 

— Îmi permiteţi să mă prezint. Sint doctorul Raică, 
descoperitorul serului. 

„Autorul. Leluţ nu se aşteptase la așa ceva. Îl şi 

uitase. Îi strica planurile sau, poate, dimpotrivă... i 

— Îmi pare bine, domnule doctor, că participaţi... se 
amestecă Mreneș în vorbă. Tocmai discutam procedeul 
dumneavoastră. 

Cîrciumarul îşi şterse din nou sudoarea de pe faţă şi 
ceafă și, apoi, umflîndu-se : 


— Este un leac, pe cinste... Ia boala, uite așa, cu 


mîna. 


Mec Asta nu-i şi părerea noastră, făcu Leluţ, tăios, şi 

i întoarse spatele. 

Doctorul Raică rămase zăpăcit. 

— Ce-a spus ? Cum a spus ? îl întrebă el dezorientat 
pe Mreneș. 

j Mreneş zîmbi dintr-o pleopă. Mreneș era atît de zgîr- 
cit că rareori ridea, şi numai dintr-o mică părticică a 
feţei, parcă să tot cruţe. 

Tipa Domnule doctor, ca în toate discuțiile ştiinţifice, 
sint păreri contra şi păreri pentru. 

S Dar bine, cu serul meu obțin vindecarea sută la 
sută. Pot să demonstrez... 

; Tomaziu urcase pe estradă și lingă el Leonin, în ca- 
litate de secretar general; iar de cealaltă parte, secre- 
tarul de şedinţă. După deschiderea ședinței, Buhociu citi 
procesul-verbal precedent şi apoi intră în ordinea zilei. 
Primul era părintele Manoil cu o lucrare lungă asupra 
copilului sugar. Toată lumea fierbea. Nu pentru plicti- 
cosul memoriu al lui Manoil veniseră ei, ci pentru „se- 
rul“ lui Raică, senzaţia zilei. 

De la postul de observaţie, Leluţ îi făcea semne lui 
Leonin să amputeze pe orator. Dar popa, nesimţitor, pînă 
nu spuse tot ce avea de spus, nu se opri. Cînd termină, 
Tomaziu deschise discuţia. Bratu luă cuvîntul cu consi- 
deraţiuni răsuflate și banale : mortalitatea copilului la 
români, protecția mamei, rolul leagănului. Abia termină, 
că Țepeluș — de ce să se lase el mai pe jos? — se ri- 


336 


dică şi începu să discute chestiunea privită din punct 
de vedere social. Aceleași observaţiuni plicticoase şi ba- 
nale, sub altă formă. 

La sfîrşit, Tomaziu îl felicită pe autorul memoriului, 
subliniind importanța chestiunii pentru țara noastră. 
Dete apoi cuvintul lui Leonin, care avea să vorbească 
despre serul doctorului Raică şi despre rezultatele obţi- 
nute. În sală, tăcere emoţionantă. Autorul sta pierdut 
prin mulțime, nimeni nu-l ştia. Cîțiva asistenți mai în 
vîrstă, din aceeaşi promoţie, se făcură a nu-l cunoaşte. 
Medic de cea mai proastă producţie, medie al mahala- 
lelor bucureștene. 

Din capul locului, Leonin luase un ton agresiv și iro- 
nic. Numai contraziceri în omul acesta. Acum două săp- 
tămîni părea să-l susțină pe Raică, şi iată-l acum batjo- 
corindu-l crunt. Cabotin. Lumea îl înnebunește. Unul e 
Leonin cel ascuns, altul cel din văzul lumii. Un ins plin 
de trufie. Era bine să-și noteze. Cine știe dacă vreodată 
nu trecea Leonin în locul lui Raică. 

— A apărut, în timpul din urmă, un ser susţinut de 
o publicitate cotidiană ziaristică. 

Din cînd în cînd, Leluţ privea şi la autor. Acesta 
zîmbea fericit şi dădea din cap, aprobîndu-se parcă sin- 
gur. Toţi, pînă și custodele Societăţii, ştiau despre ce e 
vorba, afară de naivul descoperitor. El citise sumarul şe- 
dinței în Universul și venise ca la o sărbătoare, În bu- 
curia lui, nu lua seama la tonul batjocoritor al lui 
Leonin. 

— Am încercat pe trei cazuri la consultații şi la 
toate rezultatul a fost concludent. 

Bucureşteanul provincial îşi ştergea sudoarea de pe 
față, nu pricepea nimic. 

— Rezultatele au fost dezastruoase... lovi Leonin tare. 

Lui Raică îi jucară o clipă ochii în orbite, ochii lui 
rotunzi, bulbucați şi iscoditori. Poate nici nu era așa de 
prost, pe cît era de simplu. Leluţ zîmbi. Îi trebuia timp, 
nu glumă, ca să se dezmeticească. 

Vorbitorul analiza caz cu caz şi arăta la fiecare com- 
plicaţiile survenite. Doi bolnavi făcuseră blocarea rini- 
chiului, cu fenomene aproape mortale ; alt bolnav, icter, 
din care probabil nu va scăpa. 

Leluţ se gindea că el va proceda şi mai necruţător, 


_cînd va veni rîndul lucrării lui Bulbuc. Leonin terminase 


prea repede, să exploateze elementul „timp“. 

— Concluzia e catastrofală. Procedeul este nu numai 
neștiințific, dar de-a dreptul periculos. 

Tomaziu deschise discuţia. Oratorii erau dinainte in- 
dicaţi. Bratu, potrivit cercetărilor lui, arăta că, după o 
acalmie de cîteva zile, boala îşi relua cursul şi mai in- 
tensiv. Era vorba de o vindecare numai aparentă, de o 
falsă vindecare și deci cu atît mai periculoasă. El cerea 
Societăţii, persoană morală şi juridică, să ia măsurile 
de rigoare. 'Țepeluş protesta împotriva sistemului ordinar 
de publicitate. 

Veniră apoi la rînd oratorii improvizaţi, care de care 
mai dușmănoşi, în timp ce Raică se sucea şi se învîrtea 
pe scaun, ştergîndu-şi mereu sudoarea, din ce în ce mai 
năucit, 

— E şi autorul de faţă, interveni Leluţ, ar putea să 
ne spună ceva... 

În sală, fu o rumoare veselă. Autorul! Fiecare voia 
să-l vadă. Și, fără să-şi dea seama, bietul autor se trezi 
în mijlocul hărmălaiei generale. Leluţ se felicită. Avea 
nu numai spirit politic, dar și iniţiativă regizorală. Ştia 
să realizeze scene de efect. Acum să-l vadă Eustațiu, nu 
ie mai blama, nu i-ar mai spune că are albeață pe 
ochi. 

Făcîndu-și cu greu loc printre scaune, Raică se îndreptă 
către estradă, bombardat de rîsete ironice, priviri ostile 
şi apostrofe batjocoritoare. Nu numai că nu avea înde- 
mînarea exprimării în public, dar uitase şi termenii teh- 
nici uzuali. Ieşise cu totul din ambianța medicală. Nu-l 
ajuta nici chipul. Aşa prostit cum era, aducea a clovn 
degrimat. Nu ştiai de ce să rîzi mai mult, de bilbiiala lui 
sau de scăfirlia tunsă ca la cazarmă. Se căznea să ex- 
plice proveniența serului. Era făcut din mai multe sub- 
stanţe chimice... 

Atunci sări ars Leluţ : 

— Am impresia că autorul nu știe ce e un ser. 

Raică începu să se biiguie : 

— Descoperirea mea e un „ce“, la fel ca a lui Ehr- 
lich. 

Toată sala hohotea. Aşa dobitocie ! Un „ce“ la fel cu 
serul lui Ehrlich. 

— Domnul doctor ar trebui să ştie că preparatul lui” 
Ehrlich nu e un ser... 


— Asta-i secretul meu... 

— Smiîntînă !... Asta-i secretul lui... făcu Iancu şi toţi 
rideau. 

Acum ceruse şi Podariu cuvîntul. El, ca vechi medie 
de circumscripție, cunoștea legea. Cerea să reclame cazul 
Consiliului superior sanitar. În rostul lui — numai ve- 
nin şi ură. Căta fioros la Raică, parc-ar fi vrut să i se 
repeadă în git. 

Şi, în gălăgia şi batjocura sălii, se ridică din nou 
Raică, arătînd că încercase mai întîi pe cîini şi numai 
la urmă pe oameni. În preparatul lui introdusese un „ce“ 
de la spiţărie. Din ce în ce mai rustic, parcă nici n-ar fi 
trecut prin liceu. Apoi, epuizat de efort, se aşeză pe 
scaun. Atunci se sculă Urlieşu, formidabil. Nici nu mai 
merita vreo discuţie, dacă autorul nu cunoștea elemen- 
tele serologiei și ale chimioterapiei. Acel „ce“, pe care-l 
introduce, nesocoteşte toate progresele ştiinţei. Și trase 
concluzia că preparatul este o inepţie, ca să nu-l carac- 
terizeze altfel. 

După critica lui Urlieşu, Tomaziu închise şedinţa. 
Nici mulţumiri la adresa membrilor Societăţii, care îl 
denunţțaseră pe impostor, nici moţiune de înfierare, nici 
adresă la Consiliul superior. 

— Ce-ai făcut, Tomaziule ? se răsti Leluţ. 

— Mi-a fost milă, dragă. 

— Milă. Vorba vine. Îl ricîia orice-i amintea de afa- 
cerile lui de la „pod“. Lelut rămase cu Blidariu în urmă, 
să redacteze articolul pentru ziar. Nimeni însă nu vă- 
zuse unde şi cum se mistuise autorul. 

A doua zi, în „Dimineaţa“, se vorbea despre ședința 
importantă de la Societatea studenţilor în medicină, în- 
chinată demascării unui impostor, și, în legătură cu 
aceasta, despre iniţiativa comitetului pentru combaterea 
imoralităţii și şarlatanismului în medicină. Nici o vorbă 
despre Leluţ, nici un cuvînt despre preşedintele adunării, 
singurul nume pe tapet era al lui Urlieşu. Marele savant, 
energicul organizator, gloria științei române. 

În lumea spitalelor, era o forfotă nemaipomenită. 
Leluţ alerga cu ziarul în buzunarul halatului, dintr-un 

serviciu în altul, îl arăta medicilor, îl citea internilor, 
îl comenta externilor și stagiarilor. Văzindu-l pe Po- 
dariu, îl opri : 

— Stai să-ţi arăt articolul... 

Începuse să uite că el îl dictase. Lui Botez, aşijderea. 
Iar cînd Mladin, mai cinic, îi spuse : Tu l-ai ticluit... se 
înfurie de-a binelea. Cum să fie acuzat de atita ne- 
cinste ? Protestă cu vehemenţă. Nici măcar nu prezidase 
şedinţa, deși ar fi avut dreptul, ca vicepreședinte. Expe- 
riențele le făcuseră Leonin și Bratu. 

Cind veni profesorul 'Trăistaru, Leluţ îi arătă şi lui 
ziarul. Dar acesta, sceptic din fire, dădu din umeri. 
Atunci alergă să-l găsească pe Magheru, care lucra în 
laboratorul improvizat, făcînd cercetări asupra derivate- 
lor anilinei împreună -cu Cornelia 'Toporaş. 

— Domnule doctor, nu ştiţi ce s-a petrecut aseară 
la Societate ? Uitaţi-vă... şi-i arătă ziarul. 

Magheru îl privi drept în ochi. 

— Foarte urît ce-aţi făcut. 

Leluţ nu era obișnuit cu riposte de felul acesta. 

— Un impostor, un şarlatan, domnule doctor... 

Dar Magheru se adresă Siminiei : 

— Te rog, adă cobaii. 

Şi, fără să-i răspundă lui Leluţ, începu să-i explice : 

— Vom urmări acum modificarea indicelui opsonic. 
Poate că opsoninele nu reprezintă mijlocul ideal de a 
diagnostica rezistența animalului. Serul e totul, deși 
Metchnikof crede... 

Leluţ înghiţi insulta. Nici nu-i mai dădea atenţie. 
Altă manieră de a concedia : închidea ochii şi strîngea 
nările. Boier scîrbos. Avea să-i arate el odată. Pînă acum 
îl urîse teoretic, dar acum ura lui căpăta un temei real. 
Îndrăznise să-l insulte pe el, pe Marius Leluţ! Crease 
din numele lui un fel de simbol, de stindard. Și părăsi 
laboratorul fără nici un cuvînt. În urma lui, cei doi îl 
vor vorbi de rău. Dar le-o cocea el... Va veni rîndul ca- 
tedrei de patologie generală și atunci îl va izbi, atunci 
va cunoaște boierul forța lui Marius Leluţ. 

În curte, o găsi pe Alice. Fata veni către el zîmbind, 
să-l felicite probabil pentru succesul din ajun. Dar cădea 
la timp nepotrivit. 

— Alice, am surprins aseară oarecare priviri între 
tine și Leonin. 

Fata rămase o clipă ra apoi zise : 

— Nu ştiu ce avea, că mă fixa mereu. - 

Dar iată că nu dăduse greş. Nu gelozia îl rodea. Min- 
ciună și pretext. Îi era necaz pe Magheru și simţea 
nevoia să se descarce pe cineva. A p 

— Aşa ceva eu nu permit. Nu vreau să fi de ris. 

Alice îl luă de mînă. E 

— Îi jur că el e insistent. y f > 

Băgă de seamă că fetei îi făcea plăcere bănuiala şi 
își zise că pentru început era bine şi atit. Procedeul m 
Magheru se aplică foarte bine în acest caz : închizi ochii 
şi strîngi nările. 


17 


Ca înaintea unui examen temut, Leluţ 


cu o scurteică de femeie pe el.... , > 

Acum alt calabalic umplea hala de vechituri a lui 
Eustațiu. Covoare şi scoarțe, unele înşirate pe pereții 
șandramalei, altele sul pe jos. Pe jos cărți „aruncate, 
unele adevărate ceasloave, altele scoase parcă din dulapul 
unui bibliofil; dar cele mai multe erau cu scoarțele 
rupte și filele răvășite, ca de la un anticar. Mintea lui 
Leluţ, fierbea. El, atît de limpede de „obicei, cu ideile 
înşirate ca pe degete, nu-şi putea stăvili acum amestecul 
haotic din creier. 

— Am adus lucrarea mea, maestre. Uite, te-am „ascul- 
tat întrutotul. Ai aici, transcris pe carton, un gînd al 
meu... şi, mai mare rușinea, își simţi vocea gifiită și 
voalată. E | 

Pictorul îi luase lucrarea din mină și o examina. Le- 
luț urmărea cu privirea îngrijorată chipul lui Eustațiu, 
să-i surprindă părerea: 


341 


23 — Chinuiții nemuririi 


— Am încercat, maest: i i-mi 
din aceasta ETE cola Shan relieful... şi-mi fac 
ictorul nu-l vedea, nu-l asculta, co 
u ; , Concent; i 
opa lucrării. Era o natură moartă. Citeva i 
mina T ză de jur împrejur, mere. În fine, 
Pia ae p cu milă, își ploști buza de jos 
sii a nimic de capul tău. 
uț se î i i î 
a na nfurie. Nemernicul acesta întrecea orice 
— Păi de ce zeni 
SETA am venit la dumneata ?... Ca să mă 
— Hi, hi, hî... rînji Eustaţi ă 
„ae aa Și ji staţiu cu răutate, frămîntin- 
DEY pa ă te-nvăț ? Mă, aici îi atelier, nu-i școală 
— Ba da... ar fi trebuit ă iei 
„=> da... ă mă iei de la A 
Să-mi arăţi cu i let îl pa ad 
pi $ m se ține paleta, să-mi aşezi pensula în 
— Şi posteriorul pe perne ? 
Apoi, furios : Ee iz 
— Mă, poţi să pictezi şi ici 
7 á, 1 şi cu picioarele, dacă ai 
EEN ce cauţi în atelierul meu, în poi nt li 
tapu f... şi aruncă pe jos cartonul cu natura moartă 
apoi zi a paleta și pensula. i 
— dracului ateli =i i ier î 
zi pla apn atelier, n-am ce zice... atelier într-o 
— Mă blegule, ăsta-i atelier 
Nar legule, .. Nu cumva te i 
mizeria ? Mize i Oran 
luă zeria, mă, e soră bună cu geniul și tuber- 
— Îmi cînţi arii răsufl i 
i ate din Traviata şi Boema 
pară ra rca zi îi erau tufe de scîntei 
+ „ ţinea paleta în jos, s-o repeadă ă 
în capul obraznicului. Dar Leluţ îi sți ri PNI 
apul E îi susținu privirea. Ni- 
merise just, acolo unde pictorul era mai ibil, în ori 
eris o mai sensibil, î i- 
Papae Eustațiu cedă cel dintîi. Trecu paleta i rob 
rep „şevaletul, se aşeză la loc și, ca și cum fi 
scuipat, i-o trînti : j cite, 
— e oti de la Urlieşu... 
— Da... făc i ări 
TEE u Leluţ tăios, hotărît să ducă lupta mai 
— Nici nu se putea mai bună nimereală decît între 


voi doi... î i i 
pu oi... se imbufnă Eustațiu. Amîndoi cu albeaţă pe 

Acum nu mai era vorba de el. Nemernicul îndrăznea 
să-l atace pe Urlieșu. 

— Vezi bine, nu-i aristocrat ca Magheru. 

Răspunsul era prostesc. Ar fi trebuit să fie de 
plumb, să-l turtească la pămînt, sau caustic, să-l usture 
la ficaţi. 

— Mă blegule, se întoarse pictorul la el, cu ochii 
îmblânziți dintr-o dată, Magheru este o podoabă a uma- 
nităţii. 'Ți-o spune un ins versat în podoabe. Toată ştiinţa 
lui Urlieşu nu face cît o privire de-a lui Magheru, 
fiindcă Magheru ştie să privească, iar Urlieșu îşi pune 
ecran de plumb între el și lume. 

Era cu neputinţă să ţii supărare pe păcătosul acesta, 
pînă la urmă te răzbea cu caraghioslicul. Îşi amintea şi 
de vorba lui Magheru, de recomandaţia Ioanei Stamatu. 
Eustațiu era o glorie necunoscută şi trebuia să rabde şi 
să ia lecţii cu el. Să poată spune cîndva : am luat lecţii 
cu maestrul Eustațiu... şi să se fălească : eu, cu intuiţia 
mea, l-am descoperit pe Eustațiu, pe vremea cînd murea 
de foame şi lucra în atelierul din fundătura Virgiliu. 

— Spune, maestre, ce să fac pentru data viitoare ? 

— Să-ţi curăți albeaţa de pe ochi şi să dai la o parte 
ecranul de plumb. > 

— Spune-mi, maestre, serios... ce să lucrez? 

— Orişice... şi dădu din umeri. 

— Atunci... 

— Nu ţi-am spus, se răsti Eustațiu, să priveşti, să 
vezi... 

— Asta-i tot ? 

— Asta-i tot. Să-ţi beleși ochii ca să vezi cu ei, cu 
ochii tăi, nu cu ai dascălului de pe catedră. 

Și, ridicîndu-se, se trase puţin înapoi. Un răstimp 
stătu cu ochii închiși, chinuit parcă de vreo durere, apoi 
chipul i se lăbărța într-un zimbet larg de mulțumire. 

— Admirabil... Şi parcă se felicita singur : Iá pri- 
veşte... Ce zici ? 

Leluţ căta să priceapă ceva. Cu neputinţă. Totul i se 
părea anormal, caricatural. Zadarnică era masca asta 
sigură şi mulţumită a lui Eustațiu, nu putea să-i risi- 
pească nedumerirea. Și dacă pe ceilalţi îi speria cu trăz- 
năile lui, el nu era un om să fie dus. 

— Spune drept... nu-ţi place ? 

— Nu... se răsti de data asta Leluţ. 

— Nu-ţi place, fiindcă eşti prost. 

— Sînt o sumă de greşeli de anatomie. 

— Iar ?... Fire-ai al dracului cu anatomia ta tîmpită. 
Asta v-a îndobitocit pe toţi, anatomia... Mă blegule, pri- 
vește ziua întreagă la covoare şi la flori. Ele să te în- 
vețe pictura, nu anatomia. Încîntă-ţi sufletul de varieta- 
tea desenelor şi subtilitatea culorilor. Miîngiie, prostule, 
obraz sau mînă de femeie, dar nu ca să te repezi asupra 
ei cu simțurile tale de toval, ci ca să-ți dedai pipăitul 
cu senzațiile fine. Caută în bogăţia vitraliilor, sau într-a 
unui răsărit de soare, partea de taină... Fiindcă un ta- 
blou frumos trebuie să aibă o parte de taină, care să 
scape anatomiei şi geometriei. 

— Taină... Ce vorbă e asta ? îl întrerupse Leluţ. 

Atita-i trebui lui Eustațiu ca să-și iasă din nou din 
sărite. 

— Da, taină, dobitocule... nepriceperea ta în tot, de 
la aceasta se trage, de la lipsa de taină. 

Acum, pictorul lăsase lucrul și perora, gifiind din 
greu, ca și cum ar fi urcat un deal. 

— Artistul mare trebuie să vadă cu ochii curăţiţi chiar 
şi de perdeaua pupilei. Să privească şi apoi să absoarbă 
priveliștea. Să se instruiască din bogăţia formelor trupu- 
lui uman, din transparența visului şi profunzimea 
ochilor, din catifelarea pielei și elasticitatea tendoanelor, 
nu din rigidele proporțiuni și din copia „ecorşeurilor“ de 
cadavru. Forma să fie simbol, şi mișcare — gîndire. 
Pentru ca să vezi adîncul lucrurilor, vreau să zic. ade- 
vărul lor... adevăr, viață... 

— Vrei să vorbeşti, maestre, de inconștient. 

— Ce-i aia ? 

— Inconştientul este o regiune foarte importantă a 
sufletului. Ea explică, azi, toate puterile obscure, dar 
reale. Amintirile copilăriei, tendinţele erotice refulate... 
iată materialul creaţiei artistice... 

Pictorul se ridică, se duse în fundul atelierului, luă 
ligheanul de pe scaun și plecă fără nici o vorbă. Leluţ 
cătă aiurit după el. Stătu cîtăva vreme. Ar fi putut stu- 
dia portretul de pe şevalet, ar fi putut privi şi celelalte 
tablouri împrăștiate pe lîngă pereţi şi prin colțuri, să 
cerceteze covoarele, să consulte cărţile... dar ochii lui nu 
mai vedeau nimic. Cârlige îi rîciiau inima, cîrlige îi ri- 
cîiau ochii. 

Leluţ era contrariat. Toată lumea îl ad- 
mira, afară de Lia. Victoria împotriva lui Raică şarlata- 
nul, motiv de legitimă mîndrie pentru Alice, nu legase 
cu nimic sufletul Liei de el. Trecuse mai uşor decit pu- 
ful de păpădie în adierea zelirului, Exista, cu siguranţă, 
în sufletul fetei, o meteahnă de obirşie sexuală, „acel 
conflict atît de frecvent între personalitatea conştientă 
şi forțele obscure ale instinctului, care pretind eliberarea 
prin satisfacţie. În starea aceasta de nepăsare totală pen- 
tru acţiunile mari şi bărbătești, nici nu era potrivit să 
izbească acum în 'Tomaziu, deşi documentul din buzu- 
narul hainei stătea gata, ca un explozibil în magazie. 
Nu trebuia să-l zvîrle în luptă decît după o pregătire 
amănunţită. 7 
ga eaan de la grădina Icoanei pentru ca, după do- 
rința Liei, să ajungă la cîmp, dincolo de bariera oraşu- 
lui, să profite de frumusețea verii, de răsurile înflorite 
şi de ramurile grele de frunze ale pomilor. Speculînd 
clocotul din viața cîmpenească, singura în stare să-i do- 
molească îngîmfarea ciocoiască, el o purta prin ct 
tiva planurilor lui măreţe, îi vorbea de lupta de la 0- 
cietate, unde vor veni şi alții la rînd, după Raică, şi de 
hotărîrea luată de a-l scoate pe Urlieşu profesor. Voinicia 
lui capătă parcă spor de viaţă, cînd repeta plin de în- 
credere : | a) 

— Pe Magheru îl voi zdrobi ca pe Raică... nafi 

Îl imagina ruşinat, împleticit în propria-i vorbă, se 
capabil să se descurce, ca şi Raică, în faţa unui public 

izat după socotelile lui. Pe s 
e îl AA privind printre gratiile grilajelor de fier 
la rondurile vărsate de cercuri şi ghirlande colorate, sau 
la vreun covor de glicine, de care atîrnau clopoței vio- 
leți. Îl asculta, dar gîndurile îi erau aiurea, Pe pee 
ce se apropiau de periferia oraşului, grădinile n n ul- 
zeau şi, odată cu ele, aerul curat și liniștea. n fiecare 
curte, pomi și iarbă, iarbă multă, şi aceeași ge, a 
florilor. Trandafirii susținuți de bețe cu globuri colo- 
rate în vîrf, răzoare pline de gura leului şi crăițe. ) 

Leluţ era tot mai contrariat. Cu mersul înclinat anii 
să prelungească bucuria mâîngiietoare a petalelor albe și 

roze, cu nările larg desfăcute ca la începutul unui suspin, 
să aspire mai adînc mireasma răzoarelor, Lia se înstrăina 
din ce în ce mai mult de vorba lui avîntată. O astfel 
de lipsă de interes față de mîndria luptei nu putea fi 
decât un caz special de refulare. Exista un obstacol care 
o împiedica să mărturisească, mai bine-zis, să-și elibe- 
reze manifestările firești ale instinctului. În orice caz, 
nu era clipa potrivită pentru marea lovitură. 

— Ce fericit eşti c-ai văzut expoziţia lui Eustațiu. 

Leluţ avu impresia c-a prins-o goală. Aceasta intra, 
de altfel, în tehnica psihanalizei. În timp ce el îi vorbea 
de realităţile imediate, ea visa. Îi povestise la începutul 
întilnirii cîteva din şedinţele de la Eustațiu, ca s-o 
atragă, de atelierul pictorului, de nebuniile lui. Şi, iată 
că, în timp ce el trecuse la gîndiri grave de luptă şi 
măreție, fata stăruia cu sufletul la mizerul atelier. Faptul 
trebuia tradus în sens freudian. Ce însemna o expoziţie 
de tablouri, altceva decît dorinţa de a vedea un ins dez- 
velit, adică dezbrăcat, gol. În cazul de faţă, un bărbat. 
Care bărbat nu putea fi mortăciunea de Eustațiu, ci el. 
Și se simţea din nou tare. 

Plecaţi din cartierul în care clădirea a sufocat orice 
urmă de verdeață, trecînd pe străzile boierilor de mîna 
a doua, cu drag de grădină şi flori, nu de mult timp 
despărțiți de pădure şi cîmp, iată-se în plină mahala, cu 
maidanele însemnate de pomi scheletici şi răzleţi, străzi 
întortochiate şi zvirlite una în alta ca ochiurile „unui 
nod, fără să se mai poată orienta. Dar tot inconştientul 
îl sfătuise să apuce drumul acesta. În cîmp, atrasă de 
imagini noi și poezie, Lia ar fi fost și mai departe de el. 

Se găseau într-un fel de stradă mai urîtă decât în 
cea în care locuia Eustațiu, cu casele coborite pînă în 
pămînt. Coteţele erau la vedere, iar orătăniile se fugă- 
reau pînă în gropile de sub gard. O femeie călca la 
umbra unui pom. La un colț, lîngă o brutărie, un om 
scurt şi burtos se căsnea să înhame un cal la un soi de 
șaretă de proastă calitate. În schimb, calul era frumos, 
dar nărăvaș, nu asculta de stăpîn şi zvirlea cînd acesta 
voia să-l bage în oiște. Omul nu-i era necunoscut. Ce 
coincidenţă. Era Raică. Și îi veni să rîdă. 

— Nu te supăra, domnişoară... dă-mi voie să rid, 
acesta-i Raică, descoperitorul „serului“... 

Și fără să aștepte vreun răspuns din partea. fetei, se 
apropie de Raică. TE 

—+»Aici locuieşti, domnule Raică ? 4 

SA a erati Reuşise să vîre calul la loc şi 
acum îi încătărăma curelele. Leluţ nu se dete bătut. 

— Îmi pare bine că te întîlnesc, domnule Raică. e 

Omul zvîrli hățurile pe ai d se întoarse către 

.. Parcă l-ar fi cunoscut, parcă nu. E 
AR ze Bu sint doctorul Leluţ, intern al spitalelor... F 

Chipul lui Raică se deschise de voie bună. Uitase de 
batjocura de la Soaripte: 

— Aici locuiești ? asy Aa VOR 

— A în Fundătura Urlățoaia. Dar îmi ţin 
aici caii pînă ce repar grajdul. , 

— Şi unde te duci cu şareta ? 

— Mă duc la un bolnav, la Băneasa. 

— te deplasezi ? %. 

— is cu Eana acesta. Dimineața trimit wa 
laptele la oraş. Am un om... mă păgubește al dracului, 
ră- tează cu apă. aN P., a 
Ea pier acum ägä Leluţ de seamă a echipajul lui 

i n faeton de lăptar, pe două roate. j 
ta Inainte mergeam cu bicicleta — continuă E 
urcîndu-se pe osie, apoi pe roată, ca să heat 
capră — dar bicicleta am vîndut-o. Eu am mal 
$ ENI te duci şi călare ? întrebă Lelut în batjocură. 

— Cind e noaptea întunecoasă e mai bun calul. 

— Bravo, domnule Raică, ești un om practic. i 

Omul dete bici şi calul porni îmbuiestrat la cursă de 
trap. ` 

— Viaţa are, domnişoară, şi frumuseți ca de-alde 
Raică. 

i î i i jeră a cen- 

Dar Lia era cu gîndul aiurea. Aceeaşi barieră a 
zurii i oprea să ajungă pînă la sufletul ei. Trebuia să 
întrebuinţeze maniera forte. Şi sufletul are o ia be e 
care, din fericire, nu e înscrisă în paragrafele codului 
penal. f a 

— Aș dori să ieşim la cîmp. TIREE E 

Cu toată privirea ei lunecoasă în infinit, fata îşi urs 
mărea ena DATIS Cîmpia, răsurile înflorite, pomii 
înverziți... şi parcă ea era cea care conducea acum, în- 

dreptindu-l, cu simţul de orientare atît de dezvoltat al 
femei, dincolo de marginea orașului către priveliștile 
rivnite. 

Izbutiră uşor să scape de învălmășeala caselor de 
mahala şi acum înaintea lor se întindea pajiştea înflo- 
rită de la maginea orașului, iar în depărtare o pădurice 
sta adunată într-o spumă aurie. 

— Uite, ce frumos e... se bucura Lia. Îmi aminteşte 
de niste versuri din Baudelaire : 

Aimer à loisier, 
Aimer et mourir 
Dans un ‘pays qui vous ressemble... 

Şi azi, ca şi atunci cînd le auzise de la Ioana Sta- 
matu, i se păreau afectate, nenaturale, insuficiente și 
nesuferite, dar rostite în pilda lui. 

— Priveşte la bolta arcuită, priveşte la dunga amur- 
gului, dulce ca o piele de antilopă... Și parfumul pajiştei, 
care pare că încălzește răcoarea boltei înserate... 

— Să nu crezi, domnişoară, că disprețuiesc arta și 
frumosul. 

Buzele fetei încearcă un uşor freamăt. Cu siguranță 
că şi sufletul ei fremăta. Fizicul traduce imboldul sufle- 
tului. Or, freamătul nu e decît o manifestare a instictu- 
lui sexual. Îşi zise că era pe calea cea bună. 

— În timpul din urmă, a apărut o teorie de geniu, 
teoria unui medic vienez, Freud... Ai auzit de el? 

— Nu... răspunse Lia absentă. 

— Acesta a dovedit în mod peremptoriu că mani- 
festările artei, ca şi visele, nu sînt decit actualizarea 
unor tendinţe obscure, de natură... 

— Priveşte... iată pe doctorul Magheru împreună cu 
Cornelia 'Toporaş... 

— Aha, i-am prins. Şi în mintea lui se sparse gîndul 
că a doua zi toată lumea medicală va ști că aceștia doi 
sînt în combinaţie. Magheru venea către ei, foarte bine 
dispus. 

— Îmi pare bine că vă întîlnesc. Zilele trecute mi-am 
amintit de Caloianu — zise el adresîndu-se Liei — mare 
pictor la Paris. 

— Era unchiul meu, fratele cel mai mic al tatălui 
meu. 

— Mi-a fost prieten bun... și într-o zi a dispărut. 
— A plecat în Tahiti. 

— Îa ţara lui Gauguin. 

Și început să facă elogiu picturii lui Gauguin. Tre- 
buia să admită, ca și pentru Buteanu, că Magheru po- 
vestea din propria sa trăire, nu din spusele altora. După 
cum Buteanu îşi dusese viaţa alături de microbi, aşa şi 
Magheru o petrecuse pe a lui în atmosfera marei şi mi- 
nunatei picturi franceze. Şi era al dracului de frumos, 
în peisajul acesta de vară, cu capul gol, parcă numai 
frunze şi ochi, iar mîinile lui albe, cu degete subțiri şi 
unghii rozate, păreau neatinse de injuria coloranților și 
a soluţiilor tari cu care lucra. Îl ura fiindcă era fru- 
mos, fiindcă știa aşa de multe şi fiindcă era cu totul 
altfel decît era el, Leluţ. 

— Și eu sînt pictor, domnişoară. Și nu un simplu 
diletant, am expus la Paris, Apoi, către Leluţ: M-ai 
prins, prietene. Lipsit de orgoliul ştiinţific, mă prevalez 
de orgoliul artistic. 

Leluţ se simţi înfruntat în faţa fetelor şi, mai rău, 
se găsea în imposibilitatea să riposteze. Vrea sau nu 
Eustațiu, el va deveni pictor. 


is 

Acasă, pe masă, o carte scrisă de Iosif Blidariu. Fi- 
losoful ținuse să-i facă lui, şi celorlalţi băieţi, o surpriză. 
Venea zilnic la masă, înfuleca de zor, comanda lista de 
bucate, admonesta pe bucătar şi pe stolnic, dar nici o 
vorbă despre lucrarea în perspectivă. Să te cruceşti, nu 
altceva : „Dumnezeu, mit falic“. 

Lelut luă cartea în mînă, parcă s-o cîntărească. Min- 
tea îi era ştearsă. N-avea nici puterea să dea cu cartea 
de pămînt acum, pe ascunselea, necum s-o dărime fățiș, 
în vreo ședință a Societăţii sau prin presă. Se temea 
de Blidariu. 

Dumnezeu, mit falic... 

Se trezi absent, cu cartea în mînă și ochii pierduţi 
în neştire. Binişor, o puse la loc. Era grozav de obosit. 


Ai 


În mijlocul nopții, Leluţ se sculă prins de o vagă 
nelinişte. De obicei, el dormea zdravăn de seara şi pînă 
a doua zi la şase. Visase urît. Visurile sînt cele mai im- 
portante rebusuri freudiene. Își trase halatul de spital 

peste cămașa de noapte şi puse de cafea. Tare l-ar fi 
tentat și o ţigară. Dar redusese numărul lor la patru pe 
zi, își terminase tainul și orice cedare ar fi însemnat o 
înfrîngere. În suflet îi stăruiau încă rămășițele visului. 
O femeie, cu o doniţă de plumb pe cap. 

Scoase din raft cartea lui Magheru. Tilcuirea viselor 
este o importantă operaţie freudiană. Doniţă, simbol ero- 
tic prin excelență. Dar plumbul, plumbul? Ce însemna 
donița de plumb ? Zadarnic căuta, nu găsea nimic. Poate 
să-i ajute alt simbol, caseta de plumb. Plumbul, simbo- 
lul tăcerii. Tăcere — moarte... 

Puse cartea la loc. Are să se mai gîndească. Deocam- 
dată să nu piardă timpul în zadar. Avea mult de lucru. 
Iată teza lui, iată lucrarea lui Bulbuc, iată „Dumne- 
zeul“ lui Blidariu. Să lucreze cu sistemă. Pentru teza 
lui, avea fişierul gata ; foile de observaţie, vraf ; statis- 
ticile trase în grafice... fiindcă teza lui avea să fie vo- 
luminoasă și impresionantă. Dar tot nu era mulţumit. 
Îi lipsea ceva. 

Alături, lucrarea lui Bulbuc. Demascarea lui Bulbuc, 
a obraznicului Bulbuc, însemna mai mult decit distru- 
gerea lui Raică. 

Dar nu era mulțumit. Îl muncea un gînd, venit în 
necaz, poate de la șacalul Blidariu, poate de la prostul 
şi mitocanul Raică. Să scoată ceva nou. Complicaţiile 
febrei tifoide — teza lui — nu era decît o complicaţie 
savantă. Tot ce se scrisese în alte limbi, tot ce era ob- 
servaţie românească se găsea în ea, adunat ca mate- 
rial brut. Ceva nou! Și iar fata cu donița de plumb. Ce 
fată? Lia? Alice? Nu. Poate Cornelia Toporaş, poate 
Mindra... a 

Era nemulțumit. Era neliniștit. Oricît ar fi vrut el 
să-l alunge pe Raică din gînd — îl făcuse de rîs în faţa 
obștei medicale, îl compromisese prin ziare, îl desfiin- 
țase ca om — un lucru era singur : Raică izbutise să dea 
ceva nou. Și iată că noaptea, blestemata noapte, îi sco- 
tea chinul înainte. Să fi găsit el un ser împotriva febrei 
tifoide, un simptom nou, sau măcar un alt mijloc de 
tratament... 

Ar fi vrut ca teoria lui Freud să-i fie de ajutor, să-l 
scoată din rîndul mulțimii, dar iată că nu izbutea. Drept 
că prin ea devenise un om tare, viguros. Putea privi 
adevărul în faţă, putea să judece pe Magheru, pe Leo- 

nin şi pe Cornelia Toporaş. Dar aceasta nu-l ajuta cu 
nimic, căci nu-şi mărise cu nimic puterea de inventivi- 
tate, de creaţie. 

Se plimba agitat prin cameră. Cu picioarele goale, 
în halatul alb peste cămașa de noapte, la lumina verzuie 
a gazului aerian, avea aspect de fantomă. Groaznică e 
crampa sufletului ! Ar fi vrut să-şi întindă sufletul din- 
colo de marginile creierului şi să-l întoarcă de acolo cu 
descoperiri nespuse pînă atunci şi neştiute de alții. Dar 
nu... Mintea îi rămînea închisă în carcera creierului, nu 
putea ieşi de-acolo nicicum. Chiar dacă și-ar fi ciocănit 
capul, dacă l-ar fi spart, din mintea lui nu putea ieşi 
mai mult decît „complicațiile febrei tifoide“. 

Îşi aminti de versurile Liei. Pentru el poezia era o 
îndeletnicire superficială, la fel cu lucrul de mînă, de 
exemplu. Își aminti de Leonin, operînd elegant, pe soco- 
teală proprie. Dacă Leonin găsea vreun procedeu nou ? 
Nu se putea. El avea să-i ucidă gindul în fașă. Te po- 
menești că şi smintitul acesta se dădea la vreo lucrare, 
sistem Raică. Trecu apoi la Magheru. Greu să-l do- 
boare. Era prea tåre în lumea științifică. Și, la urma 
urmei, -acestuia îi conceda să facă lucrări, era din altă 
generaţie. 

Sufletul lui Leluţ se mai molcomi puţin. Celor din 
altă generaţie le permitea să lucreze, celor din generația 
lui însă — nu. Dar Blidariu? Pentru Blidariu, tăcere. 
lată că-și tilcuia visul. Plumb, tăcere... Pe Blidariu avea 
să-l rabde în tăcere. Dar plumbul își prelungea tilcu- 
irea. Plumb, tăcere, moarte... 

Și zbuciumul acesta îi slujise la ceva, îl lămurise. 
Da, se găsea pe calea adevărului. Nu se putea crea fără 
a distruge ceva. Simţea cum îl încerca febra creaţiei. 
Dar, stăpinit, să-și verifice mai întîi uneltele de lucru : 
spiritul de observaţie, complexul de inferioritate... 

Se trinti pe pat şi închise ochii. Din nou Magheru. 
Îl vedea alături de Cornelia Toporaş, în costumul lui de 
vară de culoarea pănuşei de porumb, savant, iubit de 
femei. El îi vorbise pentru întiia dată de orgoliu. Orgo- 
liul ideii! Acum, orgoliul artei.. Pesemne că în orgoliu 
sălășuiese mari puteri creatoare. Oare nu şi puteri des- 
tructive ? Lumina din minte se făcea tot mai mică. În 
întunericul lucid îi apăru iar femeia cu donița de plumb 

pe cap. Cine era? Lia? Cornelia ? Umbrele începură să 
se miște, să se agite. Și alte chipuri apărură din întu- 
neric. 


WN Leluț adormise cu lampa aprinsă, îmbrăcat în hala- 
tul de spital. 

— Mă Leluţ, lasă-te de meseria asta. 
| Dar Leluţ se hotărise să devină pictor, chiar dacă 
arta ar însemna golirea sufletului. Avea să izbutească 
împotriva capriciilor trăsnitului acestuia. Privea lucra- 
rea pusă pe șevalet, alături de tabloul neisprăvit încă 
al lui Eustațiu, şi-şi zicea că cele două lucrări puteau 
suporta comparaţia, mai ales în atmosfera atelierului. 

— De ce nu e bine, maestre ? 

Eustațiu întinse mîna pe sub giubea, către cele două 
tablouri. 

— Tu nu vezi? 

— Nu. 

Pictorul își puse capul în piept, ca un berbec, îl 
privi pe sub sprînceană, să dibuiască parcă dacă tică- 
losul acesta nu se prefăcea. O clipă nu se auzi decit 
ploaia care bătea în fereastră și vîntul scuturînd tini- 
| cheaua streşinei. 

— Tu nu vezi? 

— Nu... răspunse Leluţ și mai îndîrjit. 

— Deschide ochii, mă, blegule... În lucrarea ta, tu 
nu ești tu, ci eu... 

| Lui Leluţ i se luase parcă o pinză de pe ochi. Cîtă 
| dreptate avea nebunul ! De aceea cele două tablouri pu- 
teau suporta comparaţia. Erau unul şi acelaşi. 

Un şuvoi de ploaie prăbușit în fum întunecă fe- 
reastra, de nu se mai văzu nici cer, nici pom. În atelier, 
se lăsară umbre de înnoptare. Și din ce în ce mai mult 
cele două tablouri se îngemănau. 

| — Ai ochi de hoţ. Ce spun de hoţ? De bandit. Cum 
vezi ceva, ai şi înşfăcat. 

| Acum abia văzu Leluţ că alte vechituri umpleau ate- 

| lierul lui Eustațiu. Coifuri cu penaje de aţă colorată, 

săbii de tinichea, puști de lemn. 

"— Am spirit de observaţie, maestre. 
— Fire-ai al dracului tu, cu spiritul tău de obser- 
vaţie. Ai venit de vreo zece ori la mine, și m-ai şi furat. 
Dimpotrivă, Leluţ încerca un sentiment de mândrie. 
Avea ochi, nu glumă, orice-ar spune zăpăcitul acesta. 
Adevărat, în zece şedinţe îşi însușise o tehnică, care, 
după părerea lui Magheru şi a Ioanei Stamatu, avea să 
revoluţioneze pictura românească. 

— Ai văzut, maestre, ce ochi isteţi am ? 

— Asta da... ochi isteţi la hoţie. 

— Acum e rolul dumitale de profesor, ca să mă co- 
rectezi. 

Eustațiu luă tabloul și i-l puse lui Leluţ în mînă, ca 
și cum i-ar fi spus : du-te şi te spală cu el pe cap... apoi 
se întoarse la șevalet şi, potrivit obiceiului său, începu 
să lucreze fără să-i mai pese de musafirul cel plicticos. 

Stranii simţăminte îl încercau pe tînărul învățăcel. 
Parcă începuse să-i fie frig între tuberculosul ghemuit 
sub scurteică și vintul care cînd curăța, cînd trăgea per- 
delele de ploaie pe fereastră. Pictorul avea dreptate. În- 
cepuse să înțeleagă, mai mult chiar, îşi dădea seama că 
nu va putea lucra decît așa și numai așa. Uitase de 
teoria lui Freud şi era preocupat de tehnica lui Eustațiu, 
pe care ar fi vrut s-o prindă în întregime, în ochi și 
în miini. Dar tăcerea aceasta nu putea dura la infinit, 
Să-și plimbe numai ochii între lucirile şirurilor de ploaie 
mai tari și vălmăşeala de culori de pe paleta pictorului. 
Se trezi cu cartonul în mînă, în poziţie de bogdaproste, 
la rînd parcă cu vechiturile de tablă şi mucava. Se stă- 
pini însă, gîndindu-se că trebuie să fie îndemînatic. 

— Ei, maestre, ce zici ? 

— Zic că eşti un imbecil. 

— Ce vorbă e asta, maestre ? se făcu a nu înţelege 
Lelut. 

— Da... după cum sînt imbecili care ştiu să adune, 
să scadă, sau să înmulțească milioane în minte, așa și 
tu ştii să socoteşti, dar numai să socotești. 

— Ai fi dumneata om de geniu, maestre, dar nu ești 
profesor bun. 

— Îi plin Bucureştiul de profesori. Dă un anunț la 
mica publicitate. 

Și schimbînd vorba : 

— Acum dă-mi o patacă de cinci lei... şi să nu te 
mai văd pe la mine, că-ţi rup picioarele. 

Leluţ sprijini tabloul de șevalet şi scoase repede piesa 
de cinci lei. Numai banii îl puteau îmbuna pe nebun. 
Dar „nebunul“ înșfăcă banii şi-şi văzu de lucru. Zadarnic 
încercă Leluţ să înfiripeze o discuţie, Eustațiu nu-l mai 
auzea, ca şi cum nici n-ar fi existat. Multă stăpinire îi 
trebuia, ca să nu-i sară în cap. 

— Maestre... 

Pictorul îi aruncă o privire de balaur, și fără nici o 
vorbă se întoarse iar la lucrul lui. Nu mai mergea aşa. 
Și răbdarea are o margine. Cu nebunul acesta n-o sco- 
tea la cap decît cu bătaia. Simţea cum i se încordau 
mușchii, din piept pînă-n degete, ca pe vremuri, în Bo- 
ceni, la ei. Cu un pumn l-ar fi lăsat jos lat, nu leșinat, 
ci mort de-a binelea. Dar asta ar fi însemnat parchet, 
judecătorie... alt Leluţ pe banca acuzaților ! 

— Maestre, începu iar Lelut domolit, dumneata n-ai 
nici un elev ? 

— Ba am... mormăi pictorul pe nas. 

În fine, îl domolise. Astfel trebuie să procedezi cu 
nebunii aceştia. Să-i laşi să le treacă hachiţele. Numai 
aşa îi dezarmezi. 

— Dar n-ai ca elev un doctor sau un student în me- 
dicină. 

— Ba îl am pe Tomaziu... dar ăla e alt soi. 

— E escroc în stil mare... 

Ce bine ar fi fost să-l fi pocnit adineauri. Nu i-ar 
mai fi pomenit în vecii vecilor de Tomaziu. Auzi ? Alt 
soi decît el... 

— Escroc în stil mare... 

Gindul îi trecuse din minte în vorbă, ca apa din 
izvor în ulue. Pictorul îşi întrerupse lucrul ca să pri- 
vească uimit la Leluţ. Dar în loc să se înverşuneze, chipul 
lui începu a ride fericit şi admirativ. Şi ploaia se 
mai liniștise. Pete lucii se arătau pe fereastră și crengile 


ude, cu frunzele pleoștite, se desprindeau din fumega- 
rea aburului. 


— Ce spui, mă? E escroc? 
— Da, escroc în toată legea. În curînd, ai să-l vezi 
la „ţuhaus“ 


— Strașnic om... 
— A] dracului de strașnic. 

\— Să ştii, mă blegule, că n-am stimă decit pentru 
hoți, şi escroci. Să nu fi fost dăruit cu geniu, în tagma 
lor aş fi fost. , 

— Lasă butadele, maestre. 

— Ptiu,.. fire-ai al dracului de prost. 

lar îl supărase. Așa-s tuberculoşii, cu firea foarte 
schimbăcioasă. Dar şi el greșise, să fie profitat de buna 
dispoziţie a pictorului și să afle cum îl dibuise Tomaziu. 

— În vorba dumitale e o contrazicere, maestre. Cum 
îi iubeşti pe hoți, cînd adineauri te-ai supărat pe mine, 
spunînd că ţi-am furat tehnica ? 

Dar fiindcă pictorul tăcea, el- continua să-l zgîndă- 
rească, să-și mulțumească într-un fel necazul. 

— Ei, ce zici, maestre ? 

— Zic că tu ești mai mare criminal decit toți ban- 
diţii la un loc. Tu eşti hoţ de idei. De tine trebuie să 
se ferească omul, să nu scoată nici un cuvint... 

Şi răsucindu-se pe jumătate către Leluţ: 

— Hai sictir... Nu mai pleci odată ? 

De data aceasta, Leluţ se supără de-a binelea. Zvîr- 
lind tabloul cît colo, îşi trînti pălăria pe cap şi plecă 
hotărît să nu mai pună piciorul în maghernița imundă. 

Afară, ţiriia acum o ploaie măruntă. În răcoarea ei, 
el își simţea obrajii dogorind de jar, iar în ochi numai 
ţepi şi scîntei. Într-un răstimp de jumătate de oră, cîte 
întîmplări, cîte gînduri. Adineauri era gata să-l ucidă 
pe Eustațiu. O clipă durase imboldul, dar fusese reali- 
tate. Şi acum își mai simţea unghiile prefăcute în gheare, 
ca și cum le-ar fi înfipt în gîtul păcătosului. De la în- 
tîmplarea cu Mîndra, nu mai trecuse prin așa strungă. 
'Trăiau în el gînduri criminale, să fie cu grijă. Apoi, tu- 
berculosul îi dibuise altă meteahnă, hoţia de idei... 

Un nor coborise lîngă pămînt şi-l îneca parcă. Fără 
îndoială că Tomaziu se dusese la Eustațiu după sfatul 
Liei. Deci fata continua întîlnirile cu el. Totul se lă- 
murea. Sinţea în nări un miros de noroi și de gard ud. 
Un șuierat prelung, venind de la arsenal, şi apoi sirene 
repetate, cînd dintr-o parte a orașului, cînd din alta, îl 
treziră. Era ora şase, înceta lucrul la fabrici. Lucrătorii 
se duceau la odihnă. Numai el fără odihnă, ca bleste- 
maţii. Şi ploaia asta înăbuşită, care-l învăluia, parcă să-l 
doboare. 

- Se înţepeni din şale şi grumaz. Picotea ca d 
pe capră. Unde-i era orgoliul ? Gîndul îi suna în minte 
ca o trîmbiţă. Se lăsase impresionat de un nemernie 
capricios. Fiindcă, la urma urmei, ce mare scofală și de 
capul lui Eustațiu ? Un nemernic. Și arta lui, un ca- 
priciu. 

Să se întoarcă la preocupările lui serioase. Din nou 
își simţi ploapele plumbuite. Trecuse timp greu de la 
vizita lui la Urlieşu. Pe atunci, voia să ajungă om de 
știință. Şi care-i era bilanțul? Limba germană. Puțin, 
foarte puţin... Unde era orgoliul lui ? Ar fi vrut să par- 
ticipe la lucrările lui Urlieșu, să vadă tipărit: Urlieşu 
şi Leluţ... sau numai Leluţ. Inima i se cutremură în 
piept. Bucuria aceasta ar fi depăşit tot. Dacă ar fi fost 
pus în alternativa : Lia sau lucrările, fără nici o ezitare 
ar fi sacrificat pe Lia. Și pe Lia, și pe Alice, și alte bu- 
curii, şi alte succese, şi bani, și situaţie, şi câștiguri... 
numai pentru acest minuscul spaţiu de pe o pagină, cu- 
prinzind un nume : Leluţ! 

Să stea într-o cocioabă, între vechituri, mai rău ca 
Eustațiu : să mănînce piine neagră cu brînză rincedă; 
să fie îmbrăcat c-o scurteică femeiască ; să fie chiar tu- 
berculos... dar să-și ştie numele la vedere. Poate că tu- 
berculoza i-ar fi priit. Cine ştie dacă nu din tuberculoză 
se trage geniul lui Eustațiu [...]. Toxinele produc o per- 
manentă excitare și îmboldesc creierul spre geniu. Dar 
chiar și geniul nu se poate dispensa de o anumită uce- 
nicie, de aceea trebuia să lucreze în laboratorul lui Ur- 
lieşu, să-l frecventeze zilnic, să prindă meşteșugul lu- 
crului, să dibuiască aşezările geniului. Ticălosul de pictor 
spunea că are ochi de hoţ. Avea ochi potriviți meşte- 
șugului lui de om de știință. Elevii te fură... Poate că 
Urlieşu avea dreptate. El îl furase pe Eustațiu. În ştiinţă, 
însă, cu totul altul e tipicul, acolo nu primeşti numai, 
ci și dai. 

Deodată, ghioaca soarelui sparse lespedea unui nor şi 
prin ţăndările împrăștiate se văzu cerul în purpura as- 
finţitului.  Gînduri îmbunate începură să-i filfiie pe di- 
naintea ochilor. El avea să forțeze pragul laboratorului 
lui Urlieșu, nu pentru ca să-l fure, ci pentru ca să-i dea, 
să i se dăruiască, pentru că-l iubea. Și dăruirea — tot 
un fel de orgoliu. Era gelos pînă şi pe Simion laborantul. 
Nici vorbă de vreun interes, numai iubirea îl conducea. 

Din nou Freud. Să fi persistat în el o tendință homo- 

sexuală ? Nu. Era sigur. Alice putea face dovada. Pe ea 

o dorea în chip firesc, cu toată puterea de mascul tînăr 
şi sănătos. Pe Urlieșu îl iubea fără să-l dorească ; iar pe 
Alice o dorea fără s-o iubească. Și, paradoxal, acesta 
araua să fie trecut neapărat în cărticica teoriei freu- 
iene. 

Doctorul Magheru se plimba prin curtea 
spitalului, de vorbă cu Leonin, Bulbuc şi Cornelia Topo- 
raş. Prezența lui Leonin însemna artă. Dar iată că era 
şi Bulbuc de față. Atunci, cu siguranță că discutau 
ştiinţa, și asta îl neliniştea și-l îndîrjea. Se fărîma su- 
fletul în el de atîta necaz. El să nu afle ce discutau ? Parcă-l 
frustau de la un cîştig. Să fi făcut doar un pas, să se 
fi dus la ei. Atît Bulbuc cît şi Leonin aveau nevoie de 
el. Chiar și Magheru, cu toată erudiţia lui. Numai Cor- 
nelia Toporaş trecea ca oarba. 

De la fereastra coridorului, unde instalase postul de 
observaţie, Leluţ urmărea de aproape mişcările grupului 
ales pe sprînceană în jurul lui Magheru. Tip de diletant, 
dacă la vremea asta, de după vizită, în loc să fie la 
patul bolnavului, sau într-un laborator, se plimba prin 
curtea spitalului, distrăgînd şi personalul de la ocupațiile 
lui. Netotul de Leonin venea tocmai de la Colentina 
pentru plimbarea aceasta. 

Pe lingă el se întorceau de la baie bolnavii nou-pri- 
miţi, picîind pe cimentul coridorului cu papucii de piele 
şi lăsînd în urmă-le miros aspru de săpun și rufărie 
miîzgilite de ciudate ieroglife, și prin sita frunzişului se 
strecurau mici pete de soare. Iar din rondurile uscate 
se înălța o mireasmă amestecată, de buruiană şi măghi- 
ran, ca la ei la Boceni. 

Nu mai putea răbda şi se rupse de el însuși, pornind 
către Magheru. O nouă dovadă a forţelor obscure ce-i 
agitau sufletul și o nouă dovadă de freudism. 

24 — Chinuiţii nemuririi 


— Mă iertați, domnule doctor, că mă amestec în 
vorba dumneavoastră, dar sînt muncit de o grea între- 
bare, la care cred că numai dumneavoastră îmi puteţi 
răspunde. 

— Spune, te rog... 

— Numai după ce veți termina convorbirea dumnea- 
voastră. 

— Putem amîna urcarea drumului către Propilee. 

Nu era nici o pagubă dacă umblau hoinărind prin 
coclaurile istoriei, cercetînd lespezile şi minunîndu-se de 
cioburile scormonite din pămînt. Propileele Acropolei 
trebuie să fi fost un fel de muzeu, ca acela de la uni- 
versitate. 

— Sînt obsedat din ce în ce mai mult de teoria lui 
Freud. 

Magheru prinse a zîmbi uşor, parcă numai din luciul 
ochilor. Vezi bine, să nu-și deranjeze cu nimic trăsătu- 
rile feţei ţinute ca-n bumbac. Căci, trebuia să recu- 
noască, era din ce în ce mai frumos, și asta îl necăjea 
tot atît de mult ca şi erudiţia lui. Diletant părea pînă 
și-n frumuseţe. Un bărbat nu trebuie să fie prea frumos. 
Ar fi vrut să-l studieze după datele anatomice, dar za- 
darnic. Şi-i veniră în minte vorbele crude ale lui Eus- 
tațiu. Adevărat, anatomia nu-i slujea la nimic. 

— Așa se întîmplă cu teoria lui Freud... te obsedează 
și, prin obsesie, te convinge. 

— Domnule doctor, eu sînt medic şi vreau să rămîn 
numai medic... Nu am veleităţi artistice. Vindecă ? Este, 
sau nu, o realitate ? 

— Fără îndoială, vindecă. 

Leluţ se simțea tare. Parcă-l prinsese în impas. 

— Cum poate o teorie falsă să dea rezultate bune ? 

— Printr-un mijloc simplu, prin confesiune. Mărtu- 
risirea, din care, cu drept cuvînt, religia creştină a făcut 
un mister... și morala modernă, o funcţiune estetică. 

— Mărturisirea ? se minună Leonin. 

— Da, iubite Leonin... cea mai grea operaţie sufle- 
tească este mărturisirea. 

— Se opune cenzura... spuse Leluţ competent. 

— Cenzura este o vorbă, realitatea e alta... frica. 

— Frica? întrebară în același timp și Leluț şi 
Leonin. 

— Frica este bariera care opune rezistenţă mărturi- 
sirii. Frica este codul penal intim al omului. Frica ne 
ține zăvoriți în ţarcul conștiinței. Frica de Dumnezeu, 
frica de pedeapsa sorții şi a oamenilor... 

Şi începu să explice chinurile sufletești pe temeiul 
fricii, ca sentiment de bază al omului. 

— Viaţa omului este legată de o mare dramă iniţială, 
naşterea... Intrarea insului, pînă atunci adăpostit, în 
lumea exterioară în care toate elementele — aerul, apa, 
frigul — îl primesc cu vrăjmășie, se leagă cu frica de 
senzațiile şi imaginile viitoare. Urmează apoi perioada 
de ofensivă, prin care insul, asigurat acum oarecum îm- 
potriva fricii, porneşte acțiunea de difuzare a fiinţei sale 
pe tot cuprinsul pămîntului. E sexualitatea... Iată incon- 
știentul redus la emoţiile de bază, fuzionat şi amestecat 
cu conştientul. Sufletul nu e un edificiu cu două etaje 
separate prin bariera cenzurii. Conştiinţa mişcă un uni- 
vers haotic, din care folosește ordonat, pentru clipa de 
faţă, elementele necesare potrivit unui destin special al 
omului. Îndată ce se oprește, încep actele greșite, visele, 
vedeniile... Frica este instinctul, sentiment de bază, care 
leagă organicul de psihic. Ea apără trupul şi permite 
funcţionarea celorlalte instincte. Omul, scăpat de frică, 
își aminteşte de foame, prin urmare de definirea trupu- 
lui său în clipa de față... şi de iubire, legată de definirea 
trupului său în infinit. Frica explică instinctul posesiv 
şi trebuința de nemurire. Ea creează o morală estetică 
şi chiar un anumit Dumnezeu... În avalanșa vieţii, frica 
delimitează planorul plutitor al conştiinţei... 

— Domnule doctor, îl întrerupe Cornelia, e ora două- 
sprezece... trebuie să vă duceţi. 

Din ce în ce mai bine. Îi ținea acum socoteala pro- 
gramului zilnic. 

Magheru privi ceasornicul de la mînă. Ceas la mînă... 
ca femeile. Ce farsă ! 

— Mă iertaţi. Eu trebuie să mă duc la institutul lui 
Cartian. 

Și către Cornelia Toporaș : 

— Mergi cu mine, domnişoară ? 

— Bucuros. 

— Încă o vorbă, domnule doctor... Este sau nu vătă- 
mător tratamentul prin psihanaliză ? 

= E foarte bun și îi prevăd o aplicare întinsă. Ne 
scapă, pe de o parte, de frică, pe care o preschimbă în 
scop, prin minunatul mijloc al mărturisirii. În psihana- 
liză, mărturisirea devine, prin regia medicului, fabulație, 
anecdotă, dramă... deci artă. 

Magheru le întinse mîna și plecă. 

— Ce om admirabil Magheru... spuse Leonin exta- 
ziindu-se. 

— Aici e rost de o lucrare ştiinţifică, ă 
Bulbuc. irc dă lia 

Leluţ n-avea timp să asculte laudele lui Leonin, iar 
prezenţa lui Bulbuc îl tulbura. Îl păsuise îndeajuns. În- 
tr-una din zile, avea să se ducă la Anghel Drăghiceanu 
cu broșura făcută ciur. Trebuia să devină freudian osten- 
tativ, pentru multe şi multe motive, dar în primul rînd 
din orgoliu. 

Cînd intră Leluţ în sala de operaţie, 


Anghel Drăghiceanu terminase partea cea mai grea a in- 
tervenției şi acum se delecta. Nu era greu de ghicit cum, 
fiindcă ochii îi sclipeau îndrăcit prin mască, și chipurile 
studenților, care-i urmăreau vorba și nu mîna, păreau 
contopite într-o mască lascivă de teatru antic. 

„Freudismul are o componentă sexuală colectivă“, 
gîndi Leluţ, în aplicarea teoriei sale scumpe. 

Cum îl văzu, Anghel Drăghiceanu îl şi agrăi : 

— Bine c-ai venit, Leluţ... [...] 

Între timp, începuse să coase peritoneul ; parcă avea 
ochi în vîrful pensei, căci privea mai mult în sală decît 
în abdomenul bolnavului. [...] 

„Leluţ simţi parcă broşura lui Bulbuc pulsîndu-i în 
piept. O ţinea în buzunarul din dreptul inimii. 

„— Mă băieţi, adevărata istorie se transmite oral... și 
arătind către bolnav : Ce istoric ar avea meșteșugul să 
descrie operaţia aceasta ? Ar pomeni, cel mult, de va- 
xurile mele tehnice. Voi nu vedeţi că vaxul a fost înlo- 
cuit prin crema Cavaler? Așa și cu minunatele mele 
procedee, bune pentru sălbaticii din 1914. Nu în mai 
mult de cincizeci de ani, vor fi trecute la rebut. Vine 

un alt deştept şi zice : asta, la coş... Și va avea dreptate. 
Dar arta mea nimeni nu mi-o va-putea nega. Veţi po- 
vesti voi despre ea, și cei care mă iubiţi, şi cei care mă 
uriţi... căci nu-mi fac iluzia că nu se află printre voi iñ- 
vidioși și răi, fără de care n-ar fi completă grădina lui 
Dumnezeu. Asta o veţi face la vreun chef, într-un mo- 
ment de beţie, la o mare durere sau într-un elan de 
cinste. 

Cosea acum aponevrozele abdomenului şi parcă se 
întrecea pe sine. Nici o zvicnire, nici o opinteală, pensa 
și acul terminau cu mișcări grațioase acele ondulări line, 
pornite de la braţe, și parcă de mai sus, de la surisul lui, 
care, peste mască, lumina întreaga operaţie, altfel decît 
becurile lustrului din tavan. 

[...] 

Anghel făcu un scurt popas. Ceruse setolină pentru 
piele. Privirile celor din amfiteatru nu se mai ocupau 
de operaţie, ci așteptau, lăbărțate de dorinţă, să se în- 
toarcă profesorul la povestirea lui. [...] Totuși, Leluţ tre- 
buia să suridă cu graţie forţată, fiindcă pentru planul său 
era de lipsă ca profesorul să se găsească în toane bune. 
Cartea lui Blidariu fusese picătura de apă care făcea să 
se verse paharul. Dumnezeu, mit falic!... Ce inepţie. 
Nici n-a avut nevoie de ajutorul lui Urlieșu ca s-o pri- 
ceapă. Asemenea dobitocie te cucereşte prin partea de 
humor. Și Blidariu se umfla în pene, ca autor original! 
Necazul îi striga cu mare mînie în urechi şi-i riciia coşul 
pieptului pe dinăuntru. Dacă mai tindălea, cu toţii și-ar 
fi făcut de cap. De atita timp ţinea la dînsul, scărmă- 
nată ca o lînă, broşura lui Bulbuc, și nu se învrednicise 
să se scuture de sfială și teamă, şi să dea atacul. Acum 
era hotărît. 

În fine, Anghel terminase de cusut pielea. [...] 

Profesorul mai potrivea buzele plăgii între nodurile 
de setolină, ca linia de sutură să fie cît mai regulată. 

Operația era terminată, profesorul își scoase masca, 
aruncase bluza, și acum se spăla pe îndelete pe miini. 

— Ei, acum să văd, care din voi e capabil să mă 
completeze ? 

Era sfint, totdeauna întrerupea povestirea la mijloc, 
să aţițe curiozitatea auditorului, ca şi cum ar fi vrut să 
facă o lecţie activă, la care. să participe și elevii. Dar 
jocul acesta făcea să strălucească chipul lui Anghel de 

simpatie. Mustaţa blondă, pe jumătate încărunţită, se 
zburlea puţin din sfircuri, din colțul gurii se prelungea 
în fir subțire un ris blajin, şi din ochii deschişi, pe care 
zadarnic şi-i strunea Între cute severe, porneau unde 
luminoase, moi, şi chiar melancolice. 

F Ei, să vă văd... 

n murmur nelămurit, rîs și vociferări înfundate 
dar nici un glas răspicat. Bolnavul fusese pus pe bran- 
card, profesorul îşi scotea şi mănușile. 

— Ce zici, Leluţ ? 

— Eu n-am talent de i i ă 
Ra improvizator, răspunse Leluţ, 
— Păcat că nu-i aici Leonin... 


— El are inconştientul încărcat, potrivit teoriei freu- 

a Ea cu perdea subțire. i i 
i, adresîndu-se din nou studenţi i 
puseră nimic din discuţia lui ET au ii tii apă 
— Să văd care din voi are spirit creator... 

interpretări ştiinţifice şi morale. ia alee a: 
CA Dumneavoastră, dumneaveastră... 


Profesorul plecă urmat de între 
după el. Venise hotărît și nimic nu 


aga asistenţă, Leluţ, 
apor -l putea face să dea 


— Ce-i, Leluţ ? Ce cauti aici ? 
Era Bulbuc, Eroe 


E Vreau să vorbesc cu profesorul. 

ui Bulbuc îi zvicni cuta din j 
buc Z i cu jurul monocului şi 
elut hei ie Nici că se putea o E RES 
3 voia ? ar atit, o nimica toată, să-l distrugă 
. : . z a: 
Acțiunea de distrugere trebuia urmărită statornic, d 


întîi de la profesor. 

— Ce ai cu profesorul ? întrebă Bulbuc intrigat. Vreo 
lucrare ?... t A TA 

Lui Leluţ îi veni să ridă. Din ce în ce mai potrivit. 
Da, o lucrare. Numai că lucrarea lui era o lucrătură a 
lucrării lui Bulbuc. Pei ii 

— Te rog, spune-i profesorului că-i cer o audienţă. 

Era convins că dreptatea e cu el şi atit de mult se 
obişnuise cu gîndul acesta, încît acţiunea i se părea fi- 
rească. Bulbuc se întoarse după multă vreme din cance- 
laria profesorului și-i spuse că Anghel îl primea. 

— Ce-i, Leluţ ? pa: S 

— Domnule profesor, n-aş vrea să vă întrerup din 
ocupațiile dumneavoastră... aş dori să vă spun ceva. 

— Secret? f 

Leluț privi în jurul lui. Erau acolo docentul, medicul 
secundar, şeful de lucrări și Bulbuc. 

— Ceea ce aş dori să vă spun, domnule profesor, 
este deocamdată strict confidenţial... şi dumnevoastră 
veți hotărî dacă trebuie sau nu ca cele spuse de mine 
să fie date publicităţii. J 

— Atunci, lăsați-mă cu Leluț, spuse profesorul, in- 
trigat parcă și oarecum amuzat de aerul sever şi mis- 

ios al fostului său intern. per 
a Tojertaalit, cum subalternii lui Anghel Drăghiceanu 
părăsiră cancelaria. Şeful şi asistentul plecară imediat, 
numai Bulbuc întîrzie mai mult. Cînd rămase singur cu 
profesorul, Leluţ scoase lucrarea lui Bulbuc. . 

— Nu ştiu dacă dumneavoastră, domnule profesor, ați 
citit această lucrare, apărut în prima clinică chirurgicală 
şi purtînd, ca tare, girul dumneavoastră. ; 

Anghel îşi puse monoclul şi examină, dintr-o arun- 
cătură de ochi, broşura. 

— A, da... lucrarea lui Bulbuc. 

— Vă rog, domnule profesor, să nu dați o interpre- 
tare greșită gestului meu. Mă aduce la dumneavoastră 
datoria... v-am fost elev şi n-am să uit niciodată. 

— Vorbeşte lămurit, mă... 

Anghel Drăghiceanu era omul cel mai sincer, de aceea 
şi limba lui atît de slobodă. N-avea nici un ascunziş, 
nici ocolişuri sufleteşti. 

— Domnule profesor, lucrarea aceasta e plină de 
greşeli. Dar ce greşeli ?... Enormități, orori... Acestea îl 

depăşesc pe nefericitul autor 
vă compromit... 

— Ce spui, mă? Mă compromit ? 

Lelut greşise măsura, sărise peste cap. Mustaţa lui 


Anghel Drăghiceanu se zburlise a ceartă şi luminile 
ochilor îi scăpărau. 


şi ajung la dumneavoastră, 


— Permiteţi-mi, domnule profesor... și deschise bro- 
șura. Colegul meu nu cunoaște nici diferența dintre pa- 
rasimpatic și organele parasimpatice. 


Sufletul îi rînjea de bucurie. Cu siguranță că nici 
Anghel Drăghiceanu — profesorul cu renume mondial, 
decanul Facultăţii de Medicină din Bucureşti — habar 


n-avea despre cele ce-i spunea el. Continua să-i arate 
greșelile și avea impresia că-și poartă profesorul prin 
piscuri inaccesibile pentru el. O fi fost bun chirurg, dar 
la ştiinţă — un învechit. Cum dracu să fie în curent cu 
știința, cînd toată ziua gîndul lui era numai la măscări. 
Profesorul ascultă cu răbdare pînă ce Leluţ, termină şi, 


apoi, cu un calm necunoscut de acesta pînă atunci, 
spune ; 


— Îl vom urechea pe Bulbuc pentru măsăria asta... 

Sancţiunea prea părintească nu-i plăcu lui Leluţ. Lui 
îi trebuia ceva pe potriva neghiobiilor din broșură şi, 
mai ales, ceva pe potriva gîndului său. 

— Și acum să trec la tine... am impresia că nici tu 
nu cunoşti chestiunea. Te-ai limitat la partea anatomică 
și n-ai înţeles complexul nervos și hormonal, care face 
o unitate... 

Și dintr-o dată — nemaipomenită surpriză — An- 
ghel începu să discute chestiunea parasimpaticului. Omul 
acesta, care cu cîteva minute înainte operase cu atita 
artă, care ticluise la repezeală o poveste [...] ţinea 
acum o adevărată prelegere asupra celei mai mo- 
derne chestiuni. În expunerea lui, se perindau noţiuni 
noi, anatomie, fiziologie, biochimie... şi multă literatură, 
mai ales engleză și americană. Leluţ avea impresia că el 
este cel acuzat şi un singur gînd îl chinuia, să plece cît 
mai repede, să scape de acest ciudat rechizitoriu știin- 
tific. 

— Şi acum, Leluţ, mai avem o singură chestiune... 

Băiatul avea presimțiri sumbre. 

— Fapta ta este oribilă, ca acțiune colegială... și, 
ca folos ştiinţific, e o neghiobie. Nu-l apăr pe Bulbuc 

— alt neghiob — dar nici tu nu faci ştiinţă. Ce faci tu 
e treabă de jandarmerie științifică, treabă de om ENE 
diocru. Eşti o mediocritate ? Persistă în ea. Ai geniu ? 
Ei, atunci, băiete, procedează în consecinţă. 

— Cum, domnule profesor ?... se repezi Leluţ. 

Anghel rise în zeflemea: A ul au = 

— Ei, asta-i asta... De aia ai geniu, să ştii cum să pro- 
cedezi. 


22 


În seara aceea, toţi internii se găseau din 
nou acasă. Leluţ, în capul mesei, mînca tăcut. Părea că 
le ascultă vorba, dar gîndul lui era aiurea. Îl urmărea 
întrevederea cu Anghel Drăghiceanu. Morala profesoru- 
lui îl supăra încă. Tot el se alesese cu ponosul. Mare 
jignire. Și cît aşteptase să prindă clipa... Cît citise, cît 
se documentase... 

— Ce dracu-i mizeria asta ?... 

Lui Blidariu nu-i plăcea friptura, A dă 

— Să vă învăţ eu cum se face friptura... Să fie 
friptă în unt și tăvălită în cimbru, sau, dacă-i la grătar, 
în mujdei de usturoi. Dar asta-i talpă de cisma. iea 

— Cît ia Trăistaru pentru o colecistectomie ? îl în- 
trebà Teodorescu pe Buhociu, și schimbă discuția. 

— Două sute de lei. ; x Y 

— Fugi, mon cher... operează şi pentru o sută două- 
iii Păi dacă vizita la Holban e cinci lei... şi doar e 
i internist. b 
p AEE e Lascăr. Cogeamite profesor şi umblă cu 
siringa în buzunar, după injecții. 

SUA d per supărarea ? îi luă Mreneș apărarea. 

Pe Leluţ nu-l interesa de obicei vorba lor, dar, acum 
îi asculta. Discuţia trecuse acum la bani. La bani, el ba 
nunța uşor. Orice renunțare este însă dureroasă, ar 
durerea îi va fi recompensată. Avea să-l doboare se 
Bulbuc, chiar și în necazul lui Anghel Drăghiceanu. u 
ce preț se putea compara aşa izbîndă ? Prin on se 
diferenția el de grupul celorlalți, de grupul celor legați 
prin cîştig. El avea să se lupte şi cu alții. 

Buhociu se sculă de la masă, se întinse bine, căscă 
zgomotos şi dete să plece. 

— Ce-i cu tine, mă? 

— Mă duc să mă culc. N-am dormit toată noaptea. 
am fost de gardă la o isterică. 

— Făcea scene ? întrebă Blidariu, pofticios ca întot- 
deauna. 

— Grozav. 

$ Păcat că nu cunoaşteţi teoria lui Freud... şi Leluţ 
surise cu superioritate. 

— A propos... am auzit ceva vag, făcu Teodorescu, 
ce-i aia ?... 

Leluţ atita aştepta, ca să-şi arate erudiţia. Instinct 
erotic, pansexualism, refulare, supracolorit al efectelor, 
complex. Şi din nou, pansexualism, instinct erotic... Toţi 
îl urmăreau cu ochii aprinși, parcă nu le ajungeau ure- 
„Chile de ascultat. 

F Cum s-ar zice, e rost să te-nvîrteşti de dame... Mă 
oblig să le deretulez, spuse Teodorescu. 

i Leluţ îi observa şi-i judeca. Bulbuc vedea în freu- 
dism mijlocul de a confecţiona o lucrare ştiinţifică ; 
Mreneș, prilej de a cîştiga bani ; iar Teodorescu, cel mai 
practic, să-şi mărească colecţia de femei. 

— Domnișorul Leluţ... | 

Leluţ, care îi explica lui Teodorescu pansexualismul, 
se întoarse. Era Arghir, instrumentarul. Conducea un 
ins mărunt, crîncen legat, cu căciulă de oaie în cap pe 
timp de vară, și cu un palton scurt, un fel de suman 
îmblănit. Într-o mînă, ținea un geamantan de carton 
mototolit, cu cheutoare sărită, iar în cealaltă, o legătură. 
Lui Leluț parcă i-ar fi aruncat un pumn de ţărină în 
ochi, aşa i se sminti vederea, dar își reveni repede. Se 
ridică brusc în picioare și-i ieși întru întîmpinare ; îi 
întinse mîna și zise doar atît : 

— Bună seara, tată... 

— ara seara, Mărine... 

— Tatăl meu... colegii mei... îl prezentă 
tatăl său. pi ii Ali 

Luiîndu-l de braţ, îl împinse ușurel pînă-n camera sa. 

— Ce-i, tată ? 

Bătrînul se așeză pe un colţ de scaun, așa cum venise, 
cu paltonul pe el, cu căciula în cap. Geamantanul îl lă- 
sase jos, dar ţinea legătura în mînă. 

— Ce-i, tată ? 

— Am venit să te mai văd. Că ziceam... de, eu sint 
bătrîn, cine ştie cînd oi mai vedea pe fiul meu drag... 

Numai şiretenie în el. Ținea ochiul stîng închis, doar 
să-și ascundă cît mai mult din gînduri. 

— Bine, tată... dar nu era motiv pentru asta, să te 
ostenești pînă la București. > 

— Ba nu... Mai vede omul oameni. La noi, la ţară, 
ne prostim numai între țărani. x | 

Era tatăl său, omul acesta negru, cu pielea feței lucie, 
pe alocuri ciupită de vărsat, şi mustaţa din dreapta tă- 
iată în două. 

— De ce nu-ţi scoţi căciula și paltonul ? 4 / 

Bătrînul aruncă o privire roată de jur-împrejur, apoi 
zise : 

— Gândeam că n-ai unde să mă culci. d 

Viclenie din plin. Nu era bătrînul Leluţ om să chel- 
tuiască bani pentru hotel. 

— Dezbracă-te, tată... ai să dormi aici, în patul meu. 

— Dar dumneata ? A wos 

Altă şiretenie. Îi spunea dumneata. Cit de josnic 
ajunsese ! Și parcă se rușina de rușinea lui. 

— Scoate paltonul şi căciula... A ei F 

În sfîrşit, bătrînul se învoi. Se ridică greoi şi se în- 
dreptă către cuier. Şi mersul de girbov era tot de om 
şiret. Atîrnă paltonul în cuier și puse legătura între 
geamuri. 

— Să nu se strice... y 

De ce umbla oare numai cu tertipuri ţărăneşti ? ; 

— Mă gîndeam să nu mănînc din averea statului... 
i arătă legătura. K 
i pietei A peste puterile lui, îl scotea din fire. Tatăl 
său, care lua mită ca să treacă elevii, care bătea şi ieşea 
bătut din alegeri, care furase banii obștei şi fusese pe 
banca acuzaților pentru falsificarea de acte, avea acum 
scrupule. Să nu mănînce din averea statului ! A 

— Las”, tată... nu te-ngriji dumneata. Nu fac nimic 
ilegal. Totdeauna sînt porţii în plus. Iată, acum lipsește 
colegul meu Badea. 

— Unde s-a dus, sărmanul ? 

Spunea „sărmanul“ cu milă binevoitoare, ca şi cum 
ar fi plins de mila unui nenorocit. 

— S-a dus la o vedere... spuse Leluţ într-o doară. 

— La vedere? Sărmanul... şi bătrînul chicoti. 

— Şi Lena ce face? schimbă vorba Leluţ, plimbiîn- 
du-se plictisit prin cameră. 

— Face bine, sărmana. Am fost la școală s-o văd. Are 

purtare bună. d 

Lui Leluţ îi veni dintr-o dată o idee. 

=; Tată, pe Lena trebuie s-o dăm la 

menaj. 

— Eu ziceam s-o facem moașă. 

— Ce, eşti nebun ?... se repezi băiatul. 

„— Cum zici dumneata, şi bătrinul se făcu mic. Eu 
gindeam... tot are ea optsprezece ani, vine aici la dum- 
neata, o bagi în şcoala de moaşe, face doi ani şi iat-o 
cu carieră... 

— Nu, tată. Mă opun. Ar fi o batjocură prea mare. 

Și gîndul i se despică în două: Urlieşu, Lia. Într- 
adevăr, l-ar fi făcut de rîs. Soră-sa moaşă ! Să se lege 
internii de ea şi să-i facă vreun copil... 

— Nu, tată... Lena trebuie să facă școala de menaj 
la Craiova. 

Învățătorul păstra acelaşi aer umil. 

— Nu este şcoală la Craiova. 

— Atunci aici, lîngă București, la Oteteleşeanu. 

— Cum zici dumneata, fiule... 

Ce arătare pocită și tatăl său, Îi ieşeau la iveală ciu- 
piturile de vărsat pe obraji şi mustaţa tăiată în două, 
tot de vărsat. Nasul cîrn. Ar fi vrut să-l pipăie, să vadă 
dacă e pietros, nas de cîine. 

— Acum, tată, dumneata te odihnești aici. Eu mă duc 
să mă culc în camera colegului Badea. 

— Și zici că se-nsoară ? Sărmanul... 

Leluţ îşi luase cămașa de noapte și se pregătea să 
plece. 

— Stai, fiule. Mai am o chestiune. 

Leluţ tresări. Ce s-o fi întîmplat ? Totdeauna se te- 
muse de vorbele tăinuite ale bătrinului. 

— Să vezi, am dat de belea c-un ticălos de con- 
ductor. Eu am venit ca „turbat“... 

— Cum? 

„— Ca „turbat“. Am trimis pe vărul Dumitrache la 
primarul din Strehaia, şi a luat un bilet de „turbat“... 
că şi eu i-am făcut o mulţime de servicii. De fapt, eu 
l-am scos în alegeri, cu strașnică poruncă de la domnul 


şcoala de 

Ilarie, căci domnul Petrescu, proprietarul, care e socrul 
prefectului, îl susținea pe Tănase Căpraru... 

Leluţ asculta înspăimîntat. Poftim! El lupta vajnic 
să-şi alunge orice complex de inferioritate, şi iată că 
tatăl său i le băga parcă cu făcălețul. 

— Spune, tată, desluşit. Biletul nu era pe numele 
dumitale. 

— Să vezi cum stă chestia. Biletul era în regulă, dar 
parșivul de controlor mi-a cerut legitimaţia. 

— Şi dumneata ? 

— Nu m-am legitimat, fiindcă biletul era pe numele 


lui văru-meu, Dumitrache Puţoiu, din Ciochiuţa. Și 
mi-a făcut proces verbal. 

— Şi ce vrei să fac eu ? 

— O nimica toată... să-mi iei de la Institutul de 
turbaţi o adeverinţă, cum că Dumitrache Puţoiu din 
Ciochiuţa, cătun dependent de comuna. Strehaia, şi-a 


făcut injecţiile pentru turbare. La proces îl trimit eu 
pe văru-meu, ăla mi-e ca frate... 
Leluţ credea că înnebuneşte. Acesta era tatăl său. 
Stricat pînă-n măduva oaselor. 
— Asta nu ţi-oi face, tată. 
— Atunci, oi face din nou pușcărie... 
Leluţ spuse exasperat : 
— Acum culcă-te, tată. Am să mai mă gîndesc. 


25 


Leluţ privea la tatăl său cu milă dispre- 
țuitoare. Virsta nu-l schimbase de fel, aşa-l cunoscuse 
de totdeauna, umil şi păcătos. Pentru ce să frustreze 
acum statul cu şase lei, drumul de la Craiova la Bu- 
cureşti ? Prea multă neruşinare. Tu îţi zdrobeşti sufletul 
ca să-i ascunzi nemerniciile și el, nărăvit în rele, stă- 
ruie să-ți facă în necaz. 

— Scumpul și iubitul meu fiu... 

Îi vedea sprincenele stufoase, pe care, în accesele 
de smerenie, le cobora, împreunîndu-le, sprincene de 
bandit; şi ochiul stîng ţinut chiorîş ; şi mustaţa dreaptă 
tăiată la mijloc. Bine i se potrivea sufletul cu trupul. 
Iar cînd îi spunea, voind să fie duios: scumpul și iubi- 

tul meu fiu, îi venea să se repeadă în el. Îl judeca și 
se judeca. Nici o milă pentru bătrin. Fără nici o părere 
de rău l-ar fi văzut pe catafalc. Pe catafalc, nu la puș- 
cărie. Dar ce să mai compromită puşcăria un bătrîn ? 
Ce-avea de pierdut Mitrică Leluţ ? 

— Și, cum îţi spun, scumpul și iubitul meu fiu, dacă 
dumneata vrei, sînt sigur că-mi poţi face binele... 

Băiatul simţea mâîncărime în palme. l-ar fi sărit în 
gît. Același sentiment ca în maghernița lui Eustațiu : 
să-l doboare la pămînt cu un pumn. Îi înţelegea acum 
pe copiii denaturaţi, care-și maltratează părinţii, părinţi 
ca bătrînul Leluţ. 

— Pentru dumneata e o nimica toată. Doar Bratu 
e de la noi, din Oltenia... 

Leluţ îi prinse o mînă, parcă să-i răsucească braţul, 
dar bătrînul, dintr-o smucitură, își întări toată muscu- 
latura din umăr pînă-n degete. Mușşchii de criţă. Între 
el și tatăl său se dăduse o scurtă luptă. Bătrînul îl stă- 
pînea. Nu-i putea veni de hac cu una cu două. Cum le 
potrivise de bine, ca să ajungă la Bratu, care făcea pe 
cinstitul în toate. Cum aflase el că Bratu lucra la Insti- 
tutul Antirabic? De la el din Boceni, omul acesta 
ştia tot. x 

— Ți-am spus... mă voi gîndi. 

— Vezi c-aş vrea să mă liniştesc, să-mi tihnească 
Bucureştiul. 

Poftim neruşinare ! Voia să-i tihnească petrecerea în 
capitală. 

— Că cine ştie cît mai trăiesc... 

Leluţ ciuli urechea. În fine, o vorbă cuminte. Dar 
de unde dracu să moară ! Poate că prin ciupiturile de 
vărsat stăruia o culoare mai gălbejită, poate că obrajii 
îi erau mai uscați... dar capul rotund ca un cantalup, 
umerii lați și pieptul platoșă dovedeau o sănătate de 
cremene. 

— Căci sînt mort de bolnav... 


Unde-i norocul... zîmbi un colţ din sufletul băiatului. 
Dar zadarnic îl privea cu ochi scrutători, de medic, nici 
o suferinţă nu se vedea pe chipul bătrinului. 

— Scumpul și iubitul meu fiu, sînt mort de bolnav... 

Bătrîn mincinos. Cum îl mai exasperau vorbele lui 
miloage. 

— Că n-aş vrea să mor fără să văd şi fata la rostul 
ei. Şi tot dumneata, scumpul și iubitul meu fiu, îmi vei 
face binele ăsta, s-o văd cu carieră. 

Tilharul nu renunţa la planul lui, s-o facă moaşă. 
Frumoase decoraţii. Tatăl pungaș, sora moaşă. Și se 
gîndi la Leonin. Băiat de familie. Tatăl colonel, fost 
deputat ; un unchi, fost ministru și academician... iar el, 
doar cu poveri. Tatăl cu potlogării, sora, amanta vreunui 
intern, care să-l șantajeze cînd i-o veni la socoteală. 

Groaznice bătăi în uşă îl făcură să tresară şi, în ace- 
laşi moment, intrară Leonin și Iancu. 

— Bine, Leluţ, ai uitat că azi e ziua mea şi că te 
aşteptăm ? 

Leluţ aruncă o privire către tatăl său. Ochii bătrînu- 
lui sclipeau ca pilitura de fier. 

— Hai, nu mai întîrzia... sîntem jos cu maşina. 

Leluţ era încurcat. Ar fi vrut să împiedice apropie- 
rea dintre tatăl său şi colegi. Dar bătrînul nu se lăsă: 

— Du-te, scumpul şi prea iubitul meu fiu, du-te la 
petrecere. Dacă acum, cînd sînteţi tineri... 

— Dumneata eşti tatăl lui Leluț? întrebă vesel 
Leonin. 

— Da. 

— Eu sînt Gaby Leonin... și-i dete mîna; unul din- 
tre cei mai buni prieteni ai lui Leluţ. 

Dac-ar fi ştiut Leonin adevărul... ` 

— Vino şi dumneata cu noi. 

Învățătorul începu să facă graţii : 

— Eu sînt acum bătrin. Ce să-ncure tineretul... 

— Vino cu noi şi ai să vezi ce petrecere îi tragem. 

Bătrînul nu tăcea dracului din gură. 

— Şi, apoi, eu sînt și mort de bolnav. 

— Lag’, că te dregem noi cu-n pahar de vin bun... 
rîse Leonin. 

— „Smîntină“... completă Iancu. 

— Într-adevăr, tata e bolnav, n-are ce căuta. 

Dar nici Leonin și nici lancu nu voiră să audă așa 
ceva. 

— Nu se poate, domnule. Avem maşina în curte, ve- 
niți amîndoi. 

Leonin luă, din cuier, paltonul bătrînului şi i-l puse 
pe umăr. Vremea se răcorise pe neașteptate. Poate că 
venea ploaia. Învățătorul atît aștepta, se îmbrăcă numai- 

decit, așa că nici Leluţ nu putea lipsi, trebuia să fie de 
față să pareze poznele bătriînului. Cum se suiră în ma- 
şină, bătrinul şi începu să spună snoave. Și nici nu 
începuse a bea; ce avea să fie, Doamne, cînd va da de 
Mavru şi de ceilalți ? Pină la Colentina au tinut-o în- 
tr-un rîs. 

— Mă Leluţ, dar tatăl tău e o comoară... 

Erau așteptați. Cheful nu începuse. Uşa dintre ca- 
mera lui Leonin şi a lui Tudoriu fusese larg deschisă, 
așa că cele două încăperi erau acum una. În camera lui 
Tudoriu, se pregătise masa, a lui Leonin servea de sa- 
lon. Aici băieţii făceau cere în jurul lui Mavru.‘ Mavru 
îi întîmpină pe noii sosiți, întrebîndu-i : 

— Cine știe povestea Cocuţei istețe ? 

— Care? întrebă bătrinul Leluţ, cu căciula în cap 
şi paltonul pe el. Ochiul lui beteag părea supt în orbită, 
iar celălalt mișca. 

— Interesanta poveste a Cocuţei, din care se vede 
că lăcomia e totdeauna profitabilă. În cofetărie, Cocuţa 
nu rîvnea decît la băieţii de ciocolată... Știţi de ce? 

— Eu ştiu... şi bătrînul Leluţ ridică două degete, ca 
un şcolar silitor. 

— De ce? și Mavru se încruntă la bătrînul care în- 
drăznea să-i strice efectul. . 

— Fiindcă băieţii au o litră de ciocolată mai mult. 

— Bravo, frate-meu... îl bătu Mavru pe umăr și 
deveni tandru. Eşti de-al nostru. 

Ceilalţi începură să țipe și să aplaude. Dintre toţi, 
Blidariu făcea cel mai mare scandal. 

— Haideţi, ce dracu... porunci el. 

În cameră, era o învălmășeală plină de voie bună şi 
o sprintenă întrecere la glumă și rîs. Bătrinul, desco- 
torosit de căciulă și de palton, ridea în rînd cu băieţii, 
dar numai dintr-un ochi. Cu inima cît gămălia de ac, 
Leluţ îi urmărea strîns mișcările. Tatăl său lăsase la o 
parte umilinţa de mai înainte, uitase că ar fi putut da 
ochi cu procurorul, se simțea bine, vorbea și ridea. 

— Pe aia o știți ? întrebă iar Mavru. 

— Pe care? şi toată figura bătrinului se lăbărţă în- 
tr-un surît libidinos. 

— Povestea preotesei căreia îi căzuseră şalele. 

— O ştiu... spuse iar bătrinul Leluţi. 

— Noi n-o ştim... spune, spune. 

Mavru avea însă ambiția ineditului. 
— Dar pe asta o ştiţi ? 
— Pe care ? întrebă tot bătrinul. 


— Ordonanţa colonelului... 

Bătrînul izbucni într-un ris zgomotos. 

— Păi bine, asta-i veche, de pe timpul bunicăi. 

— Gata masa, anunță Leonin venind din cealaltă 
cameră. 

Fu o izbucnire de bucurie, li se făcuse foame. Trecură 
în camera lui Tudoriu. 

— Dumneata eşti omul meu, făcu Mavru admirativ. 

lar bătrînul, de îngimfat ce era, nici nu mai lua 
seama la fiu-său. 

— Vino, Marius... vino și te aşează lingă mine, stărui 
Leonin. 

Leluţ privi stingherit peste masa frumos aşezată. 
Tacimuri lucioase, pahare de cleștar și șervete albe, fru- 
mos împăturite în chip de fluture, înlocuiseră vechea 
lor veselă de spital. El nu-l iubea pe Leonin. Ce Dum- 
nezeu, prostul nu pricepea nimic? Îi era necaz şi pe 
masa asta frumos orînduită, dovedind dezmăț ciocoiesc. 
Trei farfurii cu salată de boeuf, mai mult ornament 
decît mîncare. Ghirlande de flori și frunze şerpuiau de 
la un capăt la celălalt al mesei ; vase cu fructe — mere, 
mandarine, curmale — străjuiau tot în chip de ornament, 
de o parte și de alta a vasului cu flori. Tudorel, su- 
fragiul, şi cu Gusti, băiatul de la camera de gardă, ser- 
veau. Prea mult ciocoism. Noroc că pe o măsuţă, mai 
la o parte, se găseau mezelurile, farturiile cu piftii, pa- 
harele cu iaurt și castroanele cu murături. Ele mai de- 
mocratizau atmosfera. 

— Uite, frate, făcu bătriînul înșfăcînd nişte ridichi, 
mi-aţi dibuit damblaua. i 

— Mi le-a trimis mama de la moşie. 

Va să zică, aveau şi moşie. Și şi-o închipui pe mama 
lui Leonin ca pe o boieroaică obeză, fumînd ţigară după 
ţigară şi poruncind ţăranilor cu cravaşa în mînă. Așa 
erau toți boierii. Iar la urmă, prin odoarele lor dege- 
nerate, ca Magheru şi Leonin, să-i împiedice pe ei, oa- 
meni viguroși din popor, să parvină. 

25 — Chinuiţii nemuririi 


Leluţ abia gusta din mîncare, se ţinea mereu de 
tatăl său. La ce timp nepotrivit căzuse. Dar bătrînul în- 
fuleca din salata de boeuf, vorbea şi ridea, ţinînd hangul 
lui Mavru. 

— Dar ce s-a întîmplat cu Bulbuc ? întrebă Țepeluş. 

Leonin se uită cu înţeles la Leluţ. 

— N-a vrut să vină; 

Era lesne de înțeles supărarea lui Bulbuc. Și, cu 
toată autoritatea lui Anghel Drăghiceanu, Leluţ nu se 
lăsa dus. Mai avea două instanțe. Şedinţa științifică a 
Societăţii şi presa. Dar, privind către tatăl său, năvalniea 
pornire i se opri scurt. Pas de te stropește, cînd ai aşa 
belea pe capul tău. 

— Dar pe asta o ştii, şefule ? plescăi învățătorul cu 
gura plină. 

— Care, mă Leluţ ? 

Culmea scandalului.. Mavru își permitea să-l tutuiască 
pe tatăl său. 

— Povestea crăcanei. 

— Spune, mă Leluţ. 

Bătrînul tuşi de două ori potrivindu-și glasul, dete 
un pahar de vin pe git şi lăsă șervetul pe masă. 

— Ia mai dă-mi o porție de boeuf, comandă Bli- 
dariu. ` 

Acum era de el. Mincare, nu glumă. Vin din belșug 
şi porcăriile în șuvoi, ca din cascadă. 

— Asta-i povestire morală, pentru tineretul de 
ambe sexe. 

Câtă neruşinare. Îşi bătea acuma joc de meseria lui, 
de pe urma căreia își agonisea pîinea zilnică. 

— Asta, ca să se dovedească înţelepciunea lui Dum- 
nezeu în toate alcătuirile Sale... şi zîmbea pungășește 
vorbind de Dumnezeu. Vă veţi fi întrebat şi voi la ce 
e bună crăcana... 

Dete un răgaz, ca să excite curiozitatea generală, în- 
chise un ochi și imediat : 

— La ce e bună crăcana ? întrebă odată un tînăr pe 
tatăl său, potrivit versurilor cunoscute : Un copil, odată 
mic ca dumneata / Ce-şi iubea părinţii și mi-i asculta... 

Toţi meșterii în măscări, fie că se numesc Anghel 
Drăghiceanu sau Mitrică Leluţ, se asemănau la povestit. 
Și el, ca şi Anghel, lua povestea pe ocolite, cu pauze 
şi suspendări, ca să ţină trează atenţia şi să excite cu- 

riozitatea ascultătorilor. Dar în seara aceasta porcăriile 
bătrinului aveau darul să mai limpezească hulpava lăco- 
mie a băieţilor înfometați. 

— Pe mine m-au dat gata piftiile acestea... şi Bli- 
dariu mai ceru o farfurie. 

— Mă Leluţ, am învăţat ceva de la tine... ca să spui 
o poveste va să ai tîlc de evanghelie și meșteșug. 

Deodată pe coridor se auzi gălăgie mare. Imediat uşa 
se deschise şi șapte fete tinere intrară în cameră. Bă- 
trînul Lelut își opri vorba și rămase idiot, cu buza că- 
zută, cu ochiul stîng și mai închircit. Băieţii se ridicară 
în picioare și începură a urla în cor „Mulţi ani tră- 
iască““. Entuziasmul lor fu însă de scurtă durată, căci 
coriștii se lăsară de cîntat ca să se apropie de fete. 
Rostul mesei se stricase. Cei mai din fund trîntiseră 
scaunele și vărsaseră vinul pe jos. 

— Veniţi, fetelor... şi cu toţii le înconjurară. 

Numai Lelut rămăsese la o parte. Între fete, se afla 
şi Mîndra. Îl încerca o agitație măruntă şi difuză, îl 
durea voința de a se reține. Se simțea greu ca un sac de 
nisip. Iar Mindra, parcă nu-l văzuse niciodată în viața 
ei, nu se uita la el. 

— Fete de la „pod“. „rise Leluţ către Iancu. 

— Eu am ochiul dedat de cînd eram intern acolo, 
răspunse Iancu. 

— Mi-e foame... spuse una dintre ele. 

— Mai întîi staţi să vă prezint... spuse Mavru. 
Domnișoara Nuţi, doamna Titica, și iar domnişoara. Nuţi, 
domnișoara Gertrud, Fiţa şi Bianca... iar dracului ăstuia 
îi zice Mîndra. 

— Bianca-i pentru mine, hotărî Leonin. Ne potrivim 
la chip. 

— Vin cu tine, ochi frumoși. 

Lui Leluţ i se puse un năduf în piept. Din nou „ochi 
frumoși“, Era de nesuferit. La orice mişcare, tot de 
Leonin se împiedica. Poftim, acum chiar şi prostituata 
asta. Leluţ se ridică şi binişor se trase în camera cea- 
laltă, de unde privea orgia. Nimeni nu-l lua în seamă 
și nepăsarea asta îl durea. 

Iancu și Titi Teodorescu luaseră cîte o fată pe ge- 
nunchi. 

Iute se întinse deșănţarea. Iancu își juca partenera 
pe genunchi, iar Leonin și Bianca muşcau din același 


375 


pateu, gură-n gură. Bătriînul Leluţ privea cu amindoi 
ochii, ațîțat și pătimaș. 

Acum să fi căzut o inspecţie de la Eforie, să-i prindă 
în toiul orgiei. Gindul începu să pulseze în el ca o inimă. 
Dac-ar anunţa la telefon pe director? Să se strecoare 
binişor afară, să se ducă la telefon, la ora aceasta nu-i 
nimeni acolo. Și, chiar de s-ar afla, el avea de partea 
lui dreptatea ideii morale. Priveşte la tatăl său. Nebun, 
înfierbîntat, bătrînul a luat și el o fată pe genunchi. Pe 
cine ? Chiar pe Mîndra. Ce infamie, tatăl în locul fiului. 
Se scoală să plece, dar la ușă are o ezitare. 

— Ce e, domnișorule, vă este rău ?... întrebă Tudorel, 
sufragiul. 

— Da, mă doare capul. 

— Aerul rece are să vă facă bine. 

Leluţ simte broboane de sudoare pe frunte. Directo- 
rul Eforiei e un om aspru şi iubitor de anchete. Cum va 
afla și vine. 

Afară s-a pornit viscolul. Pe cer se bănuiesec puhoaie 
grele. Pomii din curte se umflă în bătaia repede și deasă 
a ploii. Tot spitalul e în întuneric. Un singur felinar 
lingă camera de gardă, redus de ploaie şi abur la o lu- 
mină rotundă cît o pafta de aur. E primăvară, dar parcă 
aștepți o iarnă mai grozavă decit cea care a trecut. Tre- 
buie să străbată curtea întreagă şi ezită. O vede însă pe 
Mîndra în braţele învățătorului. Și pe tatăl său îl urăște 
la fel ca pe ceilalți. Dar simte o oprelişte în piept, 
parcă-l ține o greutate pe loc. 

Face cîţiva paşi și nu îndrăznește. Zburături de vînt 
se întîlnesc în răspintii aeriene și lovesc drept în pieptul 
lui. Ploaia, cu stropi grei, scapără de pe coperișurile ca- 
selor şi din frunzișul pomilor. Pămîntul fierbe în clocot 
rece. Înainte... comandă el. Și porneşte cu privirea în jos 
în asaltul duşman al viforului. Simte alicele ploii pe gît 
şi în pălărie ; pe la urechi se zbat valurile puhoiului. A 
ajuns la pavilion. 

— Ce faci, Leluţ ? Ce cauţi aici ?... 

Pe o bancă din camera administraţiei, Bratu stă de 
vorbă cu popa Manoil. Leluţ are un moment de deștep- 
tare. Ochii îi ard, tîmplele îi zvicnesc, gifiie. Oare era în 
stare să-şi denunțe prietenii, pe tatăl său ? 

— Mă duceam la telefon... un bolnav operat azi-di- 
mineaţă... şi intră în cancelarie. 

Cancelaria — goală şi întunecată. Nu știe ce vrea, e 
înmărmurit. Timplele continuă să-i zvîcnească, ochii să 
bîjbiie. Învîrtește comutatorul și face lumină. În cameră, 
nu-i nimeni să controleze, dar Bratu și Manoil i-au tăiat 
avîntul. Se teme de ceva neprecis. 

Ridică receptorul și cere un număr la întîmplare, să 
simuleze o convorbire. La ieșire, îl aşteaptă cei doi. De 
partea cealaltă, soneria sună în gol, numărul nu răs- 
punde. Pune receptorul la loc. S-a mai liniştit. Ar fi 
fost oare în stare să facă o așa infamie? Pleacă. Cei 
doi își continuau convorbirea. Leluţ se aşează pe bancă, 
lîngă ei. 

— Vorbim de cheful de la Leonin — spuse Bratu — 
și ne minunam ce cauţi tu acolo... 

Ce mulţumire ! Prin urmare, un băiat serios şi cin- 
stit, ca Bratu, avea o părere deosebită despre el. 

— Tu, ca şi noi, eşti fiu de țăran... 

Leluţ avu o strîngere de inimă. Tocmai asta ar fi vrut 
el să uite. 

— Numai în ţăran găseşti vlagă și cinste. 

Dacă Bratu l-ar vedea acum pe tatăl său de gitul 
unei femei pierdute... 

— Și cît am vorbit cu Leonin despre neorînduiala 
și vătămarea pe care păcatul o aduce ordinei dumne- 
zeiești... 

— Ce exemple dăm noi viitorilor conducători ai 
acestei societăţi ? Voi povesti totul domnului Iorga... 

— Nu te pripi la fapte, pe care mîine să le regreți... 

— Nu-i aşa, părinte, interveni Leluţ. Bratu are drep- 
tate. Trăim într-o imoralitate greu de suportat. Veniţi, 
şi vă veţi îngrozi... 

Tocmai atunci sosi şi Tudorel. 

— Poftiţi, domnişorule Leluţ... se deschise șampania. 

Leluţ refuză. 

— Nu se poate, domnișorule. 

—  Veniţi şi voi... zise Leluţ, 

— Noi nu venim, dar fii bun şi trimite-l pe Leonin 
la mine, se îndîrji popa. Ţin garda lui Tomaziu, mă va 
găsi în camera lui. 

— Eu plec... spuse Bratu. 

— Te conduc pînă la poartă. Am un bolnav la ca- 
mera de gardă și apoi mă întorc să mă culc, 

— Poitiţi, domnișorule Leluţ, veniţi... că âcum sosesc 
toţi domnişorii şi vă iau pe sus... îs 

La petrecere, un spectacol neaşteptat se înfățișa ochi- 
lor lui Leluț. Leonin cînta la pian și două din cele şapte 
fete, aplecate de o parte şi de alta, se uitau curioase 
la el. În odaia vecină, cheful era în toi. Tatăl său, cu 
Mindra pe genunchi, bea din paharul ei. Numai Blida- 
riu mînca de unul singur. Mai bine să nu se mai uite. 

Se apropie de Leonin. Ar fi vrut să înțeleagă muzica 
asta, dar nu izbutea. Privea la cele două prestituate 
— fete simple — cum îl sorbeau din ochi, pe cînd su- 
fletul lui nu-spunea nimic, nu răspundea acestei muzici. 

Din cînd în cînd, prindea de dincolo cîte o strigare 
ascuţită, ca o chiuitură. Era tatăl său, care petrecea cu 
Mîndra. Cum își bate soarta joc. De scrupule: nu se 
încurea bătrinul Leluţ, şi probabil că nici nu mai era 
nevoie de scrupule, 

Se întoarse din nou la muzica lui Leonin. Își aminti 
de Urlieșu, care ştia tot, care înţelegea tot, în special 
muzica. Şi inima i se strînse ghem. Dacă Urlieşu se 


“împrietenea cu Leonin de dragul muzicii ? Era gelos, ge- 


los de o eventuală prietenie a lui Urlieşu pentru altul. 
Dar Leonin, uitînd de el şi de toţi din jur, cînta şi fetele 
îl urmăreau atent. Cind încetă, Leluţ întrebă : 

— Ce-a fost asta ?. 

— Intermezzo de Brahms. . 

Îşi va cumpăra o carte în care să se scrie despre 
muzica lui Brahms, şi are s-o înveţe pe de rost. Nu 
putea să se lase bătut de Leonin. Ar putea să-l întrebe 
pe Urlieşu, dar parcă se ruşina. N-ar vrea să-şi dea pe 
faţă gelozia. Căci pe Urlieşu îl iubește cu gelozie de fe- 
meie. Nemaipomenit | 

— Mai cîntă ceva tot atît de frumos, se rugă una 
din fete. 

Cită pricepere la o fată de rind! Și Leluţ nu se 
putea minuna îndeajuns. Între timp, petrecerea se spăr- 
sese şi, de dincolo, veniră toţi în camera lui Leonin. 

— Un vals, să dansăm... 

Fără să se lase rugat, Leonin trecu la vals. Imediat 
se aleseră perechile. Tatăl său nu se lăsa mai prejos, o 

luă pe Mîndra de talie și începu s-o joace. Nu-l văzuse 
niciodată în verva asta, nu-i venea să creadă. Și dansa 
frumos, mai frumos chiar decît băieții cei tineri, parcă 
toată viaţa ar fi stat la oraş. Încetul cu încetul, tinerii 
se simţiră doboriţi, numai Leluţ bătrînul, şi Mîndra mai 
ţopăiau. 

Asta are o sănătate de bivol... 

Deodată, Mindra căzu pe un scaun, sleită de putere. 
Bătrînul, radiind de fericire, se duse: să-i mulțumească 
lui Leonin. 

— Mă Leonin, eşti un băiat admirabil... 

Abia acum 'îl descoperea Leluţ pe tatăl său. Omul 
servil de acum cîteva ore, umilul și păcătosul din camera 
lui, se tutuia'cu Leonin. 

' Perechile începură să se refacă, numai bătrinul șop- 
tea ceva cu Leonin, care continua să cînte înfrigurat. 
Tatăl său proiectase cu siguranță vreo şotie. Ce-i tot 
îndruga oare ? Îl vedea pe Leonin aprobînd, dar nu cu 
prea mult entuziasm, în timp ce degetele îi alergau pe 
clavir. Şi, ca să pareze ticăloşiile tatălui său, Leluţ se 
apropie de ei. 

— Leonin, popa Manoil te cheamă la el. 

— E şi un popă pe aici? şi învățătorul rise. 

Dar fiul său, fără să ia seama la întrerupere, con- 
tinuă : 

— Ține garda lui Tomaziu, îl găseşti în camera lui... 
şi îi părăsi pe cei doi complici. Bătrînul continua să tot 
soptească la urechea lui Leonin. Acesta încetă cîntecul. 
Învățătorul făcu semn băieţilor să se strîngă în jurul lui. 

S Vreți să rîdeți, mă băieți? Hai. să-i facem una 
popii. 

— Să i-o facem, aprobă numaidecit Iancu. 

— Ține garda lui Tomaziu, să-i băgăm o fată în 
aşternut. 

— Bravo... bravo... 

Ca să nu dea nimic de bănuit, bătrînul începu să exa- 
mineze tablourile de Luchian. Ce dracu putea pricepe ? 

— S-a făcut şi cu chestia mea... 

Tinărul nu înţelesese dintr-o dată, dar bănuia că pu- 
sese la cale o nouă murdărie. Tilhar bătrîn ! 

— Am aranjat. 

— Ce? 

— Leonin îmi dă dovadă de turbat. 

Foarte bine. Îl scăpase pe el de belea. Şi se mai 
bucura să-l vadă pe Leonin în combinaţii incorecte cu 
tatăl său. 

— O sărită... dete învățătorul comanda. 

— Asta o zic şi eu, zise Iancu. La cîntece româneşti 
sint primul. 

Se duse la el în cameră și veni cu vioara. 

— Zi-i, frate-meu, cea mai frumoasă sîrbă, sirba po- 
pilor... spuse bătrînul Leluţ competent. 

După ce-și acordă vioara, Iancu începu să cînte, ţo- 
păind ușurel. Ceilalţi — după el. Chiar şi Leonin se 
prinse în joc, numai Leluţ stătea de o parte, în picioare, 
cu un ochi la tablourile lui Luchian și altul la dezmăţul 
în care se găseau cu toţii. Învățătorul începu să chiuie, 
era primul la chiuituri, tot una şi una, pe sprinceană: 

— Fie fata cât de mică, 

pune-i proptea şi-o ridică... 

Era o deșănțare nemaipomenită. Sirba condusă de 
bătrinul Leluţ — un băiat şi o fată bătînd zdravăn po- 
deaua — pleca din camera lui Tudoriu, ocolea masa și 
ajungea în camera lui Leonin. Aici da de citeva ori roata 
în jurul clavirului şi imediat lanţul se încolăcea ca un 
şarpe şi pornea înapoi. 

— Tot pe loc, pe loc, pe loc... 

Meşter în chiuituri, învățătorul îi întrecea şi la joc. 
El impunea sîrbei unduirile de șarpe sau cercul de horă. 

— Siîrba-n vals... comandă el. 

Perechile se despărţiră și fiecare începu să joace pe 
socoteală proprie. Toţi erau aprinși la faţă, cu ochii sti- 
cloşi, cu feţele descompuse. Dar bătrînul nici gînd de 
oprire n-avea. 

— Cruce... comandă el... 

Patru perechi se prinseră în cruce. Uite ce ştie tata... 
se minună Leluţ. Tot pe la şcoli, tot dus de-acasă, ce 
cunoştea din viaţa bătrînului ? Într-adevăr, numai astă- 
seară îl descoperise. Deodată, îl văzu sus pe un scaun. 
Dansa singur, cu paharul în mînă, în timp ce ceilalţi 
continuau hora în jurul lui. 

— Fata care e iubeaţă, 

n-are albeață, nici negreaţă... şi juca uşurel pe loc, 
mișcîndu-și numai umerii și șoldurile. 

Leluţ se gindea la Bratu și la popa Manoil. Poate 
le-o fi venit lor gîndul cel bun să anunţe pe directorul 

Eforiei. Dar jocul continua fără opreliște și se sfirşi cînd 
Leluţ se aștepta mai puţin. 

— Să mai bem, fraţilor... spuse bătrinul, tot în pi- 
tioare, pe scaun. Și întinse paharul să-i fie umplut. 

— Fraţilor, ridic acest pahar în sănătatea prietenului 
nostru Leonin... 

— Bravo, bravo... Ura !... Trăiască... 

Învățătorul începu o tiradă banală şi prostească. Cum 
de nu-i era rușine ? Porc bătrin. Dar deodată bătrinul se 
înfurie. Prinsese privirea severă a lui fiu-său şi în ea 
dibuise gîndul cel adevărat. 

— Ce te zgiieşti așa la mine? Așa e... Leonin e un 
suflet deosebit, iar tu eşti cel mai mare ticălos. 

— Tată, te-ai îmbătat. 

— Da, m-am îmbătat... şi fiindcă sînt beat, pot să-ți 
spun de la obraz că nu sînt tilhar și porc bătrîn, cum 
mă batjocoreşti în gîndul tău spurcat... dar tu, tu ești 
tilhar și porc. 

Cum dibuise tatăl său chiar cuvintele gindului său ? 

— Fraţilor, ascultați-mă pe mine. Leonin e un băiat 
admirabil. Vino, dragă, să te pup... şi se cobori de pe 
scaun, ca să se sărute cu Leonin în aplauzele tuturor. 

O pereche se furișă pe coridor. Era Blidariu cu 
Bianca. Filosoful se săturase și, acum, cel dintii, își ale- 
sese o fată. Simplu şi firesc, ca unuia căruia totul i se 
cuvine. 

— Acum începe partea picantă... şi Mavru arătă 
perechea care pleca. Tu pe care o alegi, Lelut ? 

Dar acesta era atît de jignit, încît nici nu-l luă în 
seamă. Rind pe rînd, perechi, perechi, dispărură. Odăile 
internilor făceau oficiu de hotel. Învățătorul dispăruse 
cu Miîndra. Numai Leonin continua să cînte la pian, cînta 
de unul singur, pe cînd Leluţ, trîntit pe sofa, îl privea 
cu necaz. 

— Tu n-ai parteneră ? 

— Nu, eu sînt îndrăgostit... şi continua să cînte. 

Leluţ privea, în minte, orgia din camerele internilor. 
Ce-o fi făcînd tatăl său? O fi poate în camera lui To- 
maziu, în care, nu peste mult, avea să intre popa Manoil. 

Leonin continua să cînte de unul singur, gîndind pro- 
babil la iubita lui. Uşa se deschise și apăru Mavru cu 
învățătorul. Rideau. Trecură pe lîngă el fără să-l vadă, 
clătinindu-se ca niște oameni beţi, și se duseră către 

masa întinsă, la care nu se mai aflau decît Țepeluş şi 
Mreneş. Țepeluș din spirit de larg umanitarism, iar 
Mreneş de frica bolilor. Învățătorul și Mavru se aşezară 
la masă, unul în faţa celuilalt. 

Tatăl său şi cu Mavru ! Se îndemnau la băut, dar, 
cu ochii sticliţi, priveau din cînd în cînd la ușă, ca şi 
cum ar fi aşteptat ceva. i 

Deodată, în cameră irupse Mîndra. Privi cîteva clipe 
zăpăcită şi apoi se repezi la bătrînul Leluţ. * 

— Porcule, păcătosule... Bătrîn infect. i i 

Cu o mînă îl prinse de cravată, iar cu cealaltă începu 
să-l zgirie pe obraz. Dar bătrinul nu era omul să se lase 
bătut, și încă de o femeie. Se ridică impetuos, o apucă 
cu amîndouă mîinile de talie şi dete cu ea de pămînt. 
Leonin și Leluţ săriră în ajutorul fetei. 

— Ce e? Ce s-a întîmplat ? 

— Proasta, nu înţelege de glumă. 

— Asta-i glumă, porcule ?... spuse fata ridicîndu-se 
şi punîndu-şi rochia în ordine. f 

— Ce, nu cumva ţi-a luat popa fecioria ?... 

— Să taci, porc bătrîn... şi din nou se repezi să-l 
zgirie, dar interveni Leluţ. Mîndra se aruncă de gitul lui 
înnebunită. O clipă de ameţeală. Mîndra, pe care o bă- 
tuse, o batjocorise, alerga .acum la el. Era tînără și 
atrăgătoare. 

— Hai, dragă, să plecăm... eu pe tine te vreau. 

Prin urmare, fata jucase teatru. Se prefăcuse că nu-l 
vede, că nu-l cunoaşte, doar să-l atragă. 

— Puică Mîndră, de ce te supăraşi? Glumii. Te-a 
alungat popa ? 

Bătrînul ar fi vrut să se împace. 

— Hai cu mine, pe tine te vreau... şi Mîndra îl prinse 
de mînă pe băiat. Să uit... 

Leluţ privi siidător la tatăl său. Acesta era pleoştit 
şi îngălbenit la față. Nu numai că-l înfruntase, dar îl şi 
biruise. Îmbătrînise parcă dintr-o dată. ý 

— Vino, scumpule, să plecăm, să fugim... 

Leluţ se găsea în grea cumpără. O clipă se lăsă ade- 
menit, dar atunci ar fi călcat pe urmele tatălui său. Nu. 
Avea să le arate el. Violent, îmbrînci fata. 

— Pleacă, stricato... 


Fata se dete înapoi. 
— Ce-ai zis ? 

Sufletul lui Leluţ era plin de obidă. Cît sacrificu, ca 
să-şi păstreze numele. Și numai ură. Ura fata, ura pe 
tatăl său... Ar fi vrut s-o batjocorească în termeni vul- 
gari, s-o umilească, să dovedească el că-i o ticăloasă, îm- 
potriva dorului său, fiindcă dorul îl mîna năprasnic 
spre ea. 

— Pleacă, stricato... Du-te la cei de teapa ta. 

Nici injurie, nici pornografie, aşa cu folosea tatăl său 
şi cum le plăcea colegilor lui. 

Fata mai încercă să se agaţe de el. Dar el o prinse 
și-i răsuci mina din umăr pînă ce o puse în genunchi. 
Acum semăna cu tatăl său. Bătrînul o trîntise dintr-o 
dată de pămînt, el o îngenunchease pe îndelete. Nu putea 
însă rezista ispitei de a-şi arăta puterea, puterea moște- 
nită de la tatăl său, care-l privea acum obosit și umilit. 

— Să nu-ndrăzneşti să mai mă atingi, că te fac 
praf. 

Tocmai atunci intrau și celelalte perechi, obosite şi 
vlăguite. Leluţ era în culmea mîndriei. Nici să fi regizat 
scena, ca la teatru, nu s-ar fi putut prezenta așa de bine. 
Fata în genunchi în faţa lui şi el înfruntînd-o : 

— Ai înţeles, păcătoaso ? 

Dar fata se ridică furioasă şi de data asta. i 

— Tu eşti un păcătos. Dumnezeii şi biserica ta... şi 
dete să-l lovească. 

Leluţ pară lovitura şi-i puse mîna în păr. Mîndra 
începu să -țipe. Celelalte fete îi săriră în ajutor. Surex- 
citate de băutură, își pierduseră orice stăpînire de sine. 
Cu ochii holbaţi, cu părul desfăcut, începură să ţipe şi 
să lovească în neștire. Leonin și Tudoriu se interpuseră, 
ca să curme scandalul. Dar scandalul nu se putea potoli 
cu una cu două. Atunci bătrinul Leluţ începu să ţipe: 

— Afară, putorilor... afară, putorilor... 

Se dăduse acum de partea lui fiu-său. De atîta necaz, 
își recăpătase energia. Devenise groaznic, cu un ochi chior, 
cu celălalt bulbucat şi faţa încruntată, el tremura din 
tot trupul. 

— Afară, putorilor... afară, putorilor... 

Leluţ se şi sperie cînd îl văzu. Chip de criminal. 
Numai Leonin mai căuta să facă pace. Ceilalţi băieţi erau 
tot de partea bătrînului. 

— Huideo... huideo... 

Atunci, Nuţi îl scuipă în obraz pe Mavru, celelalte 
o imitară. Mîndra se repezi la Leluţ şi încercă să-l lo- 
vească. Leluţ o repezi pe podea. 

— Huideo... huideo... 

Fetele își luară, cum putură, pardesiile şi plecară. 
Afară ploua cu picături îngheţate și un vînt tăios lovea 
pieziș. Interveniră şi servitori, cu toţii erau după ele. Unii 
rideau în hohot, alții înjurau. 

— Huideo, putorilor... huideo... 

Se vedeau siluetele fetelor înaintînd greu prin curtea 
spitalului, în ploaie. O rupere de nori, cu învăluiri de 
vînt, le șterse urma. Apoi, cînd furtuna se potoli, apărură 
din nou în lumina unui felinar, aliniate toate șapte, 
aduse din spate, bătute de şirurile destrămate ale 
ploii. 

— Huideo, putorilor... huideo, huideo... 

Uitînd și de spital, şi de bolnavi, băieţii, înnebuniţi, 
huiduiau din răsputeri. La „pod“, se aprinseră luminile 
şi chipurile speriate ale prostituatelor apărură la fe- 
restre. 

— Huideo... huideo... 

Ploaia cădea tot mai strînsă şi întuneca, dincolo de 
felinarul poleit, umbra celor șapte fete, pînă le-o şterse 
de tot. 

Pe urmă, băieţii se întoarseră să continue cheful, dar 
oboseala îi doborise. Se așezară pe scaune şi ar fi vrut 
să mai ridă, dar nici snoavele lui Mavru, nici isprăvile 
bătrînului nu mai aveau trecere. Mincau şi beau de 
plictiseală, dar le era silă și dezgust. Bătrînul Leluţ se 
trînti pe patul lui Tudoriu şi curînd începu să sforăie. 
Tînărul îl privea cu dispreț. Porc bătrîn !... Mintea lui 
sănătoasă îi arăta că, în pofida scandalului la care par- 
ticipase fără vrerea lui, avusese succes. 

Atentatul de la Saraievo, şi pe urmă răz- 
boiul, provocaseră în țară mare emoție. Lumea îşi pier- 
duse cumpătul, pasiunile politice își schimbaseră obiec- 
tivul. Un nou ideal, idealul întregirii granițelor ; ideal 
mărit în perspective, dar sălbatic în desfăşurarea lui, 
absorbea multe din socotelile interesului de față. Cei 
mai mulţi doreau chiar războiul, cei mai cumpătaţi ce- 
reu, dimpotrivă, o neutralitate definitivă. Urlieşu explica 
încăierarea ca răbufnire a economicului ; Magheru, ca:o 
etapă a ideii. Evenimentul căzuse la timp nepotrivit 
pentru Leluţ. Îi vătăma succesul.ultimului doctorat, îl 
eclipsa. Orice triumf era depășit. Lumea trecuse pe lîngă 
examenul lui cu gîndul aiurea. În loc de diagnosticurile 
lui de forţă, se vorbise de ultimele victorii germane, și, 
în loc să se evidenţieze formidabila lui erudiție, se dis- 
cutaseră posibilităţile războiului nostru. Și teza, care 
trebuia să însemneze un succes, sub ce mediocră zodie 
se arăta... Cine mai avea gîndul la lucrări ştiinţifice ? 
Ratase chiar lovitura cu Bulbuc. Adio comunicare la So- 
cietate, adio articol la gazetă, adio broșură distructivă. 
Epica lui răzbunare se prăfuise între cele patru ziduri 
ale cancelariei lui Anghel Drăghiceanu. Cît despre ure- 
cheala promisă, nici vorbă. Să se înveţe minte altă dată 
şi să nu mai piardă clipa prielnică. Trebuia să aștepte 
potolirea evenimentelor agitate. Să facă chiar un popas. 
Cinstit vorbind, să pîndească. Nu se putea totuși plinge. 
Bilanţul pierderilor şi al câștigului se solda cu cîştig. 
Se convinsese de puterea spiritului de observaţie, cu- 
noscuse valoarea complexului de inferioritate, iar acum 
avea la îndemiînă forțele nebănuite ale inconştientului. 

Viaţa lui începuse să fie diferită de a celorlalţi. Se 
putea socoti vrednic de laudă prin puterea de a se des- 
prinde de tatăl său, de ceilalţi colegi şi chiar de sine, 
de vechiul său eu. Dar rivna lui nu putea fi oprită aici. 
Spiritul de observaţie devine, la urma urmei, lux, ca 
de pildă la Magheru, și te duce pe panta paradoxului și 
a dilentatismului, dacă nu ești în măsură să tragi toate 
consecințele. La fel, și cu complexul de inferioritate. Nu 
poate şi nu trebuie să rămînă numai un mijloc de de- 
pășire pentru tine, ci să-l speculezi în celălalt, pînă la 
maximum de dezorganizare sufletească. Inconștientul să 
rămînă cel mai labirintic compartiment al sufletului, în 
ale cărui beciuri trebuiesc închise, dar nu zăvorite, toate 
elementele de tortură, care, irumpte în conștient, alcă- 
tuiesc ceea ce în mod obișnuit se cheamă frică și remuş- 
care. Aceasta era concepția lui personală asupra freu- 
dismului. În zadar să încerce omul să se elibereze de 
coșmarul fricii şi de fantomele remușcării, tu să răstorni 
lespede grea deasupra-i și tot tu să-i împiedici posibili- 
tăţile de evadare. 

Înainte de a se duce în serviciu, se impunea o vizită 
la Urlieșu. Trebuia să înceapă lucrul efectiv, ca să ajungă 
odată om de știință. Împrejurările îl obligau. Teza de o 
parte ; războiul de cealaltă. În laborator, îl găsi pe Ur- 
lieşu discutîind evenimentele cu Mladin, care vedea răz- 
boiul prin sentimentele francofile ale lui Trăistaru şi 
luase poziție pentru Anglia și Franţa. Urlieşu, dimpo- 
trivă, era aşa de sigur pe forța puterilor centrale, încît 
era de părere că România nu putea îndrăzni un război 
împotriva lor. Leluţ asculta discuția angajată între cei 
doi cu păreri atît de contradictorii, şi nota ceea ce cre- 
dea el că-i putea fi de folos. 

Pînă acum dusese o politică la întîmplare, pe temeiul 
obișnuinței, politica liberală primită de-a gata de la 
Ilarie Păunescu, boierul moşiei Boceni, căruia bătrinul 
Leluţ îi servea de agent electoral. Bine nici nu ştia ce 
pricini deosebesc pe liberali de conservatori. Dar văzînd 
atîta patimă la Mladin — Mladin era liberal — și chiar 
la Urlieșu, care nu făcea nici o politică, își zise că în 
împrejurările de faţă trebuie să fie prudent. Se anunța 
o mare încleștare de forțe. Deşi politica îl atrăgea ne- 
bunește, să-și vadă deocamdată de treabă. 

Vacanţa trecuse. Lia şi Alice se întorseseră. 

Cu Lia, prietenia se păstra pe aceeași linie sobră şi 
demnă. Pregeta. Parcă se temea, parcă-i era frică. Se 
simţea în inferioritate. El nu se pricepea şi nici nu apre- 
cia poezia şi arta, şi nici nu admitea, într-o eventuală 
căsătorie, o diferenţă intelectuală prin care să fie do- 
minat. Încercările lui de a zdrobi rezistența tăcută și 
dîrză a Liei îl nemulțumeau. Prea mult orgoliu. Cite- 
odată, își bătea joc de slăbiciunea lui. Zestre deloc, dar 
în schimb fumuri literare cît trei moșii. Noroc de va- 
canța care-i despărțise și-i dăduse răgaz de socoteli lă- 
murite. 

În schimb, cu Alice n-avea nici o neplăcere. Era chiar 
prea nerușinată. Cînd m-oi sătura de tine, am să-ți dau 
cu piciorul... aşa-i spunea şi în ochi îi țiriiau lumini ve- 
sele printre pleoapele strînse. Sau : Eşti un animal su- 
perb. Ce-mi place la tine e forța. Ai rămas țăran... Și, 
vorbindu-i de forţă, din negura cearcănelor se alegeau 
pilpiiri umbroase printre genele lungi și răsfrînte pînă-n 
luminile ochilor. La încercarea lui de protest, fata răs- 
pundea : Nu te feri... singura ta calitate e forţa ţără- 
nească. Cu ce crezi că m-ai cucerit? Se întilneau la 
două-trei zile, sub privirea oblăduitoare a gazdei. Dar 
războiul îl făcea să înţeleagă că trebuia să se scuture 
de legătura aceasta. Peste cîteva luni, îşi susţinea teza. 
Oare, demnitatea de doctor să-l găsească legat de Alice ? 
Dacă fata i se arunca de gît, dacă-l şantaja ? 

— Să mergem, Leluţ... îi spuse Mladin. Acum trebuie 
să cadă profesorul. 

— De ce susțineţi, domnule doctor, că România tre- 
buie să intre neapărat în război ? 

Luptind împotriva războiului, Leluţ se apăra. Războiul 
îi vătăma planurile. Dar Mladin făcea combinaţii fantas- 
tice și susținea că împrejurările, peste voința lui, aveau să 
oblige toate popoarele să-şi spună cuvîntul. 

În cancelarie, tot personalul era strîns în jurul lui 
Botez. Aceeași discuţie. Războiul. Deodată, se auzi sone- 
ria. Profesorul. Supraveghetoarea se repezi la bluză. Aşa 
cerea ritualul. Profesorul să fie primit cu bluza gata de 
îmbrăcat. Ceilalţi se deteră în lături. Trăistaru intră 
furios. El, omul comunicativ și vesel de obicei, era rău 
dispus și atunci devenea de nesuferit, 

— Azi nu operez. 

— Sînt pregătiți trei bolnavi, încearcă Mladin timid. 

26 — Chinuiţii nemuririi 


— Am spus. Nu operez. 

Leluţ se amestecă în vorbă, ca să-şi dovedească per- 
sonalitatea. 

"— Unul dintre ei a mai fost pregătit o dată. 

Profesorul îşi plecă capul, ea să-l poată pri pe sub 
sprîncene. 

— Ce, eşti surd ? 

Leluţ își strivi necazul în el. Înfruntarea îi convenea 
însă. Pe Trăistaru nu-l iubea şi orice umilinţă o înre- 
gistra pentru poliţa, care într-o zi va fi scadentă. 

Între acestea, profesorul îşi pusese halatul și începuse 
vizita. Tînărul rămase înadins mai la urmă. Gîndurile 
lui îşi reluaseră cursa — războiul — şi. trebuia să se 
obișnuiască. 

— Şeful e supărat, spuse Badea. Să luăm seama. 

Avea dreptate. Profesorul era de nesuferit, dar cei 
din juru-i, niște lași, niște păcătoşi, se lăsau terorizaţi de 
capriciile lui. Să fi deschis lămurit problema războiului, 
şi gata... s-ar fi descărcat. Fără îndoială că asta îl tur- 
bura. De altfel, ca pe toţi... 

Deodată, se auzi scandal. Trăistaru rupea o foaie de 
observaţie. 

— Diagnostic e acesta ? O porcărie. Nu vă e ruşine ? 

Și, uitîndu-se în jurul lui : 

— Mladin, eşti un prost. 

Acesta îngăimă cîteva cuvinte de scuză. El nu punea 
niciodată singur diagnosticul, lua de bună părerea lui 
Badea Popescu. Leluţ triumfa. În saloanele lui, nu exista 
diagnostic greşit. Și chiar de ar fi fost. Să poftească 
Trăistaru. Dorea chiar. Să mărească valoarea poliței. 

— Și aici altă porcărie... spuse profesorul, palpind 
parcă în joacă abdomenul unui bolnav. Asta, tumoră a 
mezenterului ?... Voi nu vedeţi că-i chist hidatic al spli- 
nei ? Sînteţi cu toţii niște proşti, niște... 

Leluţ alergă repede la bolnav. Dintr-o dată, tot neca- 
zul de adineaori se preschimbă în admiraţie. Să pună 
el la repezeală, ca o nimica toată, diagnosticul de chist 
hidatic al splinei ! 

— Palpează... comandă Trăistaru. 

Senzaţia specială de resort a chistului îți sălta mîna. 
Altă foaie ruptă. Profesorul își făcea o plăcere sadică să 
schimbe diagnosticul. 

— Prost... Nu se zice tumoră albă a genunchiului. 
Scrie : tuberculoza genunchiului... 

La fiecare foaie, bruscare şi înfruntare. 

— Asta-i fractura epifizei radiale ? I-aţi făcut radio- 
grafia ? Nu... Am de-a face cu troglodiți. Nu vedeţi că-i 
luxaţia scafoidului ? 

Cînd să iasă din salon, Mavru se apropie de Leluţ şi-i 
şopti : 

— Şeful e supărat. Astă-noapte, la club, se vorbea cu 
insistenţă de război... 

Lelut dete acum din umăr. Războiul... parcă acum îl 
şi dorea. Ce schimbare se petrecea în sufletul lui, aşa de 
repede ? Războiul era ceva nou, un eveniment mare, gran- 
dios, parcă pe măsura lui... căci oamenii din jurul lui 
erau prea mici. 

Întorşi de la vizită, în cancelarie îl găsiră pe Urlieşu, 
de vorbă cu Magheru. Același subiect : războiul. Pentru 
Urlieşu, o acţiune intervenţionistă echivala cu gestul 
nebunului sîrb, de la Sarajevo. Făcea critica și-l osindea 
pe nebunul care-și aruncase neamul în vîltoare. 

— Ce zici, Magheru ? întrebă Trăistaru. 

Magheru, care tăcuse pînă atunci, începu să vorbească 
liniștit : 

— Urlieşu uită elementul răzbunării. 

Nimic mai paradoxal, decît vorba de răzbunare pe 
buzele omului atît de indiferent la orice. 

— Ca să scape de obsesia fricii, popoarele, ca şi 
oamenii, pot reacționa la un moment vital în chip para- 
doxal, adică să omoare, omorîndu-se. 

— Dar nu-i moral, se amestecă Mladin prostește. 

Magheru nu luă în seamă întreruperea și continuă : 

— Răzbunarea poate culmina, la un moment dat, cu 
maximum de vitalitate a insului sau a poporului. Răzbu- 
narea poate dezlănțui triumful ideii. „Jai servi ma patrie, 
en servant ma rancune“... 

— Nu se poate spune că un copil, ca acest Principe, a 
ajuns apogeul... întrerupse Urlieșu. 

Dar Magheru privea în depărtare, fără nici o sclipire 
în ochi, ca şi cum nici nu i-ar fi văzut. 

— Sînt clipe de orgoliu care echivalează cu toată aspi- 
raţia vieţii. După aceea, la ce bun să mai trăieşti ? Ce-ţi 
mai poate oferi viaţa ? 

Din nou, orgoliu... Tocmai atunci intră părintele Manoil 
şi se apropie de Trăistaru. 

— Domnule profesor, vă rugăm să asistați, sîmbătă, la 
comunicarea profesorului Orman, la Societate, despre 
acţiunea unui nou extract de pancreas. 

i Ss Poftim... făcu Trăistaru. Satul arde şi baba se piap- 
nă. 

Și, înfuriat, către preot : 

— De asta ne arde nouă acuma, părinte ? De lucrări 
ştiinţifice ? Altele sînt comandamentele clipei. 

Leluţ prinse jocul clipei. Războiul care, lui, îi ştersese 
efectul la examen, strica şi efectul lui Orman. Și, în 
insuccesul acestuia, avea parcă și el un merit. Să se 
bucure de ponosul lui Manoil. Din tufișul bărbii se ridica 
o ușoară piclă peste obrazul de spermanţet al popii ; iar 
în ochii, de obicei limpezi şi sticloşi, neclintiţi, se aprin- 
deau azi văpăi întunecate. 

Leluţ se bărbierea, cînd Leonin intră 
turbat. 

— Trebuie să procedăm la o acţiune mare... 

Leonin nu dăduse nici bună ziua și, stînd pungășește 
cu pălăria pe cap şi mîinile în buzunare, privea rătăcit 
prin cameră, negăsindu-și loc. 

-— O acţiune mare... 

Leluţ lăsă mașina de ras pe tabla mesei şi începu să-şi 
săpunească obrazul încă o dată. 

— Ai dreptate, mîine e consiliul profesoral. 

— Dă-l dracului... 

Leluţ răspundea înadins pieziș. Înţelegea unde bătea 
Leonin şi că sufletul lui se agita pentru himere. Fiu de 
boier degenerat... 

— România trebuie să intre în acţiune. 

Leluţ puse maşina sub bărbie şi începu s-o ia „în 
contra“. Ce atita caz ? Războiul izbucnise aiurea. Ei şi !... 
Asta nu însemna că numaidecit se va întinde și-n ţara 
românească. Războiul... Chestiune de viitor, de viitor 
îndepărtat. Deocamdată, el avea alte preocupări imediate. 

— Trebuie să întreprindem o mare acţiune cu Socie- 
tatea noastră... Toţi profesorii vor fi cu noi. 

— Să-i vedem mîine, la treabă, 

— Dar ce-i miine ? se răsti Leonin. 

Leluţ, trăgînd pielea de pe bărbie, răspunse cu obrazul 
strimbat : 

— Miine e alegerea pentru catedra de patologie gene- 
rală. 

— Chestiunea s-a amînat. Evenimentele politice au 
depăşit-o, a ajuns pe planul al doilea. 

Leluţ îşi opri operaţia şi, furios, către Leonin : 

— Să mă ierți... Pentru tine o fi pe planul al doilea, 
pentru mine, însă, nu... Nu-i totuna dacă va ieși Urlieşu 
sau Magheru. 

Vorba lui severă potoli dintr-o dată îngîmfarea lui 
Leonin. 

— Dragă Leluţ, azi e vorba de ţara românească, de 
Ardeal... vorbeşte cu Bratu. 

Acum băgase de seamă că e cu pălăria pe cap şi, 
descoperindu-se, se apropie de spălător. Era chiar umil. 
Așa da... Fiecare să-şi cunoască lungul nasului. Îi frîn- 
sese cerbicia boierească, fără vreo vorbă de dojană. 

— Îţi spun, dragă Leluţ, că profesorii vor fi cu noi. 

Leluţ ridică din umeri, strimbă din buze şi se întoarse 
la oglindă, să se radă mai departe. 

— Să vedem cum se poartă domnii profesori în ches- 
tiunea Urlieșu... pe urmă vom aviza. 

Leonin continua să pledeze pentru marea cauză a 
românismului. Scena nu era lipsită de humor şi de sem- 
nificaţie. Leonin vorbea şi el se rădea. Parcă era un 
potentat şi intrarea României în război depindea de un 
gest al lui. În acelaşi timp, îl judeca cu asprime pe avo- 
catul cauzei naţionale. Iată patriotul, iată omul de prin- 
cipii... cel care chemase niște prostituate la petrecere, ca 
pe urmă să le dea afară și să le huiduiască. 

— Să-i vedem mai întîi în chestiunea Urlieșu... 

— Presupunem că profesorii îl votează pe Magheru... 

— Atunci, vom lupta împotriva lor... întrerupse brusc 
Leluţ și apoi regretă. 

Prea se grăbise. Să nu se dea pe mîna lui Leonin. 
Evenimentele erau importante, depășeau voința insului. 
El să le folosească, şi cît mai îndemînatic, să se strecoare 
printre ele, să nu se aşeze în drumul lor. 

— Pregătesc, cu Bratu, o mare manifestaţie. 

Leluţ curăța acum mașina de ras. , 5 

— Cu manifestațiile tale, îl vom scăpa pe Tomaziu. 

Dar Leonin bătu cu palma în văzduh și zise : 

— Dă-l dracului pe Tomaziu. 

Lui Leluţ nu i se clinti nici o fibră musculară pe faţă. 
Indiferenţa completă era cea mai potrivită nebuniei patri- 
otarde a lui Leonin. 

— Ce mai înseamnă, dragă, un nimic ca Tomaziu, cînd 
e vorba de măreţia unui ideal național... 

În mintea lui Leluţ, totul era limpede. Giîndurile nu-i 
veneau la nimereală, ci numai cele potrivite să comple- 
teze sistemul său de judecată. 

— Ştii că Lia s-a întors ? 

— Lia e aici ?... şi rămase nemișcat, cu ochii lui, ca 
bilele de sticlă, ţintă. 

Așa-s voinicii aceștia, războinici fioroşi pînă cînd dau 
de-o fustă. 

— Mama ei va trebui probabil operată. 

Îl îndîrjea încetul cu încetul, strecurînd veşti pe care 
numai el le știa. În impas, Lia lui i se adresase, El făcuse 
biopsia și Urlieşu avea să confirme diagnosticul, iar Trăis- 
taru o va opera. Deodată, Leonin își luă pălăria și o zbu- 
ghi pe ușă afară, tot așa de nebun precum venise. Lelut 
se săpuni încă o dată. Barba îi era aspră și, pe alocuri, 
trebuia să dea de mai multe ori. 5 

Prin urmare, Leonin nu știa de sosirea Liei. Asta era 
una la mînă. Iar fuga lui nestăpînită dovedea că continua 
s-o iubească. Poate că și Lia îi ținea hangul cu vorba, cu 
privirea... chiar cu vreo scrisoare, pentru că oricît de 
nătăfleţ să fi fost Leonin, nu-și pierdea el capul fără 
încurajare, Și, apoi, patima asta patriotică îl apropia de 
Tomaziu. Unul escroc, celălalt nătăfleţ. Nu era nimic de 
capul fiecăruia în parte, dar la un loc erau o putere. 
Noroc că amîndoi iubeau aceeași fată. Să interpună între 
ei pe Lia, şi el să manevreze astfel încît ea să-i scîr- 
bească pe amîndoi. 

„ Termină de ras, își făcu o frecţie cu apă de colonie, ca 
să scoată mirosul de spital îmbibat în toţi porii. Luă 
cămașă și cravată nouă, căci îl ispitea eleganța lui Trăis- 
taru. Trăistaru era prea elegant, în timp ce Urlieșu se pre- 
zenta fără nici o îngrijire. Părul îi era ciuf în cap, nu 
rareori își uita gulerul descheiat şi cravata căta strîmb- 


394 


Pantalonii erau totdeauna mototoliţi şi cu genunchi. Întil- 
nirea cu Lia îl îndemna să asculte de Trăistaru. În curtea 
spitalului, îl văzu pe Manoil singur pe-o bancă. 

— Ce-i, popo ? spuse el în treacăt. Ai o întîlnire ? 

Dar, Manoil nu-i răspunse. Se dăduse dracului popa. 
Dar acum să-şi pună gîndurile în ordine, căci pentru Lia 
trebuia să aibă un plan, ca pentru o probă de secunda- 
riat. Altfel era întîlnirea cu Alice. Niciodată nu chemase 
la judecată sinceră legătura cu ea. Se mulțumea cu vorba 
fetei : Cind. mă voi sătura de tine, îți dau eu cu piciorul... 
Dar iată că Alice nu se săturase şi nici nu dădea vreun 
semn c-ar avea de gind. Ba mai mult, legătura căpătase 
publicitate. La început — șoapte, care nu-i displăceau. 
Să ai o studentă amantă, e ceva... şi încă o fată rivnită 
de atâţia băieţi. Dar acum, în pragul noii situaţii ? 

Turburat, cobori din tramvai. Lia nu era la locul 
hotărît. Prost răspuns gîndurilor lui. Întîlnirea era din- 
colo de şoseaua Ştefan cel Mare, la terminarea străzii 
Viînători, de unde pornea cîmpia întinsă. Leluţ își simţi 
sufletul întrunit. Un bărbat cu demnitate ar fi trebuit 
să plece imediat, dar nu se îndura. Încă cinci minute, 
Poate că o întîmplare neprevăzută, în ultima clipă... Era 
o explicaţie. Or, el tocmai asta voia, să evite explicaţiile. 
Încă cinci minute. Deodată, își pipăi timpla. Parcă-l 
lovise cineva cu lopata, Dacă, la ora asta, se întîlnea cu 
Leonin ? 

— Ce faci pe la noi, tinere? 

Leluţ se întoarse cu ciudă. Cine-l striga așa de intim ? 
Să te'cruceşti. Raică, Doctorul Raică, venind pe jos din 
cine știe ce casă țigănească răsleţită dincolo de mahala- 
lele Bucureștiului. Ridicol, ca de obicei. Cu pălăria pleoș- 
tită pe-o ureche, cu pantalonii sumeşi peste glezne. 
Ghetele îi erau pline de noroi cărămiziu şi într-o mînă 
ducea cîteva legături de ridichi și ceapă. 

' — Ce faci pe la noi, tinere ? Ai vreun client ? 

Altă jignire. Îl bănuia să aibă clienţi, şi încă ce fel 
de clienți. 

— Nu... mă inspir. 

„Raică scoase din buzunarul pantalonilor o batistă 
mare, roșie, o adevărată basma popească, şi începu să se 
şteargă de praf. 

— Ce, eşti și poet ? 

— Da, sînt poet, răspunse Leluţ cu necaz. 

— Nu se cunoaște, spuse Raică, agitind în aer legă- 
turile de ridichi şi ceapă. Și, apoi, pe aici, nu-i loc pentru 
poeţi, mai degrabă pentru pictori. 

Și, devenind patetic : 

— Ia te uită ce frumos apune soarele. Acum să ai 
ochi... 

Ce potrivire în vorbele prostănacului. De atita timp 
aștepta aici şi ochii lui nu văzuseră nimica din frumu- 
seţea unui apus de soare în începutul de toamnă la peri- 
feria capitalei. Zadarnic luneca privirea lui peste frumo- 
sul pastel, şi nu băgă de seamă decît pilcul de păsări 
suspendate ca niște flori mari, între aer și pămînt. Zadar- 
nic luase lecţii cu Eustațiu, nimic nu putea îndrepta insu- 
ficienţa ochilor de a surprinde frumosul. Pînă cînd și 
acest suburban Raică... 

— Dacă ai nevoie de ceva franci, vino cu mine... Am 
lipsă de un băiat harnic, nu pot prididi de atâta clientelă. 

Cuvintele lui Raică deveneau tot mai jignitoare. 

— Ţine-ţi clienţii. N-am nevoie de ei. 

Omul îl privi cu milă dispreţuitoare. 

— Mă, mă... dar grozav mai eşti! Auziţi, oameni 
buni, n-are nevoie de clientelă. 

— Nu am nevoie de clienţi care să mă plictisească 
cu legături de ridichi. 

Dar Raică își umflă pieptul. 

— Astea-s de la grădina mea... 

Și, înfigîndu-i-le în ochi : 

— Le zice ridichi boierești. Nici Marghiloman nu are 
așa de frumoase. Nu-s albe şi ciolănoase ca ridichile bul- 
gărești, şi nici roşii ca paprica. Uită-te bine la ele. Îs 
poleite ca ouăle de Paşti. Gustă una... să vezi că nu te 
arde la ficaţi şi nici nu-ţi dă rigiieli. Ridichile mele sînt 
dulci şi răcoroase ca braga. 

Pe faţa lui bălaie, nimic pofticios ca la Blidariu cind 
adulmeca mirosul de cimbru, ci mai mult un suris auriu 
de extaz. Raică uitase de tot penibila ședință de la Socie- 
tatea studenților în medicină și nu-i purta pică. Acum 
era preocupat cu totul de ridichi şi de pămîntul încropit, 
din care emana mireasma înecăcioasă de fum şi bălegar. 
Dar pe Lelut îl îndirjea nepăsarea păcătosului, pusă cruce 
întîlnirii lui ratate. 

— Dar ce-ai făcut cu serul dumitale ? 

— Nu-i ser, răspunse Raică, e un medicament, 

Învăţase ceva de la ședința Societăţii. 
— Ce fel de medicament ? 
— Un medicament ca salvarsanul. 
— Medicament ? ? 
— Sigur. Mi-am zis că dacă sifilisul poate fi vinde- 
car printr-un medicament, atunci și scurgerea... | 
Devenise iar popular, întors la vocabularul laic. Nia 
nu mai punea el mîna pe vreo carte de medicină. Toatà 
ştiinţa o pompa — după vorba lui — din „Universul. 
— Pe ce bază? ma A 
— Nepoata mea lucrează la o farmacie şi aduce acasă 
a mulţime de substanţe. 
— De unde? 
— Ei, de unde! De la farmacie, că nu de la manu- 
tanţă. 
— Adică le face stînga-mprejur... rise Lelut. 7 i 
— Face şi ea un mic depozit, cu care să înceapă. 
Iată un ins cu inconştientul nu prea încărcat. Divulga 
tot dintr-o cinste firească, prostească. R 
— Lăptarii şi cărăuşii nu prea au încredere în vete- 
rinari... ei veneau la mine ba cu calul, ba cu vaca, ba 
cu inele... şi eu le doftoriceam dobitoacele c-0 doftorie, 
cu alta mîine, poimîine cu alta... şi uite am izbutit să le 
vindec bolile. 
— Va să zică, pe+ncercate. y 
Leluţ se văzu mergînd alături de caraghiosul care 
invîrtea legăturile de ridjchi şi explica prosteşte modul 
atît de simplist în care îşi efectuase lucrările ştiinţifice. 
-— imereală... 
— RE nimereală. Am o mare ambiție, să vindec 
jigodia. E 
— Atunci, nu iubirea de oameni... şi Leluţ rînji. 
Raică îl ameninţă în glumă, agitîndu-i ridichile pe 
dinaintea ochilor. ER ETAS 
— Eu pe oameni nu-i iubesc. Iubesc însă caii şi ciinii. 
Medicamentul îl dibuiam pentru cîini şi m-am ales că-i 
bun şi la oameni. Aşa a vrut Dumnezeu... 
— Dumnezeu ? rînji din nou Leluţ. A A! 
— Dumnezeu, tinere. Ştii vorba ceea: Nihil sine 
Deus... 
— Ai cam uitat latineşte A 
Descoperitorul trase o înjurătură. 

— Şi cît m-am luptat cu ea în liceu... Imedi 
: t oa iat se 
întoarse la vorba lui : i-am spus că-n mahalaua noastră 
sînt mulțime de cîini. Le dau copiii tîrcoale. Ce mi-am 
zis eu... ia să încerc. Pentru douăzeci de bani, aveam în 
fiecare zi cîte un cîine. Şi azi așa, miine aşa... 

— ba gi şi la nimereală... 

__—— Desigur. Așa se fac descoperirile, pe-ncercate și la 
nimereală, Noroc bun și cu Dumnezeu înainte. Ari cu 
un medicament, mîine cu altul... şi cînd am văzut că 
Vvindec ciinii, am trecut la oameni. Tot pe-ncercate. Am 
luat gy paedicamentele care mă ajutaseră mai mult, 

— Care ? 

În şedinţa de la Societate i i 

| , prostul se ferise să divulge 
secretul, vorbise numai de un „ce“. Cine ştie dacă reci 
n , intrat pe miini serioase, pus sub sever control ştiin- 
iți, 

— r era scris pe borcane ? 

— Pe uhele nu era scris nimic, altele av i 
numiri fistichii, Ata 

— N-ai întrebat fata ? 

— Cum dracu era s-o întreb? Era doar zestrea ei... 

— Adică făceai și dumneata la stînga din zestrea ei. 
EN Cam așa vine vorba, pînă ce-oi îmblînzi-o și atunci 
îi aflau secretul, că doar Raică nu-i prost... și învârtea 
roată, admirativ, legătura de ridichi. 

Cu prostănacul acesta n-o putea scoate la capăt. De 
aceea, nu știuse să dea răspunsul cînd fusese încolțit. 
Nu-și cunoştea descoperirea. 

Trecuseră pe șoseaua Ștefan cel Mare. Acuma, fie 
ce-o fi, n-o mai aștepta pe Lia. Avea să se ducă la Alice. 

— Mai foloseşti şi acuma medicamentul ? 

— Cum dracu să nu-l folosesc, dacă mă 
Eos , da mă umple de 

— Cine a scris articolul în „Universul“ ? 

— Un vecin zeţar, pe care l-am vindecat... şi îşi 
întrerupse vorba, ca să strige unui precupeţ care mergea 
alături de căruța plină cu zarzavat, ținînd hățurile în 
mînă. 

— Mă, nea Gligore, mă nea Gligore... 

Precupeţul privi de jur-împrejur, îl văzu pe Raică și 
opri calul. Raică întinse mîna cea cu ridichi şi pe sub ea 
dete, cu un deget, rămas bun lui Leluţ. 

— Eu o iau pe aici, pe Cîmpului. Ascultă-mă pe mine... 
Dacă ai nevoie de ceva franci... eu nu mai prididesc de 
clienţi. Azi e duminică şi de obicei mă duc la grădină... 
dar încolo, de dimineață pină-n seară. Eşti tînăr, ai nevoie 
de un viitor, de o carieră... Ascultă-mă pe mine. 

Şi se întoarse, binevoitor : A 

— Să nu te rătăceşti, că mahalaua noastră e încurcată 
a dracului. Ia-o tot înainte pină-n Moşilor. Acolo ai tram- 
vaiul... Îi făcu o bezea cu legătura de ridichi și se depărtă. 

Leluţ îl vedea ajuns la căruţa precupeţului, dînd mina 
cu el ca doi buni prieteni, şi apoi ridicînd în sus legătura 
cu ridichi, expert grădinar. Frumoasă întîlnire. Raică, în 
locul Liei. Toate-i mergeau 'de-a-ndoaselea azi. 

Tăie drumul şi imediat fu prins de străduţele întor- 
tochiate ale cartierului, cu miros de iarbă uscată şi gunoi 
afinat. Era pe drumul cel bun. Mai trecuse el pe lingă 
căsuţele astea ascunse, cu ferestrele coborite pină-n tro- 
tuar. Mai văzuse şi forfota de lume măruntă, lucrători 
venind de la lucru, gospodinele scoțind rufele pe frin- 
ghiile întinse, şi copiii jucindu-se prin praful străzii. 
Strada Făinarilor şi casa Alicei erau prin împrejurime. 

Se făceau cumpărăturile de seară. Alergau femeile, 
aducînd de la cîrciumă brînză în jurnal sau măsline într-o 
pungă de hirtie galbenă. Veneau copii cu donița de apă 
sau cîte un braţ de lemne... apoi bărbaţii cumpănind 
pacul de tutun, foița şi cutia de chibrituri. La cîrciumă, 
odihneau căruțele goale, așteptindu-și stăpinii întîrziați 
la cinzeacă. 

Inima-i zvicni deodată. În faţa lui, cotise Urlieșu. 
Urlieşu la periferia Bucureștiului ?... La ora asta, îl 
ştia nelipsit din laborator. Ceva neobișnuit îl purta prin 
ocolişul periferiei. Se gîndi să alerge după el, dar renunţă. 
Mai bine să iscodească. Și se mustră. Să-l iscodească pe 
Urlieşu ? Să-l observe, da... Spiritul de observaţie are o 
nobleţe ştiinţifică. Urlieşu mergea cu paşi moi, cu pălă- 
ria trasă peste ochi ca apaşii şi adus din spate ca nu 
cumva să fie recunoscut. În goana lui după Urlieşu, nu 
era numai curiozitatea, ci se îmbinau respectul și sfii- 
ciunea de a nu-i strica meditaţia. Se ascundea pe după 
un stâlp de telegraf, cînd maestrul se oprea, şi se trăgea 
după un zaplaz, cînd i se părea că Urlieșu era gata să 
se întoarcă. Acesta tăiase maidanul ca să ajungă mai 
repede la destinaţie. Leluţ, pe urma lui. 

Uite căsuţa ghicitoarei și locuința boierului scîrbos: 
care-l alungase. Dar deodată Urlieșu coti la stinga, într-o 
curte. Leluţ tresări. Parc-ar fi gelos. Unde se ducea? 
Inima începu a-i bate cu putere. Era casa ca un han 
părăsit, fără gard, fără poartă... era bordelul din Fun- 
dătura Moșilor. 


5 


În sala de pansament, Leluţ urmărea: 
lucrul unui stagiar, dar gîndul lui privea aiurea. Urlieșu 
în bordel? Cît de încărcat trebuie să-i fi fost inconști- 
entul, dacă avea nevoie de o descărcare atît de vulgară. 
Și asta, numai ca faţă teoretică a problemei... dar se 
puteau ivi și complicaţii practice. Presupunînd că, în locul 
ochiului său binevoitor, s-ar fi nimerit un ochi dușman ? 
Leonin sau Magheru... Ce ris, ce batjocură. Pas atunci 
de-l mai susţine la catedra de patologie generală. Apoi, 
murdăria și riscul bolilor... 

Soarta îl hărăzise apărător al lui Urlieşu și avea să-i 
păzească renumele împotriva adversității oamenilor. Mai 
mult chiar, avea să ocrotească dragostea lui, într-o atmos- 
feră trainică şi plăcută, nu ca de apaș. Aimer a loisir... 
Cum se potriveau de minune versurile recitate de Ioana 
Stamatu. Îl vedea şi acum alături de ea în laborator, 
înfometat de trupul ei, gata parcă să se arunce asupra 
ei şi s-o sfirtece. Destul de tînără, frumoasă... 

Prin ușa deschisă auzi rîsul lui Leonin, care intra 
împreună cu Simina. Se oprise acum la Cornelia 'Toporaş 
și vorbeau pe-nfundate. Leluţ luă o pensă și începu să 
scotocească prin plagă. Voia să pară ocupat, dar ochii 
lui stăteau de pază, în ceată. De aceea și știa tot ce se 
petrecea în spital. În fine. Leonin veni la el şi fu nevoit 
să treacă pensa stagiarului. 

— Anghel Drăghiceanu a trimis după noi. Începe o 
mare campanie pentru intrarea României în acţiune. Are 
nevoie de studenţime, adică de tine, de mine... 

Asta era bună. Anghel Drăghiceanu avea nevoie de 
el. Anghel Drăghiceanu, care, acum cîteva luni, nu mai 
mult, îl tratase ca pe un școlar ce-şi pîrăşte vecinul de 
bancă. Cum se schimbau lucrurile. Măreţul Anghel Dră- 

iceg a acum cu ruga la el. Foarte bine. Dar nu 
ref TA avea să He condiții. Votul pentru 
ia E să aibă studenţimea fără intervenţia Socie- 
ie Iza 
ic Ce vorbă e asta ? Societatea e a noastră ? 

Leluț îi strecură o privire șerpuită. ` 4 A 

— Când Societatea va fi pe mîna lui Tomaziu, atunci 
vai de noi. Cât e de venal, ne vinde inamicului... 

— Nu, se înfurie Leonin, asta nu se va întîmpla. Pe 
ii i om zdrobi. y 
ea lui Leluţ rămase impasibil, dar sufletul îi 
zburda. Subţire lucrătură, mare abilitate politică... și cît 
se poate de cinstit. Fără vreo minciună. Numai pe teme- 
iul faptelor pese la Leonin. Mare nătăfleţ şi Leonin. 

a suflet, spunea. 
pie aparte puzderie Societăţii, întreprindem o 

i ozavă. 
pica Tar Magheru ? făcu dintr-o dată Leluţ. 

— Nu l-am uitat... dar el nu poate fi decît alături de 
noi, de grupul intervenționiştilor. Ai dreptate... Trebuie 
să punem numaidecit mîna pe Societate. E un interes 

ional. 
aber ajuns Tomaziu, acum, primejdie națională. 

— Da, a ajuns... de asta sînt convins. a 

Şi, întorcîndu-se către Cornelia 'Toporaș, îi aruncă 
N ed vrei, te aştept, domnişoară. Am pregătit, 
pentru dumneata, concertul de Mozart. 

Ce fugă de idei, ce neastimpăr la omul acesta... Pe 
urmă, se corectă. Pe Leonin, ca și pe toţi ceilalţi, îl con- 
ducea numai inconştientul încărcat. | 

— Acum mă duc la Maternitate, să vorbesc şi cu cei 
de acolo. Uite-l și pe Manoil... 

Popa deschisese uşa sălii de pansament, îi văzuse şi, 
apoi, ca şi cînd s-ar fi ferit de ei, se trase înapoi. 

— De cîtăva vreme, popa face pe nebunul. A 

— Așa e, aprobă și Leonin. Şi-a pierdut voia bună 
de odinioară, se furişează de noi. Mă duc după el. 

— O clipă încă... 

Leonin se opri cu mîna întinsă. 

— Cred că trebuie să amînăm comunicarea lui Orman. 

— Ai dreptate. Au început examenele de toamnă, 
lumea e agitată... n-avem mijloace să facem o sală fru- 
moasă. 

Mare găgăuţă... afirmă Leluţ pentru sine şi-l lăsă pe 
Leonin să alerge după popă. Manoil îi amintise de comu- 
nicarea lui' Orman. Ce? Vorba lui. Trăistaru. Era acum 
timp potrivit pentru comunicări ? Evenimente neprevăzute 
se stringeau în jurul lui și el trebuia să profite de clipă. 

În laborator, Urlieșu, la masa lui de lucru, părea tot 
atit de mare, tot atit de împunător, și totuşi parcă ceva 
schimbat. Poate mai ginditor, mai obosit. 

— Domnule doctor, mare cumpănă mă aduce la dum- 
neavoastră. 

— Ia loc şi vorbeşte. 

Maestrul era cu ochiul la microscop, dar cu urechea 
la Leluţ, care povestea cele auzite de la Leonin. Mare 
mişcare și, poate, mult mai multă gălăgie în lumea medi- 
cală. Anghel Drăghiceanu pornea o mare acţiune pentru 
intrarea în război, acţiune care avea să prindă pe toți, şi, 
în special, pe studenţi. El era însă hotărît să-şi vadă de 
treabă, fără să ia eama la ceea ce se petrecea în jurul 
lui. Dacă țara era tot mai agitată pe tema intrării în 
război, şi dacă oamenii își pierduseră bunul simţ, el era 
de părerea lui Urlieşu, că n-avem ce căuta noi, țară mică, 
abia întiripată şi fără consistenţă, într-o ciocnire atit de 
formidabilă. Germanii vor câştiga războiul. Discuţiunilor 
dintre Mladin, Botez şi Trăistaru, el nu le dădea nici o 
crezare. 

Leluţ se minuna singur de felul cum vorbea. Mai 
sigur, mai impunător. Și își dădea seama că temeiul noii 
sale atitudini i se trăgea de la bordelul din Fundătura 
Vinători. Căpătase o superioritate asupra maestrului său. 

— Eu vreau să fac ştiinţă... Nu vreau să fac politică... 
mărturisea cu curaj. 

Dar încerca o reală părere de rău, căci acesta fusese 
idealul lui. Să ajungă deputat ca domnul Caloianu, tatăl 
Liei, apoi șef de organizaţie ca domnul Ilarie Păunescu, 
care-l scăpase de pușcărie pe bătrinul Leluţ, iar pe el, 
copil fiind, îl luase sub protecţia sa dindu-l la şcoală, 
bursier. Parcă fusese pus la încercare. Politica ori știința... 
şi el aleseşe știința, fără să-şi dea seama de ce. 

— Oamenii sînt atit de infami, dragă Leluţ, încît 
pentru omul de știință singura atitudine este izolarea. 

Cîtă decădere, cîtă josnicie! Pe toţi nu-i conducea 
decit cîştigul. Banii, și iar banii. Întreg serviciul lui 
Trăistaru n-avea decît un singur dumnezeu : banul... 
Pentru bani, trecuse Mladin prin groaznice încercări 
sufleteşti; pentru bani, suferea toate umilințele şi se 
ajuta de linguşiri, Botez, secundarul ; pentru bani se tira 
şi nefericitul de Badea Popescu. Şi infirmierele, şi instru- 
mentarul, şi laboranţii... toţi, toţi, puși pe jăemăneală. În 
afară de Trăistaru. Dar pe acesta — femeile, politica şi 
jocul de cărți... r ae ÎN i 

Urlieşu se întoarse de la microscop și aţinti asupra-i 
ochii lui deveniți și mai mici fără ochelari. 

— Iei o mare răspundere faţă de dumneata. ; 

Leluţ și-l simțea apropiat de inima sa. Bordelul din 
Fundătura Moşilor îl coborise pe Urlieșu şi-l înălțase 

e el. 
a — Tatăl meu este un om robit banului. n 

Nu robit banului... ci hoț, escroc, bețiv şi desfrînat, 
acesta era tatăl său. a, 

— Vreau să lupt cu moştenirea păcătoasă, să fiu un 
om cinstit, eminamente cinstit. 5 

Urlieşu continua să-l privească, fără să spună o vorbă 
măcar. Întru târziu, rosti anevoie : 

— Câte renunţări... ) 

La care Leluț răspunse scoțînd pieptul înainte : 

— Sînt gata. 

— Politica, pentru omul de ştiinţă, este un cancer, 
Și, cu dispreț : Priveşte în jurul nostru. Oameni de știință 
sînt aceştia, care, în agitația lor războinică, uită de cele 
mai elementare îndatoriri ? Războiul le convine. Distruge 
atenţia de la inutilitatea lor... 3 

În pieptul lui Leluţ, germina un dor care creştea încet, 
încet, frămîntindu-se în inconștient, ca apoi să izbuc- 
nească — gînd poleit pe toate feţele şi strălucit la înfă- 
ţişare. ri. 

— Am meditat mult şi vă dau dovada. Ar trebui să 
fiu ales președinte al Societăţii. Voi renunța... 

Lăsă să cadă pauză mare, ca la teatru, să exploateze 
efectul. Urlieşu puse ochelarii şi-l privi mai adînc, să-i 
pătrundă parcă pînă în suflet. 

— Te cred. 

În tăcerea dintre două vorbe, se încheiase între ei un 
pact mai durabil decît printr-un înscris de sînge. Mintea 

lui Leluţ dibuia bucurii necunoscute, la zona dintre 
| umbră și lumină a sufletului. Urlieşu... iată un adevărat 
JI om. Cite umilinţi, cite sacrificii... Chiar şi vizita lui la 
| bordel fusese un sacrificiu pentru știință. Să nu fie încur- 
| cat în munca lui, să nu piardă timpul. 

—- Priveşti la mizeria în care mă găsesc... Ai dreptate. 
Lucrăm în niște. condiţii, ca vai de lume. Lucrarea pentru 
| anatilaxie am. făcut-o pe cinci cobai. A fost reconfirmată 
| în America, pe două sute. Ce zici ?... 

— Zic că sîntem niște milogi. 

Urlieşu se întoarse la microscop și începu să învir- 
tească viza micrometrică. 

— Mai rău, dragă Leluţ... Nu credem în ştiinţă. 

Leluţ se ridică, continuind spovedania. În clipa aceea, 
se credea neînchipuit de cinstit. 

— Domnule doctor, renunţ la lupta de la Societate, 
renunţ la orice onor și ambiție vremelnică, numai ca să 
ajung om de ştiinţă. 

— Englezeşte ştii ? 

Tinărul avu impresia unei căderi în vid. Urlieșu 
începu să facă apologia științei englezești, atît de necu- 
noscută la noi. Medicina engleză era eminamente fizio- 
logică, spre deosebire de cea germană, supusă exclusiv 
anatomiei. Leluţ îşi aminti că Anghel Drăghiceanu cunoş- 
tea literatura medicală engleză. 

— Trebuie să-nveţi englezeşte. 

Eşec total. Lucrările se amînau iar la calendele gre- 
Í cești. În loc de favoarea de a-l lua în laborator, să facă 

lucrări, Urlieşu îi dădea poveţe, parcă se ferea de el. 

Teşind, împleticindu-se, de la Urlieșu, se ciocni de Bli- 
dariu. 

— Pe tine te aşteptam. 

Dar Leluţ era cu gîndul tot la laboratorul lui 
Urlieșu, 


— Dragă, trebuie să-mi obţii un certificat. Se anunţă 
concentrări în masă... 

Nici nu-şi dădu osteneala să-l asculte. Dar Blidariu 
îl luase de braţ și-l conducea către serviciul lui Trăistaru. 

— Eu nu sînt om de tăvăleală, să stau concentrat cu 
anii prin coclaurile munţilor... și se arăta cu degetul, 
tinînd-o într-una că el nu-i om de tăvăleală, toată lumea 
| avea nevoie de el, chiar Trăistaru și Anghel Drăghiceanu. 

— Pentru ce? 

— Pentru intrarea în acţiune au nevoie de presă. Și 
tu chiar... 
— Eu? f : 
— Fireşte... pentru catedra lui Urlieșu. i . 
Leluţ se vedea strîns în socotelile intamului acestuia, 
— Eu nu-ţi pot da certificat. Cere-i lui Mladin sau 
lui Botez. ) T ra d d 
— Și încă ceva... să vorbeşti cu Trăistaru să mă treacă 
la biroul cenzurii. Toate se aranjează la „Tinerimea... 
— Bine, am să încerc... și dete să plece. A s y 
Dar Blidariu îl opri, îndoindu-i mîna din încheietură 
cu o putere nebănuită. y y 
— Iată ce scriu ziarele de ultima mea lucrare... și 
scoase din buzunarul de la piept un carnet. Ş 
Leluţ simți în nări un miros de praf de puşcă. Avea 
şi Blidariu un carnet ! Era plin cu tăieturi din ziare, lipite 
frumos fiecare pagină. s w 
—- Uite cum scrie „Universul“. Uite „Adevărul“... 
Nu mai putea suporta. Pulbere era acum toată făptura 
lui. AURS b 
— Am să vorbesc cu Mladin. Dar iartă-mă acum, sînt 
grăbit, dragă. TAAT s 
— Înțelegi, mon cher, eu nu sînt de tăvăleală, mie mi 
se cuvine... şi strînse binișor carnetul. 


4 


Era ora două după miezul nopții, şi Leluţ 
nu putea dormi. Nici nu se alesese cu ceva din cititul 
din seara aceea. Prea multă cafea, prea mult tutun, dar 
și prea multe gînduri. Trebuia să-și comprime teasta 
capului cu mîna, parcă să nu explodeze. Politică iar 
ştiinţă. Optase pentru știință şi acum se perpelea de Si i 
Oare nu greșise. Știință sau politică ? Tată întrebarea | le 
căpetenie, de la care porneau, ca-n valuri viforoase, gîn- 
durile. Sufletul fusese prins la început de carte : să-și 
treacă examenele în mod strălucit, să fie printre cei dintii 
la concursuri. Dar aceasta nu era știință. Într-o noapte 
de bal, cînd ceilalţi dansau şi petreceau, gîndul măririi 
prin știință a pilpiit ca o vîlvătaie sub obroc, şi apoi l-a 
urmărit chinuitor. 

27 — Chinuiţii nemuririi 


Îndura cu greu o dezbatere atît de pătimaşă cu sine. 
De obicei, hotărîrile lui însemnau ascensiune şi nu înfrîn- 
gere. Să renunţe la politică... Ușoară vorbă, dar grea 


poruncă. Politica nu-i putea dărui azi decît o slabă roadă. - 


Preşedinte al Societăţii, în locul lui Tomaziu ; demagog, 
ca Bratu și Țepeluş; sau trepăduș electoral de teapa 
domnului Ilarie Păunescu. Dar mai tîrziu ?... Muncit de 
știință și înstrăinat de oameni ca Urlieşu, nu sosea oare 
codaș într-o lume cu locurile ocupate cu de-alde Bratu 
şi "Pepeluș ? Începea să regrete. Se pripise. Politica nu 
era oare mai înrădăcinată în sufletul lui ? Nu era chiar 
înnăscută, moştenire de la tatăl său, mare meşter în poli- 
tică ? Dar să fie consecvent. Optase pentru ştiinţă. La 
o privire superficială, eroica lui hotărire părea ca o explo- 
zie fără rost, dar ea i se frămîntase de mult timp în 
inconștient, în acest laborator tainic, unde se definesc 
scopurile și se prelucrează adevărurile, potrivit marilor 
interese ale insului. Să fie deci mulțumit. 

Se sculă și se duse la fereastră. Întuneric greu. Ploaia 
cădea într-un ţiriit monoton şi plîngăreț. Se întoarse la 
masă. Aci, lucrarea lui Bulbuc, forfecată în fel şi chip, 
alături cartea lui Blidariu, intactă, fără nici o subliniere. 
Ce semnificaţie era în această deosebire de judecată ? 
Ştiinţifică sau politică ? Științifică, îi răspundea mintea ; 
politică, îl îmboldea sufletul. Căci numai îndemînarea 
politică îl oprea să nu se repeadă împotriva lui Blidariu, 
mai rău decit împotriva lui Bulbuc. Atitea inepţii. „Mie 
mi se cuvine“... Blidariu era și mai impertinent decît 
Bulbuc. Obrăznicia lui Bulbuc era exterioară, prin vorbă 
şi monoclu ; dar a filosofului era constituțională, aducea 
a nesimţire. 

Ora două și jumătate, şi Leluţ se hotărî să se culce. 
Va mai gîndi şi a doua zi. Cu aceştia doi, era poveste 
lungă, poate că abia o urnise. În suflet, îi suna vuiet de 
apă clocotită. „Mie mi se cuvine“... Poate că și lansarea 
unei cărţi e tot politică. Și își amintea de carnetul de la 
piept, cu colecţia de recenzii. Poate că şi redactarea lucrării. 
Dumnezeu, mit falic... Era o idee freudiană, dar cu atita 
îndemînare şi cu atita zgomot speculată, încît, în neştiința 
generală, apărea nu numai că el lansa pe Freud, dar că-i 
ducea teoria mai departe. În prima parte, o scurtă expu- 
nere : inconştient, cenzură, pansexualism... În partea a 
doua, critica vechii concepţii mitice, cu teoriile lui 

Andrew, Lang, Max Miller şi Bréal. În sfîrşit, în partea 
a treia — Dumnezeu, mit falic — cu procesul de subli- 
mare, de la organul fecundării pînă la elaborarea ideii 
de Dumnezeu. Grozavă politică la Blidariu. Apărea eru- 
dit şi îndrăzneţ. 

De ce s-o fi chinuind atita? Ce patimă e şi asta să 
te tot întrebi mereu. Apoi se corectă. El nu se întreba, se 
pîndea. Se pîndea pe sine şi pîndea pe alţii. y 

O pală de vînt foşni pe dinafară. Se auzea ploaia 
bătînd în geam cu boabe tari. Începea vremea rea de sfîr- 
şit de toamnă, cu vînt rece, ploaie şi noroi. Miine... Acum 
să se culce. Aprinse lumînarea de pe noptieră, stinse 
lampa și se băgă în pat. Îi plăcea să citească înainte de 
culcare, la lumina firavă, dar atît de intimă, a luminării, 
o pagină sau mai multe din Larousse. Voia să aibă un 
lexic bogat și mai ales cunoştinţe întinse. Cunoştinţe de 
istorie şi geografie, tot felul de locuţiuni latinești și stră- 
ine. Tatăl său era o enciclopedie ambulantă de snoave 
pornografice, ca Mavru și Anghel Drăghiceanu. El să fie 
o enciclopedie de informaţiuni științifice. x 

Se opri la portretul în miniatură al lui Addison. La 
înfățișare, un oarecare om al secolului. Cu timpul, cei mai 
mari oameni trec pe un șablon, mai cu seamă dacă au 
fața rasă sau micşorată de perucă prea mare. Costumul 
şi peruca şterg diferenţele și uniformizează oamenii. Parcă 
şi mai mult... Citi textul. Nu era medicul Addison, des- 
coperitorul boalei ce-i poartă numele, se înșelase, era un 
om de stat, adică un politician. Pentru medicul Addison, 
un rînd și jumătate ! Faptul merita atenţie. 

Mai departe... Alban, primul martir al Angliei, şi 
Albane, pictorul italian. Pictorul avea portretul în 
Larousse ; martirul era trecut cu vederea. Hirtia de 
proastă calitate îi spăla pe toţi Pasteur-ii şi Newton-ii în 
aceeași apă murdară. 

lată pe Camoens, cu fruntea încinsă de coroana de 
lauri... şi textul glăsuind : mort în mizerie. Privi îngîn- 
durat. Portretul era mut, nu putea spune nici gloria, nici 
mizeria. Tristă constatare. Cel mai frumos portret şi cea 
mai frumoasă statuie răsună străin, aduce a cimitir. Foto- 
grafia lui Badea e mai vie decit portretul lui Pasteur. 

Iată-l pe Eugen de Savoia... Cum îţi fură gîndul un 
dicţionar. Pleci cu un gînd și te trezești cu mintea cine 
ştie pe unde. Parcă era și un cîntec : „Prinţ Eugen...“ îl 

cînta Iancu. E și asta o voluptate, să ştii că te va cînta 
posteritatea, că vei trăi în amintirea oamenilor. 

Posteritatea... 

Bucuria îi flutură pe dinaintea ochilor. Puse dicţio- 
narul pe noptieră, stinse lumina şi închise ochii. Viaţa în 
posteritate e cu totul altceva decît o fotografie în 
"Larousse. Oricit îi era de lucidă inteligenţa, oricît de 
precisă judecata, nu reușea să definească nemurirea. Iar 
se apucase de socotit cu atitea și atitea întrebări fără 
răspuns. El se simţea un om puternic, şi era mai impor- 
tant ca orice. Nu se mai putea lua la întrecere cu flăcăii 
din lunca Bocenilor, dar avea virtutea să doboare un om. 
Și în minte îi țișni Raică, medicul de periferie şi precu- 
pețul. El nu venea din paginile dicționarului, dar îl vedea 
apropiat, viu, cu pălărie imensă pe cap, să-l apere de 
soare, fără haină, cu mînecile cămășii sumese, săpînd la 
straturi ; şi, apoi, acasă, amestecînd niște „metaluri“ furate 
de la alt hoţ, ca să tocmească „serul“ său. Ce dracu de 
substanțe puteau fi ? 


Iată-l și pe Bulbuc. Povestea cu Anghel Drăghiceanu 
reprezenta numai actul întîi; avea să urmeze și actul 
doi, distrugerea în şedinţă publică la Societate. Pe urmă, 
venea și rîndul lui Blidariu, şi al lui Leonin. El era un 
om tare, şi omul tare va să strige tăria lui. Dar nu din 
paginile unui Larousse. Cor de preamărire să audă în 
juru-i. Să vadă, pe întinsele cîmpii, oştiri îndreptate unele 
împotriva altora, şi glas de trîmbiță să deschidă drum 
biruitorului. Iar biruitorul — el — să înainteze mîndru 
pe drumul deschis de gloate, pînă-n nesfirşitul veacurilor. 


—- 


2 


Toana Stamatu locuia într-o garsonieră pe 
Bulevardul Elisabeta, nu departe de Societatea studenților 
în Medicină, dar în închipuirea lui locuința poetei era 
undeva departe, la periferie, într-o căsuță patriarhală, cu 
grădină de trandafiri şi filigorie adumbrită de viță. Acum 
procedase fără greş, să nu bijbiie ca atunci cu Alice. 
Atunci, însă era cu simțurile aprinse și sîngele în clocot. 
Azi, femeia era sorocită altuia, deci sufletul îi era lim- 
pede, liniștit, fără înghimpări și turburări. Cătase adresa 

în condica bolnavilor, o veriticase prin Simina, care-i 
schimbase multă vreme pansamentul şi, pentru sigu- 
ranţă se interesase și la Leonin, care frecventa cenaclul 
ei literar. În linii generale, planul lui era schițat: să 
facă vorbele pentru Urlieşu. Cum ? Prea bine nu ştia 
nici el. Fapt este că-n una din zile avea să se prezinte în 
faţa lui Urlieşu : „Domnule doctor, femeia aceasta vă 
iubeşte“... Şi, peste alte cîteva zile, găsea el prilejul să-i 
destăinuiască : Femeia aceasta pe mine m-a iubit, dar 
fiindcă eu înţeleg să sacrific totul... 

Nici la atita frumuseţe nu se așteptase. În loc de o 
locuinţă studențească, ceva mai acătării decît odaia Ali- 
cei, dar cam în același gen, se găsea într-un adevărat 
salon. Cînd femeia de serviciu plecă, el, ca altădată la 
Magheru, rămase în mijlocul odăii neclintit, neîndrăznind 
să-şi tragă un scaun. Minunatul lui spirit de observaţie se 
spulberase în abur și vînt. Îl zăpăcea parcă şi curăţenia 
asta exagerată. În mintea lui, amintirea poetei era strîns 
legată de puroi, sala de pansament şi rezerva întunecată. 
Aici totul era lucios şi strălucitor : uşa, mobila, parchetul. 
Se întoarse repezit către ușă. Parcă intrase cineva. 
Nimeni. Îi veni să ridă. O oglindă îi jucase festa, o 
oglindă mare umplind tot peretele din stînga. Aspectul 
spectaculos al camerei era dat mai ales de această mobilă 
masivă, în care el îşi prindea rîsul, strîmb de necaz. Poate 
și de canapeaua din fund, acoperită cu brocard roşu, cu 
perne de aceeaşi culoare, și de măsuţa rotundă de bronz 
verzui, picioarele subțiri, ondulate și lucrate cu multă 
migală. Atita risipă de mătase şi sclipiri metalice îl 
împroşca din toate părțile, îi încurca privirile şi i le 
întuneca, 

Acum ochii i se dedaseră. Vedea și biblioteca de nuc, 
cu geamuri groase de cleştar, iar lîngă ea o etajeră cu 
note, scaune tapetate cu mătase roşie şi cu spătarul adîn- 
cit ca la fotolii. În fund — clavirul, şi de data aceasta 
n-a fost nevoie de cineva să-i deschidă ochii. 

În decorul acesta boieresc, nu era de mirare ca Ioana 
să i se întăţişeze cu o demnitate regească. Purta rochie 
albastră de pluș, deschisă la gît, cu mîneci largi bufante. 
Podoabe puţine. Un colier, mai mult ca să înscrie mişcă- 
rile sînilor şi un pieptene diademă, cu multe luminițe 
alburii în părul negru. 

— Ce bine c-ai venit... 

Ochii femeii, cu pleoapele îngroșate de plins, erau 
prinși în cearcăne adinci și peste gura susținută de un 
ușor ruj flutura bănuiala unui zîmbet dureros. 

— Ce s-a întîmplat ? întreabă Leluţ. 

— A murit Eustațiu. 

Un tresalt în ochi. Atât fu răspunsul vizibil pentru 
vestea neașteptată, dar imediat sufletul lui se slobozi 
într-un sentiment de hodină. Murise Eustațiu ! Ce bine... 
Eustațiu fusese un caraghios. Omul acesta îl necăjise ca 
o piatră care ţi-a intrat în pantof, dar el nu-l ura. 

— Mare pierdere, pentru țara românească... 

Leluţ îi zîmbea. Aşezîndu-se pe canapea, lingă ea, îi 
simțea parfumul atît de răcăros şi proaspăt ca o mireasmă 
de floare. Mortăciunea de odinioară se prefăcuse într-o 
femeie frumoasă şi inspititoare. 

— Lumea noastră, atît de puţin înclinată artei adevă- 
rate, nu l-a putut aprecia. Dacă un om ca Urlieşu... 

El îi tăie vorba cu oarecare avînt. Urlieșu era un om 
neasemuit. Ştie tot, e informat de tot. 

— Exact, îl întrerupse poeta... știe tot, e informat de 
tot, dar n-a trăit nimic. 

Leluţ urmărea linia ondulată a picioarelor măsuţei, pe 
care se aflau niște zeități egiptene alungite și ţepene. Să 
observe tot... i 

— Omul acesta, care n-a depăşit granița țării nici să 
se ducă pînă la Braşov şi la Mehadia, spuse Ioana, a avut 
îndrăzneala în biata noastră ţară să facă artă concomitent 
cu Matisse, Bonnard şi Cesanne... Eustațiu a gonit cu 
desăvîrşire anecdota din pictură... A simplificat tehnica 
greoaie a academicienilor, încadrînd în planuri cvasigeo- 
metrice formele atît de variate ale naturii și căutînd, în 
felul acesta, să le impună disciplina reală a spiritului 
uman. 

Leluţ îşi notase o vitrină cu diferite statui şi figurine 
exotice, o consolă dată cu lac şi nişte lămpi electrice cu 
abajururi violete, ridicate pe pereţi. Parcă terminase de 
observat şi de înregistrat tot ce se afla în cameră, şi 

putea să se întoarcă și la cele ce spunea poeta. Extazul 
ei era în transformare, iar ochii revărsau melancolii mai 
duios şi surîsul era mai puţin deznădăjduit. Atunci aduse 
vorba despre Urlieșu. 

— Nu ştiu de ce această pornire împotriva lui 
Urlieşu... şi se opri. 

ea dinţii albi și regulaţi. Și duceau parcă mai 
PE plagi eta zică al sei pa Dar se îndirji împotriva 
acestei slăbiciuni și luă mai aprins apărarea lui Urien 
În altă țară, de mult ar fi ajuns profesor universitar. In 
Germania, s-ar fi bătut universitățile pentru el. Ba.. 
Femeia însă nu dădea respectul cuvenit ierarhiei uni- 
pe SORĂ Asta nu spune nimic. Și eu am fost 
. Nu cred decît în poezie. p 
i aia ei negri şi calzi, parcă tot mai păstra febra 
icon “Profesor universitar... acesta este idealul. 
— Ideal pentru slăbănogi, pentru necreatori... şi făcu 
un gest cochet cu umărul. : 
Acum, Leluţ era în largul lui. TEN 
— E mare deosebirea între creațiunea noastră ştiin- 
țifică şi cea poetică. Dumneavoastră aveţi nevoie numai 
de o bucată de hîrtie şi creion, pe cînd noi... 4 
— Magheru susține ierti eu spune că lucrarea 
iinţifică e o creaţiune artistică. ; 
cl ee a i e făcu furios Leluţ şi simţi că 
îne în gol. A 9 
ari pri femeia îi luă mîna şi un E a străbătu 
ul. Ce mînă mică și dulce... şi parfumul... P 
S R lăsăm discuțiile acestea sterile — şi cu ochii 
în ochii lui continuă — să vorbim de iubire... i 
Leluţ se zăpăci. Propunerea îl luase prin surprindere. 
Se gîndise la toate, numai la asta nu. Să vorbească de 
iubire... Dar nu pentru aşa ceva se afla el aici, venise 
pentru altul. . 4 
— Iubirea e starea premonitoare extazului... 3 
Parfumul femeii îl tulbura. Ar fi vrut să ştie, ca 
Mavru, ce esență conținea. Dar palpitările sînului sub 
rochia de catifea îndîrjeau, iar buzele pline nu-i dădeau 
răgaz, cereau îmbrăţișări. O scurtă amețeală... şi deodată 
o prinse în braţe. Ioana începu să se zbată. 
— Nu... nu așa. $ f 
El auzea foşnetul stofei, simțea mişcarea canapelei 
sub frămîntul trupurilor şi gusta, prin nări şi buze, par- 
fumul tare, cu iz de atitea esențe. ȘI, în lupta aceasta, 
trupul ei aplecat pe spate desena, elastic, o curbă care-l 
înnebunea... Mintea-i era praf de cărbune, Nu mai ve- 
dea, nu mai judeca. Simţea toată forța lui țărănească în 

brațe și-n trup. Fie ce-o fi... Dar femeia, c-o mişcare 
alunecoasă, de şopirlă, îi scăpă din braţe. Leluţ rămase 
aiurit. În ureche, îi sunau încă resorturile de fier ale 
canapelei şi foșnetul rochiei; parfumul devenise ame- 
titor, iar ochii îi erau numai vine singerii. Ioana se găsea 
în fața lui, rugătoare, 

Prostit, îndirjit şi ameţi, Leluţ uitase de sine, de 
locul unde se afla, de vorbele frumoase, de oglinda 
care-l vedea, de servitoarea de alături. În clipa aceea 
totul se reducea la o femeie şi o canapea. i 

— Nu aşa, iubitule. Să ne pregătim... 

— Ce să ne pregătim ? şi alergînd prin cameră după 
ea, o prinse din nou de talie. 

i a Nu, nu... se zbătea femeia. Să ne pregătim mai 
ntîi... 

s Dar rezistența ei era din ce în ce mai slabă şi Leluţ 
îşi savura puterea. 

— Să fie o cilpă de extaz... se ruga Ioana. 

4 Dar el, brutal, îi stringea tot mai tare mijlocul, în 
timp ke gura, poiticioasă pînă la batjocură, îi şoptea 
printre dinţi : 

— Dragă, eu nu știu să vorbesc despre dragos 
ştiu să fac dragoste. i 5 S 

Atunci, femeia se desprinse cu putere. Se priviră cu 
ochi rătăciți, apoi, deodată, cu totul liniştită, îl conduse 
binişor spre canapea și trase un scaun lîngă el. Nu se 
supărase, dimpotrivă, îi vorbea frumos, prieteneşte. Iu- 
birea va fi complexă, de la sine înţeles... dar trebuiau 
parcurse toate stările, de la simpla strîngere de mînă 
pînă la clipele de extaz. 

Mintea lui Leluţ se limpezise. Ce eşec ! Un eșec ca 
şi cel din laboratorul lui Urlieşu. Poeta amîna dragostea, 
după cum Urlieșu amîna iniţierea lui în ştiinţă. În ne- 
cazul lui, uitase că planul iniţial fusese altul. S-o ducă 
pe Ioana Stamatu plocon lui Urlieşu. Dar ar fi putut 
să i-o treacă și după ce, mai întîi, ar fi fost a lui. 

— Vino să priveşti tablourile lui Eustațiu... 

A Leluţ îşi surprinse în oglindă un chip groaznic. Gura 
îi rîdea prin dinți; ochii îi rîdeau prin gene; nasul îi 
ridea prin nări. Nu mai batjocorea pe altul, se batjo- 
corea pe sine. Tablourile lui Eustațiu erau acolo, pe pe- 
rete, şi el, care examinase cu deamănuntul, nu le 
văzuse. 

Vizita lui Urlieşu îi primejduia poate 
întîlnirea cu Lia, dar nu putea fi prilej de cumpănă 
pentru Leluț. Să părăsească maestrul laboratorul pentru 
ca să viziteze un intern, să frîngă pentru dînsul un 
obicei trecut în lege, era o biruinţă de care se va po- 
meni cu teamă şi respect de-a lungul timpului. Lia 
pleca în seara aceea la Craiova, dar să-l aştepte, după 
cum și el de atîtea ori a așteptat-o. Nu putea trece uşor 
peste un eveniment atît de memorabil, şi peste nişte 
clipe unice în fericirea lor. 

Urlieşu îl găsise citind un tratat englez de patologie. 
Lîngă el, pe masă, lucrarea lui Bulbuc, ferfeniţă, şi 
cartea lui Blidariu — Dumnezeu, mit falic — la loc 
de cinste, în raftul de sus al bibliotecii, lîngă Testut și 
volumele de tehnică chirurgicală. Se putea convinge că-i 
dăduse ascultare. Îi poruncise să înveţe nemţeşte, nem- 
țește învățase. Aprobase să-l distrugă pe Bulbuc, îl ni- 
micise. Blidariu îi era prieten, fiindcă prieten i se arăta 
și lui Urlieşu. Acum, învăţa şi englezeşte. Și așa mereu, 
toată viața slugă să-i rămînă. Mare fericire, sluga unui 
om ca Urlieşu ! 

Nici camera de intern, atît de sărăcăcioasă, nu-l mai 
supăra. Formidabilul Urlieșu trăia tot ca şi el, într-o 
garsonieră, făcîndu-şi singur menajul, singur, ca orice 
student sărac. Iar şevaletul, c-un tablou în lucru, pene- 
lele și tuburile de culori, aruncau o patină de boemă 
autentică peste încăperea sărăcăcioasă. 

— Am venit să stau de vorbă cu dumneata, Leluţ. 

Acum fericirea se exaltase pînă la o adevărată beție. 
Gindurile i se lămureau cu greu. Clipele erau prea fu- 
gare pentru potolirea atîtor văpăi. Imaginea cu hiper- 
bole. Nu se afla om, afară de Urlieșu, care să lumineze 
peştera de întuneric a sufletului său ; şi nici altă hrană 
din foamea fără saț a minţii lui, decît tot Urlieșu. Lia 
putea să aștepte în voie. 

— Dragă Leluţ, am venit să mă conving singur de 
de ceea ce bănuiam de mult. 

Sufletul lui Leluţ tremura de grijă. Va putea fi oare 
la înălţimea clipei ? Va putea el să răspundă pentru 

notă bună la acest examen ? Fără nici 
l en ? ă nici un protocol, Ur- 
lieșu scoase tabachera și-i oferi o ţigară lui Leluţ i 
stie d a ral în laboratorul meu ? j 
rivirea lui Urlieșu, înapoia ochelarilor, părea 
; Pi : rr că-l 
renz ca nişte ace, și Leluţ se temea să E EA 
aoo de liniştea aparentă a chipului său înmărmurit 
Pe e spaimă, perspectiva viitorului om de știință se 
ai ca învolburare şi cutremur de mare intensitate. Tot 
e de ginduri se îmbulzeau în minte, dar cuvintele 
se poticneau în pragul buzelor. f 
T N ati: spuse Urlieșu. 
n odaie, se făcu dintr-o dată tăcere. Chiar și 
> . > . z TO= 
zăvia ge spaimă și turbarea din suflet i se DAA 
„Mm cz EREE să vii regulat la mine. 
) aci par in cati i ră 
ian egoria celor care te fură 
— Domnule doctor, vă jur... 
Urlieşu îl opri cu un gest: 
— Nu-i nevoie. 
— De-acum sînt elevul dumneavoastră i bi i 
elev... sînt sluga dumneavoastră... e ca 
Urlieșu zîmbi cu exuberanţă tînărului. 
— Nu slugărnicie vreau, ci devotam Î i 
1 š ent... sînt 
de Se a o umbră dureroasă coborî pe chipul lui. pi iri 
nvolburarea ucenicului se risipise, începea mun: 
Pai : : : : a pa 
Er de observație şi a judecății blete Îşi aminti 
E ară Nu mai putea fi nici o discuţie. Tre- 
se i-o aducă plocon. O femeie ca ea îţi înveseleşte 
În timpul acesta, Urlie: i 
Ír ', şu continua să se spovedească 
Dacă nu reușea să ia catedra de patologie Stud ui 
rămiînea altceva de făcut decît să plece. Să se "ducă 
undeva departe, în Germania sau în Anglia, să nu mai 
audă de Țara românească și de oamenii din ea 
Auzi... Urlieşu să fie concurat de un ici 
y superficial, 
diletant, ca Magheru. Ce nedreptate! Dar clipa ee 
prea minunată și el nici nu îndrăznise să vorbească. În- 
aa de la Ioana Stamatu că nu trebuie să sfărîmi 
pes: TEEN firavă a unei clipe predestinate, cu imboldurile 
E A i şi observa cum glasul lui Urlieşu 
pi a ai ureros. Bănuia în viaţa lui Urlieşu o 


În sfîrşit, Urlieşu plecă şi el se uită la ceas: cinci 
și jumătate. Întilnirea cu Lia era pierdută, dar nu-i 
părea rău. Era bine ca din cînd în cînd să fie așteptat, 
îţi măreşte prestigiul. Și porni agale spre Alice. Vil- 
toarea de adineaori adusese, după potolire, o bună rîn- 
duială în sufletul lui. În astfel de clipe, gîndurile i se 
înșirau metodic, pe puncte. Dar iată că dinspre şoseaua 
Kisselef venea Manoil îngîndurat, cu capul în pămînt, 
urmărindu-și parcă umbra. 

— Ei, popo... strigă Leluţ de pe celălalt trotuar. 

Manoil tresări, ridică privirea spre el, îl salută cu 
mîna şi o cîrmi înapoi spre şosea. Ce dracu o mai fi 
cu popa ? Trebuia pus sub urmărire. Dar pînă atunci el 
să se întoarcă la socotelile lui. Avea să-l doboare pe 
Magheru, liniștit, la rece, cum se operează o apendicită. 
Avea s-o aducă pe Ioana Stamatu în patul lui Urlieşu, 
cu precizie, negustoreşte, ca la schimbul de mărfuri. 
Greşise la ultima întîlnire cu poeta, se lăsase dus. 

Mergea încet. În aer — linişte senină, care se trăgea 
din asfinţitul pălit. O zi călduroasă de toamnă, cu pomii 
răriţi de frunze și pulbere de abur albastru pe cer. Pe 
stradă, mișcare multă şi veselie. Oamenii profitau de 
ultimele zile frumoase. O ţigancă, trecînd pe lîngă el, 
îl îmbie cu un buchet de flori. 

— Pentru iubita dumitale... 

— N-am iubită... se răsti Leluţ. 

Dar îşi aminti că niciodată nu făcuse un gest curte- 
nitor faţă de Alice sau de Lia. Cum i-ar fi stat, oare, cu 
buchetul de flori în mînă ? Nici nu știa cum să-l ţină. 
Ar fi fost caraghios. În aşa postură ridicolă, nici la nuntă 
nu-l vor vedea. Va rupe cu tradiţia. Să se deosebească 
de oamenii de rînd. Florile sînt, la urma urmei, tot 
procese de sublimare pentru indivizii cu inconştientul 
încărcat. Teoria lui Freud îi stătea cruce în suflet. Ce 
să fie oare irumperea nestăvilită de acum cîteva zile şi 
fericirea imaterială de azi ? A 

O iubea oare pe Ioana Stamatu ? Nu, fără îndoială, 
Nici măcar n-o dorea. Dar bucuria de adineaori ? Acea 
jubiliare, acel sentiment de triumi, de grandoare, ce bază 
erotică putea ascunde ? Pe Urlieșu îl iubea, fără îndo- 
ială, dar simţurile lui erau în perfect echilibru. 

Un marş funebru, cîntat din trompete, opri fuga gîn- 
durilor şi a mersului său. Lumea se strînsese pe margi- 

nea trotuarului. Bărbaţii se descopăr, femeile se înduio- 
şează. Un soldat împușcat la graniţă. Cortegiul trece, cu 
o solemnitate exagerată, către Belu. Lelut vede, în 
această manifestare, preliminariile războiului. Un soldat 
duce crucea, alții doi — o coroană. Urmează preotul mi- 
litar cu cîntărețul și apoi dricul de stejar, acoperit cu 
frunze şi cu o panglică tricoloră. 

— Tilharii, l-au omorît... şoptese oamenii. 

Ferestrele sînt tixite de lume. Pe Leluţ îl supără 
acest exces de sentimentalism, dar e blocat și trebuie să 
aştepte trecerea ofițerului cu sabia scoasă, a plutonului 
de soldaţi cu arma în jos. Teatrală regizare în vederea 
războiului. El făcea toate sforțările ca să uite, dar, cînd 
nici nu te aşteptai, perspectiva războiului iese la iveală. 
Mulțimea începe să se împrăștie şi el o ia repede, să 
scape de îmbulzeală. Oare la ce gîndea ? Da, să uite de 
război şi de moarte. Făcea parte dintr-un regiment de 
infanterie, poate şi lui îi era hărăzit un sicriu militar, 
coroane şi coliva. Oare la ce gîndea ? 

lată-l pe Leonin trecînd pe dinaintea lui, fără să 
cate în stînga sau în dreapta. Și deodată cirmi şi intră 
în biserica Sfintul Iosif. Gîndul lui Leluţ lovi la precizie. 
O întâlnire în biserică. Dacă ar fi Lia ? Femeile au astfel 
de perversităţi : o dublă întîlnire, la aceeași oră, în 
aceeași zi. Dar dacă nu era Lia, ci Alice? Ce bine ar 
fi fost. Bun prilej de despărţire. Gînd infam, dar prilej 
unic. à 

Intră şi el în biserică prin uşa din curte şi, binişor 
în vîrful picioarelor, se strecură pînă după o coloană. 
Locaşul sfint era gol. Vitraliile se înroșeau în lumina 
apusului. Printre chipurile sfinţilor se strecurau lumini 
palide care se ridicau într-un praf subţire către bolta 
catedralei. De prin unghiurile imensei clădiri, de prin 
cadrele icoanelor și faldurile statuilor, se desprindeau 
umbre reci, întunecînd înfiorat biserica. Leluţ căta cu 
ochi. lacomi. Vinovaţii ?... Unde erau vinovaţii ? Pitiţi 

pe după vreo coloană, ascunși după un confesional sau 
strînși laolaltă într-o firidă. Dar, ce minune... Să mori 
de rîs, nu altceva. Leonin îngenunchiat la statuia sfin- 
tului Anton !... Cu mîinile împreunate şi cu capul ri- 
dicat către chipul sfîntului, se ruga, fără să ia seama 
dacă în jurul lui mai era altcineva. Mai rău ca Orman. 
Complexul de inferioritate. Ideea i se răsuci ca un fier 


i în buzunar. 
î inte. Pe Leonin îl avea acum i zuni 
se defl şi totuşi nu se îndura să plece. În er 
imensă, se găseau numai ei doi. Leonin care se ruga, $ 
î Sy : : . 
j pier pista se ridică, făcu cruce și, cu paii ma 
ferindu-se să nu trezească vreun pe H Et A a ia 
ieşire. Leluț continua să pîndească de di oana 
ri Eai nat e degetele în apa sfinţită și făcându-și 
înainte de a pleca. ò $ 
CA Leonin fu destul de departe, plecă şi el. Be 
Dumnezeu avea să-l joace, prin Dumnezeu avea IA aa 
boare. Năstruşnică idee să-ţi dobori duşmani p 
ri Ee de voie bună — toate-i „mergeau în plin în 
ziua de azi — luă tramvaiul către Alice. 


îi 


în laboratorul lui Moose Le Apa 
; z i z 
ntru preparatele microscopice. Treabā 

S Pal însă, în sir cip ii pai peur e, 

i ilă îndeletnicire se investea cu vărat 
eg Sela lamele în acest local al ştiinţei, „dece 
migala şi exactitatea erau virtuţi de perie i aer 
mult decit să ajuţi la o banală operaţie de ere: rul 
care-ţi duce mîinile de la sine, sau să dai Sari tin 
cheltuind zadarnic pean ati rara Ei dea ial 
cutărui sau cutărui păci itos de ma g A Eger 

i ieşu, duhul fericirii îi cerceta oate poftele m 
a ki pie agoniseala gîndurilor. Ajunsese cl E 
cel mai mare om de Er e te ENE fait 
ă-i surprindă gîndurile. Acum era s seg a 
Bizar și a Panel presă berarie 

u. Şi pentru Manoil, cînd V | 

ri ie atitudinea popii ? Rezerva lui T ge 

îndit şi-l încurca, mai bine-zis, îi încurca pe i aa 
Pa aveau „elefant“ pentru gardă, pentru pansa 

lor arşi. $ . 

= Tan spăla lame. Cu atit îl încredinţase se ah 
fericea şi cu atît, era un lucru de artă. zi ia a: 
serviseră cele zece lecţii luate cu Eustațiu. De la 

operaţie neînsemnată, dar cu imense posib. 
| să pornească cele mai celebre lucrări. Eus 
rise adevăratul lui dar. Avea ochi care 
chiar fără voia lor. Eustațiu, Ioana Stam 
cum se alegeau și se înnodau chipurile lor. Unul chema 
A pe celălalt. În buzunarul lui, atîrna greu o scrisoare de 
| la Ioana, mărturisindu-i dragostea ei. Femeia era ne- 
bună după el. Cită patimă ! Îl chema, îl implora. Era 
|| pregătită, era gata la orice dovadă de iubire. Zadarnic 
însă. Ea era marfă pentru un schimb în natură și dovada 
peremptorie în favoarea freudismului. 
| Leluţ își întoarse privirea către Ur 
cu mare atenţie, un cobai. 
|! distante, se puteau desluși î 
de la imboldul erotic și pîn 
| Științifice. Din nou, Freud. 
condusă de instinctul sexua 
rată. Potrivit ei, 
|! patul lui Urlieșu. 


După atît de măreţe gînduri, Leluţ se întoarse iar la 
umila lui operație. Luă lama din soluția diluată de acid 
clorhidric, o privi în zare și, apoi, cu migală de opti- 
cian, începu s-o şteargă cu cîrpa moale, să nu rămînă 
o pată, să nu rămînă o urmă. lar gîndurile îşi duceau 
drumul lor. Urlieşu avea mulţi dușmani în consiliul pro- 
fesoral, lucru firesc pentru un om de proporțiile lui. 
j Trebuia să ajungă profesor, să-l facă €l profesor. 

Ý Pe furiş şi cu mare sfială, înto 


către Urlieșu, să nu-l tulbure ni 
| Omul uit 


ilități, aveau 
tațiu descope- 
prindeau tot, 
atu, Urlieşu... 


lieșu, care diseca, 
Ce forțe diferite, şi cît de 
n gestul unui om de știință, 
ă la gîndul subtil al creației 
Viaţa noastră sufletească e 
l. Crudă teorie, dar adevă- 
Ioana Stamatu trebuia să ajungă în 


arse din nou privirea 

ci cu lumina ochilor. 

ase de tot ce-l înconjura, părea scos din viaţă. 

| Aceasta era starea normală a omului de ştiinţă. Cum să 
nu fie un dezarmat? Un nou val de vitejie izbucni în 
Leluţ. Îl va proteja pe Urlieşu, îl va susține, îl va înălța. 

i Prin el, va ajunge Urlieșu profesor. 

| Simina deschise ușa şi se apropie binişor de Lelut. 

i Vă cheamă domnul doctor Butaș. 

Gindul îi încremeni în 

| lui Buteanu. Ce mare inte 


privire. Butaș era asistentul 
res îl purtase pînă la Filan- 
tropia ? Butaş era grozav de şiret. Să fie cu băgare de 
| seamă. Făcu Siminei semn să plece şi, binișor, porni și 
| el pe urma ei. În coridor — Butaş. 

— Domnule coleg... începu el. 


iie şi A ta. Profesorii ceilalţi 
ită făţărnicie şi în vorba as aly 
5 a ac ep internilor, sau le spuneau rss EA 
sii N serviciu chiar îi și tutuiau. pie aer iz va 
Buteanu toţi erau „domnule coleg“, fiindcă e 
ti coleg, am ceva important AI vorbit cu 
dumneata. Fii bun şi întrerupe lucrul si DE Fe 
Lucrul lui, spălatul il i deea dci NE N 
i i liniat în im z 
pi ua A inţelor omenești. 
an R a w vestit poate Bratu despre 
izitei mele. : 
iei: age psi la faţă, cu pielea i Aia 
țăietorii de sticlă, care se PSI E iz ZA cati S A: 
ă geamurile sparte — Butaş A 
pi, pat pisică puai portul național, cadrul cu sticl 
a eamuri în spate și cuțitul cu diamant. P: 
i a Nu, domnule doctor, Saal nu pete N pi 
“își îndulei ochii lui a urii, i p 
se a A pA ab mustaţa blondacă, într-un zîmbet min 
ice Doară aseară am vorbit laolaltă... 
— iu nimic. , >; i 
sil sărbătorirea profesorului Butean... făcu e 
îÎ esc. ; ? i m 
S eE orice ardelean, tăia pe „u“ scurt din co 
numelor proprii. Butean şi nu Fufeainte, dar ochii cata 
î i Leluţ se zi nte, c 3 
u e E punávolnta. Pentru sărbătorirea lui Butean 
c! 
Sea A e iniţiati stei sărbătoriri să por- 
— Şi dori ca iniţiativa ace: Á 4 a 
ceri studlet, mai ales de la cei merituoşi $ 
pion cart ae Buteanu trimisese cu ruga la el. Să se 
lase greu. 
— De, domnule doctor... i R d 
Îi tru în minte teama lui Leonin. Alte cupa 
preocupări decît primi i laica aha mara 
iua de mîine ? l a Ă 
e ta fe iza, Şi, vorbind, se simţea în pielea 
bătrânului Leluţ la grecii e a E ra Aa 
învățase ceva de la ă o 
T a nasul, să vadă dacă nu cumva e 

un ochi strîns, ca şi tatăl său. 

— Vezi, domnule coleg, Butean este cel mai mare 
savant român. 

Leluţ își slobozi ochiul ca Bulbuc monoclul. 

— Dar unde îi lăsaţi pe Cartian, pe Orman, pe An- 
„ghel Drăghiceanu ? 

Butaș făcu un semn de dispreţ, cu mîna. 

— Toți laolaltă nu fac cît degetul cel mic al lui 
Butean. 

Trufia lui Butaș, de fapt trufia lui Buteanu, îi răsco- 
lea valuri de ciudă. El nu-şi iubea profesorii, îi judeca 
pe toţi, şi pe Orman, şi pe Anghel Drăghiceanu, și pe 
Cartian, dar nici îngîmfarea lui Buteanu n-o putea 
tolera... 

— Apoi, timpurile nu sînt potrivite pentru sărbă- 
toriri. Trăim timpuri istorice, eroice... 

Dar hoţomanul avea răspunsul gata pregătit. 

— Sărbătorirea aceasta se încadrează perfect în co- 
mandamentele zilei. Prilej bun pentru o mare demon- 
straţie de solidaritate în jurul unui stegar al ştiinţei ro- 
mâne, care e ardelean. 

Leluţ se gîndi să mai slăbească toemeala. Preţul ultim 
era votul pentru Urlieşu. 

— M-am adresat dumitale, ştiind de la colegul Bratu 
că în viitoarele alegeri ai cuvînt de greutate. 

Inima lui Leluţ se reteză parcă în piept. Prin urmare, 
reușita lui la preşedinţia Societăţii era admisă în chip 
firesc. Și el renunțase. O clipă avea icoana unei prăbuşiri 
în vid. 

Tocmai acum, din partea opusă, venea Leonin gifiind. 
Nătăfleţul îi încurca socotelile şi se gîndi să-l îndepăr- 
teze, dar Butaș îl strigă. 

— Îmi pare bine că și domnul coleg Leonin este 
aici... și Butaş, cu vocea lui greoaie și vorba întorto- 
chiată, îl puse la curent cu planul de a-l sărbători pe 
Butean. E 

— S-a făcut, domnule doctor, s-a făcut... spuse Leo- 
nin, fără să se gîndească prea mult. 

— Vedeţi, e cea mai mare glorie... 
Dar Leonin îi curmă vorba : 

piatră. Dar gestul îi răspunse parcă în ochi. Da... ţinea 


— Vous enfoncez des portes ouvertes... Ce să mai 
discutăm valoarea lui Buteanu ? E cel mai mare savant 
al nostru, singurul care a atins genialitatea. 

Prostul de Leonin îi strica târgul. Și, apoi, înainte 
de a lua o hotărire, trebuia să afle părerea lui Urlieşu, 
singurul în stare să dea soluţia potrivită. 

— Mă Leonin, ne luăm o mare răspundere. Cum să 
garantăm ? Dacă ajunge 'Tomaziu președinte ? 

— Asta sub nici un cuvînt... se repezi Leonin. 

Iar. manevrase bine. Oare repezitul acesta era insul, 
care, înghenunchiat la icoana sfintului Anton, se ruga atît 
de călduros ? 

— Nu zice vorbă mare. Părerile alegătorilor sînt așa 
de capricioase... şi studenţii sînt niște alegători. 

Butaş, pe care nu-l interesau chestiunile electorale, 
ar fi vrut să aducă vorba iar despre ceea ce-i poftea 
inima, dar Leonin nu-i dădea răgaz. Era furios. 

— Oricine, afară de el. 

Cu multă, dibăcie cîrmise Leluţ vorba, ca să-l joace 
pe Leonin mai mult în faţa lui Butaş. 

— Sărbătorirea profesorului Butean ar marca un: 
frumos început de activitate a Societăţii dumneavoastră... 
spuse Butaş. 

— Neapărat... întări şi Leonin. 

— Atunci ne întîlnim pentru detalii... şi Butaş le în- 
tinse mîna. 

— După ce terminăm cu alegerile, spuse Leluţ. 

— Nu, se repezi Leonin, cît mai curînd. 

Nu apucă Butaş să plece bine, că Leluț îi spuse: 

— Te-ai cam grăbit, dragă Leonin. 

— Ce, mai chibzuieşti cînd e vorba de Buteanu ? 

Multe trăgea el de pe urma apucatului de Leonin, 
dar încetul cu încetul îl va pune la punct. 

— Nu mai e vorba acum numai de greşeli de o clipă, 
greşeli trecătoare, care angajează numai numele nostru... 
a venit timpul să ne gîndim și la conştiinţă. Unele gre- 
șeli angajează numai numele, iar altele angajează însăși 
conştiinţa. 

Ca niciodată de cinstit, în vorba lui Leluţ se simţea 
numai o bucurie gravă şi profundă. 

— Da, Leonin, a venit vremea să ne gindim serios. 
Ți-aduci aminte de ruşinoasa întîmplare de la ziua ta ? 

28 — Chinuiţii nemuririi 


Asta era bine. Minunat punct de plecare pentru un 
complex de inferioritate, conştiinţa. Însămința complexul 
de inferioritate ca pe o cultură de microbi, într-un mediu 
potrivit. Fu însă întrerupt de sosirea lui Bratu. 

— A fost Butaş pe la tine ? 

— Da, răspunse Leluţ ai 

— Ştii despre ce e vorba ? 

Și Sau Ri se scuze de întîrziere. Peste noapte ve- 
niseră o mulţime de refugiați, și el era în comitetul E 
găzduire. Apoi începu să-l laude pe Buteanu. Ciudat. u 
vorbea de meritele lui ştiinţifice, ci de familia lui Bu- 
deanu. Profesorul era descendent al tribunului Buteanu, 

in 1 ia lui Iancu. 
„E ela tot mai distrat. Din liceu știa ceva vag 
despre revoluţia din '48, a lui Iancu, dar pe el nu-l in- 
teresa, alta era dorinţa lui, îi trebuia votul lui Buteanu 
pentru Urlieşu. 


8 


Dacă în inconştientul lui Urlieşu mai 


dăinuia o bănuială de neîncredere, Leluţ avea s-o nimi- 
cească în mod practic şi elementar, printr-un vot al 
consiliului universitar şi printr-un transfer de pat. 
Foarte simplu în aparenţă, foarte greu în realitate. 

— Domnule doctor... EE , d 

Urlieşu se întoarse. Ca de obicei, cînd ochiul pă- 
răsea ocularul microscopului, cărturarul avea şi acum 
figura crispată, ca şi cum examinarea preparatului ar fi 
fost un chin trupesc. PN 

— Domnule doctor, iertați că vă întrerup, dar ale- 
gerea pentru catedra de patologie, aoei dă pace, se 
apropie... şi noi n-am făcut încă pontajul. f 

sg i pt clipi de cîteva ori nervos, dezorientat. Chipul 


ui aiurit dovedea o spaimă bruscă şi comică, pare-ar 


fi fost surprins pe neașteptate în baie. z 

i — Să fim practici. Nu se poate ca adversarul să ne 
ăsească nepregătiți. - _ | 
E Leluţ vorbea la plural. Și, pe drept cuvînt. Contri- 
buise la situarea poziţiilor, la fixarea adversităţilor. Fără 
el, Urlieșu, cu toată formidabila lui putere, ar fi rămas 
pe de lături. Omul acesta, atît de combativ în intimi- 

tate şi atît de formidabil în polemica singulară, devenea 
un neadaptat îndată ce pășea în arenă. N-ar fi fost de 
mirare să-l răpună Magheru, care avea toată simpatia 
consiliului, 

— Să n-am oare majoritatea ?... întrebă el ca din: 
altă lume, încercînd să-şi pună ochelarii, apoi nervos îi 
trînti la loc pe masă, lîngă Microscop. 

Fără ochelari, chipul lui Urlieșu părea cu totul altul 
decît cel obișnuit. Un ușor strabism îi deforma privirea ; 
nasul se va vedea mai adîncit la rădăcină, şi pomeţii 
obrajilor mai proeminenţi. 

— Oare grupul lui Anghel Drăghiceanu să fie cu noi, 
domnule doctor ?... și spunea „noi“, luînd parcă riscurile 
luptei în sarcina sa. 

— Nu. Asta-i sfint. Anghel e cu 'Trăistaru şi cu cei- 
lalţi diletanţi francofili şi ramoliţi, sistem Orman. 

— Şi noi? 

Din nou, la plural. Din nou, se integra acțiunilor lui 
Urlieşu. 

— Eu am grupul Drăghici, răspunse el pe alături. 
Sînt cinci voturi. Totul depinde de Buteanu. Ar mai 
aduce încă patru voturi. 

Vorba lui Urlieșu cădea asupra-i cu potriveala unui 
noroc de-a dreptul, nu pe cale ocolită. Doar să întindă 
mîna, să-l prindă. 

— Pe Buteanu îl aduc eu plocon. 

De data aceasta, Urlieşu izbuti să-şi pună ochelarii. 
Leluţ se sculase în picioare. Se simțea statutar și ca 
niciodată de combativ. Maestrul îi încredința soarta vieţii 
lui, știind bine că sigur nu-și putea ajuta. 

În lumina întunecată a laboratorului, surisul savan- 
tului fu de scurtă durată. Chipul lui de cărturar ră- 
mînea, deci, ascuns şi pierdut printre etuve şi cristali- 
zoare. Noroc de vlaga ţărănească a lui Leluţ. Ea 
primenea atmosfera atît de măreaţă în gînduri, dar atît 
de șubredă în vitalitate. 

— Nu mă-ntore fără votul lui Buteanu... declară 
Leluţ teatral. 

Dar în curte se simţi dintr-o dată gol. Totul i se 
păruse uşor şi firesc, în laborator, în exaltarea discuţiei, 
dar acum, în fața realităţii, se întreba cum avea să ob- 
țină voturile lui Buteanu. Bineînţeles că o propunere atît 
de îndrăzneață nu putea fi făcută de-a dreptul profe- 

sorului. Numai Butaş, omul de încredere şi confidentul 
lui, îi putea servi de intermediar. Dai votul? Ai sărbă- 
torirea. Altcum, regret... 

Acum era mai liniştit; intrase pe drumul cel bun. 

Începuse să se însereze. Ziua fusese călduroasă. Vara 
se prelungea-pînă în mijlocul lui noiembrie. Oamenii 
așteptau cu înfrigurare ediţiile de seară ale gazetelor. 
Nu mai era glumă. Războiul trecuse din faza vorbelor, 
de la întruniri, în cea de pregătiri militare. Un şir lung 
de care cu coviltir, rechiziționate şi adaptate trebuinţe- 
lor războiului, se mișca anevoie pe stradă. Lîngă ele, sol- 
daţi mai în vîrstă, milițieni cu mustăţi groase și chipuri 
amărite, înjurau anevoie caii mici şi istoviţi. Apoi, ofi- 
țerii rezerviști, ușor de recunoscut după uniformele po- 
nosite și de modă veche. Pînă şi sirenele fabricilor urlau 
mai intens și mai prelung. În locul automobilelor rechi- 
ziționate, începuseră să apară birjele demodate, şaretele 
şi cupeurile. Din saloanele boierilor, coborau în stradă 
imboldurile pentru sau împotriva intrării în acţiune. 
Clipa era într-adevăr măreaţă și eroică, aşa cum o sim- 
tise el asupra-și, acum cîteva minute, în laborator. 

La institutul lui Buteanu, nenoroc. Nimeni, afară de 
“Gavrilă, beţivul. Profesorul şi Butaş erau plecaţi la o 
consfătuire a ardelenilor din București. Leluţ era furios. 
Se gindea să treacă de Butaș și să ajungă singur pînă la 
profesor, să intre în laboratorul cel atît de auster şi 
neprimitor, să-i vorbească fățiș, să-i facă propuneri 
clare. Nu voia să se dea bătut, nu voia să piardă iar 
clipa. Să-l găsească pe Bratu sau pe Leonin și împreună 
să-l caute pe Buteanu. Chemă pe Leonin la telefon, dar 
acesta îi răspunse anapoda. 

— Chiar acum mă duc la şosea, am acolo întîlnire 
«cu doctorul Magheru, vino şi tu. 

Magheru, Leonin, întîlnire la şosea... Ce era asta? 
'Uneltire, combinaţie... Împotriva cui ? Împotriva lui Ur- 
lieşu, adică împotriva sa. 

Pe stradă, trecea un regiment cu muzică militară și 
cu colonelul în frunte. Se întorceau de la exerciţii. Ce 
amestec pestriț. Oameni în toată firea alături de copii, 
adică rezervişti alături de recruți. Duhul războiului plu- 
tea în aer. 

Cu siguranţă că la șosea se dezbătea chestiunea ca- 
tedrei. Războiul e o vorbă, patriotismul — alta... şi 

catedra, cu totul altă mîncare de pește. De multă vreme, 
băgase el de seamă că Leonin îl luase în braţe pe Ma- 
gheru. Prea bine. Se va vedea care pe care... 

Şi, parcă să-i facă lui în necaz, toţi boşorogii îi ieşeau 
în cale cu o ţinută care voia să fie marţială, dar nu iz- 
butea să fie decit caraghioasă. Unii își făcuseră uni- 
forme moderne, verzui, şi erau încinși cu tot felul de 
curele, avînd tocul triunghiular de revolver agăţat de 
centură, şi mai semănau a militari. Dar mai erau și de 
cei cu tunica de mare ţinută — de pe vremuri — cu 
ledungă și epoleţi, care nu ştiau să se poarte ostăşește 
și păreau scoşi de-a dreptul dintr-un album de foto- 
grafii. 

Cînd ajunse la șosea, văzu automobilul lui Magheru 
aşteptind în dreptul rondului întîi. Prin urmare, boierul 
binevoia să se plimbe și pe jos. Dintr-un boschet de 
dincolo de aleea bicicliştilor, îl întimpină o gălăgie gro- 
zavă. Se împleteau ţipete subţiri de femei cu hohotiri 
de bărbat. Nelegiuita trudă aducea a destriu, nicidecum 
a seninătate, cum se desprindea îndeobşte din plimbările 
cu Magheru. O luă într-acolo. Ce să vadă ? Chiar şi fără 
lumina căzută din becul electric asupra-le, ar fi recu- 
noscut pe Bianca și pe Mindra, fiecare în braţele unui 
ofițer. Rizînd, chicotind, fugărindu-se, cînd cu gura, cînd 
cu mîinile, femei şi bărbaţi se împleteau într-un freamăt 
obscen și desmăţat. Mîndra îşi desăvîrşise cariera. 

Cum ar fi vrut să le strice petrecerea, dar se temea 
de scandal. Ofițerii sînt iuți la palme. Binişor pe lîngă 
frunzișurile de adormitate, ca cel mai discret om din 
lume. Iată-se din nou pe şosea. Mergea încet pe lîngă 
gardul viu al aleii, cu paşi tiptili, de hoţ. În jurul lui, 
pomii, casele înfundate în grădini mari şi chiar aleea 
principală, cu luciri sfioase, i se par ca niște arătări 
ciudate, neverosimil de mari şi întunecate. Parcă şi el 
începe să scadă, să se facă tot mai mic, să-și piardă 
vlaga şi căldura. 

Dar rări pasul, căci pe cealaltă parte, pe o bancă 
desprinsă din întuneric, încremenise o umbră. Nu putea 
desluși. Femeie, aşteptîndu-şi partenerul, sau un cuplu 
imobilizat într-o abominabilă îmbrățişare. Şi din nou 
mintea îi fu la Magheru. Cine ştie în ce postură anor- 
mală îl găsea. Cînd să se apropie, umbra se ridică, se 
strînse, căpătă înfăţişare umană. Era Manoil. 

— Ce-i popo... făcu Leluţ, mai să-l înjure. 
— Stam si meditam. 

— La nemurirea sufletului ? rise răutăcios Leluţ. N-ai 
văzut pe Magheru ?... şi-l prinse pe Manoil de braţ. Hai 
cu mine, să-l căutăm. 

— Sînt mai departe. 

Sfînt, popa avea o meteahnă. 

— Uite pe Isus cu ucenicii... și rise ca de o poantă 
bună, arătînd grupul lui Magheru. 

Se aştepta la o mustrare din partea popii, dar nimic. 
Se petrecea ceva. Se apropie tiptil de grup. Vorbea Ma- 
gheru. Ce-or fi putut vorbi, de stăteau așa de strînşi la- 
olaltă ? Numai Mavru, cînd povestea vreuna de-a lui, 
izbutea să-i țină atît de atenţi, sau Trăistaru, cînd adu- 
cea vreo veste de la consiliul profesoral. Atunci, apăru 
el, ostentativ, între Cornelia 'Toporaş şi Leonin. 

— Bună seara, domnule doctor. 

— Ah, Leluţ, şi tu, părinte... răspunse în numele tu- 
turor Leonin. Domnul doctor Magheru explica o teorie, 
teoria lui Driesch. 

Atunci se entuziasmă Cornelia Toporaş : 

— Teoria lui Driesch e pozie curată, adevărată lu- 
crare poetică. 

Leluţ nu mai putea. Simţea că explodează. Noroc că 
interveni popa Manoil. 

— Spuneţi şi pentru noi, domnule doctor... şi Ma- 
gheru nu se lăsă rugat mult, 

— Driesch, care este biolog, secţionează sagital un 
ovul de ursin şi din fiecare jumătate nu apare, după 
cum era de așteptat, o jumătate de individ, ci un indi- 
vid întreg. 

— Ei şi ?... întreabă Lelut. 

— Asta înseamnă că nu materia organizează viaţa, 
ci un principiu, pe care el îl numeşte Entelechia. 

— Teorie pe potriva lui Orman. Camuflează sufletul. 

— Nu... fiindcă, după Driesch, Entelechia nu e ener- 
gie, ci doar un principiu alcătuitor. 

Oamenii trăiau clipe mari, clipe eroice. Pe cîmpurile 
de luptă, popoarele sîngerau. Țara noastră putea fi che- 
mată, dintr-un moment în altul, să răspundă marei în- 
cercări. În consiliile profesorale, se pregătea lupta bala- 
urilor... Şi proștii aceştia discutau la șosea problemele 

dezvoltării embrionului de urson ! Îşi contrazicea toată 
gîndirea lui tainică, dar era prea înciudat ca să se con- 
troleze. ` 

— Mai bine să discutăm despre freudism, spuse el. 

Tot ce era nou şi necunoscut lui, pe Leluţ îl supăra. 

— Bine, spuse Magheru. Meritul teoriei lui Freud este 
că face din fiecare pacient un cercetător. El pune bolna- 
vul să sape — folosesc termenul lui Leonin — în pro- 
priul său suflet. Că descoperă adevărul sau realizează 
o iluzie, este o altă întrebare... dar mărturisirea s-a înde- 
plinit şi bolnavul s-a vindecat. 

Leluţ continua să se simtă nemulțumit şi nedreptăţit. 
Această concesiune făcută lui Freud era o dovadă de 
îngîmfare și de prezumție. Ciocoism. 

— Prin descoperirea acestei Americi a inconştientu- 
lui, spuse el, s-a făcut, domnule doctor, o adevărată 
revoluţie. 

Repeta cuvintele lui Urlieșu. Frumos ar fi fost să-și 
exprime părerea prin cuvintele lui, dar memoria înhă- 
tase pe de-a-ntregul vorbele maestrului şi acum nu 
avea răgaz să gîndească pe cont propriu. 

— Acestei Americi a inconştientului, unde prin în- 
tunericul pădurilor virgine mișună, ca miasme, duhul 
complexurilor... continuă Leluţ. 

— Comparaţia e pitorească, dar nu şi concludentă, 
răspunse Magheru. De altfel, eu mă feresc, în ştiinţă, 
de analogii, comparații și metafore. Faptul brut, cu ante- 
cedentele imediate și concluziile obligatorii. Atât... Or, 
întreg sistemul freudian e un vast codice de afirma- 
țiuni. Se afirmă atotputernicia acelui preţios libido; se 
afirmă pansexualismul ; se afirmă dorințele incestuoase 
ale copiilor ; se afirmă complexul lui Oedip... 

Nori negri, desprinşi din viltoarea înăbușită, se învîr- 
teau pe cer. Veneau, plecau, apoi se înşirau ca-n ham, 
să tragă parcă luna din orizont. 

— Totuşi, instinctul sexual primează, domnule doc- 
tor... se dovedea Leluţ iniţiat în chestiune. 

— Pentru mine, teoria lui Freud păcătuiește prin 
metodă. 

— Prea afirmă mult... se amestecă și Leonin în vorbă. 

Leluţ se încruntă. Doar ca să se afle în treabă și 
ca să lingușească repeta cuvintele lui Magheru. 

— Şi încă ceva... prea foloseşte prestigiul cuvîntului. 
E o veche modă în medicină, rămășiță a scolasticii, pres- 
tigiul cuvîntului răsunător. Vrei să treci la nemurire ? 
Să ai ingeniozitatea unui cuvînt qui fait fortune... exis- 
tenţa celor două instincte de bază, foamea și sexualita- 
tea, este un loc comun. Şi fără îndoială că amîndouă 
sint punctul de plecare al unor tedinţe care acţionează 
activitatea psihică umană. Este instinctul sexual mai pri- 
vilegiat ? 

— Nu... se grăbi părintele Manoil. 

Popa își revenise. Nebunia lui solitară se evaporase 
alături de guralivul acesta. Priveliştea era măreaţă. Luna 
fierbea ca o căldare din care se ridicau învăluiri groase 
de fum şi metal topit. 

Isus în mijlocul ucenicilor, rise din nou Leluţ pen- 
tru sine. Să nu se lase pradă şireteniei acestui om. 

Acum începuse un vînt răcoros, și pomii se umflau 
în învelișuri de negură presărată cu funingine luminoasă. 

— Concluzia ? întreabă nerăbdător Leluţ. 

— O refulare în inconștient nu se poate face. Aici e 
drama noastră... Ce fericiți am fi dacă toate dorințele 
noastre ilicite, cele de care ne rușinăm sau de care ne 
temem, s-ar pierde în inconştientul întunecat. 

— Şi de ce nu se poate? 

— Pentru simplul motiv că inconştientul nu există. 

— Domnule doctor — se adresă Leluţ către Magheru, 
ca omul care a făcut suficiente concesii şi, acum, răzbit, 
se simţea nevoit să aibă o discuţie serioasă — trebuie 
să recunoașteţi că toate traumatismele sufleteşti sînt de 
natură sexuală. 

— Indiferent dacă teoria e falsă sau nu, rezultatul 
terapeutic e bun. Și asta interesează omenirea sufe- 
rindă... se oțărî Leonin. 

— Ea vindecă mai puţin prin partea iscoditoare a 
tehnicii, şi prin partea polițistă, cît și mai ales prin ve- 
chiul şi minunatul procedeu al mărturisirii, spuse Ma- 
gheru. 

— Mărturisirea... se trezi şi Manoil. 


Popa ciulea urechile ori de cîte ori era vorba de vreo 
reminiscență teologică. 


— Taina mărturisirii, ineficientă azi prin biserică, a 
devenit procedeu științific. 

— Atunci, remușcarea şi mărturisirea sînt cele două 
forțe conducătoare ale sufletului omenesc... rezumă 
preotul. 

— Tu zici... ironiză Leluţ şi gîndi că va trebui să 
devină ateu. 

Dimineața, după vizită, Leluț îl văzu pe 
o bancă, în grădină, pe Magheru, stînd de vorbă cu 
Leonin, Cornelia Toporaş și părintele Manoil. Plănuiese 
ceva, îşi zise el, şi plecă imediat către ei, să le strice 
taina. 

Il întîmpină Leonin, uşuratic ca de obicei. 

— Bine-ai venit, Leluţ... Ia ascultă teoria popii. 

— Bravo... Acum are şi popa o teorie. 

— Teoria mea este o aplicaţie a splendiei teorii a lui 
Driesch, despre care ne-a vorbit domnul doctor Ma- 
gheru. Ca preot, eu sînt obligat să admit transcendența... 
şi explic lumea printr-un principiu situat în afara Uni- 
versului. Dar în Univers rămîne o emanaţie a acestui 
principiu : logosul... Logosul este Entelechia universului, 
şi este aspaţial, el nu este energic, ci un factor alcătui- 
tor de totalități... Logosul transformă energia din cos- 
mos în voinţă istorică și în har divin. Voința istorică dă 
naștere la „fapte“ şi la lucrări de pură observaţie. Harul 
divin se manifestă prin cuvîntul profeților și dă naş- 
tere lucrărilor numite estetice... omul care le execută 
are valoare de profet. 

— Eu nu voi face atunci niciodată o astfel de lu- 
crare, rîse Leluţ, fiindcă nu mă văd în postură de profet. 

Tocmai atunci se apropie de banca lor un bolnav. 

— Domnul intern Leluţ ? 

Întreruperea nu-i displăcea. Era un soi de preţuire. 

— Eu sînt. Ce vrei ? 

Bolnavul scîncea. 

— Ce vrei? 

— Serie acolo... și arătă un bilet scris în grabă de 
Podariu. 

Leluţ citi încă o dată şi nu înţelegea nimic: „Dragă 
Leluț, Mreneș nu vine astăzi. Ocupă-te tu, la repezeală, 
de bolnavul acesta“. 

— Şi ce vrei ? se răsti el. 

Bolnavul, un ovrei înalt, slab, numai pielea pe el, 
şi cu obrajii scofilciţi, își frămînta mîinile cu deznădejde. 

— Domnule doctor, scăpaţi-mă... Eu nu vreau s-o 
omor... 

— Ce să omori ?... vorbeşte lămurit. 

Pe lingă ei, treceau doctori și bolnavi și ar fi putut 
crede că se tocmeşte cu vreun bolnav. Culmea, să fie 
bănuit că face afaceri, cînd el se desfăcuse de orice in- 
teres material. Și pentru cine să fie bănuit ?... Pentru 
un păcătos ca ovreiul acesta. 

=== Domnul doctor Mreneş nu poate veni astăzi şi eu 
simt că pînă miine o omor. Nu mai sînt stăpîn pe mîi- 
nile acestea. 

— Pe cine omori, mă rumâne ? 

Începu să ridă. Și asta se explica tot prin psihana- 
liză. [...] 

— Domnule doctor, eu stau în gazdă la o bătrînă, 
țaţa Dumitriţa... o femeie, pîinea lui Dumnezeu... şi în- 
chise ochii, lărgi gura şi începu să plîngă. 

— Vorbeşte... nu te smiorcăi. 

— Nu vreau s-o omor pe țața Dumitriţa... 

— Să mergem în laborator, spuse Magheru, şi se 
depărtă un pas liniştit și egal, pas potrivit pe măsura 
făpturii lui îndurerate dar împăcată cu toate. Cei trei 
ciraci se luară după el. 

Abia se depărtă Magheru, că ovreiul fu iar lîngă 
Leluţ. 

— Domnule doctor, nu vreau s-o omor pe țaţa Du- 
mitrița. 

— De ce s-o omori ? 

— Uite, aşa îmi vine mie de cînd am citit pe Ras- 
colnicoff. 

— Pe cine? 

— Am citit Crimă şi pedeapsă... 

Și începu să se tinguie ovreieşte, legănîndu-și uşor 
trupul și jelind pe nas. 

ST, Nu mă lăsați, domnule doctor. Eu simt că pînă 
miine o omor... şi nu vreau să fiu criminal. Domnul 
doctor Mreneş zice că poate să scoată răul din mine, fi- 
indcă tot răul vine de la păcatul că mi-am iubit mama 

şi am vrut să mă culc cu ea. Așa e... mărturisesc cinstit. 
Am rivnit la mama... şi iată că Dumnezeu mă pedep- 
seşte. 

Pen urmare, un bolnav anxios, tratat de Mreneș prin 
psihanaliză. De aceea i-l trimisese Podariu lui, singurul 
care cunoaște teoria lui Freud. 

— Vino după mine. 

După ploaia de cîteva zile, apăruse iar soarele. Se 
putea merge prin curte în bluza de spital, deși dimi- 
neața era umedă şi rece. Piciorul călca pe frunze stri- 
vite şi murdare, în timp ce pomii îşi întindeau cu tris- 
tețe crengile desfrunzite. 

— Plătesc bine, domnule doctor, numai să mă salvaţi. 
Știu, în specialitatea asta trebuie să plăteşti. Iată că 
domnului doctor Mreneş îi dau doi lei de şedinţă. Dum- 
neavoastră vă dau de două ori atit. 

Ovreiul era un exemplu al afacerilor de la policli- 
nică. Se instalase Podariu acolo, ca un paşă, cu două 
ajutoare pe potrivă, Badea şi Mreneş. Acesta venea zil- 
nic de la Mărcuţa să facă psihanaliză. Strașnică învîr- 
teală. 

— Eu am avut azi-noapte un vis... 

Cînd se aflau aproape de consultaţii, se auzi strigat : 

— Leluţ, Lelut... 

Era Titi Teodorescu, cu o doamnă. Leluț vru să se 
descotorosească de inoportun. 

— Du-te şi m-aşteaptă la consultații. 

— Da' veniţi, domnule doctor ?... 

— Când spun o vorbă, îi vorbă... 

Ovreiul se depărtă cu neîncredere, parcă tot la pîndă. 
Leluţ îi făcu semn cu mîna să plece şi se apropie de 
grupul celor doi. 

— Uite, să-ți spună şi Leluţ, cel mai tare în teoria 
asta nouă. Şi, făcînd cu ochiul un semn lui Leluţ, Teo- 
dorescu continua, cu tilc, ca să fie înţeles : 

— Doamna sufere de turburări grave. Are insomnie, 
dureri de cap şi scăpări de memorie. E vorba de un in- 
conştient încărcat, plin de refulări. 

Femeia, mică şi firavă, privea cu ochi zăpăciţi la 
doctorul atît de învăţat, care o speria cu vorba lui se- 
meaţă şi încâlcită. 

— I-am spus să-şi ia un amant... şi imediat alt semn 
de înțelegere către Leluţ. 

Se vede după îmbrăcăminte că bolnava era o femeie 
simplă. Lucrătoare sau vînzătoare în vreun magazin. 

— Doamna se teme. Zice că-şi iubeşte bărbatul şi nu 
vrea să-l trădeze. Eu îi explic că nu-i vorba de trădare, 
şi de un tratament. 

Bună socoteală şi la Teodorescu. Folosea teoria lui 
Freud ca să o seducă pe biata femeie. 

— Nu-i aşa, Leluţ? 

— Aşa-i. Ascultă ce-ţi spune domnul doctor și fă 
întocmai, că are să fie bine... şi plecă mai departe. 

Acum trecea pe lingă bolnavii care-şi aşteptau rîndul 
la consultaţii. Mulţi lucrători de pe la Casa Asigurări- 
lor, servitori, salahori şi precupeţi. Cum învîrteau oare 
alde Podariu și Badea viermăria asta de oameni ? Intră 
în cancelarie. Aici — nimeni. Pe fereastra deschisă, se 
auzea vorba bolnavilor din curte. 

— Frate, spunea unul, eu nu mai viu decit să-mi 
iscălească în cartea de boală, ca să iau concediu de la 
fabrică. 

— Dar cu cine te cauţi ? 

— Am un dottor, de-i zice Raică... Ala doctor ! 

— Ce spui ? 

— Să-mi sară ochii de mint. 

— Şi unde locuieşte Raică ăsta ? 

Omul de serviciu veni lîngă Leluţ : 

— Ce e, domnule intern ? 

— Îmi trebuiesc niște bolnavi pentru curs. 

— Domnul doctor Podariu a terminat consultaţiile 
şi s-a dus. 

— De mult ? 

— De vreun sfert de oră. 

— Bine... şi plecă. 

Se simțea depășit de împrejurări și nu le putea stă- 
pîni pe toate, aşa cum ar fi vrut. În sala comună, unde 
mişuna viermăraia de oameni, nu-și văzu ovreiul. Își 
făcuse datoria. În curte, Titi Teodorescu pleda într-una. 
Ar fi fost poate bine să se amestece şi el în această 
lume murdară şi interlopă, dar atunci se depărta de 
lumea lui, a laboratorului şi a consiliului profesoral. 
Vorba lui Blidariu : „Mi se cuvine“... Lui i se cuvenea 
cealaltă lume, a aristocrației medicale. 

Gîndul i se frinse, ca o surcea. Îşi aminti de vorba 
celor doi bolnavi. Raică vindecă în trei zile. Ce dracu 

o fi în medicamentul lui? O curiozitate dureroasă îl 
îmboldea, ca zvicnirile unui abces. Dacă norocul i-o îi 
aruncat prostului pleaşca în mînă ? Norocul își permite: 
toate capriciile, n-alege. Cu neputinţă. Prea era dobitoc. 
Ce-l costa să dea preparatul lui Raică la analiză ? Pentru 
chimist e o nimica toată. Numai dacă Leonin o mai fi 
avînd vreun rest. 

În grădină, din nou Magheru cu cenaclul lui. Ajun- 
sese un obicei, către ora douăsprezece, Se repezi hulpav, 
să-i prindă în flagrant delict. 

— Mărturisesc cinstit că deşi nu admit decit ima- 
nenţa ca singurul punct de vedere riguros intelectual, și 
speculez asupra întregului TOT, în afară de care nu 
există nimic, trebuie să recunosc că logosul, ca principiu 
entelechial, e foarte interesant. 

— Dar, pentru Dumnezeu, domnule doctor, devenim 
niște mistici caraghioşi... 

Vorbind, glasul lui coborise într-un registru ironic 
şi se felicita că schimonosindu-și vorba lui cinstită, de 
ţăran, putea susţine discuția într-un spirit ciocoiesc. 

— Să nu te contrazici, dragul meu, spuse Magheru. 
Nu există teorie mai plină de dogme ca freudismul, căci 
dogma este o formulă ce depășește experiența. Or, 
dogmă e și pansexualismul, dogmă “e şi inconştientul, 
dogmă e şi cenzura... şi aşa mai departe. 

Se pregătea să dea un răspuns zdrobitor, cînd se 
simţi tras de mînecă. Se întoarse. Era ovreiul. 

— Ce vrei ? se răsti el. 

Omul începu iar să scrîncească. 

— Nu mă lăsaţi, domnule doctor... nu vreau s-o 
omor pe ţața Dumitriţa. Îi bună, pîinea lui Dumnezeu. 

— De ce nu m-ai așteptat la consultaţii ? 

— V-am aşteptat. Să mor... 

Grupul întreg lua parte la discuţia lor. 

— Ce are bolnavul ? 

— Are o fobie. E împins să-și ucidă gazda. Îl tra- 
tează Mreneș prin psihanaliză. 

— Nu mă lăsaţi, domnule doctor... spunea el către 
toţi, pe rînd, doar se va îndura vreunul de el. 

— Nu te lăsăm, dragă... vino cu mine, spuse Ma- 
gheru. Du-te şi mă aşteaptă colo la maşină. 

Ovreiul plecă gonind. 

— Citeodată devin şi medic practician, spuse Ma- 
gheru, zimbind, şi după ce dădu mîna cu toți, plecă pe 
urma ovreiului. 

— Ce om admirabil... spuse Cornelia 'Toporaș. 

Leluţ se convinse încă o dată că nu putea stăpîni 
evenimentele. 

Leluţ reuşise să vorbească cu Butaș și să obţie un 
schimb peste măsură de favorabil. Mare hoțoman şi 
Butaș. Se lăsa greu, pricepea şi nu prea, dar şi Leluţ 
se dovedise mare meșter. Schimb în natură. Dai, dau... 
Voturi pentru Urlieșu, grandioasă manifestare pentru 
Buteanu. La urmă, ajunseseră să vorbească pe șleau, tă- 
rănește. Consiliul profesoral era anunțat pentru primele 
zile ale lunii ianuarie, imediat după vacanţă. Ieşea Ur- 
lieșu profesor, manifestaţia avea loc. Nu ieșea, atunci cu 
tot regretul... 

În laborator, îl găsi pe Urlieșu citind. De obicei, Ur- 
lieșu citea acasă, laboratorul era numai pentru lucru. 

— Ştii că Anghel e mai iscusit decît credeam — și-i 
întinse cartea. 

Un nor își trecu umbra peste sufletul lui Leluţ, și 
în același timp, bănuiala unei întîmplări nefaste. Ochii 
i se poticneau, literele copertei jucau în vălurele. Pe 
urmă reuşi să citească : Parasimpaticul în lumina noilor 
cercetări... de profesorul Anghel Drăghiceanu şi Irineu 
Bulbuc. De bună seamă că Anghel Drăghiceanu refăcuse 
lucrarea lui Bulbuc și acum era fără greșeală. 

— Asta-i o infamie, cea mai mare infamie... 

Bine rostise, prost rostise ? Nu-și putea desluși gîn- 
dul, dar săgețile urii le simţea bine îndreptate. Fusese 
înșelat. Mai mult chiar. 

— Anghel e cea mai mare canalie. Numai o canalie 
poate da girul unui escroc. 

Şi cu amară ironie : 

— Nu mă mir că e împotriva dumneavoastră. Dar 
am să-i arăt eu, am să-i arăt eu... 

Se plimba agitat în lung şi-n lat. Uitase de respectul 
datorit superiorului, de iubirea sa, de laborator şi de lu- 
crările științifice. 

Fusese înșelat. Și parcă mai vinovat era Anghel Dră- 
ghiceanu decît Bulbuc. Dar avea să le arate el... Mînia 
avea să și-o reverse pe larg cuprins, altcum se îneca. 
Grindină şi pustiire... asta voia. 

— Mă iertaţi, domnule doctor, dar nu pot să rămîn 
îm laborator. Trebuie să plec, să mă agit. Să găsesc firul 
uneltirilor, căci presimt în jurul meu, în jurul dumnea- 
voastră, o conspirație. S-o demasc şi s-o distrug, s-o. 
distrug... 

Repetă cuvîntul, tremurînd. Niciodată nu fusese atit 
de îndirjit. Urcă sus la el, îşi luă paltonul, căciula și 
plecă. 

Ningea de cîteva zile și, în potopirea de zăpadă, abia 
se alesese pîrtia pe unde se strecurau pietonii. Și totuşi 
lumea forfotea. Grija războiului se îndepărta și chiar se 
pierdea în bucuria și mulțumirea dată de apropierea săr- 
bătorilor. Se pregăteau copiii de Moş Ajun, servitorii 
cărau brazi, mamele — încărcate cu pachete de jucării. 
Prin prăvălii, apăruseră Moşi Crăciuni de pînză și vată, 
Moşi Crăciuni de ciocolată şi chiar steaua luminoasă. 

Abia în Calea Victoriei se dezmetici. Unde alerga aşa 
nebun ? La Leonin... îl îmboldi un gînd întunecat. În 
clipa aceea de mare grabă, grindina mîniei cădea mai cu 
seamă asupra lui Leonin. N-ar fi putut spune de ce. Îl 
ura pe Leonin. Pe el îl osîndea, pe el voia să-l certe. El 
era unul din admiratorii lui Anghel Drăghiceanu. 

În definitiv, ce era Anghel Drăghiceanu mai mult 
decit o gazdă de hoţi ? Ascunde cu numele său pe un 
prost înfumurat, pe un ignorant şi un necinstit. Cu cât 
ştia, Anghel îl reabilitase pe Bulbuc, înainte ca el să fi 
dat lupta decisivă. Leonin era o găgăuță. Pierdea tim- 
pul, pălăvrăgind noaptea pe la șosea, în timp ce inami- 
cii lucrau. Are să se trezească cu Tomaziu președinte, și 
au să-i iasă pe nas pălăvrăgelile şi cîntatul la pian. 

Cînd ajunse la Colentina, ningea iar. Şi-n curtea spi- 
talului, ca şi-n stradă, numai o pîrtie îngustă de la 
poartă la pavilionul internilor. În rest, zăpadă întinsă, 
uşor ondulată, cît vedeai cu ochii. Acum ar fi fost bună 
orgia de la Leonin, să vadă pe cele șapte fete huiduite, 
în monom pe pirtia îngustă. Azi avea să-i spună buchile 
pianistului, să-i trintească în faţă tot ce avea pe inimă 
bunului, nobilului Leonin, cucerniciului de la picioarele 
statuii sfîntului Anton. 

— Pst, pst... internule. 

Ridică privirea. De la „pod“, o prostituată îl striga și-i 
făcea un gest obscen, agitîndu-și antebraţul de la cot. 

Leluţ o ameninţă cu pumnul. Să fi putut, ar fi luat-o în 
braţe şi... zdup cu ea la pămînt, pe fereastră. 

— Pst, pst... internule. 

Chemarea prostituatei îl ajungea din urmă, pînă ce 
intră în pavilion. Se opri în coridor, îşi scoase şoşonii 
şi-şi drese toaleta. În dreptul uşii lui Leonin, se opri. 
Parcă auzea zgomot. Da, da... Era o voce de femeie. Leo- 
nin avea o întîlnire şi el îi va strica rostul. Foarte bine. 

Deschise uşa. Dar, ce pedeapsă... În cameră, cenaclul 
de sectanți : Magheru, popa Manoil, Cornelia Toporaş și, 
în plus, Țepeluş. Vorbea Cornelia. Vocea ei o auzise el 
şi n-o recunoscuse. 

— Bun sosit... îl întîmpină Leonin. Continuăm vechea 
noastră discuţie. 

Dar Magheru schimbă firul discuţiei : 

— Ovreiul dumitale merge bine. I-am făcut cîteva 
şedinţe de psihanaliză. 

Leluţ îl şi uitase. Prin urmare, Magheru practica fățiș 
un tratament de care în intimitate își bătea joc. Ne- 
cinstit... Îl va denunța lui Urlieșu. Nu numai că era di- 
letant, dar mai era şi necinstit. Se ridică şi salutînd sec- 
tanţii avu impresia că nu s-a ostenit degeaba la Colentina. 

Ce om mai era şi acest Leonin ! Un emotiv. 
Sau mai bine-zis un ins cu inconştientul încărcat și plin 
de refulări. Şi cerceta scrisoarea de la Leonin, venită prin 
poştă, să interpreteze scrisul grafologic și să-i pună diag- 
nosticul potrivit Micului Tratat. Dar mintea-i sărea dincolo 
de caracterele scrise. Mai întîi, ce caraghios, să scrie 
prin poștă cînd îl putea prea bine întilni, chema la te- 
lefon sau să-i trimită o infirmieră cu scrisoarea. Apoi, 
în loc de cîteva rînduri mizgilite la repezeală, iată o 
peltea lungă de cîteva pagini. Și pentru ce? Ca să dez- 
bată problema mutaţiunii. 

Îl smintise Magheru cu vorbăria lui. Hotărît, Leonin 
era un emotiv. Prea bine. Să nu intervină în nici un fel 
ca să-l corecteze. Să-l lase pradă emoţiilor. Tempera- 
mentul emotiv e cel mai nepotrivit pentru un chirurg. 
Face parte din complexul de inferioritate. 

Complexul de inferioritate... 

Își stăpîni zvicnirea sufletului și se așeză la masă, 
să procedeze metodic. Avea să descifreze nu numai scri- 
sul, dar şi conţinutul scrisorii: „Dragă Leluţ, îţi scriu 
sub impresia cuvintelor lui Manoil. E noapte şi nu pot 
dormi. Simt în mine acel elan vital, acea voinţă schopen- 
haueriană, care vine de aiurea, de dincolo de însușirile și 
păcatele mele, stăruie ca o forță obscură, pe care o voi 
transmite descendenților mei, în vederea viitoarelor mu- 
taţii, După cum vezi, filosofia mea e optimistă, fiindcă 
aceste mutații, cred necesare întru stabilirea unei ar- 
monii lumești. Mutaţiune a fost unealta de lucru, mutați- 
une a fost arta, mutaţiune, Dumnezeu... Da, dragă Le- 
luţ, Dumnezeu nu e idolul sau fetișul sălbaticului, și nici 
mitul falic al lui Blidariu... Dumnezeu este descoperirea 
unui tip de om“. 

Ce zăpăcit ! Fără nici un sens. Și, din nou, complexul 
de inferioritate. Temperament feminin, cu ura și iubirea 
fără consistență. 

„Și mă gîndesc dacă nu trebuie introdusă o nouă 
clasificaţie. Mai bine-zis, o nouă viziune de antropologie 
sufletească : Homo faber, Homo aestheticus şi Homo trans- 
cendentalis, fiecare cu alte însușiri, întru completarea 
unui suflet colectiv unitar...“. 

Leluţ aprinse o ţigară. Simţea că trebuie să ia o ho- 
tărire. Se găsea la o răspiîntie. Mintea îi era ostilă upor 
asemenea baliverne. Şi totuşi pregeta. Ar fi vrut, mă- 
car din spirit de negare, să se găsească pe poziţie ad- 
versă. Hotăriît. ca să-l înfrunte. va deveni materialist şi 
mecanicist. 

Se întoarse la scrisoare. S-o cerceteze grafologic. 
Scris precis, net, scris organizat. Numai cozile lui „t“, „f“, 
și „p“ era disproporţionate, mai lungi decît s-ar fi cuve- 
nit... și majusculele cu o vădită tendință de ornamentaţie. 

Luă Micul Tratat de grafologie de pe etajeră. Codiţa 
prea lungă în sus sau în jos, semn de orgoliu. Să fie oare 
orgolios ? Şi apoi alt caracter : multe semne de exclama- 
ţie, de interogare şi puncte de suspensie. Micul Tratat 
de grafologie îl lămuri şi de data aceasta. Mister, misti- 
cism... Iată-l înghenuncheat la statuia sfintului Anton. 
Complex de inferioritate ! 

29 — Chinuiţii nemuririi 

- Îndreptîndu-se către locuința Ioanei Sta- 

matu, Leluţ se gîndea să procedeze metodic. Avea im- 
presia că fără o disciplină strinsă scapă frînele din mînă. 
Trebuia să stăvilească năvala gîndurilor şi să pună or- 
dine în ele. Bulbuc, catedra de patologie generală, dra- 
gostea lui Urlieşu... Triada aceasta predomina. Pentru 
mai tîrziu rămîneau celelalte probleme. Lia, Tomaziu, 
Cornelia Toporaş, Leonin etc., etc., etc. 

Casa poetei era plină de prieteni şi camarazi de artă 
şi literatură. Printre ei — Leonin, Bratu, Magheru şi, 
bineînţeles, Cornelia Toporaş. Aceştia îi stricau planul. 
Prinse în privirile poetei o lumină de tainică înţelegere. 
Și asta îi încurca drumul. Nu mai voia ocoluri şi popa- 
suri silite. 

— Celor care nu-l cunoaşteţi vi-l prezint pe prietenul 
meu, domnul Marius Leluţ... un vechi dușman transfor- 
mat, printr-un adevărat miracol, în prieten. 

Și, luîndu-l de braţ, făcu cerc cu el prezentîndu-l cu 
exagerat entuziasm, făcînd să pălească mulţi din adora- 
torii ei. Auzi tot nume necunoscute, nici unul nu-l in- 
teresa. : 

— Cu siguranţă că şi domnul Leluţ e pentru intrarea 
în acţiune. 

Îl agrăise un tînăr mic şi negru, cu capul mare şi 
mustața ploștită pe gură. Omul susținea că în 1915 se juca 
decisiva pe cîmpul de luptă. Cerea imediata rupere a re- 
laţiilor cu Puterile Centrale şi trecerea ţării de partea 
aliaţilor. 

Toana îl trase pe Leluţ lîngă ea pe divan și el se su- 
puse plictisit. Chestiunea războiului nu-l interesa deloc. 
Prostie, să te amesteci în aşa încleștare de puteri. Mai 
bine să se uite la picturile lui Eustațiu. Recunoştea sti- 
lul și tehnica şi le compara cu cele două acuarele ale lui 
Luchian. 

Rezemat de pian, un om destul de tînăr făcea rezerve 
asupra intrării în acțiune, 

— Noi să ne vedem de interesele noastre... 

Era înalt, blond, cu părul căzut în dezordine pe frunte, 
şi, vădit, fără nici o aptitudine militară. 

— Interesele, interesele... se ridică Bratu. 

Stătea la biroul poetei, o frumoasă masă de acajiu, 
acoperit numai cu o mapă. 

— Un singur interes există : ARDEALUL... În primă- 
vară trebuie să fim în Ardeal. Și domnul Iorga... 

Bratu era incapabil de o gîndire proprie. Vedea tot, 
ştia tot, socotea tot, prin gîndul și graiul lui Iorga. Atunci 
interveni Ioana ca să schimbe discuţia. Ce gînduri și ce 
vedenii se strecurau printre genele ei lungi, abia între- 
deschise, care punctau pupila cu sclipiri de plop argintiu ? 
Cu mintea lui practică, Leluţ imagina rareori. Poate că se 
răzbuna Eustațiu, poate că mediul îl îndemna la aseme- 
nea pervertiri. 

Dar Ioana, proiectindu-și silueta, de la grămada de 
păr răsucit în creştet și pînă la vîrful pantofilor, sau miş- 
cîndu-şi braţele albe sub reflexul unui amurg de iarnă, 
desena prin bogăţia și frumuseţea atitudinilor — ca să-l 
parafrazeze pe Magheru — un cromatism de graţie, un 
decor senzual. 

— Domnule Magheru, am auzit că ai făcut cerere să 
pleci pe frontul francez ? 

În clipa aceea, Leluţ prinse chipul Corneliei Toporaș. 
O paloare ceţoasă îi netezi obrajii. Indiferenta atitudine 
de fiecare clipă să fie oare numai teatru ? Dacă o părăsea 
iubitul, devenea banala femeie sentimentală. Sufletul lui 
continua să clocotească. 

— Am făcut cerere... şi zimbi. Dar se opune Marele 
Stat Major. 

Lui Leluţ îi îngheţă mintea. Peste două zile, consiliul 
profesoral se întrunea pentru alegerea profesorului la Pa- 
tologia generală, iar Magheru făcuse cerere să plece în 
Franţa... 

— Dar pentru asta, domnul doctor, ar trebui să re- 
nunţaţi la cetăţenia română... spuse Bratu. 

— Voi renunța. 

În Bratu izbucni patima naționalistă. 

— Dar azi trebuie să fim mai români ca oricînd. 

— Nu vă lăsăm să plecaţi, domnule doctor. Vă iubim, 
ne sînteți indispensabil. Greu să mai găsim un om ca dum- 
neavoastră... spuse Leonin. 

— Aşa e... aprobă și Ioana. Nu vei putea rezista do- 
vezilor de dragoste. 

Și, cu ochii către Cornelia : 

— Iubirea te va reține. 

Leluţ le prinse întîlnirea, ca la pocher. Coborînd parcă 
din focul părului, se abătu peste fruntea Corneliei o bandă 
de rumeneală, în timp ce Ioana devenise banală. Adinea- 
ori, imaginînd sclipirea de plop în ochii ei, se lăsase dus 
de tablourile lui Eustațiu și de poezia Liei. 

Magheru continua să zimbească cu surisul lui moale 
în care se estompa şi o nuanţă de ironie. 

— Nu, doamnă... nu cu argumente minore îl vom 
convinge pe domnul doctor Magheru, spuse Bratu. Nu pe 
domnia-sa îl iubim, iubim România, iubim România 
Mare... 

Ioana se sculă să-i aducă lui Leluţ o ceaşcă de ceai. 
Acum discuţia se frinsese în mai multe grupuri. Leluţ îl 
urmărea pe Magheru, care părea absent. Dar cînd apăru 
Ioana, el cătă din nou, cu privirea interesată, la mîinile 
fine, care ondulau elastic pînă la braţul abia acoperit de 
miîneca scurtă, deşi era iarnă geroasă. 

— Ce-i tăcerea aceasta, scumpi prieteni ? 

— Cred că ne înţelegem asupra României de miine, 
România Mare. 

Pe obrazul lui Magheru se accentuase surisul plin de 
amărăciune. 

— România Mare... România Mare rămîne o simplă 
entitate geografică — spuse el cu milă. 

Atunci, se ridică Leluţ. De mult își dăduse el seama 
că avea riposta rapidă şi precisă. 

— Şi Franţa ? 

— Franţa este o idee. 


y Sufletul lui Leluţ se desfăşură ca o aripă imensă, gata 
să-l înştace. Prudență însă. Își aminti de orgoliul ideii. 
Trebuia să-l facă să repete. 

— Ce-aţi spus, domnule doctor? N-am auzit bine... 
„Să fi înţeles oare Magheru ? Surisul lui devenise acum 
ironic de-a binelea și răspunse ceva mai apăsat: 

Pai România este o expresie geografică, iar Franţa ră- 
mine o idee... şi începu să argumenteze, rece în formă, și 
totuşi atit de cald ca efect, 

Leluţ urmărea chipurile celor de faţă. Leonin asculta 
ca-n extaz: Bratu, îndirjit și neputind admite demon-, 
strația lui Magheru ; Cornelia Toporaş, cu lacrima în 
geană... iar ceilalți, unii nervoși, pocnindu-și degetele sau 
dregîndu-și glasul, gata să se repeadă ; iar alţii, încîntaţi 

de stilul și documentarea inedită a francofilului. Profitind 
de o mică pauză, Leluţ îl provocă din nou. 

— Eu n-aş subscrie totuşi părerii dumneavoastră, 
domnule doctor. 

— Dragă Leluţ, am ajuns la virsta și la situaţia înte- 
lectuală în care îmi permit luxul de a gîndi cinstit... și a 
gîndi cinstit înseamnă a te mărturisi. 

— Şi credeţi că România... 

Planul lui Leluţ era precis. Avea nevoie de martori, 
pentru ca Magheru să nu-şi poată retrage vorba. Reuşise 
să concentreze asupră-şi toate privirile şi era mindru. Era 
stăpinul adunării. 

— Da... răspunse Magheru. România este o expresie 
geografică, Franţa o idee. E tragică tirania ideii... dar în- 
chipuiește-ţi că sînt oameni care mor pentru o idee. 

— Şi de ce n-am putea muri pentru patria noastră ? 
întrebă iritat Bratu. 

— Unii oameni mor pentru patrie ; alţii pentru idee. 

— În cazul nostru, cele două categorii se confundă... 
interveni şi Ioana. 

Ea era intervenţionistă şi căuta o conciliere a celor 
două teze, identice, de fapt, ca rezultat. Dar Magheru, atît 
de indulgent de felul lui, se dovedea acum încăpăţinat. 

— Nu. Deosebirea de concepţie dintre interesul geo- 
grafic, trecător, şi eterna idee, este totală. Interesul geo- 
grafic, în toată cruzimea lui, e cearta a doi vecini pentru 
o mejdină de pămînt. 

În tăcerea care s-a făcut după vorba nesocotită, sări 
ars Leluţ. Prostul de Magheru se prinsese în propriul său 
laţ. Privirea sa lucidă putea cîntări chipurile celor de 
faţă. Cei mai mulți erau îndirjiţi, cu fruntea încruntată. 

— Cum. domnule doctor. Ardealul este o mejdină de 
pămînt ? 

Dar Magheru nici nu răspunse la întrerupere, își con- 
tinua vorba. 

— Gesta Dei per Francos... În aceste vorbe se exprimă 
toată concepția mea. 

Leluţ se zbătea pe loc, ca şi cum vorba lui Magheru 
l-ar fi insultat pe el direct. Iar la urmă se răsuci pe căl- 
cîie şi, zgomotos ca pe front, se hotărî să plece. Ioana se 
duse lingă el. 

— Nu te supăra... 

Leluţ însă îşi continua jocul. Prin plecarea lui din 
grup, convorbirea se/frînse, dar prin asta devenise și mai 
pătimașă. Într-un cerc — Bratu perora gesticulînd ; Leo- 
nin, împreună cu Cornelia Toporaş continuau vorba lor 
încîntată. Se aleseseră şi cei ostili războiului, care docu- 
mentau strîns și îndirjiţi împotriva eroilor. Leluţ se izo- 
lase cu Ioana lingă ușă. Zadarnic îl ruga ea să rămînă, 
el continua să fie furios. Furia lui venea din afară înăun- 
tru, de la vorbă la suflet. 

— Nu pot suporta trădările. 

Bine nimerise. Trădare, trădător... 

— Cînd mai vii ?... şi privirea-i zvicni în ochi rugă- 
toare, iar printre dinţi îi strecură o șoaptă de iubire. 

Asta lui Urlieşu, nu mie... gîndi el privind-o adînc, 
să-i infiltreze parcă gindul prin ochi pînă-n creier. Și 
simţi un sentiment de izbindă totală, răspunzîndu-i pe 
alături. 

— Te rog, trimite pe Bratu după mine... și își luă 
paltonul din anticameră. 

Femeia continua să intervină în favoarea lui Ma- 
gheru, dar el se lăsa tot mai greu. 

— Vino poimiine la aceeași oră. Te aştept. Ai să-ți 
schimbi părerea. A 

Era vădit emoţionată, Leluţ îi mai aminti încă o dată 
de Bratu. Coborind scările, se felicită. Bun teatru. Unul 
îi era gindul la venire, şi altul la plecare. Tot în folosul 
lui Urlieșu. 

În stradă, o agitaţie neobișnuită, cu tot gerul căzut 
în ultimele zile. Pavajul curăţit de zăpadă era sec de în- 
gheţ, şi pomii înalţi picurau fulgi albi, deşi cerul era 
senin. Vînzătorii de ziare țipau, agitînd ultimele ediţii. 
Grupuri, -grupuri de oameni discutau evenimentele. O 
uruitură prelungă şi deodată se arătă, venind dinspre 
Cotroceni, o baterie de tunuri. Hamurile noi, scoase atunci 
din magazie, stăteau întinse pe crupele cailor negri ; iar 
călăreţii și servanţii, cu obrajii rumeniţi şi ochii îndirjiți, 
erau plini de chiciură pe sprîncene şi mustăţi. 

— Cu artileria asta eu merg pînă la Pesta... 

Era Bratu, Leluţ, care tocmai privea la căciulile bru- 
mării și la cismele noi ale soldaţilor, se întoarse cu fla- 
căra patriotismului în privire. i 

— Ce zici de trădător ? 

— Nemaipomenit. . 

— Eu cred că-i plătit. 4 

Leluţ întinse mina către oastea care se desfăşura ma- 
jestos prin faţa lor. y A- 

— Avem o datorie față de aceşti copii ai ţării. Ei 
ne-or blestema... şi o dată cu ei, sutele și miile care acum 
sapă tranșee în munţi. 

Și, schimbiînd vorba brusc : ( : 

— Cînd te gîndeşti că peste cîteva zile va fi făcut 
profesor... Tăcu, parcă să-şi înfunde cu trudă gîndurile 
în întunericul uitării, dar deodată izbucni, fiindcă indig- 
narea depășea voința. Pe dinaintea lor, larma străzii se 
înteţise ; glasuri iuți scăpau pe lîngă vorbe moi si liniş- 
tite, tramvaiele claxonau, birjarii înjurau. În depărtare, 
se deslușeau copacii înghețaţi din Cișmigiu. Mas 

— Spune-i domnului Iorga ce-ai auzit azi... şi să por- 
nim o campanie. 

Și, fiindcă Bratu privea uluit în pămînt, Leluţ îl atacă 
la partea lui simțitoare : y 

— Poți tu admite un trădător în consiliul profesoral ? 

Lupta nu era uşoară. Bratu trăise cîtva timp printre 
ciracii sectei lui Magheru. 3 f 

— Priveşte ostaşii țării. Ei să fie judecătorii conşti- 
inței tale. 

— Ce putem noi face ? 

— Chiar dacă nu dăm lovitura cu consiliul profeso- 
ral, mai e senatul universitar... dacă trece în consiliu, îl 
lucrăm la senat. 

Bratu nu se hotăra la o atitudine precisă. 

— Întreabă-l pe domnul Iorga. Povesteşte-i cinstit 
cum s-a întîmplat, și apoi procedează conform conştiinţei 
tale. 

Şi se despărțiră. 

Singur în cancelaria goală şi rece, Leluţ 
aștepta la telefon rezultatul de la consiliul profesoral. 
Nu putea concepe să nu reușească Urlieșu. Dar iată că 
aşteptarea se prelungea în întuneric și nesiguranță. Să fi 
căzut Urlieşu ? Mintea sănătoasă zvîrlea, ca pe un sîm- 
bure de cireașă, gîndirea prostească. Pontajul strîns îi 

dovedise că după captarea grupului Buteanu reuşita era 
sigură. Să se fi întins discuţia atit de mult? Probabil. 
Deşi nici aceasta n-ar fi fost permis. Nu încăpea discuţie 
între Urlieșu și Magheru. Magheru era tare, incontestabil. 
Îl avea cu el, pe Anghel Drăghiceanu, dar grupul lui An- 
ghel pierduse din voturi de cînd cu războiul, îi pierduse 
pe partizanii neutralității. 

Telefonul... 

Inima lui Leluţ se scutură în piept, ca frunza veş- 
tedă. Ridicînd receptorul, un fior dureros i se ridică din 
mînă pînă-n creier. Dar, batjocură... Un caz urgent. Leluţ 
răspunse în răspăr : 

— 'Telefonaţi la Salvare... și trinti receptorul. 

Ce imbecili. Oamenii aceştia n-aveau habar că spita- 
lul nu se poate deplasa după bolnavi, ci numai Salva- 
rea. În cameră, se lăsase ger greu. Viforniţa bătea în fe- 
restre, răscolea tabla de pe case și cutremura, în odaie, 
soba rece. 

Poate consiliul mai avea şi alte chestiuni de dezbătut ? 
Puțin probabil. Legea era categorică : consiliu în şedinţă 
specială. Privi la ceasul din perete. Nouă şi jumătate. 
Cite așteptări, cite combinaţii, cîtă meschinărie, ca să 
ajungi profesor. Cînd va fi rîndul lui, atunci va trebui 
ca şedinţa să fie grandioasă. În cinci minute, fără con- 
tracandidat, fără opoziţie, fără luptă. Cine candidează ? 
Marius Leluţ... În faţa lui, uşile facultăţii să se deschidă 
ca de la sine. 

Din nou telefonul. 

— Alo... Spitalul Filantropia ? 

— Da. 

— Cine-i acolo ?... şi recunoscu vocea şefului său, vo- 
cea lui Trăistaru. Cine-i acolo ?... 

— Un om de serviciu... se simţi Leluţ nevoit să mintă. 

— Aici profesorul Trăistaru. 

— Trăiţi, domnule profesor. 

— Du-te pină în serviciu la mine şi cheamă la tele- 
fon pe unul din interni, pe Badea sau pe Leluţ. 

— Am înţeles, domnule profesor... şi puse receptorul 
la loc, 

Parcă i se tăiase respiraţia. Ce fusese asta ? Batjocură. 
Să facă el pe servitorul !... Și în ce clipă ? 

Mintea judeca peste vrere, dar în mod precis. Cu si- 
guranţă că Urlieșu căzuse. Trăistaru vorbea de acasă, prin 

urmare consiliul era terminat şi Urlieșu nu-i telefonase. 
Dar dintr-o dată, de la orizontul sutetului miji o lumină 
nouă, o lumină însoţită de speranță. Poate că era mai bine 
aşa. Prilej bun de a ridica studenţimea în păr. Uitase și de 
Tomaziu, şi de Bulbuc, nu-l interesa decît Urlieşu. Şi iar 
își dădu seama că Urlieșu era singurul om pe care-l 
iubea cu adevărat. 

Luă receptorul, ceru casa profesorului și comunică : 

— N-am găsit nici un domn intern în serviciu. 

— Nu-i nimic... am să trimit o soră de la sanatoriu. 

Pierduse cinci lei. Dar ce însemna pierderea banilor, 
pe lingă pierderea morală ? Să se ducă la Urlieşu. Cîtă du- 
rere. Fusese uitat. Atit de puţin era de prețuit de maestrul 
lui iubit, pe cînd Urlieșu era totul în viaţa lui. 

Ningea viscoit. Vijelia îl învăluia, parcă să-l răstoarne 
pe loc. Fulgi mari şi îndesaţi îl loveau pe frunte, îi înțe- 
pau ochii. La poarta spitalului — ce noroc — găsi o ma- 
şină. Pierduse cinci lei de la injecție, iar acum alţi doi. 
Dar patima rămînea de o parte. Trebuia să ajungă repede, 
cit mai repede. 

Apartamentul lui Urlieşu era luminat. Poate că-l con- 
solau alţii. De pildă, Leonin. Sau reușise, și se bucura în 
tovărășia linguşitorilor de ultimă clipă. Nu, inima lui 
refuza acum posibilitatea unei izbînzi. Numai eşecul l-ar 
îi legat pe Urlieșu de el pe viaţă. Sună. Nu răspunse ni- 
meni. N-avea cine. Intră în vestibul, lăsă pălăria şi pal- 
tonul, apoi bătu la uşa bibliotecii. Auzi un glas răgușit. 
Un spectacol neaşteptat îl ameţi. Lîngă rafturile cu cărți, 
o ladă mare, şi Urlieşu, căţărat pe scară, ridica de pe raf- 
turi cărţile. 

— Ce faceţi, domnule doctor ? 

— Îmi împachetez cărţile, după cum vezi. 

Pentru Leluţ, spectacolul avea o măreție epică. 

— Plec. 

Leluţ îi prinse uşurel mîna şi-l trase jos de pe scară. 
În clipa aceea iubirea lui era dusă pînă la uitarea de sine. 
Urlieșu se lăsă în voia lui, ca un copil, și cobori scara. 

— Să socotim, domnule profesor, ce e de făcut... 

— Plec, Leluţ, plec... Se bat laboratoarele străine pen- 
tru mine. Și rizînd amar : Aici sînt batjocorit faţă de un 
Magheru, de un Trăistaru oarecare, şi de alţi ejusdem 
farinae... 

— Domnule doctor, să examinăm situația... 


445 


Simţea cum Urlieşu, marele Urlieşșu, se lăsa moale, cu 
trupul piftie, în mîinile lui. Muşchii braţelor şi-i simțea 
vînjoși şi plini de sevă proaspătă. Ce bine că era atit de 
puternic şi de sănătos. 

— Cu cine a votat Buteanu ? 

— Cu Magheru. 

— "Cu Magheru ? Dar acoliţii lui ? 

— Ca oile. 

— Şi pentru dumneavoastră ? 4 5 

Urlieșu avu o izbucnire jalnică, numai că nu plingea. 

— În unanimitate. 

— Cum, în unanimitate ? sări Leluţ. 

Prin urmare, Buteanu renunţa la banchet şi la ma- 
nifestaţia studenţească, la care ţinuse atit de mult. Straș- 
nică lucrătură... și se plimba agitat prin cameră. 

Sufletul său era întins la maximum de perspectiva 
luptei, de nădejdea triumfului. Nenorocirea lui Urlieşu 
nu era şi a lui. Dimpotrivă, un sentiment de fericire îi 
umplea sufletul. Trăise o clipă unică. Singur, lîngă prie- 
tenul nenorocit ! Singur, în faţa formidabilei puteri a con- 
siliului profesoral ! 

— Partida nu-i pierdută,. domnule doctor. Magheru va 
fi distrus. Vrea luptă? O va avea cu prisosință. Dar în 
luptă ride mai bine cine ride la urmă. Magheru va fi dis- 
trus... 

Urlieşu privea abătut în pămînt. Magheru era un tră- 
dător al cauzei româneşti. Nu mai putea merge aşa. Chiar 
de a doua zi va ridica studențimea împotriva acestui tră- 
dător. 

— Inutil. 

Moleşeala lui Urlieşu începea să-l intereseze. Şi în 
marele Urlieșu stăruia un complex de inferioritate. Îl ve- 
dea intrînd în fundătura Moşilor, la bordel. Inconştient în- 
cărcat, freudism... 

— Dacă știința nu vă mai reţine aici, domnule doc- 
tor... măcar iubirea... 

Peste chipul întunecat al lui Urlieşu trecu o palidă în- 
seninare. 

— Domnule doctor, o femeie vă iubeşte... şi acea fe- 
meie e poeta Ioana Stamatu. 

Leonin veni la Leluţ cu ziarul în mînă. 

— Ai văzut ce infamie ? 

Leluţ îşi aruncă doar ochii peste ziar şi dete din umeri. 
Era scris de Blidariu, dar dictat de el. 

— Va trebui să punem capăt. 

Ochii lui Leonin scurmau cercetători ; pe semne că bă- 
nuiau, pe sub privirile lui încărcate, adevărul. Și asta îi 
făcea plăcere. Nemărturisita-i bucurie să fie un început de 
provocare. Odată şi odată, tot va trebui să se răfuiască el 
cu acest domn, cu acest domnişor obraznic şi îndrăzneţ, 
care iniţia, pe faţă, lupta pentru neisprăvitul Magheru, 
iar pe furiş îngenunchea la statuia sfîntului Anton. 

— Oare cine să fi pornit această mizerabilă campanie ? 

Leluţ simţea cum îi vibrează aerul în jurul ochilor și 
al buzelor, dar se stăpîni. 

— Ce te miri? Erau douăzeci de oameni la Ioana 
Stamatu cînd Magheru a avut nesăbuita lui ieșire... şi ime- 
diat se mustră. 

Nu răspunsese îndeajuns de provocator. Leonin începu 
să demonstreze cu o potolită durere în glas. Era o campa- 
nie de ultimă oră, ca să zădărnicească numirea lui Ma- 
gheru. O ultimă tentativă, la senatul universitar. Ultimul 
foc. Dacă senatul spunea veto ? 

— Atunci iese Urlieşu, 

Leonin nu pricepu provocarea, sau, mai limpede, nu 
voia s-o priceapă. ă 

— Și Urlieşu e mare, dar nu se poate compara cu Ma- 
gheru. 

Lelut îi prinse mîna cu violență. Ar fi vrut să i-o răsu- 
cească din umăr pină ce-l va vedea în genunchi, ca pe 
Mindra. Deodată se opri. Să nu se trădeze. Nu era încă 
timpul. Potrivindu-și un glas indiferent, întrebă : 

— Dar parcă Magheru renunţa la catedră ? şi urmărea 
din ochi zăpăceala celuilalt. 

— E adevărat, se lăsă Leonin prins, ar vrea să re- 
nunţe ca să poată pleca voluntar în Franța. Am aflat chiar 
de la el. Sînt o seamă de prieteni de la Paris răspîndiţi 
azi în toate colțurile lumii, care au jurat că într-un mo- 
ment greu pentru Franţa își vor părăsi țara, soțiile, si- 

tuaţia, ca să lupte pentru patria lor adoptivă. Au şi tre- 
cut unii, venind din Turcia şi Grecia. S-au oprit și pe la 
noi. 

— De ce n-a plecat şi Magheru cu ei? și Leluţ rinji 
viclean. 

— N-are viza Statului Major. Trăistaru şi Anghel Dră- 
ghiceanu se opun. Magheru e prizonier în propria lui țară. 
Trăistaru e hotărît să-l ţie cu sila. Anghel Drăghiceanu a 
intervenit la Statul Major să nu i se dea viza de ieşire din 
ţară. 

— Şi el ce zice ? 

— E nenorocit. Dar Anghel și cu Trăistaru sînt prea 
tari, nu-l slăbesc de fel. 

„Anghel și Drăghiceanu sînt prea tari“... deci cam- 
pania trebuia intensificată, să-i intimideze pe toţi cei 
„tari“. 

— Du-te tu la Blidariu... spuse Leonin. 

— Mă duc... şi Leluţ rămase surprins de potriveala 
gindurilor. 

— Convinge-l să înceteze campania. 

Leluţ îi dete mîna fără să răspundă, dar nu-l slobozi 
să plece, fiindcă un gînd îi veni în minte, un gînd uitat 
pe sub neoriînduiala tuturor întîmplărilor, şi care cerea lă- 
murire. Pentru ce grupul Buteanu votase împotriva lui 
Urlieșu ? 

— Natural — răspunse Leonin, şi glasul i se mai în- 
tremase — nu putea Buteanu, ardelean, să nu fie de par- 
tea intervenţioniştilor. Ordin din partea tuturor ardele- 
nilor refugiaţi în ţară, ordin de la Goga și Lucaciu. 

Leluţ filiră o înjurătură printre dinţi. Poftim, de ce 
se ocupau acești domni ! Nu era destul că agitau lumea 
popen război, se mai amestecau şi la numirea profeso- 
rilor. 

— Vino poimiine seara... Luăm masa împreună cu Ma- 
gheru la restaurantul Flora. 

— Care sînteţi ? 

— Cornelia 'Toporaş, eu, părintele Manoil, Iancu, Țe- 
peluș și cu tine. Poate şi alţii. Știi cum e Magheru... 

— Bine. Voi veni. 

Leonin plecă mai bine dispus. 

Da, se va duce la masa lui Magheru, dar numai după 
ce va fi aranjat interesele lui la Blidariu. 

În faţă, se ridica parcă un zid de beton armat. 

Întîlnirea de la restaurantul Flora se do- 
vedea a fi foarte plăcută. Magheru primea felicitările cu 
grația şi indiferența lui obişnuită, răspunzînd cu glas 
limpede şi cumpănit. Numai Leluţ continua să-l zgîndă- 
rească. 

— Era vorba că plecați în Franța, domnule doctor... 
şi înfipse furculița într-o piersică mare cît un măr. Apoi, 
descojind-o frumos, cum îl văzuse pe Magheru făcînd, 
se gindea cu bucurie că Blidariu, hiena bucatelor, pier- 
duse pleașca unei mese bune. 

Magheru părea să fi uitat ieșirea lui de la Ioana Sta- 
matu. După spusele lui Leonin, el nu ținea niciodată su- 
părare. Şi, într-adevăr, tot timpul, presupusul său dușman 
îi vorbise potolit, zîmbind cu ochii lui blinzi, în care lu- 
mina lămpilor arunca stropi de aur. 

Ioana Stamatu. care, rezemată de fereastră respira ae- 
rul curat al nopţii, începuse să recite cu ochii spre cerul 
spuzit de stele : 

„Cobori în jos, luceafăr blind, 
Alunecînd pe-o rază, 
Pătrunde-casă și în gînd...“ 

Leluţ înhăţă versurile lui Eminescu, cu gînd hain. 
Auzi „pătrunde-n casă“... freudism în toată legea. Adre- 
sîndu-se luceafărului, Ioana Stamatu i se adresa lui. Pe 
urmă, îşi dete seama că poeta schimbase vorba înadins, 
ca să ocolească îndemînatica lui mişcare. O, dar el nu era 
omul care să fie dus... Repetă ostentativ întrebarea : 

— Era vorba să plecaţi în Franța, domnule doctor ? 

— Trebuie să-mi fi sosit acasă aprobarea Marelui 
Stat Major. 

Ce teatru mai juca și omul acesta. Era imposibil ca 
un om în toată firea să facă asemenea prostii. 

— V-aţi îndura să renunţaţi la catedră ? 

— Cu inima uşoară. 

— Nu vă lăsăm noi... protestă Leonin din nou pros- 
teşte. 

Nici lui nu-i venea a crede. Dar vorba lui Magheru 
venea din adinc, urca şi cobora cu atita duh de pace, în- 
cit nu putea să fie minciună. Exprima o hotărire de mult 
luată. 


449 


Frumosul banchet era pe sfiîrşite. Chelnerii ourăţiseră 
masa de firimituri, încărcaseră farfuriile şi tacîmurile 
murdare şi acum erau duși după cafele. Bună mîncare, fină 
mîncare. Totul la discreţie, din belșug. Icre tescuite, păs- 
trugă rasol, mușchi în must, cum i-ar fi plăcut lui Blida- 
riu... apoi, bogată risipă de brinzeturi şi poame pe vreme 
de iarnă. Struguri cu bobul ca chihlimbarul și piersici 
mustoase, Cu toţii, de la popa Manoil şi pînă la Ioana 
Stamatu, roteau în jurul lui Magheru. Ioana luă o ga- 
roafă albă de pe masă şi i-o puse lui Magheru la cheu- 
toare. Abia acum vedea Leluţ mulţimea florilor de pe 
masă, flori roșii şi albastre, albe şi gălbui, aduse din seră 
ca să împodobească masa boierească... Poeta mîngiia uşor 
mîna lui Magheru. Gestul ei favorit. O înciudare măruntă 
încercă inima lui Leluţ. Nu era gelozie. Femeia nu-l în- 
șela pe el, ci pe Urlieșu, iar el nu putea permite aşa ceva. 

— Ce parfum de stele, făcu ea aspirînd cu nările în 
freamăt adierea vîntului răcoros, 

Și asta tot freudism se dovedea a fi. Parfumul era 
echivalenţ sexului măsculin, și în freamătul nărilor el ve- 
dea contracţiunea mușchiului dilatator, muşchiul lascivi- 
tăţii. El nu se lăsa dus de gînduri străine. 

— Deci preferaţi să luptaţi pentru Franţa ? 

Leonin prinse planul răutăcios, de deunăzi, al lui Le- 
luţ, şi căută să sară pavăză în faţa lui Magheru. 

— Dacă întirziem atît de mult cu intrarea în acţiune, 
mă tem că toți vom face la fel. 

Cei doi chelneri, în frac, intrară aducînd pe tăvi de 
argint cafelele aburind o aromă dulce și tare totodată, în 
aerul imbicsit de fumul ţigărilor, mirosul fripturilor şi 
al sosurilor cu mirodenii. Inima lui Leluţ se veseli de 
vorba neghioabă a lui Leonin. Poate făcea şi ăsta vreo 
trăsnaie ca şi Magheru. De la cea dintîi sorbitură, ca- 
feaua se filtră pină-n creștetul capului, prin nări și buze. 
El era cafegiu, şi Urlieșu pretindea să fie mare meşter 
la cafele, dar nu se puteau compara cu cafelele făcute de 
cafegiul turc, angajat special de patronul restaurantului. 
_ Acum se încinsese o discuţie pasionată şi numai pă- 
rintele Manoil era împotriva războiului. [...] Şi popa 
acesta era un trădător, dar nu făcea să-și ostenească el 
călciiul c-un vierme de soiul popii. Toată atenţia trebuia 

concentrată asupra lui Magheru. 

— — Dar dacă, totuşi, vi se refuză permisiunea de a 
pleca din ţară ? f 

— Priviţi cît e de albastru cerul... spuse Ioana pri- 
vind pe fereastră cerul zorilor de zi. A 

Şi amestecul poetei în vorba lor era potrivit ca să-l 
ferească pe Magheru de vreo gafă, ca aceea de data tre- 
cută. Dar în Leluţ cafeaua făcea minuni. Ochiul lui era 
ac de disociat şi gîndul — brici. Putea alege bob de bob, 
şi tăia firul de păr în patru. 

— Dacă Statul Major nu vă dă permisiunea ? repetă 
el. 

Magheru nu răspunse, dar privirea i se adumbri. Le- 
luţ devenise expert în prinderea nuanţelor de expresie. 
Poate învățătura de la Eustațiu sau, mai degrabă, tot de 
la Magheru. lată că şi diletantul acesta atît de sceptic pu- 
tea suferi. Și se bucura. Suferinţa îl cobora, îl umaniza. 
În acelaşi timp, privea şi la Cornelia Toporaș. Și chipul 
ei își stricase splendida-i nepăsare. Alt prilej de bucurie. 

— Atunci, dumneavoastră sînteţi legat de... 

— De o idee. 

— Ştiu... Franţa e o idee ; România, o simplă expre- 
sie geografică. 

— Priviţi... luna pare că vine spre noi, coboară pe 
fereastră... 

O lună masivă şi perfect conturată se juca acum cu 
valurile unui nor, părea că aleargă printre pomii grădi- 
nii, către fereastra deschisă a separeului. 

— Eu totuşi nu înţeleg, pentru ce România să fie nu- 
mai o expresie geografică... 

Repeta insistent fraza, numai şi numai ca să-l lege pe 
Magheru de vorbele acestea cu tile de trădare. Să aibă 
şi martori. Cine ştie ? Dacă era cumva dat în judecată 
pentru calomnie ? ...Și începu să-i numere. De la Ma- 
gheru pînă la el, şase ; de la el pînă la Magheru, iar şase. 
Deci doisprezece invitaţi şi Magheru — gazda — al trei- 
sprezecelea. Alt prilej de veselie, Isus între ucenici la 
cina cea de taină. Dar ce cină! Șampanie în loc de vin 
simplu, şi torturi de alune în loc de azimă. 

— Aşa e. Nici nu puteţi înţelege cît e de mare pu- 
terea ideii. E mai mare decît puterea iubirii, decît patima 
geloziei, decît forța urii. 

Leluţ își urma planul diabolic. 

— Aţi fi capabil să dezertaţi de la datorie? Sinteţi 
maior în armata română. 

Magheru schimbă vorba. 

— Nu vreţi să facem o plimbare ? 

— Ba vrem... răspunse Ioana Stamatu. 

— Nu... se împotrivi Leonin. Afară e frig, noi sîn- 
tem mulți... 

— Treisprezece... sări Leluţ să le atragă atenţia. 

— Şi nu vă putem auzi cu toţii. Aici ne simțim aşa 
de bine, în preajma dumneavoastră. Parcă niciodată nu 
v-am simţit atît de legat de noi, atît de una cu noi... 

Vorbea în numele tuturor. Dar dacă ceilalţi erau așa 
de proşti de-și pierdeau firea contopindu-se cu molaticul 
şi nechibzuitul Leonin, Marius Leluţ era prea gelos pe 
independenţa sa, ca să se lase tîrît într-o supuşenie ne- 
demnă. 

— Prea bine. Rămînem... 

— Căci nu se ştie, domnule profesor, cît timp vă mai 
avem printre noi, dacă dumneavoastră stăruiţi în gin- 
dul plecării... mormăi cu glas ironie Leluţi. 

Era singurul care-i spunea „domnule profesor“, po- 
trivit demnităţii noi. Pentru ceilalți rămăsese tot „dom- 
nul doctor“, 

— Sînt oameni pentru care nu ideea, ci trebuința de 
adevăr e mai tiranică decit foamea, spuse Manoil. Sînt 
oameni pentru care adevărul nu poate fi numai bănuit. 
judecat aproximativ, ci trebuie prins integral, pentru ca 
prin el să se ajungă la Dumnezeu. 

Leluţ își răsuci un zîmbet din ochi și colțul gurii. 
Aștia au devenit din nou sublimi. Începe cenaclul sec- 
tanţilor. Şi apoi lămurindu-se : ăştia sînt sectanţii exta- 
zului, Acum îi vezi în transă extatică... şi o imagina pe 
Ioana Stamatu în braţele lui Urlieșu. Și extazul este un 
transfer pe bază de libido. lubeşti pe Dumnezeu, cînd de 
fapt iubeşti... pe şleau, sexul mascul din Dumnezeu. 
Iată-se ajuns la Blidariu : Dumnezeu, mit falic... 

— Fiindcă, domnule doctor, adevărul nu se poate 
despărţi de Dumnezeu, își continua Manoil vorba. 

— Credeţi că ideea singură poate duce la Dumnezeu ? 
întrebă Leonin. 

Tocmai atunci Ioana veni de la fereastră, către Leo- 
nin, şi-şi sprijini amîndouă braţele pe umerii lui. Plan 
de giscă. Voia să-l facă gelos pe el, dar cu Leluţ nu mer- 

. 
geau fasoane de astea. Alte ginduri îl frămîntau pe el. 
Neghiobul de popă adusese bine vorba. Era interesant de 
ştiut dacă Magheru crede. Te pomeneşti că și sublimul 
acesta se ascundea de lume, ca să facă mătănii și cruci. 

— Credeţi în Dumnezeu ? întrebă Leluţ, cu insistenţă. 

— Cred în ceea ce ne spune poeta noastră... în emo- 
ţiunea poetică. Și eu adaug : și în emoţiunea ştiinţifică, 
Acestea ne conduc către tărimurile unde ne aşteaptă o 
prezenţă divină. Emoţiunea poetică şi ştiinţa garantează 
o prezență mai mult decît umană. 

— Atunci, puneţi ştiinţa alături de poezie ?... spuse 
Leluţ răutăcios. 

— Fără îndoială. 

— Și extazul poetic ? 

— De aceeaşi natură cu cel ştiinţific. 

— Siînteţi, deci, de părerea părintelui Manoil ? 

— Judecata cinstită mă obligă. 

— Puteţi crede că Logosul transformă energia cos- 
mică în voință istorică şi har divin ? 

Atunci luă cuvîntul părintele Manoil. 

— N-avem nici un argument, fiindcă trăim în prin- 
soarea gîndurilor... iar pe Dumnezeu nu-l putem de- 
monstra nicicînd. Argumentele logicii. sînt prea rigide. 
Pe Dumnezeu nu-l poate cunoaște nici omul care — după 
vorba apostolului Pavel — vorbeşte în limba insuflată. 

Aici, popa era tare. 

— Dar apostolul Pavel îi preferă pe cei care prooro- 
cesc... fiindcă, dacă mă rog în limba insuflată, duhul meu 
e în rugăciune, dar mintea îmi este neroditoare. 

— Eşti freudian, popo... rîse Leluţ. Duhul insuflat e 
inconştientul, cînd nu e nebunie curată. 

— Părintele are dreptate, se băgă în vorbă și Corne- 
lia Toporaş, Voința istorică este mediul, iar harul divin 
este forţa mutaţionistă... Astfel se împacă credința cu 
ştiinţa. Nu-i așa, domnule doctor ? 

Leluţ începuse să se sufoce. Prea mult caraghioslic fă- 
ţarnic. „Domnule doctor“ ! Cînd e dezbrăcată, în pat, tot 
așa i-o fi zicînd ? „Domnule doctor“ ! Şi, cu toate că se 
căznea să şi-o închipuie în pat, nu putea. Imaginea i se 
strecura ca apa printre degete. 

— Domnule profesor, permiteţi-mi să duc mai de- 
parte ideea domnișoarei Toporaș. Cum se cunosc oamenii 
diferenţiaţi ?... spuse Leluţ. Numai după lucrări ? 

30 — Chinuiţii nemuririi 


— Nu... ci prin atitudinea în faţa vieţii. O lucrare, 
dragă Leluţ, este un interes... atitudinea în faţa vieţii, o 
predestinare. Sau, ca să întrebuințez vocabularul părin- 
telui Manoil, prin felul cum rezolvă conflictul dintre 
voința istorică şi harul divin. 

'Ținîndu-l mereu pe Leonin cu braţele pe după git, se 
amestecă și Ioana în vorbă. În poza aceasta îndrăznea ea 
să rostească gînduri mari... gînduri mari pentru Magheru, 
priviri lascive pentru el, pentru Marius Leluţ. 

— Pămîntul impune tiparele lui spiritului, spuse ea. 
Vechea dușmănie dintre spirit şi pămînt, pentru cel care 
trăieşte marea anxietate, este o certitudine. Viaţa căzută 
pe pămînt a luat formele cunoscute. Pe alt Univers, va 
avea alte forme. 

— Mai evoluate ? 

— Asta depinde de matcă, cu siguranţă însă că, în- 
tr-una din acele lumi, viaţa va întilni spiritul pur şi va 
deveni una cu Dumnezeu... 

== Ce perspectivă frumoasă... se extazie popa. Să de- 
venim cîndva spirit pur ! Atunci se va realiza şi iubirea 
completă, perfectă. 

Lui Leluţ îi venea să se prăpădească de ris. Țap cas- 
trat. Cum îi mai tremura glasul de poftă reținută. 

— Cită dreptate ai, părinte, zise poeta, reluîndu-și 
locul la masă. 

— Caraghioasă mái e şi asta... îi zise Leluţ lui Leonin. 

— De ce? Nu vezi ce frumos vorbește ?... 

Singura femeie cu adevărat sănătoasă la minte şi la 
trup era Alice. Ea nu umbla cu fasoneli de astea în care, 
sub cele mai caraghioase acrobaţii intelectuale, nu era 
greu să descifrezi aceleași și aceleași ritmice sacade ale 
sexului, Dar necazul lui tot împotriva lui Magheru era 
cel mai mare. Pa acesta trebuia să-l fixeze în lanţurile 
propriei lui prostii. 

La cele spuse de Ioana, mai avea și Cornelia ceva de 
adăugat. 

— Sint sigură că există oameni care îl cunosc pe 
Dumnezeu. 

— Și după ce criterii îi poți recunoaşte ? zimbi sar- 
castic Leluţ. 

„_— Cred că trăiesc în consonanţă cu Universul şi că 
ei încheie armonia universală... răspunse Leonin. 

— Poate că unul dintre aceștia o fi fost Isus Hristos... 
încheie părintele Manoil. 

— Ce secret te face să vorbeşti astfel, domnişoară 
Cornelia 'Toporaș ? făcu răutăcios Leluţ, la care, spre sur- 
prinderea tuturor, fata le răspunse printr-o poezie : 

Quoi, vous voulez savoir le secret de mon sort? 
Ce que j'en peux livrer ne vaut pas qu'on Venvie. 
Mon secret c'est un nom, ma souffrance, la vie, 
Mon effroi, la pensée, et mon espoir, la Mort“. 
Leluţ rîse pentru el. Acel nume secret, el îl ştia. 

De dimineaţă, o veste ca un trăsnet. Doc- 
torul Magheru se sinucisese peste noapte. Feciorul des- 
coperise nenorocirea. A telefonat imediat profesorului 
Trăistaru, și profesorul, supraveghetoarei. De necrezut. 
Cu toţii îl conduseseră, de la banchet pînă acasă, pe jos, 
şi în drum se bucuraseră laolaltă de duhul primăverii, 
vestit parcă la fiecare colţ de stradă de panerele țigănci- 
lor, pline de ghiocei, de pomii argintaţi de pulberea lunii, 
şi mai ales de bolta unică, spuzită de stele, măreaţă şi vi- 
brantă, plină de lumină și dătătoare de nădejdi. 

Nimic, nici un gest, nici o vorbă, nici măcar o aluzie 
nu-i îndrituiseră să bănuiască funesta hotărire. 

Nu mult după aflarea veștii, Leonin l-a chemat pe 
Leluţ la telefon dindu-i detalii. Cînd a ajuns acasă, după 
banchet, feciorul îl aștepta și el l-a eliberat, dîndu-i dru- 
mul să se culce. A scris apoi patru scrisori, iar către ora 
cinci s-a săvirşit tragedia, simplu, elegant şi precis, ca 
una din minunatele sale disertaţii. În fața oglinzii, revol- 
verul în gură, exact în direcţia nodului vital. 

Leluţ nu pierdu timp şi alergă la Urlieșu. 

— Domnule doctor, sînt nebun... și gifiind de emoție, 
se prăbuși pe scaun. 

Nu-şi venea în fire. Toate pornirile se zbăteau în în- 
tuneric, din planuri i se alegea cenuşă. Rămăsese în gol 
şi simţea cum, pe dată, pun stăpinire pe el hoardele ne- 
buniei. Ar fi vrut să-l îmbrăţișeze pe Urlieşu și să por- 
nească în dans frenetic cu el. 

— Magheru, Magheru... 

— Ce-i ? Spune odată. 

În jurul lui fluturau f i 
In antasme, spaime de adevărat şi 
năluciri, iar î înăl i lime 
SE r în sufletul gol se înălța totuşi un sentiment 
— Ce-i? 
— S-a sinucis astă-noapte Î își 
4 1 é „. putu el, în sfîrşit, rosti. 
Te int lui Urlieşu devenise enigmă. Täcea. Clipea 
Sua spera rată şi între sprîncene se adînci- 
e verticale. Leluţ se vedea ca ă i 
Steagul izbînzii filfiind, bi n n pe 
— Domnule doctor, am cinat î ă 
s u ctor, mpreună cu el, aseară 
i deoda i î r ian 
ma odată se simți uşor, cît se poate de uşor, aerian 
— Acum îmi dau seama că virtual el 
atunci... şi începu să istori ă parior oră da 
PRR p sească tot ce se vorbise la masa 
Se liniştise de tot. Sinucidei i îşi 
Ș „tot. rea lui Magheru îşi pier- 
iau puterea zbuciumată a clipei de faţă şi se alia în 
recut. În termeni freudieni, își descărcase sufletul şi 
putea E sal la planurile lui serioase. ( 
— Catedra e a dumneavoastră, domnule doctor. 
> ; d A . Aşa 
ae și cuvenea de la început. Nu se poate forța un Ea 
e AA mai e nevoie de înteţirea campaniei x 
rheșu se aşezase la microscop şi privea aten 
R la t o 
EE era dezamăgit. Era părăsit, trădat chiar. Ido- 
u m ar fi trebuit să ritmeze în acelaşi plan cu el. Gă- 
sise cea mai bună explicație, care să mulțumească şi cele 
isa pedante conştiinţe. Nu poţi forța un destin. Ce ex- 
p iati an firească ? Magheru se încurcase în propria-i 
ERA nimerise rău. S-a temut să nu fie acuzat de 
Apoi se întoarse la laitmotivul său : 
T Catedra vă aparține, domnule profesor... 
e pla rămăsese neclintit. Leluţ se ridică să 
Pro abia acum se învrednici şi Urlieşu să scoată o 
— Un orgolios. 
— Credeţi ? 
— Numai orgoliu. Atât... 
Lui Leluţ i se părea că izbînda î ă fi 
1 1 i se părea c a începea să fie micșo- 
n de o bănuială chinuitoare. El îi dăduse oare ir ae 
ui Urlieşu ? Dar orgoliul lui Magheru ? Apoi îşi răspunse 
ae Sia Da în mare parte catedra îi revenea lui 
rlieșu datorită lui. El făcuse atmosferă favorabilă, el 


456 


născocise trădarea lui Magheru şi tot el pornise campa- 
nia prin ziare. Dar vorba lui Urlieşu — orgoliul — i se 
învîrtea roată în minte. 

în sala de pansament, nimeni. Lipsea Cornelia Topo- 
raş. Îşi jelea amantul. Asta era o nemaipomenită porcă- 
rie. Dragostea e dragoste, şi serviciul — serviciu. 

Furios, dete să plece, să poruncească să i se aducă 
bolnavi, cînd apăru Simina cu ochii înroşiți de plins. 

— Ce? A murit soacră-ta ?... se repezi el la infir- 
mieră. 

Femeia nu răspunse şi începu să pregătească instru- 
mentele pentru pansament. 

— Nici n-ai fiert instrumentele... şi plecă trîntind 
uşa. 
Indignarea lui era voită acum, nu ca mai înainte. Su- 
fletul îi era uşor și zburdalnic ca un balon pe care tre- 
buie să-l ţii legat, să nu ia cîmpii. 

În cancelarie —  Trăistaru, agitat, povestea, Omul 
acesta atît de sceptic, atît de indiferent, avea privirea ră- 
tăcită. Mladin şi Botez, în jurul lui, își tocmiseră chipuri 
de circumstanţă. 

— Cui a lăsat imensa lui avere ? întrebă Mladin. 

Ce altceva îl putea interesa pe Mladin, decit averea 7 

Profesorul ceru paltonul. 

— Plec. N-am inimă să operez. 

Cu toţii îl conduseră pe profesor pînă la trăsură, pe 
urmă continuară vizita, dar vorba şi gîndul lor era tot 
la Magheru. 

— Se crede c-a făcut un acces de paralizie generală... 
își dete Mladin cu părerea. 

De mult îl observa el. Această splendidă izolare era, 
de fapt, un acces de grandoare. Și generozitatea aceea 
nefirească, şi preocupările metafizice, şi nebunia de sa- 
crificiu pentru Franţa... 

— Avea şi inegalitate pupilară, completă Botez. 

Vizita trecea în mare grabă pe lîngă paturile bolna- 
vilor. O privire rapidă pe foaia de observaţie, pulsul luat 

la repezeală, o palpare superficială și... mai departe. 

Leluţ examina în minte făptura lui Magheru. Să fi 
fost paralitic general ? Cu așa memorie perfectă, cu aşa 
judecată sigură, fără nici un lapsus, fără turburare în 

vorbire. Îi vedea ochii mari, migdalaţi şi atit de calzi. Să 
fi avut oare inegalitate pupilară ? 

Să fi avut Magheru inegali i 
alitat ă 
ti AI el să observe ? Atunci, încă o pi ză e ata 
sebis său de observație. Sau să fi fost idei o 
M nt, ca multe din cele pe care Mladin și Bot 
la ei a ca să se afle în treabă ? di aie a 
ar mai ales scrisoarea lui Ma ă 
i s ris gheru căt Leoni 
ea mainte de a-și fi pus revolverul în Cerul Brit ie 
în să nă sufletului. Curat fapt de nebun. Admitea 
me N E erau prieteni, Admitea scri 
a arga Glogoveanu, soră-sa. Li = 
mei, admitea gi scrisoarea u 73 i Belial 
pentru Cornelia T îi 
ie ni da Dar pentru Leonin ? Numai bai o 
ct tii A A Îi cercetase grafologic scrisul. Era clar 
iai Se zi aa nat mul decît atît, perfect ordonat, cu 
l și cuvinte bine păstrat. Şi mo 
lega literele, aproa i i e m Ala ae 
rele, pe caligrafic, fără să fi ridi 
i nenita de pe hirtie. Era un scris ritmat : e e Pet 
et a atu ul rată, tă fugă, ca să denote o Ni 
ETS ndă pe măsură ce se i îrşi 
Nici urmă de nebunie, nici aice gl fr tt, 
i „ nici urmă de exalta: 
plice gestul. Sau poate i BU DART 
era Ongun semn Ta na E E aoti 
-avea astîmpăr. Trebuia să şti ia să 
ştie, trebui 
a ba hmm Sau nu e ele bupilară. Să-i pr 
n ER À . Prima pilpiiere a acestui gînd î 
riase, ii amintea de profanatorii EUAS 
E AEA, orii de morminte, Prostie. 
au pe e rel autopsia ? Un fior i se stre- 
u și-l putea închipui pe Maghe: i 
X ) h ru înt 
LR eviscerat din torace DAES FERR Că la a 
AT ao real ci în pat, lingă Cornelia Topo. 
Se i A a e la patul dragostei pînă la masa 
5 judecată şi gîndire strîmb i 
atîtea autopsii, făcuse chi i is d ae 
; j iar mai multe. Da, dar 
i ce ea ba Rs se putea dumiri întru ce se rara 
> d a ce voia să facă el acum. Un si 
gur gest. Să ridice pleoapa unui cad iza fe 
se prelingea pe şira spinării. Î e pa dă 
și . inainte, îi porunci in- 
a a de ştiinţă, mai ales ce om Ae aas peer în 
natomisti dezgropau cadavrele, le furau și le do- 

seau prin camerele lor. Ei nu se încurcau de scrupule. 
Ba patronau chiar omorurile, numai ca să studieze. Aceia 
într-adevăr oameni de știință! Trebuia deci să învingă 
sentimentul de repulsiune şi să execute un act impus 
de curiozitatea științifică. 

În tramvaiul care-l ducea către morgă, Leluţ scoase 
scrisoarea s-o recitească. Îi ardea pieptul în dreptul ini- 
mii, în buzunar. O ceruse de la Leonin — pentru inte- 
resul documentar, dragă Doamne — dar, de fapt, ca să 
cerceteze semnele paralizei generale. 

„Dragă Leonin, ideea dumitale despre amintire şi ui- 
tare, ca explicaţie a inconştientului, e foarte fructuoasă... 
şi lăsă să-i cadă scrisoarea în poalele paltonului. Afară 
ningea cu fulgi mari şi moi, care se topeau pe geamurile 
vagonului. Ninsoare de primăvară, fără putere. Totul i se 
părea ciudat, şi chiar străin. 

Să se întoarcă la scrisoare, Prin urmare, înaintea mor- 
ţii, Magheru se gindise la Leonin, Cite nu-i spunea însă... 
Și un post-scriptum : „Voi crede mereu că în grupul ani- 
linelor se găseşte viitorul tratament al infecţiilor...“. 

Bine că ajunsese la morgă, findcă mintea lui se în- 
curca de atitea gînduri şi socoteli. Dar aici alt ghinion. Ma- 
gheru fusese transportat la Belu. Sufletul i se slobozi 
într-un răsuflu larg și-și zise să se întoarcă acasă. Dar 
nu... alt demon, mai puternic decît cel al curiozităţii ştiin- 
țifice, nu-i dădea învoire. Nu voia să se dea bătut, să se 
considere învins, Învins de un cadavru, de o prejudecată. 
La Belu... 

Luă un taxi, căci voia să termine cît mai curînd. Şi în 
graba aceasta începu parcă să deosebească un mort de un 
cadavru. Trupul lui Magheru, la morgă sau în sala de di- 
secţie, era cadavru, material didactic sau de investigaţii 
ştiinţifice. Magheru, în capela cimitirului Belu, devenise 
un mort, îşi reluase demnitatea umană. 

Dar la Belu, Francois, valetul lui Magheru, împiedeca 
intrarea în capelă. Mai era încă un ins caraghios, îmbră- 

cat în pardesiu negru, cu joben şi cu o jerbă mare de flori 
în mînă, care numai că nu plingea ca să-l lase să intre. 

— Numai florile să le pun... și scîncea rugîndu-se. 
Atita bine mi-a făcut domnul doctor Magheru... m-a scă- 
pat de la crimă, mi-a uşurat sufletul şi mi-a potolit mînia. 

Acum îl recunoscu Leluţ. Era ovreiul care voia să-şi 
ucidă proprietăreasa. Iată şi recunoştinţa unui bolnav, de 

necrezut. De obicei, bolnavii sînt nerecunoscători ingrați 
şi duşmănoşi. Numai că François era nesmintit în hotărîrea 
sa. Ultima voință a defunctului fusese : înmormîntare fără 
Pa un fast, Nici nu-i venea a crede. Numai sora boieru- 
Ai, doamna Marga Glogoveanu, și cu domnişoara Cornelia 

poraș aveau să-l asiste. Părintele Manoil avea să ci- 
ta A aice rugăciune. Atit. Nimic altceva. Nici co- 
ai „ mci discursuri, nici asistenţă. Mai ales asistenţă, 
A Pe Leluţ toate aceste măsuri îl jigniră. Parc-ar fi fost 
îndreptate împotriva lui. Ciocoi obraznic ! Pînă și mort 
ranit rămăsese, şi prin moarte căutase să-l în- 

Altă întîmplare, și mai grozavă, şi i 
neașteptată, Cornelia Toporaș ef ai găsită vastă ET 
zi după înmormîntarea lui Magheru, dimineaţa, cînd, ca 
de obicei, bunica ei intra ca să-i ducă ceaiul “La înce- 
put, crezînd că doarme, bătrîna a pus ceaiul pe masă dar 
paianta ridice mîna căzută pe marginea patului "si-a 
side că-i moartă. Braţul era moale din cot, fără 
P i şi atirna greu. Apoi a văzut o spumă sîngerie la 
olțul buzelor, iar ochii erau opaci și cătau în sus peste 
pleoapele căscate, Atunci s-a cutremurat, a chemat-o pe 
TR ii a prins-o în braţe. Trupul fetei era rece. Înne- 
A Sua e groază, femeia a alergat în curte gitiind nişte 

rigăte fără glas şi a bătut la uşa unei vecine. Au sărit 
rare a venit sergentul din post şi a telefonat ime- 
c sl a Salvare, la parchet și la spital. Simina, aflînd, n-a 
înș pinet pe Lelut, cum ar fi trebuit, ci pe Leonin. j 
sia TAR găsi vecinele strînse lîngă trupul neînsufleţit 
îti ca neliei Toporaș, care zăcea pe pat, acoperită pînă la 
oS a cearceaf alb. Nu ştia ce să facă, ce să spună. 
îi me ş TANT în jur, năuc, şi ochii lui luminoși erau 
SA ET de umbre. Îşi pierduse puterea de a so- 
ie rile în rînduiala lor firească. Nici practica sălii 
$ li ecție, nici ceremonialul înmormîntării nu slujeau 
” nimic. Cadavru P. Nu. Moartă ?... Nu. Vedea lumi- 
ua arzind la căpătii, prinsă pe tăblia patului, și min- 

a il arăta pe Orman în biserică, aprinzînd lumînările 

Miinile, adunate cruciş sub cearceaf, puteau parcă ori- 
cînd să se desprindă şi să panseze uşor rănile unui bol- 
nav. Chipul răvăşit de spaimele agoniei fusese pus în 
ordine. lată că pleoapele, abia întredeschise, desenau o 
stare aproape de extaz, şi trăsăturile feţei se potriveau 
într-un suris, care, pe faţa ireal de albă, părea îngeresc. 
Acesta o fi fost adevăratul ei chip, chipul de dincolo de 
discuţiile cu Magheru, chipul clipelor de iubire. Și amin- 
tirile curgeau alinat, în sufletul lui, șoptit şi dulce ca o 
plingere suspinată. Apoi o toropeală începu să amestece 
gîndurile, să şteargă contururile. 

Îl trezi sfiriiala fitilului de la lumînare. Își dete seama 
că mintea lui fantazează. Un buchet de violete uscate, 
aruncate pe cearceat, deasupra miinilor. Buchetul de la 
cheutoarea bluzei de spital... Îi sugea parcă privirile din 
orbite. Pe noptieră, lîngă paharul de ceai, un tub de ve- 
ronal, golit. El era incapabil de o acţiune voluntară. Cu- 
noştea doar moartea şi suferinţa sub toate aspectele lor, 
dar nu era în stare să priceapă. 

— Am trimis vorbă și lui tată-său. 

în neorinduiala minţii, cuvintele bătrinei sunau pre- 
lung şi speriate, 

Totul i se părea extraordinar, nefiresc. Cornelia To- 
poraș avea un tată ! Privea şi la bătrînica asta, adusă din 
spate, cu bonetă albă pe cap, un șal pe umeri și şort al- 
bastru peste rochie. De ce scrincea oare pe sub oche- 
lari ? 

— Să vie atunci mai întîi tatăl său şi pe urmă... 

Leonin rostise vorbele acestea, vorbe străine de su- 
fletul şi parcă chiar de gura sa. Ce proces complicat. 
'Trebuise să le rostească mai întîi, să le audă, și numai 
după aceea să şi le însuşească. 

— Cum o sosi tatăl domnişoarei... 

Pierduse şi simţul proporţiei cuvintelor. Ce proastă 
vorbă: domnişoară... Moartă, Cornelia 'Toporaş nu era 

nici domnişoară, nici femeie, nici făptură umană, era un 
mort, trup inert, cadavru... nici domnişoară, nici stu- 
dentă la medicină, nici măcar moartă sau cadavru, era o 
sinucigașă. 

întoarse privire, să scape de obsesia morţii. Văzu o 
etajeră cu cărţi, în care recunoscu cele patru volume de 
Testut. Ce ciudat! Aici un cadavru, dincolo o anatomie. 

Şi parcă nici o contingenţă între ele. Cadavrul, anatomie, 
viața... Noţiuni juxtapuse în chip artificial. 

Deodată tresări. Ce iluzie... Nu tresărise el, ci moarta. 
Altă iluzie. Pilpiia luminarea aprinsă, pe chipul fetei 
moarte. 

Pe masa de scris, o mapă frumoasă și un serviciu de 
birou, cu călimară, nisipelniţă și susținătoare de toc, în 
argint. 

— Ce zici, maică ? 

Giîndul lui Leonin i se izbi în ţeastă, ca un bărzăun 
nebun de o fereastră. Ce zăpăceală. Nu de mulţimea gin- 
durilor care-l năpădeau, ci de un singur gind ce se zbă- 
tea nebun, parcă vrînd să iasă la lumină. 

— Cînd o veni domnul 'Toporaş... 

— E pe linie, maică. 

Prin urmare, tatăl trebuie să fie controlor pe căile 
ferate, eventual inspector. Om nevoiaş, după locuinţa să- 
răcăcioasă, 

— Cînd va veni, îl rog să mă anunţe și pe mine, la 
spital. 

Leonin luă mîna bătrinei, o mînă scheletică, uscată, 
care tremura, şi o sărută. Parcă în această mînă, numai 
pielea și osul, sălășluia moartea, nu în cadavrul de ală- 
turi, cu chipul alb, plin și angelic. Și plecă asemeni unui 
somnambul. În curte, îl întîlni pe Leluţ. 

— Ştii, s-a sinucis Cornelia Toporaş. 

— Știu... doar tu ai telefonat. 

Adevărat, el! telefonase la Filantropia. Ce zăpăcit. 
Ochii i se prinseră absurd de căciula lui Leluţ, căciulă 
nouă, înaltă, cu cîrlionţii strălucitori în albul înghețat al 
curţii. Leluţ avea şi şoşoni noi, care scîrţiiau prin pîrtia 
mătăsoasă. 

— De ce s-o fi omorît oare ? 

Ochiul drept clipi la un colţ, cu iz de şiretlic, și-i 
strimbă obrazul într-o parte. 

— Freud, „sireacu'... el explică tot. 

Acelaşi sentiment de înstrăinare totală îl făcu pe 
Leonin să nu poată pricepe. Privea cu ochii înceţoșaţi, 
parcă printr-o pîclă deasă. 

— E simplu de tot, continua Leluţ. Și moartea lui 
Magheru, şi cea a amantei lui, se explică, matematic. 

De fapt nu-și putea explica de fel. Mai mult din in- 
stinct, bănuia că din inconştientul lor încărcat pornise 

porunca morbidă a morţii. Dar dacă cineva l-ar îi între- 
bat, ca la examen, simptom după simptom, n-ar- fi fost 
în stare să răspundă susținut și sistematic. Parcă vedea 
greşit. I se părea că ochii lui Leonin aveau o sclipire lu- 
cioasă. 

— A fost amanta lui Magheru... y ; d 

O mişcare de împotrivire pilpii ca o tulguire și apoi 
dispăru. Mişcarea gindului era obosită, şi fu curmată 
înainte de a se înfăptui. Acum, parcă, dintr-un” ungher al 
minţii, călătoreau șiraguri de ginduri și imagini, care tre- i 
ceau într-una, treceau mai departe, în asfinţit, fără să se 

rească. 7 
RE vă a fost o mare canalie... continua Leluţ. Singura 
lui scuză tot Freud o dă. 

Și, dintr-o dată, ca iluminat : sa 

— Cine ştie dacă n-o fi fost şi însărcinată. 

— Lelut... i ; WA 

În vorba zvicnită, toată vlaga lui Leonin se opintise 
din răsputeri, şi imediat căzu sleită. Dar Leluț își avea 
socotelile lui. r 

— Asta o va vedea medicul legist. ES 

Privirea lui Leonin se cutremură în ochi, de rătăcire. 
Scăpase ținta. Nu mai căuta la omul din fața lui. 

— Ce? Vrei s-o duci la morgă ? 

— Legea o cere... răspunse Leluţ, neturburat. = 

Leonin tot nu pricepea. O învolburare de gheaţă îi 
încremenise mintea. Privea încruntat. Pe urmă, într-un 
tîrziu, rosti cu glas tremurat ca de friguri : 

— Trebuie s-o scăpăm de supliciul acesta. 

— Supliciu, la o moartă ?... şi Leluţ surise batjoco- 
ritot. ) 

Leonin îşi zicea că nu trebuia să plece şi să-l lase pe 
Leluţ singur. Dar ezita. Inima-i bătea cu putere. Se sim- 
tea vinovat cu ceva. Cu ce, nu ştia, şi n-ar fi putut spune. 
Moartea lui Magheru şi a Corneliei erau, fără îndoială, în 
legătură. Freudism... spunea Leluţ. Poate. În orice caz, 
tragedia era cumplită, mai cumplită decit însăși moartea, 

Cînd Leluţ se hotărî să intre în casă, lui Leonin i se 
păru că multe ceasuri trecuseră de la sosirea lui. O tor- 
poare, ca după narcoză, îi moleşise simțurile şi ştersese 
măsura timpului. Clipe, ore... nu mai aveau vreo însem- 
nătate sub stăpînirea morţii. 

Acum ochii lui se dezmeticiră. Văzu în curte o fin- 
tînă cu pompa neagră, apoi, pe lîngă gard, cîțiva plopi. 
Îşi aminti de superstiţia că plopii aduc nenorocire. Pă- 
cat. Cei mai frumoşi copaci. Văzu şi casa. Casă modestă 
de periferie, cu prispă ca la ţară, și cu feresterele cobo- 
rite pînă la nivelul pălimarului. La uşă, o găsi pe bă- 
trină, care mătura. 

— Doamnă... făcu Lelut. 

Bătrina strînse gunoiul în făraș, îl puse într-un colţ 
şi-l acoperi cu mătura, apoi se îndreptă de şale. Ochii ei, 
spălăciţi de vîrstă. îl priveau, parcă să-l recunoască. 

— De ce s-a omorît, maică ?... şi-şi duse colţul şorțu- 
lui la ochi. 

Acum clopotele de la biserica din vecini începură să 
bată rar. lovitură după lovitură, la răstimpuri egale, ca 
de mort. Vreo vecină miloasă îl vestise pe preot. 

— Condoleanţele mele... spuse Leluţ, protocolar. 

În sufletul lui Leonin, se sparse parcă un țipăt. Cor- 
nelia Toporaş se omorise, și Leluţ atîta găsise de făcut, 
să-și prezinte condoleanţele. Intrară în camera unde era 
moarta. Cornelia Toporaş era alta acum. Îi vedea părul 
roșcat, fața puhavă. Adineaori parcă suridea. Ce zăpăcit. 
Cu ce putea suride ? Cu cearcănele rotunde, care-i fixau 
pleopele ? Cu acea gură ţeapănă, care-și înfigea colții 
în obraji? Ori cu acea dungă dintre ochi, înţepenită pe 
vecie. 

Leluţ se uita grav la cadavru. apoi se întoarse brusc 
la Leonin, parcă să-l surprindă în flagrant delict. Leonin 
avea ochii căptuşiți cu lacrimi. Asta-i sentimental ca o 
cocotă... şi-l văzu îngenuncheat la picioarele sfîntului 
Anton. 

— Va trebui să-i faceţi o coroană... porunci el lui 
Leonin şi ieşi din cameră. 

La ușă, o întîlni pe babă şi-i spuse : 

— Doamnă, să ne comunicaţi data ceremoniei, ca să 
participăm la înmormâîntare, în corpore. Aţi anunţat par- 
chetul ? 

— Nu ştiu, maică, păcatele mele... Am o vecină mi- 
loasă, ea a sărit în ajutor, ea s-a dus să cheme pe tată- 
său. Ce știu eu ? 

— Unde e tatăl său ? 

— Lucrează pe linie, către Sinaia. 

— Ei, bine... trebuie anunţat parchetul, să dea au- 
torizaţia de înmormântare. 

Şi iar către Leonin : n 

— Să-i anunțăm și colegele. În ce serie era ? 

— În seria Alicei. p 

— Am să mă ocup eu, să se ia inițiativa pentru o 
coroană. Și Societatea trebuie să facă ceva... și plecară 
i pa începu să vestească din nou, la fel de ţăcă- 
nit, cu bătăi rare, distanțate, moartea Corneliei 'Toporaş. 
Cînd să iasă în stradă, o sanie se opri în dreptul lor. Era 
Mavru. E 

-- mă ? =. 

— CE e Cornelia Toporaş, spuse Leluţ indi- 


Leluţ dete din umeri. Apoi își mărturisi gîndul : 

— Tu nu-nţelegi ? I-a plecat iubitul. 

Mavru închise ochii şi începu să cînte : 

— „Elle est morte, Adèle, 

De la mortadelle... 
Pour avoir bouffé trop...“ T 

Sania plecase. Zurgălăii sunau zglobii în zăpada stră- 
lucitoare, luminoasă și vestitoare de primăvară. 

Leluţ intră în laborator la Urlieşu cu un borcan în 
mină, gifiind, cu ochii injectaţi și fața schimonosită. 

— Domnule doctor, am aici o piesă rară. 

Ochii lui Urlieşu se ascuțiră înapoia sticlelor de oche- 
lari. Era lacom de piese rare ; chipul lui se agita de pofte 
senzuale, ca al lui Blidariu în fața unei baclavale, sau 
ca al lui Teodorescu lîngă o femeie. Ochii lui deveneau 
turburi, şi plescăia din buze, înghițind în sec, în timp ce 
făcea gesturi nestăpinite de a apuca, de a înșfăca. 

— Un embrion uman, în prima lună. i 

— Cu neputinţă... atita putu îngăima Urlieşu, şi gla- 
sul i se împletici în buze. i 

— Da, domnule doctor. L-am luat cu uterul și cu 
trompa. a pA 

Fusese la autopsia unei sinucigașe. Medicii legiști nu 
bănuiau nimic. El, însă, cu spiritul de observație mereu 
la îndemînă, şi dibuind semnele de sarcină. i-a rugat să-i 
dea lui piesa, uterul cu trompele și ovarele, pentru un 
studiu. 

Urlieşu întinse gitul lui lung și subţire, în semn de 


satisfacție. 


— Cînd te gindești că oamenii aceştia sînt stăpîni pe 


viața şi moartea inculpaţilor. 


Urlieşu luă în mină borcănelul, cu grijă și sfinţenie, 


ca preotul cînd înalţă Sfîntul Potir. 
— E fixată piesa ? 


| —- Foarte bine. S-o păstrăm aici, şi arătă către du- 
apul cu piesele rare, Stă mai bine aici decît în rafturile 


de la morgă. 
ace diagnostic au pus ăia? ...și Urlieşu zimbi. 
„Aia erau medicii legiști, oamenii meseriei, pentru 
rlieșu — oameni fără nici o preocupare ştiinţifică. 
— Sinucidere sadea... rise Leluţ. 
— ii trecut pe Tapa sarcină, fără s-o vadă... 
— cum, n-aș fi pus eu mîna pe pies ă 
— Într-adevăr, rară... pici code sia 
SA a gean între ei fără să pronunțe nici un nume 
iau amîndoi că era vorba de Cornelia T i 
„piesa rară“. stat ESER 
Urlieşu trecu în camera vecină, luă o carte din bibli 
tecă şi se întoarse la Leluţ. i la văl aaa 
— lată monografia lui Graf Spee. Aici sî i 
- ă m ; nt trecu 
toți embrionii de om. Sînt, -pînă astăzi, douăzeci şi Sah 
Al nostru va fi al douăzeci şi şaselea. Admirabil... Te fe- 
licit. Ai ochi buni, ochi de cercetător. 
Leluț încercă o uşoară decepție. Parcă i 
i i s È nu-l mai mul- 
tumea iscusința ochilor şi spiritul de` observație. Voia 
mai mult. Aștepta mai mult. Gindul să-i fie de geniu. 
— Ştiţi de la cine e embrionul, domnule doctor ? 
„Urlieșu ridică din umeri cu indiferență. Astfel tre- 
puig să procedeze un om de ştiinţă. Ce-i pasă sculptoru- 
ui din ce pădure se trage lemnul de preț, sau din ce 
carieră, piatra rară, Omul de știință să rămînă totdeauna 
în toate împrejurările, obiectiv şi egal. Dar Leluţ n-avea 
astimpăr, îl riciia faptul anecdotic. 
— Piesa a fost recoltată de la Cornelia Toporaş. 
— Ce spui ? 
Urlieşu se trădase : colţurile gurii şi i 
> s ; şi ale ochilor ples- 
niseră un zîmbet de mulțumire, în timp ce Leluț pă 
nea să-şi potrivească o figură îndurerată, și nu izbutea. 
— De la nefericita Cornelia Toporaș. 

Orice urmă luminoasă se ștersese de pe chipul lui 
Urlieșu. Acum îşi făcea de lucru. Examina piesa în zare, 
o cerceta înăuntru, cu ochii minţii, faţa crispată. Hotărit, 
Leluţ era. decepţionat. Ar fi vrut să fie întrebat, isco- 
dit. 

— Bănuiţi cine-i partenerul ? 

Ochii lui Urlieşu prinseră a clipi mărunt în orbite, 

— Da, așa e... răspunse Leluţ la întrebarea mută a lui 
Urlieşu. Magheru ! Magheru i-a fost amant. 

— De aceea s-a şi sinucis... completă Urlieșu. Inconști- 
entul... 

— Încărcat... rupse Leluţ vorba. 

So potriveau la diagnostic. Și Urlieșu explica cele două 
sinucideri tot pe temei freudian. Deci, nici el nu se înşe- ` 
lase. 

— Freud admite, începu Leluţ un fel de prelegere sa- 
vantă, în libido, două mari grupe de instincte : instinctele 
vieţii şi ale morţii. De bună seamă că traume și refulări au 
nimicit instinctele vieţii, lăsînd preponderență celor ale 
morții. 

— Orgoliul, dragă... orgoliul. 

Cît îi era de dragă piesa aceasta. Nu se sătura pri- 
vind-o. Cu mari precauţiuni, o răsturnare pe o planşă de 
sticlă şi mult aplecat asupra ei, să-i adulmece parcă va- 
porii de formol, începu s-o curățe, alegind cu o pensă 
fină toate impurităţile, şi tăind cu foarfeca părţile de 
prisos. 

— Aveţi dreptate, domnule doctor... totul în omul 
acesta era numai orgoliu, și Leluţ se arăta din ce în ce 
mai indignat, dar- numai din buze, căci sufletul i se des- 
făta de plăcere. 

Pe Urlieşu, fără îndoială, şi-l apropiase definitiv, atit 
de bine se potriveau în gind şi-n socoteli. El îi dăduse 
nu numai o piesă anatomică, dar și un motiv de scuză 
împotriva lui Magheru. Acesta era mort, nu mai interesa, 
dar totdeauna e bine să ai dovezi împotriva dușmanilor, 
chiar dacă sînt morţi. Și, pentru aceasta, Urlieșu trebuia 
să-i rămînă îndatorat, 

— O punem într-un fixativ special. Cel mai bun este 
al lui Zenker. 

Spusese aceasta cu vocea scăzută, misterioasă... În- 
cepea să pătrundă în secretele lui, atît de bine tăinuite 
pînă acum. 

We Peste cîteva luni, ai să-ți vezi numele trecut în 
literatura mondială. 

Ce desfătare! Ce cuvinte minunate. Dar, să-și păs- 
treze chipul în tencuiala smereniei. 

— Eu n-am făcut nimic, domnule doctor. V-am adus 
o piesă, un fel de dar. 

— Așa-i cinstit, Leluţ. 

Ca prin lichidul lui Zenker, așa se fixă în mintea lui 
Leluţ cuvîntul „cinstit“. 

— să ştii că în ştiinţă, cea dintii însușire e probita- 
tea. Trebuie să fii cinstit, cinstit, cinstit... 

Și de fiecare dată cuvîntul „cinstit“ cădea ca o pe- 
cete. Deci, cu trei peceţi îi sigilase sufletul, Apoi Urli- 
eșu se pierdu în amănunte tehnice, pentru ca la urmă să 
spună : 

— De-am găsi canalul lui Liberkiihn... 

La care, Leluţ răspunse fără să se grăbească : 


Sa Îl vom găsi, domnule doctor... Şi dete să plece, dar 
se simțea ținut locului. 


Şi scrisoarea lui Magheru trebuia încadrată în seria 
succeselor. 

ASi Domnule doctor, permiteți-mi să vă citesc un pa- 
saj dintr-o scrisoare. Nu interesează cine a scris-o şi cui 
e adresată. 

Voia să dovedească discreție, însuşirea de căpetenie a 
unui cărturar prob. Urlieșu se întoarse către el, ca să-l 
asculte, nu ca altădată, cînd stătea cu ochii în micro- 
scop. Leluţ începu să citească pasajul care interesa. 

- „Dragă... ideea dumitale despre reflexele condiţionate 
şi despre amintire şi uitare, ca explicaţie a inconștientu- 
lui, e foarte fructuoasă. Trebuie extinsă la maximum. 
Viaţa este energie, care, rămasă înăuntru, determină in- 
sul, dar, proiectată în afară, creează lumea. Inconştientul 
e puterea vieţii de a construi lumea...“. 

— Bate cîmpii, spuse Urlieşu dispreţuitor, şi se în- 
toarse la microscop, ca să nu mai piardă timpul cu ase- 
menea baliverne. 

— Încă două rînduri... se rugă Leluţ. 


Cu siguranță că Urlieşu bănuia cine scrisese scri- 


soarea, dar din acelaşi sentiment de probitate se făcea 
a nu şti. 

— „Şi încă ceva... Trebuie introdusă moartea la studiul 
omului, nu ca termen de evoluţie, dar ca principiu al uitării. 
Poate că moartea sălășuieşte, de la naștere, în noi...“. 

Cu ochii în microscop, Urlieșu îi făcu semn să înce- 
teze. Îl plictisea. Leluţ se putea socoti fericit, toate îi 
mergeau în plin. Acum putea pleca, își îndeplinise pro- 
gramul. Va fi autor, va apare alături de Urlieşu, va fi 
trecut al douăzeci şi şaselea la o nouă ediţie a celebrei 
cărți. Era convins că Magheru fusese paralitic general. 

In curtea spitalului, grupuri de interni, externi şi 
stagiari comentau evenimentul, dar poate vorbeau şi de 
altceva... Veneau alegerile locurilor de externi și interni, 
şi toți erau interesaţi. Se făceau pontaje, se proiectau 
schimbări prin bună învoială. 

Ningea cu fulgi mari, fulgi bogaţi în aripioare. Ninsoare 
cu miros de primăvară. Mai la o parte, se afla un bărbat în 
doliu, probabil era tatăl Corneliei Toporaș. Leluţ îl ocoli şi 
trecu la grupul în care se găsea Alice, explicîndu-le științi- 
fic cauza morţii. În opoziţie cu egocotezis și narcisism, se 
află şi tendinţe regresive de nirvana... 

După explicaţia freudiană a celor două sinucideri, le 
spuse că fata fusese amanta lui Magheru, luînd apărarea 
Corneliei Toporaş împotriva autorului moral al sinucide- 
rii ei. În suflet, simțea pecetea cuvîntului „cinstit“, de 

trei ori întăritor. Dar mai adînc, acolo unde nu se minte, 
sufletul lui radia. Va apare autor, alături de Urlieşu. Ce 
știau proştii aceștia ? Sentimentali ca niște cocote. El se 
găsea atit de sus deasupra lor și îi ducea cum voia; şi 
cînd voia, putea să-i zdrobească. 

După ce socoti că și-a îndeplinit o datorie, plecă și 
se duse în cancelarie, unde-şi notă în carnet : „Dintr-un 
singur eveniment, se pot trage maximum de foloase“. 
Nu-i plăcu. Şterse şi scrise din nou: „Să exploatezi o 
întîmplare în toate virtualităţile ei...“. 

Apoi, mai jos : „Cinste, cinste, cinste...'?. 


20 


— A fost o proastă, mare proastă... spuse 


Alice. > 

Stătea trîntită pe pat, lingă Leluț. Consumaseră dra- 
gostea şi acum, pînă la plecarea lui, vorbeau despre ul- 
timele întîmplări. 

31 — Chinuiţii nemuririi 


— Auzi, să moștenească o așa avere... 

Părul, purtind căldura și răvăşeala dragostei, se îm- 
prăştia pe pernă, în dezordine, iar buzele palide lăsau 
gura întredeschisă. Leluţ îi simţea ochii obosiţi, cătînd 
spre el doar cu jumătate de pupilă, şi totuşi galeși și is- 
coditori. 

; Leluţ era însă cu gîndul aiurea. Luat de evenimente. 
își neglijase îndatoririle. Catedra îi cădea acum de-a 
dreptul lui Urlieșu, ca un măr copt. Totuşi, nu putea să 
se lase pe tînjală. Mai era nevoie de luptă. Trebuia să 
ție la suprafaţă, la vedere, numele protejatului său. 

Și, de bucurie, sufletul i se umflă ca un cimpoi. Da, 
Urlieşu era, la urma urmei, un copil pe care-l ducea el 
cum voia. 

— Şi ce se face acum cu averea ? 

„__ Femeia își înfundase şi mai tare capul în pernă. Își 
întinsese gitul, leneș, să se vadă rotunjimea dintre coar- 
dele întinse ale mușchilor. Dar Leluţ privea cu ochii în 
tavan și nu răspunse. 

ză Se întoarce acum toată la soră-sa, răspunse ea sin- 
gură, cu mare obidă. 

„— La Marga Glogoveanu... şi adăugă dispreţuitor, la 
ciocoi... 

— Se pare că ea a dăruit averea unui institut de cer- 
cetări. 

— La ciocoi... repetă Leluţ. 

Alice se zgribuli toată lingă el. li plăcea să se agite, 
să ceară parcă ajutor și ocortire. 

„—.O trăsnită. După cit se pare, și ea e nebună după 
ştiinţă şi călătorii. Fasonate de acestea, care te sfidează 
cu cartea şi călătoriile. 

— Detractați... 


A Altă poză. Fata îşi întinse tot trupul, din cap pînă-n 
picioare, îşi scoase amîndouă mîinile de sub plapumă şi 
le. puse sub cap, în mișcarea aceasta dezvelindu-şi sî- 
nii. Pieptul ei ritma parfum, din ondulările delicate ale 
sînilor şi ondularea tremurată a dantelei. Dar gîndul lui 
Leluţ era numai la Urlieşu. Nici partea erotică n-o re- 
zolvase. Toate aceste întîmplări senzaţionale îl făcu- 
seră s-o neglijeze pe Ioana Stamatu. S-o ştie în patul 
lui Urlieşu şi numai apoi să fie mulțumit. 

— Și ce înmormiîntare ciudată... 
— Ai fost la cimitir ? 

— Nu. Mi-a povestit Leonin, informat şi el de la 
Manoil. 

Leluţ strînse din sprincene, să nu i se vadă turbu- 
rarea şi ochii lui priveau otrăviţi. Ce îngîmfare! Cor- 
nelia Toporaș, la fel cu iubitul ei : nimeni la înmormin- 
tare... O rugăciune spusă de părintele Manoil, şi, apoi, 
pămîntul deasupra. 

— Ăştia doi au fost niște scîrboşi. 

Dar în sufletul său se făcu o despicătură de lumină. 
Parcă vedea cortegiul mortuar, atît de simplu și atit de 
impresionant. Un preot, un tată... Și prin minte îi să- 
getă o întrebare. De ce?... Întrebarea prindea consis- 
tență parcă. Moartea Corneliei Toporaş avea un sens: 
Freud. Dar a lui Magheru ? De ce se omorise el? Banala 
datorie față de Franţa era o explicaţie perimată. Nici te- 
meiul freudian nu-l mulțumea. Orgoliul, da... 

Acu, în oboseala şi sila de după dragoste, nimic nu-l 
mulțumea. Post stuprum animal tristae... Sint unele îm- 
prejurări în care sufletul creează. Își prinse gindul ca în 
gheare. Ce vorbă era asta ? Cînd sufletul creează... Ca şi 
cum sufletul ar crea de capul lui. Sufletul creează prin 
porunca ce-i vine de la creier, de la rațiune, pe baza 
proviziilor adunate de spiritul de observaţie. Dar şi acum 
o altă contrazicere. După Freud procesul creaţiunii este 
inconştient. 

Simţi o gidilitură pe gît. Ce senzaţie neplăcută, ca şi 
cum i-ar fi alergat o muscă pe piele. Era părul fetei. 
Apoi îi simţi palma caldă. Ce greu atîrna! Acum pie- 
lea antebraţului. Dar pielea ei, parfumată şi atit de moale, 
de data aceasta îi părea străină. 

— Iubitul meu... 

Leluţ se ridică anevoie din pat. Sila de adineaori ca- 
borise ca o greutate prin muşchi şi încheieturi. Și o do- 
rinţă să fie departe, să se simtă singur şi liber... Post 
stuprum animal tristae... dar numai la mascul. Femeile sint 
nesățioase. Iat-o pe Alice, parcă nici n-ar fi fost docto- 
riță, parcă n-ar şti că-n toate funcțiunile este o limită 
fiziologică peste care nu poţi trece. Vorba lui Mavru: 
Nu-i risipă de muniții... El nu-și putea bate joc de trupul 
lui. 

— Ce e, iubitule ? 

— Trebuie să plec. 

Fata se zgribuli la loc, sub plapumă, în pat. Nu in- 

drăznea să-l contrazică. Îl vedea îngindurat, îmbrăcîn- 
du-se cu greutate, și îi era cam frică. Leluţ avea ceva 
fioros în privire cînd era cu gîndul la lucrările lui. Cel 
mai nimerit era atunci să trăncănească vrute şi nevrute. 
Pină la urmă, ochii lui de plumb se mai muiau, deveneau 
mai blajini. Dar Leluţ nici nu lua seama la ea. Avea o 
singură dorinţă : să plece, să se simtă liber şi singur. 
F Cind se duse la oglindă să-și aranjeze părul, Alice avu 
în faţă-i umerii lui largi de salahor şi gitul puternic, cu 
două vine musculare ca două pulpe. Atunci, uitînd de 
orice sfială. îi sări ca o pisică în spinare şi-l prinse cu 
mîinile de după git. El ar fi vrut să se întindă odată şi s-o 
zvîrle la pămint, dar se reţinu. În oglindă, îi văzu că- 
maşa lungă de olandă și fără nici o legătură îşi aminti de 
cearșaful care acoperea trupul Corneliei Toporaş. 

s e Leonin era trist. Alături de Tomaziu, care 
prezida, îl asculta pe Leluţ prezentind în numele lui Ur- 
lieşu si al său un embrion uman în prima lună. Toți cei 
din sală ştiau de unde venea acest embrion deşi Leluţ 
păstrase, după protocol, discreția necesară. Tocmai de 
aceea era interesant să priveşti chipurile ascultătorilor. 
Unele erau ghemuite, altele, lăbărțate ; cele mai multe 
— interesate, privind mirate ; iar, pe alocuri, se i 
ușoare zîmbete în ochi. pace 

Cită deşărtăciune ! Sufletul lui Leonin era îndurerat. 
Imaginea Corneliei Toporaş stăruia în amintirea lui, așa 
ae E ae pe pau mortuar, acoperită cu cearșaful și 

l chetul qe viorele uscate aruncat deasupra. Parcă 

simțea vinovat. a e fă 
i Vinovat ? Absurd. Poate numai îndurerat. Deşărtă- 
sar ia ! În ce se transformase un suflet, un nume, un 
rup... într-o comunicare științifică. Şi gîndul pu- 
nea stăpînire pe el. ; a A aa 
Întoarse capul spre fereastra largă cît o vitrină, aco- 
perită aproape complet de o perdea gălbuie, pe laturile 
căreia se vedeau, prin ploaie, umbrele pietonilor trecînd 

încolo şi încoace. Apoi își întoarse -atenția iar la ședință. 
Mult auditor, adunat de Leluţ, ca să-i asculte comuni- 
carea. Voise să plece de mai multe ori, să nu mai stea aici, 
lîngă aceşti oameni atît de cunoscuţi şi, totuşi, azi, atît de 
străini. Îl privea pe Bratu, pe Iancu, pe Podariu, pe Ma- 
vru şi pe toţi ceilalţi. Era de faţă chiar și filosoful Blida- 
riu. Cu toţii erau prieteni, dar pe nici unul nu-l cunoștea. 
Groaznic. Prin urmare, n-avea nici nu prieten. Iată și pe 
părintele Manoil. Ce căuta popa la profanarea aceasta ? 

Prin despicătura perdelei, un chip de femeie căta cu- 
rios înăuntru. Vreo prostituată, atrasă de mulțimea băr- 
baţilor. | 

În sfîrşit, Leluţ termină comunicarea. Lungă, cu mult 
istoric şi multe amănunte, demonstrată cu planșe şi de- 
sene artistice, executate de el însuşi. În vorba lui, se sim- 
tea o umflare, o ridicare de ton. Vezi, devenise om de şti- 
inţă, intrase în panteonul universal. 

La terminarea comunicării, Tomaziu întrebă, după 
protocol, dacă vrea cineva să ia cuvîntul. Tăcere generală. 
Leluţ zimbi cu superioritate. Cine să se încumete să vor- 
bească, după o aşa comunicare, de academie, de străină- 
tate ? Apoi, Tomaziu, aplicînd din nou protocolul, îi fe- 
licită pe autori arătind importanța comunicării și marea 
ei originalitate. 

Prea mare infamie! Leonin simţea cum i se răcesc 
obrajii şi numai timplele îi ardeau. Întoarse iar privirea 
către fereastră. Acelaşi chip de femeie. Își turtise frun- 
tea şi bereta de geamul ud, parcă să-și răcorească obra- 
jii. Chipul începea să se desluşească. Nasul cîrn, ochii traşi 
spre timple... Mîndra ! Mindra dădea tircoale studenţilor 
medicinişti. 

Veni acum la rînd Bratu, cu comunicarea unui chist 
ovarian torsionat. Leluţ îi făcu cu ochiul lui Leonin, adică : 
ce banalitate... Apoi se prefăcu a asculta cu seriozitate. 
Superioritatea lui era zdrobitoare și el jubila. 

În marea sală a Societăţii, cu pereţii ghiftuiţi de cărți 
și cu atîta lume, Leonin nu-și găsea loc. O înfricare față de 
cărţile înşirate tixit în multele rafturi, şi o sfială faţă de 
acei oameni cunoscuţi după nume, dar atît de străini. Su- 
fletul lui era în deficit, nu lumea din afară. 

Din nou, chipul femeii la pîndă. Parcă-l chema. Era 
ea, Mindra... Nici o îndoială. Aproape automat, se ridică 
de la locul lui. Nu se prea făcea așa ceva în plină şe- 

dință. Dar imboldul trupului nu-i dădea pace, trebuie s-o 
găsească, Ca să ajungă în vestiar, trebuia să traverseze 
sala de şedinţă chiar pe lingă scaunul lui Leluţ. 

— Pleci ? îl întrebă acesta în şoaptă. Ai dreptate. Nu- 
mai banalități... şi apoi îi spuse : Vino la Carpaţi să luăm 
un pahar de bere. 

Leonin răspunse ceva neînțeles în timp ce-și încheia 
şoșonii. O singură dorinţă : s-o întilnească pe Mindra, să 
meargă împreună. Dar în stradă, altă belea. Bulbuc ! Bul- 
buc pindea... Pîndea și el ca și Mindra. Ca niciodată de 
afectuos, îl luă de braţ. 

— Întîmplător, am trecut pe la Societate. Atita vreme 
cît va mai fi canalia asta de Leluţ, nu mă vedeţi la nici 
o ședință. 

Leonin ar fi vrut să scape de nedoritele lui dovezi de 
dragoste. Ochii lui căutau după Mindra. Dar unde s-o gă- 
sească în bulevardul plin de lume fără astimpăr. 

— Nu trebuie să-l lași pe Leluţ să-şi facă de cap... 
îl admonestă Bulbuc amical. Ai să-ți muști buzele. 

Leonin era cu ochii pe celălalt trotuar. Ninsoarea 
umedă încetase și reclamele cinematografelor și ale bom- 
bonăriilor luminau chipurile trecătorilor, ca ziua. Bărbaţii 
se plimbau alene și întorceau priviri leneșe după femeile 
fericite să se agite, să se afișeze la luminile multicolore 
ale bulevardului, ca pe scena unui musichol. Se vedeau şi 
prostituatele, ușor de recunoscut după rochiile scurte pînă 
la genunchi şi după pălăriile prea împodobite. 

— Prea l-aţi felicitat, prea l-aţi pus în legătură. Autor, 
descoperitor... 

Leonin se uita mirat la Bulbuc. 

— Ai fost înăuntru ? 

— Da, am stat ascuns în vestiar şi n-am plecat decît 
după terminarea comediei. 

În urma lor, se auzea glasul lui Leluţ. Şedinţa se ter- 
minase și băieţii se duceau la bere. Împins de Bulbuc, Le- 
onin trecu drumul și amîndoi se pierdură în mulțime, îna- 
inte ca șuvoiul studenţilor să fi ieșit pe ușa Societăţii. 

— Vii şi tu la berărie ? 

— Eu, alături de Leluţ... se miră Bulbuc. Faţă-n față, 
da..., dar la parchet sau la procuror, Cu şnapanul acesta... 
și se separară, 

Leonin o luă grăbit spre Brezoianu şi intrarea Zalomit. 
Acolo, pe întuneric, era locul de pîndă al prostituatelor. 

ipuri te urîte, deşăn- 
ic. Tot chipuri necunoscute, Fete 1 A 
a arii duhnind, în aerul iri ȘI me A oa 
in, vi ost şi rufărie transpirată. Aceast: po i 
A A Je proastă calitate îi calmă ER sd 
tică. El avea lipsă de vorbe, vin şi voie bună. ir. st, 
mul înapoi, spre Carpaţi. Intră din nou în lume. 
Bulbuc şi paraponul din timpul şedinţei. 
Cind ajunse la Carpaţi, Leluţ tocmai povestea. | 
— Ştiţi de la cine era embrionul ? Şi fără să aştepte 
răspuns : De la Cornelia Toporaș. | , 
asta nu mai interesează pe nimeni. i f AN 
Ai: m-ar pasiona pe mine studiul pista SI 
— spuse Blidariu, tăind o bucată groasă de debreţin. Aș 
vrea să ştiu... 
iz ci inertă și cînd 
— Cîtă vreme este embrionul o masă inertă ş 
începe viaţa. A 
S Mai interesant este, spuse popa Manoil, să ştii 
cînd începe sufletul. : 
Blidariu rînji cu satisfacţie. . j 3 
— Sufletul, părinte ?... şi căta cu ochi lacomi i bus 
cata de cîrnat unsuros, tăvălită din plin prin fasole: 
făcăluită, cu miros tare de usturoi. / ) / F 
Ca de obicei, Manoil dezlănțui o discuție a 
Leonin asculta cu amîndouă urechile. pase ani 
îndit încă, i se încrestă în minte. ȘI, pe m 
ceilalți discutau, gîndul lui lua consistență şi se trezi 
vorbind : i 
— Sufletul se degajează din viață... el e altceva decît 
materia. La animale, nu e decît viața... $ KAMAN. 
— Eşti de părerea lui Descartes = făcu Blidariu, de: 
nic, căci de multă vreme luase obiceiul să-l batjocoreasc 
Descartes. 
5 — Habar n-am de teoria lui Descartes. Dar sufletul 
există, ştiu că există... îl simt. 
Între acestea, sosi şi Mavru. 
— Mă, care din voi are cîrlig la Mîndra ? 
— Mîndra ?... și Manoil se sperie parcă. X} Da 
— Mindra, popo... Mi se pare că ea ţi-a stricat virgi- 
nitatea. 

Lui Manoil îi pieri glasul. Dar nici Leonin nu mai avea 
chef s-o ia pe urma fetei. Prin prezenţa lui Mavru, nu- 
maidecît reveni veselia şi buna dispoziție. 

— Mă Leonin, de ce nu-mi daţi şi mie cuvîntul în şe- 
dinţă ? 

Îl întreba pe Leonin, ca autoritate prezidenţială. Le- 
luţ îl fulgeră din priviri. Toate îndrăznelile au o limită. 
Se simţea atins în prestigiul lui de viitor președinte. 

— Şi ce-ai fi vrut să spui ? 

Mavru închise un ochi pungășește. 

— Ce-aș fi vrut să spun ? lată... Și începu să cînte: 

„Elle est morte, Adèle, 

De la mortadelle... 

Pour avoir bouffé trop... 
Des saucissons trop gros“... 

Tragedia Corneliei Toporaș şi a lui Ma- 
gheru influenţase firea de cocotă sentimentală a lui 
Leonin. Devenise apatic, morocănos, leneș, lipsea de la 
şedinţele Societăţii ; întrunirile publice pentru intrarea 
în acţiune, din ce în ce mai agitate și mai pătimașe, nu-l 
mai interesau ; uitase parcă și de vechea lui dușmănie 
împotriva lui Tomaziu. 

Trecuse vara, începuseră cursurile. Venea acum rîn- 
dul marilor lovituri : catedra lui Urlieșu, doborirea lui 
Tomaziu, intrarea în acţiune. Timpurile erau pline de 
măreție, iar Leonin se fleşcăise și-i sta plăcinta pe gru- 
maz ca o cataplasmă. Trebuia să-i zgilţiie rărunchii în el 
şi să-l facă om. Greu de găsit un paravan mai decorativ, 
o slugă mai supusă pentru planurile lui tăinuite. Senti- 
mental ca o cocotă. Bună comparaţie, nimerită și mai 
ales nouă. Dar mai mult, Leonin se dovedea minunat 
indicator al sensibilităţii colective. Adevărat ac mano- 
metric. 

Leluţ mergea grăbit prin aburul alburiu al ceţii, căl- 
cînd, fără să se ferească, prin băltoace şi noroi. Îl gonea 
mai mult năvala imboldurilor întunecate decît dorinţa 
întilnirii cu Leonin. Deodată, înaintea lui plesniră becu- 
rile electrice şi el se trezi plin de uimire, ca și cum pen- 
tru prima dată în viaţă ar fi surprins irumperea luminii. 
Pe întinderea șoselei Ștefan cel Mare, baloanele suspen- 
date în aer se urmăreau în zig-zag ca roiuri de lumină 
între draperii de abur. Cerul era acoperit, casele alun- 
gate în întuneric. Pe lingă el, treceau oameni învăluiţi 
în umbră ; se auzea trapul ţăcănit al unui cal. Sfirşit de 
octombrie. 7 

De aici, de la periferia orașului, putea dibui aro- 
mele şi efluviile cîmpului nu prea îndepărtat. Îl mul- 
țumea mirosul aspru de pămînt gol; îl odihnea aerul 
curăţit de ploile reci; era parcă în aşteptarea iernii cu 
bucuriile ei copilărești. Crăciun, vacanţă... 

Dar să se întoarcă la obiect. Trebuia să deștepte pe 
nătăflețul de Leonin la vlaga de lipsă clipei. Să-l facă 
tare, dar nu și viguros ; rezistent, dar maleabil, ac indi- 
cator care să se frîngă după folosire. 

Învăţase ceva de la cele două poete, de la Ioana și 
de la Lia, învățase să imagineze. Moartea e o tristă rea- 
litate, chiar cînd lovește un om ca Magheru. Dar o jumă- 
tate de an pentru consolare e destul şi pentru o babă de 
la mahala, necum pentru un medic. Ce Dumnezeu ! Doar 
erau obișnuiți cu moartea. Avea să-l mustre. Nu se putea 
lăsa doborit, el, om tînăr, cu mari perspective. Îl aștep- 
tau examene strălucite, concursuri în care lupta e pe 
viață şi pe moarte. La urmă, să-l întărite. Uitase el oare 
de 'Tomaziu ? 

În ceața, care acum se strînsese şi mai tare, pavilioa- 
nele înalte ale spitalului, cu luminile ghemuite pe dife- 
rite etaje, păreau vapoare uriaşe în depărtările mării. 
Şi pomii stăteau înmărmuriţi sub giulgiul sur al ceții. 
Bună seară pentru taină. 

În pavilionul internilor, îl întîmpinară sunetele pia- 
nului și asta îl necăji. Poftim, ce +vajnice gînduri la el, 
şi ce minte la Leonin ! Ce limbuţie stăruia în degetele 
nătăflețului ? Fierbea firea în el de necaz, cînd la gîndul 
lui bun nu se lovea la celălalt un gînd pe potrivă. 

Ajuns la ușă, își șterse picurii de abur înghețaţi de pe 
față și bărbie, bătu de cîteva ori și, fiindcă nimeni nu 
răspunse, deschise ușa violent. În prag, rămase însă în- 
cremenit. Leonin era la pian și lîngă el o doamnă. Intra- 
rea lui întrerupse muzica. Leonin se ridică. 

— Bine-ai venit, Leluţ. Uite, să te prezint mamei 
mele. i 

Leluţ nu îndrăznea să se miște. Surpriza îi întărise 
parcă și sîngele în vine. 

— Mă bucur, domnule Leluţ. Mi-a vorbit mult Gaby 
despre dumneata. 

Leluţ ar fi vrut să răspundă ceva, dar nu izbuti decît 
să îngine : 

— Continuaţi, vă rog... Eu ascult. 

— Ascultaţi concertul de Vivaldi, pentru două clave- 
CĂ Gina artiştii își reluară cîntecul, Leluţ se aşeză pe 
divan. Uitase proiectul pentru care venise. Fenai 
aceasta îl tulburase adînc. Era atit de frumoasă ! Fru- 
moasă ca vraja lunii. Chipul ei parcă se tot îndepărta, 
iar el pe urma lui, acolo unde stăruiesc_ pomii i IV 
în ceață. Deodată avu impresia că va plinge. Nu s-ar fi 
ruşinat să îngenuncheze la picioarele ei, ca Leonin la pi- 
cioarele statuii sfinte şi să se lase dus în extaz. Frumu- 
seţea femeii acesteia îl transformase. Cu capul în mâini. 
el asculta și simţea lacrimile în palme. 


2 


Parcă într-adevăr fusese vrăjit, ga uitase 
toate socotelile lui. Nu-l mai interesa Tomaziu, 
pia păsa de catedra lui Urlieșu, își bătea joc de 
dragostea maestrului pentru Ioana Stamatu, şi nu mai 
avea nici timp și nici răgaz pentru preocupările lui stins 
țifice menite să culmineze într-o teză epocală. Era gata 
să renunțe la Alice, n-ar fi percupețit nici pe Lia, şi ar 
fi fost în stare să uite pe Bulbuc. Își vedea destinul frînt 
în două ca sabia unui dezertor, dar puţin îi păsa. Un 
singur gînd îi stătea turnat din creștet pînă-n tălpi : s-o 
revadă şi s-o asculte cîntind la pian. Să stea pe scaun 
în fața ei, s-o privească numai, şi să viseze. Să aibă în- 
găduința s-o mîngiie, să-și treacă mina prin „părul ei, 
ușor, lin și duios, fără nici un gînd urit, fără nici un 
imbold trupesc. j > 
Şi, în timp ce paşii îl duceau către spitalul Colentina, 
căta fericit asupra celor douăzeci şi patru de ore spinzu- 
rate, ca ghirlanda de flori, între întîlnirea de ieri şi cea 
de azi, ca între pămîntul sur și cerul de azur. Acum se 
ducea la ea, s-o găsească la pian, să-i privească trupul 
în ușoară clătinare de trestie, să-i pipăie, cu ochii, muş- 
chii ondulînd ca valurile de-a lungul antebraţului. Cîtă 
frumusețe, cîtă încîntare ! Îl ajungeau vorbele lui ir 
taţiu. Acum numai prindea frumuseţea trupului dincolo 
de anatomie. Întrevedea nădejdi în suiletul său tulburat, 
cum adulmeci miresmele primăverii pe sub zăpada în- 
cropită. i 

Să se așeze pe divan şi să asculte muzica divină. De 
dragul ei să nu mai iubească pe Urlieșu şi să iubească 
pe Bulbuc. Nici nu îndrăznea să-şi precizeze gîndurile. 
Erau atît de frumoase în estomparea lor. Și cît luptase 
el din răsputeri, mobilizase toate forţele raţiunii, ca să 
se rupă de vrajă. Pentru a nu știu cîta oară lua argu- 
mentaţia de la început. Fiind mama lui Leonin ar fi 
putut să-i fie și lui mamă. Să se fi măritat, ca pe vre- 
muri, la șaisprezece ani, și tot avea acum mai bine de 
patruzeci. Ce putea el nădăjdui de la o femeie de peste 
patruzeci de ani? Și în acea clipă îi era necaz pe cei 
douăzeci și șase de ani ai lui. Orice argument era însă 
de prisos. Trebuia s-o vadă. Nu mai era vorba de trupul 
ei, ca la Alice; îl îmboldea un simțămînt nou. 

Leluţ alerga nebun. Nu găsise tramvaiul şi, fără răb- 
dare, nu așteptase vreo trăsură sau vreun taxi. S-a vadă 
cit mai repede. S-o mai asculte o dată la pian, să-i audă 
vocea, să-i privească zimbetul. Ce absurditate ! Cum să 
îndrăznească să se apropie de ea, de o femeie de patru- 
zeci de ani ? Dar lui nu-i mai păsa de nimic, uitase de 
tot. Și ce departe mai era spitalul Colentina. 

Deşi nu e ceaţă, aerul e greu și-i stă împotrivă. Își 
şterse sudoarea de pe frunte. Poate că osteneala şi grija 
i-or fi deformat şi trăsăturile feţei. Iată o trăsură goală. 
Birjarul nici nu așteaptă semnul lui, strunește caii și cu 
biciul îl salută, îmbiindu-l. Dar el se mai gîndeşte. Pînă 
la spital să mai fie vreo trei sute de metri. Nu face. 
Grozav s-a scumpit tariful birjelor. Apoi priveşte cu un 
ochi îndrăcit în adîncul sufletului, potrivit tehnicii freu- 
diene. Ce cruntă patimă şi zgîrcenia. În clipa aceasta 
de dragoste sublimă, bătrînul Leluţ se răzbuna drăcește. 
Pe cît era tatăl de risipitor, pe atit era fiul de econoni... 

lată-se, în sfîrşit, ajuns. Trecu pe lîngă portar, fără 
să-i spuie nici o vorbă. Se temea. Alergă prin curtea 
spitalului cu aceeași teamă în suflet. Aproape de pavilio- 
nul internilor, își subție urechea, doar să audă sunetul 
pianului. Zadarnic. Se uită la ceas. Șase şi douăzeci și 
patru de minute. Ca și în ajun. Același gînd îi împunse 
virful inimii. Dacă nu-i acasă? Intră în pavilion. Bătu 
în uşă cu inima strinsă. Nici un răspuns. Auzi numai 
infirmiera de la pavilion. 

— Domnişorul Leonin nu-i acasă ? 
— Nu. A plecat adineaori la mama dumnealui. 

ii î t. Dacă ar 
i i Leluţ se porni în plins tremurat. 1 na 
fi ar i Pa a PEN Ah, blestemată zgîrcenie ! 
— Vreau să scriu un bilet... 
— Poftiți înăuntru. ? g ` 
seta sa lui Leonin şi se așeză pe divan. Stătu 


i i i i facă atmosfera. Ve- 
ipă şi apoi aprinse lumina, să re e 
ip, mb pei întinse pe pian şi aaa anteb Aaa 
ondulînd în valuri. Îşi lăsă capul în miini. Ar 
plîngă. dar nu reuşea. 

Înainte de a pleca de acasă, Eeh t ka 
î i e. AV 
ă lui Leonin să-l aștepte între șase și șapte. 4 l S- 
SONETA La gîndul acesta, îşi aie, ar a E 
creier. Era singurul semn care-l lega samen a opi 
încolo parcă toată simţirea i se înălțase peste s ; 
se mai recunoștea. $ 
Afară, frig aspru. Căzut la început de pag 2 ana 
tea pomii şi lega lujerii iii poa pa : E 
k i a 
sufletul lui Leluţ cobora o duioasă ! Siene va 
i î lcuri de ciori. se g 
adiere. În văzduh, se avîntau pî A w 
i şi nu se 
dea la florile albe, care nu se mur editie E 
ă de praf şi ploaie. Crengile pomi 
usa ta aeg unele ma maae ga ERTE 
ai la vedere. El ar fi vrut s i) $ 
ee bun... şi totul numai de dragul femeii aan 
În curtea spitalului, da re ape parenn iai ae 
i l ochilor! Și îș r 
cu platină. Ce paradox al « e art age iai Ar 
de Eustațiu. Da, era platina amurg migrat eta 
tă, poleind pomii. De data aceasta : 
ee ST nisi ale amurgului se agățau e zi mari 
de umbră pe pomi, pe pavilioane şi pe pămin j 
Dorea să audă muzica în pavilionul eg ji d 
i ă imic. Bătu la uşă. 
auzise data trecută. Dar nimic. A ji p 
î i la Leonin. Ar fi vru 
un rîs vesel. Era Alice. Alice ] pri s n 
i șească pe 
întrebe numai unde e ea şi să se ii pie erp 
tind. Sau să-l înfrunte brutal : lu p i 
sens prostule, imbecilule. Iar Alicei ; Du-te dracului, 


E Ce e, Leluț ? Ce grabă te aduce? 

j Leluţ se: simţi obosit dintr-o dată. Unde era atmosferă 
din cealaltă zi, atmosfera singurelor lui clipe de odihnă ? 
Cum. îl mai ura pe nătăflețul de Leonin, cum o mai ura 
pe gisca de Alice ! Aceştia doi se potriveau de minune. 
Nici un sentiment de gelozie, că-şi găsea iubita la Leonin 
în cameră. Ducă-se dracului, în patul lui Leonin. Nici că 
se putea o soluţie mai fericită. 

T Multe salutări din partea mamei... şi continua să 
pregătească ceaiul. 

Alice îl privea cu ochi zîmbitori și plini i i 
Dar gindul lui Leluţ era departe. ci Se Apele 

— Mama a plecat de vreo jumătate de oră. 

Cu ce glas indiferent spunea asta, tîmpitul. Și Alice, 
care-i zimbea galeș. S-o duci imediat la „pod“, într-atit 
era de vulgară. N 

Leluț se trînti pe canapea, la locul lui din ziua trecută. 
Poate că sufletul său va repeta cu ochii, cu auzul, cu 
mintea, minunata sărbătoare tainică de atunci. Poate îi 
va auzi din nou glasul de cristal; poate îi va vedea iar 
braţele, din care ondulau lungile valuri ale mușchilor ; 
poate că va fi iar fascinat de culoarea de cer a ochilor, 
care duceau în lumina lor mai multă poezie decît toate 
'poeziile lumii. 

Îşi dădea oare seama, nătăflețul de Leonin, ce co- 
moară era în mama lui ? Și gîndea, cu durere, că obirsia 
nătăfleţului era în comoara aceasta... 

— Ce vrei, Leluţ ? 

— Aş vrea să-mi cînţi ceva... 

Leonin se întoarse mirat. Ce neașteptată dorință. 

— Pentru asta ai venit ? 

— Da. 


Leonin împărţi ceştile de ceai şi apoi se aşeză la pian. 
Alice. voi să schimbe locul, să se mute lingă Leluţ, dar 
acesta îi făcu semn să rămînă unde era. Îl deranja. Ar 
fi vrut să aibă ochii lui Eustațiu, s-o vadă numai în 
adevărul ei, în adevărul care-i este dincolo de chip, din- 
colo de trup. Și nu simţea cum se contrazice și nici că-și 
dezminte judecata din trecut. O simțea aievea. Trecea 
binişor cu mîna pe rochia de catifea, apoi pe epiderma 
mată şi atît moale. Dar părul bogat și mătăsos, în care 
să-ţi ascunzi sufletul odată cu degetele! Nu se minţea. 
Numai acum se găsea în miezul adevărului. 

| .— O, Gaby, făcu Alice, zi ceva mai vesel. Adormim 
aici. + 

Un fior dureros străbătu pe. Leluţ prin brațe şi tîm- 
ple. Ce proastă! Cum de nu pricepea muzica asta ? 

Leonin începu un vals de Strauss. Vraja pierise. Leluţ 
prinse să se înduioșeze de soarta lui. Se simțea un ne- 
dreptăţit. Toate îi merseseră în plin, tot îi izbutise, dar cu 
cîtă trudă, cu cîtă luptă ! Ar fi vrut să-i cadă şi lui o dată 
un dar de odihnă, să primească fără să ceară, să obţină 
fără să caute. Ce-ar fi fost ca mama lui Leonin să-l fi în- 
drăgit ? Închise ochii. O dulce moleşeală i se infiltră prin 
trup. Ce bine e să te poţi odihni... 
Odată curăţit de pirjolul smintelii și avînd 
îngăduinţa să judece cu trezire, Leluţ își dădea seama că 
trecuse pe lingă o mare primejdie. Poate de la întim- 
plarea cu Miîndra, vicleşugul soartei nu-l pîndise mai 
de aproape decit în prosteasca dragoste pentru mama lui 
Leonin, trăită și săvîrşită, din mare noroc, numai în taina 
sufletului, său. Poate nicicînd viitorul său nu fusese atit 
de periclitat. Așa-l certa mintea sănătoasă, așa-l sfătuia 
gîndul lui Soloman, cu toate că frumoasa icoană continua 
să stăruiască în adiîncul sufletului său. Mintea-i scăpa 
razna dar judecata o întorcea din drum și o încresta cu 
fier roşu. Și totuși simţirea i se prelungea într-o dulce 
beţie. Un om chibzuit ştie să socotească şi să aleagă. 
Acum, că pericolul trecuse, putea să înşire la precizie 
toate eventualitățile. Prima, să-şi piardă capul, să-și uite 
de el și să-și nesocotească planurile. şi ambițiile. A doua. 
să se facă de ris cu o femeie care putea să-i fie mamă. 
A treia, femeia să reziste cîtăva vreme, ca apoi să dez- 
lănțuiască una din acele patimi nebune, obşinuite la fe- 
meile trecute de patruzeci de ani. A patra, să-și trădeze 
concepţia materialistă, să devină tributarul spiritului și, 
cînd lumea i-ar fi fost mai dragă, să se trezească înge- 
nunchind la sfintul Anton ca Leonin, sau făcînd mătănii 
ca Orman. 

Zadarnic îl amenința judecata cinstită cu toate temeiu- 
rile posibile. O clipă să-şi slăbească frina atenţiei, se și 

32 — Chinuiţii nemuririi 


pornea strigarea adorării. Se trezea în camera lui Leonin, 


pe divan, ascultind o muzică dumnezeiască. Se vedea pe 
aleile grădinii, vrăjit de vorba ei... sau, în genunchi, 
implorind cu miinile împreunate, la icoana sfintă, la 
icoana ei. Blestemată imagine. Cum i se prinsese de su- 
flet. Mai bine-zis, i se agățase de inconştient. 
Iată de unde venea dezlegarea, de la psihanaliză. 

„Trei zile durase înfiorarea lui. Și iată că azi gîndurile 
și socotelile îi erau răvășite şi aruncate în cele depăr- 
tări. Avea impresia că trebuia s-o ia de la început. Ce 
putea face o femeie, chiar dacă era în preajma meno- 
pauzei. În mintea lui Leluţ, plesni gindul potrivit, care 
avea să curețe pentru totdeauna sufletul tulburat. O fe- 
meie la menopauză are tulburări care repercutează fizio 
și psihic. Şi începu a dezgoli icoana de acum cîteva zile, 


ca s-o cerceteze amănunţit, cum examinezi o femeie pe 
masa ginecologică. 

Ş Sala de pansament părea goală fără Cor- 
nelia Toporaș, cu nelipsitul ei buchet de violete prins în 
cheutoarea halatului. Acum, un aer pustiit şi trist plutea 
în vasta încăpere plină de bolnavi, unde Leluţ, Podariu 
și birt pansau. : 

„Leonin, intrind, rămase cîtva timp rezem: 
tăi a alunecă spre locul ei. Daca să r ii 

arnic şi de prost gust, își tocmi un ă i 

dînd bună ziua Sor 4 față. să are 2 to ae 
— Pentru tine am venit, Leluţ. 

s Leluţ ridică asupra-i nişte ochi reci. Îl inoportuna. Să 

vie aici numai cînd îl va chema. 
— Hai cu mine. Ceva grav... 


Leluţ căuta să cerceteze cu multă atenţie incizia unui 
flegmon, parcă încetinise chiar lucrul. Cu o pensă lungă 
desprindea buzele plăgii, care, lipite pe alocuri, împie- 
dicau drenarea. Și în timp ce bolnavul, cu opinteli şi cu 
scremete, se căznea să-și stăpinească durerea, el sco- 
tocea în sus, către subsuară, şi în jos, către cot, cuibu- 
rile ascunse de puroi. Pe urmă, făcu o spălătură cu creo- 
lină, plimbînd canula irigatorului prin toate scorburile 

'dintre muşchii terciuiţi. Un miros tare de antiseptic şi 
puroi se ridica în atmosfera opacă de gaz, abur și răsuflu 
de om transpirat. 

Leonin privea ginditor la toată migala asta. La Tuto- 
veanu, pansamentele septice le făceau externii. De ce s-o 
fi încăpăținîind Leluţ! Lua compresele din cutia sterili- 
zată, le ţinea puţin deasupra plăgii, parcă să le drămu- 
iască locul, şi apoi le dădea drumul peste tuburile din 
plagă, îndreptate ca niște minuscule ţevi de tun. Apoi 
cu aceeași migală desfăcu un sul de vată între două 
pense, fără să-l atingă cu mîna, și-l întinse peste com- 
prese. 

— Lasă pe Simina să tragă fașa. 

Leluţ luă cu pensa o fașă şi agale i-o aruncă Siminei, 
care o prinse din zbor, zvirli pensa în tăviţa neagră şi 
se duse la spălător. 

— A plecat profesorul ? întrebă Leonin. 

— Nici n-a fost. De cîtăva vreme lipseşte. Să știi c-a 
intrat în anul morţii... rise Leluţ. 

— Vino prin curte. la-ţi paltonul, că-i frig. 

— Eu nu mă tem de răceală, sînt ţăran solid... și-și 
împinse pieptul ca să scoată la iveală pectoralii vînjoşi. 
Niciodată nu scăpa prilejul să facă o demonstraţie de 
forță. Ba îşi încorda ceata, ba își contracta bicepșii. 

În fine, se hotări să plece cu Leonin. Dimineaţa era 
friguroasă. Senin, dar îngheţat. Pomii stăteau zgribuliţi 
sub o crustă albă-cafenie; pe jos, un strat subțire de 
zăpadă bătătorită sclipea în bătaia argintie a soarelui. 

— Dragă Leluţ, mă încredinţez ţie ca celui mai bun 
prieten... : 

Vorba lui răspindea aburi în atmosfera rece. 

— Dragă Leluţ, iubesc... 

Vorba abia şoptită îi striga lui Leluţ ca un răcnet. 
Nici nu mai era nevoie să asculte. 

— Şi cred că sînt iubit. 

Mărturisirea lui Leonin îi încerca rău trupul. Trebui 
să-şi răsucească mîinile burghiu, ca epilepticii, ca să-și 
sloboadă pe furiș energia comprimată. 

— Acum, iată ce te rog... 

Cu toată vînjoleala din suflet, trebuia să asculte. 
Poate n-o fi ea. 

— Umblă tot felul de vorbe pe socoteala mea. Chiar 
ea mi-a spus... 

Leluţ parcă aţipise de frig şi uitare de sine. 

— Dar cine e ea ? Pot să ştiu și eu ? 

— Cum? Nu bănuiești ? 

N Căta în ochii frumoşi ai lui Leonin vioiciunea și scli- 
pirea obișnuite, dar ochii lui erau aburiţi. 

— Nu bănuieşti ? 

— Nu. 

— Lia. 

„Leluţ îşi păstră stăpînirea. De și-ar fi dat drumul s-ar 
fi prăbuşit cu Leonin în ţărină, ţărăneşte, cu brațul 
ciocan, să-i zdrobească ţeasta. 

— Vezi tu, Leluţ, în iubire sînt două elemente... unul 
de orgoliu, celălalt de dragoste pură... 

Vorbea ca Magheru. De altfel, plimbarea lor prin 
grădina spitalului era aidoma cu plimbările cenaclului 
de adulaţie reciprocă. 

Lipsea numai celălalt refulat, popa Manoil... 

— Şi cu ce te pot eu ajuta? 

_ — Umblă vorba... Într-adevăr, am fost cum mă știi, 
păcătos şi ușuratic, dar cu Lia e cu totul altceva. E 
ceva pur, dincolo de aventurile obișnuite. 

Cum dibuise Freud neghiobia nătăfleților, care vor- 
beau de „cu totul altceva“ în dragoste. Și cît de bine 
știau materialiștii care e stofa dragostei, și mecaniciștii, 
la ce se reduce mecanismul ei. 

_ — Aş vrea să-i vorbeşti tu. Pe tine are să te asculte. 
Să-i spui că sînt un om cu mari calități, că o dragoste 
ca a mea purifică... 

i Leonin continua să se poarte ca un nătăfleţ. Voia să 
înfăptuiasci ceva deasupra firii, numai vis și poezie 

— Lia e o fată minunată.. 

— Asta-i vorbă de îndrăgostit. 

Leonin ezită puţin, dar amintindu-și poate că e om 
de știință, adică legat de obiectivitate, cedă : 

— Cred că e cam orgolioasă. 

— Da? 

Leonin privi înapoi, parcă să iscodească. În jurul 
lor == nimeni. Prin fundul curții, Podariu trecea la con- 
sultații, cu calota de olandă pe cap şi cu un halat gros. 
de-al spitalului, pe umeri. i 
SE Închipuieşte-ţi că m-a văzut într-o noapte c-o in- 
firmieră, Lelia... Infirmiera aceea. frumoasă. Îţi amintești 
de ea ? A plecat de mult de la noi. 

Leluţ se opri o clipă, căutînd să pătrundă prin chip 
în sufletul celuilalt. 

— Sînt unele femei care-ţi iartă mai degrabă o crimă 
decit să le faci de ris. Și acest „să le faci de ris“ are 
felurite forme. 

Cu vorba lui Leonin, se lăsase liniște împietrită. Își 
auzeau ghetele scîrțiind pe aleea înghețată. Nătăfleţul 
avea dreptate. Bună observaţie. La femeie asta primează 
să n-o faci de ris. 

— Ştii că ai un dușman puternic? 

Pocnise scurt, ca o bătaie de pușcă. 

— Pe 'Tomaziu ? se înfurie Leonin. Îl voi distruge... 

Leluţ îi întinse mina. Semn plin de înţeles. Pricepea, 
îl aproba, îi stătea în ajutor și, în. acelaşi timp, îl con- 
cedia. Distant şi maiestuos. Sistem Buteanu. 

Întorcîndu-se în camera sa, Leluţ îşi judeca gestul. 
Parcă avea un tîlc şi mai mare decît simpla concediere. 
Se integra într-o lege biologică. Da. Maximum de efect, 
cu minimum de efort... 


O 


Sub uşoara fulguire de zăpadă, Lia seîn- 
drepta către el cu buchetul de flori în mînă. Leluţ pri- 
cepu numaidecît că buchetul era de la Tomaziu. Leonin 
n-avea patima florilor. 

— Mă bucur, domnişoară, că ai răspuns invitaţiei 
mele şi nu m-ai dat uitării... şi își aminti de vorba lui 
Leonin : Lia era cam orgolioasă. 

Fata privea cum se împrăştiau alene fulgii de zăpadă, 
acoperind cu un strat subţire de puf alb trotuarul aspru 
de îngheţ. Și parcă florile din mîna ei adunau în juru-i 
grămada de fluturași albi, ca becul luminat, roiul de 
gize. 

— Abia aştept primăvara, să văd mugurii crescînd 
în pomi, răbojul crengilor și plantele agățătoare căţă- 
rîndu-se pe ziduri. Să urmăresc, în noapte, clarul lunii, 
ondulind în cînt de sonată, să simt cerul răpindu-mă 
într-un vis neprecis. 

Leluţ asculta vorba fetei, urmărind strîns reflexul 
de păcură al ochilor ei. Pină-n primăvară mai era iarnă 

lungă, dar vorba ei, de obicei reţinută, căpătase căldură 
şi o pală de roșeaţă se așezase peste roșeaţa aspră a ge- 
rului. Inima lui Leluţ zvicni în mare grabă. De la cine 
i se trăgea oare tulburarea ? De la buchetul din mînă 
sau de la imaginea sonoră a nopții de primăvară ? Cu 
alte cuvinte, de la Tomaziu sau de la Leonin ? 

Au ajuns în parc, Leluţ e pe urma ei, la pîndă. O 
lasă să-şi deșerte conştientul în imagini poetice și în 
vorbe armonioase, ca apoi să surprindă reacţiunea incon- 
ştientului. Acolo stăruiesc adevărurile nesmintite, și tot 
acolo trebuie să lovească el prin surprindere, în incon- 
știentul fără pază și fără apărare. 

— Visul e născut din nuntirea cerului cu pămîntul. 


Dincolo de voalul alb al cerului aşteaptă mireasa credin- 
cioasă... 


Leluţ înștăcă imaginea şi o tălmăci la repezeală. 
Nuntă, pămînt, tărie. Freudism curat. Pămîntul, elemen- 
„ul masculin ; tăria, elementul feminin. 

Glasul Liei devenise mai dulce, mai miîngiietor. 

— Şi ce dureroasă fatalitate obligă visul să ucidă 
pămîntul, ca să poată drăgosti tăria... 

Se stringeau din ce în ce mai mult, sub învăluirea 
cuvintelor alese, temeiurile imboldurilor freudiene. 

— Cunoști complexul lui Oedip, domnişoară ? 

Fata își arătă nemulţumirea de a fi întoarsă din pe- 
regrinările ei, zăvorindu-și sprîncenele şi închizînd ochii. 

— Vreu să spun, legenda lui Oedip... 

Deodată, ca o minune, de dincolo de parc se deschise 
o pirtie subțire. Era covorul desfăşurat înaintea lunii, 
prin perdeaua aburului îngheţat. Asfinţitul juca între 
lumină și întuneric. 

— Frumoasa dumitale imagine — visul care ucide 
pămîntul (tatăl) de dragul tăriei (mama) — nu ştiu de 
ce mi-a amintit de Oedip, atît de cîntat în literatură. 

Chipul fetei se lumină numai la auzul cuvîntului li- 
teratură. Fruntea i se destinse, sprincenele se arcuiră la 
loc, ochii deschişi cătau înveseliți şi cearcăne de lumină 
Vineţie îi înconjurau pleoapele și gura. 

— Ce frumoasă imagine, repetă insistent Leluţ : visul 
care ucide pămîntul... 

Vădit, lauda îi făcea plăcere. E orgolioasă... 

— Această continuă atracţie... 

— Atracţie... notă şi Leluţ. 

— Care se întinde printr-o îmbrăţişare unică, palpi- 
tind frenetic de acelaşi dor, pînă la extazul fm E, 

Leluţ o judeca crunt. Cită pornografie. „Mai mu pr 
în povestirile lui Mavru, eroticul cel mai vulgar de a A 
cundea în minunata viziune a Liei. Fata vorbea din c 
în ce mai avîntat şi, în fiecare imagine, Leluţ găsea un 
i an. 
ge R cer a plesnit o stea. Priveşte cum săge- 

zi opul... A k 
Pae Leluț, steaua care crăpa şi săgeata a ri 
lița erau tilcuirea dorurilor virginale. Pe Ia, g 
de seamă că mina fetei începuse să mingiie florile. 

— Aşa-i că-s tare frumoase ? j i 
Chipul lui, sub rigidă severitate, exprima mare lup 
DE acestea sînt murdărite... şi închise ochii 

parcă să nu le mai vadă, iar chipul îi era înăsprit. 

— Ce spui ? întrebă Lia indignată. i x 

Nu-l credea, fiindcă, prin vorba ei strunită, apăra pe 
Tomaziu. Leluţ susținea scena mimic. Fața lui rii. 
un dezgust maxim, ca şi cum în adincul lui se a iriza 
prin grele cazne. În fine, vorba-i izbucni panta 

— E adevărat că florile sînt de la Tomaziu ? 


— Da. r f 
El se întoarse brusc și aproape poruncitor spuse: 
— Să mergem... parcă peisajul s-ar fi transformat pe 
moment în murdărie şi noroi. r f 
— Dar ce s-a întîmplat ? întrebă Lia cu glas tremu- 
rător. i i 
Palidă şi tulburată, se oprise locului cu fața aspră F 
ochii severi. De fapt apăra pe Tomaziu şi se temea de 
un răspuns precis. ETS A A 
— Florile acestea miros a mocirlă şi a putregai.. 
use el cu glas de cavernă. A R 
z Lia îşi Praid obrazul, colțul gurii tremura ușor şi 
peste apele privirii, pluteau gînduri de spaimă și durere. 
Sub altă formă, tot apărare. j 
— Florile acestea sînt iei pati 4 cu preţul celei ma 
josnice mîrşăvenii, cu banii prostituţiei. Ta N 
E ata își apropie puţin capul şi-şi adinci privirea h 
ochii lui întunecați. Voia să-l iscodească. El rămase ne- 
clintit, suportînd îndrăzneț neîncrederea, ca omul sigur 

de dreptatea lui. Încetul cu încetul, pleoapele fetei 
coborîră şi umbre i se lăsară pe frunte şi în jurul ochilor. 

S= Mai bine să nu mă faci să vorbesc, domnişoară.. 
te-ai dezgusta de oameni pentru totdeauna. 

— Vreau să ştiu... 
A Vorba fetei se întărise cu sunete de gheață și fruntea 
i se strînsese în cute strunite. Dădea dovadă de o energie 
demnă de notat. ; 

— Dovadă aş putea-o face chiar acum, dar mi-e milă 
de dumneata. de curăţenia şi educaţia dumitale. Idea- 


lismul, la o vîrstă așa de fragedă, n-ar trebui să 
porte -astfel de jigniri. ee jr păi 


— Vreau să știu... 


l Aceeaşi îndirjire la Lia, acelaşi joc la Leluţ. Doar 
din priviri revărsa asupra-i, ca din două faruri negre 
potop de lumini întunecate, și, de îndată ce fata voia 
să scape, el o prindea din nou. 

— Te rog... 
— Nu. 

„7 7 Ei bine, voi pleca şi niciodată nu ne vom mai în- 
tilni. Voi rămîne cu ideea c-ai bîrfit. 
p Colțul gurii îi tremura în sacade mărunte, un suris 
îndrăzneț și ironic îi strîngea fața. Energia fetei depășea 
măsura provocării lui. Reuşise să aducă la vedere acel 
orgoliu de care-i vorbise Leonin și care era prielnic pla- 
nului său, deci excesul de energie îl nemulțumea. 

— Vrei să știi neapărat ? 

— Da, 

„— Atunci poftim... şi scoase declaraţia Martei Ma- 
ghiaru. El dorise să ocolească această urită afacere. Iată 
domnişoară, aici, declarația unei prostituate. Mi-a căzut 

întîmplător în mînă. Mi-a fost trimisă de Leonin... 

— Cum, și Leonin ?... 

— Da. 

A o paloare pămîntie îi năpădi obrazul: Pentru o clipă 
îi slăbise orgoliul. Să profite, deci. În jurul lor, se lăsa 
inserarea și în grădină se apriseră lămpile. Leluţ o luă 
binișor de braţ, o trase sub un felinar, citi scrisoarea 
Martei Maghiaru și apoi îi întinse hiîrtia. 

== Priveşte și dumneata, dar. n-o atinge. 

Lia ar fi vrut să spună ceva, dar glasul i.se poticnea 


în git. O mîndrie dispreţuitoare i se desena i i 
izbuti să-și dreagă glasul. i Eisi 


492 


— Să mergem. 

— Domnişoară... o opri Leluţ. . 

— Nimic. Vreau să plec. Uite o trăsură. Opreşte-o, 
te rog... 

- — Lasă-mă să te conduc. 

— Vreu să fiu singură... şi-i dete mîna urcîndu-se 
în trăsură, fără să se mai întoarcă. 

Leluţ plecă ginditor. Dezlănţuise în ea patima orgo- 
liului şi îşi dădea seama că în orgoliu se găseau şi alte 
multe virtualităţi, bune, foarte bune de manevrat. 


x 


Paris vaut une messe... 
Chiar Urlieşu pronunțase cuvintele aces- 
tea, examinînd cu atenție un preparat, la microscop — 
preparat din cele secrete — în timp ce Leluţ îl între- 
ţinea cu alegerea, care trebuia să aibă loc peste cîteva 
zile, cînd consiliul profesoral avea să decidă asupra ca- 
tedrei de patologie generală. Acum puteau merge la 
sigur, totuşi Trăistaru ceruse lui Urlieşu, fără nici un 
ocol, să se înscrie în Asociaţia naţională şi să se dea de 
partea intervenţioniştilor. Astfel, ar fi urmat cunoscutele 
şicane : numirea unui suplinitor, scoaterea catedrei la 
concurs, ba chiar amînarea chestiunii pînă după război. 
Și iată deci pe marele, pe intransigentul Urlieşu făcînd 
concesiuni și încă mărturisindu-le. 
Leluţ se întorcea la el în cameră cu gîndul la vorbele 
acestea. 
Paris vaut une messe... 


Acum avea pe Urlieşu in buzunar, şi totuşi sufletul 
său nu plutea în linişte. Gindirea îi era chinuită şi cris- 
pată. Se întorcea mereu la aceeași obsesie : Lia... Nu se 
lămurea și nu ştia dacă o iubește. Sînt oameni care nu 
au nevoie să lupte, să se străduiască, lor „li se cuvine“. 
Blidariu era un fel de doctrinar al teoriei „mi se cuvine“. 
Iar Bulbuc, beneficiarul ei. Numai el trebuia să lupte 
— mai ales pentru Lia — şi lupta se arăta grea. To- 
maziu şi Leonin erâu încă tari, şi el trebuia să facă apel 
la tot armamentul ofensiv : spirit de observaţie, complex 
de inferioritate, freudism, orgoliu. Orgoliul doborise pe 

Magheru. Dar Dumnezeu, în grija lui pentru oameni, 
n-a lăsat numai un singur fel de moarte. Fiecare ins cu 
propria lui prăbușire. Una era partea lui Tomaziu, alta 
a lui Bulbuc, şi alta a lui Leonin, 

O hohotire de plins cu zdruncin tare și suspine aspre 
îi atrase atenția. Aşa-i în spital: unde te învirteşti, 
numai de plins dai. Ascuns sub scară, Manoil plingea 
cu capul rezemat de perete. Ce dracu o fi avînd şi popa ? 
Pe cine o fi jelind? 

— Ce-i, popo? 

Sclipiri zglobii îi jucau înaintea ochilor. Era cara- 
ghios să plingi. Popa ridică o privire speriată. Citeva 
clipe, lacrimile îl opriră să recunoască pe cel ce-l stri- 
gase. Își şterse ochii, îi întoarse apoi spatele și plecă 
fără nici un cuvînt. Pe cine dracu o fi jelind? Și se 
urcă la el, împăcat cu sine. 


8 


Leluţ se rătăcise prin cartierul întorto- 
cheat de la marginea Bucureştiului. Căuta locuința lui 
Raică. Îi luase urma după adresa din anuar. Fundătura 
Urlățoaia numărul 17. Dar iată că nimeni nu ştia să-i 
spună unde e. Din aventuroasele lui peregrinări, o lo- 
caliza prin cartierul Făinarilor. Recapitula acum repe- 
rele : ghicitoarea, casa domnului ciufut, bordelul din fun- 
dătura Vînători... 

— Domnule, te rog, fundătura Urlățoaia... se rugă 
el de un mahalagiu, care, în cămașă de noapte, cu tot 
gerul de afară, fixa în gard o scîndură căzută. 

Omul lasă ciocanul jos, se uită de jur-împrejur, cînd 
la dreapta, cînd la stînga, cercetă zarea, apoi dete din 
umeri. Leluţ opri apoi o servitoare, care alerga cu pi- 
cioarele goale pe trotuarul zvintat, săltîndu-şi sînii şi 
șoldurile. 

— Dragă, fundătura Urlăţoaia ? 

— Vezi mata, eu nu-s de-aici... îs tocmai din Tecuşi. 

Leluţ o înjură în gînd și trecu mai departe. 

Lia era orgolioasă, o îmbăta succesul, trebuia să şi-o 
apropie prin succes. Pentru aceasta avea lipsă, rapid, 
de o lucrare de mare răsunet ; o lucrare care să-l scoată, 

at 


Be a a 


de azi pe mîine, din anonimat ; o lucrare care să se sol- 
deze cu dări de seamă pe la societățile științifice, cu 
reportaje senzaţionale, cu fotografii în jurnalele de di- 
mineaţă. De atunci, începuse să-l muncească „serul“ lui 
Raică. Ce substanţe o fi combinînd, netotul ? Să afle şi 
să se pună pe treabă serioasă, cu experiența pe animale 
şi cercetări de laborator, căci alta ar fi fost chestiunea 
dacă intra pe mîna lui Leluţ. 

Dinspre cîmpul de zăpadă, se întorceau doi inși, pre- 
cupeţi sau muncitori. Cel mai de soi arăta a bulgar. 
avea pantalonii largi şi creţi, chimir de piele, căciulă şi 
bundă îmblănită. Celălalt, ţigan după chip şi îmbrăcă-*, 
minte, tremura într-un sacou zdrenţeros, petecit peste 
tot, iar în picioare, drept încălțări, avea nişte pantofi 
scîlciați. 

— Nu cumva cunoaşteţi pe doctorul Raică ? întrebă 
Lelut. 

— Cum să nu... răspunse țiganul. 

Trebuia să-și fi închipuit de la început că omul e 
cunoscut în cartier. 

— Locuiește departe de aici ? 

— Cam departe. În fundătura Urlăţoaia. 

— Pe unde vine asta? 

— Păi, treci şoseaua şi dai în strada Cîmpului... și 
o ţii bine tot la dreapta, pînă cînd vezi o tinichigerie. 
Atunci faci numaidecit colţul și intri în strada Rinta- 
şului. Mai bine să întrebi pe cineva, ca să nu te încurci. 

Leluţ porni după indicaţiile ţiganului. Greu se ajun- 
gea pînă la Raică. Forfota după-amiezei era în toi. Tre- 
ceau căruțele cu legume, mirosind a pămînt și a pivniţă, 
pentru piaţa de a doua zi ; treceau care, în pasul domol 
al boilor, ducînd lemne lungi pentru cherestea. La bru- 
tărie, femeile așteptau pîinea caldă, odihnind pe banca 
din fața prăvăliei. 

O mai fi fost el vreodată pe aici ? Habar n-avea. Un 
maidan înconjurat de căsuțe, unele fără gard, altele cu 
uluci putrede şi aplecate. Trecu peste un pod de lemn, 
strimb ca şi ulucile caselor, cu susținătorile căzute și 
o scîndură lipsă, de se vede în adînc un șanț cu apă 
noroioasă. Cea dintii casă era tinichigeria. Tot felul de 
oale băgate una în alta, table de tinichea, unele întinse, 
altele sul, erau rezemate pe lingă pereţi, în stradă. Iar 
de uşă erau spinzurate lămpi şi gazorniţe cu fitil. Pe 

gard, era scris cu păcură: Strada Rîntaşului.. Alături, 
doi mahalagii vorbeau peste gard, unul în curte, celălalt 
în stradă, 

— Mă rog, unde vine fundătura Urlăţoaia ? 

Cel din stradă dete din umeri. Iar a greşit. 

— Mă rog, n-aţi auzit cumva de doctorul Raică? 

— Ce, ai păţit-o... rînji omul din curte. 

— Ştiu... se lămuri acum omul din stradă. Mergi tot 
înainte, a treia ulicioară. 

Leluţ porni repede. Un necaz mărunt îi agita sufletul. 


y Auzi ? Ai păţit-o! Bineînţeles, oamenii nu au de unde 


să-l cunoască. Și mai cu seamă niște mahalagii. Totuși 
era necăjit că nu i se dădea atenţia cuvenită. Prea-l 
tratau de pe picior de egalitate. Ai păţit-o! El vrea ca 
numai după chip oamenii să priceapă cu cine au de-a 
face. Nu cumva așteptau să li se prezinte ? 

Cînd ajuns la a doua stradă, întrebă pe un copil. 

— Prima, la stînga... răspunse copilul. 

Dintr-o dată, nimeri cu ochii locuinţa lui Raică. Se 
deslușea, alături de un loc viran, între şirul locuințelor 
mărunte, casa de modă veche, cu frontul în stradă și 
intrarea prin curte, N-avea firmă, dar nici o îndoială 
că aceasta era. În fundul curţii, un şopru acoperea ca 
la o gospodărie rurală, vaporul, treierătoarea, cîteva plu- 
guri spinzurate de căpriori şi semănătoarea. De cealaltă 
parte, o magazie cu unelte de fierărie. Alături, un grajd 
de lemn, apoi, sub alt şopru, faetonul și căruțele. Cu tot 
frigul de afară, oamenii așteptau în curte, pe sub șopru, 
odihneau pe treptele scării şi își întindeau povestirea 
pînă în stradă. Lume, ca la percepţie. Iată şi bragagiul 
cu doniţa de ceai cald — braga nu avea trecere pe frig 
— iar lîngă el un plăcintar cu tava pe cuptorul ambu- 
lant; ceva mai departe, un băiat cu coșurile pline de 
covrigi. În faţa casei, o frizerie. Se duceau oamenii de-și 
lepădau barba și părul pînă le venea rîndul la consultaţie. 
Raică anima un întreg cartier. 

Leluţ nu putea aștepta și își făcu drum prin mul- 
time. Îndrăzneala se impune. Oamenii, bănuind că e ci- 
neva de vază, se dădeau la o parte. 

Intră într-un fel de antret întunecat, în care scîn- 
durile podelei săltau sub picior. Trei uşi murdare, de 
bună seamă “ale cabinetului de consultaţie. O singură 

masă de brad, fără acoperitoare, fără nici un ornament. 
De altfel şi pereţii, vopsiți în cărămiziu, erau goi, fără 
tablouri, fără fotografii, nici măcar vreo reclamă. Mai 
rău ca la cîreiumă. Un singur pacient așteptînd pe unicul 
scaun existent. Îl întrebă din ochi și din miîini, parcă 
să nu-și strice vorba cu el. Omul îi răspunse la fel, ară- 
tîndu-i cu degetul spre dreapta. Leluţ deschise ușa şi 
intră în cabinet, dacă se putea numi cabinet came:: 
aceasta. Masa de consultaţie era de lemn, fusese albă 
cîndva, acum era pătată peste tot cu permanganat. Pe 
un stîlp de lemn, se afla prins irigatorul, cu tubul spîn- 
zurat în jos pînă în dreptul unei căldări cu vată mur- 
dară, iar în jur zăceau, în morman, feșe rupte și com- 
prese murdare. y 

Raică, îmbrăcat într-un halat verzui, scria o rețetă 
la masă. Dar ce masă! Un fel de pupitru de şcoală, 
cu spetează de lemn și saltar. Cînd îl văzu, se ridică 
vesel, întinse bolnavului rețeta și-l împinse ușurel de 
la spate. | 

— Asta-i pentru durerea de şale... 

Apoi îi dădu o sticlă. 4 

— Şi de aici, pentru boala dumitale... cum ai luat şi 
pînă acum. i 

Apoi salută milităreşte pe Leluţ, cu două degete, și-i 
întinse o mînă cu pete de permanganat. 

— Bravo, mă neică... ești băiat deştept Ştiam c-ai 
să vii. 

Și făcînd mîna roată: 

— Ai văzut cîți mușterii te-așteaptă... Singur nu pot 
prididi. Vii aici, cîştigi un ban, pînă ce te mai salți și tu. 
Leluţ își înghiţea ciuda. Trebuia să ia de bună vorba 
prostovanului. Să fii isteț ca șarpele. Bună învățătură. 

— Domnule doctor, aș vrea să mai încerce serul du- 
mitale. 

— Nu ţi-am mai spus, mă vere, că nu-i ser? E o 
altă drăcie... şi, în semn de onoare, îl invită pe scaunul 
de la pupitru, iar el se rezemă de masa de consultaţii. 

— Aş dori să mai încerc pe cîţiva bolnavi. 

Raică se apropie de el, îl prinse de gușă şi începu 
să-l scuture uşurel, în timp ce cu buzele ţuguiate îl 
alinta : 

— Vin aici, bobocule, să te-nvăţ eu... 

— Oricum... 

— Vezi să nu mai dai doctoria pe miini străine, 
să-și facă batjocură careva din munca mea. 

Și, rotind din nou mîna de jur împrejur: 

— Vezi tu pe toţi bolnavii ăștia, care sînt în curte? 
Pe toţi îi vindec, nesmintit, în două zile, cel mult trei... 
pe cînd voi îi purtaţi cu lunile și cu anii. 

'Leluţ începu să demonstreze. Vorbea cu glas străin 
şi auzea cu urechi străine. Ce enormităţi putea spune! 
Interesul bolnavilor, interesul umanităţii... în timp ce 
prostovanul de Raică o ţinea într-una : 

— Vino la mine şi te umpli de parale. 

Pină la urmă, 'Leluţ trebui să cedeze. Înverşunarea 
lui se lovea ca de un zid de încăpăţinarea nerodului. 

— Leluţ, am o vorbă cu tine... 

Leluţ scotea suc gastric pentru un prînz de probă şi, 
luat cu treaba, nu voia să bage de seamă intrarea lui 
Leonin. Abia cînd se convinse că sonda e în stomac, 
se întoarse. 

— Ce-i dragă ? 

Inima începu să i se agite mărunt înapoia coastelor ; 
un gînd piîlpii de citeva ori, apoi se sfărimă, ca pe urmă 
să se înalțe nedorit, nechemat, dar triumfător : chipul 
frumos al doamnei Leonin. Și, înciudat de festa pe care 
i-o juca gîndul, răsturnă cu necaz pilnia tubului în li- 
ghean. Bolnavul se înecă, încercă să tușească, vinele i 
se umflară la timple şi o roșeaţă violacee, cu broboane 
de sudoare, i se aprinse pe frunte. În fine, icni prin 
pilnie un lichid galben, verzui, cu miros acru, amestecat 
cu bale, fiere și bucăți de carne nemistuite de cîteva zile. 

— Dragă Leluţ, am să te rog ceva. 

Leluţ cercetă cu mare atenţie lichidul din lighean, 
dar gîndurile i se risipeau acum în preajma Liei. 

— Ce are bolnavul ? se prefăcu interesat Leonin, ca 
să-i intre în voie. Leluţ mormăi cîteva cuvinte şi po- 
runci Siminei să toarne ser în pilnie. Desigur că Leonin 
voia să-i vorbească despre zaharicoasa limonadă senti- 
mentală a iubirii lui, iar el nu reuşise încă s-o integreze 
nici în complexul de inferioritate, nici în coordonatele 
orgoliului, > 

— Vreau să-l văd neapărat pe doctorul Urlieșu. 

Leluț privea calm cum se scurge lichidul prin țeava 
pîlniei, dar sufletul lui începuse să se agite şi dintr-o 
dată răsturnă iar pilnia. Lichidul, diluat în ser, umplu 
ligheanul. 

— Ce, te opreşte careva ? 

— Nu... dar am impresia că e cam supărat pe mine, 

Leluţ porunci din nou femeii să toarne. Era cel mai 
bun răspuns. 

— Orman are dreptate... spuse Leonin cu admiraţie. 
Ce lucrare! O adevărată descoperire de geniu. L-am 
controlat. 

Mina lui Leluţ se înțepeni pe ţeava pilniei. Leonin 
ăsta era omul tuturor surprizelor. La una te așteptai 
şi dădeai de alta. Acum nu-l mai munceau regretele 
după Magheru, şi nici dragostea pentru Lia, schimbase 
macazul dînd în patima ştiinţei. Să cerceteze lucrările 
altora şi să decreteze pe Orman om de geniu ! Şi Leonin 
era un orgolios. Dar într-un fel trebuia manevrat orgo- 
liul Liei şi în altul al lui Leonin, nătăfleţul. 

Terminase lucrul și se spăla pe miini privind cu 
ochi distraţi la bolnavul, care, fără tub în gură, își po- 
trivea mustaţa și-și dregea chipul. 

— E uşor să decretezi o lucrare genială... spuse el 
într-o doară. 

— Am făcut cercetări experimentale. Hai, să mergem 
la Urlieșu. Vreau să-i vorbesc neapărat. 

Leluţ continua să se spele pe mîini cu atita migală, 
ca și cum se pregătea pentru o laparotomie. Îl năpădise 
îmbulzeală de ginduri fără socoteală. Lia, Orman, cer- 
cetările lui Leonin... Și mintea lui bijbiia ca orbul cu 
bățul întins, să pipăie gîndul cel mai solid. Cu toată 
zăpăceala lui, își dădea seama că era o clipă importantă, 
căreia trebuia să-i lase destinul ei adevărat. 

— Am operat cîini, cărora le-am scos pancreasul... 

Vorba iscusitului spulberă întunericul din gîndurile 
lui Leluţ. Mare ispravă! Chipul lui Leluţ se slobozi în- 
tr-un ris larg. 

— Şi ai obţinut diabet ? 

— Da. 

Leluţ luă cîteva comprese sterile din cutia cu pan- 
sament să se şteargă pe miini. 

— Ai descoperit America după Columb. 

legat vena portă și am obţinut acelaşi efect. 

— Moft... Ce mi-e una, ce mi-e alta... 

Se găsea pe cale bună. Acum, fără frică, putea să 
se prezinte înaintea lui Urlieşu, să dovedească și maes- 
trului că Leonin rezolvase problema oului lui Columb. 

La ușa lui Urlieşu, după chipul lui se vedea că 
Leonin era stăpînit de o teamă fericită. Dar cînd intrară, 
ca să-i curme efectul, Leluţ i-o luă înainte ! 

— Domnule doctor, Leonin a făcut o mare desco- 
perire. Scoţînd pancreasul de la cîini, a provocat diabet 
slab... numai c-a făcut descoperirea la un răstimp de 
vreo patruzeci de ani după Lacereaux. 

— Dar nu-i asta lucrarea mea, asta e a lui Mering 
și Minkowski... 

— Drept, domnule doctor, că Leonin a modificat le- 
gind vena portă. 

Vocea lui Leluţ, cu. răsunet puternic şi batjocoritor, 
ardea, iar ochii îi selipeau sălbatic. În clipa aceea, Leluţ 
căpătase chip de țigan călău. 

Urlieşu spăla niște lame într-un cristalizator de foto- 
graf şi, atent la lucrul său, părea că nu aude nimic din 
ce se povestea în jurul său, 

— Aceasta nu-i așa de important, spuse Leonin cu 
glas tremurător, altceva este mai important... și i se 
părea că un duh apăsător plutea deasupra-i, parcă să-l 
înăbușe. 

Ce-o fi însemnînd acest „altceva“ ?... și Leluţ simţea 
cum i se prefirau prin palme și prin pulpe vinișoare 
de îngheţ. Urlieşu ridica lama s-o privească dacă răs- 
punde unei bune condițiuni estetice. 

— Iată ce e, domnule doctor... La animalele depan- 
creatizate, le-am dat extras de pancreas preparat de 
Orman... și glicemia s-a redus considerabil. 

Urlieșu părea a nu auzi. Filtra cu atenţie o soluţie 
albastră. Leluţ urmărea strîns chipul maestrului şi vi- 
nișoarele de îngheţ din palme și pulpe se topeau scur- 
gîndu-i-se în fire călduţe și plăpînde. 

— E adevărat, domnule” doctor, că preparatul lui 
Orman micșorează glicemia, dacă, pînă la urmă, n-o 
face să dispară de tot. 

— Stai să vezi... în loc să extirp pancreasul, am 


Urlieşu își continua imperturbabil operaţia. Deodată, 
pe neaşteptate, se întoarse spre Leonin şi, cu vorba în- 
găduitoare, răspunse din mari depărtări : 

— O! aceste experienţe sînt vechi... d Ap, 

Leluţ ar fi sărit de gitul lui Urlieşșu să-l sărute. 

— Cine le-a făcut? se repezi Leonin. Eu am căutat 
în toate cărţile. Vreau să fac o comunicare despre această 
ru ridică în zare altă lamă, continuînd să pri- 
vească ursuz și în batjocură. A 

— Dumneata le-ai căutat și în cărţile franceze... 

=> act. r 

— pi americani şi englezi au epuizat chestiunea. 

Tăcerea se prelungea crispantă. În laboratorul plin 
de fum și miros acru de soluţii tari, cu tot îngheţul de 
afară, soarele căzînd prin ferestre aducea o lumină caldă. 
Dezgheţul din sufletul lui Leluţ se prelungea, parcă, 
peste lunile urite ale iernii, într-un cuprins fericit, care-i 
miîngiia răsuflarea cu miresme ondulate ca niște valuri. 

— Acum trec la lucrarea mea... m 

Nătăfleţul își revenise. Lovitura nu fusese decisivă, 
Orgoliul lui biruise. Și Leluţ avu impresia că cele două 
cuvinte, atit de disparate ca sens, se pot asocia într-un 
sistem unitar. 

— V-am mai vorbit de lucrarea mea... 

Sufletul lui Leluţ se încreţi din nou. r nA 

— V-am spus, încă mai de mult, „că am găsit un 
mijloc să distrug microbii disenteriei în vitro, dar nu 
prin substanțe chimice, ci... 

Urlieșu îl întrerupse : : 

— Vino cu altă ocazie, dragă Leonin, acuma sînt 
ocupat... şi trecu în cealaltă cameră. z } 

Nu era greu de priceput: îl concedia. Urlieşu pier- 
duse toată simpatia pentru Leonin. 

Leluţ se grăbea să-şi termine toaleta. 
Zăbovise cam mult în pat şi doar el n-avea timp de pier- 
dut, ca domnișorii de bani gata. Nimic nu te înșeală mai 
mult decît lenevia legănată, de după somn. Cum i se des- 

33 — Chinuiţii nemuririi 


prindeau genele, iute el cobora. din pat. Să fie în capul 
oaselor, chiar dacă nu lucra. Unii pretindeau că învaţă 
trintiţi pe pat. Mofturi. Astfel citeşti jurnalul sau un ro- 
man. Învățătura e roboteală, ca orice muncă adevărată. 
Sapi din greu ca minerul, ridici poveri ca hamalul. Nu 
o dată, învăţind, se trezise el cu braţele ridicate spre cer, 
sau cu aprigi opinteli spre pămînt. Nu te alegi cu învă- 
ţătură solidă, decît plimbîndu-te prin odaie, citind cu glas 
tare, îmboldind mintea și pasul cu gestul hotărit. 

Dar, cînd se deșteptase din somn, un stol de ginduri 
se înfundase grabnic în adincul întunericului, lăsîndu-i 
în minte o diră albă ca un fir de aţă. Și el, dus pe gîn- 
duri pe urma ei, ajunsese iar la același chip de femeie, 
nelămurit însă : Lia sau doamna Leonin ?... Erau parcă 
adunate într-o singură făptură. Dar, stăruind să descurce 
firul, trăgea după el pe escrocul de Tomaziu, pe nătă- 
fleţul Leonin, pe marele Urlieșu. Și astfel se uitase într-o 
plăcută pierdere de timp. Îl păștea, deci, ca și pe Leonin, 
lenevoasa risipire a gîndurilor şi pierderea inutilă a 
timpului. Să fie cu luare-aminte. 

Turnă puţină apă de colonie în palme și își frecă 
timplele și obrajii — obicei învăţat de la Alice — și luînd 
bluza de spital, plecă în serviciu. 

În fundul coridorului, un ins dormea cu capul pe 
masa pregătită pentru cafeaua de dimineaţă, ca într-o 
sală de aşteptare, cu calabalicul lîngă el — un geaman- 
tan rupt, două pachete învelite în jurnal — iar pe masă, 
între cești, o jumătate de franzelă și o legătură de ceapă. 
Leluţ se opri înmărmurit. Nu făcu scandal, nu chemă un 
servitor să dea afară pe neruşinat, fiindcă în coridorul 
întunecat, unde dintr-o clipă în alta puteau intra internii, 
colegii lui, plutea un duh turburător, încărcat cu grozave 
presimţiri. Căciula de oaie ţurcană, bunda cu guler de 
miel... Recunoscu și geamantanul de carton, legat cu 
sfoară. Din nou tatăl său. Cînd gîndurile lui erau mai 
îndirjite, iată ghiuleaua piedică de picior. Greu avea să 
se descotorosească de omul acesta. 

— Tată, tată... 

Dar omul dormea dus. Atunci îl apucă de umeri și-l 
zgudui zdravăn. 

— Scoală, tată. Mă faci de ris. 

Bătrînul ridică furios capul, mormăi ceva fără să 
vorbească și căzu din nou butuc pe brînci. O fi fost 

beat, Îi ridică capul şi începu să-l joace azvirlindu-l în 
sus cu uşoare ghionturi pe sub fălci. În fine, omul clipi 
nedumerit şi apoi căscă ochii. TS 

— Scumpul şi iubitul nostru fiu... se ridică el cere- 
monios, dar nu se putea ţine țeapăn pe picioare. Vreau 
să ştiu dacă scumpa dumneavoastră sănătate este tot atît 
de înfloritoare. 

Leluţ îi tăie răstit avîntul stilistic : 

— Spune, ce cauţi ? A 

Învățătorul privi în juru-i căutîndu-și calabalicul, se 
convinse că-i nevătămat, oftă şi, apoi, ca omul pe care 
l-ar fi durut oasele, spuse strîmbîndu-se tragic : 

— Sînt mort de bolnav. 

Lui Leluţ îi veni să zîmbească. Ce vorbe umflate şi ee 
preambul. 

— Du-te şi te odihnește acum în camera mea. Pe 
urmă, te voi examina. 

— Am făcut un testament... 

Caraghios şi viclean. 

— Te-am lăsat legatar universal. 

— Lasă, tată... P 

— Înţelegeţi dumneavoastră, aş vrea să protejați pe 
Lena. 

Trebuia să curme cît mai repede caraghioasa convor- 
bire, să nu dea internii peste ei. 

— Mi-am zis, să intru în spital. 

— Lasă, tată, că te văd eu. Acum du-te şi te culcă. 

— N-aş vrea să vă deranjez. 

— Uite colo, du-te și te culcă... şi-i arătă ușa camerei. 

Bătrînul adună geamantanul de jos, parcă fărămîn- 
du-se din şale, își trecu cele două pachete și franzela sub 
braţ, iar cu cealaltă mînă apucă legătura de ceapă și plecă 
greoi, aplecîndu-se la fiecare pas, ca în ritmul unui marş 
funebru. Leluţ îl urmări pînă ce intră în cameră, apoi 
coborî în serviciu. 

Boala era pretext. I se făcuse de petrecere. Dar de 
data aceasta avea să-l înţarce. În orice caz, mare plic- 
tiseală, Cu omul acesta el nu avea nimic comun. îi plătise 
datoriile, pusese la loc banii delapidaţi. Răsplătise deci 
cu vîrf și îndesat binele pe care i-l va fi făcut vreodată. 
Care bine ? Din clasa întiia de liceu se întreținea singur 
ca bursier. Care bine ? 

Leluţ intră bosumflat în sala de pansament. Aci, noul 
extern pansa ajutat de Simion. Se trase lîngă fereastră. 
Ca un vis rău i se înfingea vizita bătrinului Leluţ în 
conştiinţă. Existenţa bătrinului era un pericol continuu. 
Dar dacă exista bătrinul Leluţ, exista şi Urlieşu. Un larg 
hohot de rîs îi întrerupse gîndurile. Era Podariu cu Botez. 

— Ah, Leluţ... am călătorit astă-noapte cu tatăl tău, 
spuse Podariu. Nu era loc în clasa a treia și a venit în 
compartimentul unde eram eu. 

Vorba veselă a lui Podariu se traduce astfel: tatăl 
tău a fugit de la clasa a treia şi s-a furișat într-a întiia, 
sub pretext că n-are loc. 

— Ne-am recunoscut numaidecit, deși or fi vreo trei- 
zeci de ani de cînd nu ne-am văzut. 

Leluţ se duse la dulapul cu instrumente, să încerce 
o siringă. 

— Mă, dar cum îi semeni... şi se băgă în el să veri- 
fice asemănarea. 

Acum se explica schimbarea la față a 
prietenului Leonin. Două puteri îl munceau deopotrivă : 
dragostea și ştiinţa. Înverşunarea politică o să-i treacă 
odată cu războiul. Dar iubirea ? Dar știința ? Înnebunise. 
Îl păștea grandomania lucrărilor epocale. Orgoliul... Și 
avea viziunea dragostei ideale. Tot orgoliu... Bulbuc se 
mulțumea cu simple complicaţii și puneri la punct. Dar 
Leonin — ce prezumție ! — nici mai mult, nici mai puţin, 
decit distrugerea microbului disenteriei. Orgoliu sau escro- 
cherie ? Poate şi una și alta. Aducea a sistem Tomaziu, 
fiindcă escrocheriile se situează pe diferite planuri. Ce 
să mai zici de tratamentul lui Orman în diabetul pan- 
creatic, care, după cum spunea Urlieşu deslușit, venea 
ca descoperirea Americii după Columb ? a 

E și la mintea cocoșului. Scoţi pancreas, dai pancreas. 
Iar legătura venei porte în loc de extirparea pancreasu- 
lui — metoda lui Leonin —, alt moft. De aceea, firească-i 
fu indignarea cînd, primind sumarul ședinței de sîmbătă, 
văzu anunţat sub numele lui Leonin : „Noi cercetări 
experimentale asupra diabetului pancreatic“, 

Prin urmare, lecţia lui Urlieșu şi sfatul lui prietenese 
nu-i fuseseră de ajuns. Îi luase Dumnezeu minţile. Dar 
avea să-l lecuiască el. Ă ş 

— Iată, domnule doctor, ce ne face prietenul şi artis- 
tul Leonin, spuse el intrind la Urlieşu.  — 

Urlieșu, care autopsia un iepure, îl privi, luă progra- 
mul fără să se spele pe miini şi începu să-l citească pe 
îndelete. Leluţ era cu privirea proiector pe chipul maes- 
trului. I se părea oare ? Nu. Chipul lui era nemișcat. Dar 
peste rigiditatea mușchilor se plimba o umbră — apariție 
fără explicaţie fiziologică — jucindu-se anapoda, cînd pe 
frunte între sprincene, cînd pe pleoape. În sfirşit, maes- 
trul dete verdictul : p 

— Omul acesta e incorect. 

— Nu-i așa ?... se grăbi Leluţ. 3 

Ciudat apăreau sticlele ochelarilor la omul masiv, 
îmbrăcat sinistru cu halat și calotă neagră, sclipeau ca 
nişte enorme pupile vii. A | 

— A mai publicat ceva în legătură cu experienţele 
asupra diabetului ? 

— De unde? 

Tot chipul de japonez al lui Urlieșu se contractă. Era 
mai mult decît un ris, era un fel de gemet fără suspin, 
cu gura lăbărţată și ochii strînşi cît firul de aţă. 

— Atunci, cum îndrăznește să spună „Noi cerce- 
tări“ ?... 

Leluţ nu prinse diferenţa. 

— Vrea să spună că a întreprins el alte cercetări T 
şi Urlieșu îşi continua risul de drac în suferință, iar Lelut 
deslușea, în adîncul pupilelor, dincolo de ochelari, roiuri 
de sclipiri. Nu are acest drept, adăugă Urlieşu, e o ches- 
tiune elementară. 

Leluţ se dezmetici, scăpînd de sub fascinația ochilor 
lui Urlieşu. Sensul cuvintelor îi apărea acum firesc. 

— Fără îndoială, domnule doctor. Dacă ar mai fi 
lucrat în direcția asta, dacă ar mai fi publicat, treacă- 
meargă. Dar vă dau cuvîntul meu că n-a mai publicat 
nimic. 

Leluţ nu slăbea din ochi chipul lui Urlieşu. Avea 
parcă să dea socoteală lui Eustațiu, care voia să perceapă 
mișcările dincolo de anatomie. El percepea aceste mișcări 
şi totuși nu putea tilcui ce se petrecea în sufletul acestui 


505 


mare om. Acum, Urlieșu își amintise că trebuia să se 
spele pe miini. Chipul lui reluase poze de sfinx, de ne- 
pătruns, Spuse numai : 

— Omul acesta este incorect. 

— Da, domnule doctor... şi în viața lui intimă este 
la fel. Un stricat, un afemeiat. Este ceea ce numesc fran- 
cezii un debanche. 

Urlieşu se întoarse la masă, trase microscopul și-l 
îrînse pe picior cum îi plăcea lui să examineze, şi cînd 
puse ochiul la obiectiv rămase fără glas. Leluţ aflase 
destule prin puţine cuvinte, dar bine potrivite. Simbătă, 
la ședință, avea să doboare pe Leonin, să-l doboare ca 
pe un Raică oarecare, fără milă, fără considerare. Îi spu- 
sese doar Urlieşu şi-l pusese în gardă, că autorii englezi şi 
americani epuizaseră chestiunea, dar el, prostul, îi dădea 
înainte. Și era fericit că-l va nimici mai rău ca pe Raică. 
În sala de pansamente, numai Simina aştepta pe cineva 
să-i panseze bolnavul. 

— V-a căutat domnişorul Leonin. 

Ce coincidenţă. Întimplarea avea un înţeles de care 
trebuia să ţină seama. 

— Unde-i acum ? 

Fata dete umeri cu nepăsare. 


Și vaca asta... o bruscă el în gînd, şi dete să plece, 
dar se răzgîndi. Să nu-l caute el, să nu se trădeze cu 
nimic. Bolnavul de pe masă avea o plagă zdrobită a coap- 
sei. Cu cămașa peste cap, cu pansamentul tăiat, aştepta 
o mină milostivă, Nu era datoria internului, dar cu ex- 
ternii aceştia incorecţi... În focar, se vedeau mușchii roşii 
sănătoși și porțiuni intrate în putrefacție, pline de puroi, 
duhnind a miros de amoniac. Ce oameni incorecţi ! Vorba 
lui Urlieșu avea un cuprins mai mare, depășea pe Leonin. 
Îl va pansa el și va da o lecţie de ținută morală şi de 
conştiinciozitate, externilor. 

— Instrumente... comandă el şi se duse să se spele. 

Bun prilej să-și stăpînească pornirile. Imbolduri adînci 
îl mînau într-un fel; glasuri lămurite, de cumințenie, îl 
sfătuiau împotrivă. Să nu se pripească. Mai avea nevoie 
de Leonin. Să se stăpinească cu amîndouă mîinile, chiar 
dacă, în piept, inima îl durea cumplit. De bunăseamă 
că nu va avea linişte pînă ce nu-l va dobori, dar atunci 

să fie definitiv, să-i iasă din minte gîndul lucrărilor 
originale. Poftim, unde bătea secătura... să se așeze pe 
scaunul marilor cercetători ! $ 

Cînd intră externul, el tocmai desprindea părțile 
mortificate. 

— Continui eu... se scuză acesta. 

Dar Leluţ continua să desprindă cu foarfecele margi- 
nea neagră, scorțoasă şi zbîrcită, și plaga luă un aspect 
roşu înmugurit. Intrarea lui Leonin nu-l turbură din 
lucru. 3 

— Bine că te găsesc, dragă Leluț. Știi că sîmbătă fac 
comunicarea ? 4 $ 

— Credem. că după sfaturile doctorului Urlieşu... și 
cu multă grijă punea compresele cu apă oxigenată pe 
plagă. ; i 

— Sînt sigur de experiențele mele, ca și de ale lui 
Orman. Dar Orman, cu meticulozitatea lui, nu vrea să le 
dea încă publicității... spuse Leonin. Şi, apoi, dintr-o dată 1 
Aș vrea să-mi traduci ceva... 

Leluţ nu-și putu reţine o răutate: 

— Păi, un descoperitor ca tine n-ar trebui să facă 
apel la oameni de rînd ca noi... şi ceru vată.. 

— Nu fii al dracului, Leluţ. Hai, tradu-mi... 

Și pe urmă: 

— Am imaginat un nou procedeu de plastie a buze- 
lor. Ai să vezi şi tu că nimeni nu s-a gîndit... 

— Cum l-ai conceput ? 

— Secret... rise Leonin. 

— Ai luat sistemul lui Raică. 

Leonin schimbă vorba. 

— Tradu-mi, dragă... 

Leluţ reuși în fine să-și pună stăpînire pe gînduri. 
Cine ştie ce prostie o mai fi şi procedeul de plastie 
a buzelor. 

— Îţi traduc, dar vino în concelarie să fim mai la 
îndemiînă. 

Pe drum, Leluţ începu să-l mustre. Alegerile de la 
Societate se apropie şi se impunea acum o atitudine 
hotăriîtă. Leonin însă rămînea nesimțţitor la argumentele, 
care, pe vremuri, îl exaltau. 

În cancelarie, Mladin, Botez și Mavru discutau despre 
război. 

— Ce-i, mă? întrebă Mladin. 
— Mă roagă Leonin să-i traduc ceva din nemţeşte. 
— Ce, tu ştii şi nemţeşte ? și-l privi admirativ. 

— Perfect... răspunse Leonin pentru el. 

—_ Bravo, mă... 

Leluţ era centrul privirilor lor. Nici unul din proștii 
aceștia nu știau boabă nemţește. Se lăudau, care mai de 
care, c-au uitat tot ce învăţaseră în liceu. Leluţ luă cartea 
din mîna lui Leonin și începu să traducă, în timp ce 
Leonin transcria, ca un copil cuminte, ce-i dicta el. 

— Poţi pleca liniştit acasă, tată. N-ai 
nimic. 
— Și totuși, eu mă simt mort de bolnav. Băiatul îl lovi 
prieteneşte de cîteva ori, cu degetele, peste umăr, dar 
ochii lui parc-ar fi spus : unde-i norocul... 

— Eşti sănătos... ca taurul de sănătos. 

— Sănătatea mea n-o doresc nici duşmanilor, spuse 
bătrinul oftînd. 

— Du-te pe la Leonin, poate-i mai trageţi un chei. 

Dar bătrinul păstra același aer îngrijorat. 

— Să văd numai pe sărmana Lena la casa ei... 

— De ce-o căinezi, tată ? Lena e voinică, să spargă 
pietrele... Hai. du-te pe la Leonin, că eu am treabă în 
laborator. 

— Scumpul şi prea iubitul nostru fiu, mă supun 
voinţei dumneavoastră. Voi pleca diseară, iar pînă atunci 
voi da o raită pe la prietenul Leonin. Și pe el îl iubesc, 
sărmanul... 

— Cei ai de bocești azi pe toată lumea? 

— Am şi eu vorba asta „sărmanul“... vorbă de iubire. 
Lelut se ridică şi întinse mîna bătrînului, cum proceda 
Buteanu. De la uşă se întoarse: 

— Poţi să măniînci în locul meu diseară, eu iau masa 
în oraș... şi cobori în laborator. 

Bine că se descotorosise de caracatiţa asta bătrină. 
Mai rar așa inoportun. Urlieşu era la lucru. Altădată se 
odihnea la prînz, dar azi nu-şi făcu obiceiul, lucra pe 

furiș. Leluţ bănuia anumite secrete, ţinute ascunse. Pe 
Urlieşu îl iubea tot aşa de mult și era stăpinit de aceeași 
gelozie, adică simţea dorința de a se apropia cît mai 
mult de el, de a-i cunoaște gîndurile, mișcările, și de a-i 
bănui intenţiile. 

— Ce să lucrez pe ziua de azi, domnule doctor ? 

— Să colorezi lamele de colo. 


Lucrul său era totdeauna pus de o parte. Lame de 
colorat, formule leucocitare, analize de spută. Treabă de 
laborant. Pentru năzuinţele lui, era foarte puţin. Pentru 
acest lucru, îi era destul un singur ochi, celălalt privea 
pe furiș la lucrul maestrului. I se părea că Urlieșu com- 
plica orice lucru, numai ca să-l deruteze pe el. Și dacă 
cerea vreo explicaţie, i-o dădea incomplet și pieziș. Lim- 
buţia lui devenea muţenie, cînd Leluţ aducea vorba de 


vreo lucrare științifică. z 

Leluț aștepta înfrigurat în marele hol al 
Facultăţii de medicină. Dintr-un moment în altul, trebuia 
să se dea rezultatul votului consiliului profesoral. Cu 
toate că mergea la sigur, el aștepta. Se complăcea în 
această atitudine de îngrijorare. Poate că-l vedea cineva. 
„Ce faci aici, Leluţ ?“. Iar el, grav şi important : „Aştept 
rezultatul pentru Urlieșu“. 

Dar holul era gol. Numai pocnitul pașilor pe ciment 
răspunde aprigei lui dorinți de a fi văzut şi agrăit. Cursu- 
rile se terminaseră de mult. Cîte un laborant, rămas să 
curețe, sau cîte un student întirziat la bibliotecă, mai 
treceau, grăbiţi, fără să ia seama la el. Nici un cunoscut, 
şi asta începea să-l plictisească. I se părea o necuviinţă 
să nu fie nici măcar salutat. Au să vadă ei cu timpul. 
Care ei? 

În fine, omul de serviciu de la decanat apăru. Lepă- 
dase șapca şi tunica de serviciu, se îmbrăcase de oraș şi 
pleca acasă. 

— S-a terminat ? 

— Da. Domnii profesori au plecat. 

Vezi bine, pe profesori îi aşteptau mașinile la ieşirea 
de onoare. Ce să se admită boierii prin holul vulgului... 
Intră în biroul secretarului. Acesta tocmai închidea do- 
sarele. 

— Care-i rezultatul, domnule secretar ? 

Secretarul ridică ochii lui mari şi bulbucaţi, pus tot- 
deauna pe gilceavă. 

— Mai întîi, bună seara, căciulă... 

Leluţ se indignă. Auzi, cum îl trata? Ca pe orice 
boboc de anul întii. 

— Care-i rezultatul, domnule secretar ? 

Acesta dete din umeri. Se aplecă asupra dosarului şi 
mormăi ca pentru sine : 

— Care vrei să fie, după ce l-au băgat pe Magheru 
în pămînt ? 

— E cam tare afirmaţia dumneavoastră, domnule 
secretar. 

Secretarul era cunoscut pentru obrăznicia și îndrăz- 
neala lui. Dar asta, cu bobocii din anul întîi, nu cu el. 

— Să lăsăm morţii în pace... pe noi ne interesează 
cei vii. 

— Ei, atunci află c-a reușit viul-mort, Urlieşu... 

— Atît am vrut să ştiu... şi plecă fără să dea bună- 
seara. 

Avea să-i arate obraznicului acestuia. Cînd va ajunge 
el profesor, secretarul va fi tot secretar. O să-i stea 
smirnă în faţă şi o să facă sluj. Dar în curte, se simţi 
deodată obosit. Atita energie, pentru o clipă de triumf. 
Şi iată-se în plină victorie, incapabil să profite. Mergea 
pe Bulevardul Independenţei ca un om zăpăcit. Abia la 
podul Sfîntului Elefterie se dezmetici şi-şi dete seama 
că drumul era anevoios prin zloată, că în picioare îi 
atîrnau șoşonii murdari şi îngheţaţi. Se înnoptase bine. 
Tramvaiele aruncau blocuri de lumini fugare și apoi 
dispăreau în întuneric. În jurul lui, numai umbrele po- 
milor. Ploaia îngheţată bătea pe două glasuri, cînd în 
pomi, cînd în tinicheaua acoperișurilor. Nu putea prinde 
nimic din freamătul oraşului. Dar ce mai aştepta pe 
străzi ? Să se ducă, mai bine, la Urlieşu. Poate că-l mai 
găsea la spital. De la el să afle mai întîi vestea cea bună, 
după cum tot de la el aflase mai întîi și cealaltă veste 
bună, a morţii lui Magheru. Să stea amindoi de vorbă 
de la om la om și să prefacă laboratorul arid în. culcuş 

cald. Intră într-o băcănie și ceru voie să vorbească la 
telefon. Urlieșu plecase de la spital. Mare nenoroc. Iute, 
acasă. Viaţa lui Urlieșu se petrecea între spital și lo- 
cuinţă. Dar și acasă, ghinion... Gazda îi spuse că doctorul 
Urlieșu trecuse în fugă şi, apoi, așa îmbrăcat cum era 
cu căciula și paltonul, cotrobăise prin saltarul de medi- 
camente și plecase. Gîndul lui Leluţ căzu ca paralizat : 
bordelul din fundătura Moșilor... 

Ciîtă batjocură! Triumful să-și găsească rezolvarea 
atît de vulgar. Dar de ce vulgar ? Foarte firesc. Firesc, 
potrivit premizelor lui Freud. Inconştientul prea plin al 
cărturarului cerea o descărcare. Plecă amărit. Se înnop- 
tase şi el mergea în neștire. Nu-i mai păsa nici de con- 
tra-vizită, nici de citit. Era prea îndirjit de succes; era 
prea amărit de nepăsarea lui Urlieșu. 

Se trezi în Bulevardul Elisabeta, la locuința Ioanei 
Stamatu. Din nou Freud. Erau luni și luni de cînd n-o 
văzuse. O evita, fiindcă sinuciderea lui Magheru — aşa 
simţea el şi așa era adevărat — despărțise două tabere. 
Oricît ar fi fost de zguduitoare pentru hipersensibili tra- 
gedia lui Magheru, el trebuia să rămînă de partea lui 
Urlieşu. Iar în vălmășagul ultimelor zile, soldat cu 
triumful lui Urlieşu, o uitase. O uitase conştientul, dar 
inconştientul, nu. 

Acum picioarele îl mînaseră la sigur, din porunca in- 
conștientului. Ioana avea să fie darul lui pentru această 
zi memorabilă. Trebuia să rezolve el această ches- 
tiune pentru a linişti gîndurile maestrului și să le pună 
în serviciul ştiinţei iar. Mare pacoste și femeia pentu 
un cărturar! El era mai vînjos la suflet decît Urlieșu 
şi totuşi de cîte ori nu se lăsa dus la conacul din Poie- 
nari, pe urma frumoasei doamne Leonin. Şi în ce fugă 
de gînduri și imagini! Se vedea într-o odaie văruită, 
cu covoare țărănești pe jos și scoarţe pe pereţi. Nu lipsea 
nici tradiționala candelă arzînd sub icoană. În această 
atmosferă de adevăr și închipuire, o vedea la pian, cu 
talia ca trestia şi cu mîinile albe, pe care muşchii ondu- 
lau ca valurile unui lac. 


Dar la uşa poetei fu prins de oarecare nedumerire. 
Şi dacă lucrurile nu mergeau așa de ușor cum dorea el? 
Imposibil... se repezi singur împotrivă-şi cu glas înfrico- 
șător. Acum vorbea conştientul. Sună. Nu ştia ce avea 
să spună, dar niciodată nu se simțise mai în putere și 

mai sigur pe el ca acum. Văzînd şi făcînd... Cind apăru 
Ioana, deschizind uşa, inima lui tresări. Cît era și ea de 
frumoasă ! Asta nu se mai chema dar, și nici sacrificiu 
din partea lui nu era, ci adevărată hoţie. Urlieșu î-o fura. 

— Ce bine ai căzut... spuse Ioana, în timp ce el îşi 
scotea şoşonii şi paltonul. Eram atit de tristă, aveam 
nevoie de un cuvînt bun. 

Grea încercare. lată-se în faţa unei femei frumoase 
fremătiînd de dor. 

— Vino lingă mine... şi-l trase lîngă ea pe divan. 

Leluţ îi simţea răsuflul parfumat şi trupul vibrînd, și 
parcă era stinjenit. Camera era frumos mobilată, cu 
mobilă de preţ, covoare și tablouri. Iar el era stăpînit de 
camera prost mobilată a Alicei a cărei podoabă era numai 
trupul ei tînăr și nebun, parfumat ca o drogherie, cu 
săpun și apă de colonie. 

— Vrei un ceai ?... şi nici nu mai aşteptă răspunsul, 
se duse în camera vecină. 

Ceaiul, mare ajutor. Putea gîndi, putea cumpăni. 
Datoria... îşi zicea el, dar porunca suna a teamă. Prea 
multe cărți, prea multe teancuri de hîrtie. Și tablourile 
lui Eustațiu, cum îl mai intimidau ! Prostii! Datoria e 
totul. Or, datoria lui glăsuia. precis: să lupte pentru 
Urlieşu. Acest gînd potoli dintr-o dată toată vrăjmăşia 
simțurilor. Dar, privind pe Ioana cum venea cu ceaiul, 
începu din nou să se teamă. Faţa ei albă, plecată asupra 
ceştilor, deștepta. în el gînduri de artă. Îi plăcea să-i 
vadă profilul în feeria de culori a tablourilor lui Eusta- 
piu, cu întreg jocul de umbre şi lumini azvirlite în juru-i. 
Pînă chiar covoarele și mobila căpătau tonuri și reflexe 
din tablourile lui Eustațiu. 

Dacă, după obiceiul ei, îi va lua mîna să i-o mîngiie, 
cu siguranţă că-și pierdea stăpînirea de sine. Te pome- 
nești că s-ar fi repezit țărăneşte, fără pregătirea atît de 
dragă poetei în iubire. lar pentru pregătire, mintea lui 
era seacă, mai seacă decit un crov fără apă. 

— O chestiune foarte gingașă mă aduce la dumneata, 
scumpă prietenă... 

'Turburarea se arăta haotică. Îmboldirea simţurilor se 
găsea în bună tovărăşie cu sfiala sufletului. 

Ioana puse ceaşca de ceai pe măsuţă, dar nu se aşeză 
pe divan lîngă el, ci își trase un scaun. Greșeala femeii ? 

Greşeala lui ? Nu ştiuse să pornească vorba. Ea credea, 
fără îndoială, că era preambulul declaraţiei și voia să 
ușureze pregătirea. 

— Spune, spune repede... 

Puțin aplecată spre el, Ioana aştepta vorba care s-o 
fericească. Leluţ luă ceașca de ceai, apoi o puse la loc 
pe masă. > 

— Mărturisirea nu e a mea... 

Cu ochii închişi, Ioana alerga acum după mîinile lui. 

— Vorbeşte, vorbeşte... 

Dacă nu era tare, foarte tare și stăpîn pe sine, pierdea 
tot, fiindcă mîinile lui erau prada ei și-i simțea vibrația 
trupului înfiorindu-l. 

— Sînt un trimis... acesta-i adevărul. 

Dar Ioana nu-i lua în seamă cuvintele. Gifiia ca şi 
cum ar fi fost pusă pe fugă și, orbește, cu ochii închiși, 
îi frîngea degetele, parcă să şi-l apropie părticică cu 
părticică. Amîndoi se aflau pe căi greșite, fiecare vorbea 
pentru sine. Dar bunul său aliat, spiritul de observaţie, 
nu-l părăsise chiar în împrejurări atît de turburătoare, 
astfel că drumul lui se tot îndepărta de cel al femeii. 

— Sînt trimis... cineva te iubeşte. 

Acum îi modela încheietura miinii. 

— Un om extraordinar te iubeşte. 

— Ştiu... acel om... 

— E Urlieșu. 

Ea se apropie foarte mult de el. Între ochii ei și ai 
lui, între gura ei şi gura lui, doar o hotărită voinţă 
— voinţa lui — căci totul în juru-i era turburător, totul 
îl atrăgea... ochii ei abia întredeschiși, buzele tremurînd 
şi aceleaşi mişcări, să-i frîngă degetele. Trebuia să tragă 
între ei zid despărțitor, pentru ca vibrația trupului ei să 
nu-l copleşească. 

— Să lăsăm vorbele de prisos. Între doi oameni ca 
noi... 

Leluţ se trase puţin mai înapoi. Îi era frică de femeia 
care i se oferea. 

— Nu-i nici o glumă. Eu nu sînt. omul glumelor. 

— Dragul meu, dragul meu... și se apropiase şi mai 
mult de el. 

Simţea nu numai răsuflul ei parfumat, ci chiar atin- 
gerea, ca o adiere, a buzelor, care-l ațîța si-l ameţea. 

Se ridică violent. Gestul lui era o respingere. Fumegarea 
nebuniei se limpezise, 

— Te rog să mă asculţi. Sînt trimisul lui Urlieșu. El 
te iubește... 

Femeia deschise acum ochii de tot. Își prinse pieptul 
cu amîndouă mîinile. Buzele îi tremurau şi cuta unei 
vene începuse să-i tremure In gît. Leluţ profită de acest 
răgaz, ca să devină patetic. 

— Da, Urlieșu te iubește... o iubire adevărată. E o 
onoare să fii iubită de un om ca Urlieșu, o glorie a știin- 
ţei românești. Chiar azi a fost ales profesor... 

Poeta asculta pitulată în ea, numai ochii-i străluceau 
prin pupilele de panteră. 

— Nu judeca uşor situaţiile mari. A fi profesor uni- 
versitar nu-i puţin lucru... Cine știe, poate că te ia și de 
soţie... 

Atunci femeia se ridică groaznică la înfățișare. O şu- 
viță de păr îi căzuse pe tîmplă, pieptul nu-i mai era în 
stare să aspire aer, se înăbușea. În fine, reuși să facă un 
pas înapoi şi să-i strige printre dinţi : 

— Păcătos ! Abject ! 

Leluţ se îndreptă din şale, ofensat : 

— Doamnă, mă insulţi. 

Dar glasul îi suna fals. Voise să fie grandios și izbu- 
tise să fie ridicol. Ioana nu mai striga, nu mai era fu- 
rioasă, dar tremura toată. 

— Trebuie să fii neam de ţigan... 

— Doamnă, nu vă permit... şi se îndreptă către ușă. 

— Ieşi afară, ţiganule... 

În antret, Leluţ își puse paltonul şi şoşonii. Scobo- 
rînd, i se părea că-l urmărește batjocura femeii. Auzi ? 
Abject și ţigan, el!... Și cine să-i spună asta? O neno- 
rocită, un soi de prostituată. Ah, dar avea să le arate el... 

De bunăseamă că Leonin venea să-l 
felicite pe Urlieșu pentru reuşita la catedră. Tîrziu, foarte 
tîrziu. Şi ce amestec avea el în toată afacerea aceasta. 
Nu el suferise înfrîngerea de acum cîteva luni; nu el 
nădăjduise laolaltă cu Urlieșu ; nu el fusese pălmuit de 

batjocura Ioanei Stamatu. Atunci, pentru ce farsa cu 
felicitările ? Leluţ înţelegea să şi moară pentru idolul său. 
Asta se chema devotament. Idolul său... parcă suna cam 
nepotrivit. Idolul se naşte din închipuire și trăieşte fără 
viaţă, din frica gloatei. 

— Dragă Leluţ, am ceva foarte important de vorbit 
cu tine. 

Omul acesta era totdeauna foarte grăbit, foarte im- 
portant, foarte grandios. N-avea măsură. În asemenea 
ocazie, Leluţ își tocmea un chip liniștit, tocmai ca să-l 
îndirjească. În atitudinea lui era o bucurie sadică, dar 
şi o măsură înţeleaptă. Să-şi dea răgaz a asculta şi a 
judeca. Leonin, cu paltonul pe el și căciula pe cap, se 
plimba prin cameră, în timp ce el făcea tabloul de miş- 
carea bolnavilor. 

— Tomaziu are să compromită de tot pe Lia. Se ţine 
scai de ea. 

Leluţ își struni privirea în socoteala intraţilor și ieşi- 
ților. Nu 'Tomaziu, ci Lia purta vina, căci osteneala lui 
nu reuşise să-i arate cărarea cea dreaptă. 

— I-am văzut ieri după-masă, la operă. Aveau o în- 
tilnire mascată. 

— Ce pot face eu ?... și Leluţ dete din umeri cu falsă 
smerenie. Dacă l-o fi iubind fata ?... 

— Cum, să iubească pe un escroc, pe unul care spe- 
culează femeile de la „pod“ ? 

Leluţ, începe acum să adune de jos în sus, ca şi cînd 
ar fi făcut probe, şi apoi îi răspunse într-o doară : 

— Asta-i de dovedit. 

— O vom dovedi. 

Leluţ ridică o privire furişată. În ochii lui Leonin, 
tremurau fiorii furiei. 

— Domnișorule Leluţ, spuse Simina intrînd în ca- 
meră, vă pofteşte domnul doctor Urlieşu. 

— Domnul profesor... o corectă el și se ridică de pe 
scaun. 

Îl chema Urlieșu ! Totul, în jur, îşi pierdea aspra con- 
sistenţă, iar mintea-i devenea plutitoare de încîntare. 

— Ce ne facem, Leluţ ? 

— Mă gîndesc şi-ţi telefonez... și plecă în grabă. 

Odihnind în fotoliu, cu coatele sprijinite pe genunchi, 
Urlieșu îl întimpină cu un suris prietenos. 

— Dragă Leluţ, am să-ţi încredințez un secret. "Pot 
să mă bizui pe discreţia dumitale ? 

Leluţ se pocni peste piept cu amîndouă mîinile, cruciș. 

— Pe cuvint de onoare... 

Din adînca și întinsa întunecime de adineaori prinse 
a se lămuri, cu toată iarna şi negura de afară, lumina 
unei bucurii albe. Urlieșu îi făcea confidenţe ! El se vbiş- 
nuise tot cu lucrul de migală: reacții banale, coloranții 
de duzină. Nimic din gîndurile și planurile maestrului. 
Poate că succesul îl făcuse generos, poate recunoştinţa ? 

— Scumpul meu, îţi încredințez una dintre cele mai 
de seamă lucrări ale mele, reactivarea sifilisului. 

— Admirabil... se entuziasmă Leluţ. 

Îşi trase un scaun mai în față. La fel şi el, sprijinit 
cu coatele pe genunchi, completa prin poziţia lui atmos- 
fera de intimitate. 

— Ştii că inoculările cu treponema n-au dat rezul- 
tate decît la maimuțe. Cîţiva autori susțin că au reușit 
și la iepuri, dar rezultatele sînt dubioase. Nimeni n-a 
reuşit să inoculeze sifilisul la cobai sau la șoareci. Eu, 
unul, cred să fi găsit metoda cea mai potrivită. Totuși, la 
iepuri, cobai și șoareci, sifilisul rămîne latent. Pentru 
a obţine manifestări clinice, demonstrabile prin leziuni 
anatomice specifice și bacteriologic>, prin prezenţa tre- 
ponemelor, e nevoie de a reactiva sifilisul. Or, aici e a 
doua concepţie originală a mea. Am găsit un procedeu de 
reactivare, care a dat rezultate excelente la iepuri și 
vreau acum să-l aplic la om, iar de la om să-l trec din 
nou la animale. Pentru aplicarea procedeului meu la om, 
am nevoie de un colaborator destoinic. 

Urlieşu pronunțase cuvîntul : colaborator, cu privirea 
țintă la Leluţ. 

— Și m-am gîndit la dumneata. 

Emoţia paraliza glasul învăţăcelului. 

— Te însărcinez pe dumneata cu aplicarea proce- 
deului la om. Înţelegi bine că partea experimentală, care 
îmi aparţine, va fi publicată pe numele meu. În cea de 
colaborare, vei figura şi dumneata. 

— Domnule profesor... încearcă Leluţ să protesteze... 

Avea să-și vadă numele alături de al lui Urlieşu. Îi 
venea să sară în sus de bucurie. 

— Încercăm la nebuni. La ospiciu sînt mulţi sifilitici. 

— De ce nu la „pod“? 

Vorba îi sărise fără vrerea lui, dar nimerise bine. 
Pentru asta avea să fie recunoscător lui Leonin și lui 
Tomaziu. 

— Crezi, oare ?... şi glasul lui Urlieşu era temător. 

Leluţ dibui sfiala în sufletul lui Urlieşu, poate 
vreun complex de inferioritate. 

— Domnule profesor, prostituatele sint un material 
foarte bun pentru studiu, poate mai bun decit nebunii. 
Le avem lingă noi, la Colentina, şi posibilitatea de con- 
trol ştiinţific e mai ușoară. 

Pledînd cauza ştiinţifică, Leluţ organiza un plan de 
luptă împotriva lui Tomaziu. Să ajungă el odată la 
„pod“... Dar şi Urlieşu dădea dovadă de slăbiciune: 
avea nevoie de ajutorul lui ca să-și completeze gîndirea. 

— Numai cîteva rînduri din partea dumneavoastră, 
ca să pot pătrunde în închisoarea de la „pod“. 

— Aceasta-i partea cea mai simplă... și schiţă o miş- 
care de indiferenţă. 

— Acolo-i greu de intrat. 

— Sint prieten cu Cristodulo, medicul primar... 

Soarta îi venea din nou în ajutor. Și, din nou, legea 
biologică : maximum de efect cu minimum de efort. 

Cu tot gerul de afară, după-amiaza era 
frumoasă. Leluţ şi Leonin plănuiau preumblîndu-se prim 
curtea spitalului Colentina. De data aceasta, Leluţ avea 
să dovedească mina de maestru. Avea o încredințare 
ştiinţifică, o misiune prea mare ca să admită interpuși. 
Dar mai era și lovitura politică. Pentru asta avea nevoie 
de alţii ; în cazul de faţă, de Leonin. 

Cu prestanţă de general, Leluţ făcea un plan. Trebuiau 
să profite de împrejurarea fericită, adusă ca un noroc 
prin lucrarea lui Urlieșu, lucrare care, pentru motive de 
tactică ştiinţifică, trebuia să rămînă deocamdată secretă. 
Dar Leonin era indiferent la lucrările lui Urlieşu ; pe cl 
îl preocupau lucrările personale, mai ales cele trăsnite, 
ca ale lui Orman. Sub masca de copilărească voioşie, se 
dovedea în el numai îngîmfare. Chiar în cumpăna de 
faţă, în el vorbea numai ura împotriva lui Tomaziu: Dar. 

34 — Chinuiţii nemuririi 


şi așa, se lăsa reped=> obosit. Ca să-l stimuleze, Leluţ 
ridica, din cînd în cînd, privirea şi cu degetul arăta 
obiectivul : „podul“. Acolo trebuiau ei să ajungă, în închi- 
soarea prostituatelor. Și, după ce procedeul lui Urlieșu 
va fi pus la punct, ei să demaşte afacerile imorale ale lui 
“Tomaziu, în cîrdășie cu comisarul Borşaru, starostele 
brigăzii de moravuri. 

— Tomaziu e mare şiret şi mă tem că e greu de 
lucrat... spuse Leluţ. 

— Desigur... e uns cu toate unsorile de îndrăznește 
el să schimbe rezultatul de la laborator. 

Leonin privea cu ochii umbriţi. Semn bun. Începea 
să fie preocupat și îngrijorat. 

— Cum îl prindem ? 

Adevărat, nu era uşor. La „pod“ lucra o ocultă. 
Medicul primar, mai puţin obosit de vîrstă și de lucru, 
cît mai ales sceptic şi îngăduitor; secundul, un nebun 
apucat; 'Tomaziu, supraveghetoarea,  infirmierele... o 
gaşcă de şarlatani. Singurul om cinstit era şeful labora- 
torului, conştiincios, dar mărginit la lucrul lui, încît pen- 
tru el nu existau bolnavi, ci numai lame cu secreţii și 
eprubete cu sînge. Aci era frumuseţea, fiindcă toate com- 
binaţiile se făceau prin mîinile și ochii lui. El examina 
lamele, el iscălea buletinele și probitatea lui era chezășie 
de lucru cinstit și exact. Dar meșteșugul era altul. Se 
schimbau etichetele, se încurcau probele de sînge, se tre- 
ceau lame cu secreţii sănătoase în locul celor infectate. 
Puterea era la Tomaziu, internul care colecta materiaiul 
de diagnostic. 

Leonin începu să tremure de frig. Și Leluţ avea pi- 
cioarele înţepenite, iar mîinile și le simţea înăsprite de 
gerul care scoborise dintr-o dată şi care aburea ferestrele 
spitalului pînă sus, la „pod“, de unde pleca de obicei 
cîntul, veselia și dezmăţul. 

— Mi-e frig, dragă. M-a străpuns pînă la oase. 

Dar Leluţ avea să-l ţină la aer rece, în curtea spita- 
lului, fiindcă în cameră, nătăfleţul, dînd de căldură, ar 
fi fost gata să frîngă vorba, cît de înţeleaptă, şi să bată 
cîmpii sau să se așeze la pian. 

Între timp, la poartă se iscase mare scandal. Un ins, 
probabil beat, voia să intre cu de-a sila în spital, iar 

portarul nu-l lăsa. Individul se trăgea un pas înapoi, că 
să se repeadă apoi, bălăngănea capul şi ameninţa cu 
bastonul. 

— Domnule intern, poftiţi aici, vă rog. 

Leonin se îndreptă către poartă. 

— Dacă domnul intern îţi dă voie... 

Beţivanul, un vlăjgan îmbrăcat în bundă îmblănită 
și cu pantalonii băgaţi în cisme, luă în batjocură poziţia 


_de drepţi, ca la cazarmă, şi salută cu mîna la frunte. 


— S trăiţi, domnule intern. 

De sub pălăria de fetru, atîrna părul tăiat breton pe 
frunte. În mîna dreaptă, ţinea un pachet cu prăjituri, 
iar în stînga, un baston subţire, fără miner. 

— Domnule intern... 

— Ce doreşti ? 

— Eu caut o fată, pe Miţa... spuse el rîzînd din ochi. 

— La ora aceasta, vizitele nu sînt permise. 

Străinul puse pachetul cu prăjituri pe o bancă, des- 
făcu paltonul şi scoase din buzunarul hainei portofelul. 

— Uite, sînt chemat la concentrare... și scotocea prim 
portofel înjurînd. O putoare, una Marta, mi-o făcu. N-a 
să fiu eu dat dezertor din cauza ei... 

Leluţ făcu semn cu ochiul către Leonin. Marta era 
vechea lor cunoștință. Cine ştie, dacă cumva le putea 
fi de folos ? Interveni și el în discuţie, împăciuitor. 

— Dacă-i concentrat omul... 

— Da, uite aici ordinul de chemare... și scoase din 
portofel un bilet roşu. 

— Bine. Te credem. Pe cine cauţi ? 

— Pe o fată, de-i zice Miţa. 

— E rudă cu dumneata ? 

Omul strînse ochiul stîng, dar nu din tic ca bätrînut 
Leluţ, ci ocazional, în semn că era dat dracului şi se 
pricepea la șmecherii. Apoi, grozăvindu-se, își trase cu 
pumnul în piept. 

— Aș putea spune că-i sînt frate... şi imediat șterse 
cu mîna prin aer această presupunere. Aș putea spune 
că-i sînt amant... Dar tăind brusc efectul de pînă atunci : 
Nu, domnule intern, eu nu mint... îi sînt doar peşte. Și, 
întorcînd arătătorul asupra-şi: Eu sînt peştele Miţei,.. 
sînt Fănică, zis și Domnișorul. De aia, Marta... 

Ce lume, ce viață evocau cuvintele beţivanului ! 
Leonin zimbea amuzat; în timp ce Leluţ gîndea că 
soarta, care pe toate le potrivea, îi trimitea ajutor la timp. 

— Dacă-i vorba de concentrare... 

Omul își trase din nou cu pumnul în piept. 

— Zău. Să-mi crape ochii dacă nu-i adevărat. Să mă 
dea pe mine dezertor ? Mai mare ruşinea... 

Așa pilit cum era, beţivanul răspîndea o veselie sun= 
patică. Era tînăr, era sănătos, avea frumusețea comună 
a craiului de mahala. 

— Asta aşa-i. 

— Şi cine ştie cît mă ţine concentrat. Poate că începe 
chiar războiul. 

— Trebuie să le permiţi să se vadă, interveni Leluţ 
împăciuitor, în favoarea lui Domnișoru. 

Și, apoi, către acesta : 

— Numai o vizită scurtă. Legea-i strictă. 

__— S-o mai văd o dată... şi ochii îi sclipiră de bucu- 
rie. La armată, ştii cînd pleci, dar nu ştii cînd te întorci. 

— Aşa-i... încuviinţă Leluţ. 

Vorba lui suna pe două glasuri, serios pentru Fănică 
Domnişoru, în batjocură pentru Leonin. Cei doi băieţi 
erau în acelaşi gînd acum : să nu piardă prilejul. 

— Eu numai atita vreau, s-o văd pe Miţa... să-i dau 
pachetul ăsta de prăjituri și s-o sărut înainte de plecare.. 
şi începu o serie de înjurături la adresa Martei. Mare 
cutră, Marta. Fără obraz, fără cinste... Noroc că ţaţa-i 
femeie de treabă. 

În sufletele celor doi tineri, se petrecu o altă schim- 
bare, care-i depărta unul de altul. Pe Leonin, vorbele 
lui Fănică Domnișoru îl impresionau. Sentimental ca 
o cocotă... îl judeca Leluţ, căruia îi venea să rîdă. Cu 
Leonin după el şi însoţit de Fănică Domnişoru care, cu 
pachetul de prăjituri într-o mînă şi cu bastonul în cea- 
laltă, le explica, gesticulînd, cum stăteau lucrurile, Lelut 
se îndrepta către pavilion. Putoarea de Marta primise 
ordinul de concentrare, dar în loc să i-l dea imediat, l-a 
ascuns. Ar fi fost dat dezertor dacă țața nu prindea 
de veste. 

— Uite, ce e, dragă... trebuie să fim și noi de față 
la întrevederea voastră. 

Domnişorul se opri din mers, parcă să cumpăneascä, 
apoi răspunse : 

— Asta nu-i cu supărare. 

Leluţ nu fusese niciodată la „pod“. O scară largă, 
învîrtită în spirală, urca printr-o galerie pietruită. Drum 
lung şi plictisitor. Treceai de etajul administraţiei, de 
serviciul medical, și pe măsură ce înaintai scîndurile 
treptelor erau tot mai șubrede, tot mai roase, lumina se 
ştergea şi un întuneric prăfos se lăsa din ce în ce mai 
greu. Un perete de lemn baricada intrarea. Fănică începu 
să bată cu bastonul și în curînd se deschise o ferestruică. 

— Să chemi pe coana Riţa... porunci Fănică. 

„ Se găseau într-o mică despicătură a podului, un fel 
de anticameră cu bănci pe de lături. Cei doi interni se 
aşezară, Fănică în picioare, le vorbea pocnindu-şi nervos 
coapsa cu bastonul. 

— Bună femeie, Riţa asta. A fost şi ea odată în sta- 
biliment. 

— Nu mai spune... se prefăcu Leluţ interesant. 

— Da. Și ar fi putut ajunge şi ea ţaţă, să ție casă, 
dar s-a îmbolnăvit şi a ajuns la „pod“. De aici n-a mai 
ieşit. S-a încurcat c-un intern, căruia-i zice Trăistaru, de 
a ajuns azi profesor... 

Un zdrăngănit de chei şi în ușă apăru Riţa. Uscată, 
înaltă, fără piept și fără şolduri, fardată scorțos, cu părul 
oxigenat, tăiat scurt și încîlcit, numai ace și cîrlige. Za- 
darnic încerca Leluţ să găsească o urmă de frumuseţe. 

— Coană Riţo, am venit pentru Miţa... spune Domni- 
şoru. 

— Eu l-am autorizat, fiindcă omul pleacă la con- 
centrare... interveni Leonin în calitate de intern de gardă. 

În privirea femeii, rece și cenuşie ca gheața murdară, 
scăpărară cîteva puncte luminoase. Atita așteptase. 

— Bine, domnule intern. Poftiţi aici, mă duc s-o 
aduc. 

Acum se găseau chiar în „pod“. Bîrnele de lemn și 
căpriorii se încrucișau ca să susțină masivul acoperiș al 
pavilionului. © fereastră deschisă, ridicată peste vîrful 
plopilor din curte, măsura înălțimea clădirii. Privind în 
jos, te cuprindea ameţeala și te apuca o trebuință năval- 
nică de a te azvirli pe caldarîm. Aerul rece şi ciorile 
venite la cuiburi erau singurii oaspeţi mai apropiaţi ai 
întunecatului locaş. Oamenii din curte păreau niște 
pitici, iar pașii lor sunau cu ecouri de sticlă. 

— Riţa asta e femeie de treabă, dar o şi plătesc bine. 

„_— Ce spui ? O plăteşti ? întrebă Leluţ cu interes, gă- 
sind momentul să pregătească lovitura. Poate că n-o plă- 
teşti numai pe ea? 

— Pe comisarul Borşaru nu-l plătesc, sîntem ca fraţii. 
— Atunci, cum de-a ajuns aici ? 
cz. d schiţă un gest de dispreţ, care arăta neno- 
rocul. 

___— Lipsea Borşaru. Era dus într-o anchetă... copoii au 
înhăţat-o și tranc cu ea la „pod“. 

Leonin se înmuiase de tot, aşa că Leluţ era nevoit 
să ducă singur ofensiva. 

— Şi cum de n-ai scăpat-o de aici ? 

— Aici e un parşiv, unul 'Tomaziu... spuse Domni- 
şoru şi înjură din fundul rărunchilor. 

Pînă și inima lui Leonin începu să bată cu putere. 

— AĂla-i tartăru... ăla dă buletinele. 

— Cu ăla n-ai putut să ajungi la înţelegere ? 

— Nu. Că s-a amestecat cutra. 

— Care cutră ? 

„_— Marta. Nu ţi-am spun? Aia l-a plătit din gros... 
și scuipă la adresa Martei și a lui Tomaziu. Aia numai 
de astea se ţine. Tot ce cîștigă dă, numai s-o bage pe 
Miţa în mormînt. Dar şi eu i-am spus: Fă, dacă nu 
te-astimperi, cu șișul te străpung. 

— Una Marta Maghiaru ? întrebă Leluţ. 'Ți-o amin- 
teşti, Leonin ? 
Leonin nu putea pricepe. Să trăieşti în bordel, printre 


atitea femei și tu să te prăpădeşti cu firea numai pentru 
una. 


— Nene, nene, scapă-mă... 

„__O fată desculță venea fugind din fundul coridorului, 
ținindu-şi halatul albastru-vărgat, cu mîna, să n-o îm- 
piedice la mers. 

— Nene, nene... 

Domnişorului i se lungise fața de emoție. 

— Stai, Mițo... fii cuminte. 

Fata plîngea în hohotə. 

— Ia-mă de-aici, scapă-mă de-aici... că-mi fac seama. 

Lui Domnişoru începuseră să-i tremure pleoapele. 
Leonin era înduioșat, în timp ce Leluţ rîdea ironic. 
Grotesc. Scenă de lirism între un peşte și o prostituată, 
asistați de un medic sentimental, mai sentimental decît 
o cototă. Fata să fi avut șaisprezece ani. Dar acum, cu 

fața uşor bucălată, cu ochii scăldaţi în lacrimi şi trupul 
spînzurat de gitul lui Fănică, părea intrată din nou în 
copilărie, 

— Scapă-mă, nene. Dacă vrei dumneata, se poate, 
numai să vrei. E si 

Domnișorul se frămînta pe loc. La urmă, totuşi își 
luă inima în dinţi. 

— Uite ce e... eu trebuie să plec. 

— Să pleci ? se depărtă speriată de el. 

— Da, la armată. 

Dintr-o dată, Miţa începu a se tîngui ca de mort: 

— Nu pleca, nene... Nu mă lăsa, că dușmanii mi-au 
jurat pieirea. O să mor, o să mor... 

— Lasă, dragă, izbucni Leonin, mă ocup eu de dum- 
neata. Vorbesc eu cu 'Tomaziu. 3 

Leluț îl împroşcă din priviri. Înnebunise ? Ce se mai 
amesteca el ? Mergea așa de bine. O fi avut vreun plan ? 

Fănică Domnișoru se îmbună la chip. Parcă-i venise 
salvarea. 

— Da, da... domnul intern mi-a promis. 

— Nene, nene, eu am să mor... o ţinea fata într-una. 

Leluţ se plictisise. Ce atita văicăreală. El pusese la 
cale comedia şi tot el avea să-i pună capăt. 

— Ei, acum a trecut timpul. 

— Da, a trecut... interveni și Riţa. 

Fata era din nou cu mîinile de gitul lui Domnişoru. 

— Nu mă lăsa, nene, nu mă lăsa. 

Ciorile, agăţate de crengile subțiri, se dădeau huţa 
în văzduh. Deodată se auzi un cîrîit-poruncă şi se des- 
prinseseră din pomi. Zeci de aeroplane negre, minuscule, 
virau deasupra crengilor, cînd pe o aripă, cînd pe alta, 
ca apoi să-și ia zborul în cele depărtări. 

— Miţo, fii serioasă. i-am spus că mă-ngrijesc eu 
de tine. 

Riţa o desprinse mai cu binele, mai cu forța, şi por- 
niră înapoi spre salon, condusă de supraveghetoare. Cind 
poarta de lemn fu închisă în urma lor. Domnișoru scoase 
din buzunar o batistă roşie şi-şi şterse ochii. Apoi, către 
Leonin : 

— Să ai grijă de ea, că eu plătesc cinstit... și făcu 
gestul de a scoate bani din buzunar. 

— Lasă, amice, nu acum... îl opri Leluţ. Unde ești cu 
regimentul ? 


— Tocmai la Cernavoda. 
— Nu-i chiar aşa de departe. Care-i adresa de acolo ? 
— Batalionul de pontonieri. 
— Bine. Te vom ţine la curent. 
— Scrieţi atit: fruntaş Fane Simion, batalionul de 
pontonieri. 


În curte, își deteră mîna. Liniştit de asigurarea dată 
de interni, Domnișoru plecă. 

AA Se știe că o viaţă deosebită cu totul alta 
decit în lumea deschisă, se agita sub coperişul „podului“, 
unde o îngrămădeală de femei — nici nebune, nici bol- 
nave, dar în același timp şi nebune şi bolnave — pașnice 
totdeauna și totdeauna răzvrătite, stăteau mereu gata pe 
ceartă şi scandal. Trindăvia vocaţiunii, care le chemase 
la meseria lor, era acum o pedeapsă ; iar patul, unealta 
lor de cîştig, un instrument de tortură. La toate același 
gind, să scape, să fugă din închisoarea suspendată deasu- 
pra pavilioanelor... și o singură bucurie, să prindă, cît era 
ziulica de mare, un locşor la fereastra tăiată în coperiș, 
de unde puteau privi orașul, respira aerul liber şi chema 
trecătorii din curtea spitalului, cu sisîituri profesionale şi 
gesturi obscene. 

_ Leluț nu-și închipuise că și la personalul medical va 
găsi o mentalitate schimbată. Urcînd spre „pod“, de la 
primul pas — împotrivire. Dar lui nici că-i păsa... În- 
vestit cu prestigiul lui Urlieșu și împuternicit cu autori- 
zaţia de la Eforie, se simţea tare, 

— Poftiţi... îi întîmpină Riţa. Știu despre ce e vorba. 

Bolnavele sînt la dispoziția dumneavoastră. Aveţi aici 


foile de observaţie cu diagnosticul... și dispăru, scu- 
zindu-se. 


Pe urmă, Tomaziu : 


— Ştiu, a telefonat Urlieşu. Tot serviciul e al vostru... 
dar dispăru şi el. 


lar. la sfîrşit, externul : 


si Dacă aveţi nevoie de mine, sînt în sala de pansa- 
ment. 


Cei doi cercetători se găsiră deodată singuri în corido- 

rul lung, în care se deschideau uşile saloanelor. De cea- 
laltă parte a coridorului — ferestre înalte, la care ajun- 
geai urcînd o scăriță. Tăcere. Nimic din forfota obişnuită 
a spitalelor. Nici doctori aferaţi, nici ţipenie de bolnave. 
nici măcar vreo servitoare. Complicitatea Tomaziu—Riţa 
era vădită. 

— Înainte... comandă Leluţ. 

Leonin se apropie de fereastră. Avea năravuri de fe- 
meie, plesnea de curiozitate. Ii se părea nostimă dispo- 
ziția celor cîteva trepte. Poate că-l ispitea și priveliștea 
ameţitoare. De o parte, slavile pînă-n cer, de alta, pră- 
bușirile pînă-n abis. În pervazul ferestrei îți părea că 
pluteşti. Casele vecine păreau ghemuite, pomii tăiaţi în 
mucava, oamenii din curte mici şi ţepeni ca niște jucării 
de plumb. Nu apăreau în adevărata lor înfăţişare decit 
crengile pomilor, lungi şi subţiri, încovoiate ca nişte 
nuiele și ciorile obraznice, atit de apropiate de li se 
vedea negrul lucios al aripilor, precum şi străluciul ar- 
gintat al ochilor. 

Leluţ îl strigă, dar vocea i se păru nesigură. 

— Ce trumoase-s stăncuţele... și ce frumos mai zboară, 
se extazie nătătleţul. 

Leluţ îl prinse de halat şi încercă să-l tragă jos. 

— Nu cumva ai vrea să te înalţi la Dumnezeu ca un 
înger ?... Sau, poate, să te prăbuşești în ţăndări ca o 
păpușă de faianță? Lasă dracului filosofia... și Leluţ se 
supără de-a binelea. 

Dar Leonin parcă nici nu auzea. 

— Cum ies oare, lucrătorii pe acoperiș, să repare 
tabla ? 

— Or fi avind ei un meșteșug, de nu alunecă să se 
prăbușească, spuse Leluţ bosumflat și începu să-l tragă 
iar. Da’, vino odată... 

— Şi ciorile, cum or fi zburînd ? 

Poftim, de ce-i ardea nătăflețului. Ei se aflau în 
preajma unei mari lovituri şi Leonin cu mintea la năz- 
bitii. Cum nu lunecă lucrătorii ? Cum zboară păsările ? 

— În mod curent, spuse iar Leonin cu gindul în altă 
parte, se aseamănă zborul păsărilor cu înotul peştilor, 
E o mare prostie. Una e densitatea apei şi alta a aerului. 

— Lasă fleacurile şi vino odată. 

— Mai stai puţin. De-o fi să mă omor vreodată, de la 
fereastra asta am să mă arunc... 

— Lasă asta pentru mai tîrziu. Deocamdată avem alt- 
ceva mai bun de făcut și, prinzindu-l de braţ, îl trase 
răsucindu-l. Leonin desluși în gestul lui și o pornire de 
necaz şi înadins se lăsă mai greu. 

Cînd deschise ușa primului salon, Leluţ împinse pe 
Leonin întîi, parcă să nu-i scape. Zadarnic fuseseră pe- 
reţii văruiţi și podelele întărite cu dușumele, că tot se 
vedea clar că încăperea fusese croită din podul clădirii. 
Pe sus, căpriorii străbăteau parcă văzduhul, iar deasupra 
lor era chiar podul clădirii. În salon, ordine completă. 
Bolnavele, cu păturile trase pînă la gît, așteptau vizita 
secundarului. Ai fi zis că te afli în dormitorul unui pen- 
sion înainte de inspecția directoarei ; numai mirosul tare 
de acid fenic și iodoform dovedea destinaţia încăperii. 

Cei doi interni se opriră la primul pat. Leluț luă 
foaia de observaţie și citi: Sifilide papuloase, Wasser- 
mann pozitiv. Trecu mai departe. Dar un hohot de ris 
îl făcu să se întoarcă. Ridea femeia lîngă care se oprise, 
o ţigancă cu buze groase și nasul cîrn. 

— De ce rizi ? 


— Păi, eşti frumos și s-ar culca cu dumneata, îl pocni 
un glas răgușit tocmai din cealaltă parte a salonului, 
chiar din patul ascuns sub streașină. Cîtava femei chico- 
tiră sub pătură. Leluţ privi spre Leonin, mustrîndu-l pe 
tăcute. Ce Dumnezeu, era intern la Colentina. Ce auto- 
ritate este asta ? Pe el îl cunoşteau, la Filantropia, infir- 
mierele din toate serviciile, chiar și bolnavii. Cînd era 
de gardă, dădea o raită prin tot spitalul. Totdeauna poţi 
afla ceva, poţi învăţa ceva. Dar Leonin... 

— Mie-mi place ăl mai mic... 

— Mă tem că nu-i virgin, spuse alta. 

Leluţ păli de necaz și încheieturile gîndurilor înce- 
pură să-i tremure. Al mic era Leonin. Dar se făcu a nu 
auzi, cercetind foile. Nici o îndoială, asta era răzbunarea 
Tomaziu — Riţa. Înadins, fuseseră lăsaţi singuri. Aveau 
ei, cei doi complici, meşteșugul lor, dar nici pe Leluţ nu-l 
cunoşteau. Se înșelase crunt folosind tertipuri de acestea. 
Îl provocau ? Cu atît mai bine. 

— Nici cel mare nu-i de lepădat... se încinse discuția 
în- spatele lor. 

Leluţ se întoarse brusc, să prindă pe vinovată. În 
legea ei de femeie proastă, acesta era un compliment. 

Dar el nu le putea permite să se obrăznicească. Dar, cînd 
să le repeadă, Leonin întrebă : 

— Care-i ăl mare ? 

Păcătosul se punea la taifas cu prostituatele. 

— Dumneata ești cel frumos, se repezi una dinire 
ele. 

— Eşti nebun, Leonin ? îl mustră Leluţ pe înfundate 
și continua să examineze o altă foaie de observaţie, in 
timp ce discuţia se înteţea. 

=- — Ai mari nu-s de nici o ispravă, sînt slabi în bala- 
male... şi toate femeile se porniră pe rîs deșănțat 

— Al mai mic e mai voinic, completă o altă bolnavă. 

— Vorba cîntecului. 

Atunci o femeie, cu glas gros şi cîntind fals, dete 
drum cîntecului, ca la sfîrşit de chef: 

— Frunză verde ţipirig 
Vine doctorul ăl mic. 

Acu lui e gros şi mare, 
Unde-mpunge nu te doare. 

Din nou risete. Un rînd de bolnave așteptau cuminte 
și în ordine, în timp ce restul se agita în răzvrătire 
deşănţată. 

— Hai, fetelor, staţi liniștite... le certă Leonin. 

— Dacă-mi dai un pusi, ochi frumoși. 

Din nou „ochi frumoși“. Leonin rise. 

— Las că-ţi dau, numai fi liniştită. 

Cit era de păcătos. Chiar vorba unei prostituate îl 
fleșcăia. 

— Te și culci cu ea? întrebă altă bolnavă. 

Ce javră. Aci, cu prostituatele, glumă și taifas ; afară, 
cu Lia, dragostea purificatoare. Să-l lase să se vîre cît 
mai mult în mocirlă. La tot acest necaz se mai adăuga 
plictiseala de a nu găsi nici un caz pe potrivă. 

— Ochi frumoşi, ochi frumoși, ochi frumoși... 

— Da’ tăceţi odată... se întoarse Leluţ furios către fe- 
mei şi reuşi să impună oarecare cuminţire. Dar cum 
întoarse spatele, o bolnavi îl agrăi : 

— Nu te chiori aşa... după ce că ești şi urit. 

— Lasă-l, dragă, interveni alta. 

Leluţ se repezi furios în mijlocul salonului, oprindu-se 
cu mîinile în şolduri. O clipă, linişte adîncă. Ba chiar şi 
Leonin era cu ochii aţintiţi asupra-i. Trebuie să fi fost 
grozav. Să le tragă una, să nu mai crîncească în vecii 

vecilor. Dar privirea i se opri în fereastra salonului. Tot: 
pe acoperiş răspundea. Să înșfaci pe una din dezmăța- 
tele astea, şi cu ea pe fereastră jos, pe ciment... 

— Nu te chioriî așa, că pierzi puterea. 

Îngrozitor. Risul trecea de la una la alta. Sub pri- 
virea lui întunecată, chipurile femeilor se contopeau 
într-o singură mască infamă, cu trăsături deșănţate şi cu 
glasul cavernos, sunînd parcă din trupuri golite de plă- 
mini. 

Leonin făcu semn lui Leluţ să se apropie, și-i arătă 
o foaie de observaţie, punînd astfel capăt scandalului. 
Era un caz de psoriazis. Putea fi bun : sifilis latent. Și, 
în timp ce ei discutau, convorbirea dintre femei continua. 

— Și tu crezi ?... 

— Mie, pe năsălie să mi-l aduci. La mine nu există 
impotent. 

— Grozavă te mai ţii... şi discuţia profesională conti- 
nua în mod serios, cu accente şi argumente potrivite. 

— Să tăceţi, că dracu vă ia... se repezi iar Leluţ 
exasperat, prinzindu-le pe toate în priviri ca într-o furcă. 

Giîndurile îi fierbeau de necaz. Cuminte ar fi fost să 
plece, să amîne pentru a doua zi cercetările şi să denunțe 
lui Urlieşu infamul procedeu al lui Tomaziu, pentru ca 
să obţină alte condiţii de lucru. Să fie asistat de extern, 
de supraveghetoare sau măcar de o infirmieră. Cu nă- 
tătlețul de Leonin nu se putea lucra. Deodată, parcă 
i se mișcă manșeta pantalonilor. Da, din ce în ce mai tare, 
şi simţi o mînă urcîndu-i-se pe pulpă. Atunci se trase 
înapoi. O fată rămase cu braţul în aer. El trase o palmă 
peste mîna necuviincioasă. Fata izbucni în ris neobrăzat 

şi apoi spuse admirativ : 

— Fetelor, ăsta-i tare, nu-i de lepădat. L-am pipăit... 

— Tu nu vorbi. Tu eşti tocătoare. 

— Ptiu, fir-ai a dracului tu, cu bijuteria ta. 

— Tăceţi, lua-v-ar dracu de tîrfe... ţipă Leluţ la ele. 

Acum se făcuse tăcere înfundată, ca după bubuitură 
de tun. Să conducă lucrările mai departe, din ambiţie, 
să nu arate nici un fel de slăbiciune. Uneltirile Riţei și 
ale lui Tomaziu nu aveau să-l descurajeze pe el. 

Abia la patul al unsprezecelea, găsi un caz potrivit, 
la o femeie mai în vîrstă, grasă, grasă și calmă, pierdută 
în reverie. Nu luase parte la discuţia celorlalte și privea 
neturburată în tavan, indiferentă la tot. 

— Uite, femeie, îi spuse Leluţ, am să-ţi fac o injecție- 
— Nu vreau, spuse ea cu indiferenţă. 

— Ce, e după tine ? îi sări lui Leluţ țandăra. 

—- Sigur că-i după mine. 

Celelalte atîta aşteptau. 

— Bravo, moaşo ! Nu te lăsa. 

Leluţ scoase din buzunarul halatului siringa și fiola 
cu preparatul lui Urlieşu. 

— Eu zic că totuşi am să-ţi fac injecţia. 

Femeia își mișcă umerii cu nepăsare. Alt soi de obrăz- 
nicie, mai nesuferit decît cel de pînă acum. Internul în- 
cercă să ridice pătura ; femeia îi prinse gitul miinii ca 
o brățară. Era el om tare, dar femeia parc-ar fi fost acro- 
bată. Îi simţea mușchii de oțel şi, după felul cum îi ră- 
sucea mîna, dovedea că are iscusinţă la harţă. 

— 'Țin'te bine, moașo... ţin'te bine. 

Moașa, aruncînd pătura de pe ea, sări în mijlocul 
salonului. 

— Nu vă lăsaţi, fetelor... A venit să-ncerce pe noi 
nişte otrăvuri. 

Cu ochii holbaţi, părul despletit și vinele gîtului um- 
flate, părea cu adevărat nebună. Dar şi privirea lui Leluţ, 
scăpăra de furie. Pînă şi Leonin se îndirjise. Prea multă 
obrăznicie. 

— Nu-l lăsaţi, fetelor... că n-au ajuns trupurile 
noastre de batjocura lui. 

— Da, da... își adunară răguşeala și stridența alte 
voci. 

Orice urmă de ordine dispăru din salon. Cîteva bol- 
nave se ridicaseră din aşternut; una sărise chiar din 
pat, ajutor lîngă moașă. 

— Înapoi... se răsti Leluţ. 

Şi, întorcîndu-se către moașă : 

— Am să-ţi fac injecţia. 

— Ai să-i faci mă-tii... şi-l înjură. 

Leluţ se repezi s-o lovească, dar Leonin îl reţinu. 
Atunci izbucni un vacarm îngrozitor. Femeile, în picioare, 
țipau, vociferau, hohoteau. 

Un val de isterie colectivă cuprinsese pe toate bolna- 
vele. Unele răcneau ca fiarele, altele miriiau rînjind 
cîinește, amenințau cu pumnii în aer sau se schimono- 

seau, scoţind limba și dînd cu tifla. Cele două nebune 
din mijlocul salonului îşi ridicaseră halatele peste cap 
și jucau goale, cu miinil> în sus. În special, moașa, 
neagră la trup, cu sinii căzuţi pină-n buric, pîntecul 
fleșcăit și coapsele ca niște bușteni, era îngrozitoare la 
vedere. Oricit era Leluţ de tare, tot se simţi înfricoșat. 
Nebunele astea îl puteau arunca pe fereastră, ca pe o căl- 
dare cu lături. 

Dar ușa se deschise și în prag se opri Vasiliu, me- 
dicul secundar, împreună cu suita. Dintr-o clipire, în- 
telese ce se întimplase şi atunci începu să tragă cu cra- 
vașa în dreapta şi în stînga. De la ușă și pînă la fereastră 
îşi croi drum deschis. Chiar cei doi interni trebuiră să se 
ferească să nu fie loviți. Avea impresia că isteria trecuse 
de la bolnave la medicul secundar. 

— Putorilor, tirfelor... 

Medicul secundar era mic, roşcovan, cu mustaţa groasă 
și părul despărţit printr-o cărare la stînga. 

Femeile se traseră în paturile lor şi o linişte încordată 
se lăsă în salon. Leluţ profită de linişte, ca să facă re- 
clamaţia. 

— Nu se supun, domnule doctor... 


Abia acum îndrăzni și suita medicului secundar să 
intre de tot în cameră, : 

— Să-mi pui la carceră pe trei dintre ele... ordonă el 
Riţei. 

Prin urmare, exista şi o carceră la „pod“. 

— Ea e capul răzvrătirii... şi Leluţ arătă pe moașă. 

— La carceră. 

Dar moaşa îl înjură. Atita așteptase Vasiliu, ca să se 
repeadă iar cu cravașa. Femeia îşi prinse capul în mîini 
şi se băgă sub plapumă. Medicul zmulse pătura şi în- 
cepu a trage peste trupul ghemuit. O diră roșie de sînge 
se ivi pe mîinile prostituatei. Apoi, o pată pe cămașă. 
Atunci se opri şi medicul. 

— Leluţ, vei continua cercetările fără nici o piedică. 

Şi, întorcîndu-se către suita sa: 

— Domnul intern Leluţ are dreptul să facă orice in- 
jecţie, oricăreia dintre bolnave. 

În spatele lui, rînjea Tomaziu și privirile li se întil- 
niră. Era primul act de ostilitate deschisă. 

În fiecare zi, Leluţ grăbea lucrul în ser- 

viciu, lăsînd pe Badea să ajute în locul său și, harnic, 
pornea la Colentina pentru experimentarea procedeului 
lui Urlieșu şi demascarea lui Tomaziu. Acum altoiul po- 
litic se împlintase atît de bine în tulpina științifică, încît 
alcătuiau una şi aceeași ființă. Trebuia să accelereze 
lucrul, timpul trecea, alegerile se apropiau și propaganda 
lui 'Tomaziu mergea în plin, iar din parte-le nici o is- 
pravă, tot iscodind în casă străină, tot dibuind urme. 
Nu puteau dovedi nimic. De la examinarea sîngelui şi a 
secreţiunilor, se vedeau excluși ; iar procedeul de reacti- 
vare se dovedea ineficace. Și totuși el nu se putea da 
bătut. Prea îi era măreț planul. Din aceeași lovitură, 
Tomaziu prăpușit la pămînt şi Urlieșu înălțat. Nenoro- 
cire că trebuia să lucreze cu unul ca Leonin. Curcan um- 
flat la pretenţii, dar piftie la treabă serioasă. Era de 
ajuns ca, printre căzăturile de la „pod“, să se găsească 
o fată mai drăguță, și el devenea plastilină curată. 

— Eu zic să ne dăm bătuţi, spunea Leonin. Prin 
procedeul lui Urlieșu nu obţinem nimic, doar că fac bol- 
navele febră. 

— Eşti nebun ?... Noi avem două scopuri, unul moral 
şi altul ştiinţific. 

— Cu cel ştiinţific, am pus-o de mămăligă. Doar de 
ne-o fi mai cu noroc cel moral. 

Riţa și Tomaziu se dovedeau mult mai şireți. Zadarnic 
iscodeau ei bolnavele sau infirmierele. Cînd se lua sînge ? 
Cînd se recoltau secrețiile ? Mister și iar mister. Atunci, 
emoție încordată. Toate chipurile trădau aceeași anxie- 
tate. Un singur cuvînt salvator : negativ... O singură pe- 
deapsă : pozitiv... Tot salonul participa la judecată, 
fiindcă dincolo de urile, geloziile şi intrigile zilei, clipa 
eliberării aduce toate sufletele într-o strînsă solidaritate 
profesională. Dacă „negativa“ se bucura pe socoteală 
proprie, în schimb, murmure, pe de o parte, şi mîngiieri, 
pe de alta, însoțeau pliînsul sau furia celei „pozitive“. 
Cheia afacerilor era la darea buletinelor. Aci manevrau 
misterios și beneficiar Tomaziu, Riţa și Borșaru. 

Leonin nici nu urcase la pod în ziua aceea, ajuta pro- 
babil lui Tutoveanu să trimită pe lumea cealaltă, în nu- 

mele unui materialism ideal, vreo canceroasă inoperabilă, 
astfel că Leluţ se găsea singur pentru ambele obiective, 
atit cel moral, cît și cel ştiinţific. Nu-i mai păsa de scan- 
dalul făcut de prostituate. Era împuternicit cu cravașa 
lui Vasiliu, așa că la apariţia lui se lăsa tăcere îndirjită, 
<u miriieli reţinute şi priviri sclipite de ură. Femeile 
„doptaseră o răzvrătire pasivă ; cu pătura pe cap, ele 
așteptau în nemişcare, astfel că salonul părea o vastă 
sală de necropsie, cu douăzeci de cadavre acoperite de 
linţolii. i 

Rînd pe rînd, fără să-i pese, Leluţ dezvelea cadavrul 
improvizat şi-l îmboldea la viață cu coada cravaşei. Acum 
intrase în vorbă cu Miţa, amanta lui Fănică Domnişoru. 
Fată cu mintea simplă, nu lua niciodată parte la răzvră- 
tirile colective. 

— Nea Fane îmi scrie că nu poate veni încă, dar să 
nu am nici o grijă. 

Aștepţi tu mult şi bine... îşi zise Leluţ în gînd. Pe 
Miţa n-avea s-o scape el din mină, cea mai docilă pen- 
sionară. 


— A plătit? întreabă el pe șoptite, să-l audă numai 
fata 

— A plătit şi pe domnul Tomaziu, și pe coana Riţa... 
răspunse fata din virful buzelor. Cu Borşaru e prieten. 

Asociaţia Tomaziu, Riţa, Borşaru era prezentă, adică 
ştiinţa, morala și asistența socială. Intuiţia nu-l înșela. 
Miţa era subiectul cel mai potrivit planurilor lui. Nu 
trebuia s-o scape. 


— Cind e vorba să-ți dea drumul ? 

— Marţi... de azi în zecə zile, vine buletinul negativ. 
— Și dacă nu-i negativ ? 

— Nu se poate... a plătit nenea bine. 

Leluţ dete din cap cu neîncredere. 


— Ar fi putut să-ți dea drumul pînă acum. 


— Nu se poate... patru săptămîni. E lege, după ce ai 
ajuns aici. Dar marți vine negativ. 


— Şi dacă-și rîd de tine? 
Miţa scoase o scrisoare de sub pernă. 
— Uite aici, scrisoarea de la nenea. 


Leluţ se simţi sugrumat de emoție, mai rău ca la un 
examen. Fata îl întinsese scrisoarea fără nici o teamă. 
Şi scrisoarea asta îi trebuia lui. 

„Dragă Miţo. pupa-ţi-aş ochișorii şi aluniţa de pe git, 
doresc ca mica mea epistolie să te găsească în momentele 
cele mai fericite ale vieţii tale, adică să vină buletinul 
negativ, ceea ce se va întîmpla... Am scris ţaţei să plă- 
tească bine pe Tomaziu şi pe Riţa, și să gonească pe 
Marta din stabiliment, care nu mai poate trăi lumea de 
atitea intrigi și lucruri ticăloase. Că dacă o găsesc la 
eliberare o omor, măcar să ştiu că tai sare la ocnă, că 
nu mă rabdă inima să văd pe pămînt atîta răutate care 
zice că mă iubeşte. Eu nu vreau să știu de iubirea ei că 
nu am la sufletul meu altă iubire decît pe Miţa care e 
sufletul şi sîngele meu“. 

— Bun băiat, Fane... spuse Leluţ. 

— Cel mai drag băiat din lume. 

— Și te iubeşte. 

— Ca ochii din cap. 

Minunat document. Chiar dacă nu zdrobea pe Toma- 
ziu, îl compromitea îndeajuns. Dacă ar face scrisoarea 
uitată la el ? Dar fata o cerea, cu mîna întinsă. Leluţ i-o 
înapoie încetișor. Avea impresia c-o rupe din el. 

— Uite colo, Leonin... 
În -fundul salonului, lîngă streaşină, o 
bolnavă nouă. Femeile parcă se mai obișnuiseră, mai ales 
cînd venea cu Leonin care, muieratic şi ușurel, glumea 
şi se arăta prietenos, ba chiar uitînd unde se găseşte, 
le mai trăgea cîte un compliment. Pentru Leluţ, simțeau 
un fel de silă, dar avea cravașa, și se lăsau injectate, 
aruncîndu-și ura, ca animalele în menajerie, numai prin 
ochi. 


— O cunoşti ? îl întrebă Leluţ. Recoltă nouă. Uită-te 
bine la ea. 

Adevărat. Parcă-i era cunoscută. Fata privea indife- 
rentă în tavan. 

— E Mindra. 

— Ce spui ? se sperie Leonin. 

Mindra cu care băuse de ziua lui, Mîndra după care 
alergase nebun într-o noapte, se afla acum aici în plină 
carieră. Numai Dumnezeu îl scăpase atunci, să nu ia 
vreo boală. 

35 — Chinuiţii nemuririi 


Leluţ se apropie de patul ei, în aceeaşi postură de 
moralizator, ca atunci cînd fusese adusă otrăvită în ca- 
mera de gardă. 

— Dg’ bine-ai mai ajuns... 

Mindra nu răspunse. Continua să privească streaşina 
podului, care cobora peste fereastră, cu ochii ei parcă şi 
mai sașii. 

— Ia să văd, ce ai... 

Ridică pătura de pe ea şi cămașa groasă de in. Tot 
trupul era plin de silfilide. 

— Bravo! Te-am bătut degeaba atunci... și simţea 
răcoarea unei tardive răzbunări. 

În mintea lui, Mîndra rămăsese tot mizerabila care-l 
minţise, își bătuse joc de el şi cît pe-aci să-l nenoro- 
cească strecurîndu-i otrava unui complex de inferioritate. 

— Caz bun pentru noi, Leonin. După tratament, 
facem procedeul de reactivare. 

În timpul acesta, Mindra nu scoase nici o vorbă. 
Parcă suia, numărînd treptele, care de la pod urcau la 
ferestruica deschisă în acoperiș. 

— Eu trec să fac injecţiile. Tu, Leonin, ia-te de vorbă 
cu Miţa. Miine îi facem și ei. 

Leonin pregeta. 

— Pe Miţa s-o lăsăm în pace. Ştii c-am promis lui 
Fănică Domnişoru... Rezultatele sînt, şi așa, dubioase. 

Leluţ îl smuci de halat cu necaz. Nătăfleţul îi vătăma 
planul, tocmai cînd Urlieşu, după migăloase cercetări 
și experienţe, adusese o importantă modificare prepara- 
tului. 

— Miine îţi trimit preparatul cel nou. Urlieșu a avut 
o idee genială. Folosește sînge de malaric. Eu nu pot 
veni, mă înlocuieşti tu. 

Și, fiindcă Leonin strîmba din nas : 

— 'Tomaziu... şi-i ciocăni capul cu degetul cîrlig. 

Auzind că e chemat la telefon aşa de di- 
mineaţă, Leluţ înțelese că lucrurile se încurcaseră la Co- 
lentina. Şi numai din neghiobia lui Leonin. Lăsă bolnavul 
care trebuia pregătit pentru operaţie, în grija lui Badea, 

şi dete fuga la telefon. Nu se înşelase. Leonin refuza să 
încerce preparatul cel nou pe Miţa. Invoca motive puerile 
şi sentimentale. 

— Nu-nţelegi că tocmai ea ne trebuie ? Ce dracu, eşti 
aşa de greu de cap ? 

Mare răbdare îţi trebuie c-un nătăfleţ, împietrit de 
încăpăţinare. Leonin o ţinea într-una. Cită nădejde își 
punea biata fată pe ziua de marţi, cînd spera se plece. 

— Păi, asta-i lovitura. Să nu plece marţi. Numai așa 
izbucneşte scandalul. 

— Zău, că n-am inimă... se smiorcăia Leonin la celă- 
lalt capăt al telefonului. 

— Cu romantisme de astea, are s-ajungă Tomaziu 
președinte... şi tu ai să-i ţii trena şi ai să baţi din buze 
după Lia. ' 

— Cum să-i spun ? 

Lua oare Leonin în serios promisiunea făcută lui Fă- 
nică Domnişoru? Sau alta era chestiunea? Fata era 
drăguță şi ar fi vrut s-o scrie la catastif. Altfel era inex- 
plicabil. Și Leonin ura pe Tomaziu cu aceeaşi înverșu- 
nare; cum de-l apucase mila, așa din senin? Dar ple- 
doaria lui Leonin se întorcea mereu la același punct de 
plecare. Cum s-o convingă pe Miţa ? Prostii, și iar prostii. 

— Spune-i și tu că-i spre binele ei. 

Leluţ era prea înverșunat ca să cedeze. Procedeul lui 
Urlieşu, de reactivare prin malarie, era genial. Iar pen- 
tru ei, cu siguranță că aici era lovitura cea mare. 

— Am găsit, dragă... 

Ca de obicei, cînd mintea îi era mai învolburată, ţişni 
porunca potrivită. Inconştientul lui lucra de minune. 
Acolo trebăluiau toate forţele oculte și izbucneau, la un 
moment dat, prin gîndiri de geniu. Găsise argumentul 
care convinge pe orice prostituată : medicamentul pre- 
ventiv. Panaceu universal, care împiedica orice boală. 
Parcă și virtutea lui Leonin începuse să cedeze. Să-l țină 
din scurt, să nu-i dea răgaz. 

— După operaţie, iau o mașină și vin acolo. 

Acum, nu-l mai supărau nici cheltuielile. Chestiunea 
era prea importantă ca să mai țină seama de aşa ceva. 
Se întoarse la operaţie, dar gindul lui nu-l părăsea o 
clipă pe 'Tomaziu. Dar nici pe sentimentalul de Leonin 
nu-l putea ierta. 

În sala de operaţie, Mladin şi cu Badea se spălau. 
Mavru, rezemat de fereastră, privea. 

— Unde-ţi sînt gîndurile, mă Leluţ? Ai vreo amo- 
reză ?... și Mladin rise. 

— Ce, numai una... răspunse Mavru în locul lui. 

Leluţ zîmbi. Cum nu poţi cunoaşte sufletul altuia. El 
trăia aievea, pe cînd cei doi duceau o viaţă nemernică. 

— E o franțuzoaică la şantanul din Brezoianu... făcu 
Mavru admirativ. 

— Ce spui, mă? 

În timpul acesta, bolnavul, legat de mîini şi de pi- 
cioare, se zbătea sub aburul înecăcios al cloroformului. 

— Şi zici că-i frumoasă ? 

— Spiţ... ca Rifca, nevasta lui Burăh. O ştii pe asta ?... 
același refren la Mavru. 

— N-o ştiu. 

Gîndul lui Leluţ era însă departe, la spitalul Colen- 
tina. Oare Leonin nu se fleşcăise ? Blegul, nevolnicul... 

— Rifca era un pandur de femeie şi voinică să-l rupă 
în două pe Burăh, ca pe-un chibrit. Și avea o gură... să 
doboare clopotul mitropoliei. În casă, Rifca era bărbatul, 
iar Burăh o timidă și inocentă femeie. Cind Rifca s-a 
îmbolnăvit, a prins să strige la Burăh: Ce stai ca un 
netot ? Cheamă rabinul din Buhuș. El cunoaşte din cărți 
leacuri la toate patimile omului. Și a venit rabinul cale 
de-o poștă şi i-a cercetat toate mădularele, iar la urmă 
a cerut să i se trimită la Buhuș acea umoare, pe care 
proasta judecată o ţine de ruşine, dar care a fost lăsată 
de Dumnezeu spre gloria lui Urlieşu şi a lui Leluţ, 

Leluţ întoarse o privire furioasă. Toţi erau preocupaţi 
de povestirea cea porcoasă. Dar el avea să le arate... Ce, 
toţi călcau acum pe urmele lui Anghel Drăghiceanu ? 
Prea mare batjocură. La gîndul lui măreț, secăturile astea 
dădeau drumul măruntelor lor prostii. Înverşunat, stropi 
compresa cu mai mult cloroform. 

— Ce faci, domnişorurile ?... şopti Petruţa, infirmiera 
ticăloasă, care băgase de seamă. 

— 'Tacă-ţi gura. 

— Cum zic, continua Mavru povestirea, aleargă Burăh 
cu sticla în mînă, cînd deodată — nenorocire! — bildi- 
bic jos, şi sticla cu preţioasa licoare, mii de bucăţi. Ce 
să facă acum ? Să se întoarcă la Rifca. Femeia era rea 

de nărav, nu muiereşte, adică nu ţipa, nu făcea urit, nu 
mușca... ci bărbătește, îl înfășca şi zdup cu el de pămînt. 
Cel mai nimerit era să înlocuiască excretul cu unul pro- 
priu. Zis şi făcut... 

Deodată, Leluţ se sculă, cu tot calmul de care era 
capabil, şi arătă spre bolnavă. 

— Nu mai respiră... 

Cei de la spălător își curmară vesela cîrdăşie. 

— Dezleagă-i mîinile... porunci Mladin înfricoşat. 

Petruţa desfăcu curelele care legau mîinile bolnavului. 

— Respirație artificială... 

Arghir întinse braţele bolnavului tare peste cap, tora- 
cele se umflară ca un burduf. Apoi, cînd le repezi înapoi 
pe piept, un șuier cîntat trecu prin colțul gurii, mișcînd 
spuma și punînd în vibraţie buzele vineţii. Leluţ, la fel 
de calm, prinse limba cu ghearele pensei şi se apucă să 
facă tracţiuni ritmice. Bolnavul începu a respira. 

— O simplă alertă, spuse Leluţ, indiferent. 

Le-o făcuse. Stricase cheful lui- Mladin, care era su- 
perstiţios. În cel mai mic incident, vedea o prevestire rea. 

— Să ne grăbim. 

— Aşa zic şi eu. 

Fixă cîmpul operator și începu operaţia. Liniște 
deplină. Numai respiraţia bolnavului, ritmică, se auzea 
în toată sala, şi din cînd în cînd, cîte un instrument arun- 
cat nervos în cutia de nichel. Leluţ triumfa. Stricase și 
poanta lui Mavru. Ce atita neruşinare. 

Operația se apropia de sfîrşit, fără nici un inconve- 
nient. El era maestru la cloroform. Să fi fost Tomaziu în 
locul bolnavului de pe masă, s-ar fi schimbat lucrurile. 
N-ar fi jucat teatru. Dar își goni gîndul din minte, numai 
inima continua cu un sentiment de satisfacţie la gîndul 
că s-ar putea întîmpla așa ceva. Tocmai cînd să înceapă 
suturarea planurilor, Mavru își aminti de povestirea lui. 

— Ce credeţi c-a fost scris pe buletinul — să zic 
așa — al rabinului din Buhuşi ? 

Operația se terminase cu bine, lui Mladin îi revenea 
voia bună și avea chef să rîdă. 

— Ce? 

— Rifca era însărcinată... 

Leluț se întoarse și începu să rîdă în batjocură. 

— Prea-i de oaie... şi povestea trebuie să fie verosimilă. 

Dar Mavru, după sistemul lui Anghel, nu răspunse 
la întrerupere. 

_ — Cum se mai văita bietul Burăh și cum mai înjura... 
Fire-ai a dracului muiere gălăgioasă şi nesăţioasă. Tot tu 
cu gura mare, tot tu deasupra, tot tu cocoş, şi bietul de 
mine, găină... 

Rideau operatorii, ridea Arghir, ridea Petruţa. Cum 
se trezi bolnavul, Leluţ își scoase bluza, comandă să i se 
aducă paltonul şi căciula, pînă se spăla el pe mîini. Chiar 
la uşa spitalului, găsi un taxi. Era foarte agitat. Să nu-i 
facă cumva Leonin festa. Cînd se pornea pe o ură nemă- 
surată, cînd cădea în cealaltă extremă, a iubirii stupide. 
Dar dacă n-ar fi fost așa de prostănac, cum l-ar fi putut 
el manevra ? 

Leonin nu mai era în serviciu. Alergă la pavilionul 
înternilor. La uşă, îl întîmpinară sunetele pianului. Se 
opri. Sufletul îi era plin de ură. Nici Leonin nu era 
mai breaz decît Mavru. Aceeași superficialitate. La Mavru, 
inconştientul se traducea prin pornografie ; la Leonin, prin 
muzică. Leonin n-avea îl el suflu epic. Sens epic, suflu 
epic, înțeles epic... Învăţase asta de la Blidariu. Și rupse 
uşa intrînd. 

— Ce e? 5 A 

Leonin se dezmetici anevoie. Parcă intrase cu totul 
în lumea sunetelor. 

— Ce-i cu Miţa? 

— I-am făcut injecţia. 

Aer curat de izbindă simţea în respiraţie. Ce dulce 
sentiment să te afirmi împotriva unui adversar. Și Leo- 
nin tot adversar se chema a-i fi. 

— Cum ai lucrat? întrebă el, jucîndu-i degetele pe 
dinaintea ochilor. 

— După cum m-ai învăţat. Am minţit-o, i-am vorbit 
de un medicament preventiv, ca să nu se mai îmbolnă- 
vească niciodată... 


— Bravo, dragă... Așa se face ştiinţă. 
— Am impresia că am făcut ceva tare urit... 
Dar Leluţ îl voia tare. Trebuia să-l fortifice, să-l 


înalțe, pentru o pricină încă nelămurită, dar după inima 
lui. 

În dimineața aceea, Leluţ fu la spitalul 
Colentina. Se învoise de la serviciu ca să asiste la vizita 
cea mare. După multe încercări şi dibuiri, obținuse reac- 
tivarea sifilisului prin procedeul modificat al lui Urlieşu. 
Avea acum rezultatul pozitiv la trei bolnave, dintre care 
cea mai interesantă era fără îndoială Miţa. Putea fi mîn- 
dru de atîta dibăcie, căci, la concluzia științifică, el ală- 
tura şi lovitura politică. Planul fusese minunat regizat. 
Luase, pe turiş, o probă de sînge, după Tomaziu. Și Miţa 
era amestecată în complot, fiind sigură că era spre binele 
ei. Așa-i scrisese și Fănică : rezultatul negativ avea să-i 
vină din două părţi. Dar în laboratorul lui Urlieşu altfel 
vorbeau eprubetele. Rezultatul era pozitiv. Iar cînd To- 
maziu va citi rezultatul lor negativ, el are să-l pocnească 
la mir fără iertare. Și se bucura de succes. Dintr-o sin- 
gură lovitură, atitea efecte. Va arăta valoarea procedeului 
lui Urlieşu, va înfrunta pe Tomaziu și, eventual, să rupă 
relaţiile de prietenie cu el. Dar cel mai însemnat efect 
era scandalul. Miţa va începe să ţipe. Am plătit pe Riţa, 
am plătit pe Tomaziu. Să audă el numai vorbele: Am 
plătit pe 'Tomaziu... Restul venea de la sine. Aranjase 
cu Blidariu o campanie de presă. 

La Colentina, se duse de-a dreptul în camera lui Leo- 
nin. O rumeneală de frig şi de voie bună îi trecu peste 
obraji. 

— Succes dragă... 

— Ce? 

— Miţa e pozitivă. S-a reactivat. 

Leonin se spăla pe dinţi, se opri şi-i întoarse o față 
plictisită. 

— Săraca... 

— Lasă sentimentalismul acesta de „pod“... i-o reteză 
Leluţ scurt. 

— Săraca... repetă Leonin, şi mai cîntat, și deschise 
fereastra, 


În dimineaţa ceţoasă, priveliștea morocănoasă — po- 
mii înveliţi în abur gros — se năpusti în casă; iar prin 
tăcerea înăbușită — un cîrîit prelung de ciori. 


— Mă, Leluţ, cum s-or fi ţinînd ciorile în aer, sînt 
mult mai grele decît aerul... 

Asta făcea pe nebunul. 

— Hai, vino cu mine. 

— Unde? 

— În „pod“. E vizită mare. 

— Vezi, că am de lucru în serviciu... şovăi Leonin. 

— Și eu am de lucru, dar pentru cauza noastră... 
spuse Leluţ categoric. 

Și, apoi cu o blindeţe cam amenințătoare : 

— Înţelege că trebuie să fim amîndoi la demascarea 
lui Tomaziu. 

Leonin începuse să se pieptene la oglindă și, din cînd 
în cînd, căta în jur cu ochii plictisiți. Leluţ nu-l slăbea. 

— Noi avem nevoie de scandal. 

Pe obrazul lui Leonin, un început de suris. Semn bun. 
Şi luminile pupilelor creșteau, strălucind. Meşteșugul lui 
Leluţ era fără greș. Avea darul să îngrădească omul, să-l 
joace în toate felurile, ca la urmă să-i strecoare ispita. 

— Mă duc în serviciu, să-i cer. voie lui Tutoveanu. 

— Iute, să nu pierdem spectacolul. 

În curte, așteptînd întoarcerea lui Leonin, Leluţ sa- 
vura răzbunarea. Tomaziu era prins din toate părţile, ca 
animalul hăituit. Miţa, Fănică, Domnişoru, patroana bor- 
delului pe de o parte ; rezultatul lui Urlieșu, pe de alta. 
Apoi, Marta Maghiaru... şi ea plătise. Grozav om şi To- 
maziu. Juca pe două tablouri. Și cu Miţa şi cu Marta, ca 
și Riţa, ca și Borşaru. Podul imensei clădiri, cu feres- 
trele tăiate în acoperiș, plutea parcă în aerul întunecat. 
Aceeaşi statornică imagine. Sus, cu Tomaziu în braţe, şi 
de acolo jos cu el, pe fereastră, pe cimentul înghețat. 
Să-l vadă țăndări, ca o păpuşă spartă. 

Avea de ce să fie mulțumit. În faţa grandioasei per- 
spective, deslușea perfecțiunea tehnicii lui de a manevra 
oamenii. Nici intrigă, nici calomnie, chiar totală lipsă în 
arta de a purta vorbele. Dar cu meşteşugul lui, oamenii 
acționau în chip firesc, de la a lor pornire. El comanda 
pe tăcute, poate că-i sugestiona. 

— Sînt gata. 

Era Leonin. 


— Am lăsat pe Alice să facă pansamentele. Operaţie 
nu avem azi. Numai șeful operează un canceros... 

— Încă unul cu tehnică specială de a manevra 
oamenii... 

— Ce-ai zis ? 


— Mă gindesc la vorba lui Tutoveanu, că adevărul 
e în serviciul omului. 

Inima lui Leluţ începuse să se neliniştească. 

Dar dacă Miţa, copleșită de durere, se cufunda în 
nenorocirea ei sau se pierdea în lacrimi şi-i rata scan- 
dalul sperat ? El avea neapărată nevoie de scandal, ca 
să poată Blidariu să-i dea drumul la gazetă. Ce senza- 
ţie : scandal în viaţa prostituatelor. Fantezia joacă în voie, 
poţi fi cinic sau sentimental, om de inimă sau Catone 
neînduplecat. Ştia Blidariu cum se face un articol inte- 
resant. 

Cînd ajunseră ei la „pod“, vizita începuse. Cei doi com- 
plici se furișaseră în spatele alaiului, între externi, infer- 
miere și farmacist. Abia în salonul cel mare fură băgaţi 
în seamă de medicul primar, care vru să fie amabil. 

— Cum merg cercetările ? 

Tomaziu se întoarse şi rînji cu răutate. 

— Nu prea, domnule doctor. 

— Ba să ierţi, Tomaziule, interveni Leluţ. Ne iese... 
și în gîndul lui îşi zise că începutul era bun. 3 

Fetele aşteptau în rînd, cu foaia de observaţie în mînă, 
Tomaziu citea buletinele : 

— Pozitiv. 

Murmura, blestema înjurături, apoi urma prăbuşirea 
pe pat şi hohotele cu capul în pernă. 

— Negativ... 

Femeia nu-şi putea reține bucuria, bătea din palme 
sau rîdea, altele sărutau mîna şefului. Ce spectacol. Fe- 
mei care pe stradă, frumos îmbrăcate, te obligau să le 
zici „sărut mîna“, aşteptau aici umile, cu picioarele goale 
în papuci şi cu halatul de spital legat în talie cu sfoară. 
Numai părul frumos pieptănat şi sulimanul le dovedesc 
meseria. 

În salon, era un freamăt nestăpînit. Zadarnic arunca 
Rița priviri amenințătoare, zadarnic le arăta medicul se- 
cundar cravaşa, forfoteala nu putea fi stăvilită. Acum 
venea rîndul în care se afla şi Miţa. Fata aruncă spre 
Leluţ priviri îngrijorate. El răspunse din ochi asigurător 
și clătină din cap afirmativ, adică semn bun. Miţa se mai 
linişti, dar pe măsură ce i se apropia rîndul, privirea 
începea să-i rătăcească și pupilele să-i sclipească. Leluţ 
își continua jocul numai din ochi. În fine, Miţa se afla 
în fața şefului, dar privirea lui Leluţ căta aiurea. 

— Negativ... făcut Tomaziu cu glasul cam tremurat. 

Atunci apăru Leluţ, superb. 

— Inexact, domnule doctor... este pozitiv. 

În salon, se tăie o tăcere de mormînt. Toată lumea 
ştia că Fănică plătise pe Tomaziu, rezultatul era deci 
negativ. Pe streaşină, lîngă fereastra întredeschisă, fîl- 
fiiau din aripi ciorile obraznice, lovindu-se de geam. 

— Rezultatul nostru... bilbiîi Tomaziu. 

În astfel de împrejurări, Leluţ era superb. 

— La femeia aceasta s-a produs procesul de reacti- 
vare al profesorului Urlieșu. 

— Cine a făcut examenul ? 

— Chiar domnul profesor Urlieşu. Numele lui este o 
autoritate. 

— Femeia rămîne pentru o nouă analiză, dădu șeful 
verdictul. 

Fata parcă tot nu pricepea. Era atît de sigură că va 
pleca acasă, încît nu se putea dezmetici. Sunase doar 
deslușit : „negativ“. Domnul Leluţ o apăra. Dar de ce 
s-or fi încăierat domnii pe socoteala ei? Riţa se duse la 
ei și cu blindeţe îi şopti ceva. Deodată, fata dete un ţipat. 

— 'Tăcere... comandă medicul secundar. 

Dar fata continua : A 

— Nene, nene, mă bagă-n mormint... şi se tinguia 
jelind, clătinîndu-se de spate şi cu amîndouă mîinile ți- 
nîndu-şi halatul ridicat, de i se vedeau picioarele pînă 
la genunchi. 

Alte bolnave trecuseră la rînd. Miţa ajunse la scara 
de la fereastră şi-şi plecă fruntea în mîini hohotind. În 
diferite părţi ale salonului, lîngă spălător, înapoia dula- 
pului de medicamente, rezemate de pereţi, femeile „po- 
zitive“* hohoteau la fel. Miţa parcă se înăbuşea, avea 
nevoie de aer. Urcă o treaptă şi deschise larg fereastra. 
Nu-i mai păsa de vizita cea mare, nici de carceră şi cra- 
vaşă, îi trebuia aerul mult şi greu, umed şi îngheţat în 
acelaşi timp, care-i amintea de bordel, de stradă şi de 
libertate. 

— Se omoară... ţipă o voce ascuţită. 

Miţa se afla în pervazul ferestrei şi, pînă să se dez- 
meticească cei cu vizita, femeia îşi făcu vînt. O clipă o 
văzură în aer, cu mîinile bălăbănind, apoi dispăru în 
prăpastia din curte. Imediat se porni groaznica nebunie 
a femeilor încarcerate. Ţipete, urlete, înjurături. Zadar- 

nic îşi făcea medicul secundar drum cu cravașa. Femeile 
deveniseră amenințătoare, cu pumnii ridicaţi şi ochii hol- 
baţi, gata pe bătaie, gata pe omor. 

— Tilharilor, hoţilor... 

Medicul primar se trase lingă ușă și alături de el, 
toată suita. Numai Vasiliu şi cu Riţa făceau ordine. Se- 
cundarul lovind în stînga și în dreapta, iar Riţa îmbrin- 
cindu-le către pat. Încetul cu încetul, fiarele se linișteau, 
prostituatele se trăseseră fiecare în patul ei. Vizita luase 
sfîrşit. Urma ancheta, parchetul, autopsia medico-legală... 


21 


Moartea Miţei a fost mult speculată de 
ziarul „Adevărul“, În lumea ştiinţifică a trecut ca un 
simplu fapt divers : o prostituată care se sinucide. Nein- 
teresant. Banal capitol de medicină legală. Prostituatele 
dau un mare procent de sinucideri. Dar ziarul găsise bun 
prilej pentru scandal. Cum se putea ca, în mijlocul vizi- 
tei medicale, să se întîmple aşa ceva ? Se vorbea despre 
o adevărată panama pe seama nenorocitelor, iar la urmă 
se cereau sancţiuni. 

La Societatea Studenţilor în medicină lucrurile erau 
spuse pe şleau : Tomaziu luase bani ca să măsluiască re- 
zultatul, dînd negativ unei bolnave reactive prin proce- 
deul Urlieşu. Dar evenimentul cel mai de seamă a fost 
chemarea internului la parchet împreună cu Riţa. Era 
iminentă chiar arestarea lui. Toţi șefii grupării studen- 
teşti erau de acord că Tomaziu nu mai putea candida la 
locul de preşedinte al Societăţii. Chiar dacă autorităţile 
îl absolveau, bănuiala rămînea. 

La cămin — mare zarvă. Fetele citeau — oarecum 
în pofida Liei — articolele lui Blidariu, în care batjo- 
corea pe Tomaziu. Leonin nu avusese curajul să poves- 
tească Liei cele petrecute la „pod“, parcă se simţea vino- 
vat. În schimb, Leluţ, încredinţat de îndrăzneala pe care 
numai știința ţi-o poate da, ştiinţa pusă în sfînta cauză 
a mortalităţii, îl acuza fățiș. Dar în toată zarva aceasta 
avusese și un oarecare eșec. Leonin reuşise să treacă 
într-una din ședințele Societăţii o notă preliminară des- 

pre „distrugerea microbilor prin mijloace străine steri- 
lizării obişnuite“. Noroc că atenţia tuturor era preocupată 
de moartea Miţei și de război. Cine mai lua seama la 
elucubraţiile nătăfleţului ? 


pad 


Comitetul prezumtiv al Societăţii aştepta la Colentina, 
în camera lui Leonin, rezultatul pe care avea să-l aducă 
delegaţia trimisă la Tomaziu, ca să-l convingă de a nu-și 
mai pune candidatura la preşedenţie. 

— Acceptă... spunea Leonin. 

— Ba nu... îl contrazicea Leluţ. 

Și în sufletul lui așa ar fi dorit să fie, să aibă ocazie 
să ducă mai departe campania începută. Pe Blidariu îl 
cumpărai cu masa zilnică şi cu cîte o vizită de-a Martei 
Maghiaru. 

Numai părintele Manoil, căzu între ei ca Juda în cre- 
zul de la Niceea, se străduia să apere pe Tomaziu. Înne- 
bunise popa. Venea, pleca... Îl vedeai, ca pe vremuri, 
vesel, bine dispus, jovial și apoi posomorit, pierdut în 
vis. Căina pe Miţa, parcă se mai ocupa cineva de soarta 
ei acum ; apoi melița pentru Tomaziu cu argumente de 
prost gust : îndurare, înţelegere, iertare... în totală con- 
trazicere cu teoria lui despre păcat, prilej de destrămare 
a rînduielii divine, şi despre pedeapsă, singurul mijloc 
de reîntoarcere la ordinea firească. 

În sfîrșit, sosi și delegaţia. Bratu era roşu de emoție ; 
iar 'Țepeluș, mai calm ca oricînd. 

— Ei ?... făcură cu toţii în cor. 

— Nu vrea. 

Leluţ sări în mijlocul odăii. Bun prilej de acuzare. 

— V-am spus eu ? C-un picior la Văcărești şi tot ne 
sfidează. O, dar nu mai merge. Vă dau cuvîntul meu că 
pină-n două zile va fi arestat. 

— Cum? întrebă Leonin. 

— Mie nu-mi lipseşte curajul... și Leluţ rise cu su- 
perioritate. Îl voi denunța la Eforie, la parchet, la Fa- 
cultate... Atîta imoralitate nu voi tolera. 

Deodată, însă, vocea-i pieri, căci ușa se deschisese şi 
în prag apăruse Fănică Domnişoru. Era îmbrăcat militar, 
venise într-o permisie. În cameră — tăcere profundă. 
Ochii peștelui erau aburi și cărbune. Dacă-şi dădea Dom- 

nișoru drumul, praf şi pulbere se alegea din ei. Dar 
Fănică era calm şi numai ochii îi ardeau afundat în cer- 
cul negru al orbitelor. 

— Mi-o făcuşi, domnule Leonin... 

În sufletul lui Leluţ se prinse o îmbulzeală de gla- 
suri. Bine mai adusese lucrurile. Pentru lume, vinovatul 
era Leonin, el rămînea cercetătorul. 

— Mi-o făcuși, domnule Leonin... Nu-mi pun eu min- 
tea cu dumneata, că te-aș face una cu pămîntul. 

Atunci, interveni părintele Manoil : 

— Nu osîndi, frate... 

— Taci, boaită, din gură. Voi sînteţi tilharii... 

— Uite ce e, domnule Fănică... interveni Leluţ. 

Dar Domnişoru își prinse capul în mîini şi începu să 
plingă. În taina sufletului, Leluţ zîmbea. În făptura unor 
anumiţi inşi, tragicul atinge caraghioslicul. 


1 


Leluţ nu reuşise să-l distrugă pe Tomaziu, 
totuși putea fi mulţumit. Campania lui îl purtase pe 
escroc timp de mai multe luni pe la cabinetul judecăto- 
rului de instrucţie. Afacerea se clasase. Banda se dovedise 
bine organizată. Scrisoarea compromițătoare dispărută, 
infirmierele rămaseră mute, mut şi comisarul Borşaru, 
iar prostituatele jurau că Riţa e mama lor cea bună, le 
ajuta și le înțelegea. Fănică Domnişoru, singurul inte- 
resat în scandal, se înapoiase la regiment imediat după 
înmormintare, iar Martei Maghiaru i se pierduse urma. 
Tomaziu rămînea însă compromis. Plecat pe zonă, pen- 
tru toată lumea era evident că singur ceruse să fie con- 
centrat ; profita omul de timpul prielnic al pregătirilor 
militare, ca să se ascundă în gaură de şarpe. Ce însem- 
nătate mai avea, în goana sălbatică de „vreun război“, 
sinuciderea unei prostituate ? Și cine să-și piardă vre- 
mea cu un escroc, cînd luptele dintre ruşi şi austrieci 
făceau să se audă tunul pînă-n Moldova. În felul acesta, 
imaginea lui Tomaziu pălea. Alte privelişti înglobau do- 
rurile şi năzuinţele clipei. În fiecare zi, o manifestaţie, 
în fiecare zi, noi detașamente trecînd spre graniţă. Îm- 
brăcînd uniforma, oamenii se schimbau la trup și la fire. 
Străzile erau furnicare febrile. Orice sfîrşit de curs, la 
universitate, se termina cu un protest, la care se asociau 
trecătorii de toate virstele, soldaţii rătăciţi de regimen- 
tele lor [...] 

Automobilele militare, alergînd încoace şi încolo, fur- 
goanele în șir lung, proaspăt ieşite din atelier, şi toată 
risipa de fier, maşini și uniforme, excitau simțurile şi 
sporeau încrederea. Numai trăsurile și automobilele de 

36 — Chinuiţi nemuriri 


ambulanţă, pentru prima dată aduse în ţară, schimbau 
gîndurile de la splendida imagine a triumfului, la ima- 
ginea sumbră a morţii. Abia te linişteai, cînd alt sunet 
de trompetă trăgea, în pas de cadență, un batalion gata 
de război ; sau o altă manifestaţie, părăsind sala de în- 
trunire, cu steaguri și pancarte. Unde te întorceai numai 
santinele, cordoane, gărzi. Păzeau polițiștii înarmaţi, pe 
defetiști ; prin ganguri, pîlcuri de soldați la pîndă stă- 
teau gata să intervină împotriva exceselor de entuziasm. 
În împrejurările acestea, Leluţ își zicea că trebuie să 
fie mulțumit şi cu atît. Timpurile nu mai erau propice 
unor alegeri la Societate. Toate societăţile studenţeşti 
aveau să fie conduse prin comisii de verificare. Acum 
alte gînduri, alte socoteli. Dar nu putea uita de Bulbuc, 
care-l păcălise în mod atît de infam ; nu trebuia să slă- 
bească nici pe Tomaziu, care, pe cît era de infam, se 
putea întoarce de pe zonă erou, în haine militare ; apoi 
avea să ţină în strînsă observaţie pe savantul Leonin, 
care te lovea c-o trăsnaie științifică tocmai cînd îți era 
lumea mai dragă. Să se lămurească și cu celelalte gîn- 
duri. Mai întîi, Alice. Cam de mult dura legătura dintre 
ei. N-avea motiv să se plingă — grozav se loveau la 
trup şi la fire — dar timpul își avea poruncile lui. Din- 
tr-o zi în alta, îşi susținea teza și atunci Alice va fi de 
prisos, povară. Odată doctor, redevenea actuală campa- 
nia Lia Caloianu. Lia era ceea ce se chema o partidă 
bună. Şi legături şi ascendență. Şi parcă mai mult ascen- 
denţă decit legături, fiindcă într-o viitoare familie, numai 
Lia putea nimici zestrea de la bătrînul Leluţ, care-i tur- 
bura succesele spre mărirea atît de rîvnită. Tatăl său era 
singurul şi adevăratul lui dușman. El alcătuia complexul 
de inferioritate, şi în condiţiile acestea Lia devenea un 
interes de viaţă. Copiii lor aveau numai calități de moş- 
tenit de la ea. Copiii lor !... Ce minunată vedenie. Copiii, 
lucrările,... Avea să-şi împlinte puternic făptura în viitor. 
Copiii de o parte, lucrările de alta... cu aceeaşi sarcină 
istorică în menirea lor, să fie purtători ai unui nou fel 
de blazon, blazon de nobleţe intelectuală, pentru ca în 
vecii vecilor să se pomenească de numele lui. 
Dar ce dracu era asta? Uşa se zgilţii de cîteva ori, 
ca şi cum s-ar fi izbit cineva în ea, fugind. Și, deodată, 
vocea Siminei. 


— Domnișorule, domnișorule, moare domnul profesor... 

— Ce spui ?... se repezi el să deschidă. DA: 
— Da, domnul profesor moare... un atac de inimă. 
— Eşti nebună ? s, p ui 

Şi o senzaţie de răcoare i se revărsa în toată făptura. 


2 


Profesorul Trăistaru îmbătrinise în ca 
ore. Cită batjocură ! În dimineața aceea operaseră 1m- 
că: Tarta ca de obicei, bine dispus, distant și em- 
fatic, vorbind de război şi evidenţiindu-se pe sine. Iată-l 
acum rezemat între perne, cu gitul lung, barba crescută 
şi obrazul lăbărţat, purtind în ochii zăpăciţi spaima mor- 
ţii. Lîngă el, în picioare, Leonin, Leonin, nelipsit ca mar- 
tie din post. i 

— A trecut... făcu Leonin în şoaptă. 

Atunci, Trăistaru, cu vocea sugrumată : 

— Era să mor, Leluţ dra-agă... 

De i i aade cădea acest „„Leluţ dragă“. De 
aproape doi ani îl agrăia sau pe nume, poruncitor ca la 
cazarmă, sau trîntindu-i ca din pod, un „dragă „ sec şi 
arogant. Ce-i drept, rareori îşi ieşea din fire şi, spre deo- 
sebire de ceilalți chirurgi, nu brusca, nu înjura... dar com- 
portarea lui nu era de loc atrăgătoare. Și iată-l acum, 
miorlăind ca un pisoi în călduri „dragă Leluţ“. 

— Ce-aţi avut, domnule profesor ? g 

Bolnavul arată cu mîna în partea stîngă. Aşa Seo 
nosticase și el pe drum: un acces de angină de piept. 

Gestul jalnic se prelungea tc în tăcerea camerei, 

insă parcă şi ea de spaima morţii. 4 
TE Nu, se ap profesor, m oppa m 

-ati avut nici unul din simptomele anginei de piept. 
ii pt trata pe Trăistaru ca pe un bolnav ind 
potrivit teoriei lui Tutoveanu, că medicina e în serviciul 
omului. Îl minţea cu îndrăzneală, debitind numai wena 
comune. Şi culmea batjocurii... chipul uscat şi nemişca 
al lui Trăistaru începuse a prinde putere şi se rar 
pe măsură ce Leonin se afunda în discutarea unor ches- 
tiuni răsuflate, la modă pe vremea părinţilor medicinii. 

— Îmi amintesc de trei cazuri identice, de pe cînd 

eram în clinica medicală, spuse Leonin. 

— L-ai văzut tu pe domnul profesor în acces? îl 
întrerupse Leluţ. 

Fusese brutal, dar prea multă siguranţă, prea multă 
îngimfare era la nătăfleţul de Leonin. Îl scotea din sărite. 

— Da, am sosit la timp. Femeia de serviciu mi-a te- 
lefonat imediat... a fost infirmieră la Colentina şi mă 
cunoștea. 

Leluţ rînji în mintea lui. I-a fost amantă, cu sigu- 
ranță. A rămas tot un ancilar. În timpul acesta, Leonin 
începuse iar cu platitudinile lui. Mai fusese un caz în 
clinica profesorului Șerban... 

— Atunci, tu crezi... făcu cu vocea obosită şi aproape 
şoptit, Trăistaru. 

— Sfînt... răspunse Leonin, iar ochii lui molii scîn- 
teiau și glasul îi era sigur ca o trăsătură de bisturiu. 

Păşind în vîrful picioarelor, cu sfială şi solemnitate, 
intraseră pe ușă Mladin, Botez şi Podariu, docentul, se- 
cundarul și chibiţul. Aflaseră despre ce era vorba şi-şi 
întocmiseră o figură de circumstanţă. 

— Ce s-a întîmplat, domnule profesor ?... începu vorba 
Mladin. 

Botez tăcea, dar în ochii lui sclipeau licăriri şirete. 
Leluţ îi cerceta sufletul pe sub sprincenele umflate de 
prefăcută îngrijorare. Se bucura oare ?... Dacă murea 
Trăistaru, clientela toată îi revenea lui. Mladin era în- 
cruntat, dar de bunăseamă inima sălta de bucurie. Era 
moștenitorul catedrei. Și Podariu ?... Nu-și mai încăpea 
în piele de importanţă. Întinerise — parcă din îmbătri- 
nirea lui Trăistaru — era vioi, vesel și gura îi turuia. 
Leluţ își aminti de vorba lui Trăistaru, „E prost omul 
care îmbătrînește...“ și îl judeca cu necaz că nu se ţinuse 
de vorbă şi trăgea să moară înaintea lui Podariu. 

— Unde-i Mavru ? întrebă profesorul, trăgîndu-și parcă 
sufletul. 

— Nu l-au găsit... s-a telefonat după el. 

Leluţ privi în jur. Astfel de pat va trebui să aibă şi 
el. Pat cu draperii, regesc, cum văzuse şi la cinematograf, 
Ce mobilă frumoasă ! Dar în cameră stăruia un aer îm- 
bicsit. Cum se simțea, oare, omul acesta atât de curat, 
căruia aerul proaspăt îi era tot aşa de necesar ca şi rufa 
nouă, în atmosfera aceasta îmbîcsită, cu miros de tutun 
şi medicamente, Perdelele, trase în jos, împiedicau lumina 
să pătrundă şi încăperea luase o înfățișare decolorată. 

i trînti i ămadă pe un 
inele lui frumoase, trîntite claie peste grămadă pe 
pa, o gheată rătăcită sub un scaun, cealaltă îşi pier- 
duse urma, ziarul desfăcut lingă pat, resturi de ţigări pe 
noptieră. | 
— Să telegrafiaţi lui Anghel. y À 
În pe la tragice, gîndul lui Trăistaru era la 
ăghiceanu. h 
Anei E RE domnule profesor ? întrebă şi Botez, ca 
ă se afle în treabă. 
Bă = Da, la Paris. Mavru îi cunoştea adresa. 
Botez, care de obicei tăcea şi asculta tot ce i se spu- 
ă cum curaj. JAA 
iara speriem egea. Profesorul Drăghiceanu 
are o misiune mare la Paris. Dumneavoastră știți mai 
bine ca noi toți... CN a OA 
Trăistaru recăpătase un pospai de voință şi insistă : 
— Să telegrafieze Mavru lui Anghel. i 
— Prea bine, domnule profesor, am înțeles. Caut ime- 
diat pe Mavru şi-i voi comunica. e ME 
Din nou tăcere stingherită. O muscă mare, închisă 
între geamuri, se zbătea nebună, biziind într-una, k 
vidu-se de sticlă. Tot în necazul bolnavului făcea, ci î 
spital 'Trăistaru ducea aprigă luptă să nu vadă muscă în 
sala de operaţie. s SA ia ; 
Mobilă ca a lui Trăistaru va trebui să aibă şi el, A 
cu tăblia sculptată şi picioarele lucrate în strung, și mă- 
suța de lîngă pat, susținută de picioare torsionate, iar 
lîngă ea un scaun rotund. i 
ji Să lăsăm pe domnul profesor a se E ride 
își inti Mladin de îndatoririle lui profesionale. N 
Fă Trăistaru închise ochii. Chip de mort cu falca peri 
obrajii scofilciţi şi ochii aia, ac tea pe 
ă încîlcit şi lipit pe tîmple de transpi . 
a furouliței ERE se zbătea o arteră. Cînd şi ae 
pîlpîire va înceta... ṣi avea impresia că acum, acum, își 
sufletul. Dar numaidecit îi auzi glasul. f 
— Mladin, să vii şi deseară să mă vezi... 
— Am înțeles, domnule profesor... Am onoarea să vă 
lut... şi docentul se înclină. } A 
k SAE Podariu şi Botez se înclinară la rîndul lon 
plecară tiptil, tiptil, în vîrful picioarelor, Mereu e pia a 
Leluţ mai văzu şi icoana îmbrăcată în argint. Dar cî 

n-ar mai fi fost de văzut. Voia parcă să fotografieze 
dintr-o ochire toată încăperea sau, după sfatul lui Eus- 
tațiu, să vadă dincolo de ceea ce prinzi cu ochii. 

Abia în curte, Mladin îşi dete drumul : 

— Încă un atac ca acesta, și se curăţă... 

— Aşi !... făcu Leonin. 

— Ce ştii tu, mă ? Îţi spun eu... 

Vorbea cu aroganţa omului care miine-poimîine putea 
fi profesor. 

— Uneori te încearcă numai un singur atac, fără să 
se mai repete, continua Leonin. 

— Deştept eşti, mă... 

— Asa scrie la carte. Dieulatoy citează... 

— Ehei, bădiţă... mai e şi glagorea, făcu Mladin cio- 
cănind uşor cu degetul în cap. Eu, dintr-o ochire văd pe 
cel ce se curăţă... se îngîmtă el. Am simţit clinic. Totul 


e să surprinzi culoarea vieții sau masca morţii. Trăistaru 
se curăţă. Vă spun eu. 


Din vorba lui sigură şi din privirea cu sclipiri vesele 
era ușor de urmărit pînă-n adîncul sufletului gîndul cel 
adevărat. Leluţ nu-l iubea pe Trăistaru, dar nici bucuria 
lui Mladin n-o putea suferi. În stradă, îi întilniră pe 
Bratu şi pe părintele Manoil. 


— Ce-i, popo ? întrebă Mladin vesel. Ți s-a făcut de 
colivă ? f 


Preotul se înroşi pînă dincolo de urechi. 
dispăruse misterios şi iată-l, acum 
alerga la căpătiiul lui Trăistaru. 

— Am aflat că domnului profesor îi este rău. 

— Du-te și-i citește moliftele sfintului Vasile. 

Din urmă îi ajunse Mavru. 

— Staţi, mă... şi lovind amical şi cu înţeles umărul lui 
Mladin spuse : Ce-a avut patronul ? 

— N-ai fost la el? 

— Nu... Nu m-a lăsat să intru. Mi s- 


a spus numai ca 
să telegrafiez lui Anghel... și începu să-l lingușească pe 
Mladin. 


De cîtva timp, 
„ ieşit ca din pămînt, 


Vrînd să fie vesel ca de obicei, juca teatru. Ridea cu 
faţa, dar ochii îi tremurau de teamă. Dacă se prăpădea 
„patronul“, ce devenea regele măscăricilor ? I-ar mai fi 


permis Mladin să păzească ferestrele şi să rezeme calo- 
riferele ? 

— Și, zi, e caput ?... 
i aut : w E f 
e nu-şi putu stăpîni inconştientul : 
ă ă accese, cel mult, şi se curăţă. i 
ip pai Freud, cum se aeyn A iasă pe A 
7 utea suporta atmosiera Ă 
Sep Ca să-și facă curaj, dete drumul unei 
pat a spun una bună, popo. Mortul cu motor... şi 
, id ada, i aoa 
A EA luă rămas bun și plecă. Dar Mavru îl prinse 
î inei şi-l zgîlțîi. > d 
i pa apnee ei i w popo, dacă nu stai să maieu 
Căuta el, Mavru, să facă tearan aar nu A Een S 
Jă i i oboseala din zbenguielile lui. ( } 1 
pes Re mi să se stăpinească, chiar dacă iina 3 gigi 
miîntă să-i spargă pieptul, așa şi Mavru tre să fie 
vesel, să spună măscării, chiar cînd inima îi 
puricele. A că 
— Ascultă, ca 
Grozav aa i tentat și pe eee baga 
Ţ asă a lui Mavru, dar îşi impu 2 
ariei pei pornografice. Îşi luă rămas bun și plecă cu 
Manoil. 

De la profesorul "Dătstari, Botez, DN Ă, 
iră į ratu $ 
anoil nimeriră într-o cafenea, unde găsiră pe 
E A Leluţ aprecia je ip ti EA Satie a 
; r, lîngă i Î vraja 
în laborator, lîngă Urlieşu, cînd su sia, Aus MOD 
i lumea ştiinţifică, şi o p 
descopereai o lume frumoasă, pune a) o FIR 
îi înduri noi, cu îndemn de glorie, dai j A 
a ia idari, printre misiți veroși și aude d ară 
dari. Timp irosit de pomană. Timp irosit şi bani ch i: i 
Acum, de pildă, ce pălăvrăgeală inutilă ! N-o mai isp! 
eau cu accesul lui Trăistaru. 
y — Pe semne că-și ascundea boala, spuse Ţepeluș. T 
Parcă şi Țepeluş imita pe Leonin. Ca să nu fie PaRa 
locului comun“, cum ar fi zis Urlieșu, spunea 
fleacurile, așa cum îi veneau la gură. 

— Aşa-i, fraţilor... omul îşi 
Pal 3 lor... i şi ascundea boala, şi in- 
“rmitätile. Aleargă sprintenel pe scări, cînd tarani crapă 
a pune călcîiul artificial cînd e șchiop A 
i atunci sosi şi Leonin, ca ă ătăci 
turburat de neașteptata întîmplare, quite Por iau 


ni é le luase urma. 
Vorbeam tocmai de boala lui Trăistaru. 


— Săracul... spuse Leoni ă ă 
f racul... in. Să ă 
cător... fi i comandă o cafea. ce Aaa a 
— De obicei, la al treilea se întim 
>d L plă catastrofa, rosti 
ary A vocea sigură, parcă să încheie discuția. EE 
e. ii Ra şi în politică, el se conducea după sen- 
F ] n era prea cuprins de spirit i 
gheru, a să admită zicale medicale. Aranya 
— Superstiții care se transmit din ăi 
SR ansmi gură în gură... 
a „Eu cred, reluă Manoil, că frica de alei în 
sp sg pe acești necredincioși. i 
— Să nu ne audă Blidariu... şi Leluţ ri 
E e Blidariu este ea edinao, aa 
p Sei ra a e Srna accesul de angor pectoris 
nsă s: ă i 
„aie Area a 1 se cunoască gîndul pe care-l 
— Și cum vă spuneam, bolnavul este un deficient... 


Or, omul pozează, vrea să apară 1 fața semenilor mîn- 
, 
n 1 


fiindcă are douăzeci şi 


— Nu, mă băieți, nu sîn ă pă 
AE ti, nu sînt de această părere. Omul 


boala fii 5 a bene (ge 
“m tact ala fiindcă este inestetică, își dădu 


lată ceva neașteptat din to ăsnăi 
E $ n € ate trăsnăile lui i 
îi cele ia firesc, încît pe Leluţ îl ez s ri ă 
„ Nimic de prin cărţi, nimic dintr-o co bi a 
un om deștept ca Urlieșu, de exem ara 
mn ; 1 A plu. Leoni 
pnia pr SENAT; Şi totuși, în clipa aceasta, e poeta 
ca ed că la oameni primează sentimentul estetic. 
Sa nu, cel moral... întrerupse Bratu. i 
=> a moral vine dinafară, ca o constrîngere. 
TEP ît sînteţi de învechiţi... Socialul e singura putere 
rare impune şi constringe, fu părerea lui Țepeluş. 
a, Dar iubirea ? Voi uitaţi iubirea... interveni Manoil 
cum se simţi dator şi Leluţ să-şi ă 
A see a t să-și Spună părerea. 
cal p mult şi prea lăsase pe ceilalți să-şi facă 


— Iubirea, da... e principi ieții 
u „ da... piul vieții. Fără iubi 
poate ființa nimic. Dar nu iubirea în sens PERRA T 

iubirea ca instinct de viață, conducînd din umbră toate 
acțiunile noastre, după principiile atît de solid stabilite 
de Freud... și se simți ascultat, căci cei de față nu ştiau 
nimic de Freud, iar el era maestru. 

Teoria lui Freud era foarte vag cunoscută, din spu- 
sele lui Magheru, dar nici unul nu-şi dăduse osteneala 
s-o studieze. 

— În meseria noastră, iubirea e calea primă, și unică, 
dacă vrei să fii medic mare. Vrei să ajungi mare şi renu- 
mit, iubește... spuse Manoil. 

Alt glas avea azi popa, vorbind de iubire. Nu mai 
era sec şi sentenţios omul care nu admitea nimic dincolo 
de disciplina ordinei. Oare dramatica îmbolnăvire a lui 
Trăistaru să-l fi tulburat atit de adînc? Faţa lui albă 
nu se reliefa, ca altădată, din părul şi barba neagră, ci 
parcă se afunda în umbra lor, iar ochii lui de porțelan 
cătau vag. 

— Eu nu cred decit într-o porțiune de iubire, atit 
cît crede cenzura... interveni Leluţ cu indiferență. Femeia ! 
Dar faţă de bolnavul murdar, păcătos, care scînceşte... 
domnilor, să fim serioşi. ` 

— Iubirea, reluă Manoil, e singura noastră justifi- 
care... şi căta aiurea, el care altădată susținea privirea 
celuilalt. Ochii struniți și obrazul strîmb, ca şi cum l-ar 
fi încercat o durere de măsea, strica armonia firească, 
de nezdruncinat, a chipului său. 

— Locuri comune, popo... păreri băbeşti. 

Şi, deodată, frîngînd discuția : 

— Mărturiseşte cinstit... iubirea te-a adus la medicină ? 

— Eu am venit la medicină fără nici o tragere de 
inimă spuse Leonin. După gîndul meu, m-aş fi făcut 
pianist. 

Lui Manoil îi veneau noi argumente. Leluţ avea drep- 
tate. Între oameni de ştiinţă, iubirea nu se susținea numai 
prin efuziuni sentimentale şi demonstrațiuni lirice. 

— Iubirea este cea mai de seamă virtute creatoare... 

— Da, părinte, dar nu cum povăţuieşti tu, ca prin- 
cipiu transcendent, ci ca imbold imanent, după procesul 
de sublimare al lui Freud... şi dete drumul erudiţiei. 

Se simţea ascultat, prețuit. Nu există viziune cît de 
elementară, nu există dramă cît de complicată, care să 
să nu fie îmboldită de acest libido, misterul şi totdeodată 
soluţia sufletului individual şi a sufletului colectiv. Me- 

ditaţiunile multiple, tremurăturile lirice, infini 
zului, umorul, ironia, batjocura, armonia i sr Bach 
ezitările gîngavului, poezia mitului şi a legendei... toate 
au obirşia în acest libido. Era mulțumit. Găsise nişte afo- 
risme, pe care ar fi putut să le speculeze chiar în fața 
gigi Urlieșu. Creaţie, iubire, sublimare... 

— Noi ne-am înscris, aproximati ă, î i 
an de studiu. Cei mai sati să-și tacă tie e 
tru o bucată de pîine. Întrebaţi-l pe Badea, dacă steat 
s-a goai la iubire... încheie Lelut. i 

— Un om cinstit, își spuse Bratu păre j 
cu iubirea decit pînă la familie, şi eni RRES 
iubi poporul tău... Atît. Mai departe, iubirea s-a epuizat 
DE Ba nu... reluă Țepeluş. Tocmai de aci începe ade- 
pamu eine de iubire, cel al umanităţii. 

J rsori caraghioși ! Nici unul din cei ă ă 
discuția la nivelul ridicat de el. O i al ia ile 
demagogice ale cotidianului sau la locurile comune ale 
teologilor. Numai el se găsea în alte atmosfere. Parcă 
vorbind de Freud, oficiase un serviciu religios, parcă slu- 
jise de la altar. Fiecare în felul său, Leonin la statuja 
Sfintului Anton, Leluţ la icoana lui Freud. 

— Ce faceți aici, tilharilor ? 

Intrase Mavru şi tot farmecul discuţiei pierise. 

— Cind vă văd strînşi așa, mă gîndesc la cei cinci 
scapețļi, care păzeau fructul oprit. Pe asta o știți ?... 

A doua zi, scandal în servici 
Mladin găsise un fir supurat. pra ase 
— Să se închidă sala de operaţie. Trei zile ai 
opema Dezinfecție generală... i PEE A 
rlieșu care, ghemuit între două paturi, lua sînge 
de la un bolnav, ridică privirea spre Leluț, zîmbi RE 
şi se întoarse din nou la lucrul său. Leluț se apropie de el. 
— E plin de pitoresc tovarășul... şopti Urlieşu. 
— Extraordinar, domnule profesor. 
Urlieşu punea acum o picătură de colodi î 
E od - 
pătura făcută de ac. i aa 
— Înţeleg psihologia, spuse el ridici i 
= X îndu-se... şi, cu 
ochii la eprubeta roșie, Urlieșu voia să cepe e Mia 

pleta lui indiferenţă față de Mladin, noul autocrat al cli- 
nicii, care, în postură de profesor, dădea ordine răstin- 
du-se, găsea cusururi după cusururi, dădea să se înţe- 
leagă că pînă acum fusese împiedicat de Trăistaru să 
arate ce-i putea pielea. 

— Vino cu mine... 

— Imediat, domnule profesor. 

Leluţ căuta să-și dovedească îndărătnicia-i nesupu- 
nere față de Mladin. Cum se termină vizita în salonul 
lui, plecă ostentativ după Urlieşu. 

— Ai văzut pe Mladin ? 

— Ce aere și-a luat... 

Urlieşu rise. 

— Interesant, cum imită pe Trăistaru care, de bine 
de rău, a avut o personalitate, a fost autentic. N-a avut 
de la cine să învețe mai mult. 

— Dar Mladin ? 

— Toată viaţa lui a fost numai un Trăistaru, fără 
pitorescul şi savoarea originalului. 

Nu-i cădea bine vorba lui Urlieşu. Prea îi amintea 
de şura lui Eustațiu, unde pictorul trăsnit îl înfruntase 
cam cu cuvinte asemănătoare. 

— Pe măsură ce mă gindesc, descopăr că-n Trăistaru 
a fost stofă... 

— De bunăseamă... E din seria profesorilor care, 
tehnic, au dat un real prestigiu facultăţii noastre. 

Leluţ era în admiraţia lui Urlieşu. Acum că era pro- 
fesor, ar fi putut să demisioneze din funcţia asta mes- 
chină de şef de laborator, sau să fi luat ajutoare care 
să facă „bucătăria“, iar el să iscălească numai buleti- 
nele. Urlieşu îi surprinse privirea insistentă. 

— Ce te miră, Leluţ ? 

— Vă admir. Mă uit la Mladin, care nu-i încă pro- 
fesor, ce arogant a devenit... în timp ce dumneavoastră, 
profesor, faceţi lucru de asistent. 

Urlieşu îl bătu pe umăr. 

— Rămîn aici pînă ce mă vei putea înlocui dum- 
neata... pentru aceasta păstrez postul. 

În clipa aceea, laboratorul începu parcă să se legene 
într-o bogată revărsare de lumină. Sub sprîncenele stu- 
foase şi înapoia sticlelor de ochelari, privirile lui Urlieșu 
erau dulci, moi şi catifelate ca nişte petale negre; iar 
glasul îi suna duios şi cald. Numai daruri pentru elevul 

său. Acesta era Urlieșu, marele Urlieșu. 

— Acum du-te, Leluţ... 
fesorul Mladin. 


Și, subliniind „profesorul Mladin“, chi 

Și, niind ,„ „ chipul să - 

ia, e ri Pete indiferent, e et fi alei 
ecă zburdind. În cancelari i ă > 

vorbă cu Badea, sluga lui. ca S 2 


2 eine SN al candidează și Castriş de la întiia 
Sage Le = 

ga aa re poate face în facultate tără cană 

apel pu era da bătrînilor, și Milcoveanu 

3 Sri rabas kje ina caraghioși. Șeful lor, Drăghici, 


g a 
Nu era greu de prins firul discu tiei moşten. rea 
1 lui 


să nu pară că înfrunţi pe pro- 


EE i E A 
E nci, făcu umil Badea, vine rîndul dumnea- 
Sa proe îi curgea un surîs molatic din colțul gurii. 
„Paz ri ie ip are cuminţenia s-o ducă încă doi ani 
a i x x s, : . A, a 
patent iguranță. Mă duc în străinătate, fabric cîteva 
Leluţ, care sta de o î i i 
luț, parte, cerceti - 
Eme sări deodată : cir: de pe 
TEA z vine asta, domnule profesor... să fabrici nişte 
— Bine, mă Leluţ, te credeam băi i 
A ne, 4 3 iat deștept... şi Mla- 
din îl privi cu milă. Păi ce, lucrările nu se fabrică Ti să 
işi propti degetul arătător în frunte, ca semn de mare 
menn Tehnica e simplă. Te duci în străinătate. 
impul întăi. Fără străinătate n-ai făcut nimic. Trebuie 
să pierzi o jumătate de an la Paris și o lună în Germa- 
S La Paris, te dai pe lîngă un asistent; în Germania 
plătești... Lucrarea e gata. Te întorci cu mapa doldora 
de extrase... și succesul ţipă mai tare decât tine. 
sai am mile şiretenia lui Mladin. 
— In felul acesta, au ajuns toți fi i 
Şi ridicîndu-se : i CZ age age 
— Să mergem la operaţie. 
Apoi, către Leluţ : 


— Uite, lucrarea mea stă în cap şi în miini... 

Leluţ îl privi cu milă, apropiată de silă. Cap, la chi- 
rurgul bleg şi speriat, care, de frică, operase un bolnav 
a doua oară ; miini, la chirurgul milog, care tremura în 
fața amfiteatrului plin de studenți. Dar îi pricepea jocul. 
Voia să se întărească, să se convingă singur că era ceva 
de capul lui. Voia, nenorocitul, să-și zdrobească com- 
plexul de inferioritate. 

— Mă Leluţ, mulţi din profesorii noștri au schimbat 
doar coperta la lucrări vechi, cumpărate de la anticarii 
din Paris. 

Leluţ o luă agale către camera lui. Bine că scăpase 
'Trăistaru. O mai duce el tiriș-grăpiş doi-trei ani. Pînă 
atunci se schimbau lucrurile, prindea cheag Urlieșu în 
consiliul profesoral, se stabileau alte constelaţiuni, apă- 
reau alte apetituri, alte interese... căci şi asta ar fi fost 
o ruşine : Mladin, profesor ! Dar mai bine să-şi vadă de 
treburile şi interesul lui. Teza, Alice, Lia, Leonin... mai 
ales cu Leonin trebuia să lămurească lucrurile. Indivi- 
dul înnebunise cu lucrările lui originale. 

— Domnișorul Leluţ, domnişorul Leluy... 

El se întoarse furios. Alerga după el Petruţa, hoașca 
bătrînă de la femei. 

— Domnişorule, ia vin pînă la mine, să vezi lucrul 
dracului . 

— Ce-i, Petruşo ? 

— Vin numai... şi luîndu-l de mînă îl întoarse din 
drum. 

Ce putere avea ticăloasa asta, care de patruzeci de ani 
trăia în atmosfera împuţită a salonului cu bolnavi şi nu 
era zi de la Dumnezeu să nu dea pe git clondirul cu 
ţuică. Şi cum mergea de uşor cu toţi cei şaizeci de ani 
ai ei, săltindu-şi pe sub halat, sînii şi fesele, ca nişte 
perniţe termofore. 

— Ce-i, Petruţo ? 

Femeia schiță o strimbătură de maimuţă, căreia i-a 
căzut o nucă în labe. 

— Să vezi, ai să te crucești. 

Într-adevăr, în salonul cel mare — o priveliște neo- 
bișnuită. Toate ferestrele larg deschise, bolnavele pe pri- 
chiciul lor, altele în pat, cu batista la nas. Un miros de 
parfumuri, cu predominanța greţosului parfum de roze, 

se ridica din toate colțurile salonului, di î 
pi iai toate ui, doar să înăbușe 
pi be e stirv în putrefacție venind de la patul din 
n pat, între perne albe aduse de acasă 
: „o fată d 
yeo „patrusprezece ani, cu chip îngeresc. Obrazul alb. 
îm ujorat puţin de febră, cu ochi frumoşi negri îl- 
giîitori de spaimă şi nădejde. ; Ta 
— Să nu-mi tăiaţi piciorul... 
Bolnavele, curioase, se adunară în jurul internului. 


Uitaseră de mirosul neplă ispi ă 
i plăcut, le ispitea părerea lui 
— Săraca... o căină una. i isa scale 


A ar călcată de tramvai. > 
„„ Deluţ ridică pătura cu indiferență. Oroare. într- 
jghiab, piciorul frînt de două ori, în mijlocul ara e 
i genunchi, iar laba atîrna într-o parte. Oasele, zdro- 
ite în mai multe locuri, nu ţineau decît prin piele. Gan- 
grena începuse să se arate. Pete mari arămii, alternînd 
Ta pete albastre şi negre, urcau sus, pînă aproape de 
abdomen, şi pielea umflată pîrîia, ca şi cum ai fi strivit 
un are de sare între degete. 
== ă nu-mi tăiați piciorul... se ru i ii 
măriți de spaimă și delir. PE: VL A 
— Să nu-ţi taie piciorul, repetă Leluţ furi 
4 a s >a £109, R 
cind pătura peste piciorul mort, şi plecă. : : ia e 
Petruţa după el. 3 
— Asta-i bolnava domnului doct i i 
„i bete Mea i or Botez. Zice că-i 
— Botez e un dobitoc. 
— A luat parale... rînji maimuța. 


— Şi ţie nu ţi-a dat... i-o reteză scurt Lelut. 

A Mladin făcea vizita mare în locul lui 

enu Prilej de petrecere, Aceleaşi gesturi, aa pe 

d e, aceleaşi ticuri. Fără bluză, ca să arate croiala hai- 

a mă alerga în graba mare, indiferent, distant, insolent 
Leluţ era curios să vadă figura lui 

> XE ui Botez, cînd 

ajunge la fata cu piciorul zdrobit. Cum are să răspundă ? 


Cum era să păstre: ici! i) i i 
ara p ze piciorul, cînd gangrena infesta spi- 

În dreptul unui bolnav nou, Mladin îşi aruncă mono- 
clul ca şi Trăistaru, luă foaia de observaţie şi, înfuriin- 
du-se deodată, o rupse. Zadarnic, nu-l prindea : 

— Scrie, domnule, acolo... tumoră albă. Să nu pri- 
ceapă bolnavul. 

Şi, apoi, umflat : 

— Şeful nostru e de-o brutalitate... şi se opri la celă- 
lalt diagnostic al „şefului“. Aici, mă ierte. Nici în ruptul 
capului nu-i chist hidatie al ficatului... 

Leluţ, care-l pîndea, sări ca ars. 

— Ba e chiar chist hidatic. 

După care, urmă o discuţie aprinsă. 

— Să cheme pe domnul profesor Urlieșu. 

Mladin se înfurie. 

— Ce mă combateţi voi cu autoritatea laboratorului... 
uchii şi mîinile mele sînt totul. 

— Şi miinile şi ochii tot asta ne spun, domnule doc- 
tor... chist hidatic. 

Cei de față urmăreau cu pasiune discuția şi cu toții 
erau de partea internului. Chiar dacă n-ar fi avut drep- 
tate, îndrăzneala îi dădea un prestigiu care-l făcea pe 
Mladin să cedeze. 

— Şi-aici, se opri docentul la alt bolnav, schimbă diag- 
nosticul... zi-i morbul lui Pott. 

Badea se grăbi să execute ordinul. Cită linguşire. 
Dacă i-ar fi poruncit să meargă de-a bușşilea, sau să ceară 
de pomană în genunchi, n-ar fi pregetat. Văzuse destul. 
Nu] mai interesau nici aerele lui Mladin în culmea-îngim- 
fării, schimbînd diagnosticul pus de Trăistaru — se ve- 
dea ajuns profesor —, nici turpitudinea lui Badea. Altceva. 

Intrară în salonul fetei cu piciorul gangrenat. Se uită 
la Botez. Era mai afabil, mai grăbit, mai slugarnic. În 
cameră, ordine perfectă. Aer curat, miros de fenol. Căută 
copila. Patul gol, schimburi noi, aşternutul întins ca la 
cazarmă. 

— Ce-i cu fata, Petruţo ? întrebă el în şoaptă. 

— E la pansament. 

Botez ascundea fata să n-o vadă Mladin, după cum 
acesta ascunsese de Trăistaru pe ţiganul operat de 
două ori. 

— O s-o omoriţi. 

— Săraca... o căina Petruţa. E atît de tînără și de 
frumoasă și fără un picior... Mai bine moartă. 

La urma urmei, ce-i păsa lui ? Badea, Botez şi Mladin 
s-o ducă în cîrcă. 

„Cînd să se termine vizita, sosi de la clinica a doua 
chirurgicală doctorul Castriş. Badea se apropie de Leluţ, 
frecîndu-și mîinile. i 

— Aştia doi pun la cale moştenirea lui Trăistaru. 

— Nu operez astăzi... spuse Mladin, la fel ca Trăistaru. 

Leluţ se înfurie, Așa ceva i se putea permite profeso- 
rului, dar nu lui Mladin. 

— A fost pregătit bolnavul, ridică el glasul. 

Dar Badea îi puse mîna la gură și-i astupă vorba. 

„ Cei doi doctori plecară grăbiţi. 

— Taci, mă... 

Şi, în timp ce Leluţ ar fi vrut să-și tipe necazul, Ba- 
dea îi spuse : 

— Mă duc după ei, să trag cu urechea. 

Să asculte pe la ușă, să ducă vorbele, se integra per- 
fect în firescul acțiunilor omenești. 

= Ei discută în cancelaria șefului ; eu sînt alături, în 
arhivă. De acolo se aude ca la telefon... îşi frecă mîinile 

şi plecă în urma lor, făcîndu-i semn confidenţial, adică : 
te anunț eu. 

Leluţ se întoarse în sala de pansament să se spele. 
Aci, Mavru. 

— Ce ești așa de supărat? 

— Cum să nu fiu? Uite un bolnav, pe care-l pregă- 
tesc a treia oară, Asta înseamnă că a treia oară îl frec 
cu peria şi săpun. 

Mavru rîse şi Leluţ îl privi cu dispreţ. 

— În celelalte servicii, s-a introdus tinctura de iod. 
Dai de două ori cu tinctură de iod şi faci laparatomie. 
Noi sîntem retrograzi, tot la perie și săpun am rămas. 
Rupem pielea bolnavului... 

Mavru rise : 


— Noi sîntem cu adevărul : Frecăciune, părinte... Pe 
asta o ştii ? 


Leluţ strivi între buze un cuvînt de ocară și şopti 
numai atît : 
— Buton... 

f Iată că nu mai înjura. Și asta, de cînd o iubea pe Lia 
şi de cînd trăia în atmosfera lui Urlieşu. Badea își ter- 
minase iscodirea și venea cu raportul fuga, fuguţa, săl- 
tind uşor, ca un cîine supus, care şi-a văzut stăpînul. 


564 


= Vino încoace, mă frate-meu, și-l trase la fereastră. 

Lui Leluţ nu-i convenea intimitatea aceasta, se sim- 
jea jignit. 

— Ştii cum s-au înţeles ? Mladin să ia locul lui Trăi- 
staru... şi să cedeze lui Castriș medicina operatoare... 


6 


Parcă ochiul stîng îi făcea festa. În bă- 
taia soarelui, se zgîrcea ca un gumilastic și-l aducea la 
calapodul lui tată-său. Leluţ se privi în oglindă. Închidea 
ochiul, îl deschidea, privea în sus, apoi în jos şi în lături, 
să vadă la ce ţine beteșugu. Un spasm al mușchiului or- 
bicular, sau o paralizie a mușchilor ridicători ai pleoapei ? 
Şi se întreba dacă n-ar fi cazul unei mici intervenţii chi- 
rurgicale. Sub nici un preţ, să nu ia înfăţişarea tatălui 
său, Altfel putea fi mulţumit. Oglinda îi dădea notă bună. 
Luase chip de savant. Faţa-i mată și negricioasă se ar- 
moniza cu părul negru, lucios şi cu ochii în văpăi. Se 
puteau îndrăgosti femeile de el, fie că le chema Ioana, 
Alice sau Lia. 

Își aruncă pe umeri, mai mult din cochetărie decit de 
teama curenților, o manta de bolnav și cobori în servi- 
ciu. Jos, în capul scării, se întilni cu Leonin. 

— La tine veneam. : | 

Şi Leluţ avu impresia că, de data aceasta, se lupta 
proptiş cu Leonin. Care pe care ?... 

— Dragă Leluţ, am să te rog ceva. 

— Ce? 

— Peste cîteva zile termin primul concept al tezei. 
Te-aş ruga să-mi corectezi cîteva pasaje traduse din 
nemţeşte. 

Leluţ îşi surprinse ochiul stîng în cîrcel. Fără îndoială 
că iscodind își vătăma chipul de savant. Trebuia să fie 
cu băgare de seamă. Desigur că Leonin pregătea o lovi- 
tură sub aspectul lui de nătăfleț naiv. 

— Am găsit că un autor, Hankin, a descris încă din 
1895 proprietăţile bactericide ale Gangelui... iar anul tre- 
cut, un alt autor, Twort, bacterioliza unor micrococi. Aș 
vrea să știu întrucît se aseamănă cu lucrările mele. 

— Cine-ţi prezidează teza ? Ei 

37 — Chinuiţi nemuriri 


Cirmise convorbirea pieziş cu o întrebare insolită, la 
prima vedere, dar la precizia manevrată de inconștient. 
Asta se traducea în felul următor; trebuia lucrat pre- 
ședintele. 

— N-am ales încă preşedintele. 

Leluţ nu spuse nimic și intră în primul salon. Aruncă 
mantaua pe un scaun și începu să cerceteze foile de ob- 
servaţie. Leonin după el. umil şi milog ca un pui de 
bogdaproste. 

— Pot conta pe tine, Leluţ ? 

Acesta trecu la un bolnav cu apendicită. Ridică pă- 
tura, apoi punga cu gheaţă și palpă abdomenul. Punind 
punga cu gheaţă la loc, binevoi un răspuns : 

— Cum vine asta ? Ai teza gata și n-ai un președinte... 

— Așa e. Eu am lucrat singur... Mă duc apoi la An- 
ghel... cu siguranţă că nu mă refuză, deşi nu e bac- 
teriolog. 

Și începu să explice experienţele, ca şi cum ar fi fost 
în fața lui Anghel Drăghiceanu. Însămînțează microbul 
dizenteriei în bulion. filtrează după douăzeci şi patru 
de ore... 

— Nu crezi că e un subiect cam îndrăzneţ ? și-l ful- 
geră cu privirea, după care se aplecă imediat să caute 
reflexul rotulian la un tabetic. 

— Sînt sigur de rezultatul cercetărilor mele. 

Leluţ se ridicase în picioare. Vocea lui Leonin răsu- 
nase așa de puternic, încît i se păru de-a dreptul necu- 
viincioasă. Și ce privire! Îndrăzneaţă și dispreţuitoare. 
O clipă, între ei, dură o tăcere de oţel. 

— Cind e vorba de lucrările mele sînt intransigent. 

Aceeaşi trufje, aceeaşi sfidare. Acum abia îşi scotea 
Leonin masca. 

— N-ar fi bine să ceri și sfatul lui Urlieșu ? 

— Un sentiment de orgoliu mă împiedică, spuse Leo- 
nin, Am încercat o dată si am fost refuzat. Destul... 

Prin salon se făcea orînduiala dinaintea vizitei. O 
iniirmieră bătea saltele mici ca niște perne, să le aeri- 
sească ; iar Petruţa, mai marea lor, controla seuipătorile 
și punea la vedere vasele cu urină. Bolnavii stăteau 
cuminţi la locul lor. Externii şi stagiarii controlau foile 
de observaţie, notînd pulsul și temperatura în grafice di- 
ferit colorate. Alţi bolnavi, cu plăgile strînse în bandaje 
albe şi curate, se întorceau de la pansament cu foaia de 

„observaţie în mînă. Un aer reavăn se scurgea în curent 


tare prin toate ferestrele deschise, gonind mirosurile acre 
şi împuţite, de om stătut şi bolnav. 

— N-ar trebui să te şifonezi de vorba unui maestru, 
spuse Leluţ. 

— Am să fac o comunicare la Societate şi dacă Urlieşu 
va binevoi să vie... 

— Prea mult orgoliu. 

— Orgoliul este virtutea de căpetenie a bărbatului. 

Leluţ trecu mai departe, luînd bolnav după bolnav şi 
la fiecare : temperatura, pulsul, urina... Îşi simţea însă 
ochii întunecaţi și obrajii cu pete de foc pe ei, dar se 
prefăcea a fi tare ocupat cu lucrul său. Se înăbușea de 
necaz. Ca să ia pulsul, smucea mîna bolnavului și apoi 
o zvirlea la loc, iar cu stetoscopul parcă voia să-i stră- 
pungă pieptul. 

— În asta mă potrivesc cu Lia, spuse Leonin. Ea, cu 
orgoliul ei de femeie... şi îşi întrerupse vorba. 

Se rușinase poate de atita îngîmfare. Nu... dar pe ușă 
intrase tocmai atunci vizita, cu Mladin. Minunat prilej 
să se scape de cataplasma asta. 

— Vă salut, domnule doctor... 

— Bonjour, dragă. 

Prostul ăsta de Mladin devenise de nesuferit. Îşi aro- 
gase drepturi de șef. Și milogul de Botez, cum se mai 
tira șerpuit, ca o coadă de zmeu, pe urma lui. Trebuia 
să noteze şi aceasta la catastif. Va vedea el ce se va 
întîmpla cînd va muri fetița cu piciorul zdrobit, pentru 
care încasase bani grei. N-are să mai tacă din gură, ca 
atunci cînd cu ţiganul lui Mladin ; de data aceasta are 
să-l denunțe, să facă scandal, să tipe jurnalele. Presa... 
Cuvînt care-i lărgea parcă sufletul pină-n orizontul lumii. 
Să se ştie trecut ca om de știință, lăudat în presă, ridi- 
cat... şi din litera tipărită, numele lui să circule pe buzele 
oamenilor, iar din sufletul lor, din nou în literatura tipă- 
rită. Numele lui să înceapă și să termine un circuit, un 
circuit cît mai larg, cît mai întortochiat. 

Intraseră în salonul cu pricina. Curăţenie mare, aeri- 
sire, patul fetei gol. Fata ascunsă în sala de pansament, 
pe unde vizita nu intra. Și ce vizită era asta? Adevă- 
rată deșănţare. Externii de o parte, supraveghetoarea și 
farmacista de altă parte. Pe Mladin numai Botez și Badea 
îl însoțeau, slugi supuse, după cum acesta era slugă 

supusă lui Trăistaru. Curată ţigănie. Bolnavele vorbeau 
între ele și Petruţa le muștruluia prin cuvinte şi gesturi, 
să nu cumva să scoată vreo vorbă despre fetița cu pricina. 

Deodată, uşa se deschise și în cadrul ei apăru Trăis- 
taru. Stupoare. Fiecare încremenise pe loc. Chipul lui 
Mladin, din măsliniu se făcuse galben. Un Trăistaru ca-n 
timpurile bune. Poate ceva mai obosit, dar tot atît de 
sprinten, de vioi, de activ. Cuprinzind dintr-o dată salo- 
nul — medici, personal, bolnavi — căutînd în acelaşi timp 
în mari depărtări, cu ochii lui parcă şi mai îndulciţi, și 
mai melancolici decît de obicei. 

După clipa de dezorientare, Mladin îşi refăcu, la 
iuţeală, chipul smerit şi, stringîndu-se mai tare în umerii 
slăbănogi de rahitic, îl salută înclinîndu-se adînc. 

— Bine aţi venit, domnule profesor... 

Dar Leluţ prinse în ochii docentului un zîmbet 
viclean, zimbetul tatălui său. Se vede că acest zîmbet 
depășea familia Leluţ, devenind astfel un caracter uman 
general. 

Vizita se grupă în jurul profesorului. Trăistaru ştia 
să se impună. 

— Ce e nou? 

— Nimic important, domnule profesor... şi Mladin 
îndreptă, binișor, pe profesor spre ușă... 

Leluţ nu mai putea răbda. Clipa i se părea potrivită 
pentru o lovitură de maestru. Se găseau pe coridor, 
îndreputîndu-se spre cancelarie. 

— Este vreun caz interesant ? 

— Da... se repezi Leluţ, şi deschise ușa sălii de pan- 
sament de la femei. Pe un brancard se găsea fetiţa cu 
pricina. i 

— Caz interesant, bun de demonstrat studenţilor. 
Domnul doctor Botez crede că salvează piciorul. 

Trăistaru scoase batista, trăgînd după ea o uşoară 
dungă de parfum. Dar duhoarea nu putea fi înlăturată, 
cu toate că ferestrele erau deschise. 

— Ce-i mizeria asta ?... ţipă profesorul. 

Fata începu să plîngă. 

— Să nu-mi tăiaţi piciorul. Mamă, mamă, să nu-mi 
taie piciorul... 

— Sus, comandă Trăistaru, şi imediat dezarticulaţia 
coapsei. 


Şi, apoi, către Botez : 


568 


— Botez, ai înnebunit ? 
— Vedeţi... familia, fata... 

— Sus, comandă iar Trăistaru, şi imediat dezarticu- 
laţia coapsei. Nu vedeţi că-i în septicemie ? 

Leluţ triumfa. 

— Leluţ, ia pe Badea şi-i faceţi dezarticularea... spuse 
Trăistaru, şi plecă supărat. 

Leluţ se uită de jur împrejur după Leonin. Acum, să-l 
vadă în deplinătatea puterii. Trăistaru nu mai avea încre- 
dere în Botez. li dăduse lui cea mai grea amputaţie. 
Aşa scria și la carte. Dar unde dracu fugise măgarul de 
Leonin ? 

— Să nu-mi tăiați piciorul... atît mai putu îngăima 
fetița. 

— Nu... ţi-l fixăm. 

Fata, prinsă în suport şi cu mîinile legate, nu trăia 
parcă decît prin ochi, prin acei ochi negri, şi mai adîn- 
ciți în albul palid al feței. Nu ştia bine ce se întîmplase. 
Deocamdată se simțea spînzurată pe masa incomodă, cu 
şalele şi umerii înțepeniți între plăcile de metal. 

— Mamă, mamă... se jelea ea încetişor. 

— Lasă pe mama... mama-i acasă, o consola binevoi- 
tor Petruţa, care ţinea îndoit şi îndepărtat piciorul să- 
nătos. 

Leluţ întreabă pe Badea, oarecum neîncrezător : 

— Ai făcut bine stovaina ? 

— Da. 

— Ai fost în canal ? 

— Da. 

— Am nevoie de anestezie perfectă... şi ciupi cu pensa 
de pielea sănătoasă. 

— N-am să rămîn şchioapă ? 

Leluţ nu răspunse. Dădu ordin lui Arghir să înfă- 
şoare piciorul bolnav în comprese. Fata îşi mișca înceti- 
şor buzele, ca şi cum ar fi murmurat o rugăciune. Ochii 
ei puteau vedea cerul albastru pe deasupra geamului 
mat, pomii și păsărelele care-i aminteau de grădina de 
școală şi de curtea de-acasă. 

— Badeo, ai să vezi acum un adevărat coup de 
maître... 

Ce păcat că nu era zi de curs. N-avea amfiteatru. 
I-ar fi plăcut să vorbească în prealabil studenților, să 
facă o lecție, să arate indicațiile şi să înşire timpii ope- 
rației, și apoi să-și dea drumul ca atlet și acrobat. Să 
fi fost Alice într-una din băncile de sus, sau măcar Leo- 
nin. Cum dispăruse măgarul ? Parcă presimţea un succes 
pentru Lelut. 

— Să nu-mi tăiaţi piciorul... 

— Nu ţi-l tăiem... spuse în batjocură Leluţ și începu 
să ungă pielea cu tinctură de iod. Eu mă ţin în pas cu 
ştiinţa, folosesc tinctura, spuse el lui Badea. 

Și apoi către Arghir : 

— Ţine bine... să facem fetei un picior mai tare ca 
lemnul. 

Şi, mulțumit, începu a scoate compresele mari pen- 
tru izolarea piciorului. Mare voluptate, să tai un picior. 
Atitea cuțite... 

Totul era pregătit. Tabla mesei lăsată, piciorul ţinut 
de Arghir, celălalt picior depărtat de Petruţa. Trupul 
fetei apărea încă nefasonat, abia puber, cu pîntecul supt 
și oasele proieminente. 

— Să vină doamna Lascăr... se ruga ea. 

— Cine-i doamna Lascăr ? întrebă Leluţ, incizind pie- 
lea pe mijlocul coapsei, pentru ligatura vaselor mari. 

— E diriginta noastră. 

— Ce spui ? În ce clasă ești ? 

— Într-a treia, 

— Bravo. 

În timpul acesta, găsise artera şi vena femurală, pe 
care le arătă lui Badea, frumos izolate, ca la disecţie. 

— Lisfranc et Larrey făceau operaţia în zece secunde. 
Azi, principiul nu mai e citissime şi tutto, ci sat cito și 
sat bene. 

— Am să pot merge cu piciorul, domnule doctor? 

Cu toate că glasul fetei era răgușit şi şoptit, avea 
totuşi destulă coerenţă. 

— Cum nu... ai să dansezi tontoroiul. 

— Să nu-mi tăiaţi piciorul. 

— Cum se poate una ca asta... se minună Leluţ, şi 
dintr-o dată, cu cuțitul cel mare ca un hanger, desenă o 
incizie în jurul coapsei, ca o rachetă. 

— Nu-mi tăiaţi piciorul... 

— Ia mai taci din gură. 

Fata începu să murmure ceva neînțeles, se tînguia 
şi vorbea fără şir. O ajunsese delirul. S-o vadă dusă în 
pat. Restul îl privea pe Botez. El era vinovat, el tempo- 
rizase atita cu ideile lui conservatoare. Conservatoare de 
bani... să 

— Pot să mă rog lui Dumnezeu ? întreabă fata. 

— Roagă-te cît ţi-o plăcea. 

Leluţ n-avea altă grijă decît, pus parcă la întrecere 
cu Lisfranc şi Larrey, să dovedească unui juriu ima- 
ginar dexteritate şi curaj. Mănușile îi erau îmbibate de 
singe, degetele i se aninau de chiaguri... dar el n-avea 
timp să schimbe mănuşile. 

— Piciorul jos... 

Plaga enormă stătea căscată, mușchii tăiaţi, cu fibrele 
secționate. Prin erupțiile sutelor de cratere sanghine, 
parcă mișunau viermuşori. Din două incizii suprapuse 
tăie capsula, apoi, prinzînd coapsa cu putere, o duse îna- 
poi şi înafară. Un piriit şi capul femurului se luxă 
foşnind. 

Fata nu ştia nimic din ce se petrecea în sală, era 
transfigurată. Soarele răstrîngea în jurul capului ei o 
aureolă scînteietoare şi, cu un zîmbet dulce, dura tainica 
ei vorbă cu Dumnezeu. i 

— Cleştele de os. 

Badea îi prezentă cleştele cel mare și Leluţ prinse 
capul femurului. Ținîndu-l în afară, tăie la repezeală 
ligamentele şi utimii muşchi, iar Arghir rămase cu picio- 
rul mort de atîtea zile, în mînă. 

— Pot să cînt rugăciuni, domnule doctor ? 

— Poţi... chiar şi La prière dune vierge. 

Cum îi venise în minte snoava lui Anghel Drăghi- 
ceanu ? 

— Cât de măreț e Domnul în cer, pe tron, și pînă 
într-un fir de iarbă pe pămînt... Ce rugăciune frumoasă. 
Vă place, domnule doctor ? 

Leluţ ar fi vrut să semene cu Anghel, să ridă, să fie 
mucalit, în timp ce pensele cădeau asupra vaselor cu 
iuțeală şi siguranţă de maşină. Dar nu reușea să fie 
decit chirurg. 

Leluţ se gindea să mai facă o tentativă. 


pe lingă Raică.. Teza lui Leonin îi stătea gheară de oțel 
în gît. Inconştient ! Cînd îl apuca furia pe nătăfleţ — or- 
goliul, după vorba lui —, nu mai asculta de nimeni, nici 
chiar de Urlieşu. 

Vorbise în plină şedinţă, la Societate, despre disoluția 
bacilului dezinteriei prin felurite mijloace : puroi, sînge 
de convalescent, limfă... dar, mai caraghios, prin apa din 
Dimboviţa. Complet lipsit de autocritică. Caraghios. Asta 
aduce cu tratamentul apendicitei prin mămăligă. Și cîtă 
potriveală... În aceeaşi şedinţă, popa Manoil arătase cer- 


cetările experimentale în vederea unui nou tratament “ 


al diabetului, prin extrasul de pancreas al lui Orman. 
Orman-Leonin ! Amiîndoi mistici, amîndoi trăsniţi. Ce 
mi-e mămăliga în apendicită, ce mi-e apa din Dîmbovița 
în dezinterie ? Şi culmea... voia să-și tipărească prostiile 
într-o teză inaugurală. Comunicarea, mai du-te vino... dar 
teză ? Asta, nu! Sub nici un motiv, nu... Tezele facultăţii 
de medicină ajungeau, ca schimb, în toate universitățile 
din lume. Nebuniile lui Leonin ne-ar fi făcut de ris. 
Comunicărea lui Leonin îl încerca asemeni unui jun- 
ghi ascuns. Şi el simțea imboldul unei lucrări mari, care 
să zguduie lumea ştiinţifică. Să mai încerce pe lingă 
Raică. Poate că tot era ceva de preparatul nătărăului. 
Ajunsese să spună „preparatul“. Inconștientul, care-l fră- 
minta cu întrebări, ridicase în stimă escrocheria lui Raică. 
El era un cuceritor de suflete şi Raică, un prost. Avea 
să-l bată la cap pînă ce îl va convinge să-i dea prepa- 
ratul. Să pună el numai mîna pe substanţele dosite, de 
la nepoată-sa... Le dădea la laborator, le analiza, le expe- 
rimenta pe animale şi apoi le trecea la „pod“, pentru 
verificare. Să înţeleagă şi netotul că altu-i prestigiul lu- 
crării venite de la Leluţ. Iar cînd preparatul va fi gata, 
să se prezinte cu el la Urlieşu și să i-l dăruiască. Să fie 
generos. Urlieşu ţinea ca el să-și facă teza din „al 26-lea 
embrion uman“, în loc de complicațiile febrei tifoide. 
Căci și procedeul de reactivare a sifilisului — tocmai cînd 
rezultatele. promiteau a fi mai doveditoare — fusese retras 


de Urlieşu. Mai avea nevoie de modificări... spunea el. Și. 

începuse să lucreze fără ajutorul lui, în taină, dimineaţa, 
cînd el era ocupat în serviciu, sau după-amiaza cînd se 
întîmpla să fie ocupat cu altceva. Prietenia dintre ei nu 
ajunsese la acel grad în care maestrul să-și dezvăluiască 
sufletul în întregime. Dac-ar fi izbutit cu Ioana Stamatu, 
altele ar fi fost atunci legăturile dintre ei. 

Acum alerga către locuința lui Raică, să-l prostească. 
Și, în loc de o femeie, să aducă lui Urlieşu plocon o lu- 
crare, şi ce lucrare |... Mintea începuse să-i fantazeze. 
Din prostia lui Raică, el avea să revoluţioneze ştiinţa, să 
realizeze o binefacere a omenirii, dînd o strălucire nemai- 
cunoscută numelor de Urlieşu și Leluţ. Planul lui era 
perfect realizabil. Şi se simțea plin de iniţiativă și posi” 
bilități. 

Curtea, ca de obicei — plină. Leluţ își făcu drum pri- 
tre oameni. 

— Sînt doctor, trec înainte. 

Cum deschise ușa cabinetului, Raică îi întinse mîna 
şi-l trase înăuntru. 

— Ce faci, frate-meu ? Tu erai, bată-te să te bată ! Ia 
loc... şi goni bolnavul, care nu apucase să se dezbrace. 

— Uite ce e, domnul doctor... să nu lungesc vorba. 
Văd că te așteaptă clienţii. 

Raică îi trase cu palma peste pintece. 

— Lasă-i să aştepte. Ei au nevoie de mine, nu eu 
de ei. 

Şi, apoi, cu ur zîmbet de veselie luminoasă în ochi : 

— Va să zică, primeşti ? 

Leluţ se ferea să-l contrazică. Să fie diplomat. 

— Principial, primesc. Acum îs cam ocupat... îmi trec 
teza. 

— Dă-o dracului de teză. O simplă formalitate. Ştii 
cum mi-am făcut eu teza? Am scris unui anticar din 
Paris și mi-a trimis o ladă de teze. 

Se duse la masa de lucru și începu să caute. 

— Să-ţi dau adresa anticarului, dacă nu s-o fi pră- 
pădit, că-i cam mult de-atunci. 

— Nu te mai osteni. 

— Ba nu, ba nu... şi căuta de zor. 

Ce n-avea în saltarul lui ? Răvăşea şi scotea : hirtii, 
un păpuşoi cu sfoară, bani vechi, niște bumbi de argint, 
cîteva spiţuri de chihlimbar. 

— Nu te mai osteni, domnule doctor. 

Dar Raică se încăpăţină, Deschidea cuti 

A € ă] $ iuțe de carto; 
pline cu prafuri, cutii mai mari, de tinchea, Pale se sc 
deau siringi sparte şi bucăţi de gumilastic, dădu la o 
parte nişte clești de dinţi, două potcoave şi un ciocan. 

— su nevoie, domnule doctor. 

_— Las, că-ți găsesc eu adresa. O ă şi-ţi 
trimite lădoiul cît vagonul. S A 

Şi, apoi, oarecum îngrijorat : 

— Ştii franțuzeşte ? 

Zeut anh cu superioritate. 

— Te întreb, fiindcă eu am plătit să-mi traducă 
teză. Găsesc eu adresa. Cînd vii, mîi i aS 
care seni î vii, mîine, o ai. Numai o 

ricît s-ar fi ferit Leluț să nu-l supere, trebui i 
să na rînduială în vorbă. cette bi 

— Domnule doctor, un gind î 
ema gînd însemnat mă aduce la 

— Paralele, mă... Ce dracu de AESI 

„Mă... gînd mai important 
decît paralele ? Ai parale, ai tot. Uite, să vezi tu i palat 
de casă îmi torn eu la primăvară... 

Și bătîndu-se pe burtă : 

— Fiindcă eu am parale. 


— Nu-i vorba de așa ceva... O chesti iințifi 
mă aduce la dumneata. i Dl juc 


Raică îl prinse de obraz ca pe un copil şi îndu- 
talie poa p pil şi, scuturîndu-l 
— Ştiinţa ? Ce-i aia, neică, ştiinţa? Citeşte „Uni 
7 ş . , £ „»UNl- 
versul“. El te ţine în curent cu tot progresul lunii. Pia 


ști lumea tot ce-i scris în „Universul“ -i i i 
în to pa, , nu-i mai trebuie 


— Să vorbim serios, domnule Raică. 
— Să vorbim, neică..., să vorbim. 
— În teza mea, trebuie să trec şi lucrările dumitale... 
— Nu le trece, mă. Ce crezi tu, că vindecă mai bi 
şi mai repede dacă or fi scrise pe hîrtie ? rai, 
— Nu se poate. S-a comunicat la i 
UO Societate, au fost 
— Dă-o dracului de Societat -ai vă i 
arde e. N-ai văzut ce proşti 


Dar Leluţ era entuziasmat, vorbea c 
] er: > u mare ardoare 
despre îndatoririle colaboratorilor. Și vorba lui, trecă- 
toare ca foșnetul frunzelor, nu-i putea ascunde adevă- 

„ unui prostănac ca Raică ?... 


rul. Ce căuta el aici, în murdăria asta... pledind în faţa 


— Mă, ţine bine minte de la mine: banii... Ai bani, 
ai tot. 

Pe temei moral, Leluţ era de nezdruncinat. Nu putea 
trece, ca alţii, cu ușurelul pe lîngă un gînd cinstit cum- 
pănit. 

— Nu se poate, domnule doctor. Teza mea e despre 
chimioterapie. 

— Voi îi daţi mereu cu ştiinţa, iar eu mă umplu de 
parale... 

Atunci, Leluţ se hotărî să treacă la asaltul final. 

— Domnule doctor, dumneata vei avea mare succes 
cu preparatul dumitale, vei avea glorie... 

— Glorie! Ce-i aia, glorie ?... Mă, eu am cele mai 
frumoase ridichii din ţară. Au fost premiate. Și nu mă-n- 
gîmf, cu toate că asta-i gloria cea mare. Restul, să faci 
parale... 

În prostia lui Raică — nici un fel de șiretlic; gro- 
bian, omul la vorbă, prost la gînd, dar acesta era el — 
descoperitorul leacului împotriva blenoragiei — şi nu 
altul. 

— Uite ce zic eu, domnule doctor... dă-mi preparatul 
dumitale, el îl analizez, îl experimentăm pe animale și-l 
publicăm împreună. 

Raică îl privea pe sub sprinceană, parcă ar fi încercat 
să priceapă. Acum era momentul delicat. 

— Adevărată lovitură... Apare în teza mea, se comu- 
nică în şedinţa Științelor Medicale. O publicăm în revis- 
tele străine, în ziarele româneşti... şi numele dumitale 
— Raică — va căpăta dintr-o dată o întinsă circulaţie, 
Glorie ai. Vrei parale ? Parale ai... 

Învolburarea lui retorică nu limpezea mintea prostă- 
nacă a lui Raică. Propunerile atît de clar expuse se cum- 
păneau cu cine ştie ce îndoială de precupeţ și nu-şi găseau 
loc sigur, Poate că-l luase prea repede și nu-i dăduse 
răgazul necesar. De aceea, Leluţ se gîndi să-i descuie 
mintea cu cheia passe-partout a banilor. 

— Zic... vrei să te umpli de parale? Te umpli. Se 
vor bate casele de medicamente din străinătate pentru 
medicamentul nostru. 

Vorbea la plural. Trebuia să se insi î 
Plural. insinueze în aceast 
afacere, pe nesimţite. Cît era Raică de prostănac ies 
în seamă astfel de amănunte. : 
— Vine o fabrică. Cît dai ă ii 
brică, , şefule ? Două sute de mii. 
Două sute de mii ? Mai vezi de altul... Vine altă fabrică 
Eu dau cinci sute de mii... Să ne mai gîndim... Vine a 
treia, din Paris. Eu dau un milion şi redevenţe. Ei, da... 
Leluţ vorbea tot mai animat, ţinîndu-și omul de scurt. 
ar „omul“ lăsase în jos irigatorul și turna dintr-o cană 
cite me Fără infirmieră, fără servitoare, singur își 
AA gospodăria medicală. Și Leluţ nu știa cum să-i ju- 
lece nesimțirea, cu nădejde sau cu grijă. De aceea toca 
mereu. Acum îi promitea că va veni să-i dea o mînă de 
ajutor, să pună ordine în hărmălaia de afară, să discipli- 
neze clienţii, să dea lustru cabinetului medical și să 
preschimbe hanul nevoiașilor într-o policlinică de lux 
Să E ia înainte lui Podariu și asociaților lui. A 
orbea din plin, cu glas rotund şi i i. Şi 
Ş gesturile largi. Și, 
e ai sea că-l lămurise pe Raică în Zr hels 
re paralele precumpăneau glori ă i i 
e e p gloria, dete răgaz și celui 


— Mă, vere Leluţ, se întoarse Rai i 
Pa fa $ aică spre el, tu eşti 


Pe Leluţ parcă-l pălise în timplă. În jurul capului, i 


se învirtea roată un ţiriit subți reped 
n ire, care trecu i 
ochi în urechi. = priză 


— Ce zic hoţ... se corectă Raică. Eşti tilhar... 

Leluţ, revenit, zise că trebuie s-o ia în glumă. 
F a șefule, să lăsăm comediile la o parte. 

ică îi întinse mîna, Gestul lui i 
lea estul lui Buteanu ! Și Leluţ se 


— Mă, vere... continuă Raică, sînt unii 
„ Vere... 3 care spar 
casele de bani, şi nu sînt tilharii cei mai mari. Mai pa 
unii care intră în casă să-ți fure nevasta... și aceia pot fi 
iertaţi. Dar tilharii de gînduri ? Ce te faci cu tilharii de 
gînduri ?... și continua să zîmbească. 

— Văd eu că trebuie să te las cu ce i ă 
rile de ridichi. Pic: T 
— Du-te, mă vere, de te pricopseşte c i i 
bătu amical pe umăr. i P Mesni 

Leluţ plecă furios. 

Alice își ținea iubitul, grăbit să plece, cu 
mîinile colac după gît. 

— Am mult de lucru la teză, dragă. 

— Du-te, dragul meu... vreau ca teza ta să fie un 
triumf. Tu ești un om de geniu. 

Pentru femeie, lauda e semn de dragoste; iar pen- 
tru bărbat, băutura mai îmbătătoare decit vinul cel mai 
bun. Cu cît e mai viguros, cu atit vrea să fie mai admi- 
rat. De altfel, Alice era convinsă de genialitatea lui. Stu- 
dentă slabă, prezentindu-se la examene cu fiţuici copiate 
după rezumatele colegilor, avea un respect neţărmurit 
pentru cei care puteau să cuprindă vastul material de 
studii şi să-l studieze pînă în adîncul lui. 

— Te iubesc fiindcă te admir, spuse ea gingaș. Dacă 
n-ai fi un om de geniu, nu te-aş iubi așa de mult. 

Leluţ o sărută şi plecă fericit. Fata asta ştia să răs- 
pundă mai bine ca oricine gindurilor lui intime. Totuşi, 
trebuia să termine cu ea, şi-i părea rău. Cu Alice se 
încheia o epocă a vieţii lui, poate cea mai frumoasă. 
Trebuia s-o ajute să-și termine studiile, Îi va fabrica la 
repezeală o teză şi cu acest serviciu se putea socoti plă- 
tit. S-o găsească războiul, doctor. Căci acum nimeni nu 
se mai îndoia că, după strîngerea recoltei, va începe răz- 
boiul. Și cum băieţii erau mobilizați, toate avantajele 
rămineau pentru fete. Războiul în perspectivă era cel 
mai bun mijloc de separare, elegant şi comod. 

Deocamdată să-și vadă de teză, și nu ca să fie pe pla- 
cul Alicei, dar fiindcă aşa se cădea. Lucrarea lui trebuia 
să însemne un triumf. Oare, nimic nu-l deosebea pe el 
de Iancu şi de Bulbuc, care duceau o viaţă stupidă, de la 
zi la zi? Dar viziunea însorită a triumfului se întuneca 
de piedica azvîrlită în drum de Leonin. Neghiobie — de- 
clarase el despre distrugerea microbilor... neghiobie, con- 
firmase şi Urlieşu. Poate chiar escrocherii, insinuase el... 
N-ar fi de mirare, întărise maestrul. 

Leluţ suferea. Dincolo de înfruntarea şi de batjoco- 
rirea pe faţă a lucrării lui Leonin, pilpiiala unei îndoieli 
îl încerca, precum înţepătura ascuţită care prevesteşte 
o criză. 

Trecu mai întîi prin serviciu şi dădu ordin ca sub nici 
un motiv să nu fie deranjat, apoi urcă la el. Avea să 
lucreze pînă noaptea tirziu. Tot materialul de teză era 
adunat, urma redactarea. Numai gîndul îi producea o 
dulce înfiorare. Parcă aerul răcoros al înserării îl mîn- 
giia ușurel ca să-l pătrundă și să i se împrăștie, prin 
umeri și ceafă, ca un păienjeniș, prin tot corpul. O pace 
liniştită cobora din cer și pomi, lăsînd să cadă petale, ce 
păreau a fi singura viaţă care se răsfăța în răcoarea 
înserării. 

Cînd deschise uşa, beregata i se strînse ca un pumn. 
Pe patul său, trîntit, odihnea bătrinul Leluţ. Asta-i tre- 
buia. Colac peste pupăză ! închise ochii şi avu impresia 
că se prăbușește într-o groapă adîncă, plină de întuneric. 
Cind îşi reveni, gîfiia, cu fruntea plină de sudoare și 
ochii împăienjeniţi. Desigur, venise cu un nou necaz, cu 
o altă belea. Bătrînul se ridică anevoie, sprijinindu-se în 
cot, apoi binişor reuşi să se ţie într-o mînă și oftă: 

— Scumpul și prea iubitul nostru fiu... şi deodată își 
prinse șalele în mîini, strimbindu-și trupul de durere, ca 
şi cum l-ar fi lovit c-un pumnal. 

— Ce-i, tată? se răsti Leluţ, căruia tînguielile bătri- 
nului îi zeîndăreau nervii. 

— Aflaţi că sînt bolnav... și închise ochii, parcă să-și 
ascundă minia, mînia omului bolnav împotriva celui să- 
nătos. 

Acum nu se mai prefăcea. Faţa lui ca lutul zbicit nu 
mai putea înșela. O mulțumire aspră încercă sufletul bă- 


iatului. Cine ştie, poate că termina odată şi cu balastrul 
acesta. 


— Ce ai, tată ? 

— Scumpul şi prea iubitul meu fiu, sînt mort de 
bolnav. 

Chipul bătrinului sta zgîrcit pe ochiul sting. Ticul se 
schimbase în semn de suferinţă. 

— Mă tem de dropică, 

Cite amintiri nu se îngrămădeau, sub formă de ante- 
cedente personale, în diagnosticul băbese al bătrinului. 
Beţiile, chefurile... Dar sufletul tinărului nu se clintea 
de fel. Și-l simţea de cremene. L-o fi răzbit beţia... auzi 


el în gînd un glas duşman. Și, apoi, comandă, ca oricărui 
bolnav. 


— Dezbracă-te. 

a saa, 


Bătrînul încercă să se dezbrace, dar mîinile îi tre- 
murau bîjbîind pe lîngă nasturii surtucului, Nu mai avea 
putere. Băiatul îl ajută să-şi scoată haina și cureaua şi 
apoi îl întinse pe paf. Cu miini nesigure, bolnavul reuși 
să-și ridice cămașa în sus. Adevărat, pintecele îi era 
umflat ca la broască și se vedeau fluctuozitățile capului 
de meduză. Un bobiîrnac în flanc și imediat un val por 
ondulind, prin pîntecele plin. Palpă la repezeală ficatul, 
splina... toate simptomele cirozei hepatice. 

— "Ţi-a ieşit vinul prin burtă, tată... = 

Bătrînul începu să scîncească. Pe stradă, trecu o 

ra. N 
int aan şi iubitul meu fiu, s-apuc măcar să văd 
pe Lena la casa ei... f N 
Leluţ scapă o înjurătură printre dinți. 

Pe Leonin îl găsi în rezerva de la medi- 
cală, unde era tatăl său internat. Starea bătrînului era 
mai gravă decît bănuise la primul examen. Leluţ venea 
de două ori pe zi, să-l vadă, cu mare regularitate. Uneori, 
Mavru sau Leonin se aflau la el. Cu cei doi, bătrinul în- 
cerca să mai uite, spunîndu-le cîte o poveste de-a lui, 
fără perdea. Dar cît suna de jalnic în gura unui muri- 
bund, căci bătrînul ajunsese o epavă. Pe obrazul lui palid, 
oacheș și lucios altădată, se insinuase o culoare măslinie, 
care-i scofilcea parcă şi mai mult „ochii supți de boală. 
Ochiul drept începuse să se stringă, ca și cel stîng ; 
iar dinţii, de cremene pe vremuri, căzuseră, lăsînd la ve- 
dere gingiile, ori de cite ori încerca să rîdă sau să vor- 
a ed tată, să te duci acasă... Ți s-a scos apa... 
"— Dacă spui dumneata, scumpul şi prea iubitul 
meu fiu... i y e, 
celaşi şiretlic în vorba bătrînului vulpoi, chiar în 
ca adi Faţa-i tîniea jalnic, dar ochiul sting ANR 
ce în ce mai sugrumat, căta ca pe vremuri, viclean. r sed 
tiv, potrivit spiritului de observaţie, Leluţ se gindea A 
moartea tatălui său în chip ştiinţific, controlînd RET 
boalei cu rîndurile cărții ; subiectiv, potrivit complexului 

de inferioritate, perspectiva morţii lui se traducea cu un 
sentiment de uşurare, de eliberare. Avea curajul să-și 
cîntărească și să-și socotească sentimentele. Erau, ca re- 
zonanţă, la fel cu cele de la moartea lui Eustațiu şi a lui 
Magheru, dar cu altă valoare morală. Magheru fusese un 
rival, care-l umilea cu naşterea și știința lui ; iar Busta- 
tiu, un defăimător, unul care-și închipuia că-i cunoaște 
anumite slăbiciuni, pe cînd bătrînul Leluţ îi amintea de 
obirşia sa, proastă în sens social, proastă ca zestre ere- 
ditară. Curajul, prin care-şi mărturisea mulțumirea să 
se vadă descotorisit de el, se depășea, zdrobind ca pe un 


melc, sub călcîi, răul progresiv și lipicios al complexului 
de inferioritate. 


— Uite, să-ți spună și Leonin dacă aerul de la ţară 
nu-ţi va face mult bine. 

— Oi face asta, iubitul meu fiu... m-oi duce la ţară. 

Îl vedea întins peste pătură, pe jumătate îmbrăcat, 
cu cămașa de noapte băgată în pantalonii descheiaţi ca 
să-i încapă burta, în care gîlgîia lichidul ce mai rămăsese, 
ca băutura într-o ploscă. Și ochii tot închiși, tot vicleni. 
Nu dădea Dumnezeu să privească măcar o dată ca oa- 
menii. Dar nu mai rînjea, parcă îl înjura şi-și bătea 
joc de el și de toţi care rămîneau după el. Răutatea și 
viclenia erau ultimele rămăşiţe de viaţă, singurele puteri 
care se mai împotriveau morții. 

— Aşa e, domnule Leluţ, interveni Leonin înţelegînd 
planul lui Leluţ, aerul bun de la ţară te va reface. 

Nu se mai tutuiau. Boala reconstituise între ei doi 
diferenţa de vîrstă şi de rang social. Bătrînul deschisese 
acum ochiul drept şi prin el, ca printr-un proiector, 
rotea o dungă şuie și întunecată, care nu era nici 
rînjet, nici zîmbet, ci parcă însăși raza invidiei. În clipa 
aceea, nu-și bătea joc de ei, ar fi vrut să-i omoare. Și, 
pe măsură ce-l privea, vedea cum schima i se întindea 
la celălalt ochi şi dintr-o dată tot obrazul deveni o 
schimonoseală oribilă. Ochiul treaz se strînse în ghiocul 
orbitei, pleoapele clipiră de cîteva ori şi trăsăturile feţei 
se adunară mărunt. Bătrînul izbucni în plins. 

— Tată... îl mustră băiatul, enervat de accesul acesta 
de sentimentalism de prost gust. 


— Nu mi-e de mine, ci de Lena. Cum o las, cum o 
las... 

Acum altă trăsnaie, să-și jelească fata cu anticipație. 
Lena era.mare, aproape douăzeci de ani ; fată crescută la 
țară, deci femeie în toată firea, la vîrsta asta. Bătrînul 
hohotea, dar zîmbetul viclean din ochiul stîng nu-l pără- 
sise nici acum. Plîns de hoțoman. 

— Las’, domnule Leluţ, nu-ţi face spaimă zadarnică, 
îl încuraja Leonin, totul se aranjează. Uite, acum pleci 
ușurat. 

— Dacă se reface apa ? 

— Ți-o mai scoate o dată, de două ori... 

— Poate m-ai împrumuta cu ceva bani, scumpul şi 
prea iubitul nostru fiu... şi chipul i se mai însenină. 

Uitase repede grijile familiale; nu se mai gindea la 
Lena și la viitorul ei periclitat prin dispariţia lui, ca să 
se ocupe practic şi imediat de socotelile lui de bani. 

— Bine, tată... n-avea nici o grijă... și-i întinse mina. 

Și, întorcîndu-se, chipul lui se reflecta în oglinda ca- 
merei, chip de savant. Ochiul sting căta deschis ca şi 
cel drept. Nici urmă de șmecherie, ca la bătrin. El învin- 
sese ereditatea. Prin forța lui morală, prin puterea gîn- 
dirii şi îndeletnicirii minţii. 

Anghel  Drăghiceanu refuza să pre- 
zideze teza lui Leonin. Leluţ manevrase bine. Citeva 
vorbe, abil strecurate lui Urlieşu, ajunseseră acolo unde 
trebuia, la Anghel Drăghiceanu. 

— Mă Leonin, teza ta conţine o idee prea gene- 
roasă... repeta Leonin cuvintele lui Anghel Drăghiceanu. 
Şi dacă un om ca Urlieşu se îndoieşte, ce să mai zic de 
ceilalţi, proști, răi și invidioşi ? Eu n-am competenţa ne- 
cesară. Mă entuziasmez ca om, dar mă frînez ca profesor. 
Du-te la Buteanu, sau la Cartian, ei sînt bacteriologi... 

Și pentru aceasta Leonin era foarte amărit. Mai amărit 
încă de amestecul lui Urlieșu. De ce atîta ostilitate? 
Nici nu-i cunoștea lucrările. O singură dată — şi atunci 
în grabă — aruncase ochii asupra culturilor cu bacili 
Shiga. Vorbind despre rezultatele lucrărilor sale, ochii 
îşi pierdeau noblețea și inocența, deveneau încruntaţi și 
aspri, încât chiar şi Leluţ se sfia. 


581 


38 —: Chinuiţi nemuriri 


— Noroc de Lia... Ea crede în mine... 

Urma o altă schimbare în privire. Un focar întunecat 
şi sălbatic strălucea în fiecare pupilă. Încrederea Liei îi 
era stimul şi mâîngiiere. 

— La urma urmei, iubirea unei femei te face să uiţi 
nedreptatea oamenilor. 

Leluţ își strunea voinţa, nu scotea nici un cuvînt. În 
faţa chipului său de judecător nemilos, îndirjirea potriv- 
nicului scădea, curajul îl părăsea, picuri de sudoare îl 
încercuiau fruntea și nătăflețul devenea pașnic și ino- 
fensiv. 

— Mai am şi cealaltă lucrare, cu ligatura venei porte. 
Pot să trag la repezeală o teză... dar n-are frumusețea 
celei cu bacterioriza. 5 

Iată pe Leonin c-un ochi la dragostea Liei, cu altul la 
succesul lucrărilor sale. De fapt, dublul aspect al ace- 
leiași realități : orgoliul. Ce bine se potriviseră lucrurile. 
Îl ajutase soarta. Dar și mîna omului dibaci... 

— Pe cine ai să iei acuma preşedinte ? 

— Mă gîndesc la Trăistaru. 

Asta era bine. Chiar pe timpurile bune, Trăistaru, cu 
scepticismul lui, iscălea fără să-și dea osteneala să ci- 
tească teza. Darmite acum ? 

— De ce nu te duci la Orman ? 

— Mă tem. Ştii că eu l-am susţinut totdeauna... dar 
la el nu poate lucra nimeni. 

La sentimentele lui binevoitoare, Orman răspunsese, 
potrivit firii sale închise şi bănuitoare, printr-un refuz, 
dezlănțuind astfel, în Leonin, un val de orgoliu. 

— Nu pot să fiu mereu refuzat. Sînt un om bun, dar 
împotrivirea asta mă exasperează, mai ales cînd e vorba 
de o lucrare în care cred ca în Dumnezeu. 

Leluţ îi întinse mîna şi urcă grăbit sus, unde îl aștepta 
tatăl său, gata de plecare. Deşi începuseră căldurile, el 
era îmbrăcat tot cu bunda ţărănească. Cu o mînă îşi ţinea 
pantalonii pe pîntecul prea umflat, să nu-i cadă pe vine. 
Acelaşi geamantan rupt, umplut cu rufe murdare, şi o 
legătură cu merinde. Cum îl văzu, se ridică de pe pat. 

— Scumpul şi prea iubitul nostru fiu... 

Acum nu mai privea decît dintr-un ochi şi acela mult 
micșorat ; celălalt ochi se strînsese de tot, devenise un 
zgirci încreţit. 

— Vino în braţele mele, scumpul şi prea iubitul nos- 
tru fiu. Cine ştie de te mai văd vreodată. 

Scena devenea de nesuportat, prin exces de senti- 
mentalism. 

— Lasă, tată, lasă... nu te mai pierde cu firea. 

Și, ieșind pe coridor, strigă pe Vasile, servitorul de 
la camerele internilor. 

— Vasile, să duci pe tata pînă la gară... îi scoţi biletul 
şi stai cu el pînă ce pleacă trenul. 

Şi, scoţind portofelul : 

— Iată, tată, ai de la mine doi sutari. 

La vestea asta, neașteptată, ochiul beteag se deschise 
de fericire. Atita dărnicie! Leafa lui pe trei luni. Apoi 
deodată bătrinul se posomori. 

— Or, sînt bani pentru prohod ? 

— Tată... se indignă băiatul. 

Dar sufletul lui gîndea pe potriva bătrinului. Ca să-şi 
facă de lucru, se duse din nou la ușă. 

— Vino de ia bagajul, Vasile. 

Servitorul intră în cameră, ridică cele două pachete 
şi porni înainte. Pe urmă se urni și bătrînul, condus de 
fiu-său. 

— Scumpul și prea iubitul nostru fiu... încercă el iar 
o scenă patetică. 

Dar băiatul îi întinse mînă : 

— Drum bun, tată... 


Bătrînul începu să coboare scara, ţinîndu-se de balus- 
tradă. Leluţ îi auzea paşii greoi, dibuind fiecare treaptă. 
Apoi, trecu la fereastră. Tată-său străbătea curtea încet, 
urmat de Vasile. Pîndi cu privirea pînă ce-l văzu mistu- 
indu-se pe poartă afară. În fine... În cameră, mirosea a 
sudoare de om bolnav. Deschise fereastra. Aerul proas- 
păt îl învioră, curăţind urmele bătrinului cu zîmbetul 
de hoţoman chiar şi în fața morţii. Leluţ se opri la 
oglindă. Aceeași întrebare : se găsea oare pe chipul lui 
vreo asemănare cu bătrinul ? Avea și el pielea negri- 
cioasă şi lucie, și citeva urme de vărsat, dar foarte dis- 
crete. El se purta ras. Nu, nu semăna de fel cu învăţă- 
torul Leluţ. Oglinda asta, din camera lui, de proastă 
calitate, îl mințea. Cea din camera lui Leonin îl arăta 
altfel, cînd artist, cînd savant. Nu se învrednicise să-și 
cumpere şi el o oglindă bună. Vezi bine, dacă banii îi 

fugeau printre degete. Poftim, acum două sute de lei... 
trei lefuri. Şi toate economiile lui pe asta se duceau. 

Leluţ se trînti pe pat. Scăpat de pacostea tatălui său, 
să se gîndească la Leonin. Era mai periculos decît Toma- 
ziu sau Bulbuc. Lui Leonin îi intrase în cap nebunia 
lucrărilor pe plan universal. Fiindcă-l păsuise, zburda 
omul. Tomaziu dispăruse în marele anonimat al concen- 
traţilor, pe front. Bulbuc se cuminţise, își cunoştea acum 
lungul nasului. Rămăsese Leonin să-și facă de cap. Îl 
trecea sever prin sita judecății şi nu ştia cum să-l cate- 
gorisească. Ce amestec nedeslușit în omul acesta. Voia 
să-i zică nătăfleț, şi deodată îl vedea ros de ambiţie și 
vanitate. Ciudat. Proteiform, plin de păcate și de calităţi. 

Bătea cineva în uşă. Din nou garda. Intră însă Simina. 

— Ce e, S'mino? 

— Veniţi... Domnișorul Badea e rău bolnav. 

— Ce are ? întrebă el răstit. 

Acum, să facă și pe dădaca lui Badea. Abia scăpase 
de tatăl său. 

— Poftiţi, domnișorule. 

Trase halatul și plecă mahmur. Dar, lingă Badea, îşi 
dete seama că starea lui era foarte gravă. 

— Ce ai, Badeo ? 

— M-am înţepat ieri la un flegmon. 

— Ţi s-au prins şi ganglionii ? 


== (Da: 4 
Leluţ privi foaia de observaţie. Temperatura : 39,5%. 

Acum trebuia să se afişeze cît mai 
des cu Lia, cu toate că nu era încă timpul să-i declare 
iubirea lui. Aceasta numai în pofida lui Leonin. Nici unul 
din rivalii lui de pînă acum nu luase proporții atît de 
covârșitoare ca Leonin. Numai pentru că-l cruțase. Nătă- 
flețul de odinioară, pentru care el avea un dispreț ironic, 
se ridica acum ca un fel de balaur cu multe capete. Să 
aştepte la pîndă, iar la prima poticnire să-l doboare la 
pămînt cu toate capetele lui: iubirea, muzica, știința. 

Cu gîndurile acestea războinice, Leluț urcă scările către 
amfiteatrul facultății de litere. Își dăduse întîlnire cu Lia 

la cursul lui Maiorescu. Atiţ se tot vorbea în lumea 
st dențească despre celebrele lecții de filosofie, atita caz 
fa _au toți snobii intelectuali de vorbirea şi gîndirea ma- 
ioresciană, încît chiar numai moda aceasta filosofică îl 
făcuse să ia o atitudine vrăjmașă atît împotriva profeso- 
rului filosof, cât şi impotriva şcolii lui. Poate de aci se 
trăgea și ostilitatea lui nemărturisită împotriva lui Bli- 
dariu. 

De cînd era în București, niciodată nu se încumetase 
să se ducă la alte cursuri decît la ale lui, dela medicină. 
Şi filosofia, şi literele, vorbărie goală. Ceva apropiat de 
teologia popii Manoil. O altă filosofie, adevărata filosofie, 
o găsea la Urlieșu, la omul acesta pozitiv şi rece, calculat, 
care acționa cu eprubeta în mînă, și pentru care nu exista 
faptă fără explicaţie. 

Amfiteatrul era plin. O înghesuială de întrunire pu- 
blică. Blidariu avea un scaun lîngă catedră, ca preferat 
al maestrului, iar Lia se afla în banca întiia, la capăt. 
Cum îl văzu, îi zimbi și-i făcu semn. Îi păstrase loc. 
Sufletul lui Leluţ se umplu de bucurie. Lia îi păstrase loc! 

Străbătu amfiteatrul, pe dinaintea băncilor, cu pas 
domol. El nu era omul să-l fisticească mulțimea. Se opri 
în faţa lui Blidariu și, dîndu-i mîna, îi spuse că înadins 
venise să asculte lecţia de azi a profesorului, apoi trecu 
leneş în capul băncii, lîngă Lia, simțind toate privirile 
asupră-și. I se părea că toţi îşi dădeau coate: Asta-i 
Leluţ... Marius Leluţ, internul lui Trăistaru şi omul lui 
Urlieşu. Incontestabil că Lia era o fată decorativă. Să-i 
fi oferit acum un buchet de flori, ce senzație ar fi făcut. 
Şi orașul era plin de violete... Îi sărută mîna și rizînd luă 
loc lîngă ea. 

— Să vezi ce lecţie frumoasă face azi. Vorbește des- 
pre formele raţionale suficiente, după Schopenhauer. 

— Da? Leluţ se prefăcu interesat, ca și cum ar fi 
fost la el acasă în filosofia lui Schopenhauer. 

Îl cam stînjenea ignoranța în care se afla. Nu auzise 
nicicînd despre raţiunea suficientă. Vag, aflase ceva de 
Schopenhauer : pesimism, Nirvana, Eminescu... Entuzias- 
mul fetei i se păru cam deplasat. Îl încerca aceeași sen- 
zaţiei, ca atunci cînd altul folosește o limbă străină, ca 
să se grozăvească. 

Deodată se făcu tăcere. La ușă, făcîndu-şi anevoie loc 
printre studenţii, care, acum în picioare, umpleau locul 
pină la catedră, apăru maestrul. 

— Priveşte... ce olimpian este. 

Auzi vorbă ! Îi venea să ridă. Maiorescu era cărunt, 
cu cioc şi mustață albă. După cîte își amintea el din 
cărţile de istorie, zeii erau rași. 

Între timp, profesorul începuse să vorbească, domol, 
cu vocea liniștită, însoțind-o cu gesturi măsurate. Îl im- 
presionă mai ales gestul napoleonian, o mînă la spate și 
cealaltă prinsă în reverul hainei. Pe chipul filosofului 
apăruse un zîmbet uşor, ironic, rece, dar plin de nobleţe. 
Cită distanţă pînă la zimbetul de pehlivan al tatălui său. 
Ce gamă întinsă pot exprima aceeași mușchi, mușchii 
mimicii, pe care el îi cunoștea de la disecţie. Pe Leluţ îl 
plictisea și-l indigna cursul. Numai vorbe goale. Îl preo- 
cupau însă gesturile, vorba şi mai ales chipul. Olimpian, 
îi spusese Lia care, fascinată de glasul melodios al pro- 
fesorului, îl uitase acum cu desăvirşire. Nu. Parcă Zeus 
avea barbă... Și Leluţ privea adînc înapoi, în cartea de 
istorie din liceu. Căuta pagina cu zeii din Olimp. Da, da... 
Zeus avea barbă şi mustăţi cirlionţate, dar Apollo era 
ras. Prin urmare, putea fi olimpian și cu barbă și fără. 
Din nou zimbetul lui Maiorescu. Era ironic. Una-i ironia 
şi alta, pehlivănia. 

Lecţia îşi urma cursul şi Leluţ nu pricepea nimic. Cu 
una se alese însă. Trebuia să-și potrivească şi el o figură 
olimpiană. Îi trebuia şi un mers pe potrivă. Anghel Dră- 
ghiceanu, ca om neserios ce se afla, mergea repede, cu 
paşi mici. Trăistaru avea mai multă graţie, dar era înalt 
şi slab ; la oameni ca el, pașii sînt prea mari. Cît despre 
Urlieșu, el și acum, ca profesor, nu-și potrivise un mers ; 
prins tot timpul de gînduri, mergea fiecum. Ar fi trebuit 
să-l intereseze chipul, atitudinea, ținuta. Grea artă să 
devii olimpian ! 

Leluţ făcea de gardă lîngă Badea. Diag- 
nosticul se precizase : septicemie. Fusese operat a doua 
oară, dar starea lui se menținea gravă. În odaie, se găsea 

și Maria Brîncă, fata popii din comuna Militari, logod- 
nica lui Badea. 

Urită, simplă, speriată, socotindu-se parcă vinovată de 
boala lui Badea, trebăluia toată ziua cu paşi înăbușiţi, în 
camera plină de soarele primăverii, urmărind respiraţia, 
somnul și chiar umbrele de pe chipul bolnavului, gata 
la orice ajutor, încurcînd lucrurile cele mai deseori cu 
mîinile ei nedibace și mintea slăbuţă. 

Bolnavul parcă aţipise și Leluţ se gîndi să fie generos. 
Adevărat, fată de popă, dar poate vreodată îi prindea bine. 

— Du-te domnişoară, de te culcă ! 

Fata îi mulțumi, încercînd să-şi treacă peste fața-i 
bălaie un zîmbet de recunoștință. Dar zîmbetul se pierdu 
printre pistruii ca pulberea de cupru. Urîtă era, doam- 
ne !... Înaltă, subțire, cu umerii căzuţi și pometele în evi- 
denţă, iar nasul mare, bună tovărășie cu al lui Badea. 
Oasele bazinului desenau, sub rochie, o margine de li- 
ghean pe jumătate răsturnat. 

— Trec în rezerva de alături. Dacă e nevoie, te rog 
să mă chemi. 

Era zdrobită de veghe şi oboseală. Rămas singur, Leluţ 
începu să se plimbe prin cameră. În trupul și sufletul său, 
nici urmă de oboseală. Alături de un om grav bolnav, 
cum era Badea, el se simțea și mai sănătos. Totdeauna 
fusese așa. În antecedentele lui, nici scarlatină, nici febra 
tifoidă ; nu-şi amintea să fi avut pojar, ca toți copiii, nici 
măcar riie, deşi crescuse de-a valma cu ţiganii şi porcii 
din Boceni. O fi avut cînd era mic de tot. În orice caz, 
scăpase cu bine, ușor. Răsuflă o dată din plin, să-și con- 
troleze parcă trupul. Răsuflu de om puternic și sănătos. 
Era departe de ameninţarea vreunei boale. Poate, sifilisul. 
Dar el se dovedea atît de precaut. Precaut și abstinent. 

Bolnavul plescăi de citeva ori cu limba, apoi, strîn- 
giîndu-și beregata, scoase un răget aspru şi gemut. L-o fi 
durut ceva ? O fi vrut apă ? Leluţ controlă pansamentul. 
Îl întrebă dacă i-e sete. Deşi Badea se trezise, privea cu 
ochii deschişi strălucind parcă prin mii de fațete diver- 
gente, de cristal. Delira. 

Există o bogăţie de sănătate... Apoi se corectă. Există 
o bogăţie de viaţă în anumiţi inși. Gândurile i se încurcară 
puţin. Bogăţie de viaţă, sau bogăţie de sănătate? Viaţa 
şi sănătatea să nu fie oare unul şi același lucru. Își aminti 

de Magheru. În cîteva clipe, vorba lui aleasă, fără nici o 
strălucire ostentativă, fără efecte şi spirite căutate sau 
pregătite de cu seară, captiva, nu numai prin bogăţia de 
cuvinte rare, ci şi prin farmecul privirii. Trecuse timp 
de la moartea lui şi amintirea, atingîndu-i la început 
numai mintea, se infiltra apoi în suflet ca sentiment, 
pentru ca la urmă să-l stăpînească tiranic. Ce eleganţă, 
ce putere !... Şi ce gîndire strălucită. Ciudată întîmplare. 
Să te împuști pentru un gînd. De cînd căuta el o expli- 
cație. Magheru murise, dar „cazul Magheru“ continua 
să-l urmărească. 

O mişcare în pat îi întoarse privirea către bolnav. 
Acesta căta la el cu ochii afunzi în orbite, cu cercul pri- 
virii întins pînă pe frunte și obraji. Niciodată Badea nu 
fusese atît de învăpăiat, doar delirul să-l mai scoată din 
mediocritate. Altcum, ce om neinteresant! Presupunînd 
că la noapte moare și mîine îl găseşte întins la necrop- 
sie... ce dracu să dea din el? Un ficat mai friabil, un plă- 
mîn hipetrofiat şi o inimă plască. Nici prin moarte, Ba- 
dea nu putea fi interesant, ca, de pildă, Cornelia Toporaş. 
Nici măcar prilej de vreo lucrare. Un cadavru oarecare 
pentru sala de disecţie, împopoţonat de familie, cu frac, 
pantofi de lac, într-un cosciug de brad. Şi, împrejur, un 
miros uscat de flori veștede, panglici, leandri ofiliţi. În- 
mormîntare clasa a doua. 

Se trezi cu fata popii lîngă el. Logodnica n-avea liniște. 
Vizita ei nu-i făcea nici o plăcere. O amărită ! Sînt fete, 
care animă chiar o situaţie tristă, vorbăreţe, cu sînii plini 
și șoldurile ispititoare. Dar nu fata popii din comuna Mi- 
litari, cu oasele înşirate unele peste altele de la cap pînă 
la picioare şi prinse în droturi ca scheletele. 

— De ce te-ai deranjat, domnişoară ? 

— Au venit mama şi tata... ei m-au trimis. Dumneata 
te osteneşti prea mult. 

Avea glasul blind, mișcările domoale şi niște priviri 
sleite, pe potriva făpturii ei slabe și astenice. 

— Mai am o jumătate de oră, domnişoară... pe urmă 
vine Iancu. 

Fata încercă să zîmbească, dar n-o ajutau ochii ei al- 
burii şi blegi. 

— Nu cred... izbuti ea să îngăime. 

— Cum? Ce ?... Doar eu am aranjat serviciul de gardă. 
Fiecare cîte două ore. 

— Crezi că toţi oamenii sînt ca dumneata ? p 
O tăcere nefirească stăpînea camera. Ei vorbeau în 
şoaptă, nu atît ca să nu supere pe Badea, ci pentru că 
aşa le impunea tulburătoarea tăcere. Numai din curte se 
auzea, prin fereastra întredeschisă, cum stropeau grădina, 
şi cîte o dată, jerba de apă a furtunului împroşca în fe- 
reastra camerei. Era viața de-afară, gata să năvălească 
prin orice loc gol. 

— Nu-mi fac decît datoria, domnişoară. ; 

— Nu, domnule Lelut... Datoria şi-o fac ceilalți, dum- 
neata faci mai mult, dumneata te dăruiești. 

Leluţ nu se aştepta la vorba aceasta. 

— Du-te, domnişoară. % 

Fata plecă şi el se găsi din nou singur cu bolnavul si 
cu gîndurile lui. Frumos : „dumneata nu-ți faci datoria, 
dumneata te dăruieşti“. Iată-se într-o nouă postură, şi-l 
prindea de minune. Mila decorează admirabil pe un me- 
dic. Ca savant, olimpian ; ca medic, un bun samaritean. 

Cînd se deschise ușa și în cameră intră Iancu, avu o 
decepţie. L-ar fi vrut lipsă de la datorie. Să continue el 
şi garda lui Iancu, să se arate şi mai milos, și mai generos. 

'Țepeluș, Iancu și Teodorescu jucau þa- 
cară, în jur era cercul mare al celor care pontau pe mîna 
lor, cînd Leluţ irumpse în mijlocul lor, ca Isus în mijlocul 
vînzătorilor din templu. 

— Frumos vă şade... Voi jucaţi cărți şi toată grija lui 
Badea asupra mea. 

— Carte... ceru Iancu. 

Toate privirile erau aţintite asupra lui. Iancu aruncă 
cel dintii cărțile, triumfător. 

— Opt. 

— Cinci... făcu timid Teodorescu. 

— Şase... și Țepeluş era tare necăjit. 

Trei miîini lacome se repeziră peste capetele jucăto- 
rilor, să umfle banii puși pe norocul lui Iancu. 

— Dar bine, pentru Dumnezeu... colegi sînteţi voi? 
Badea delirează, dintr-o zi-în alta se poate curăța... 

— Mă, eu aveam șase, spuse Iancu mândru... şi apoi, 
în pofida lui Țepeluș : Unii sînt îricoşi şi stau la șase... 
eu am însă „spuribusul“ meu. 

— Tu erai de rînd la gardă, spuse Leluţ lui Teodo- 
rescu, care-și număra banii strînși ca într-un cuibar. 

Dar acesta, în mare ghină, răspunse bosumflat : 

— Ce, o să-i cînt eu Berceuse — a de Jocelyn ? 

Şi ridică de jos cărțile, cu mîinile larg deschise, parcă 
să le răpească. 

— Eu trebuie să-mi duc teza la tipar. 

— Carte... făcu 'Țepeluș, cu privirile iscoditoare, cînd 
la cărţile lui, cînd la ceilalți, ca să le ghicească norocul 
după chip. 

Leluţ îi privea cu dispreţ. Ce promiscuitate. Pe patul 
desfăcut erau aruncate la întîmplare cărţi, foi de obser- 
Vaţie și o trusă de disecţie. Cei trei jucători principali, 
aduși de umeri, ghemuiţi, încordaţi ca pentru cine știe 
ce mare lucru, filau cărţile, ascunzîndu-le cu dibăcie de 
chibiţii, care, încremeniţi în spatele lor, îi urmăreau numai 
din văpaia privirii. Mucuri de țigară pe masă, pe jos, și 
o sticlă golită c-un pahar alături. Băuseră. Ce ruşine. 
Aerul, sur de fumul îmbiesit în odaia cu geamurile în- 
chise, era străbătut de efluvii acre de vin și transpiraţie. 

Proști colegi. El îi chema la datorie, iar ei, netreb- 
nicii, îşi vedeau de josnicele lor îndeletniciri. Atunci se 
întoarse el la Badea. Luă manuscrisul tezei lui și începu 
să-l răsfoiască. De atîtea ori îl revăzuse şi tot nu se sătura. 
Scris de mînă proprie pe sferturi de hîrtie, fără pată, fără 
ștersături, fără corectări, manuscrisul era o încîntare. 
Decît să ai o pagină murdară sau cu un cuvint scris gre- 
şit, mai bine să fie copiată de la început. Controlă plan- 
şele. Desenate de el după microscop. Îi slujiseră lecțiile 
lui Eustațiu la ceva. Bineînțeles, nu admitea fantasma- 

goriile pictorului, cu toate că gloria lui începea să se 
afirme din ce în ce mai mult. De aceea, îl şi pomenise 
în prefață. Eustațiu era un nume decorativ, alături de 
marii maeștri ai medicinii : Anghel, Trăistaru şi Urlieșu. 
Teza era închinată lui Urlieșu, cu o dedicație culeasă din 
floarea entuziasmului său : „Marelui maestru, din duhul 
căruia, al său de-a pururea recunoscător elev s-a născut 
a doua oară“. Stătea în cumpănă, dacă să pună și pe 
tatăl său în prefață.. Așa cerea uzul. Dar numele lui Mi- 

ăi, aşa-i spu- 
ică Leluţ era ca pata de cerneală (o „poarcă“, Sp! 
A la liceu) pe pagina de caligrafie. Nu. În onani 
de azi, numele lui Mitică Leluț dezlănțuia un complex 
inferioritate, _ D A 
s e: teza era expresia concretă a sufletului am 
Totul era precis documentat, R DA a 
à a iak ră Š 
ău plin de avîntată curiozitate științifică pio 
nterni Corneliei Toporaş. Şi se corectă imediat 3 i 
Corneliei Toporaş, ci al unei E Ea să pă 
i. Cercetase o piesă anatomic „Ce 
S știință, obîrşia materialului documentar ? 
Abia cînd se deschise ușa şi-n cameră intră Leonin, 
upse de gînduri. 4 i f 
ga “Cei i net întrebă el fără să se ASE Nu cumva 
ai venit să faci de gardă la patul lui Badea ? 
— Nu. Pentru altceva am venit. A $ 
Cu pardesiul nou, de culoarea mărului putred, sub 
braț cu o servietă de piele roşie, cu miros proaspăt și 
tare — în care s-ar fi putut să se găsească teza lui, gata 
tipărită — Leonin căpătase ceva din obrăznicia lui Bul- 
buc. Aşa gătit, putea trece în vitrină la Capşa, urca scă- 
rile la Academie, sau să meargă la un ceai. De boala 
manului Badea nici că-i păsa. Da ORT 
sis Mă Leonin, noi medicii sîntem mai răi decît cîinii. 
Bun prilej să înjghebe un discurs plin de patot Numai 
egoism, numai interes. Unde era popa Manoil ? Unde era 
prietenul Leonin A a 
— Popa Manoil a dispărut. - 3 3 
De maltă vreme, purtarea popii era plină de mister. 
Venea să-și dea doctoratele şi dispărea iar, 
— Noroc de mine şi de fata popii Brîncă... A 
PREET z i la time 
— Dragă Leluţ, schimbă Leonin vorba, venii la tin 
cu deea rută rugă. Am schimbat subiectul tezei și am 
nevoie de o... j d 
— Traducere... zîmbi Leluţ cu faţa lui rotundă ghe- 
muită spre pomeți, de i se vedeau dinţii albi, mici şi atit 
de regulaţi ca și cum ar fi fost lucraţi de un bijutier: 
Dar Leonin era foarte grăbit. Avea teza gata, bătută 
la maşină. 
— Bătută la maşină ? T 
— Da. Am o dactilografă în serviciu. 
— 'Ţi-e amantă ? 

— Da... spuse Leonin, ca să revi i 
Sei i in, ca să revină repede la interesul 


tradus ? 
— Nu. Sînt traduse. Mi le-a tradus ică 
Í : ; - o ne: 
— Şi ea ţi-a fost amantă ? eee 
Pa Şi ea. 
ai De ORE, a al N P 
dr eluţ îl înciuda risipa asta de femeie în viața lui 
— Uite teza mea... 


Deschise servieta şi i 
A S şi scoase manuscrisul, Leluţ ră 
i al a de frumos redactată ca şi Mee 
pe sferturi de coală, fă ături ă uri 
jä, A ără ştersături, fără corecturi. 
T Nu. 
n punct cîştigat. Lucrarea medicală fără 
ca supa fără tăieței. ari pase 
aR Ai ceva statistice 
foind teza. 
— Nu. 
Şi asta-i bine, Dacă n-are pla 
à ; A e i 
va să aibe, numaidecit, grafice. iii ua tati 
— Am citeva tablouri cu rezultatele operaţiuni 
: .. Su 
şi ea iar rugător. Iată Leluţ, ţi-am pri ee ta 
ii e sînt însemnate, Te rog controlează tu traducerea 
i ra grăbit amicul Leonin. Lucrurile se limpezeau acum. 
ca întâlnire cu Lia și în timp ce el, băiat de țăran se 
g sea la datorie lîngă un coleg bolnav, boiernaşului îi ar- 
ea a zburda. Tocmai de aceea să-l mai joace puţin 
— Spuneai că-i nemţoaică... 


grafice... mai întrebă Lelut răs- 


Dar nu ştie şi nu înţele i i icală 
O hi țelege terminologia medicală. 


— Cine-ţi prezidează teza ? 

— Cred că Trăistaru... și-i întinse mîna 
Leluţ i-o strînse zdravăn și cu necaz, 

— Ai vreo întîlnire ? f i 

— Da. 

=— Cu Lia? 

— Da, cu Lia. 

Leluţ îi slobozi mîna, zvîrlind-o cu dispreţ 
— Bine, mă.. 


ie . Şi cu dactilografa, și cu nemțoaica, şi cu 


n DE nimerise. Leonin s-a oprit, parcă să se uite la 
i cu atenție, și apoi începu să se plimbe agitat prin 

cameră. Leluţ îi cita păcatele și ticăloşiile lui, femeie 
după femeie, de-a valma, una după alta, fără alegere, 
infirmiere, fete de stradă, bolnave. 

Leonin se opri la masă, cu miinile sprijinite de cele 
două volume nemţeşti, a şi cum i-ar fi cerut iertare 
şi învoire. 

— Asta mă şi împiedică să-i declar iubirea mea. Îmi 
trebuie un timp de pregătire. 

Leluţ simţi cum un zîmbet îi ghemuiește sufletul. Pînă 
te pregătești tu, ţi-o suflu eu... gindea el. Îmbrăcat ca 
un ambasador, dar tot nătăfleț, Leonin începuse să bată 
cîmpii. Trebuia să-l întrerupă. 

— Treci şi tu pe la Badea, ce dracu, l-aţi uitat cu 
` toții. Ar fi de dorit să faci și tu de gardă. Acolo-i logod- 

nica lui. Vezi, nu te lega de ea... 
— Ce Dumnezeu, mă Leluţ... Apoi, amintindu-și de 
întîlnirea lui : Plec acum, să nu mă aștepte Lia. 
Și de la uşă se întoarse iar: 
— Ai grijă, te rog, cu traducerea mea. 

Respirația lui Badea se mai liniștise. Pe- 
ricolul unei broncho-pneumonii, diagnosticată la o săp- 
tămînă după debut, trecuse şi boala își reluase mersul 
obișnuit. Temperatura în oscilaţii deasupra liniei normale, 
pulsul mic, frecvent, agitaţie în delir mărunt. 

În camera lui Badea, pe o măsuţă, lîngă fereastră, 
Leluţ făcea corectura tezei în şpalturi. Miine, a doua co- 
rectură, poimiîine teza la decanat, iar peste o săptămînă 
promoţia. Evenimentele se precipitau în vînjoleala unui 
vînt năprasnic. Entuziasmul pentru război pătrundea lu- 
minos pînă-n atmosfera sumbră a saloanelor cu bolnavi. 
Studenţii își grăbeau examenele ; internii își pregăteau 
tezele ; toată lumea avea să îmbrace uniforma militară. 
Doctorii umblau după avansare ; docenţii, șefii de lucrări 
se învîrteau pe la spitalele de etapă. În mijlocul acestei 
goane, Leluţ își păstra calmul. Peste o săptămînă va fi 
doctor. Doctor şi asistent. Şi încă asistentul lui Urlieșu ! 
Ceilalţi băieți — de pildă, Leonin — după teză trebuiau 

s-o ia cu cerșşitul pentru un post de medic la asigurări, 
sau la căile ferate, dacă nu voiau să-i înghită hrăpăreaţa 
provincie. 

Terminase corecturile. Teza lui era un triumf. Lucrare 
cu adevărat originală, frumos redactată, cu planşe inedite, 
puse în cumpănă spre asemănare şi deosebire cu plan- 
şele celorlalți autori. Era mîndru şi se putea socoti feri- 
cit. Dar un bob mărunt, ca de sticlă pisată, îi înțepa ușor 
sufletul, de-ajuns însă ca să-i răscolească îndoieli şi ne- 
mulțumiri. Dacă se mințea pe el însuși? Dacă Leonin, 
ca și Raică, avea ceva în scăfirlie ? Imposibil! Şi, apoi, 
parcă ar fi zdrobit bobuleţul cu piciorul, își călcă pe 
inimă. Bobul se fărîmă, dar măcinişul continua să-l neli- 
niștească. Are să lupte pînă ce-l va preface în fum. 

Și numaidecit se întoarse la judecata lui cinstită. Desi- 
gur că ar fi avut succes şi mai mare cu reactivarea sifi- 
lisului, dar Urlieşu hotărise altcum. La lucrarea aceea, 
mai era mult de cercetat. Se vede că așa-i fusese dat, 
ca succesul să i se tragă de la Cornelia 'Toporaş. 

Amintirea Corneliei Toporaş îi opri mersul gîndurilor 
serioase, Ce ciudată operaţie înfăptuieşte mintea noas- 
tră. Imaginea fetei se reducea la un buchet de violete 
veştede. Buchetul de pe cearșatul mortuar. Nici pasul ei 
leneș, nici părul ei roşu nu-i traduceau amintirea ; şi 
celelalte trăsături ale feței trebuia să și le scoată cu voința 
înainte ca să le vadă. La fel şi cu bluza de spital tot- 
deauna scrobită chiar și cu florile vii prinse pe ea. Numai 
florile uscate, aproape cenuşă, închipuind sfîrșitul tragic. 

Se întoarse cu privirea către Badea. Bolnavul mormăi 
ceva în delir, întinse mîna, Leluţ se sculă, luă un pahar 
cu apă și-i dete să bea. Badea se supuse, își umezi puţin 
buzele, apoi schimonosindu-se dete din cap, parcă i-ar fi 
dat să bea otravă. Leluţ îi lăsă capul pe pernă şi se în- 
toarse la corecturile lui. Îşi îndeplinise datoria. Auzi uşa 
deschizîndu-se, dar nu se clinti din loc. Astfel să fie foto- 
grafiat pe retina celui ce venea, veghind un coleg bolnav, 
cu șpalturile întinse pe genunchi. Minunat tablou. Acum 
să fi intrat Urlieşu sau alt profesor... Auzi paşi ușori de 
femeie. Nu se întoarse. De-ar fi mama lui Leonin !... 

— Domnişorule... 
Ridică privirea, o privire de cîine. Era servitoarea de 
la administraţie. Idioata ! Ce dracu căuta ? 

— A telefonat domnişorul Leonin, de la Colentina... 
spuse ea în şoaptă, cu ochii la patul lui Badea. 

— Ce vrea ? se răsti el. 

— Dac-aţi terminat de citit ceea ce v-a trimis. 

— Pentru asta mă deranjezi ? Nu vezi, idioato, că ve- 
ghez un bolnav ? 

Femeia se retrase binișor către ușă, fără să mai scoată 
o vorbă. 

La urma urmei, era bine să se știe că veghea pe Ba- 
dea. Chiar o femeie simplă și proastă avea gură, avea 
glas, spune o vorbă în cancelarie. Vorba trecea mai 
departe. 

— Du-te şi-i spune c-am să citesc. 

Femeia plecă binișor, cu mîna la gură și ochii la patul 
bolnavului. Iar gîndurile lui Leluţ încercară să depene 
firul lăsat o clipă mai înainte, dar nu izbutiră. Se ridică 
și privi la Badea. Dormea liniștit. Atunci ieși din cameră, 
sună pe sufragiu și-i dete şpalturile să le ducă la tipo- 
grafie. Fără ocupaţie se simţea prost, ca în vid. Să se mai 
întoarcă la Badea, n-avea nici un rost. Cu siguranţă că 
nu va veni nimeni să-l viziteze, nici chiar logodnica lui. 
Să mai treacă și altul la rînd. 

În camera lui Iancu, zgomot îngrozitor. Infamii jucau 
iar cărţi. Deschise uşa, să cadă peste ei ca trăsnetul. Dar, 
în cameră, curată orgie. Trei fete și trei băieţi. Printre 
fete, Mîndra. El se opri cu mîinile cruciş pe piept, într-o 
postură superbă. Iată-se olimpian. 

— Te-ai ars, Leluţ. Eşti supranumerar. 

Zimbetul lui Maiorescu. Atitudinea lui avea o nobleţe 
şi un scepticism, care-l ajuta să treacă dispreţuitor peste 
mizeriile oamenilor. 

— Ascultaţi, băieţi, mai treceţi unul pe la Badea. Ce 
Dumnezeu... Numai eu singur. 

Iancu, care se hîrjonea c-o fată în pat, rise. 

— Tu ești bunul samaritean... 

Își pierdea el timpul, îşi strica frumoasele gesturi 
maioresciene în camera aceasta îngustă ca o cameră de 
hotel, îmbîcsită de fum, miros de mezeluri şi vin ! Totul 
era în neorînduială. Pălăriile fetelor agățate în cuier, po- 
şetele pe masă, pardesiile pe scaune. 

— Bunule samaritean, adă-ţi și tu una... 

Leluţ continua să primească ironiile în aceeaşi superbă 
postură. Ironia îi convenea. Bunul samaritean. Minunat ! 

— Mă, băieţi, zău... numai eu şi numai eu... spuse el 
îndulcindu-și glasul. 

— Dacă nu ești vrednic, îți găsim noi şi ţie o fată. 
Ce ziceţi, fetelor ? 

Atunci se sculă Mindra şi ondulindu-și trupul ca şar- 
pele se apropie de el. Devenise îndrăzneață, fata. 

— Vino la mine, puiule... 

Leluţ avu răgaz să gîndească dacă era indicată, sau 
nu, o scenă de efect, dar dorința lui reținută atita vreme 
și postura olimpiană îl făcură să izbucnească : 

— Înapoi, tîrfă... 

Fata nu se așteptase să fie batjocorită. După o clipă 
de zăpăceală, își reveni şi, cu gura plină de necaz reținut, 
îi aruncă printre dinţi, jucîndu-și capul şi umerii, o vorbă 
mai grea decit o înjurătură : 

— Tirfă-i soră-ta, 

'Țepeluş se repezi să oprească scandalul. 

— Stai, Mîndro... şi o trase spre el. 

— Măi băieţi, are Wassermann pozitiv, spuse Leluţ. 

— Soră-ta are Wassermann pozitiv... 

Tancu rise. 

— Ne-am interesat. Nu-i periculoasă. 

Aparent, Leluţ își păstra calmul, dar sufletul îi era 
crispat de ciudă. Jignit în postura lui olimpiană, se în- 
toarse în cameră la el aproape năuc. Se plimba agitat. 
Mindra, o tirtă ordinară ; colegii lui, nişte măgari. Ce-nţe- 
leg ei din devotament ? Cum să aprecieze ei o înfăţişare 
olimpiană ? 

Cu necaz luă manuscrisul lui Leonin — parcă avea 
să se răzbune pe el — şi trecu în odaie la Badea. În ca- 
meră — nimeni, bolnavul dormea. Aprinse becul de gaz, 
dar n-avea chef să citească. Tirfă-i soră-ta... Firesc ar fi 
fost : Tirfă-i mamă-ta. Dar prostituata, printr-un instinct 
special, îl nimerise la precizie. Se trînti pe un fotoliu şi 
începu să răsfoiască în silă manuscrisul. Iată o primă 
dezordine : bibliografia scrisă cu mîna, și asta îl mulțumi. 
Lipsă de ordine și de gust. Tot manuscrisul bătut la ma- 
şină şi, la sfîrşit, două pagini scrise de mînă cu cerneală 
violetă. 

Vorba prostituatei nu-i dădea însă răgaz. Ca pe film 
îi apărea casa din Boceni, tatăl său şi soră-sa, pe prispă. 
Un porc dînd cu ritul să deschidă portiţa. Apoi, tatăl său, 

în fața completului judecătoresc. Din nou blestemata asta 

de închipuire. Ce dumnezeu, să judece liniştit. Tatăl său 
avea ciroză, fără speranță de vindecare. Condamnat de 
un complet mai implacabil decît cel judecătoresc. Şi surîse 
la jocul de cuvinte. Prin moartea lui scăpa de un balast. 
Trebuia să mărite și pe soră-sa acolo, la țară. S-o înfunde 
în Boceni, să nu se înădească la București cu cerșetoria 
şi vizitele. 

Din nou, ochii îi fură la manuscris. Frumoasă cali- 
grafie avea Leonin. Literele „l“ şi „d“, însă, neegale, în lun- 
gimea lor, denotau superficialitate. Curburile lui „r“ şi „l“ 
frumos trase, iar cocoaşa lui „d“, puternică. Semn de vi- 
goare. Contrazicerile din firea lui Leonin se traduceau şi în 
scris. Multă, foarte multă energie, totuşi fără putere de a 
disciplina superficialitatea. Să-l fi înşelat oare într-atit 
știința gratologiei ? Şi cerceta de zor. Rînd după rînd și 
cuvînt după cuvînt. Deodată mintea i se opri în loc, ochii 
i se poticniră. Nemaipomenit. O luă de la început. La 
bibliografie erau înșirate toate tratatele consultate şi au- 
torii lor. Iată că aici, printre autori... Nu era cu putinţă. 
Ba, chiar așa. Cogeamitea neghiobie. Citi încă o dată de 
la început. Nu se înșelase. Căscă ochii mari. Aşa era. Ne- 
ghiobia trăia, apărea aievea, scrisă de mina lui Leonin. 
Silabisi : D, E, R-der... apoi, S, E, L, B, E — selbe. Trecut 
printre autorii citați „Der Selbe“. Luă de sus, cu glas 
tare, lista autorilor cu litera D : Die Regulation des Blut- 
zuckers — Der Selbe. Studien uber den Blutzuckers nor- 
malen Tauben, Blutzuckers — Deim Hund — Der Selbe. 
Freier Zuckerim Blut — Der Selbe. Studien über den 
Blutzuckers... Şi se opri gifiind. Un fior îl străbătu tot, 
ochii i se turburaseră și respiraţia i se oprise. Nu era cu 
putință. Luă lista iar de la început, susținindu-și pieptul 
cu amîndouă mîinile, de emoție. Era adevărat, scris de 
mîna lui Leonin. Între autorii citați era trecut Der Selbe. 
Leluţ nu se putea bucura de atita fericire. Se va bucura 
mai tîrziu, mîine, poimiine, viaţa întreagă. Acum stătea 
încremenit. Asta nu mai era prostie, ci de-a dreptul ca- 
tastrofă. Der Selbe, autor... Prostia şi totdeodată escro- 
cheria strigau depărtărilor lumii. Nătăfleţul copiase in- 
dexul bibliografic dintr-o carte nemţească, unde numele 
aceluiași autor nu se mai repeta la fiecare lucrare. 

Der Selbe, autor... Îi venea să rîdă. Îi venea să plîngă. 
Să-l caute pe Leonin și să-l îmbrăţişeze. 

Der Selbe, autor... 

39 — Chinuiţi nemuriri 


Simţea în el puteri de erou. Ar fi putut fărima bare 
de fier şi ridica butoaie de plumb. Se trezi alergînd prin 
cameră, gata să dea în ușă, gata să facă fereastra țăndări. 
Îl ardea descoperirea, îl durea voluptatea. Sufletul lui 
mna, Uitase și pe Mîndra, pe soră-sa şi pe bătrînul 

eluț. 

Trebuia să se stăpînească şi, cu toată grija unei grele 
operaţiuni, să cerceteze. Nici o îndoială. Prostul de Leo- 


nin credea că Der Selbe este un autor, că există un Herr 
Der Selbe. 

Așteptind pe Lia dincolo de şoseaua Ște- 
fan cel Mare, pe cîmpia de unde se vedea, în zări, crîngul 
de fagi și arțari, Leluţ își făcea socotelile. Evenimentele 
se stringeau către o culme. Războiul era o chestie de zile. 
Ziarele nu mai conteneau, întrunirile se țineau lanţ pre- 
tutindeni, în cafenele, pe stradă, în localurile publice ; 
bărbaţii discutau aprins, cu glas răstit și gesturi hotă- 
rite ; iar femeile își tocmiseră costume de surori, cu șor- 
turi şi bonete albe, însemnate cu o cruce roșie. 'Treceau 
trenurile cu vagoanele pline de soldaţi, şi platformele 
încărcate cu tunuri şi chesoane ; şoselele erau o forfotă 
de mașini ale Marelui Stat Major. Pe cîmpie — de cum 
ieşai din București — numai tranșee şi cantonamente mi- 
litare ; în oraș, spitalele se goleau, încetul cu încetul, de 
bolnavi. Nu mai erau medici, cu toţii fiind chemaţi la 
unităţi. Trebuia să alerge în dreapta și în stînga, să în- 
tocmească o sală pe cinste pentru teza lui. Căci, cu toate 
împrejurările potrivnice, teza lui trebuia să fie un triumf, 
și triumiul numai o sală plină îl poate asigura. Dar de 
acest eveniment se legau în chip fatal o mulțime de alte 
preocupări și griji. Alice, Lia, Leonin... Pentru Alice nu 
avea o soluţie clară, dar instinctiv bănuia că lucrurile se 
vor orîndui de la sine. Complexul Lia—Leonin era mai 
pasionat, și avea emoții. Juca o carte mare. Parcă dădea 
un examen de capacitate în fața lui însuși. Toate armele 
de atac, de la spiritul de observaţie şi pînă la orgoliu — 
orgoliului lui Leonin, orgoliul Liei — fuseseră mobili- 
zate pentru bătălia decisivă, menită nu numai să doboare 

adversarul, dar şi să-i însăminţeze un complex de infe- 
rioritate, care să-i paralizeze pe veci gustul de lucrări 
originale. Potrivise lucrurile de minune, dar îi trebuia şi 
ajutorul providenţial. Imaginea lui Der Selbe nu-l pără- 
sea o clipă. Se prefăcuse într-un fel de drăcuşor, un soi 
de Vasilache, care-i țopăia dinaintea ochilor, agitindu-și 
mîndru clopoţeii. În fața lui Leonin, se dovedise acelaşi 
iscusit mînuitor de oameni, îi înapoiase manuscrisul cu 
prietenoasă voie bună. 

— Dragă Leonin, am revăzut traducerea. N-am avut 
decât vreo două retușări de fraze... 

Despre Der Selbe nici o vorbă. Leonin îi ceruse să 
revadă pasajele traduse din nemţeşte şi el asta făcuse. 
Ar fi fost chiar nedelicat să-și vire nasul mai adînc în 
manuscris. Mai era o singură primejdie, ca altcineva să-i 
atragă atenţia nătăfleţului. Puțin probabil. Oamenii aveau 
atitea ocupaţii, ce să se mai intereseze de lucrările şi 
tezele altora. Și, ca să-i ducă mintea pe drum cît mai 
întortocheat, cîrmise vorba cu iscusință de la teză la cea- 
laltă lucrare, la bacterioliza microbilor. Asta îl înnebu- 
nise mai mult decît chiar teza. Tot secretul era să-l ispi- 
tească mereu cu beţia gloriei, să-l facă tot mai trufaș, 
să-l vadă surd şi orb la toate sfaturile. 

Dinspre tramvai venea Lia, într-o pulbere aurie, de 
soare. Zefirul îi înfăşura în jurul trupului rochia subţire. 
Ce timp minunat pentru iubire, decor de lumină şi iubire. 
Și Lia, îndreptîndu-se spre el, părea o arătare. Parc-ar 
fi fost de lipsă să aibă braţele încărcate cu maci şi albăs- 
trele. Dar de flori el o dezgustase, și era bine. Era o 
victorie. 

— Mă bucur, domnişoară, c-ai dat ascultare iniţiativei 
mele. Dintr-o clipă în alta, putem intra în război şi ne 
despărțim. Eu plec, deși cu un minimum de efort, aș putea 
să mă aranjez... 

— Nu, îl întrerupse Lia, nu se poate. Toată lumea 
la datorie. - 

Prin rostul ei vorbea acum deputatul Çaloianu, pa- 
triotul şi naționalistul. El trebuia să asculte și să judece 
rece ce-i spunea ea. 

— Să fi fost băiat, n-aş fi putut sta deoparte, cînd 
toată lumea trebuie să lupte pentru țară. 

Cită pasiune. Cu femeile ai totdeauna surprize. Cînd 

crezi că le stăpinești, atunci le vezi mai răzvrătite și mai 
voluntare. Orgoliul feminin ! 
__— Să nu te miri că mă auzi vorbind astfel. În fami- 
lia mea, este tradiţie războinică şi revoluţionară. Bunicul 
meu a participat la revoluţia din '48 şi la detronarea lui 
Cuza. Un străbunic a luptat în armata austriacă. 

— Înţeleg, domnişoară... Este un orgoliu al familiei. 

Acum se perindau nume de Caloieni, legate de cele 
mai importante fapte istorice ale Olteniei. Se găsea pe 
drumul cel bun. Plecînd de la orgoliul naţional, orgoliul 
de familie, avea să ajungă la ceea ce-l interesa, la orgo- 
liul ei de femeie. 

— Îmi pare bine, domnişoară, că te aud vorbind în 
acest fel. Fără să pretind vreo recunoștință, îmi revendice 
însă un merit, acela de a-ţi fi apărat numele, poate chiar 
fiinţa dumitale morală... mai bine-zis, ființa estetică. 

Estetica era mijlocul cu care o putea cuceri mai 
repede. 

E Zic, ţi-am apărat fiinţa estetică de atingerile 
impure. 

Lia pricepuse. Se întoarse către el și, cu ochii scli- 
pitori de emoție, spuse : 

— Îţi voi fi mereu recunoscătoare. 

— Să nu mai vorbim despre asta. Poate că pe neno- 
rocitul acela îl loveşte un glonte inamic... și nu mai vorbi 
decît de considerentul estetic, prin care se încheia siste- 
mul Lia—lLeonin. Dacă planul lui reușea, căderea lui 
Leonin avea să dezguste pe Lia de Leonin, mai rău decit 
de 'Tomaziu. Acelaşi efect, cu mijloace diferite. La Lia, 
ofensivă estetică, la Leonin, ofensivă științifică. Își con- 
centrase într-o vorbire avîntată toată ştiinţa estetică 
însuşită de la Magheru, Eustațiu şi Ioana Stamatu. Cerin- 
tele estetice, oricît ar fi ele de subtile, sînt realități faţă 
de care sancţiunea penală și chiar cea morală apar ca o 
grosolană răzbunare socială. 

 — Nici n-aş fi crezut că ai aceleaşi idei ca mine. 

— Cuiva îi trebuie timp ca să mă cunoască, spuse 
Leluţ. Îmi place să mă ascund, să mă arăt altfel decit 
sînt... să mă las a fi descoperit, Sînt unii care dau din- 
tr-o dată tot ce au, ca de pildă prietenul meu Leonin. 

— Ciudat om şi Leonin. 

Leluţ ajunsese acum la punctul cel mai delicat. Nici o 
vorbă de prisos. Prudenţă, numai prudenţă. 

— Da, mă uit la el... înzestrat din plin. Bun muzician, 
bun chirurg... dar uneori mi se pare complet lipsit de 
orice simţ estetic. 

Fata îl asculta cu atenţie, dar nu era supărată ; iar 
el, cu îndemînare de strateg, tăie vorba, ca să-și atace 
inamicul din flanc. Altă temă. Din nou considerente teo- 
retice. Ce doare mai mult ? Decepţia morală sau decepţia 
estetică ? Fără îndoială, decepția estetică. Și se întinse 
în discuţiuni sistem Blidariu, asupra esteticii şi moralei, 
ca la urmă să lase să cadă indiferent, ca o batistă : 

— Leonin acesta, băiat bun, dar lipsit complet de 
teama ridicolului... și nu înţelege că ridicolul nu cade 
numai asupră-i, că ridicolul este o pecingine care se în- 
tinde şi asupra prietenilor lui. Nu o dată, m-am simțit 
ruşinat de prostiile lui. Mai degrabă aş fi vrut să fiu 
înfruntat direct, bătut şi umilit. Sancţiunea morală pro- 
voacă mila, în timp ce ridicolul te face de ris, provoacă 
risul necruţător, te urmărește pînă la moarte... pe tine 
și pe toţi cei ce-ţi sînt apropiaţi. 

Leluţ își dădea seama că teza lui nu va 
avea succesul meritat. Cît alergase el să-şi facă o sală 
frumoasă, dar zadarnic. Studenţii începători — gură-cască 
la toate festivitățile — plecaseră în vacanţă, cei mai 
înaintați, absolvenţii şi doctorii tineri, fuseseră concen- 
traţi sau își făceau preparativele de plecare. Nu mai era 
un secret acum că în curind toţi vor purta uniforma mi- 
litară. În ţară, rămîneau numai femeile, bătrinii și dis- 
pensaţii. Chiar şi Leluţ primise ordinul, dar, prin inter- 
venţia lui Urlieşu, obținuse o amînare pînă după susţi- 
nerea tezei. I se promisese că va fi reţinut la partea se- 
dentară, în laboratorul lui Urlieșu, prefăcut în laborator 
de campanie. Atîtea împrejurări vrăjmaşe. Pînă și pe 
profesorii din comisie trebuise să-i adune cu arcanul, erau 
nervoşi și grăbiţi, cu gîndul aiurea, cătind să se sustragă 
de la datorie printr-o felicitare anticipată și o stringere 
de mînă de circumstanţă. Nici nu știa dacă juriul va fi 
în formaţie completă. 

În fiecare zi, alte zvonuri. Miine, ba mii 
; : , ba miîine-noapte, 
suna alarma. Cum să se bucure omul, cum să te citi 
cînd sufletul lui era preocupat numai de gîndul mobi- 
lizării, al plecării precipitate, de jale şi suferință... şi de 
alte gînduri grele şi străine. Iar cîtă lume mai rămăsese 
umbla forfota prin oraş, unde oratorii improvizați însu- 
E EAE pentru război. Elogiile ce i se vor aduce 
c în fața scaunelor goale, iar felicitări 
pierde în tii ceri g elicitările se vor 
mbrăcat în robă, cu tocul într-o mînă şi cu teza î 
b obă, a în 
cealaltă, Leluţ privea din anticamera eat acd candida- 
tului, prin ușa întredeschisă, la amfiteatrul aproape gol. 
ul, Venise Doing Caloianu. Orşicum, n-ar fi tre- 
it să lipsească. Dar fata parcă înnebunise. 
Ee ona decît tată-său. iai Al 
işte trompete sunară undeva, la Cotroceni. Prins 
s i ; e 
parcă în asistența redusă un fior de admirație şi spaimă. 
Nu se adunaseră nici măcar trei din cei cinci examina- 
tori prevăzuţi de lege. Ce le păsa boierilor de facultate 
şi datorie ? Gindul lor era la cluburile politice şi la saloa- 
nele patriotarade. În schimb, văzu în spate pe Alice. 
Îmbrăcată într-un costum de vară nou, cu pălărie de paie, 
împodobită cu flori roşii și albe, zimbea în dreapta și-n 
stinga, primind omagiile pentru el. 
f Toate le vedea Leluț prin deschizătura ușii şi toate 
z Fea monata ae simți tras de mîneca lungă a robei. 
e gest trivial. ntoarse furios şi vă B - 
turînd un manifest. Nae i-a 
= Iscăleşte şi tu. Toți profesorii au subscris. 

Nici felicitări, nici laude pentru teză... un manifest 
războinic. Maşinal aruncă o privire peste iscălituri. Ini- 
ma-i tresări. Printre ce-i subscrişi, şi Urlieșu. Paris vaut 
une messe. 

— A intrat juriul, îl făcu atent pedelul. 

Leluţ primi vestea c-o zvicnire de inimă. În juriu, 
Sei E : Urlieșu — președintele, Trăistaru — 
șeful lui, şi adin — docentul lui Trăistaru. Li 
Anghel Drăghiceanu şi Orman. e 

„Leluţ intră cu pas domol, să prelungească defilarea 
prin fața asistenţei, să fie văzut și admirat cît mai înde- 
lung, pentru ca imaginea lui, cu robă de magistrat, cu 
tocu într-o mină şi teza în cealaltă, să şe imprime cît 
mai bine pe retină. Se aștepta să fie aplaudat, dar nimic. 

Urlieșu dete cuvîntul lui Mladin, docentul. Tocmai atunci, 
ca un făcut, o fanfară începu să sune afară. În bănci, zgo- 
mot ; tropăituri pe scară. Auditoriul îl părăsea. 

Atit Mladin, cât şi Trăistaru vorbiră mai mult despre 
valoarea lui ca intern în serviciu, dar nici unul nu intră 
în miezul chestiunii ştiinţifice. În loc de o discuţie după 
cum merita lucrarea, fiecare vorbea de război, de datoria 
tineretului, de perspectivele României Mari... şi în loc 
de felicitări pentru teză, cu toţii îi urau succes pe cîmpul 
de luptă pentru izbînda idealului naţional. 

Urlieşu se arătă, după aşteptare, formidabil. De altfel, 
era singurul în măsură să prețuiască în adevărata-i va- 
loare lucrarea. Începu să se avînte în înalte consideraţiuni 
ştiinţifice, să dovedească valoarea universală a lucrării, 
cînd 'Trăistaru, din dreapta lui, îi şopti ceva la ureche. 
Pricepu. Să se grăbească. Probabil aveau vreo adunare 
de protestare împotriva guvernului, care întîrzia intrarea 
în acţiune. Și Urlieșu, ca mai tînăr între profesori, cu 
toate că ar mai fi avut multe de spus, se grăbi să ter- 
mine şi el, în nota celorlalţi, cu idealul naţional. Urmară 
apoi nişte felicitări grăbite, și cu toții plecară. 

În jurul lui, se repeziră imediat colegii. Erau Iancu 
şi Țepeluş, şi Teodorescu, și Mavru, care lăsaseră baca- 
raua pentru o beție. 

— Mergem deseară la bere, mă Leluț ? 

— Imposibil. Deseară e mare întrunire... 

— Atunci, mîine... 

Leluț se duse să-și scoată roba. Rîdea în sine. Putuse 
scăpa de tradiționalul chef de după teză. Chef, adică 
beție. Asta însemna să dai de băut la toate haimanalele. 
Din fundul amfiteatrului, îl îmbiase Alice cu surîsul ei, 
dar se prefăcu a nu-i pricepe intențiile. De azi înainte, 
între ei doi se schimbase ceva. 

Furişîndu-se pe scara de serviciu, Leluț plecă singur 
şi atunse în spatele facultății. Să se scape de liota servi- 
torilor, deveniți pe moment nişte cerșetori, de prieteni — 
tot cerşetori — şi de Alice. Făcu un mare ocol şi, singur, 
fără nici un prieten, fără nici un gînd bun, ajunse la 
spital. Era foarte dezamăgit. Îl supăra soarele prea tare, 
îl supărau grădinile înverzite, aerul curat al după-amiezei 
de vară. Toate erau de partea războiului și împotriva lui. 
Triumful așteptat se soldase cu mare deficit. 

șapea și-l salută : 
— La mai mare, domnule doctor... 


Dar el trecu glonţ mai departe. *Şi canalia asta, care 


zilnic dădea raportul la Eforie, aştepta bacşiș. 


17 


Acum se anunţa şi o dată fixă pentru de- 
clararea războiului, ziua de Sfînta Maria. Prin urmare, 
el trebuia să-și pună în regulă situația militară. Urlieşu 
îl ceruse ca ajutor la laboratorul de campanie. Intervenţia 
deputatului Caloianu fusese hotăritoare la Ministerul de 
Război. Faţă de el, Lia își îndulcise înverșunarea război- 
nică şi se arătase bună prietenă, iar deputatul, generos. 
Leluţ, trebuia să se prezinte regimentului din Severin, să 
îndeplinească forma, iar de acolo va fi chemat la Statul 
Major, ca specialist la laboratorul de campanie. Astfel se 
punea capăt vorbelor şi clevetirilor. Cine să-l acuze de 
învîrteală, cînd va avea ordinul de chemare, ca document ? 
Ce frumos suna : La începutul războiului, am plecat la 
regimentul 123, din Severin. Dar Urlieşu nu putea lucra 
singur la laboratorul de campanie, şi atunci am fost che- 
mat eu ca ajutor. Timpul cît a fost pe front avea să 
varieze cu mersul operaţiunilor. Două efecte dintr-o lovi- 
tură, Însă nu putea pleca înainte de susținerea tezei de 
către Leonin. Așa ocazie de nimicire a unui rival, mai 
rar în viața unui om. Parcă nicicînd nu lucrase atît de 
îndeminatic, şi nicicînd nu simțise mai eficace ajutorul 
norocului. Teza lui Leonin apăruse cu Der Selbe printre 
autorii citați. Aşa fusese înaintată decanatului, așa fusese 
împărțită profeorilor, așa se găsea în mîna lui Urlieşu, 
a redutabilului Urlieşu. 

Uneori îşi simţea sufletul șovăind şi fruntea încinsă 
de o coroană caldă. Dacă vreun binefăcător își făcea po- 
mană de nătăfleț și-i descoperea neghiobia ? Apoi singur 
se mustra. Curată povestea leului, care se sperie de cucu- 
rigul cocoșului. Cine avea răgaz de așa ceva? Cine să 
citească bibliografia ? Bibliografia, bărbiereală, ca să umpli 
coalele reglementare. Iar față de Leonin sufletul și-l sim- 
tea curat cum e cerul înseninat, nici un nor, nici o umbră 

La spital, portarul — alt cioclu — îl aştepta. Scoase 


nu-l întuneca. Și nici mustrările de conştiinţă nu-l chi- 
nuiau pe Leluţ. Leonin îi ceruse să revadă niște pasaje 
traduse din nemţește și el își îndeplinise promisiunea. Ar 
îi fost lipsă de delicateţe să tragă cu ochiul în lucrarea 
altuia, înainte ca aceasta să fie dată publicităţii. Numai 
actul solemn al tiparului dă drept la o judecată totală. 
Urlieșu, a cărui sensibilitate morală era foarte ascuţită, 
promisese să fie necruţător. Dar, după părerea profeso- 
rului, fapta lui Leonin cumula neghiobia cu escrocherie. 
Cogeamitea neghiobie că nu știa, după atiţia ani cît a 
învăţat limba germană, să-l traducă pe Der Selbe ; şi 
adevărată escrocherie trecînd în indexul bibliografic 
autori neconsultaţi. 

Pe de altă parte, Leluţ sensibilizase şi pe Lia. La 
ultima lor întîlnire, nu vorbise decît de scrupulul literar, 
științific și estetic. 

Cît despre Leonin, el trăia bucuria extatică a orgo- 
liului. Citea versuri, cînta la pian și alerga năuc, ochii 
lui albaștrii cătînd mereu către cer. Te miri că nu dădea 
o trăsură peste el. Iubea... 

— Vă aşteaptă o domnişoară... 

Vasile, servitorul, deschisese ușa virîndu-și numai 
nasul şi un ochi șiret. Două imagini contradictorii se 
ciocniră : Alice, Lia. Care din ele ? Își frecă, la repezeală, 
tîmplele și ceafa cu cîteva picături de apă de colonie, și 
trecu pieptenele prin plete. Dar surpriză... Pe sală nu-l 
aştepta nici Alice, nici Lia, ci soră-sa Lena. Ce mare tărie 
și cîtă sănătate în el, că nu-l lovise damblaua. Ca stafiile 
se ţineau ăștia de el, să-i vatăme clipa de mulțumire. Cind 
dracu are să se termine cu viermăraia asta din Boceni ? 

— Ce-i cu tine ? întrebă el înfuriat. 

Fata începu să plîngă. Iar vreo plictiseală. 

— Nene, nene... 

Leluţ simțea că explodează. Tatăl său era caraghios 
de protocolar — „scumpul și prea iubitul nostru fiu“ — 
în timp ce soră-sa, ca la „pod“. Auzi, nene... Tocmai cînd 
el se străduia să devină olimpian. 

— Vino-năuntru. Nu te smiorcăi pe sală. Te aude 
cineva... 

Atît îi mai trebuia, să se înnădească pe aici. Ar com- 
pleta pe tatăl său. 

Fata își puse geanta pe masă și rămase în picioare, 
neîndrăznind să se așeze pe scaun. Își frămînta trupul din 
mijloc, țărănește, văitîndu-se cu gemete lungi şi vorbe 
repezite. 

— Nene, nene, o mare nenorocire... 

— Vorbeşte odată, se răsti Leluţ la ea. 

— Nene, nene, o mare nenorocire... am rămas însăr- 
cinată. 

Leluţ se repezi asupra-i, cu brațul în sus, parcă s-o 
strivească. Ticăloasa își făcea de cap. De aceea voia tatăl 
său s-o aducă la oraș moaşă... Nici că se putea meserie 
mai bună pentru o tîrfă. 

— Nene, nene, scapă-mă... 

Leluț se smuci din loc şi începu să se plimbe agitat 
prin cameră, de bubuiau dușumelele sub paşii lui. Tatăl 
hoţ şi beţivan ; soră-sa, tîrfă de bordel... Îl ajunsese vorba 
Mindrei. La ce bun inteligenţa, voinţa și geniul lui. Cu 
familia asta în cîrcă, putea el să lupte, să răzbească ? Ce 
legătură avea el cu femeia aceasta? O lăsase cu oile 
acasă, și acum venea să-i încurce socotelile, tocmai cînd 
ajunsese la cea mai înaltă treaptă a ţinutei estetice. Cole- 
gii îl stimau, dușmanii îl temeau, Lia îl admira, îl şi 
iubea, poate. Toate necazurile îi veneau de la familie, de 
la acest balast infam, cu tată beţiv și o soră stricată. 
Bine că nu mai trăia și mamă-sa. Cine ştie ce otreapă o 
fi fost şi ea. 

Cînd se opri din mers, o văzu la fel de nemișcată, în 
picioare, fără să plîngă. Privea la frate-său cu ochi rugă- 
tori, mișcînd în neştire buzele uscate. Apoi începu să 
povestească, deşi vorba ei era mai mult o şoaptă tremu- 
rată. Iubise... şi din iubire faci toate prostiile. 

Auzi vorbă ! Iubise, şi din iubire faci toate prostiile... 
Dar el? El era băiat şi nu-și permitea nici o prostie. 

Fata încurca acuma lucrurile. Tată-său, rău bolnav, 
dintr-o clipă în alta putea muri. Ea trebuia să se întoarcă 


'repede acasă, să nu se prăpădească singur, ca vai de om. 


— Ascultă, Lene... eu avorturi nu fac. 

Voia, după expresia lui Mladin, să doarmă liniștit. 
Jurase și avea să se țină de jurămiînt. Și, apoi, el nici 
nu mai era chirurg. Devenise om de laborator. 

Acum fata începu să plîngă. Cînd își ștergea nasul, i 
se vedeau ochii umilaţi de lacrimi. 

Teun 


— Măcar să mă sprijini. Să mă recomanzi sau să vii 
cu mine. Mi-e aşa de frică... 

Auzi? Să se ducă cu ea! El, cinstitul Leluț. El, la 
vreun Raică oarecare ? 

— Ascultă, fată... îți dau bani. 

Banii lui, economisiți cu atîta trudă, economiile cu 
care trebuia să se ducă în străinătate, se duceau dracului, 
fiindcă tatăl său era un hoţ, și fiindcă soră-sa sărea pir- 
leazul la cine știe ce haimana. Dar la urma urmei, mai 
bine s-o ştie dracului, la Boceni, decît amanta vreunui 
intern, sau ca Mîndra, acostînd bărbaţii pe stradă. 

— Iată, îți dau cinci sute de lei... și furios, deschise 
lada de campanie, de unde scoase cinci bancnote. 

În suflet, îi suna ca un ecou : cinci sute de lei, drumul 
dus şi întors pînă la Paris. Ridicîndu-se, întâlni din nou 
ochii fetei fără expresie, țintuiți în același loc şi-i flutură 
hîrtiile albastre. 

— Îți mulțumesc... dar eu îți ceream altceva. Te 
rugam să vii cu mine. Mi-e așa de frică... 

— Asta nu... hotărît, nu... și, ofensat, -Îi întoarse 
spatele. 

Lena începu să se tînguiască din nou. Se simţea sin- 
gură şi părăsită în orașul acesta mare. Dacă el nu-i stătea 
în ajutor, n-avea altceva de făcut, decît să se arunce 
înaintea trenului. 

Leluţ se întoarse şi, în repezeala lui, răsturnă un scaun. 

— 'Ţi-am spus... am principiile mele, de la care nu 
mă abat. Pentru banii aceștia, găseşti un medic. E plin 
Bucureștiul... şi se uită la ceas. Văd că ești fără bagaj. 
Ai tras la hotel? Foarte bine. De altfel, e şi tirziu. Nu 
te pot ţine aici... 

Multă stăpînire îi trebuia, fiindcă potrivit imboldului 
său ar fi trebuit să urle. Dar să nu-și vatăme ţinuta, 
dobiîndită cu atâta trudă. Și chipul fetei se schimbase. Nici 
lacrimi, nici scrişnire de dinţi. În ochii ei — o expresie 
de neînțeles. O clipă i se păru că ea este olimpiană. Pe 
urmă, ochii fetei se zgîrciră și un zîmbet, silă şi dispreţ, 
i se desluşi pe obraz. 

— Mi-a spus mie, tata... 

— Ce, tata ştie ? 

— Da, i 

Atunci indignarea lui Leluţ găsi temei de furie. Neam 
de tâlhari. Tatăl, în combinaţie cu fata. Pentru astfel de 
ticăloşi, nici milă, nici ajutor. El era acum acel insultat, 

— O fi codoşul tău. Pleacă, pleacă... 

Obrazul fetei continua să se strimbe de dezgust. 

3 E Plec. Mă duc la Leonin. Mi-a spus tata să mă duc 

— Du-te la Leonin, tirfă... Nici nu se putea mai bine 
pentru tine. Nici n-ai nevoje de banii mei, lui îi plăteşti 
în natură. 

Lena își frînse degetele miîinii, apoi se smuci din 
loc şi-şi luă geanta de pe masă. Cu glasul plin de bat- 
jocură, îi strigă : 

pF Eşti un ticălos. Țigane... Eşti mai rău decît un țigan 

şătrar... şi se zvîrli afară din cameră. 
) EL închise ușa cu cheia şi se trînti pe pat. Nu se putea 
liniști. Nu-i dădea pace rîsul de gumilastic al bătrînului 
Leluţ, strîns pe un ochi. Ce coaliţie infamă ! Nici o milă 
pentru derbedeii aceştia. Bătrînul trăgea să moară. Va 
deveni liber, da... dar numai pe jumătate, fiindcă rămînea 
Lena, tîrfa. 

Obidit, trecu în cameră la Badea, să-i facă injecţia de 
electrargol. 

— Merge bine, domnule. doctor... și Maria Brîncă îi 
mulţumi. Dumneata ești salvatorul. Eşti cel mai minunat 
om de pe lume. 

lată care era opinia lumii despre el. Şi opinia aceasta 
trebuia să dureze, nu măruntele socoteli ale unei tirfe. 


18 


y Leluţ se așezase într-o bancă din fundul 
amfiteatrului, lăfăindu-se pe două scaune, ca un ban în 
două talere. De acolo putea urmări desfăşurarea specta- 
colului, căci spectacol avea să fie teza lui Leonin, și nu 
cine ştie ce spectacol de artă, ci curat circ. Ridea de mai 
înainte de tumbele pe care avea să le facă, în chip de 
clovn, gravul candidat îmbrăcat în robă. Și lume, cîrd 
de ciori. Vezi bine, nătăflețul era popular, ba cu țambalul, 
ba cu damele, ba cu chefurile... Uite că, pentru Leonin, 
oamenii uitaseră şi de război şi de concentrare. Dar con- 

tribuisa şi el la prisosul acesta de lume. Cum întîlnea un 
doctor sau student, îl invita. 

— Joi susține Leonin teza... nu uita să vii. Bun băiat, 
merită încurajarea noastră. ~ 

O propagandă decentă, impusă de îndatoririle priete- 
neşti. Veneau şi oameni străini. Domni în vîrstă, cu barbă 
şi mustăţi albe, ceremonioși în redignota de gală, şi 
doamne cărunte, cu rochii negre de dantelă și catifea. 
Studenţi mediciniști, din anii inferiori; studenţi de la 
litere şi ştiinţe, unii gata să plece pe front, încătărămaţi 
cu centuri şi diagonale. Deodată, de cealaltă parte a amfi- 
teatrului, văzu pe Lena. Pudrată, coafată, adevărată dom- 
nișoară. Leonin îi pregătește drumul spre „pod“... gîndi 
el şi o privi sever. Fata întoarse capul cu dispreţ, ca și 
cum l-ar fi scuipat. 

Iată şi pe Simina, şi pe Lelia. O fi fost şi dactilografa 
care-i bătuse teza la mașină, şi traducătoarea germană. 
'Tăria lui Leonin erau femeile. Femeile aveau să-i mănînce 
capul. Și privi din nou spre soră-sa Lena. O fi avortat ? 
Probabil. Ar fi trebuit să fie în pat. Treaba ei. O fată 
de douăzeci de ani, mai ales de la țară, știe să se conducă. 
Putea dormi liniştit. ; 

în fine, Lia... Lia, mai frumoasă ca oricînd, în rochia 
ei de mătase albastră, cu pălăria mare, de păstoriţă, răs- 
frîntă într-o parte. Lia dominînd, din capul scării de 
onoare, amfiteatru, ca o apoteoză sau ca o judecată. E] 
o invitase. „Trebuie să facem o sală frumoasă lui Leonin, 
domnişoară... și dumneata ești cea mai prețioasă deco- 
raţie“. Și Lia se înroşise de plăcere. 

Intrase juriul şi el își simţi inima bătînd în piept 
mai tare. Numaidecit apăru și Leonin, îmbrăcat în togă 
şi cu teza în mînă. Leluţ rămase zăpăcit. Poate se înşela 
sau, poate dimpotrivă, ochiul lui vedea acum mai bine, 
Acesta era adevăratul Leonin, omul cu surisul dulce și 
trist ? Emoţia clipei să-i fi răscolit adîncimile făpturii și 
să fi dat la iveală un ins nou, altul decît cel cunoscut 
de el pînă acum ? Sau poate acesta era Leonin, cel înge- 
nuncheat la statuia Sfintului Anton ? Acesta e Leonin, 
care peste cîteva clipe avea să declare iubirea lui, Liei... 
dacă, bineînţeles, Urlieșu nu... Nu. Acesta este efectul 
costumului de solemnitate. Să-şi strunească ochii. Îmbră- 
cat în toga neagră, care-i acoperea trupul și-i scotea în 
evidenţă chipul, el rămînea stăpinit de ochii lui albaștri 

şi luminoşi, celebrii lui ochi frumoşi. Se lăsase din nou 
furat de închipuire. Şi încercă un necaz de femeie invi- 
dioasă, Lasă, c-are să-l înfrumuseţeze acum Urlieșu. Ar 
ti vrut să vie mai repede clipa aceea. Dar juriul, ca 
niciodată, era complet. z 

„Acum vorbea Mladin, debitind banalităţile lui obiş- 
nuite. Lucrarea interesantă, cercetări personale, poate 
concluziuni cam riscante, dar, orișicum, cadidatul dove- 
dea inițiativă, originalitate și spirt ştiinţific. Leluţ se 
bucura de fiecare laudă. Avea să vină imediat artileria 
grea a lui Urlieşu. Mladin felicită pe tînărul doctor, 
urindu-i noroc în carieră. Preşedintele dete cuvîntul lui 
Urlieșu. Dintr-o dată, în sală — tăcere adîncă, tăcere im- 
pusă de marele prestigiu al lui Urlieșu. Profesorul începu 
cu voce domoală. 

— Domnule candidat, am citit cu interes teza dum- 
neavoastră... 

Inima lui Leluţ se strinse cît boldul. Să-l trădeze, oare, 
Urlieşu ? Dar acesta se întoarse către președinte și întrebă 
cu vocea moale și zimbetul dulceag : 

— E permisă critica ? 

— Fără îndoială, răspunse 'Trăistaru. 

„Lui Leluţ gestul i se păru de geniu. Ce putea răspunde 
Trăistaru, totdeauna grăbit ? Grozav îl învîrtise. Urlieșu 
începu să vorbească liniştit, dar îţi puteai da seama că 
clocotește. 

= Domnule coleg, nu pot discuta seriozitatea lucrării 
dumitale, căci în ea stăruie o grozavă incorectitudine... 

Tare ar fi vrut Leluț să-şi întoarcă privirea către Lia. 
Ce făcea fata ? Dar nu voia să se trădeze nici cu privirea 
măcar. 

— Am de adus o gravă acuză, o acuză de incorecti- 
tudine. 

Tăcerea din sală devenise agitată. Membrii juriului 
priveau nedumeriți. Nemaiauzit. De obicei, susținerea 
tezei se reducea la o înşirare de laude banale. Între juriu 
şi candidat, tradiția stabilise o adevărată complicitate. 
Dar acum, Urlieșu schimbase obiceiul. Ziua de azi marca 
o dată nouă în calendarul facultăţii de medicină. De acum 
înainte, membrii juriului vor citi tezele ; de acum înainte, 
candidaţii îşi vor da seama de răspunderea cuvîntului 
scris, 

Urlieşu devenise parcă mai calm și mai lent în miş- 
cări. Deschise teza la bibliografie. 

— Uite, citesc indexul bibliografic şi mă înspăimînt. 
Printre autorii citați, văd pe Der Selbe... 

Deschise şi Leonin teza la bibliografie. În sală, acelaşi 
zgomot de pagini. Leonin făcuse imprudenţa să împartă 
teze colegilor. Dete să răspundă, dar Urlieşu i-o tăie 
scurt : 

— După indexul dumitale, Der Selbe ar fi un autor, 
ca Ionescu, Popescu sau Leonin... pe cînd Der Selbe în- 
seamnă pe românește „acelaşi“... 

Vocea şi mimica lui erau adecvate momentului : iro- 
nică faţă de ignoranţa lui Leonin, şi plină de compătimire 
față de ştiinţa română în general, care putea suferi atita 
batjocură. - 

În sală, nervozitate, rîsete înfundate, mişcări dezordo- 
nate, care dovedeau că apostrofa lui Urlieşu prinsese. Și 
acum, acesta trecu la desfăşurarea atacului. Incorectitu- 
dine gravă, şi tot așa de gravă ignoranță. Ignoranță, că 
nu ştia ce înseamnă cuvîntul Der Selbe, și incorectitudine 
să treacă în bibliografie autori neconsultați. Aceasta este 
o necinste ştiinţifică, cel mai mare păcat al unui viitor 
medic. Borfaş de rînd, hoț de idei. Atunci, ce încredere 
putem avea în concluziile lucrării ? Deci, Urlieşu respi- 
pinse concluziile tezei şi termină superb cu apologia co- 
rectitudinii ştiinţifice. 

Restul ședinței fu lamentabil. Anghel Drăghiceanu în- 
cercă o reabilitate. Mărturisi că nu citise lucrarea, dar 
indiferent de greșeala făcută la bibliografie, concluziile 
erau plauzibile și interesante. Drăghici şi cu Dimitriu 
mustrară pe candidat pentru lipsa de probitate ştiinţifică. 
Marin Gheorghiu afirmă, indignat, că nu cere respingerea 
tezei numai pentru că ţara va avea nevoie în curînd de 
mulţi medici. 

Leluţ putea nota în carnet labilitatea sufletului ome- 
nesc. Toţi acești profesori veniseră cu gîndul să laude pe 
candidat, să-l omagieze după datină, și a fost de ajuns 
o vorbă de-a lui Urlieşu ca tot să se prăbușească la 
pămint. 

O ultimă încercare de reabilitare o făcu Trăistaru. El 
cunoştea pe candidat ca un element bun și capabil, îi 
recomanda însă ca, pe viitor, să fie mai prudent cînd pune 
mîna pe condei. 

s Leluț se sculă de la loc 
Să plece sau să stea să 
cură, bineînțeles. Cind 
gi pern chip frumos de femeie. De emoție, inima începu 
n E EE Mama lui Leonin ! Sub oale 

Să, i albaştri ca şi ai lui Leoni Î 
ră i ca si i Leonin, surideau 
a E lee aa ea sale şi faţa îi era îndurerată. 
pă se ii cu ea. ini 
afară, Cît era de frumoasă, doamne ! Se Piesă Bal 

La întoarcerea d 
era de nerecunoscut. Rărit de o 
vlagă. Vehicule rare, birje vechi 
nile de lux — rechiziționate 
pentru armată. Așteptă timp, 
tramvai. Mizerii și iar mizeri 
du-şi singuri bagajele 


e la regiment, Bucureştiul 
ameni, fără mișcare, fără 
şi taxiuri rebegite. Maşi- 
grajdurile — golite. Totul 
nu glumă, pînă ce găsi un 
j Ee Elie eleganți, ducîn- 
-şi si r i le ; sc i încurcînd drumuri ii 
viata i ae Sl hoinărind fără căpătii îs e 
eri „ Noaptea, tunurile antiaeriene se 
pain pe Zeppelin ; ziua virau avioanele ZE A PEA 

iva strălucită din Ardeal, se arătau primele veşti 


ale dezastrului de la Turtucaia și, î 

pe t ucaia și, în zăpăceala 
paie personale, oricît de lente se EN 
ramatismul obştesc. i R 


L E Hk 

Pria racirea îl ajunsese o telegramă, retransmisă cu 

tza poe a la spital, prin care i se vestea moartea 
E ținu o permisie, dar ajunse acasă la 


pomana de trei zile. Bătrînul Leluţ f 
3 e, E usese înm. î 
Ce noroc! Îl înspăimînta proasta calitate a pp pa 


tilnite. Le și uitase. Cel mai i 

s tase. Cel mai răsărit era fratele i i 

otelu căzut întimplător de la Balta, e e 

as PAE ui, cu porci la tîrgul din Strehaia şi nimerind 
prohodul fratelui său. Nu-l văzuse niciodată în viața 


lui. Era vestit, în i 

] e A partea locului, ca maistru j i 

pe și a armăsarilor. Poate de la el o îi că 

PI pe lui chirurgicală. Nu, nu... se apăra el pe 
s. Nu semăna la fel cu tatăl său. Înalt, cu 

neagră-lucie, ochii saşii și mustăţi Er pp Der 

; è „ och i ile mari, atit d 

şi lucioase, de păreau cănite. Aducea a călău aa Ş buk. 

ul lui şi nu ştia ce să f 

1 acă. 
-l felicite ? Să-l felicite în batjo- 
își întoarse ochii, privirea lui se 


tar. El o fi fost inoștenitorul direct al bucâtarului. 
Doamne, Doamne, ce familie !... Dar acel Dumitrache Pu- 
toiu — cel cu biletul de turbat — fierar în Ciochiuţa, 
îmbrăcat ca un lăutar de la periferia Bucureştiului, în 
haine bleumarin, ieșite de soare şi peticite, iar în picioare 
purtînd pantofi de lac, scîlciați. Și femeile. toate oacheșe, 
unsuroase, cîteva din ele cu mustăţi, în rochii orășenești 
de proastă calitate şi croială. Restul, murdari, desculți, 
îmbrăcaţi ca vai de om, nici țărani, nici surtucari. 

— Nepoate, fiindcă nici dumneata, nici nepoata nu 
furăţi acasă, l-am îngropat noi... 

Acum afla că Lena nu venise la înmormintare. Își 
făcea pesemne de cap în Bucureşti. De la Leonin o fi 
trecut din ce în ce mai jos, pînă să ajungă în mocirla 
cartierelor întunecate, cu ulcioare întortochiate, luminate 
cu felinare roşii, în tovărășşia peştilor şi a cuţitarilor, pînă 
a se va milostivi să-i îndrepte calea spre „pod“. 
-i dea de furcă mai rău decît tatăl său. Cel 
puţin. bătrinul avusese gîndul cel bun, să moară. 

— Dar bine că te văzurăm, nepoate. Uite, că acum 
bătură clopotele de mobilizare... 

Şi mereu : nepoate, fine, cumnate. El cra nepotul, 
finul, cumnatul lepădăturilor acestora. 

Întors la regiment, se simţi fericit, scăpase. La o săp- 
tămină după începerea ostilităților, altă telegramă : era 
detașat la laboratorul de campanie. Corect însă, nu plecă 
pină nu-i veni înlocuitorul, asistă apoi la plecarea regi- 
mentului pe front și. numai după aceea, luă drumul la 
București. Bine potrivise lucrurile. Avea un stagiu de 
câteva zile la regiment. Și presimțea că războiul, pe care 
nu-l dorise, aducea toate întimplările pe potriva gândului 
său. Să lase evenimentele să-şi urmeze drumul în voie. 
Într-un singur caz, avea să intervină energic, cu soră-sa 
Lena. În nici un chip, nu putea permite să calce pe ur- 
mele Mindrei. S-ar fi compromis definitiv. În regulamen- 
tul prostituţiei, avea să găsească el un articol, care să-l 
ajute, fie că o aduce acasă cu poliţia, fie c-o internează 
la Mărcuţa ca nebună. La urma urmei, prostituatele sînt 
nişte degradate, nişte nebune. 

La spital, nimeni. Portarul cel pehlivan fusese con- 
cer Chiar şi curtea spitalului era goală. Bolnavii 
fuseseră evacuaţi, să se facă loc pentru răniți, care se 
arătau a fi în număr marc. 

40 — Chinuiţi nemuriri 


Urcă la el. Camerele internilor erau goale. Toţi ple- 
caseră la regiment, şi Iancu, și 'Țepeluș, şi Teodorescu. 

Deschise ușa camerei lui. Nu se schimbase nimic. 
Masa, patul, spălătorul şi soba cu duşumele arse. Pe 
masă, trei scrisori. Una de la Alice. Îi recunoseu scrisul. 
O citi repede. Pleea acasă, la Birlad. Își lua rămas bun 
şi promitea să nu-l uite niciodată. Răsullă ușurat. 

Războiul dăduse cea mai fericită dezlegare. Se simţea 
liber. A doua scrisoare era de la Lia. 

„Scumpe prietene, plecind acasă, la Craiova, vreau 
să-ţi mulțumesc. Decepţiunea produsă de anumiţi oameni 
nu poate fi compensată decît cu sprijinul și prietenia 
adevăraţilor amici. Dumneata ești unul dintre aceştia. 
M-ai apărat, sînt convinsă. Și, pentru sentimentul de 
securitate pe care mi-l insufli, îți mulțumesc și te rog să 
crezi în buna mea prietenie“. 

A treia scrisoare era de la Leonin. O citi şi dintr-o 
dată nu pricepu nimic, apoi o reciti. O lăsă să cadă din 
mînă. Nu-i venea a crede. Încă o dată. Asa era, Adevărat. 
Lena, soră-sa, se prăpădise. Era scris acolo negru pe alb, 
ceea ce mintea lui admitea, dar nu putea pricepe. Soră-sa, 
Lena, se prăpădise. Vestea îi întări, ca într-un fixator, 
sufletul... Nu suferea, nu se bucura, nu era nici îndirjit, 
nici înspăimîntat. Pe dinaintea ochilor săi, trecea un film 
de umbre. O umbră intrase la el în cameră, o umbră 
fusese alungată de la el, ca să treacă în necunoscut... un 
dric fără nimeni în umbra lui. Întimplarea depășea cu 
mult așteptarea gîndurilor şi simţirii lui. Nu ştia ce să 
facă nici cu gîndurile, nici cu simţirea. Mintea lui citea 
şi recitea cele scrise de Leonin, apoi le înşira în jude- 
cată, „Un diagnostic greșit, o serie de complicaţii neno- 
rocite“... spunea Leonin în scrisoare. Acum cortegiul de 
umbre trecuse şi el se simţea străin. Era un soi de catas- 
trofă, pe care o judeci, dar nu iei parte la ea, ca, de 
pildă, scufundarea unui vas chinezesc, cu pasageri cu tot, 
în Oceanul Pacific... sau un taifun în Japonia, ucigînd 
sute de mii de oameni. 

„Doctorul Botez îţi va da datele nec 
împreună am operat-o...“. 

Lelut se plimbă cîtăva vreme prin cameră, apoi sună. 
Veni femeia de serviciu. 

— Du-te și vezi dacă domnul doctor Botez e în 
serviciu. 


„ fiindcă 

— Domnul doctor Botez e pe front. A plecat cu dom- 
nul profesor Trăistaru, încă de acum trei zile... şi ieşi din 
cameră. 

Leluţ reluă scrisoarea. A “ie 

„Eu am plecat la regiment chiar în ziua nenorocirii. 
Intendentul Popescu îţi poate da lămuriri. I-am lăsat lui 
bani pentru înmormîntare. i-am telegrafiat şi la regi- 
ment, și acasă“, 

Leluţ chemă din nou femeia. 

— Domnul intendent Popescu ? 

— E pe front. Au plecat cu toții. L 

Mai citi o dată scrisoarea, apoi o rupse bucățele, şi 
bucăţelele le aruncă pe fereastră, în stradă. Deocamdată 
ştia destul. Restul, avea timp să-l afle mai tîrziu. Și începu 
să ridă. 

Sufletul său parcă încerca acum să se dezmorțească. 
Soarta are grijă de toate. Cînd se credea mai prins, iată-se 
mai liber ca oricind. Liber. Zadarnic se căznea să gonească 
din auz cuvîntul „liber“. Apoi se mînie. La o parte cu 
fățărnicia... Să fii sincer, şi sinceritatea s-o începi cu tine. 
Și tatăl său, şi soră-sa îl încurcau. Acesta era adevărul. 
Un tată tilhar şi o soră pe drumul prostituţiei. 

Ras proaspăt şi schimbat în uniforma lui cea nouă, 
avea să se prezinte profesorului Urlieșu. Dar mai întâi 
să dea o raită pe la Badea. 

Bătu în ușă și auzi chiar vocea lui Badea. Bolnavul 
covalescent stătea ridicat în pat, sprijinit pe perne. Era 
slăbit. Nasul îi devenise şi mai trompă. Scăpase. În jurul 
lui, popa Brincă, preoteasa și Silvia, logodnica, îl păzeau 
ca pe un cireș copt. Intrarea lui Leluţ, salvatorul, fu pri- 
mită cu exclamări de fericire. Imediat, începură să vor- 
bească de război. 

— Să-i punem acum protecţie, să-l dea la partea seden- 
tară, propunea preoteasa. Nu se poate duce pe front, aşa 
prăpădit cum se află. Părintele trebuie să se ducă pînă 
la domnul Brătianu... L-a servit aşa de mult:.. 

— Ştii, se opinti Badea gitiind de efortul făcut ca să 
pornească vorba, a fost pe aici și Der Selbe, înainte de 
plecare. 

— A lăsat o scrisoare pentru dumneata, interveni l0- 
godnica, ridicîndu-se să-i ofere un scaun. i-am pus-o 
pe masă. Ai găsit-o ? 

— Găsit. 

Şi imediat întrebă : 

— Der Selbe a plecat la regiment ? 

— Da. 

— Ai văzut ce porcărie ?... gifiia Badea. Să treci pe 
Der Selbe în bibliografie... Dar l-a nenorocit Urlieșu. 

Ar fi vrut să rîdă, dar nu-l ajuta chipul lui scheletic, 
fixat absurd pe trompa nasului. Abia ieşise din moarte 
şi era la curent cu toate intrigile vieţii de spital. 

Alături de popa Brincă, de preoteasă și de domnişoara 
Brîncă, Badea se găsea în mediul lui firesc. Unii oameni 
nu se pot sălta din mediocritatea în care s-au născut. Cu 
el situaţia era cu totul altfel. Tatăl lui a murit înconjurat 
de ţiganii din Boceni, soră-sa se prăpădise în împreju- 
rări necunoscute... aşa că el, dacă ar fi bolnav, ar avea 
în jurul lui pe Lia, pe boierul Caloianu, și ar odihni fru- 
mos într-un pat cu polog, ca al lui Trăistaru. 

— Unde s-a dus Der Selbe ? 

În locul bolnavului, extenuat, răspunse fata : 

— S-a dus la regimentul 28 din Slatina. 

— Apoi, Dumnezeu să-i ajute... adăugă popa. 

— Lui, şi la toată lumea, completă preoteasa. 


Sfârşitul romanului Marius Leluţ 

